
AVERTISSEMENT 


POUR  LA  CINQUIEME  EDITION 


Cette  édition  — la  cinquième — du  recueil  intitulé  : Sujets 
et  développements  de  compositions  latines^  contient  en  tout 
cent  trente-quatre  développements,  dont  vingt-cinq  traitent 
des  sujets  donnés  à la  Sorbonne  depuis  1871  jusqu’à  la  ses- 
sion d’octobre-novembre  1877,  et  sont  réduits  à des  propor- 
tions bien  plus  restreintes  que  les  autres.  Ces  vingt-cinq 
sujets  ont  été  choisis  parmi  les  plus  intéressants  et  les  plus 
difficiles  qui  aient  été  dictés  dans  ces  six  dernières  années. 
Les  candidats  doivent,  en  général,  se  proposer  d’atteindre 
la  mesure  suivant  laquelle  sont  présentés  les  développements 
des  questions  qui,  jusqu’à  1871 , n’avaient  pas  figuré 
comme  épreuves  de  composition  latine.  On  trouvera  dans 
ce  volume  des  analyses  et  des  jugements  littéraires , des 
caractères^  des  fables  imitées^  des  parallèles^  des  appré- 
ciations historiques^  préceptes  oratoires^  etc.,  et  il  est 
presque  impossible,  si  l’on  veut  s’appliquer  à traiter  les  su- 
jets sous  les  différentes  formes  ici  employées,  que  l’on  soit 
surpris,  le  jour  de  l’épreuve  écrite,  par  l’espèce  de  la  ques- 
tion proposée. 

On  remarquera  sans  doute  que  ce  recueil  peut  maintenant 
servir  à la  fois  aux  élèves  de  rhétorique  qui  devront  étudier 
les  développements  généralement  considérables  des  cent  pre- 
miers sujets,  et  aux  jeunes  gens  qui,  se  préparant,  en  dehors 
des  lycées , à la  première  série  des  épreuves  du  baccalau- 
réat, ont  besoin  d’apprendre  à résumer  d’une  manière  brève, 
claire  et  correcte,  des  questions  relatives  à la  rhétorique  ou 
à l’histoire  des  trois  littératures  classiques. 

Il  nous  semble  utile  de  donner  ici  quelques  conseils  qui 
aident  à profiter  de  ces  développements  et  des  nombreuses 
m.atières  de  sujets,  soit  dictés  à la  Sorbonne,  soit  proposés 
comme  exercices,  par  lesquels  se  termine  ce  volume. 

1°  Si,  pour  réussir  dans  la  première  série  ou  le  premier 
examen  du  baccalauréat  scindé,  on  s’exerce  pendant  deux 
ans,  et  d’une  manière  sérieuse,  à la  composition  latine  (ce 
qui  nous  paraît  indispensable),  notre  recueil  offre  aujour- 
d’hui assez  de  sujets  pour  occuper  activement  ces  deux  an- 
nées, en  supposant  que  l’on  en  traite  au  moins  soixante  par 
an,  ce  qui  suffira  à la  plupart  des  jeunes  gens.  Le  meilleur 
procédé  sera,  dans  le  principe,  d’expliquer  avec  soin,  d’abord 
la  matière,  en  tâchant  d’y  reconnaître  les  expressions  qui 
indiquent  une  idée  principale,  puis  le  développement,  dont 
aucune  phrase  ne  devra  être  négligée,  afin  de  pouvoir  rap- 
procher chaque  alinéa  d’un  des  termes,  c’est-à-dire  d’une  des 
indications  de  la  matière.  Après  l’explication  lente  et  minu- 
tieuse, il  est  utile  de  résumer  en  français,  et  dans  leur  ordre, 
les  idées  principales  qui  fournissent  chacune  un  paragraphe. 
On  peut,  après  un  intervalle  de  plusieurs  heures  ou  d’un 
jour,  essayer  de  retrouver  ces  idées  et  de  les  traiter  en  se 
rapprochant  par  le  souvenir  des  formes  données  dans  le 
recueil.  Si  ce  travail  paraît  trop  difficile,  il  est  plus  sûr  de 

procéder  par  réduction  et  de  résumer,  avec  le  livre  ouvert, 
en  une  page  ce  qui  a été  exprimé  en  deux.  En  ce  cas,  on 
peut  noter  et  conserver  — en  les  modifiant  toujours  — les 
passages  que  l’on  aura  trouvés,  sous  le  rapport  de  la  pensée 
et  de  l’expression,  les  meilleurs  et  les  plus  faciles  à retenir. 
En  relisant  à plusieurs  reprises  et  à intervalles  assez  consi- 
dérables des  compositions  ainsi  réduites  et  corrigées  de  ma- 
nière à ce  qu’il  n’y  reste  aucune  faute  grave,  on  arrivera  à 
placer  dans  des  développements  plus  considérables  des  pen- 
sées et  des  locutions  heureuses.  Après  l’exercice  de  la  réduc- 
tion pratiquée  sur  le  discours  que  l’on  aura  sous  les  yeux, 
il  est  excellent  d’étendre  successivement  chaque  paragraphe, 
de  manière  à atteindre  le  nombre  de  lignes  exigées  lors  de 
l’examen,  c’est-à-dire  cinquante  lignes  environ. 

2®  Pour  que  le  maître  et  l’élève  n^’emploient  pas  un  temps 
précieux  à chercher  péniblement  d’autres  matières,  nous 
avons  ajouté  à la  fin  du  volume  cent  quatre-vingts  textes, 
dont  le  sujet  n’est  pas  traité  et  qui  se  divisent  ainsi  : Quatre- 
vingt-dix  ont  été  pris  parmi  les  plus  intéressants  donnés  à la 
Sorbonne;  les  quatre-vingt-dix  autres  ont  été  choisis  de  ma- 
nière à résumer  les  principales  questions  que  l’on  peut  avoir 
à traiter  dans  les  épreuves,  soit  écrites,  soit  orales,  à propos 
des  ouvrages  grecs,  latins  et  français  que  les  candidats  doivent 
expliquer.  — Les  maîtres  obtiendraient  de  bons  résultats  en 
faisant  d’abord  expliquer  ces  matières  et  en  exigeant  des 
élèves  une  exposition  orale  où  seraient  mises  en  relief  et 
comptées  les  principales  idées  à traiter  ; quand  le  nombre 
de  ces  idées  et  leur  ordre  seraient  fixés,  les  jeunes  gens, 
qui  auraient  alors  trouvé  un  terrain  solide , s’applique- 
raient à rendre  en  latin  les  idées  qui  auraient  été  préala- 
blement déterminées  d’une  manière  logique.  La  plupart  des 

professeurs  de  faculté  se  plaignent  avec  raison  du  désordre 
qui  gâte  à leurs  yeux  des  copies  où  sont  d’ailleurs  exprimés 
en  latin  suffisamment  correct  des  pensées  assez  justes,  et  des 
sentiments  qui  assureraient  le  succès  s’ils  étaient  tous  à la 
'place  convenable. 


A.  L.  il. 


Paris,  le  25  décembre  1877. 

SUJET  DE  DISCOURS  DONNÉ  A LA  FACULTÉ  DE  PARIS. 

(2  août  1853.) 


AUSONIl  ORATIO  AD  GRATIANUM. 

Ausonius,  poeta  Burdigalensis,  Gratianum,  cujus  præceptor  fuerat,  impe- 
ratorem  factum  hortatur  et  rogat,  per  communium  studiorum  inemoriam, 
per  venerationem  magnis  debitam  ingeniis,  per  ipsius  imperii  utilitatem  et 
decus,  ut  scholas  in  Gallia  jamflorentes  juvet,  atque  adversus  barbariem  de- 
fendat. 

DÉVELOPPEMENT. 

Deo  immortali  gralias  ago,  Gæsar,  qui  inihi  tantum  vitm 
conces.sit  ut  te  videam  solium  obtineiitem  quod,  nisi  heredita- 
rium  relictum  habuisses,  tibi  profecto  propter  præstaiitissimi 
ingenii  excellentiam,  quæ  omnes  oculos  in  te  convertit,  obti- 
gisset.  Nec  gaudeo  solum  quod  ille  princeps,  qui  quondam, 
me  duce  et  auspice,  ad  litteras  animum  intendebat,  is  omnibus 
videaturqui  molem  imperii  suscipere  et  orbis  terrarum  gloriæ 
ac  saluti  invigilare  debeat.Sed  me  imprimis  juvatmihifmgere 
quanta  félicitas  nos  ex  tantis  calamitatibus  exceptura  sit  quum 

1 


COMP.  LAT, 


2 


COMPOSITIONS  LATINES 


populi  Romani  fortuna  tuis  manibus  committatur.  Nam  quid 
tua  natura  melius,  quid  tua  virlute  præclarius?  Quis  poterat 
reperiri  dignior  qui  desiderium  excellentissimi  imperatoris 
sedaret,  et  in  locum  augusti  patris  tui  succederet? 

Ad  hoc  spero  tibi  non  importunam  fore  banc  dilectissimi 
præceptoris  vocem,  et  me  per  tuam  illam  benevolentiam,  si 
cujus  consilii  pulchri  et  honesti  te  admonuero,  de  patria  mea 
bene  meriturum.  Te  hodie  igitur  precor,  per  communium  stu- 
diorum  memoriam,  per  venerationem  magnis  ingeniis  debi- 
tam,  per  imperii  utilitatem  ac  decus,  ut  scholas  in  Gallia  jam 
florentes  juves  et  adversus  barbariem  defendas,  ut  succurras 
illis  sanctissimis  litteris  quæ,postquam  in  Græcia  magna  poe- 
tarum,  oratorum  et  philosophorum  ingénia  siluere,  de  ma- 
terne domicilie  detractæ  se  in  hospitium  Romæ,  inde  in  alias 
imperii  gentes  receperunt.  Quarum  gentium  in  numéro  nul- 
lam  conspicio  quæ  cum  Gallia  artium  optimarum  studiis  et 
ingenio  contendere  queat.  Hinc  Burdigalæ,  illinc  Lugduni, 
Âugustoduni,  Massiliæ,  in  frequenlissimis  ludis  præclare  dis- 
citur  eloquentia.  Quantam  vero  laudem  in  litteris  possit  corn- 
parare  gens  ilia  Gallorum  ferox  et  inquiéta,  quum  sese  ad 
pacis  artes  contulerit  ! 

Quod  si  te  non  satis  hæc  moveant,  a te  quæso  ut  tecum 
repûtes  quam  jucunde  legeris  in  historiis  præcepta  vel  admi- 
nistrandæ  reipublicæ,  vel  etiam  artis  militaris;  quantum  sis 
gavisus,  si  quando  narraretur  quomodo  respublica  populi  la- 
bore,  virtute  ac  constantia  augealur,  desidia  autem,  avaritia 
ac  luxu  in  ruinam  præcipitetur.  Te  memini  tune  miro  amore 
virtutis  incendi  solere. 

Num  igitur  credis  tantum  corona  donandos  etpostea  e re- 
publica  ejiciendos  viros,  qui  nos  pulcherrimis  sensibus  affî- 
ciunt  et  mentem  delectando  ad  omnes  virtutes  informant  ? 
Mihi  quidem  supra  humanam  naturam  videntur,  quod  aliquo 
deorum  munere  commendati  sintet  sæpe  quasi  divine  spiritu 
incitati.  Illos  igitur  amemus  et  semper  colamus  oportet,  qui 
opéra  non  magis  ad  delectationem  apta  quam  ad  utilitatem  et 
decus  patriæ  suæ,  imo  totius  generis  liumani,  in  lucem  edi- 

derc.  Permagni  refert  ante  oculos  populi  Romani  res  geslas 
majorum  suorum  reponere,  ut  adversus  barbares  fines  im- 
perii  obsidentes,  armorum,  non  auri  tutela  bine  uti  discat,  et 
meminerit  quantam,  deficientibus  hosiibus,  ubi  a belle  ad 
artes  sese  converterunt,  gloriam  adepti  fuerint.  Semper  enim 
litleræ  populum  maxime  honore  honestaverunt.  Homerum 
civem  septem  urbes  répétant,  et  cum  sancta  admiratione  res- 
picitur  ilia  ætas,  quæ  Ciceronem,  Lucretium,  Virgiliiim, 
Horatium,  ne  ceteros  numerem,  tulit.  Auguste  æterna  lausre- 
pendetur,  quod,  litterarum  amantissimus,  omni  beneficiorum 
genere  illas  auxerit  et  ornaverit. 

Itaque  te  velim,  Cæsar,  quum  in  solio  Augusti  sedeas,  optimi 
illius  imperatoris  vestigia  sequi,  litteras  protegendo  et  ut  ita 
dicam  alendo.  Hune  ingeniorum  cultum,  banc  humaniorum 
litterarum  et  optimarum  disciplinarum  celebritatem  (quæ 
florere  in  scholis  Gallicis,  utpote  Gallus,  maxime  exopto),  tuæ 
virtuti  décorum  est,  Gratiane,  tuis  majoribus  dignum,  spei 
eximiæ,  quam  de  te  habemus,  consentaneum  te  studiose  tueri 
diligenterque  servare.  Optimis  præceptis  imbutum,  et,  quod 
caput  est,  natura  et  indole  valentem,  plénum  in  viros  eruditos 
ea,  quam  novi,  benevolentia,  ad  honesta  ala'crem  et  erectum 
te  invicem  litteræ  muneribus  meritis  decorabunt,  famamque 
tuam  extendent  ad  posteras.  Id  tibi  præmium  promittere  au- 
deoin  futurum;  in  præsens  autem,  si  fieri  possit,  gratiorem 
a nobis  in  te  cultum  ac  reverentiam. 


II 

SUJET  DE  DISCOURS  DONNÉ  A LA  FACULTÉ  DE  PARIS. 

(3  août  1858.) 

OIÎATIO  VENETORÜM. 


Adventante  Attila,  dux  Venetorum  suos  aliosque  Galliæ  togatœ  populos 
adhortatur,  ut  in  intima  usque  sinus  Adriatici  stagna  novam  quasi  palriam 


4 


COMPOSITIONS  LATINES 


quærant;  urbem  insulis  compliiribus  superstructam  altollant,  atqiie  ibi  me- 
liorem  fortunam  et  potentiam  laudemque  in  futurum  exspectent. 

DÉVELOPPEMENT. 

Magnis  itineribus  adventat  Attila,  cives;  brevique  pestem 
iilam,  cum  ingenti  barbarorum  turba,  non  jam  fama  nietuen- 
dam,  sed  ipsa  præsentia  minantem  hic  adesse  cernetis.  Non 
ampli  us  mollibus  tardisve  consiliis  locus  : acriter  decernen- 
dum,  acriter  agendum  est.  Haud  arbitrer  scilicet,  vos  ila  viri- 
bus  vestris,  vel  ex  omni  Cisalpina  conjuralis,  fretos  esse,  ut 
diicem  adliuc  prope  invictum  devinci,  totque  copias  arceri 
vestra  concordia  posse  speretis;  aut  ita  ceteris  confises,  ut 
aliquod  exspectetis  a Roma  et  reliquis  Italiæ  partibus  auxilium. 
Audistis  qua  celeritate,  quo  omnium  terrore,  Pannoniam  Attila 
vastaverit,  alterum  imperium  afflixerit,  per  Germaniam  et 
Galliam  hue  ovans  exsultansque  pervenerit.  Idem  ille  erit  in 
Cisalpina  qui  fuit  in  Pannoniaaliisque  nuper  peragratisregio- 
nibus;  a vobis  autem  vita  salusque  vestra  pendet,  quum  nihil 
externi  præsidii  subiturum  esse  videatur. 

liaque,  si  vobis  vestrisque  consulere  libet,  hanc  regionem, 
hostium  furori  quasi  debitam,  deserite  ; cedite  cum  opibus, 
dum  sunt  integræ  et  eas  sine  damno  licet  auferre  ; novam 
patriam  quærite,  quum  de  ista  pæne  jam  actumsit.  Ac  ne  quis 
vestrum  miretur  quod  certamen  detrectandum  existimem  : 
nulla  fuga  inhonesta  habenda  est,  quæ  civium  tuetur  salutem, 
qucô  dat  spatium  ad  respirandum,  quæ  aliqua  remissione  ap- 
paratus  belli  faciliores  etficit,  quæ  denique  ad  majorem  loco- 
rum  pertinet  opportunitalem.  Regionem  enim  inveni,  unde 
Attilam  arcere  et  propellere  possitis;  ubi  securius  et  melius 
quam  usquam  alias  res  vestræ  reponantur  : non  tamen  lon- 
ginquam.  Sunt  innumeræ  in  proxima  Adriatici  sinus  parte 
insulæ,  ita  sitæ  natura,  ut  tum  a continenli  littore,  tum  inter 
se  fretis  angustissimis  sejungantur,  ideoque  minime  labore 
revinciri  queant.  Velim  in  hune  veluti  secretum  a reliqua  Italia 
recessum  penates  Iransferatis,  diis  bene  juvantibus  ; ibique 
urbem  insulis  compluribus  superstructam  attollatis,  quæ 
partim  e terra  exsurgat,  partim  emergat  e mari,  et  utrius- 

que  simul  commoda  et  incommoda  seu  comparet,  seu  effu- 
giat. 

Nempe  non  modo  in  præsens  securitatem  illic  reperielis,  at 
quoque  in  futurum  lætius  ampliusque  imperium  vobis  omnia 
portendunt  : crescet  fortuna,  potentia,  gloria,  resque  quum 
privatæ,  tum  publicæ  in  diem  augebunlur.  Si  pacis  beneficio, 
cives,  artes  florere  soient;  si  portus  navibus  frequens,  et 
mare,  non  solum  præ  mœnibus,  verum  etiam  media  in  urbe 
promptum  atque  apertum,  commerciis  favere  ; si  præterea  ex 
commercio  fortuna  comparait  ; nullaalia  gens  Ilaliæ  vobiscum 
opulentia  certare  poterit,  quum  nulla  hoc  ad  artes  suscitandas 
otium  habeat,  atque  hac  maris  terræque,  ut  ita  dicam,  socic- 
tate  fruatur.  Vobis  patebunt  (ut  remotas  regiones,  pervias  ta- 
men,  omittam)  Ægypti  et  Asiæ  littora;  Pontum  ipsum  lustra- 
bitis;  et  ante  oculos  hinc  Græcia,  illinc  Africa  proponetur  : 
postremo  maritimam  Romanorum  hereditatem  suscipietis, 
eam  altius  etiam  aliquando  laturi. 

Quis  vero  dubitat,  cives,  cum  fortuna  potentiam  gliscere;  et, 
quo  potentia  major  sit,  eo  majorem  oriri  laudem?  Per  deos 
immortales  I vos,  procul  a solito  barbarorum  itinere  sepositos 
et  insuper  natura  atque  undis  defensos,  nihil  minæ,  nihil 
arma,  nihil  vastationes,  aut  terrere,  aut  movere  sedibus  vale- 
bunt.  Ita,  dum  ceteri  discordiis  et  bellis  laborabunt,  vos,  ne- 
mine  impediente,  omnibus  secundis  rebus,  paulatim  crescetis, 
solique  ex  ingenti  Italiæ  naufragio  intacti  ac  vigentes  emerge- 
tis  : quanta  rerum  vestrarum  ampliücatione!  imo  quanta 
laude  ac  gloria  1 

Quæ  quum  ita  sint,  cives  : quum  hæc  nostra  fuga,  præter- 
quam  quod  necessaria,  etiam  honesta  futura  sit  ; quum  hic 
omnia  desperata,  illic  contra  læta  fore  videantur  : jam  proücis- 
cimini,  precor,  et  patriam,  quæ  mox  nulla  erit,  relinquite,  ut 
novam,  quæ  brevi  vastissima  opibus  et  imperio  fiet,  adeatis. 
Nisi  forte  Attilam  trucesque  Hunnos,  quorum  arma  hinc  fere 
exaudiuntur,  exspectare  placet,  et  nullam  in  parentes,  in 
conjuges,  in  liberos,  in  deos  denique  patrios  pietatem  reliquam 
habetis. 

III 

SUJET  DE  LETTRE  DONNÉ  A LA  FACULTÉ  DE  PARIS. 

(4  août  1858.) 

JÜVENIS  ROxlîANI  AD  PATïiEM  EPISTOLA. 

Juvenis  Romanus  ex  oppido  Cirta  scribit  patri,  magno  se  contra  Nuniidaa 
prælio,  Mario  duce,  interfuisse;  ancipitem  primo  exitum,  propterea  quod 
Jugurtha,  -gladium  cruenlum  legionibus  ostendens,  latine  exclamasset,  cruo- 
rem  ilium  esse  Marii;  deinde  vero  Romanis  adversus  dolum  confirmalis, 
fusum  fugatumque  hostem  ; jamBocchum,  Mauritaniæ  regem,  de  pace  egisse; 
Jugurtham  ipsum  in  vastas  abisse  soliludines,  sed  Romanis  armis  invias. 

DÉVELOPPEMENT. 

Valde  equidem  doleo,  pater,  quod  procul  a Roma  absumus, 
nec  tecum  coram  colloqui  licet.  Magna  tamenmihi  lætitia  est, 
quod  una  cum  Romanis  legionibus,  Marii  ductu  auspicioque, 
in  ipsa  Africa,  et  adversus  ipsum  Jugurtham  arma  feram.  Quis 
enim  unquam  fuit  Jugurtha  nomini  Romano  infensior  hostis, 
atque  omnis  jurismagis  impudens  contemptor?  Aut  quæregio 
pluribus  adhuc  noslris  victoriis  signata  est  quam  Africa, 
majoremque  etiam  nunc  victoriarum  materiem  spondere  nobis 
videtur?  Aut  quis  imperator,  meliori  consiliorum  et  fortitu- 
dinis  consortio  quam  noster  ille  Marius,  hostem  nunc  fallere, 
nunc  profligare  valait?  Aut  quis  denique  exercitus  certiorem 
in  agendo  concordiam  adhibuil,  faciliusve  labores  ilinerum  et 
omnium  rerum  penuriam  toleravit,  quam  Romanæ  legiones? 
Adde,  pater,  quod  in  nostris  partibus  stat  deorum,  ut  æquum 
est,  gralia  et  voluntas. 

Quæ  omnia,  scelestam  hostium  audaciam,  loci  secundam 
armis  nostris  fortunam,  ducis  peritiam,  militum  virtutem, 
volunlatem  deorum  immorlalium,  quum  multis  anlea  tempes- 
latibus,  tum  maxime  nuper,  sensimus  et  manifestissima  ha- 
buimus.  Nempe  nos  ad  oppidum  Cirtam  accélérantes  diu  laccs- 
siverat  Jugurtha,  et  tandem  ut  aciem  iniremus  coegerat,  vel 


PODR  LE  BACCALAURÉAT  ÉS  LETTRES.  7 

potius  invitaverat.  Nondum,  fateor,  tanto  prælio  adfueram, 
ubi  propiorem  primo  limuerimus  cladem,  ampliorem  deinde 
reporlaverimus  victoriam.  O miras  cerlaminum  vices  ! Impa- 
res  numéro,  sed  animis  et  constanlia  præstanles,  summo  ar- 
dore  etmaximo  impetu,  licet  non  incompositis  ordinibus,  in 
Numidas  etGælulos,  genus  dictum  bello  insuperabile,  ruimus, 
concurrentibusque  obsistimus  ; at  subito  cum  Mauris  pediti- 
bus  Bocchum  advenisse  nuntiatur  , et  statim  Jugurtha,  sive 
soceri  subsidiis  excilatus,  sive  id  jam  antea  meditatus  crat, 
gladium  in  pugnacruentatum  manu  supra  caput  tollit,  simul- 
que  nobis  adversum  dimicantibus  « Cruorem  ilium  esse  Marii» 
latine  clamat.  Quibus  verbis  ipse  ego  et  pars  proxima  com- 
militonum  stupemus,  ratique  rem,  amisso  tanto  duce,  omnino 
desperatam,  jam  mollius  decernimus,  et  nos  potius  tutari 
quam  hostes  aggredi  videmur.  Quam  bene  interea  legatusSylla 
spcm  labantem  voce  et  præsertim  exemple  refccit  ac  restiluit’ 
Quanto  melius  etiam  adversus  dolum  Marii  præsentia  et  as- 
pectu  contirmati  sumus  ! Utinam,  pater,  ipse  adfuisses,  et  vi- 
disses,  æquiore  marte,  fusos  fugatosque  et  Mauros,  et  Gætu- 
los,  et  Numidas,  Bocchum  et  Jugurtham  nequidquam  iratos  ac 
vociférantes;  atque  inter  trepidationem,  tumultum  et  fu- 
gain  hostium,  stantem  invictam,  ut  solet,  Romanam  virtu- 
tem  ! 

Dicam  tibi  prælio  non  suam  modo  laudem,  at  quoque  suum 
fructum  fuisse?  Nos  continue  Cirtam  oppidum  cepisse,  ibique 
nunc  recreare  vires,  ut  inceptum  peiTiciatur  opus,  et  Africa 
tandem  aliquando  pacari  possit  ? Latius  interea  extendi  aqui- 
larum  terrorem,  et  ferocissimas  terrarum  gentes,  et  ipsos  duces 
regesque  belli  pœnitere?  Quippe  ad  Marium  Bocclius  hodier- 
no  die  legatos  misit,  qui  peterent  ut,  data  régi  colloquii  cum 
duobus  imperatoris  fidissimis  copia,  de  pace  agere  liceret  ; 
jamque  audivimus  Syllam  a Mario  electum,haud  prudentia  et 
facundia  quam  virtute militari  minorem.  Quid  ergo?  Oppressa 
dimidia  hostium  parte,  minore  negotio  alteram  opprimemus, 
atque,  quum  teneamus  Mauritaniam,  brevi  Numidiam  occu- 
pabimus. 

Occupabimus,  dico?  Imo  vero,  nostra  est.  Etenim  Jugurlha, 
postquam  suos  a se  desciscere  animadvertit , non  diuiius 
de  regno  et  divitiis,  at  tantum  de  salute  cogitât;  nullaque  in- 
terposita  mora,  cum  paucis  et  invalidismilitibus  (quibus  etiam 
diffidit)  in  vastas  abit  solitudines,  ita  quidem  ut  confessionem 
detrectantis  certamen  pro  nova  Victoria  habeamus.  Quod  si 
tamen  sperat  se  idcirco  quietum  et  impunitum  fore,  vebe- 
menter  errât  : quemadmodum  nulla  hactenus  oppida  adeo 
munita  atque  insuperabilia  fuere,  quæ  non  expugnaverimus, 
sic  nullæ  solitudines  adeo  erunt  inviæ,  quas  Romana  virtus 
lustrare  nequeat.  Mihi  ardet  animus  Cirtæ  delicias  linquere, 
fugientes  barbaros  prosequi,  eisque  ostendere  quæ  sit  legio- 
nibus  caloris  sitisque  patientia.  Quod  reliquum  est,  non  jam 
poterunt  insidiæ  in  apertis  campis  parari,  eoque  citius  rem 
omnem  concludemus,  quod  opponetur  vir  viro  ac  virtus  vir- 
tuti,  et  manus,  non  autem  doli  conferentur. 

Dum  omnia  hæc  gerimus,  tu,  pater,  Diis  immortalibus  gra- 
tias  âge,  quod  adhuc  victrix  Roma  et  incolumis  filius  manse- 
rit,  quod  Hiempsalem  et  Adherbalem,  æquissimos  miserri- 
mosque  eosdem  et  reipublicæ  amicissimos  juvenes,  ulti  simus, 
et  ex  indignis  manibus  eripuerimus  patris  Micipsæ  regnum. 
Roga  ut  ominibus  faustis  ingrediamur  désertas  Africæ  regio- 
nes,  ut  belli  auctor  vivus  deprehendatur,  et  senatui  populo- 
que  Romano  quos  lusit  mendaciis  atque  oblata  pecunia  gra- 
vissime offendit , tandem  satisfaciat.  Vale , et  me  amare 
perge. 


IV 

SUJET  DE  DISCOURS  DONNÉ  A LA  FACULTÉ  DE  PARIS. 

(5  août  1858.) 

LÆLll  ORATIO. 

Lælius  in  senatu  adversus  Catonem  sludiorum  Græcornm  defensor,  exponet 
quas  vires  addanl  hominum  ingenio  litleræ,  doctrinarum  fructura  vel  in 

genlibus  regendis  probabit,  atque  inde  novam  gloriam  populo  Romano  pol- 
licebitur, 

DÉVELOPPEMENT. 

Quoties  vir  primarius,  doctissimus  et  amplissimus,  M.  Por- 
cius  Cato  apud  vos  verba  facit,  Patres  Conscripti,  ea  senten- 
tiarum  gravitate , iis  verborum  poiideribus  utitur , tam  vehe- 
menti  incitatur  et  virtutis  et  patriæ  amore,  ut  provinciam 
sane  difficilem  suscipiat,  etmagno  labore  sustinendam,  qui  in 
contrariam  partem  sibi  dicendum  elegerit.  Sed,  quamvis  ab 
ornatissimo  cive  dissentire  me  quasi  pudeat,  idtamenmoribus 
et  studiis  meis  debere  videor,  ut  quid  penitus  sentiam  in 
sancto  hoc  vestro  concilie  plane  aperiam.  Insuper  res  ipsa  me 
hortatur,  et  veritatis  vis  impellit  ad  causam  lilterarum  ab 
eodem,  quem  cum  ipsis  stare  oportuit,  exagitatarum,  pro  virili 
parte  mea  vindicandam. 

Non  enim  a Græcorum  artibus  et  disciplinis  tanlummodo 
abhorret  Porcins  Cato  ; sed  omnium  tiodie  doctrinarum  hostis 
prodit  infensissimus  : quas  non  minus  delendas  censet  quam 
Carthaginem.  Quod  Græculus  pliilosophus  miram  loquacitatem 
in  deteriorem  partem,  Catone  vobisque  audientibus,  conver- 
tit, vitium  fuisse  non  hominis,  sed  rerum  contendit  Cato.  Gui 
si  fides  sit  adhibenda,  nullum  jam  litterarum  est  cum  virtute 
commercium;  nullam  capitaliorem,  nullam  detestabiliorem 
pestem  reperire  usquam  est  quam  omne  litterarum  genus  ! 
Tam  asperis  illas  insectatus  est  verbis  præstantissimus  orator, 
in  quo  plurimis  litteris,  et  iis  palam  eminentibus,  instruitur 
illustraturque  eloquenlia  ! Scilicet  lionestum  per  se  expeten- 
dum,  et  moribus  acrius  quam  antea  invigilandum  esse  arbi- 
tratur.  At , médius  fidius  , nemo  vestrum  est  qui  me  honesto 
quidlibet  anteponere,  aut  curam  morum  relinquendam  præ- 
dicare  putet.  Sed,  quibus  Cato  civium  indolem  corrumpi  et 
rem  ruere  Romanam  asserit,  iisdem  ego  artibus,  quantum 
conjectura  auguror,  non  despero  fore  ut  fortiores  cives  éva- 
dant nostrumque  amplificetur  imperium.  Multum  libros,  mul- 
tum  doctrinam  prodesse,  litteras  ad  percipiendam  colendam- 
que  virtutem  quam  maxime  adjuvare  censeo. 

Nisi  mihi  liquidum  sit,  quo  quis  in  litleris  fuerit  erudilior, 
eo  minore  studio  ad  privata  aut  publica  officia  exsequenda 
ilium  accedere;  quo  quis  Græcorum  charlis  sæpius  mentem 
admoverit,  eo  ignavius  pugnare,  eo  mollius  labori  incumbere, 
eo  cupidius  se  voluptalibus  permittere  ; nisi  novis  exemplis, 
necnon  validissimis  argumenlis  confirmatum  habuerim,  quum 
cogitandi  et  dicendi  facullatem,  tum  agendi  solertiam,  non 
modo  non  congruere,  sed  omnino  discordare  : in  animo  meo 
fixum  et  immotum  hærebit,  ingenuas  litteras  nihil  aliud  esse 
quam  nobile  ingeniorum  consortium,  cum  certo  sensu  naturæ 
infinitatem  admirandi,  veramque  divinarum  et  Immanarum 
rerum  ad  æternum  quoddam  proposilum  inter  se  connexarum 
societatem  conciliandi.  Quo  nihil  utilius,  nihil  sublimius  con- 
cipi  potest,  quod  ab  bonum  moveat,  sive  de  privatis  commo- 
dis,  sive  de  publica  salute  agatur. 

Ut  multa  omittam,  quantum  sit  in  infantia  ad  publicas  res 
administraiidas  impedimenti,  novistis;  quantumque  civitatum 
moderatoribus  opus  sit  eloquentia,  quæ  nulla  est  autminima 
sine  multis  et  studiis  et  exercitationibus.  Non  satis  est  posse 
mente  et  consilio  providere  ; non  minoris  industriæ  est  recte 
provisa  recte  explicare.  Quum  accessit  ad  prudentiam  dicendi 
copia,  non  dubium  est  quin  plurimum  faciendo  dicendoque 
consequamur.  Qui  vero  banc  rerum  cognoscendarum  dicen- 
darumque  ubertatem  melius  suppeditant  quam  historici?  îi 
quidem  apud  Græcos  curavere  ut,  quorum  sapientiam  in  pro- 
videndo  et  agendo  descripsisscnt,  eorum  facundiam  in  com- 
municando  consilia  et  gesta  exprimèrent.  Idem  dicendi  orna- 
mentum  et  subsidium  philosophi,  tragici  scriptores,  oratores 
Græci  nobis  afferunt.  Inde  ilia  haurietur  eloquentia , non  ea 
quam  vereris,  Gato,  nugis  canoris  plenam,  umbratilem,  im- 
portunam  ; ea  vero  quæ  in  medium  agmen,  in  clamorem,  in 
castra,  in  martiam  aciem  prodire  audeat. 

Hujus  eloquentiæ  principem  veneror  Græciam,  Athenasque 
harum  artium  inventrices  et  niagistras,  quarum  neminem  pu- 
debit  alumnum  fuisse.  Te  appelle  Homerum,  te  Hesiodum,  te 
Ilerodotum,  te  Solonem,  te  Platonem,  te  Tbucydidem,  teÆs- 

chylum,  te  Demosthenem  : vim,  copiam,  prudenliam  vestram, 
et  quod  melius  est,  veslrum  hune  honesli  et  patriæ  amorem, 
quidquid  mente  divina  incitati  suadetis,  discere  nos  liceat.  Ni 
fallor  (magna  quidem  me  spes  tantæ  gloriæ  tenet)  sua  litteris 
mox  dabilur  opportunitas  apud  nos,  P.  C.,  quum  Roma  de- 
tortos  de  Græco  fonte  eruditionis  rivos  mirabitur.  Dii  immor- 
tales  faxint  ut  tu  ipse  Cato,  cujus  non  potui  quin  senlentiæ 
repugnarem,  ita  provectam  ætatem  et  eum  veræ  sapientiæ 
adipiscaris  gradum,  ut  Atticas  disciplinas  in  nostrum  recipi 
hospitium  videas,  nec  invitus  arcem  Romanam  inde  ornalio- 
rem  esse  fatearis. 


Y 

SUJET  DE  DISCOURS  DONNÉ  A LA  FACULTÉ  DE  PARIS. 

(6  août  1858.) 

. PLAfONiS  OUATîO. 

Plato  coram  discipulis  in  Sunio  promontorio,  post  magnam  tempestatem, 
quæ  cœlum,  mare  et  terram  commoverat,  de  infinita  Dei  potentia  disserit, 
ejusque  in  administrandis  mundi  atque  hominum  rebus  providentia. 

DÉVELOPPEMENT. 

Quid  hoc  rei  est,  amici?  Modo  vidimus  tumentes  fluctus, 
ventorum  certamina  ac  cœli  fragorem  audivimus  : nunc  vero 
siluit  æther,  venti  iram  posuere,  marisque  omnis  cecidit  fré- 
mi tus.  Qua  vi,  quo  jussu  eadem  ilia,  quæ  nuper  lurbata  et 
aspera  videbantur,  subito  sedata  sunt,  et  marmoris  quasi  re- 
ferunt  speciem  ? Sæpenumero  vobiscum  de  infiniia  summi 
æternique  Numinis  potentia,  inlra  ipsos  scholæparietes,  pla- 
cuit  disserere,  dum  omnia  tuta  circum  essent,  atque  animo 
meditandi  facultas  darelur  ; præsenti  autem  tempore,  nonne 
melius  quam  verba  res  ipsa  loquitur  ? Nonne  natura  diviiiiim 
imperium  certiorem  in  modum  conütetur  significatque,  quam 

mens  illud  sibi  fingere  ceterisque  reserare  potest?  Non  eqni- 
dem  credo  ullum  unquam  hominem,  ullum  iyrannum  exsti  tisse, 
qui  iratos  fluctus  vi  aut  sola  Yoluntale  placare  valuerit,  qui 
placalis  immiserit  tempestates  ; vulgoqueXerxisnarralur  stul- 
titia,  quod  Hellespontumverberibus  cædi  ac  devinciri  eatenis 
jusserit,  stultitia,  inquam,  licet  florentissimum  regnum  ha- 
beret,  immensisque  opibus  omnes  superaret.  Adeo  constat 
plus  quam  humanam  esse  eamvim,  quæ  tantasaquarum  moles 
nunccontorquet,  nuncreponit,  quæventorumturbam  vicissim 
concitat  et  moderatur,  quæ  cœlum  nimbosum  serenumve,  ut 
libet,  efficit  ! 

Hue  veniant  igitur,  quicumque  nullum  esse  Deum  arbitrant 
tur,  vel  de  infinita  Numinis  potentia  dubitant.  Si  quis  non 
tantum  secum  reputavit,  ut  cuncta  ab  excellentissimo  præ- 
stantissimoque  auctore  creata  profiteatur,  hue  veniat.  Si  quis 
est  qui  pro  manifestis  non  liabeat  sapientium  doctrinas,  hue 
veniat.  Si  quis  neque  tôt  terræ  miraculis,  neque  tanto  cœli 
spectaculo  movetur,  hue  veniat  : stupebit,  quum  ex  hoc  an- 
gustissimo  Atlicæ  telluris  angulo,  mare  nullo  alio  quamipsius 
cœli  limite  circurnscriptum  intuebitur;  divinamque  voluntatem 
invitus  agnoscet,  sive  placidum  æquor  quasi  placidi  Numinis 
immensam  majeslatem,  sive  iratum  quasi  irati  vim  insupera- 
bilem  oculis  aliqua  ex  parte  detexerit  et  patefecerit.  Si  quis 
præterea  proprio  corporis  vigore  atque  animi  virtutibus  su- 
perbit, hue  et  ipse  veniat  : ei  optimum  occurret  humanæ  im- 
becillitatis  documentum,  primo  illo  divinæ  potentiæ  aspectu. 

At  ego  postquam  istam  tempestatem  vidi,  qua  non  Sunium 
modo  promontorium,  sed  totius  fortasse  Græciælittoraturbata 
sunt,  vix  dijudicare  possum,  utrum  magis  miranda  sit  Dei 
potentia  an  providentia,  et  utrum  majori  laude  dignum  vi- 
deatur,  quod  mundum  universum  fabricatus  fuerit,  an  quod 
summa  diligentia  rebus  creatis  etiamnunc  consulat  ac  veluti 
quotidie  inserviat.  Etenim,  amici,  maxima  cum  admiratione 
audivistis,  cœlum  tonitru  resonare,  undas  bine  atque  bine  erigi 
et  quodammodo  præcipitari,  ipsas  terras,  cœlestis  et  maritimæ 
procellæ  participes,  in  lus  commoveri  ; verumenimvero,  quid 

qiiod  tanlo  lumullu  et  communi  perturbalione  nihil  universus 
ordo  mixtus  est?  Quid  quod,  perverso  aere,  aeris  tamen  in- 
colæ,  tulissimum  apud  nos  præsidium  nacti,  salvi  ex  ingenti 
tempestate  evascrunt;  maris  incolæ  tumidos  fluclus  (quod  ce- 
terisanimalibus  ferendum  non  fuissel)tulerunt;  terram  ponlus 
impetu  quidem  terruit,  non  autem  invasit  et  occupavit  ? Quid 
quod,  confectis  ventorum  certaminibus  et  ubique  pace  resti- 
tuta,  purius  cœlum,  mare  tranquillius,  securior  terra,  omnia 
denique  sereniora  quam  unquam  videntur  ? Ita,  dum  infinita 
est  et  prope  pertimescendaDei  potentia,  illam  contra  in  admi- 
nistrandis  mundi  rebus  sollicitudinem  ac  providenliam  infi- 
nitam  quoque,  sed  mansuetam  potius  quam  terribilem  dixerim. 

Si  vero  bine,  juvenes,  oculos  aliquandiu  averteritis  ut  vos- 
metipsos  ceterosque  homines,  imo  integros  populos  intueamini, 
jam  compertum  habebitis  a nullo  loco  abesse  summi  Numinis 
providentiam,  necminoreminregendishominurn  quam  mundi 
rebus  esse  existimandam.  Quippe  sunt  gentibus,  sicut  Oceano, 
et  sui  venti,  et  sui  fliictus,  et  suæ  tempestates  : sæpissime,  ut 
ita  dicam,  æsluant  atque  inter  se  confligunt.  Quanquam  quis 
dicere  audeat,  non  unumquemque  hominem,  non  universas 
gentes  vel  invitas  ad  destinatum  finem  tendere  ? non  bella  ad 
æquiorem  aut  utiliorem  pacem  pertinere  ? non  mala  ipsa(quæ 
in  humanis  rebus,  utpotein  imperfectis,  non  esse  non  possunt) 
in  bona  plerumque  converti  ? Ipse  equidem  pessimam  de  Nu- 
mine  opinionem  mihi  fmxisse  videar,  si  a Deo  terrarum  orbem 
creari  potuisse,  non  posse  régi  existimem;  Deum  nunquam  de 
bominibus  cogitavisse,  nisi  ut  eos  juberet  incertis  vicibus  tradi, 
pariterque  viliorum  aevirlutum  fluctibus  bine  illinc  agitandos 
permilti.  Quanlomelius  nos  docet  illud  naturæ  spcctaculum  ! 
Quoi  et  quanta  asperrimis  discriminibus  admovet  solatia  I 

SUJET  DE  DIALOGUE  DONNÉ  A LA  FACULTÉ  DE  PARIS. 

(7  août  1858.) 

DIALOGVS  IKTER  Ï50RAT1UM,  AMATORE»!  ElURIS,  ET  FÜSCÜM, 
ÜRBÎS  AMATOREM. 

DÉVELOPPEMENT. 

Houatius.  Bene  habet,  Fusce,  quod  hue  veneris;  vix  tamen 
intelligo  quo  nunc  flagres  ruris  amore,  quum  tantum  tuum 
adhuc  fuisse  urbis  studium  certo  sciam. 

Fuscüs.  Nec  te  opinio  fefellit  : felicissimam  in  urbe  vitam 
etiamnunc  arbitramur,  nec  tamen  a rure  omnino  abhorremus. 
Placet  interdum  civitatis  rumores  effugere  ac  frui  agrorum 
silentio;  placet  imprimis  amicum,  secretum  a civium  turba, 
invisere;  quanquam  mox  subit  domus  et  fori  desiderium. 

Horatius.  Ni  fallor,  te  transfugam  haberi  pudeat,  et  ex  ur- 
bano  fieri  rusticum. 

Füscus.  At  potius  omnia  ruris  incommoda,  omnes  urbis  de- 
licias  novi,  nec  pudor  me  Romæ  detinet,  sed  voluntas. 

Horatius.  Ipse  autem  incommoda  urbis  novi  et  ruris  deli- 
cias  ; unde 

mihi  jam  non  regia  Roma, 

Sed  vacuum  Tibur  placet. 

Fuscus.  Velim  equidemmihi  dicas  quas  appelles  ruris  deli- 
cias,  quum  hic  nihil  in  manu  promptum  sit,  neque  balneæ, 
neque  ludi  ; quum  nulla  alia  sit  tempestatum  fuga  quam  de- 
sertos  penales  tenere;  quum  sola  semperque  eadem  reperian- 
tur  tædii  solatia  : 

frigida  Tempe, 

Mugitusque  boum,  mollesque  sub  arbore  somni; 

quum  societatem  et  amiciliamagrcstium  aeprope  barbarorum 

hominum  petere,  ebriosique  villici  sermonem  ferre  debeas. 

Horatius.  Fateor  sua,  ut  optimis  rebus,  ruri  esse  incom- 
moda. Quanto  plura  vero  urbit  Nempe  lu  quoquemilii  dicas 
velim,  quoi  et  quales  sint  Romæ  deliciæ  ! Fundus  vere  mihi 
me  reddit,  istic  contra  non  meus  sum  : sollicitât  molestus 
quisque,  laudatores  lacessunt,fures  obsident;  quid,  si  præter- 
ea  clientes  habeam,  si  honores  appetam,  si  publica  negotia 
attingam?  Me  defatigatviarum  strepitus,  terrent  compila,  fori 
rumor  enecat.  Omnia  fere  armis  petenda,  emenda  voluptas. 
Undique  ruunt  vitia  in  virtutem,  neque  apud  ipsos  judices  in 
tuto  justitia,  nedum  apud  cives  colatur;  nihil  simplex,  nihil 
purum,  nullus  veritati  ac  philosophiæ  locus. 

Fuscus.  At  Musæmaximo  in  honore  habentur. 

Horatius.  Quid  prodest  in  honore  esse,  nisi  pace  utaris  ? 
Princeps  litteris  favet  : quid  postea?  Num  in  medio  aulæ  tu- 
multu  fecunda  carminum  materies  inveniri  solet  ? Haud  secus 
ac  si  quamlibet  plantam  in  desiccata  humo  solis  radiis  uren- 
dam  inséras.  Ego  sane  non  longiorem  vitam  existimo,  quam 
in  ürbe  disperdam,  ubi  videntur  atri  lictores  et  continua  fu- 
nera  nos  ad  mortem  invitare,  febresque  juvenum  testamenta 
resignant. 

Fuscus.  Rem,  mi  Flacce,  non  æquo  animo  considéras.  Cur 
tantum  tibi  in  hune,  quem  viarum  strepitum  vocas,  odium  ? 
Nos  contra  juvant  civium  turba,  disputationes  comitiorum, 
conciones  forenscs,  diligentia  magistratuum,  clementia  prin- 
cipis,  decuslitterarum,  ilia  denique  totius  civitatis  vita,  undc, 
ut  noster  ait  Virgilius, 

rerum  facta  est  pulcherrima  Roma. 

Sustinebis  postea  æternum  ruris  silentium  laudare  ? 

Horatius.  Non  æternum  silentium,  optime,  laudamus  : ha- 
bemus  enim  et  avium  cantus, 

Rivos,  et  musco  circumlita  saxa,  nemusque, 

quorum  murmura  vel  fragores  nec  dulcedine,  nec  majestate 
carent. 

Fuscus.  Nullum  esl  rivuli  murmur  quod  mihi  æquiparet 
principis  laudes,  nuhus  nemoris  fragor  qui  populi  plausus 
superet. 

Horatius.  Qui  fittamen,Fusce,  ut  urbem  ruri  quam  simiili- 
mam  reddere  studeanldivites,  et  silvasin  spatiosis  hortisintra 
mœiiia  conserant  ? Gonfitentur  scilicet  ruris  excellentiam  : 

Naturam  expeilas  furca,  tamen  usque  recurret. 

Fuscus.  Non  sane  ita;  sed  arbitrantur  non  ruri  urbem  ini- 
micissimam  esse  debere,  nec  rus  urbi,  optimoque  fœdere 
utrumque  conjungi,  ut  nunc  publicis  negotiis  inservire,  nunc 
privato  indulgere  otio  liceat,  simulque  idem  ruslicus  atque 
urbanus  esse  queat. 

Horatius.  Ita  tamen  utriusque  rei  usus  corrumpitur,  ac 
ruri  urbs  nocet,  aut  rus  urbi.  Sinceras  integrasque  voluptates, 
de  quibus  nihil  dematur,  exposco  : media  inRoma  Tibur  dis- 
pliceat  : non  adeo  tepeant  liiemes  ; non  adeo  pura  fluat  aqua; 
non  idem  zephyrus  leniat  canis  rabiem;  postremo  non  mihi 
mea  manet  dilecta  sanctaque  libertas.  Novistirustici  et  urbani 
mûris  fabellam. 

Fuscus.  Novi  equidem,  ac  miror  quod  de  nobis  admodum 
narrata  videatur  : mus  ego  urbanus  rusticum  murem  invisi, 
Flaccum  Horatium  Fuscus  Aristius.  Nementiatur  fabula,  ami- 
cum  ad  urbem  comitetur  hospes  rusticus. 

Horatius.  Benigne  : sequar,  non  prius  tamen,  quam  omnis 
defecerit  ruri  gratia,  si  interea  læti  frugique  cœnemus,  dum 
nemo  est  qui  sermonem  alternum  interrümpat,  aut  qui  dicta 
foras  eliminet.  Tum  ibis  quo  te  tua  studia  vocant  ; nos  ubi 
nostra  retinent,  manebimus.  Quanquam  ne  obliviscare,  pre- 
cor,  quam  grala  nobis  tua  sit  præsentia  : quamdiu  aberis, 

ipsæ  te,  Tityre,  pinus, 

Ipsi  te  fontes,  ipsa  hæc  arbusta  vocabunt. 

VII 

SUJET  DE  LETTRE  DONNÉ  A LA  FACULTÉ  DE  PARIS. 

(Il  août  18b8.) 

EPISTOLA  TEIÎEXTII. 

Terentius  narrai  amicis  suis  Carthaginiensibus  quomodo  a Numidis  captus, 
Terentiique  Lucani  primum  servus,  deinde  libertus,  palrono  suo,  cui  litte- 
rarum  studium  libertatemque  debuisset,  operum  suorum  fama  gratiaui  re- 
ferre voluerit;  additque  quibus  suffragiis  Andriam  comœdiam  velus  poêla 
Cæcilius,  invilus  licel,  ædiles  populusque  ipse  Ronaanus  exceperinl. 

DÉVELOPPEMENT. 

Si  jampridem  de  me  nihil  accepistis,  amici,  non  immemoris 
animi  negligentiain,  sed  dolorem  exsulis  incusate.  Nunc  vero, 
quum  fortuna  arridet,  et  hostes  pæne  amicissimi  factisunt, 
et Romanobisveluti  altéra Carthago  essestudet,  juvat  patriam 
revocare  in  mentem,  et  æquales  felicilatis  nostræ  facere  par- 
ticipes. At  enim  ne  novistis  quidem  quo  modo  Romam  vene- 
rim,  et  quæ  ibi  mea  fuerit  conditio.  Masinissa,  quem  infes- 
tiorem  eüam  per  inducias  hostem,  quam  in  bello  legiones, 
habuimus,  me  inermem  et  incautum  deprehendit,  et  cam 
paucis  aliis  captivis  Romam  misit,  ut  senatui  populoque  Ro- 
mano  placeret,  atque  utilem  societatem  fidelemque  ostenderet 
perfidiam.  O infaustam  illam  diein,  qua  in  Numidarum  manus 
incidi!  faustam  eam  contra,  qua  ex  Numida  rege  transii  ad 
civem  Romanum,  et  pro  Masinissa  Terentium  Lucanum  lie- 
rum  accepi!  Me  Masinissa  arctissima  servitute  ac  deterrima 
omnium  rerum  barbaria  oppressisset  atque  obruisset  : quid 
autem  Terentius  Lucanus?  Vix  clementiam  ac  politam  viri 
indolem  vobis,  amici,  fmgatis.  Ut  viditmihi  animum  littera- 
rum  non  mediocriter  esse  studiosum,  vetuit  me  aiiis  quam 
ingenuis  artibus  indulgere,  voluitque  servum,  non  secus  ac 

cives  generosi  soient,  omni  doctrina  disciplinaque  informari. 
Quin  etiam  me  litteris  imbutum  novo  beneficio  sibi  angustius 
obligavit,  vindicatumque  a barbarie  vindicavit  a servitio.  Ra- 
que, postquam  libertatem  recuperavi  et  me  tolum  innatis  stu- 
diis  dedidi,  quid,  nisi  patriæ  adspectum  vosque  ipsos,  deside- 
rare  possim? 

Rem  enim  nuper  maxime  optatam  per  litteras  peregi.  In- 
dignabar  scilicet  quod  omnia  munera  acciperem  a Lucano, 
nullis  vero  meis  officiis  debitam  gratiam  exsolverem  ; versa- 
bamque  diu  mecum,  quis  foret  modus  vere  per  me  ipsum 
merendæ,  quæ  aliéna  benevolentia  concessa  erat,  libertatis. 
Tum  hoc  menti  succurrit  : « Si  qua  est  mihi  doctrina,  si  qua 
liberalium  artium  notio,  si  quam  habeo  scribendi  exercita- 
tionem,  ad  hæc  omnia  me  herus  instituit  et  paravit  : liorum 
igitur  fructum  ipse  recipiat  ; quamobrem,  incumbamus  la- 
bori,  atque  opus  perficiamus,  unde,  dum  fama  nostra  (si  fieri 
potest)  proficiscetur  et  sese  extendet,  simul  patroni  Terentii 
nomen  decorari  atque  honestari  videatur.  » Novislis,  amici, 
quam  jocosus  mihi  fuerit  a pueritia  animus,  et  quam  pronus 
ad  ridendam  ceterorum,  quoties  animadverleretur,  stultitiam, 
fingendasque  vel  sine  ulla  ratione  et  plerumque  ex  improviso 
fabulas  : idem,  licet  magnis  in  infortuniis,  duravit;  et,  quum 
mulla  me  ad  scribendum  impellerent,  ilia  quasi  mentis  natura 
ad  scribendas  potissimum  comœdias  impulit.  Hortabantur 
præterea  atque  in  hoc  studio  confirmabant  plures  in  isto 
genere  auctores,  quorum  fama  aut  recens  aut  in  hominum 
memoria  asservata  est  : incitabant  apud  Romanos  Plautus, 
Latinarum  comœdiarum  princeps,  et  Cæcilius,  qui  etiam- 
nunc  laude  scenica  hic  floret  vigetque,  ceterique  omnes, 
plerique,  ut  ego,  advenæ  ac  servi  ; incitabal  in  primis  apud 
Græcos  Menander  poeta,  cujus  nescio  quæ  in  vituperandis 
civium  vitiis  mansuetudo  et  modestia  eminet. 

Sed  ne  vos  amplius  exspectatione  deludam,  jam  una  mea 
acta  est  coram  populo  Romano  comœdia  : Andriam  eam  appel- 
lavi,  re  et  nomine  a Menandro  expressis,  quan  quam  fabulam 
nostratibus  moribus  sermonemqueRomanæ  linguæ  accommo- 

davi.  Non  vobis,  amici,  ut  prologus,  argumentum  variasque 
vices  et  personarum  nomina  referam  : melius  ipsi  legetis. 
Quod  si  tamen  miramini  quod  servorumdolosetDavi  fallaciam 
pinxerim  : ita  fieri  soletapud  auctores  Romanos,plurimumque 
mihi  plaçait  mores,  quibus  maxime  studui,  repræsentare,  ju- 
venum  nimirum  imbecillitatem  servorumque  astutiam.  De 
fabulæ  autem  eventu  ac  de  plebis  sententia,  quid  dicam?  Non 
quidem  sine  multis  difficultatibus  aut  sine  magna  invidia  res 
siiccessit  : erant  qui,  ul  fit,  pennas  mihi  frangere  nitebantur, 
ac  volatum  a principio  impedire;  veteris  poelæ  Cæcilii  præ- 
sertim  invidiam  sensimus,  qui  non  juventutem  modo  atque 
imperitiam  nostram  ridebat,  verum  etiam  exprobrabat  quod 
Menandri  vestigia  sequeremur,  et  Græcas  facetias  in  Latinam 
linguam  transferre  non  dubitaremus.  Quantam  ergo  impatien- 
tiam,  quantum  vestri  Terentii  metum  fuisse  arbitramini, 
quum  fabula,  spectante  et  dijudicante  innumera  civium  mul- 
litudine,  ageretur,  omniumque  aut  suffragia  aut  repulsam 
ipse  exspectaret!  Quantam  quoque  putatis  lætitiam,  quum, 
plaudentibus  ædilibus,  plaudente  populo  Romano,  Cæcilius 
ipse  invitusplaudere  coactusest!  quumqueTerentius  Lucanus 
privalis  postea  laudibus  opus  extulit,  et,  nobilissimi  cives, 
Scipio  et  Lælius  nos  in  amicitiam  suam  receperunt! 

Utinam,  amici,  Garthagine  potius  quam  Romæ  lioc  mihi 
contigisset  ! Aures  jucundius  oblectant  civium  et  amicorum 
quam  gentis  diu  infensissimæ  plausus.  Attamen,  quum  id  non 
concessum  sit,  diis  immortatibus  primo,  Terentio  deinde 
Lucano  gratias  ago,  quod  ita  me  exemerint  e servitute,  et 
tolerabilius  exsilium  effecerint;  cunctisque  animi  viribus  dabo 
operam,  ut  aliis  comœdiis  novum  patriæ,  patrono,  et  mihimet 
ipsi  decus  addatur.  — Vos  interea  certiorem  quam  unquam 
babete  Publii  Terentii  amicitiam  ; vivite  et  valete. 

SUJET  DE  DiSCOURS  DONNÉ  A LA  FACULTÉ  DE  PARIS. 

(12  août  1858.) 

ORATJO  LEGATOïlUM  îlliTEEiîDATîS  A»  SERTOÏllUM. 

Exponent  jainpridein  Ponti  et  Asiæ  regem  Sertorii  successibus  ad  versus 
Ilaliæ  tyrannos  lætatum  esse;  et  nunc,  quum  jam  tertio  bello  Romam  ipse 
provocarit,  inviclum  ducem  hortari,  simili  fortuna  pro  eadem, causa  pugnan- 
tem,  ad  socictatein  armorum  cum  Syllæ  et  Luculli  hoste  jungendam. 

DÉVELOPPEMENT. 

Nos  ad  te,  Sertori,  Mithridates,  rex  Ponti  et  Asiæ,  legatos 
niisit,  qui  tibi  primo  pro  rebus  a te  præclare  geslis  gratula- 
remur,  amicitiam  deinde  ac  societatem  cum  eo  peteremus. 
Non  arbitramur  tibi  ignolum  esse  illud  Mithridatis  nomen, 
Romæ  omnium  infensissimum,  tutissimumque  una  et  extre- 
mum in  Asialibertatis præsidium.  Qui,postquamegregia  armo- 
rum tuorum  fama,  fusarumque  veletiamcæsarum  toties  a tuis 
exercitibus  legionum  nuntius  ad  nos  pervenit,  istarum  par- 
tium  successibus  adversus  Italiæ  tyrannos,  supra  quam  dicere 
possumus,  lætatus  est;  jussilque  eadem  de  Hispaniæ  et  Asiæ 
defensoribus  palam  vota  nuncupari,  easdem  haberi  diis  im- 
mortalibus  pro  tuis  quas  pro  nostris  victoriis  gratias  ; voluit 
denique  te  per  nos  certiorem  fieri  quid  de  tua  virtute  atque 
innocentia  ipse  sentiat.  Quid  enim  majus  ei  gaudium  afferre 
potuerat,  quam  inconcussa  et  victrix  in  eadem  causa  alterius 
pariter  impigri  peritissimique  ducis  constantia?  Quam  quidem 
non  optimam  solummodo  sibi  existimat  suscepti  belli  appro- 
bationem,  at  quoque  certissimapræleritorum  laborum  solatia, 
acerrimumque  ad  nova  subeunda  pericula  incitamenlum. 
Quantum  exsultavit,  quum  perlatum  est,  te  tuis  Hispanorum 
animos  conciliavisse,  tibi  fautores  deos  et  velut  amicitiarum 
simultatumque  participes  adjunxisse,  totam  provinciam  Ro- 
manis eripuisse^  diversissimas  genles  illo  restituendæ  liber- 

tatis  nomine  in  unum  coegisse , Metellum  postremo  acie 
sæpius  devicisse!  Tum  ipseMithridates,proptereaquod  Tigra- 
nis  socii,Armenii  regis,  sermone  recreatus  erat,  Asiaticorum- 
que  opibus  etcerta  Scytharumvoluntate  erectus,  atque  insuper 
exciïiplo  tuo  confirmabatur  : nullis  jaoturis  a proposilo  se 
deterreri  passas  est,  superalusque  a Sylla  Luculli  copias  vieil; 
quumque  duobiis  bellis  certamen  supersil,  jam  molitur  ler- 
tium  : ut  neque  infestior  ullus  bostisneque  pertinaciorRomæ 
unquam  obstitisse  videatur. 

Jam  vero  ambo,  licet  bellum  separatim  agatis,  de  Romanis 
tamen  consulibus  quodammodo  triumphatis  : quid,  si  uno 
eodemque  animo  ad  unum  certamen  vires  intenderentur? 
Quid,  si  communicarentur  in  tyrannorum  ruinam  consilia  ? 
Quid,  si  ab  Oriente  simul  et  Occidente  periculum  hoslibus 
metuendum  esset,  et  ulrinque  avertenda  illis  pernicies,  et 
bifariam  dividendi  exercitus?  Neque  enim  in  dubio  est,quan- 
lus  eorum  mentes  terror  invasurus  sit,  quum  audient  pactam 
juratamque  inter  Sertorium  et  Milhridatem,  inter  Asiam 
atque  Hispaniam  societatem;  quantus  futurus  sit  in  Urbe 
tumultus,  quantum  agitatæ  fori  conciones,  quam  etiam  anci- 
pites  Patrum  sententiæ.  Tu  memineris  quæ  vera  Antiocho 
régi  fuerit  cladium  exitiique  causa , spreta  scilicet  Anni- 
balis  et  Carthaginiensium  amicitia  : qui  si  Cannensem 
ilium  victorem  refecisset,  si  labanti  Carlhagini  subvenisset, 
minus  negotii  hodierno  die  cum  Romanis  haberemus. 
Quare  , quum  ita  se  res  habeat  , ne  dubites  socium 
tibi  adjungere  Mithridatem,  qui  maximos  belli  apparatus 
molitur,  classes  ædificat  ornatque,  et  regionis  ubertate  tuis 
suisque  exercitibus  victum  suppeditaturum  se  profitetur,  qui, 
ut  sibimet  ipsi  suum  odium  sciât  superfuturum,  jam  filios 
non  præceptis  sed  stipendiisinstituit,  consiliorumque  etiam  in 
partem  advocat.  Eoque  magis  bac  fortuna  utere,  quod  veslris 
rebus  cetera  omnia  favent  : adspice  illas  piratarum  classes, 
quibus  maria  vere  obsidentur,  et  quæ  ob  id  ipsum,  quod  bos- 
tibus  vestris  vebementissime  adversantur,  vobis  contra,  si 
volueritis,  utile  auxilium  præstabunt;  adspice  retardalas  a 

Spartaco  legiones,  Crassique  diligentiam  longa  enervatam  di- 
micatione.  Alia  ex  parte impediuntLucullum  seditiosi  milites; 
confectusest  non  senio  magis  quam  ciadibus  Metellus;  itaut 
præstanlissimi  Romanorum  duces  impares  uni  sustinendo 
bel] O videantur,  nedum  quisquam  apud  eos  dignus  reperiri 
possit  qui  conjuratis  infestissimorum  hostium  copiis  objicia- 
tur.  Nisi  forte  Pompeium  ilium  juvenem  putas,  dequojam 
nuntiatum  est,  eum  nihil  conficere  nisi  ab  alio  inceptum  ac 
prope  perductum  ad  finem,  et  suis,  non  alienis,  esse  reformi- 
dandum.  Imo  eliam,  consociatis  cum  Mithridate  consiliis, 
quin  et  arma  conjungantur  ? Quin  ambo  majora  appetatis 
quam  ista  in  diversissimis  regionibus  certamina,  specie  vide- 
licet  magis  quam  re  pertimescenda?  Num  pudeat  in  Italiam 
invehi  et  intestinum  incendium  tandem  aliquando  Romæ 
injicere  ? 


IX 

SUJET  DE  DISCOURS  DONNÉ  A LA  FACULTÉ  DE  PARIS. 

(13  août  1858.) 

VERBA  APOLLOAll  UE  MARCO  TULLIQ. 

Apollonius  rhetor,  quum  Marcutn  Tullium,  qui  se  illi,  quatnvis  jam 
clams  Romæ  inter  patronos,  Rhodi  velut  rursus  forinandum  dederat,  græce 
declamantem  audiisset,  fatelur  se,  dum  loqueretur  juvenis,  admiratum  qui- 
dem  esse;  de  veto  Græciæ  conditione  non  potuisse  quin  gemeret,  quoniam 
ipse  videret,  quæ  reliqua  civibus  suis  sola  essent  ornamenta,  ea  quoque  mine 
ad  alios  transferri,  litteras  et  eloquentiam. 

DÉVELOPPEMENT. 

M.  Tullius  Gicero,  quamvisjam  clarus  Romæ  inter  patronos 
esset,  voluit  tamen  novum  sibi  doctrinæ  decus  adsciscere,  ac 
novum  suscipere  ex  Græcis  litteris  ornamentum.  Quocirca, 
omissa  in  tempus  forensi  laude,  se  Rhodum  contulit,  ibique 
se  velut  rursus  formandum  Apollonio  rhetori  dedidit,  qui 

princeps  hujus  ælatis  in  arle  bene  dicendi  docendique  apud 
Græcos  habebalur.  Instilutum  autem  erat  ut,  quisquis  ado- 
lescentulus  jam  varias  linguæ  et  artis  oratoriæ  opes  promptas 
in  manu  haberet,  is  palam  in  schola  cum  quibusdam  aliis  de 
re  qualibet  dissereret  et  quasi  decertaret,  quo  melius  a ma- 
gistro  cujusqueingenii  dijudicarentur  naluraet  virtus,  ac  pro- 
posita  Victoria  acrius  etiam  esset  ad  laborem  incitamentum. 
üt  primum  M.  Tullius  hoc  certamen  inivit,  omnes  velex  Graia 
origine  discipulos  non  superavisse  sed  vicisse,  non  vicisse  sed 
stravisse,  non  stravisse  sed  obruisse  visus  est,  ita  ut  stupe- 
rent  atque  admirarentur  non  adolescentuli  modo,  at  ipse 
Apollonius.  Qui,  postquam  Cicero  multis  comitantibus  gratu- 
lantibusque  e schola  exiit,  a laudibus  coram  ceteris  discipulis 
temperare  non  potuit  : 

« Amici,  inquit,  nonne,  dumloqueretur  juvenis,  vobis  finxi- 
stis  ipsum  ilium  Demosthenem  in  Atheniensium  concione  per- 
orantem  ? Quanta  erat  rerum  abundantia  t Quanta  verborum 
copia!  Quam  mira  facilitas!  Qui  impetus  ! Quæ  vis  ! Quis  cre- 
dere  potuisset  eum  non  a pueritia  in  litteris  Græcis  esse  ver- 
satum,  qui  melius  quam  ipsi  Graii  oratores  declamaret?  Ego, 
fateor,  prope  ab  ore  dicentis  pendebam,  et  idem,  qui  errores, 
quotquot  fièrent,  animadvertere  debueram,  omnia  mirabar, 
nedum  aliquid  vituperandum  atque  exprobrandum  inveni- 
rem.  Attamen  adolescentulum  tantum  audivimus  aliéna  lingua 
disputantem  : quid,  si  virum  eumdem  patrio  sermone  ? Vide- 
mus  Rhodi  in  schola  disserentem  : quid,  si  Romæ  in  foro  ? de 
re  vana  fictaque  declamantem  : quid,  si  de  vera  causa,  si  pro 
cive,  si  pro  patria  ? Ipse  mihi  jam  M.  Tullium  videre  videor 
rempublicam  attingentem,  in  maximis  discriminibus  depre- 
cantem  aut  externas  aut  intestinas  tempestates,  non  minus 
denique  verbis,  quam  ceteri  ferro  esse  soient,  utilem  suis  at- 
que hostibus  pertimescendum. 

« Itaque,  si  unquam  ante  alias  fuit  quod  gloriarer,  nunc 
potissimum  mihi  est  justa  superbiæ  causa,  quum  e disciplina 
mea  talis  orator,  si  non  informatus,  at  certe  perpolitus  eva- 
sisse  videalur.  Vobis  autem,  discipuli,  si  unquam  fuit  quod 

verba  laudaretis  acposlea  imitaremini,hodierna  eaoratio  fait. 
Juvenem  ilium  novisse,  cum  illo  studuisse,  cum  illo  certavisse, 
utile  simul  et  gloriosum  liabealis. 

« Quanquam  quid  loquor  ? In  ipsa  mea  lætitia  nescio  quis 
mœror  subit  : bine  discipulum  M.  Tullium  habuisse  juvat, 
illinc  vero  eum  esse  Romanum  non  meminisse  non  possum. 
Per  deos  immortales  ! e civibus  meis  neminem  reperi  qui  alieni- 
genam  oratorem  superaret,  imo  neminem  qui  adæquaret  f Ergo 
non  satis  est  Romanes  legionum  armis  Græciam  subegisse  : 
nunc  nos  subigunt  facundia  ; non  satis  est  libertatem,  divitias, 
artes  eripuisse  : hæc  quoque,  quæ  reliqua  sola  relinebamus 
ornamenta,  sibi  vindicant,  litteras  scilicet  et  eloquenliam  ! 
Ergo,  O infelices  Athenæ  ! urbs  in  Italiæ  littore  surrexit,  quæ 
tibi  non  modo  potentiam,  verum  etiam  delicias  adimeret;  quæ 
te  legionibus  primo  terreret,  ac  deinde  oratoribus  1 At  nos  in- 
terea,  Græci  nominis  heredes,  maximam  gloriam  nos  adeptu- 
ros  arbitramur,  si  Romanes  juvenes  bue  arcessiverimus,  eos- 
que  ad  siudia  instituerimus,  nostrisque  præbuerimus  arma 
victoribus.  Sic  enim  fata  decreverunt,  cuncta  olimRomanorum 
fore,  et  opes  et  ingenium  ; jamque  de  Græcis  litteris  actum  est. 

« Nempe  quo  pacte  aliter  accidisset  ? Nulla  alia  re  melius 
quam  libertate  aluntur  litteræ,  eoque  magis  floret  eloquenlia 
quo  major  potentia  est,  ac  de  rebus  publicis  amplior  frequen- 
tiorque  oriturdisputatio.  DumGræcia  imperio  valuit,  valait  et 
facundia;  ulque  respublica  periit,  periit  eloquentia  : heu  ! ti- 
meo  ne  utraque  in  æternum  evanuerit.  Portasse  autem  dies  ve- 
niet,  quum,  fessa  effetaque  Romanorum  potentia,  laus  quoque 
litterarum  apud  eos  obsolescet,  suumque  ipsi  Tullium  deside- 
rabunt,  quemadmodumnosnostrum  Demosthenemî  Ne  tamen 
hoc  vos  a studiis  deterreat,  juvenes;  ac,  si  ex  doctrina  nullam 
fere  gloriam  præterea  percipere  licet,  ibi  sane  optima  amissa- 
rum  omnium  rerum  solatia  quæratis.  » 

X 

SUJET  DE  NARRATION  MÊLÉE  DE  DISCOURS  DONNÉ 
A LA  FACULTÉ  DE  PARIS. 

(16  août  1858.) 

ÂRTAXEilXIS  YERBA. 

Dices  Artaxerxem,  victum  primo  certamine  a fratre  Cyro  et  Græcis  auxi- 
liantibus,  saueium  fugisse  in  montes  proximos,  et  siti  fere  exstinctum  noclu 
inter  rupes  aridas  cum  fugæ  comité  uno  sedisse.  Vidisse  aulem  juxla  sub 
paupere  tiigurio  pastorem  nudum  et  regii  nominis  et  belli  civilis  ignarum; 
qui,  a satrapa  rogatus,  accurreril  cum  utre,  veteremque  aquam  régi  fugitivo 
porrexerit.  Quem  tuin  exclamasse  addes  : « O voluptatem  novam,  diilciorem- 
que  potum  Choaspis  lympha  et  omni  mensæ  apparatu  ! » 

DÉVELOPPEMENT. 

Eo  primo  et  ultimo  certamine  quo  Cyrus  cum  Artaxerxe 
fratre  suo  congressus  est,  tanta  alacritate  tantoque  impetu 
auxiliares  Græciin  Persas  irruerunt,  ut  non  diu  hæserit  Victo- 
ria. Rex  vero,  quamvis  undique  milites  ejus  fugerent  lerrore 
perculsi,  quamvis  ipse  graviore  vulnere  saucius  esset,  stricto 
acinace,  neque  suæ,  neque  hostium  vitæ  pepercit,  donec,  nul- 
lamspem  redintegrandi  prælii  superesse  videns,  pedem  retu- 
lerit  saltusque  et  ignotos  calles  petierit.  At,  ex  paucis  familia- 
ribus  quibuscum  aliquandiu  victoribus  restiterat,  unus  eum 
fugientem  comitatus  est,  satrapes  scilicet  Tissaphernes.  Getcri 
enim  rétro  morali  erant,  si,  vitæ  suæ  periculo,  regis  fugam 
tutari  Græcosque  insequentes  tardare  possent. 

Jamin  solitudinemperpetuorummontium  pervenerat,  unde 
neque  classica,  neqiTe  clamores  et  ululatus  hostium  exaudie- 
bantur  : jam  quidem  in  tuto  erat.  Sed  ubi  illius  diei  eventus 
et  immensam  cladem  secum  reputavit,  eo  animi  cruciatu  af- 
fectus  est,  ut  vix  corporis  dolorem  sentiret.  « Quem  enim  ho- 

minem  unquam  ex  lam  excelso  fastigio  cecidisse?  Qiiem  du- 
cein  tôt  gentium  opibus  inslructum,  tanta  multitudine  fretum, 
insolenti  ludibrio  fortunæ,  lam  brevi  temporis  spatio,  res  om- 
nes  fractas  vidisse?  Xerxem  qaidem  unum  pari  culmine  de- 
jectum  esse.  Illo  tamen  régnante,  invidiosam  islam  gentem, 
quamxis  Victoria  apud  Salamina  elatam,  nunquam  Persarum 
imperium  invadere  et  vastare  ausam  fuisse.  Nunc  autem  in 
medio  regno  Cyri  Græcos  considéré,  civibusque  suis  audacis- 
simis  certum  iter  ad  Babylonem  monstrare.  Ac  brevi  forsan 
venturum  esse  tempus  quum  illud  imperium,  quo  nulii  un- 
quam majori  sol  illuxisset,  in  ditionem  istius  populi  veni- 
ret , quem  et  ipse  et  majores  facile  obteri  posse  spera- 
vissent.  » 

Hæc  et  talia  fugitivus  rex  mœstitia  et  desperatione  attoni- 
tus  secum  volvebat;  neque  uno  verbo  tristiores  sensus  expro- 
mere  sustinuerat,  quum  et  labore  et  longo  cursu  exacerbatus 
vulneris  dolor  eum  ut  tandem  consisteret  corpusque  curaret 
coegit.  Igilur,  adjuvante  Tissapherne,  equo  descendit,  et  arboris 
trunco  annisus  comitem  rogavit  ut,  investigata  circumjacenti 
valle,sibi  paululum  aquæ  alferret  : «Jampridem  enim  intole- 
rabili  siti  se  maceratum  esse.  » Discessit  igitur  ille  sedulo 
quæsiturus.  Sed  diu  frustraque  aridas  montium  rupes  et  jéju- 
num infimæ  regionis  solum  perlustravit  : nullum  fontem,nul- 
lam  etiam  lacunam  invenit.  Quum  autem  exoptatam  opem  jam 
se  in  bis  exustis  locis  reperturum  desperaret,  pauperis  tugurii 
tectum  prospexit,  eoque  celeriter  contendit.  Pastor  in  limine 
sedebat,  ætate  provectus  et  veneranda  canitie  insignis,  qui  ne 
fama  quidem  acceperat  quanta  tempestas  in  imperium  nuper 
irruisset.  Hic,  ubi  citato  gradu  accedentem  armatum  vidit, 
conturbatus  conterritusque  exsurrexit,  nisi  ætas  aut  pavor 
obstitisset , in  fugam  prorupturus.  Eum  vero  salutatum  con- 
firmatumque  satrapes  ceriiorem  facit  haud  procul  inde  ma- 
gnum Persarum  regem  siti  prope  enectum  jacere,  eumque 
hortatur  ut  domino  parentique  suo  opem  ferai.  « Quis  sitille 
dominus  et  parens,  inquit  pastor,  plane  ignore.  Nullis  enim 
beneficiis  nomen  suum  hisce  in  monlibus  cognitum  fecit.  Sed 

quum  sit  homo,  jure  ab  homine  officium  reposcit.  Qiiapropter 
ingredere  : ego  libentissime  sequar.  » His  dictis  ulrem  arripuit 
plénum  aqua,  ob  raritatem  fonlium,  et  ambo  properantes  ad 
regem  contenderunt. 

Interea  regia  sitis  magis  ac  magis  creverat  ; quam  ille  eo 
impatieniius  ferebat,  quod  neque  hoc  desiderium,  neque  aliud 
quidquam  ad  dolorem  unquam  experlus  erat.  Apud  reges  enim, 
et  reges  Persarum  imprimis,  solitum  fuit  omni  tempestate 
naturæ  egestatibus  obviam  ire.  Itaque,  ubi  pastor  utrem  illi 
porrexit,  eo  ardore  eoque  gaudio  vilem  banc  potionem  absor- 
bait ut  ipse  valde  miratus  fuerit  isti  quotidianæ  corporis  curæ 
tantam  inesse  posse  voluptatem.  « Equidem,  inquit,  nunquam 
tantum  purissima  Ghoaspis  unda  maximisve  regiæ  mensæ  ap- 
paratibus,  quantum  nunc  isia  turbida  et  lutulenla  aqua,  de- 
leclatus  sum.  Scicilet  natura,  aut  quisquis  est  rerum  conditor, 
ita  delicias  miseriis  permixtas  esse  volait,  si  labores  sudores- 
que  nonaspernaremur.  Mene  tandiu  ignorasse  non  alia  ratione 
alimentorum  saporem  commendari  ! Quam  mullis  igitur  vo- 
luptatibus  ultro  carui  ! Itaque  diis  immortalibus,  etiam  bis  in 
rebus  adversis,  grates  ago  quod  me  gratiorem  quamdam  præ- 
stantioremque  vitam  docuerint.  At  non  ego  soins  eo  documento 
utar  in  posterum  ; namque  liberos  meos  ad  banc  rationem  in- 
stituere  volo.  Utinam  perpétua  vita  voluntariis  tantum  egesta- 
tibus obnoxii  sint  ! » 

Ferunt,  restitutis  imperii  rebus,  in  tali  consilio  persti tisse 
Artaxerxem,  eumque  et  filios,  non  in  exquisitis  cibis  aut 
potionibus,  sed  in  dcsideriis  non  ante  sedandis  quam  et 
frugalitate  et  laboribus  acuerentur,  corporis  voluptates  po- 
suisse. 

XI 

SUJET  DE  DISCOURS  DONNÉ  A LA  FACULTÉ  DE  PARIS. 

(17  août  18E8.) 

HORTEXSIÆ,  ORATORIS  HORTENSII  FÏLIÆ,  ADVERSES  TRIÜMYIUORÜM 
LEGEM  ORATIO. 

Postquam  ab  eloquentissimi  patris  memoria  et  virorum  omnium  gilentio 
exordium  desumpserit,  contendel  legem,  qua  triumviri  malronis  grave  tri- 
butum  privatim  indicerent,  neque  justam  esse,  quoniam  mulieres  nullos  pu- 
bliée honores  accipiant,  neque  necessariam,  si  meminerint  eas  sponte  sua  et 
Punico  bello  et  sæpius  pro  re  Romana  contulisse,  neque  ipsis  rogantibus 
utilem,  communi  invidiæ  nimis  jam  obnoxiis. 

DÉVELOPPEMENT. 

Si  quid  est  in  vobis  justitiæ,  Triumviri,  si  qua  veterum  mo- 
rum  ac  veteris  reipublicæ  verecundia,  vos  pudebit  illius  ma- 
tronarum  consternationis,ul  ita  dicam,  quas  coegistis,  ut  ipsæ 
majestatem  suam  labefactatam  sustinerent,  in  publicum  pro- 
currere.  Quam  si  quis  olim  ausus  esset  obterere  et  calcare, 
surrexissent  extemplo  spectatæ  virtutis  et  eloquenliæ  viri  qui 
illam  patrocinio  suo  tutarcntur.  Hortensius  ante  omnes  filiæ 
suæ  adesset,  nisi  vox  ilia,  præsidium  reipublicæ,  miseri  cu- 
jusque  tulela,  quæ  nunquam  laboranti  civitati  defuit,  morte 
oppressa  esset. 

Vos  enim,  Triumviri,  per  deos,  per  prudentiam  monuisset, 
ne  legem  injustam  in  imbecillum  genus  inferretis,  ac  bonis 
omnibus  et  quasi  justitiæ  ipsi  bellum  a vobis  indictum  esse 
viderelur.  Nam  discere  velim  num  tributum  matronis,  nullos 
publice  honores  accipientibus,  sine  injuria  imponi  possit.  Ubi 
jus?  ubi  mos  ? ubi  majorum  instituta?  Fortunarum  quidem 
suarum  partem  in  ærarium  attulerint  viri  quibus  licet  rem- 
publicam  armis  militiæ,  auctoritate  et  facundia  domi  defen- 
dere.  Nos  autem  tributo  onerabimur  ! Ad  id  unum  profecto, 

Ut  sit  lege  sancitum  dimidiam  gentis  Romanæ  partem  jus  ha- 
bere,  si  mercetur,  Romam  gratuilo  adjuvandi.  Necesse  est 
facultatem  emamus  vitam  in  silentio  transeundi,  liberis  et 
conjugibus  inservienles  et  rempublicam  defensoribus  mu- 
nientes. 

Num  vero  vobis  e memoria  excidit  nos  sponte  et  Punico 
bello  et  sæpius,  aliis  tempestatibus,  pro  re  Romana  contu- 
lisse?  Quæ  species  igiturnecessitatis  insolitæ  rei  prætenditur? 
Si  ad  tantas  ærarii  angustias  venisset  respublica  ut  nostraquo- 
que  pecunia  egeret,  nullo  cogente  aut  etiam  invitante,  tribu- 
tum  nobis  voluntaria  liberalitate  imposuissemus.  Sed  nullus 
rumor  usque  ad  nos  percrebuit,  gentem  aliquam  a nomine 
nostro  defecisse  aut  adversus  Romam  rebellavisse.  Num  aller 
Annibal  irrupit  in  Italiam?  Num  aliquis  locus  Cannis  nobilior 
Romani  exercitus  strage  factus  est?  At  imperium  est  populi 
Romani  in  orbem  terrarum,  omnesque  gcnîes  pacem  acceptam 
fideliter  servant.  Nullum  est  externum  bellum:  incluse  vero  ac 
domestico  malo  laborat  respublica  : luxu  scilicet  et  superbia 
paucorum,  qui  vitam  fortunasque  civium  pro  nihilo  ducunt, 
dum  suis  cupiditatibus  satisfaciant. 

Quæ  quum  ita  sint,  Triumviri,  quum  populus  Romanus  li- 
bertatem  amissam  desideret,  cavete  ne,  quodcumque  novi  in 
posterum  tentaveritis,  id  nefarium  ac  publicum  scelus  esse 
videatur.  Quod  si  nunquam  modiis  injuriis  vestris,  patientiæ, 
nostræ  aliquando  modus  erit.  Erratis  profecto,  si  censetis  le- 
gem  illam  vobismet  ipsis  rogantibus  utilem  fore.  Communi 
invidiæ  jam  ita  obnoxii  estis,  ut  facile  appareat  plus  odii  quam 
utilitatis  in  vos  ex  tanta  audacia  redundaturum. 

Id  ergo  prudentiæ  documentum  a vobis,  simul  et  æquitatis 
requiro  ut  Romanis  matronis  eamdem,  quæ  antea  fuit,  tribu- 
torum  immunitatem  servetis,  potentiamque  vestram  beneü- 
ciis,  non  inaudito  gravium  institutorum  généré  fulcire  nita- 
mini.  Quod  si  hæc  mea  verba  vos  non  movent,  forsan  diis 
placebit  vestrum  animum  non  mutare,  quo,  crescente  in  dies 
ira  populi,  maturior  sit  apud  nos  reditus  libertatis. 

XII 

SUJET  DE  DISCOURS  DONNÉ  A LA  FACULTÉ  DE  PARIS> 

(20  août  1858.) 


ORATIO  ALEXANDRI  AD  AIÎDOLOXY.MÜM. 

Gratulabitur  Abdolonymo,  qui,  regii  licet  generis,  hortum  suburbanutn 
exigua  colebat  stipe,  quuni  ab  Hephœstione  fuerat  electus,  ut  Stratoni  in 
Sidonioruni  regnuni  succederet;  confirmatoque  principatu,  addel  bcne  sc  de 
futuro  principe  augurari,  quoniain  interrogatus  qua  patientia  inopiam  tu- 
lisset,  responderat  : « Utinam  eodem  animo  regnum  pati  possim  ! n 

DÉVELOPPEMENT. 

Beliicæ  laudis  licet  amantissimus,  me  civilis  gloriæ  per  pla- 
cidas  pacis  artes  paratæ  liaud  rudem  æstimatorem  profiteor, 
Abdolonyme;  etlibi,  quem  rerum  adversarum  moles  sævien- 
tisque  fortunæ  impetus  non  moverunt,  quem,  regio  genere 
orlum,  præsentis  et  paupertatis  et  humilitatis  minime  piiduit, 
Alexander  ego  non  unius  diei  gratulationem,  sed  æternitatem 
famæ  spondeo  etpolliceor.  In  eadem  scilicet  urbe^  iibi  majores 
tui  regium  imperium  exercuerant,  tenuem  victum  assiduo 
labore  quæsivisti,  et,  superbiæ  expers,  quod  est  difQcillimum, 
ad  obscuram  conditionem  animum  ita  commodaveras,  utnihil 
habenti  nihil  defuerit. 

Ad  laudem  tuam  vix  quidquam  accedere  potest  : meæ  im- 
primis  famæ  interest,  iniquam  erga  te  fortunam  in  melius 
mutare.  Dum  Philippe  irascerer,  qui  mihi  nihil  conficiendum 
relicturus  videretur,  in  eam  culpam  incidi  ut  patri  inviderem, 
incusaremque  deos,  licet  omnes  gloriæ  fontes  unus  non  exsic- 
cavisset,  Abdolonymique  ab  imo  summum  ad  fasligium  eve- 
hendi  decusmihi  destinasset  Jupiter  beneficentissimus.  Quum 
Stratonem,  hostiles  mihi  animes  servantem,  e solio  dejicere 
fuerim  coactus,  nemo  ad  suscipiendum  Sidoniorum  regnum 

potior  le  repertus  est;  quurnque  manus  illas,  quæ  tibi  ad 
vivendum  salis  erant,  sceplro  habiles  et  opportunas  sapien- 
lissime  existimaverit,haud  impar  virtutis  arbiter,  Hephæstio; 
nunc  ego  te  ab  eo  electum  comprobo,  ut  Stratoni  succédas,  el 
in  regale  solium  eveho,  libi  tum  régla  stirpe  orlo,  tum  virtu- 
tibus  ornatissimo  debitum. 

Te  accepi  a legatis  inventum,  stériles  hortuli  herbas  avel- 
lentem,  ut  gramina  tantum  crescerent  utilia  : optimum  sane 
exemplum,  cujus  ego  imilator  esse  gaudeo,  quum,  in  locum 
pravi  principis,  excellentissimum  singulari  modestia,  fortitu- 
dine  et  integrilate  virum  constitue.  Ne  diutius  somniare  tibi 
videaris  : Alexander  adsum,  imperiorum  civitatumque  eversor 
idem  et  creator,  qui  te  ad  regnum  voco  : magis  mihi  offerenti, 
quam  tibi  accipienti  magnificum. 

Summa  quippe  mihi  fiducia  est  fore  ut  tu  nunquam,  a quo 
acceperis  regis  fortunam,  obliviscaris,  utque  inter  munera  tua, 
non  modo  maximum  in  cives  benevolentiam  et  æquitatem, 
sed  fidam  in  Græcos  memoriam,  ponas.  Te  igitur  Sidoniis 
præficio,  te  regem  primus  palam  saluto,  ut  te  ignoti  etiam  ve- 
nerentur,  simulque  ut  omnibus  pateat  tanli  ab  Alexandre  æs- 
timari  virtutem,  cui  militarem  ipsam  laudem  cedere  jubeam. 
Tllc  ego,  qui  magnanimum  Porum,  regiis  sensibus  incensum, 
tanquam  regem  habui,  le  ampliori  dignitate,  si  qua  esset,  do- 
nare  vellem,  ut  gloriam  augendo  tuam  mei  quoque  nominis 
apud  posteros  diuturnitati  consulerem. 

Optima  enimde  le  augurer,  quod  interrogatus  quapatienlia 
inopiam  tulisses,  responderis  : « Utinam  eodem  anime  regnum 
pâli  possim  ! » Non  meum  est  de  te  tam  modeste,  quam  tu  ipse 
sentis,  aut  cogitare  aut  loqui.  Fortuna  vel  summa  Abdolony- 
mum  longe  superiorem  fore,  teque  in  solio  eas  virtutes  spero 
ita  culturum,  quibus  infime  in  loco  eminuisti,  ut  ex  optimo 
cive  optimus  pari  ter  rex  évadas.  Superbiam  scilicet  a te  avertet 
prions  vitæ  memoria,  el  quum  miseris  olim  miser  ipse  suc- 
currere  didiceris,  tibi,  ut  ad  promovenda  gentis  commoda, 
quam  securus  tibi  permitto,  semper  omni  ope  totoque  anime 
incumbas,  jam  propositum  et  ratum  esse  confido. 

Nec  pluribus  verbis  opiis  est;  mihi,  ut  regemte  appellarem, 
satis  fuit,  quo  modo  adhuc  vixeris,  nosse  ; tibi,  ut  meam  ex- 
spectationem  aut  impleas,  aut  superes,  satis  erit  meminisse. 


XIII 

SUJET  DE  LETTRE  DONNÉ  A LA  FACULTÉ  DE  PARIS. 

(21  août  1858.) 

CICERO  ATTICO. 

Adversus  Atticum,  Epinircæ  doctrinæ  addictum,  défendit  se  Marcus  Tul- 
ius,  quod,  ut  eam  vim  divinam  cxpriineret  a Platone  et  Stoicis  monstratam 
per  quam  futurum  cernalur,  atque  ita  inundus  ordine  statuto  et  perenni  re- 
gatur,  primus  latine  appellaverit  providentiam. 

DÉVELOPPEMENT. 

Si  quid,  mi  Pomponi,  in  arctissima  nostra  amicitia  deside- 
rare  mihi  licet,  valde  doleo  quod  ita  de  rebus,  quæ  spectant 
ad  pîiilosophiam,  dissentiarnus;  quippe,  dum  Epicureæ  doc- 
trinæ totam  fidem  adhibes,  nos  contra  Stoicis  et  severioribus 
præceptis  indulgemus.  Quanquam  ne  indignari  velis,  quod 
disciplinis  nostris  tenaciter  hæreamus,  nec  quidquam  conce- 
damus  amicitiæ,  ut  tibi  quodarn  modo  assentiri  videamur. 
Nihil  temereame  dephilosophia  autexcogitatum,  aut  dictum, 
aut  scriptum  est;  neque  inconsulte  Epicureorum  doctrinæ 
adversamur. 

Multa  enim  sunt  a secta  ilia  reperta,  quæ  tum  rationi,  tum 
honestis  moribus  minime  congruunt.  At  in  primis  hoc  fere 
perabsurdum  dicam,  quod  de  orbis  origine  et,  ut  ita  loquar, 
de  mundi  republica  docent  r omnia  fortuite  constituta  esse, 
moveri  fortuite,  fortuite  quoque  servari.  Nempe  quid  certo 
ordine  et  ad  certum  finem  constitui  potest,  nisi  a vi  pruden- 
tissima  summaque  mente  creatum  sit?  Quid  bene  movelur, 
nisi  sapienti  et  immotæ  legi  obnoxium?  Quid  vero  unquam 
servatum  fuit,  nisi  maxima  cura  et  custodia  undique  circum- 


POUR  LE  BACCALAURÉAT  ES  LETTRES.  33 

septum,  ut  neque  præsentibus  periculis  impur  foret,  nec  futu- 
ris  incautum  obversaretur  ? Nonne  id,  quod  forte  vinctum  est 
et  religatum,  forte  pariter  distrahitur  dissolviturque  ? Num 
iilla  concordia,  ullus  ordo,  ulla  stabilitas  rerum  naturæ  inesse 
potest,  quum  discordibus,  incompositis,  diversissimis  viribus 
omnia  contracta  commixtaque  dicuntur?  Nonne  contra  necesse 
videtur  utmundoilli,  quem  bene  ordinatum  esse  alque  etiam- 
nunc  optime  administrari  constat,  prudentissimum  Numen 
præsit  et  consulat  ? 

Quæ  quum  ita  se  habeant,  mi  Pomponi,  quid  est  quod  am- 
plius  mihi  irascaris?  Quum  manifestum  sit  vim  quamdam 
divinam  exsistere,  quæ  non  tantum  orbem  hominesque  crea- 
verit,  verum  etiam  creato  orbi  creatisque  hominibus  nun- 
quam  desinat  invigilare,  quin  eam  Providentiam  appellare- 
mus  ? Scilicet  mihi  haud  succurrit,  quo  meliore  et  aptiore 
nomine  exprimerem  summam  illam  potestatem  monstratam  a 
Platon e et  Stoicis,  quæ  pulcherrimum  maximumque  omnium 
opus  summa  diligentia  asservat;  quæ,  ut  ad  destinatum  finem 
cuncta  perducat,  præterquam  quod  præsentibus  inservi- 
rebus,  etiam  futuras  ab  æterno  perspicere  debet  et  animad- 
vertere;  quæ  denique  providet,  ne  nobis  nimia  pericula 
noceant  aut  plus  æquo  faveat  fortuna,  ne  quid  ex  orbe  consti- 
tuto  vel  distrahatur  vel  immature  pereat. 

Quid  autem  nos  aliter,  qui  providentiam  quamdam  huma- 
nam  esse  dicimus,  unde  res  populorum  administrentur  ? Quis 
enim  ignorât,  et  reges,  et  consules,  et  quoslibet  alios  magis- 
tratus  ad  id  institui,  ut  communibus  omnium  commodis  in- 
dulgeant,  suæque  gentis  jura  quisque  defendat?  Itaque,  quem- 
admodum,  si  qua  forte  fit  apud  nos  periculi  suspicio,  jubentur 
per  senatusconsultum  cavere  consules  ne  quid  detrimenti 
respublica  capiat  : non  secus,  summum  Numen  naturæ  rerum 
populorumque  fatis  consulit  ; nisi  quod  cæca  et  infirma  omnis 
hominum  providentia  non  esse  non  potest,  divina  autem  Pro- 
videntia  aperto  lumine  futurum  cernit,  et  maximis  discrimi- 
nibus  utilissima  adhibet  remedia;  atque  ita,  dum  quisque 
homo  res  privatas  curât,  et  magistratus  quisque  civium  suo- 

rum  commoda  tuetur,  vis  contra  divina  cunctarum  genlium 
saluti  invigilat,  totumque  insuper  mundum  ordine  statiito 
régit  et  inconcusso. 

Velim,  mi  Pomponi,  de  his  rebus  diutius  meditere,  ac  tan- 
dem fatearis,  in  hoc  certe  errare  Epicureos,  quod  Providen- 
tiam  exsistere  negent  qua,  veluti  celeri,  fruuntur,  et  quod 
vim  fortuitam  prudentiorem  sapientioremque,  quam  ipsi  sunl^ 
prædicare  videantur,  Etiam  atque  etiam  vale. 


XIV 

SUJET  DE  DISCOURS  DONNÉ  A LA  FACULTÉ  DE  PARIS. 

(21  août  i858.) 

PUBLILII  CONSÜLIS  ORATIO. 

Hortabitur  milites,  rupto  fœdere  Caudino,  ad  rem  contra  Samnites  bene 
gerendam,  exhibendo  vividam  imaginem  cladis  ad  Caudium  acceptæ  ; tiim 
exemplum  Postumii  consulis  et  aliorum  qui,  spreta  morte,  se  dedi  hostibus 
postularunt;  eorum  denique  periculum  qui,  ut  obsides  pacis  traditi,  subita 
tantum  et  invicta  commilitonum  impressione  recuperari  queant;  sed  ante 
omnia,  suus  cuique  animus,  memor  ignominiæ,  udliortator  adsit. 

DÉVELOPPEMENT. 

Illaclementia,  milites,  ilia  félicitas  vobis  contigit  quam  exer- 
citui  victo  et  capto  ne  sperare  quidem  fas  erat.  Nam  pacem, 
cujus  conditiones  ab  imperatore  Samnitum  impositas  duo 
consules  Romani  accepere,  senatus  ratam  non  habuit,  et  vos 
bellum  contra  Samnites  sub  nostro  ductu  et  auspicio  gerere 
jubet,  ut  omnia  ante  priorem  annum  bella  gesla  sunt.  Quem 
enim  vindicem  reperietis?  Vos  ipsi,  fracta  Samnitium  intole- 
randa  superbia,  decus,  per  cladem  amissum , per  victoriam 
recuperetis  necesse  est. 

Diis  ducibus  ii  pugnare  soient,  milites,  quibus  nulla  nisi  in 
armis  delendæ  ignominiæ  relinquiiur  spes.  Bellum  igitur  eo 
magis  ingentibus  animis  resumite,  quod  triste  et  Romano  no- 

inine  indîgnum  fœdus  oblilterandum  est.  Quid  enim  adpla- 
caiidos  deos,  quibus  cordi  fuit  subigi  vos  sub  durissimam  ne- 
cessitatem,  et  ad  perfundendos  lætitia  Samnites  ultra  evenire 
potuit,  quam  quod  vobis  accidit?  Diem  ilium  ante  oculos  pro- 
ponite  quo  arma,  in  quibus  si  non  salus,  at  certe  honestæ 
mortis  via  et  dedecoris  fuga  erat,  hosti  dedistis.  Hoc  posteris 
mémorisé  traditum  iri  Romanos  consules,  Romanum  exerci- 
tum  sub  jugum  missos  ; arma,  quæ  cunctis  gentibus  formidini 
fuere,  ante  pedes  victoris  deposita;  legiones  quas  conjurata 
Italia  superare  non  potuit,  Samnitibus  ludibrio  fuisse  ! 

Ignominiosam  pacem  flevere  pueri  ac  senes,  flevere  mu- 
lieres  ipsæ,  flebit  in  æternum  respublica;  vindicabitis  vos,  si 
viri  estis.  Quod  si  virtutem  vestram  incitamentis  et  Claris 
exemplis  accendere  oportet,  satis  habeatis  vidisse  Postumium 
consulem  et  alios  qui  cum  eo  sponsione  sese  obligaverant,  se 
victori  nudos  vinctosque  dedi  postulantes,  omnemque  iram 
hostium  suis  capitibus  excipientes  ut  justum  piumque  de  in- 
tégré iniretur  bellum.  « In  hæc  corpora  sæviant,  in  hæc  fer- 
rum,  in  hæc  furores  acuant,  dummodo  vanam  victoriam  va- 
nior  irritam  faciat  pax.  » Ea  verba  discedentium  fuere. 

Qui  vero  prorepublica  se  devovent,  respublica  eos  non  de- 
serit.  Raque  sic  vos  hortatur  et  monet  : « Videte  ne  optimos 
cives  hosti  crudeli  ac  barbare  relinquatis;  ex  manibus  ejiis 
abripite  vires  quorum  spectatæ  virtutis  egeo  : e periculo  mor- 
tis eximite  duces  et  commilitones  vestros  quos,  ut  obsides 
pacis  traditos,  Caius  Pontius,  nomine  violatæ  fidei,  truci- 
dabit,  nisi  eos  subita  et  invicta  aggressione  in  libertatem 
vindicetis.  » 

Romana  ignoro  ingénia,  milites,  aut  non  surdas  ad  banc 
vocem  aures  præbetis.  Hinc  proficiscimur  Samnitibus  flebiles 
brevi  clamores  gemitusque  excitaturi.  Nam  memini  vos  quum, 
reditu  sponsione  infami  empto,  Romam  intraretis,  silenti  ac 
prope  muto  agmine  et  fixis  in  terram  oculis  incessisse,  tan- 
quam  ferentibus  adhuc  cervicibus  jugum,  ut  tacere  videretur 
indoles  ilia  Romana,  ablatique  cum  armis  animi.  Quid  vero 
sapientissimus  quisque  tune  credendum  existimavit?  Samnites 

Romanani  virlutem  ferociaraque  cepisse?Nuiloquiclem  pacto. 
Silenlium  autem  illud  obstinalum,  pudorem  ilium  inluendæ 
lucis,  animi  iiltionis  desiderio  flagrantis  indicia  esse. 

En  ilia,  ilia,  quam  sæpe  optastis,  ultio.  Vobis  in  manibus 
versatur.  Audacia  tantum  opus  est.  Si  vincimus,  omnia  mutata 
Ci  unt  ; victoriam  habebimus  non  præclaram  solum,  sed  eliam 
perpetuam  ; et  Caudinæ  pacis  aliquando  Samnitibus  quam 
Romanis  tristior  erit  memoria.  Cives  vero,  qui  vos  nuper 
reduces  silentio,  aut  questibus,  aut  objurgationibus  ac  la- 
crimis  excepere,  iidem  vos,  postquam  cum  Samnitibus  debel- 
latum  erit,  laudibus  et  honore  prosequentur.  Forti  igitur 
atque  parato  animo  sitis,  et,  quum  prælium  inibitis,  memine* 
ritis  de  gloria  totius  gentis  vestræ,  imo  de  universa  republica 
certari. 


XV 

SUJET  DE  DISCOURS  DONNÉ  A LA  FACULTÉ  DE  PARIS. 

(23  août  18d8.) 

PLUTARCHI  ORATIO  AD  TRAJANÜ3I. 

A Trajano  flagitabit  ut,  post  annos  jam  plures  Romæ  in  illustri  principis 
comtiiercio  et  historicis  ad  utriusque  populi  gloriam  studiis  elapsos,  sibi 
liceal  Chæroneam  in  patriam  suam  reverti^  ne  urbs  parva,  cive  suo  absente, 
eliam  miner  cvadat, 

DÉVELOPPEMENT. 

Optime  imperator , si  mibi  Roma  vel  urbs  quælibet  Italiæ 
patria  civitas  fuisset,  haud  equidem  unquam  auderem,  quum 
tanta  liospitii  tui  benevolentia  usus  sim,  efflagitare  ut  raihi 
liceret  procul  a te  exsulare  ; ingratus  enim  pæne  mihi  viderer  ; 
quanquam  juvat  meminisse  Horatium  poetam  solitum  iterare 
anto  Augustum  et  Mæcenatem  se  nulla  nisi  liberum  bénéficia 
accipcrc  velle,  dum  Tiburis  otio  placidus  frueretur.  Nunc  vero 

me  ultra  mare  natum,  atque  apud  Romanam  gentem  cerlc  ob 
Græcum  nomen  ac  mores  advenam  admodum,  quanto  æquius 
est  patriam  civitatem,  quantumvis  a Roma  superetur,  desi- 
derare,  et  a te  petere  ut  tandem  pateat  ad  Ghæroneam  reditus  1 

Hoc  in  primis  velim  te  persuasum  habere,  non  molestam 
nobis  esse  in  bac  urbe  vitam,  neque  nos  pœnitere  quod  iilus- 
trissimo  et  augustissimo  commercio  diu  indulserimus.  Sive 
Chæroneæ,  sive  in  quavis  alia  Græciæ  parte,  quomodo  unquam 
possim  magnifîcum  ac  muniflcentissimum  Romæ  hospitium 
oblivisci?  Quomodo  excidant  animo  tôt  et  tanta  virtutis  bel- 
iicæ  monumenta,  locaque  a clarissimis  viris  loties  celebrata? 
Adde  quod  non  iterum  dabilur  in  illustri  principis  generosis- 
simi  consu?ludine  versari,  neque  ea  litteratissimi  sermonis 
colloquiique  abundantia  in  patria  civitate  continget.  Raque 
tu,  Roma,  cujus  ædificiis  monumentisque  diu  et  accuratissime 
studui;  Roma,  quæ  uno  die  visitata  menti  tamen  quasi  infixa 
hæres;  tuque,  illustrissime  princeps,  vosque,  egregii  cives, 
quibuscumplures  peregi  annos,  certain  obtinetis  in  Plutarchi 
animo  partem,  unde  neque  senecta,  neque  distantes  regiones 
et  mare  interpositum  vos  evellere  et  propellere  valebunt.  At 
contra  alteram  nec  minorem,  si  per  vos  licet,  tenet  partem 
absentis  palriæ  Græcique  nominis  desiderium,  quod  non  abo- 
leverunt  rerum  vestrarum  novitas  et  excellentia. 

Ceterum,  si  adeo  ingratus  inesset  mihi  animus,  ut  elapsos 
vobiscum  annos  jam  non  meminissem,  ea  revocabunt  in  men- 
tem  quæ  bine  mecum  aufero,  maxima  scilicet  ad  scribendam 
clarissimorum  virorum  vitam  documentorum  copia.  Nempe 
baud,  ut  opinor,  existimas  nobis  defuturum  opus,  aut  rem 
statim  fore  peractam,  licet  cuncta  ad  agendam  eam  comparen- 
tur.  Jam  contra  vere  arduus  exoritur  labor  ; quid  ergo  referai, 
me  diutius  Romæ  inter  tantos  tumultus  remanere?  Salis  am- 
plam  tuli  materiam;  quæ  ut  componatur  digeraturque,  quæ- 
renda  sunt  otia,  quærendus  est  recessus.  Quæ  magis  apta  urbs 
videaturquamCbæronea  ad  conficiendum opus? Mecum  scrip- 
tam  Romanam  bistoriam  aufero;  illic  non  scripti,  sed  veluti 
vivi  et  ex  quaque  regione  expressi  Græcorum  annales  pale- 

bunt.  Ita,  procul Roma Ronîfe  memor  resgratas  utrique populo, 
si  diis  placet,  edam;  quumque  Græcos  Italosque  viros  confe- 
ram  (quod  noslrum  esse  consilium,  nisi  eventus  spem  fefellerit, 
novisti),  quis  non  mirabitur  tantam  ambarum  genlium  glo- 
riam,  ut  reipsa  dijudicari  non  possit,  utrum  felicior  sit  Roma 
quod  vicerit  Græciam,  an  Græcia  quod  vel  apud  Romanos  poê- 
las aut  annalium  auctores  maximas  laudes  meruerit?Tuum 
est,  optime  imperator,  nostris  studiis,  quæ  adhuc  non  tantum 
probavisti,  at  quoque  hortationibus  confirmasti,  etiamnunc 
favere. 

Quid  restât  nisi  ut  ipso  Ghæroneæ  nomine  te  orem  et  ob- 
tester?  Urbs  non  facta  est  ad  effigiem  Romæ;  pauca  ædiücia, 
paucissimi  cives.  Nostræ,  precor,  miserere  ch^ftalis;  parva 
urbs,  me  uno  absente,  fit  nünima.  Quod  ad  me,  tuum  equidem 
nomen  huic  operi  inscribam  ; at  quanta  lætitia  sit,  si  liceat  in 
ipsa  Cliæronea  tanto  labori  incumbere,  ut  postea  (si  quando 
vitarum  nostrarum  apud  posteras  mentio  fulura  est)  muUa  ad 
Ghæroneæ  laudem  dicanlur!  Te  igitur  sinente,  Cæsar,  cum 
eximio  onere  proficiscor,  ac,  dum  proficiscor,  majores  quam 
unquam  tibi  grâtias  exsolvo,  quod  me  advenam  atque,  ut 
quondam  aiebant,  hominem  novum  adeo  bénigne  vocaveris, 
adeo  suaviter  acceperis,  adeo  liberaliter  relinueris. 


XVI 

SUJET  DE  DIALOGUE  DONNÉ  A LA  FACULTÉ  DE  PARIS. 

(24  août  1858.) 

DISPUTATIO  INTER  PLATONICÜM  ET  PERIPATETICÜM  DE  DOCTRINE 
SÜÆ  PRÆSTANTIA. 

DÉVELOPPEMENT. 

Platonicus.  Qui  fit,  optime  Peripateticorum,  ut  adeo  diffi- 
cilis  rarusque  sit  inter  homines  de  pbilosophia  consensus,  ut 
nostra  veslraque  doclrina  loto  cœlo  dislare  videantiir? 

Pertpateticus.  Non  tantum  esse  arbitrer  inter  nos  disci- 
dium;  sed  quantumeumque  sit,  id  ex  eo  oriri  intelligo,  quod 
ilia  est  philosophantium  libertas  ut  quisque  quod  optimum  et 
maxime  aut  verisimile  aut  verum  esse  censeat,  hoc  eligere 
tum  debeat,  tum  velit.  Aristotelem  ipsum,  postquam  viginti 
annos  Platonem  audiisset,  a cogitando,  a scribendo,  a docendo 
non  eadem  quæ  didicisset  prius,  non  deterruitilla  magistri  et 
amplitudo  et  auctoritas  : arctioribus  enim  vinculis  se  veritati 
adstrictum  esse  quam  Platoni  persuasum  habebat,  pluraque  a 
se  philosophiæ  quam  admirationi  et  reverentiæ  deberi. 

Platonicus.  Neque  ego  ilium  ingrati  animi  insimulo,  ne- 
que,  acceptis  bis  tuis  verbis,  invenire  me  posse  diffido  causam 
cur  ad  meliorem  doctrinam  redeas,  quum  profecto  xiginti  an- 
nos adhuc  inter  Peripateticos  haud  adscriptus  fueris. 

Peripateticüs.  Operam  quidem  dabo,  optime,  ut  me  victum 
confitear,  et  in  tutum  disciplinæ  tuæ  portum  confugiam,  si- 
mul  atque  niîiil  amplius  reperiam  quod  responderi  queat.  Id 
unum  te  oro,  ne  ulla  verborum  pigmenta  adhibeas,  ne  oratio- 
nis  nitorem  et  elegantiam  potius  quam  rerum  cognitionem 
persequaris. 

Platonicus.  Tibi  obtemperabo,  licet  dicendi  gravitas  aut 
spleador  nihil  intelligendi  facultati  officere  putem,  et  malim, 
si  quis  error  me  deceperit,  errare  cum  eloquentissimo  quam 
cumindiserto  viro. 

Peripateticüs.  Hæc  quidem  nihil  ad  rem  nostram  ; multo 
melius,  si  ullo  sine  exordio  incipias. 

Platonicus.  A Deo  principium.  Noster  ille  Plato  summam 
in  Deo  scientiam  posuit,  Deum  mentis  humanæ  quasi  ducem 
et  præceptorem  instituit,animos  immortalesamicitiaet  cogna- 
tione  junctos  cum  Deo  asseruit,  Deo  simul  bonitatem,pulchri- 
tudinem,  justitiam  inesse  et  providentiam  ita  docuit,  ut  libe- 
ram  et  ab  omni  concretione  mortali  quam  maxime  segregatam 
Yim  Divinam  veneremur.  At  Aristoteles  tuus  id  impriraisDeo 
tribuitut  cunctamoveat  ipse  immotus,  nec  ulloaffectu  lenca- 
tur,  intra  seipsum  suam  cogitationem  includens,  nulli  exte- 
riori  roi  intentas. 

Peripateticus.  Deum  potius  Mentem  quam  Vim  cuncta  mo^ 
ventem  vocari  tibi  placel,  quod,  nostra  de  Deo  notione  semel 
accepta,  nulla  diutius  superest  ratio,  qua  in  ideis  divinum 
quiddam  esse  affirmes,  nisi  audeas  in  illis  etiam  omnia  mo- 
vendi  copiam  collocare,  quum,  si  ullæ  sint,  in  Deo  ideas  esse 
et  moveri  necesse  sit. 

Platonicus.  Ad  id  te  quam  citissime  venire  oportebat,  quo 
in  labefactando  tam  multus  fuit  Aristoteles.  Negas  Deum  om- 
nibus providere  ac  consulere  ; animos  immortales  esse  parum 
curas;  sola  æterna  esse  vera,  nullam  rerum  mutabilium  fluxa- 
rumque  esse  scientiam  non  concedis? 

Peripateticus.  Non  equidem  ideas  vestras,nec  généra,  nec 
species  reipsa  et  per  se  esse  existimo  ; nullas  alias  res  exsistere 
posse  dicimus  nisi  singulas;  nihil  cogitare  possumus  nisi  expe- 
rienliaeruditi,  scientiamque  ut  adipiscamur,  debemus  omnibus 
studere  quæcumquefiunt,  etidarbitror  futurum  olimdoctrinæ 
verse  initium,  nihil  esse  in  intellectu  quin  prius  fuerit  in  sensu. 

Platonicus.  Optime;an  auribus  aut  oculis  percipis  te  vo- 
luptate  aut  dolore  affici,præteritameminisse,futura  augurari? 
An  manibus  tractavisti  unquam,  aut  visu  agnovisti  quæ  apud 
mathematicos  aut  vera  aut  falsa  inveniantur? 

Peripateticus.  Quomodo  omnium  quæ  dicis  fons  et  origo 
sit  in  sensu,  explanare  mihi  liceat. 

Platonicus.  Oriunturne  a sensu  ipsæ  immortalium  et  æter- 
narum  rerum  intelligentiæ?  Quum  perire  peritura  vides,  an 
ipsius  æterni  numinis  nolitiam  e pereunlium  spectaculo  edu- 
cere  potes,  nisi  aliunde  tibi  veniat  in  mentem  quantæ  sit  ne- 
cessitatis  vis  quædam  æterna  ? 

Peripateticus.  Et  jam  tu  mihi  videris  ad  id  accedere  ut  a 
me  petas  utrum  necne  multa  fatear  esse  animo  meo  insita, 
quæ  quodam  modo  reminisci  et  recordari  sæpe  me  credide- 
rim,  tanquam  in  priori  vita  comparata.  Sed  me  adeo  præsens 
tempus  occupât,  adeo  sensibus  confido  meis,  tanta  est  rerum 
quæ  sub  oculis  versantur  multitudo,  tantum  erroris  in  discri- 
men  adducimur,  si  ficla  et  occulta  et  penitus  abdita  curare 
velimus,  ut  me  omnibus  quæ  dixerit  magister  conientum  esse 

prædicem,  dummodo  et  ilia  fideliter  tenere  et  plane  inlel- 
ligere  possim.  Ideas  tuas  non  pluris  quam  falsas  species  et 
somnia  æstimandas  arbitrer. 

Platonicus.  Somnia  vocas  quæveram  humanigeneris  nobi- 
litalem  confirmant,  animosque  nostros  in  societatem  Dei  ad- 
ducunt.  Quæ  tibi  persuasisse  velim  ; ego  tamen,  si  non  summa 
utilitate,  at  saltem  unico  solatio  fruor  in  sentiendo  penitus 
quæ  princeps  ingenii  et  doctrinæ  Plato  tanto  veritatis  amore, 
tanta  verborum  ubertate  discipulos  docuerit,ut  omnium  men- 
tes ad  æterna  erigantur. 


XYII 

SUJET  DE  NARRATION  MÊLÉE  DE  DISCOURS  DONNÉ 
A LA  FACULTÉ  DE  PARIS. 

(25  août  1858.) 

ULYSSES  APUD  ALCINOUM. 

Ostendes  Demodocum  in  convivio  Âlcinoi,  Phæacum  regis,  heroas  celc- 
brantem  voce  et  cithara;  Ulyssemque  hospitem,  qui,  dum  lliacas  pugnas  et 
ipsius  Ulyssis  strenue  facta  canit  citharœdiis,  caput  lacriinasque  pallio  legit 
incognitus. 

DÉVELOPPEMENT. 

« Audite,  Phæacum  principes  : dum  lauto  convivio  indulge- 
mus,  arcessamus  excellentissimum  cantorem  Demodocum,  ut 
animos  voce  et  cithara  juvet,  atque  hic  hospes,  quisquis  est, 
postquam  in  patriam  reversus  erit,  fateatur  testeturque  pluri- 
mum  valere  Phæaces,  non  modo  re  maritima  et  navibus  or- 
nandis,  at  quoque  Musarum  arte  et  cantu,  quo  ipsi  gaudere 
soient  Superi.  » Dixerat  Alcinous,  rex  Phæacum  ; tum  assen- 
sere  omnes,  et  præco  heroa  Demodocum  manu  adducit  inter 
convivas,  in  quem  convertunt  omnes  oculos,  atque  ab  epulis 
abstinent,  dum  canere  desinat;  adeo  quidem  divus  Apollo 

cantoribus  jucundam  artem  dédit,  ut  voce  et  lyra  moverent 
animos,  et  virtutes  fortitudinemque  heroum  referrent  ! 

At  ille  deorum  immortalium  primo  laudes  extollit  : quan- 
tum sit  maximi  Jovis  imperium,  seu  Olympi  concilia  summa 
volunlate  regat,  seu  fulmine  terreat  morlales;  quam  benigno 
lumine  lerrarum  orbem  Phœbus  reficiat;  ut  maria  omnia 
teneat  Neptunus,  Pluto  internas  sedes  ; ut  Mars  virostrudat  in 
prælia,  procudat  arma  Vulcanus,  Bacchus  pacem  lætitia  exor- 
net,  Mercurius  nuntios  per  aéra  ferat,  præconum  numen, 
Apollo  denique  vatibus  res  futuras  recludat,  cantoribusque 
præteritarum  concédât  memoriam.  Interea  omnes  Phæacum 
proceres  ac  nobilis  Ulysses  mirantur  qua  severitate,qua  etiam 
majestate  deorum  potentiam  providentiamque  celebret. 

Héros  autem  Ithacensis  : « Gantor  suavissime,  inquit,  si  nobis 
recentis  belli  famam,  Iliacasque  pugnas  ex  ordine  recitaveris, 
si  tôt  egregios  totius  Græciæ  viros,  quorum  per  invictam  for- 
titudinem  Ilium  cecidit,  enumeraveris  laudaverisque  mérita 
laude  : tum  te  vere  præclarum  vatem  prædicabo,  et  divina 
mente  afflatum.  » Placuit  Demodoco  proposita  res,  arduum 
opus,  sed  gratum  audientibus.  Namque  quid  jucundius  simul 
tristiusque  dici  possit,  quam  Trojanæ  illius  dimicationis  causa 
rapta  Helena,  et  venti  sanguine  virgineo  placati?  Quid  nobi- 
lius,  quam  conjuratæ  diversissimæ  gentes  uno  nomine,  et  cla- 
rissimorum  utrinque  principum  facinora,  quorum  recens 
etiam  tum  apud  omnes  memoria  vigebat?  Quid  denique  mise- 
rabilius,  quam  Hectoris  et  Priami  obitus,  incensa  Troja,  de- 
prehensi  et  trucidati  media  in  nocte  pueri  ante  parenlum  ora, 
et  feminæ  per  vias,  et  senes  in  ipsis  deorum  penetralibus  ? 
Quis  cantorem  objurgare  audeal,  quod  dignum  memoria  alb 
quid  prætermiserit,  quod  inclytum  bello  aliquod  nomen  car- 
minibus  haud  honestaverit?  Summum  populorum  principem 
Agamemnona  cum  strenuissimo  omnium  Achille  disputantem 
quasi  vivum  inducit,  et  ambos  Ajaces,  et  Idomenea,  et  Dio- 
meden,  tanta  belli  fulmina,  et  forlem  Menelaum,  et  ausum 
(heu!  non  impune)  cum  fortitudine  Hectorea  contendere  Pa- 
troclum,  et  optimum  ad  habendas  conciones  iramque  vei  l;o- 

rum  dulcedine  placandam  senem  Nestora,  et  prudentissimum 
sagacissimumque  Ulyssis  ingeniiim.  Quis  vero,  dum  tam 
multas  certaminum  vices,  dum  raptum  Palladium  necemque 
Rhesi,  dum  postremo  immensam  equi  molem  et  veluti  ïroja- 
norum  manibus  dirutam  Trojam  canit  Demodocus;  quis 
non  se  penitus  motum  senliat?  At  Ulysses,  jam  secum  revol- 
vens  toleratos  ante  Ilium  cum  fortissimis  ducibus  atque  eliam 
amicis  labores,  amissamque  maximam  suorum  partem,  furtim 
labentem  ex  oculis  lacrimam  tergit. 

Interea  pergit  cantor,  tanquam  vocem  plus  quam  humanam 
et  tantis  facinoribus  parem  Apollo  concédât.  Tum,  narrato 
exscidio,  canit  revertentes  in  patriam  victores,  oppresses  vi- 
cissim  non  terrestri  quadam  virtute  sed  ipsis  naturæ  viribus 
et  fatali  omnipotentis  numinis  voluntate  : Idomenea  Creticis 
regnis  esse  pulsum,  quum.  rediret  ; ïeucrum  invisum  patri, 
defuncto  Ajace  ; Agamemnona  nuper  fœdissimo  scelere,  prope 
in  ipso  ædium  limine,  peremptum,  imo  patientem  Ulyssem 
jam  mulios  annos  per  maria  errantem  etpluribus  quam  sub 
marte  periculis  ubique  exagitatum.  « Quis  mihi  deus,  canit 
vates,  quis  dicet,  quo  nunc  miserrimus  héros,  ventorum  ludi- 
brium,  agatur?  Heu  ! quis  dicet,  utrum  tôt  miseriis  summa 
ilia  piTidentia  superfuerit,  an  in  remoto  littore  Itbacensis  viri 
inhumataossa  jactentur  et  candescere  incipiant?  O infelicem 
Penelopen,  quæ  absentem  conjugem  desiderare  et  per  longa 
insomnia  vocare  non  desiisti  tanquam  vivum!  O infelicem Te- 
lemachum,  qui  ignotum  fere  patrem  per  maria  quoque  et  ter- 
ras incassum  jam  diu  requiris  ! Tu,  perpétua  prudentis  ducis 
tutela,  Minervapotens,  si  etiam  nunc  vivit,  diuturnis  erroribus 
impone  finem,  utithacen  dilectam,  et  fidam  uxorem,  et  filium 
jam  juventa  florentem,  et  patrem  vergentem  ad  letum,  et 
veteres  aliquando  révisât  famulos  1 » 

Hæc  non  potuit  Ulysses  æquo  animo  ferre;  at  quum  tristes 
obversantur  animo  sententiæ,  caput  lacrimasque  pallio  tegit 
victus  dolore  Trojæ  eversor.  Solus  animadvertit  flentem  Alci- 
nous;  tum:  « Hospes  nobilissime,  inquit,  si  quis  luctus  te 
supra  modum  urget,  jam  nobis  fide,  qui  solatia,  quanta  liceat 

miiiistrari,  adhibeamus.  » At  ille  : « Movit  Demodoci  canlus, 
ait,  resque  narratæ,  quarum  ipsi  magna  pars  fuimus.  Quicl  vero 
diutius  nomen  taceam,  quodpæne  retexit  dolor?Sum  ïthacen- 
sis  Ulysses,  quem  inimica  fortuna  totum  jactavit  per  orbem, 
sævissimis  dédit  obnoxium  gentibus,  ac  denique  comitibus 
orbatum,  multa  expertum  naufragia,  omni  deslilutum  robore 
Imc  impulit,  ut  levamen  quoddam  reperirem,  spemque  in 
patriam  revertendi.  » 


XVIII 

SUJET  DE  DISCOURS  DONNÉ  A LA  FACULTÉ  DE  PARIS. 

(26  août  1858.) 

ORATÏO  LEGATORUM  MASSILIENSIOI  IN  SENATÜ., 

A civibas  suis  missi  pro  Phocæensium  populo  deprecatum,  quorum  urbs  et 
cuni  Antiocho  et  cum  Aristonico  tyranno  adversus  Romanos  fuerat,  rogant  ut, 
in  gratiam  fidissimæ  atque  amicissiinæ  civitatis,  iis  parcatur  qui  ex  Asia 
Græcas  artes  scholasque  in  Galliam  primi  transtulcrunt,  olîeruntque  proprias 
opes,  et,  si  res  postulet,  obsides,  ad  conditorum  suorum  et  quasi  parentum 
vitam  libertatemque  redimendam. 

DÉVELOPPEMENT. 

Populus  nos  Massiliensis  legatos  ad  vos,  P.  G.,  misit,  qui 
precaremur  ne  summa  severitate  in  Pbocæenses  animadverte- 
retis.  Quanquam  ne  arbitremini  nos  venire  exprobratum 
quod  bostibus  jure  faciatis;  quippe  qui  quanta  fuerit  eorum 
culpa  ob  id  ipsum  noverimus,  quod  in  eos  sæviunt  Romani 
senatores.  Sed  ita  existimamus,  veniæ  quoque  suam  inesse 
Justitiam,  imo  suam  utilitatem,  neque  unquam  alias  quam 
bodierno  die  magis  opportunum  vestræ  misericordiæ  fore  lo- 
cum,  nedum  nimia  mansueludine  vim  novam  rebellibus 
addalis. 

Scilicet,  si  Pbocæenses  nulla  unquam  officia  ulli  præsti- 

tissent,  at,  veluti  barbaræ  gentes,  suis  inutilem,  ceteris  in- 
gratam  adhuc  egissent  vilam;  si,  continua  armorum  exerci- 
talione  ad  bellum  inlenti,  haud  aliter  libertate  uterentur  quam 
ut  fmitiinos  vel  longinquos  populos  lacesserent  ac  vexarent, 
si  denique  ii  essent,  quos  neque  calamitas  a periculo,  neque 
clades  a certamine,  neque  pacis  desiderium  a belio  revocare 
posset  : tum  mehercule,  vos  hortaremur  ut  urbem,  prædonum 
latebras,  funditus  everteretis;  hortaremur  ut,  in  sæviendo, 
imperii  vestri  sociorumque  salutem  tueremini,  gentemque, 
omnibus,  non  inutilem  modo,  at  infestam,  e terræ  medio 
tolleretis. 

De  indole  autem  Phocæensium  et  moribus  quid  dicam  ? ho- 
mines  natura  ita  esse  conslitutos,  ut  paci  securitatique  vel 
omnem  martis  laudem  postliabeant;  ac  præterea  ita  ab  ungui- 
culis  informari,  ut  nihil  nisi  commercia  et  artes  ingenuas 
æstiment,  et  maxime  abhorreant  a bello,  quo  flagrante  non 
mercatura,  non  artes,  non  litteræ  satis  pollere  queunt.  Testes 
sunt  illi  qui  quondam,  relicta  patria,  relictis  loniæ  littoribus, 
se  suosque  resque  suas  maluerunt  diuturna  navigatione  tra- 
ducere  in  remotissimas  oras,  quam  diutius  reformidare  Per- 
sarum  minas,  aut  cunctas  opes  ac  divitias  ad  dimicalionis 
impensas  disperdere.  Num  putatis  tum  eos,  qui  Sardiniam 
coloniiscelebravere,  tum  eos,  qui  primi  in  Galliam  sese  rece- 
perunt,  cum  armis  et  belli  apparatu  advenisse  ? vel  paulatim 
mutatam  esse  in  deterius  totius  gentis  indolem?  Non  ita  est, 
P.  C.  Quod  si  igitur  Piiocæenses  Antiocho  et  Aristonico  ty- 
ranno  summam  exhibuere  benevolentiam  et  copias  etiam 
suppeditaverunt  : scilicet  adversum  quoddam  fatum  ad  id  eos 
paravit,  aut  pessimum  consilium  impulit,  aut  vi  coacti  sunt, 
aut  ea  misericordia  flexi,  quæ  afflictis  regum  fortunis  et  la- 
bante  majestate  excitari  solet.  Itaque,  quid  postea  timeatis? 
devictis  et  Antiocho  et  Aristonico,  nullum  jam  certamen  Pho- 
cæenses  moliuntur;  ad  mitiores  sententias  redierunt,  nec 
quidquam  exposcunt  nisi  ut  sibi  liceat  fractas  opes  restituere, 
et  languentia  recreare  commercia. 

Vcstiæ  igitur  humanitatis  erit  et  clementiæ,  inermi  hosti 

parcere;  utilitatis,  gentem  litteratissimam  simul  et  ad  artes 
laboremque  omnigenum  imprimis  idoneam  reficere  et  hortari. 
Possim  equidem  jactare,  quam  indignum  sit  homines  illos  in 
servitutem  redigere,  qui  ex  Asia  Græcas  artes  scholasque  in 
Galliam,  id  est  prope  in  Italiam,  primi  transtulerunt,  unde 
novum  illuxit  occident!  lumen.  Sed  verba  prætermitto,  quæ 
rei  augendæ  causa  conquirantur;  ea  malo  dicere  : vobis  op- 
portunissime  sitam  esse  Phocæensium  urbem,  ut  in  Asiatico 
littore  quasi  commerciorum  arcem  habeatis;  ipsos  incolas 
plus  quam  quoslibet  alios  valere  ad  comparandam  classem, 
ad  perlustranda  maria,  ad  amplificandas  mercaluræ  opes,  ad 
inferendam  barbaris  nationibus  vestram  humanitatem.  Si 
servi  facti  erunt,  peribit  fere  quidquid  divitiarum  illinc  tra- 
hitis;  si  liberi  manserint,  quid  sperare  non  licebit? 

Nunc  vero  restât,  P.  G.,  ut  addamus,  nostra  potissimum 
intéresse  Phocæensium  salutem;  quippe  qui  nullam  civitatem 
haberemus,  nisi  in  oram  nostram  migravissent;  non  liabe- 
remus  urbem  opulentissimam,  refertam  omnibus  artium 
scientiarumque  ornamentis.  Quocirca  eos  non  modo  quasi  con- 
di tores  nostros,  at  quasi  parentes  veneramur  ; vosque  obtes- 
tamur,  P.  G.,  ut  fidissimis  atque  amicissimis  liberis  parentes 
condonarevelitis,  Phocæenses  Massiliensibus.  Sipacatis  rebel- 
libus  etiam  nunc  parum  fiditis,  nostras  divitias  vobis  sumite; 
accipite  obsides  : nihil  gravius  existimabimus,  ad  eorum  vitam 
iibertatemque  redimendam.  Nobis  dii  immortales  faveant,  vo- 
bis dent  mentem  æquam  una  et  mansuetissimam. 

XIX 

SUJET  DE  DISCOURS  DONNÉ  A LA  FACULTÉ  DE  PARIS. 

(27  août  1858.) 

AUSONIUS  GRATIANO. 

Ausonius  poeU  Burdigalensis,  imperatori  Gratiano,  quondam  discipulo 
suo,  araice  interdiim  sciscitanti  respondet,  qua  voluptate  habitet  villulam 
suam,  hortosque  et  agros  pererret,  quana  libenter  sodales  vel  recitantes  car- 
mina,  vel  inter  se  de  philosophia  aut  litteris  sermocinantes  audiat,  quibus 
doctæ  antiquitatis  studiis  otium  oblectet. 

DÉVELOPPEMENT. 

Mihi  semper  gaudenti,  Cæsar,  quod  tuæ  adolescenliæsludiis 
præfuerim,  nihil  lætius  evenire  potuit  quam  te  vivere  me 
grato  et  memori  animo  prosequentem,  et  nonnunquam  sois- 
citari  dignantem  num  contentus  vivam  mea  sorte,  num  va- 
leam,  denique  quid  faciam  in  regione  Burdigalensi.  Videris 
enim  quodam  modo,  quum  magistrum  tuum  amas  et  colis, 
tum  litteras  amare  et  colere,  quarum  amore  te  incendere 
maxime  studebam.  Benevolentiæ  vero  tuæ  ut  respondeam, 
scribetur  tibi  loquaciter  situs  sedis  meæ,  et  genus  xitæ,  et 
labor. 

Si  vellem  equidem  urbis  strepitum  ferre,  vitam  degere  potui 
Romæ,  quam  tu  habitas,  vel  Burdigalæ  quæ  me  genuit.  Bîusæ 
autem  tranquilla  loca  requirunt.  Me  igitur,  ut  ita  dicam,  pace 
ac  silentio  sepultum  villula  tegit  non  procul  Burdigala,  et 
quasi  suburbana,  sécréta  tamen  et  tcmperie  laudabilis.  Nam 
vallem  continui  colles  ab  Aquilone  defendunt,  et  sol  medio 
æstu  adspicit.  Ad  hoc  fundus  meus  Garumnæ  propior  nec 
frigore  nec  umbra  caret.  Incredibile  memoratu  est  quanta 
voluptate  hortos  et  agros  pererrem,  quam  dulciter  me  mo- 
veant  varii  colores  florum,  et  fructus  et  messes,  vel  rivus 
oblique  itinere  trepidans,  aut  murmur  silvæ  atque  avium 

voces  quæ  garrire  in  frondosis  penalibus  gestiunt.  Hinc  pro- 
faniim  viilgus  arceo,  hic  regno,  hæc  mea  Roma  est. 

Deinde,  postquam  parvum  imperium  invisi,  me  ad  dilecta 
studia  confero.  Quem  enim  litterarum  studiosissimum  et 
poetarum  in  primis  amantissimum  novisti,  eumdem  mine 
reperias.Rara  quidem  supervenit  diesqua  comités  ac  convivas 
non  habeam  optime  cum  mois  moribus  et  natura  congruentes, 
et  milii  propler  ingenii  et  studiorum  similitudinem  arctissima 
devinctos  amicitia,  quibuscum  plerumque  de  litteris  sermo 
exoritur.  Modo  enim  unus  ex  nobis  carmina  nuper  édita  ré- 
citât, et  videre  est  ceteros,  ubi  finem  loquendi  fecit,  certatim 
dicentes  quæ  limanda  magis,  quæ  delenda,  quæ  addenda  esse 
sibi  videantur.  Modo  vero  Virgilii  suavitate  et  elegantia  aut 
fiomeri  nervosa  et  inornata  eloquentia  demonstratur  quo- 
modo  personæ  ad  rerum  naturam  effingantur,  qua  arte  poe- 
mata  hominum  memoriæ  æternum  mandentur.Domummeam 
Musarum  sanctum  domicilium  esse  credas. 

Sæpe  etiam,  duce  et  auspicé  Platone,  quærimus  quid  de- 
ceat  : quæ  natura  animi,  quæ  numinis,  quæ  sors  nos  exspec- 
tet  e vita  exeuntes.  Horæmomento  hortus  fit  altéra  Academia. 
Quod  si  forte  imber  me  totum  diem  detinet,  et  mihi  ne  unus 
quidem  ex  amicis  adest,  adsunt  Homerus,  Virgilius,  Flaccus, 
amici  dulci  commercio  et  firma  atque  constanti  amicitia.  Nos 
enim  nunquam  deserunt  : imo,  si  quando  deseruimus,  semper 
licet  cum  eis  in  gratiam  redire.  Itaque  illis  verbis  Marci  Tul- 
lii  in  dies  magis  assentior  : « Hæc  studia  adolescentiam  alunt, 
senectutem  oblectant,  secundas  res  ornant,  adversisperfugium 
ac  solatium  præbent,  domi  détectant;  non  impediunt  foris, 
nobiscum  peregrinantur,  rusticantur.  » Me  juvat  etiam  versus 
interdum  condere,  etexperiri  num  propius  tandem  possim  ac- 
cedere  ad  illam  dicendi  felicitatem  qua  Virgilius  et  Flaccus 
sese  supra  ceteros  poetas  extulere.  Nequidquam  expertus, 
mox  tamen  omissum  opus  resumo,  eo  amore  ut  ludicra  plena 
mihi  deliciarum,  quanquam  semper  eadem,  semper  nova 
videantur. 

Ea  est  vita  qua  nullam  meliorem,  nullam  magis  curarum 

experiem  exislîmo.  Quamobrem  Deo  gratias  ago  quocl  vivere 
potuerim  sab  imperatore  qui  litteras  laudibus  et  donis  cona< 
tur  ad  prislinum  gloriæ  gradum  evehere,  precorque,  Cæsar» 
ut  populum  Romanum  diu  tueri  tibi  concessum  sit. 


XX 

SUJET  DE  DISCOURS  DONNÉ  A LA  FACULTÉ  DE  PARIS. 

(28  août  18b8.) 

CICERONIS  AD  FIL1VM  ORATIO. 

Exponet  Marco  ülio  quid  in  opéré  ad  ipsum  misso  de  Offîciis  significaverit 
post  Platonem  dicendo,  nos  non  solum  nobis  esse  natos,  sed  ortus  nostri  par- 
tem  a palria  vindicari,  sententiamque  allatis  exemplis  conürmabit. 


DÉVELOPPEMENT. 

Quum  ad  banc  ætalem  veneris,  Marce  fili,  quæ  ad  juventu- 
tem  potius  quam  ad  adolescentiam  spectat,  jam  tibi  tecum 
reputandum  est,  quem  tandem  fructum  percipere  debeas  ex 
tam  multiplici  studiorum  genere,  in  quibus  adhuc  summa 
cum  industria  vigilantiaque  es  versatus.  Neque  enim  arbitrer 
te  existimare,  inanes  fieri  tôt  disciplinas  Athenarumque 
scholas,  quibus  adolescentes  apud  nos  exercer!  soient,  ac 
satis  amplam  esse  litterarum  philosophiæque  utilitatem,  si 
litteratis  sapientibusque  viris  oblectamentum  laudemque  pe- 
pererint.  Non  ita  est;  at  contra  ad  id  pueri  ita  informantur, 
ut  non  sibi  tantummodo  placcant,  verum  etiam  ceteris  opi- 
tulenlur  subveniantque.  Quare  in  nostro  de  Offîciis,  quod  ad 
te  misimus,  opuscule,  hoc  præcipue  significavimus,  nos  non 
solum  nobis  esse  natos,  sed  ortus  nostri  partem  a patria  jure 
vindicari,  et  virili  nomine  indignum  eum  diximus,  qui 
olio  atque  inertiæ  indulgeat,  nihil  conférât  in  commune 
bonum. 


COM  P.  LAT. 

Nempe  nobis  oplime  in  hoc  sensisse  Plato  videbalur  ; ejus- 
que  sententiam  aliqiianclo  revocandam  esse  et  confirmandam 
rali,  non  opporlunam  magis  occasionem  invenimus,  quam 
quum  de  ofûciis  dissereremus.  Nam  is  qui  nihil  extra  do- 
niesticam  rem  curât,  iiec  quidquam  ex  publicis  negotiis 
altingit,  at  tantum  nititur  ut  probi  viri  laudem  consequa- 
tur,  alterum  justitiæ  genus  no  vit,  ne  quem  injuria  laces- 
sat,  alterum  neglexit,  ut  procul  ab  amicis  et  civibus  om- 
nem  propellat  injuriam.  llle  igitur  vere  naturam  ducem 
sequitur,  qui  homines  hominum  causa  esse  generatos  in- 
telligit,  et  cunctas  corporis  animique  facilitâtes  tum  ad 
privata  commoda,  tum  etiam  ’ad  communes  utilitates  inten- 
dit.  Quantum  ergo,  Marce  fili,  hæc  recentioris  poetæ  verba 
laudabimus  : 

Homo  sum,  humani  a me  nihil  alienum  puto  ! 

Quid  de  republica  fieret,  si  neque  senatores  essent  qui  ex- 
ternis  discriminibus  consulerent,  neque  consules  qui  summa 
vigilantia  pestes  intestinas  obruerent,  bostesque  propellerent 
a mœnibus,  neque  tribuni,  qui  plebem  tuerentur,  nec  ceteri 
omnes  magistratus,  quorum  cuique  sua  provincia  contin- 
gat,  et  quasi  aliqua  imperii  nostri  pars  custodienda  cre- 
datur  ? Quid  de  legionibus,  si  nemo  se  militaribus  bellicisque 
exerceret  laboribus?  Si  quisque  se  suosque  tantum  haberet 
in  animo,  quæ  civitas  exislere  posset,  imo  quæ  hominum 
societas?  Quæ  res  denique,  seu  publica,  seu etiam  privata,  satis 
prospéra  un  quam  reperiatur,  nisi  plurium  hominum  conjura- 
tis  viribus  et  ope  conciliala? 

Hoc  tamen,  Marce  fili,  in  Platonis  præcepto  exprobrandum 
animadverte,  quod  ab  ea  sapientissima  officiorum  lege  vindi- 
candos  prope  censet  philosophos  ; quippe  qui  eorum  vitam  ob 
id  sibi  probari  scribat,  quod  a forensibus  disputationibus  ab- 
horreant,  et  honoribus,  quos  plerique  vehementissime  appe- 
lunt,  nequaquam  moveantur.  Socrates  enim  ille  a me  lau- 
datur  non  tantum  propterea  quod  suis  discipulis  sapientiæque 

imprimis  profuit,  verum  etiam  quod  palam  Atbeniensibus 
prudentiæ  suæ  quasi  fructus  largiri  solebat,  ac  vice  sua  in- 
serviebat  publicis  rebus,  sive  adversus  bostes  patrios  cum 
commilitonibus  decertaret,  sive  in  senatu  ducum  illorum 
causam  ageret,  ne  cives  inauditum  ingratorum  animorum 
scelus  admitterent,  neu  sæviores  etiam  quam  ipsi  dii  im- 
mortales  viderentur.  Quid  autem  de  nostris  dicam  ? An  Cin- 
cinnatum  memorabo,  qui  domesticis  laboribus  et  senili  otio 
armorum  strepitum  ac  pericula  prætulit,  quum  bostes  mina- 
rentur  ? an  Scipiadas,  qui,  litterarum  scientiarumque  laude  et 
amore  præslantisssimi,  nunquam  tamen  a foro  aut  curia  abs- 
tinuere,  et  castra  perpetuam  veluti  domum  habuerunt?  Me 
vero,  cui  nibil  fuit  antiquius  quam  borum  virorum  exempta, 
quoad  possem,  assequi,  non  Græcarum  litterarum  illecebræ, 
non  pbilosopbiæ  gratia  ita  arripuit,  ut  reipublicæ,  quamdiu 
viguit,  ullum  auxilium  denegarem;  et  nunc  quoque  te,  Marce 
fili,  sic  informare  ac  docere  juvat,  ut  civibus,  si  quando  sere- 
niora  Romano  imperio  illuxerint  tempora,  utilem  operam 
navare  possis. 


XXI 

SUJET  D’ORAISON  FUNÈBRE  DONNÉ  A LA  FACULTÉ  DE  PARIS. 

(29  août  1858.) 

LAÜDAT  SCIPSOISEM  AFRICANüM  MAJOREM  SEMPRONIÜS 
GRACCHÜS. 

Memorabit  orator  præcipuas  defuncti  laudes,  hostes  in  Hispania  quater 
fiisos  fugatosque,  Syphacem  captum,  Carthaginem  vectigalem  factam,  diem 
ilium  quo,  citatus  reus,  defenderat  sesola  commemoratione  rerum  gestarum; 
deinde  alludens  ad  iniquum  Catonis  odium,  rogabit  inimicos  magni  viri  ut 
saltein  Romæ  sepeliri  sinant,  ne  verum  sit  triste  morientis  verbum  : « In- 
grata  patria,  non  habebis  ossa  mea.  » 

DÉVELOPPEMENT. 

Quum  VOS  considero,  Quirites,  et  quum  silentium  vestrum 
et  dolorem  omnium  ore  impressum  æstimo,  pro  certo  babeo 

morteiïi  Publii  Cornelii,  præclarissimi  ducis  et  ejusdem  op- 
timi  civis,  non  magis  sine  vestro  luctu  quani  meo  transisse. 
Quis  publico  illo  malo  non  dotait,  quasi  familiari  orbitale  ac 
solitudine  frangeretur  animas?  Gai  dii  immortales,  imperii 
Romani  præsides,  non  dicuntar,  quum  ad  se  virum,  lucem 
reipublicæ,  tam  mature  revocaverint,  nos  una  calamilatibus 
permisisse,  et  omnia  tristia  et  læva  portendere  ? Tanta  enim 
felicitate  et  tanta  benignitate  deorum  usas  est,  ut  reipubiicæ 
fortunam  humeris  sustinere  videretur  ! 

Nullo  quidem  in  Romano  animo  oblitterari  possunt  Trebia, 
Trasimenus,  Gannæ,  infausta  nomina,  amissæ  Hispaniæ,  ulti- 
mus  terror  ac  pavor,  et  visas  prope  in  portis  Annibal.  In  bac 
ruina  rerum  stetit  integra  atque  immobilis  virtus  Publii  Gor- 
nelii  : omnia  in  Hispaniis  strata  humi  erexit  et  sustulit.  Quum 
pater  patruusque  ejus  interfecti,  quum  duo  exercitus  Pœno- 
rum  omnia  metu  armisque  tenerent,  quum,  quæsito  ad  id 
bellum  imperatore,  nemo  se  ostenderet,  eum,  vixdum  militari 
ætate  imperio  accepto,  omnia  audacissime  incipientem  nus- 
quam  fefellit  fortuna.  Primum  quidem  quum  pararet  ut  tran- 
siret  Iberum  transferretque  bellum,  cui  majus  audaciusque 
consilium  quam  aut  pro  memoria  cladium  aut  pro  ætate  novi 
imperatoris  non  videbatur?  Omnia  vero  secunda,  prospéra, 
lætiora  ac  meliora  gessit  : dies  me  defîciat,  si  narrare  velim 
pulsos  ex  Hispania  hostes,  Garthaginem  novam  primo  impetu 
expugnatam,  perdomita  omnia  ad  oceanum,  extorre  etiam 
illinc  omne  Punicum  nomen,  nullumvestigiumbelli  reliquum. 

At  egregius  adolescens,  Annibale  in  Italia  manente,  nihil 
factum  esse  existimabat.  Itaque  primus  omnium  censuit  ad 
dignitatem  populi  Romami  famamque  pertinere,  non  ad  de- 
fendendam  modo  ïtaliam,  sed  ad  inferenda  etiam  Africæ  arma, 
videri  nobis  animum  esse.  Quo  audaci  consilio  requievit  tan- 
dem tamdiu  vexata  Italia;  terrorem  vero  fugamque,  popula- 
tionem  agrorum,  defectionem  sociorum,  ceterasque  belli  cla- 
des  quæ  in  nos  per  quatuordecim  annos  ingruerant,  in  Afri- 
cam  creatus  consul  vertit.  Nam  duobus  exercitibus,  Syphace 
potentissimo  rege  capto,  lot  urbibus  ereptis,  Annibalem  sex- 

tum  decimum  jam  annum  hærentem  in  possessione  Italiæ 
detraxit,  ut,  quem  paulo  prius  moventem  signa  in  mœnia 
Romana  videramus,  ante  mœnia  patriæ,  quibus  terruerat 
nostram  urbem,  ea  pro  sua  nequidquam  deprecantem  vide- 
ret.  Syphacis  igitur  regnum,  ager  et  oppida,  quidquid  deni- 
que  Numidiæ  regis  erat,  populi  Romani  fuit,  et  Garthago, 
ablatis  colonis  etnavibus,  eo  cladis  venit  ut  vectigalis  fieret. 

Publium  vero  Cornelium,  quem  cives  honoribus  et  amore 
ad  mortem  prosequi  debuerunt,  Roma  invidia,  simultatibus, 
calumniis  etiam  insectando,  Garthaginienses  et  Annibalem 
ulciscendos  suscepit  ! Proh  pudor  ! Victori  apud  Zamam  tribuni 
plebis  diem  dixere,  pecuniæ  captæ  accusantes.  Reus  autem, 
quum  accusatores  et  populum  injusti  et  ingrati  animi  arguere 
vellet  : « Hoc  die,  inquit,  tribuni  plebis,  vosque  Quirites, 
cum  Annibale  et  Garthaginiensibus  signis  collatis  in  Africa 
bene  ac  féliciter  pugnavi.  Itaque  bine  extemplo  in  Gapitolium 
ad  deos  salutandos  ibo.  Ite  mecum  et  orate  deos  ut  mei  similes 
principes  habeatis.  » Utinam  memoria  rerum  gestarum  non 
solum  ab  accusationibus,  sed  etiam  a suspicionibus  protectus 
fuisset  ! Sed  pulcherrimam  vitam  tristi  morte  finivit,  dixitque 
moriens  ; « Ingrata  patria,  non  habebis  ossa  mea.  » 

Vos  ergo  alloquor  quibus  cum  maximo  viro  inimicitiæ 
erant  ; nonne  vos  pudeat  mortem  inimicitiis  modum  non  sta- 
tuere?  Ad  id  fastigium  illustribus  factis,  honoribus,  Publius 
Gornelius  pervenit  ut  eum  inLiternino  littore  exsulem  jacere 
populo  Romano,  non  ipsi,  déformé  sit.  Ideo  ab  anno  ætatis 
septimo  decimo  ad  senectutem  semper  vestros  honores  rebus 
gerendis  præcessil  ? Ideo  Romam  ab  invicto  hoste  et  meiu 
infestissimæ  civitatis  liberavit?  Vos  oro  et  obtestor,  hic  sit 
discordiarum  finis  : qui  Scipionem  fovebatis,  quique  adversas 
partes  secuti  estis,  in  patriam  reducite. 

SUJET  DE  DISCOURS  DONNÉ  A LA  FACULTÉ  DE  PARIS. 

(31  août  1858.) 

ENNII  AD  PACUVIÜM  ORATIO. 

Ennius  Pacuvium,  sororis  fiUum,  hortatur  ut,  quoniam  junior  sit  atque 
audacior,  ad  novatn  gloriam  Latinis  litteris  comparandam,  poêlas  tragœdiæ 
Græcæ  principes  æmuletur. 

DÉVELOPPEMENT. 

Haud  ignoras,  mi  amice,  qiiam  vera  et  diligenti  pietate  le 
jamdudum  prosequar,  et  quanto  ardore  mentem  tuam  ad  libe- 
rales litleras  usque  ad  hune  diem  incitaverim.  Quanto  studio 
tibi  ingenuas  artes  aggredienti  animum  addiderim,  et  quam 
faventi  oculo  te  in  bis  magis  atque  magis  progredientem  secu- 
tus  sim,  nunc  memorare  supervacaneum  est.  Nihil  enim  mi- 
rum  : nolebam  carissiraæ  meæ  sororis  filium,  omnium  rerum 
quæ  hominem  ad  magna  aptum  efficere  possunt  incuriosum, 
nulli  incumbere  labori,  et  vitam  otiosam  et  sibi  aliisque  inu- 
tilem  trahere.  Hanc  ob  causam  te,  dilectissime,  ad  honeslas 
artes  excolendas  quam  vehementissime  adhortatus  sum;  non 
incassum  quidem.  Nam,  boni  et  pulchri  ferventissimus  ama- 
tor,  magnam  facis  tui  exspeclationem;  etspes  in  le  posui  quæ, 
si  diis  placuerit,  non  ad  irritum  cadent. 

Audi  igitur  quæ  fortuna  intérim,  et  quanta  te  laus  maneat, 
si  mentem  tuam  ad  operam  quamdam,  de  qua  valde  cogitavi, 
convertere  non  récusas.  Roma  quæ  lot  et  tanlis  urbibusever- 
sis,  tôt  et  tantis  exercitibus  profligatis  suum  nomenimmortale 
fecit,  non  tanlummodo  bellicis  virtutibus,  verum  etiam 
pacis  artibus  eminet.  Non  contenta  loti  terrarum  orbi  gladio 
imperare,  ad  id  pervenire  velit  ut  artium  doctrinarumque 
princeps  ante  ceteras  gentes  procédât.  Jam  multi  fuerunt  ho- 

mines  qui,  assiduo  liUerarum  cullu,  ingentem  sibi  gloriam 
adepti  sunt;  jam  audiimus  viros  qui  grandiloquis  orationibus 
cives  suos,  imo  omnes  populos  ad  magnam  traduxerunt  admi- 
ralionem,  et  haud  minore  apud  posleros  fama  sese  dignos 
præstilerunt.  Roma  tantis  nominibus  gaudet  : restât  ut,  Græ- 
cos  imitata,  tragicis  poetis  superbire  possit;  et  novam  banc 
comparare  palmam,  novum  hoc  patriæ  decus  addere,  mi 
amice,  si  mihi  credas,  tuum  est. 

îllam  aspice  Græciam  quæ,  quondam  innumeris  triumphis 
illustrata,  tôt  bella  adversus  Medos  numéro  majores  fortiter 
feliciterque  gessit,  quæ  nunc,  e tanta  militari  gloria  lapsa, 
primum  tamen  inter  gentes  (cur  non  profitear?)  non  jam  gla- 
dio,  sed  ingenio  ordinem  relinet.  Huic  saltem  tragicis  poetis 
lætari  et  gloriari  licet  : très  sunt  qui  pristina  Græciæ  fata 
magnifico  carminé  memoraverunt,  qui  civium  suorum  victo- 
rias  singulari  cum  splendore  cecinerunt,  et  una  cum  patriæ 
nomine,  sine  ullo  dubio  in  æternum  vivent.  Æschylus  primo, 
qui  Persas  debellatos,  et  Persarum  regem  coram  senili  clioro 
flentem  lacrymantemque  ovantibus  Græcis  ante  oculos  propo- 
sait. Sophocles  deinde,  qui  Ajacem  furentem,  et,  ut  ipse  ait, 
{jLKtjTtyo'fopov,  qui  fatidicam  ultionem  Orestis,  et  formidandam 
OEdipi  sortem  celebravit.  Euripides  postremo,  qui  Æschylum 
et  Sophoclem  æmulatus,  eos  carminis  forma  non  superavit 
dico,  at  certe  adæquavit.  O fortunatum  populum  qui  tantis 
nominibus  apud  posteras  commendari  possit  ! 

Ergo  te  novo  labori  accingas,  carissime,  precor  ; glorioso 
huic  muneri  præbe  curam,  et  omnem  vitam  devovere  ne  du- 
bita.  Grede  mihi  : operi  non  deest  materia.  Tibi  cantare  lice- 
bit  quo  modo  Rrutus  tyrannorum  potestatem,  reipublicæ 
amore  succensus,  everterit,  quam  magni  fuerint  illi  viri  qui, 
postquam  hostes  profligaverant,  gladium  pro  vomere  linque- 
bant,  ex  ducibus  aratores,  ut  antea,  facti,  denique  quam  multis 
triumphis  Urbs  imperium  suum  instituerit  confirmaveritque. 
Et  Romani  plaudent;  et  Æschylo  suo  Roma  non  immerito 
superbiet  ! Macte  animo,  amice  ! Avunculi  tui,  cui  largus  re- 
rum.  usus  multam  fecit  experientiam,  ne  dedigneris  consilia. 

Tragicos  finge  versus,  Græcorum  instar  ; et,  nisi  conatus  tuos 
(taie  dii  omen  avertant  !)  Victoria  fallat,  fama  usque  celebra- 
bere  quæ,  magis  in  dies  crescens,  viris  donare  valet  mortali- 
bus  immortalitatem  ! 


XXIII 

SUJET  DE  DISCOURS  DONNÉ  A LA  FACULTÉ  DE  PARIS. 

(1"  septembre  1858.) 

ANNIBAL  AD  AMICOS  DE  PILIO. 

Rogabit  amicos,  jam  vocanle  bello  Punico  secundo,  ut  filium  a teneris 
informent  ad  exitium  Italiæ,  qui  sibi  esse  possit  in  futurum  aut  cornes  para- 
tus,  aut  vindex  ; quidquid  vero  fatum  portenderit,  ne  se  exspectent  nisi  voto 
jurati  in  Romanos  odii  liberatum. 

DÉVELOPPEMENT. 

Vos,  amici,  quo  consilium  meum  aperirem,  advocavi,  simul 
uti  maximas  preces  pectoribus  vestris  relinquerem.  Me  bine 
profectum  brevi  audietis  in  Italiam  invadentem  perficientem- 
que  quod  Sagunti  excidio  inceptum  est,  ne  Romanus  civis 
nec  socius  supersit.  Sentio  equidem  quam  sit  triçte  mihi  ac 
vobis  vos,  conjunctissimos  mecum  consiliorum  omnium  so- 
cietate,  socios  vel  potius  consorles  gloriosi  laboris  non  esse, 
quorum  fortasse  prudenlem  et  sapientem  vel  audacem  ani- 
mum  nequidquam  desiderabo  et  requiram.  Sed  vobis,  amicus 
amicis,  quum  non  ante  Hispania  excedamus  quam  omnesque 
gentes  et  terræ  eæ,  quas  duo  diversa  maria  amplectuntur, 
Garthaginiensium  sint,  quod  præstantissimum  habeam,  scili- 
cet  Hispanias  custodiendas,  filiumque  in  primis,  spem  ulti- 
mam  Barcinæ  gentis,  committo. 

Vos  igilur,  per  deos  immortales,  per  patriam,  denique  per 
amicitiam  nostram  obsecro  et  obtestor  ut  eum,  sicut  me  ip- 
sum, foveatis.  Ilium,  si  Carthagini  bene  consulitis,  a teneris 

annis  ad  exitium  Italiæ  informate  et  odium  accendite  quod,  ju- 
ratus  in  verba  patris  mei  Amilcaris  ante  aras  deorum,  orbi 
terrarum  communicare  velim.  Ægates  insulas  Erycemque 
ante  oculos  proponite,  quæ  terra  manque  per  quatuor  et 
viginti  annos  passi  simus;  numerate  clades,  memorate  Car- 
thaginem  vectigalem  factam.  Stimulet  animos  dolor,  injuria, 
indignitas.  Narrate  quomcdo  Romani  ad  supplicium  depo- 
poscerint  me  ducem  primum,  deinde  vos  omnes  qui  Saguntum 
oppugnassetis,  deditosque  ultimis  cruciatibus  affecturi  fue- 
rint  ; quomodo  crudelissima  ac  superbissima  gens  sua  omnia 
suique  arbitrii  faciat;  contra  quos  bellum,  cum  quibus  pacem 
habeamus,  se  modum  imponere  æquum  censeat  ; circumscri- 
bat  includatque  nos  terminis  montium  fluminumque  quos 
ne  excedamus,  neque  eos  quos  statuit  terminos  observet. 
Verba  vestra,  etiamsi  Barcini  sanguinis  particulam  tantum- 
modo  accepisset,  puer  audiet  frendens  gemensque  et  vix 
temperans  a lacrymis. 

Parum  autem  existimabo  quod  civitatis  nostræ  infestissimos 
hostes  oderit,  si  nesciat  eorum  superbiam  frangere  armis,  pa- 
triæque  suæ  gloriam  ac  fines  rebus  præclare  gestis  exlendere. 
Quamobrem  vos  quæso  memineritis  me  in  tentorio  patris 
prope  natum,  cerle  educatum  fuisse,  et  curetis  ut  filius  meus 
alumnus  prius  omnium  militum  sit  quam  imperator,  manda- 
taque  fideliter  servet  et  exsequatur.  Nam  quo  ad  parendum 
habilius,  eo  ad  imperandum  aptius  erit  ingenium.  Mittite  ubi 
quid  fortiter  ac  strenue  agendum  sit,  ut  milites,  plurimum 
audaciæ  et  plurimum  consilii  inter  ipsa  pericula  experti,  eo 
duce  confîdere  et  audere  consuescant.  Discat  corpus  nullo  la- 
bore  fatigari,  caloris  ac  frigoris  patientiam  parem  habere, 
famem  pati  : discat  animus  nulla  calamitate  frangi.  Equitum 
peditumque  idem  longe  primus  sit  qui  ceteros  imperatores 
debet  in  posterum  antecellere. 

His  quidem  arlibus,  quamvis  manus  cum  Romanis  non  con- 
serueritis,  tamen  nobiscum  in  consortium  laboris  et  gloriæ 
venietis.  Mihi  vero  comitem  in  futurum  aut  vindicem  para- 
bitis.  Nam  douée  quidquam  virium  supererit,  nec  pax,  nec 

iiiduciæ  inter  Carthaginienses  Romanosque  fient.  Romam 
tanquam  facem  belli  odi  ac  detestor  ; censeo  populum  flagran- 
tem  cupidine  regni,  viamque  unam  ad  id  cernentem  si  omnia 
armis  legionibusque  compleat,  et  æternum  aluerit  incendium 
quo  omnes  ardeant  populi,  dato  piaculo,  devehendum  în  ul- 
timas  maris  terrariimque  oras  unde  nec  ad  nos  nomen  fama- 
que  ejus  accedere,  neque  sollicitare  quietæ  civitatis  statum 
possit.  Huicoperæ  vita  meaincumbet.  Qaare  vos  nioneo,  quid- 
quid  belli  fortuna  decrevit,  ne  me  exspectetis  nisi  voto  jurati 
in  Romanos  odii  liberatum.  Si  Victor  apud  vos  rediero,  com- 
muni  gloria  fruamur  licebit  : sin  autem  quid  minus  lætum 
mihi  accident,  me,  filio  meo  duce  et  auspice,  vindicabitis. 


XXIV 

SUJET  DE  LETTRE  DONNÉ  A LA  FACULTÉ  DE  PARIS. 

(o  novembre  1853.) 


LITTERÆ  P.  C.  SCIPIONIS  AD  SENATUM  DE  SUA  APUD  ZAMAN 
VICTORIA. 

DÉVELOPPEMENT. 

Diis  immortalibus,  P.  C.,  gratiæ  agendæ  sunt  et  supplica- 
tiones  decernendæ,  quod  audaci  incepto  annuerint,  novum» 
que  armis  nostris  addiderint  decus.  Vicimus  illorum  ope  freti, 
et  ita  vicimus  ut  non  modo  a Pœnorum  incursionibus  Italiam 
vindicavisse,  at  quoque  nullum  præterea  in  Africa  hostem  re- 
formidare  posse  videamur.  Fusis  fugatisque  Carthaginiensi- 
bus,  tandem  mihi  licet  vos  de  maxima  et  insigni  in  primis 
pugna  paucis  admonere.  Jam  audivistis.  me  oranti  ac  supplici 
Annibali  pacem  denegavisse,  quo  Romæ  æquior  contingeret, 
postquam  acie  decertatum  fuisse t.  Manus  ergo  apud  Zamam, 
in  aperto  campo,  omnibus  utrinque  copiis  conseruimus,  omni 
uterque  arte  bellica,  omni  industria,  omnibus  viribus  : adeo 

cuncli  sentiebant,  hi  sibi  perniciem  instare,  illi  autem  quasi 
summum  parari  triumphum.  Dicam  qua  fortitudine,  qua  eüam 
rabie  res  sese  habuerit;  ut  frendens  gemensque  ille  Aiinibal 
fugerit,  dumcæsa  viginli  hominummillia  media  in  acie  relin- 
queret;  ut  nostri  équités,  acriter  juvantibus  Masinissa  et  Nu- 
midis,  cedentes  Pœnos  profligaverint,  donec  sese  tuto  recepe- 
rint  extenualæ  immensi  exercitus  reliquiæ? 

Itaque  quem  deinde  ita  suscepti  hujus  belli  pœniteat,  ac 
translatarum  in  Africain  legionum?  Timere  quidem  potuerunt, 
ne,  divisa  bine  illinc  dimicatione,  bellum  ubique  una  exardes- 
ceret,  atque  ob  id  ipsum  difficilius  conficeretur.  Nunc  vero 
quis  dubitet  quin  opportunissimum  fuerit,  Italiam  primo 
veluti  effetam  reficere,  et  avertere  a Romanis  mœnibus  immi- 
nentem  perpetuo  pestem?  Quis  unquam  infitietur  eo  majore 
clade  affectum  esse  Annibalem,  quo  sub  civium  oculis  magis 
invictus  videretur,  dum  propius  patriæ  telluris  vocem  exau- 
diret,  satisque  intelligeret  suorum  conjuges  liberosque  victo- 
ribus  nobis  statim  in  manus  venturos?  Invadentibus  quam 
repellentibus  majorem  animum  inesse  cum  meliori  fortuna 
duplici  exemple  adbuc  novimus  : nempe  nostro,  qui  diutius 
tulimus  Pœnos  in  agro  Romane  palari,  et  sociorum  aut  opes 
diripere  aut  exagitare  fidem;  novissimo  autem  Carthaginien- 
sium,  quibus  uno  hoc  anno  plures  calamitates  injecimus  quam 
adbuc  annis  sexaginta. 

Vobis  ergo  constet,  P.  G.,  reportatæ  apud  Zamam  victoriæ, 
præterquam  suam  laudem,  etiam  suum  esse  fructum.  Actum 
est,  hesterno  die,  de  omni  Carthaginiensium  in  Africa domina- 
tione;  colonias  jam  funditiis  perdidimus;  socios,  aut  tutissimis 
fœderibus  in  reipublicæ  amicitiâm  accepimus,  aut  victos  atque 
in  nostram  potestatem  redactos  tenemus.  Una  stat  etiam  nunc 
médias  inter  ruinas  Carthago,  quæ  facillime,  si  vobis  popu- 
loque  Romane  placuerit,  evertetur  ; quod  si  contra  visum  erit 
urbi  opulentissimæ  et  illustrissimæ  Romanam  humanitatem 
parcere,  nos  paciscemur  iis  conditionibus,  quæ  nobis  et  corn- 
modissimæ  et  tutissimæ  fiant,  et  unde  respublica  tandem  ali- 
quando  respiret,  gens  autem  Punica  nullam  ampliorem  clas- 


60 


COMPOSITIONS  LATINES 


sem  ornare  queat  aut  lerlium  bellum  moliri.  Neque  arbitrer, 
quodeumque  proposuerimus,  hosles  recusaturos.  Æquum  est 
scilicet  toi  belli  impensas  annuo  tributo  exsolvant,  et  ærarii 
nostri  penuriam,  quam  nos  raptis  gazis  et  hostili  præda 
minuemus,  ipsi  omnino  aboleant. 

Quod  ad  me,  P.  C.,  Jovi  Optimo  Maximo,  ürbis  tutori,  Mar- 
tique  qui  patrem  patruumque  meum  Scipiadumque  nomensin- 
gulari  fortuna  ac  felicitate  exornavit,  summa  vota  nuncupo, 
quod  mihi  dederint  Annibalem,  quo  non  infestior  nec  magis 
pertimescendus  Romanis  hostis  aller  exstitit,  ultima  clade  ita 
affligere,  ut  suis  admodum  invisus  fieret.  Æterna  mihi  gloria 
stabit,  quod  meo  ductu  auspicioque  pacata  Ilalia  devictaque 
Africa  sit,  et  senatui  populoque  Romano  per  me  contigerit 
mens  curis  expedita,  quo  majorem  reipublicæ  comparent  for- 
tunam.  Ecquis  enim  non  existimet,  jam  Romæ  licere  fata  am- 
plissima  appetere,  et,  superatis  bis  nationibus,  quæ  adhuc 
nascentem  potestatem  obruere  conatæ  sunt,  sese  explicare  et 
porrigere,  sinenlibus,  imo  juvanlibusdiis,  Italiæque,  si  qua  ex- 
terna  gens  tantæ  laudis  invida  obstileril,  eam  adjungere? 


XXY 

SUJET  DE  DISCOURS  DONNÉ  A LA  FACULTÉ  DE  PARIS. 

(8  novembre  1858.) 


CAIÜS  JULIUS  CÆSAR  IN  SENATU. 

Exposcet  ut  ex  senatusconsulto  colonia  in  Africain  mittatur,  quæ,  in  ipsis 
Carthaginis  eversæ  ruinis  altéra  constructa  Carlhagine,  simul  testetur  et  vic- 
toriam  populi  Romani,  et  cleraentiam. 

DÉVELOPPEMENT. 

Præsenli  tempore,  P.  C.,  quum  nobis  tam  diulurnas  belli 
vexationes  expertis  tandem  respirare  licet,  non  id  potissimum 
curandum  esse  arbitrer  ut  permisse  indulgeamus  otio,  vires- 

que  certamine  prope  exhaustas  pace  reficiamus.  Nempe  non 
tantum  dii  immortales  victoribus  banc  tribuunt  veniam,  ut 
ipsi  Victoria  utantur  quam  reportaverint  : at  quoque  sanctis- 
simiim  illud  munus  assignant,  quod  pauci  novere,  ut  parcant 
victis,  imo  opitulentur,  denique  omnibus  belli  malis  aliquod, 
prout  possint,  adhibeant  remedium.  Nostrum  est,  si  viri  su- 
mus,  sequi  exempla  majorum,  qui  fmitimam  quamlibet  gen- 
tem  acie  profligatam  recreare  clementia,  coloniis  tueri,  so- 
cietate  etiam  fovere  solebant.  Si  debellatis  populis  et  quasi 
morientibus  nullam  tulerimus  opem,  timendum  erit  ne  magis 
obruisse  quam  vicisse  videamur,  ne  merito  dici  queat,  ibi 
solitudinem  esse  factam,  ubi  fecerimus  pacem.  Itaque  nunc 
decet,  P.  C.,  circumferre  oculos,  et  animadvertere  quæ  gentes 
maxima  cura  egeant,  in  communi  omnium  trepidatione  ac  tôt 
intestinis  vulneribus. 

Scilicet  est  in  primis  regio,  quæ  continuis  certaminibus,  aut 
propriis  exercita,aut  alienis  vexata,  jamdiu  non  unam,  ut  ita 
dicam,  otii  horam  obtinuit,  nostris  adversa  littoribus,  Africa. 
Quam  natura  vastam  desertamque  et  siimma  ex  parte  areno- 
sam  civitas  quondam  opulentissima  ornabat  regebatque;  nunc 
vero  quis  æquo  animo  ferai,  totam  regionem  patere  admodum 
nudam,  urbem  jamdudum  eversam  jacere,  et  ingenlem  popu- 
lum  insidere  patriæ  ruinis,  amissa  terræque  et  maris  ope  ac 
plurima  spe  commerciorum?  Quod  si  majores  noslri  victam 
gentem  postea  non  restituerunt,  quoad  non  noceret,  nihil 
vituperandum,  sed  dolendum;  nihil  dolendum,  sed  agendum 
existimo.  Censeo  igitur,  P.  G.,  peropportunum  esse,  imo  ne- 
cessarium,  ut  manibus  nostris  altéra  Carthago  in  ipsa  priscæ 
Carthaginis  sede  exsurgat,  ut  Pœnispalantibus  tecta  aliquando 
restituantur;  sempcrque  ante  oculos  habeo  Africanum  ilium 
flentem  inter  ruinas  quas  ipse  humi  straverat,  et  veluli  ceteros 
Romanes  ad  clementiam  lacrymis  hortantem. 

Haud  quidem  arbitramini  me  ita  poscere,  ut  resurgat  cum 
Carthagine  vêtus  Carlhaginiensium  polentia,  ut  civitas,  Romæ 
quondam  infensissima,  ex  ipsa  Roma  vires  in  posterum  resu- 
mat.  Non  ita  est,  P.  G.;  scio  enim  quibus  artibus  majores 

nostri  captas  urbes  Iractaverint,  ne  ab  officio  et  societate  ali- 
quando  deficerent  : colonias,  quæ  simul  miseris  opitularenlur 
ac  malos  cohiberent,  ducebant;  ita  ut  neque  socii  quidquam 
timerent  ab  hostibus,  neque  nos  ab  ipsis.  Magna  milii  copia  est 
memorandi  quoties,  non  modo  per  Italiam,  verum  eliam  apud 
externas  gentes,  quasi  parvulam  bine  atque  bine  Romam  con- 
stituerint,  quæ  nostram  urbem  specie  referre t,  suos  liaberet, 
nostrorum  instar,  magistratus,  suum  forum,  suas  etiam  legio- 
nes.  Quanquam  gentis  institutis  atque  indoli,  quantum  fas 
erat,parcebant  : si  agrorum  culturæindulgeret,  inde  frumenti 
copiam  tracturi;  si  commerciis,  omnes  mercaturaè  fructus  ; si 
cuilibet  alii  operi,  quidquid  ex  opéré  illo  percipere  liceret; 
non  ita  tamen  ut  subactas  nationes  obruerent  tributis  et  vec- 
tigalibus,  sed  ita  ut  cujusque  auxilio  dignum  in  modum 
uterentur.  Non  aliter  fiat  de  Carthagine  : miltatur  bine  co- 
lonia  quæ  mœnia  restituât  a nobis  eversa,  priscasque  pros- 
peritates  revocet.  Tune,  quis  timeat  ne  Punico  belle  iterum 
conflagremus,  absente  Annibale,  quem  tamen  vicimus?  At 
quot  et  quanta  commoda,  quantas  opes  nos  inde  recepturos 
existimatis  ? 

Imo  vero  famam  usurpabimus,  qua  majores  fruebantur 
merito,  Romanes  non  magis  Victoria  nobiles  esse  quam  cle- 
menlia.  Nempe  ceteræ  gentes,  postquam  vicerunt,  populari 
agros,  urbes  diruere,  cives  cædere  rem  magnam  putant; 
Romani  autem  victis  parcere,  atque  etiam  subvenire.  Quo- 
circa,  ne  dégénérés  a patribus  videamur,  et  in  vere  divina 
ilia  at  provida  mansuetudine  maneamus,  quæ  nemini  unquam 
nocuit,  omnibus  contra  optime  semper  consuluit  et  victis  et 
victoribus  : jubeamus  hodierno  die  Garthaginem  ex  ruinis 
emergere,  ostendamusque  nobis  severos  mores,  ut  decet,  non 
barbares  fieri  et  immites,  nec  vanum  nomen  esse  quam  appel- 
lamus  pacem.  Vestrum  est,  P.  G.,  hoc  senatusconsulto  atque 
Omni  majestate  Romana  statuere,  ut  liostilem  memoriam,  si 
qua  est,  omnino  aboleatis. 

Quid  quod  testis  erit  victoriæ  nostræ  altéra  Gartliago?  Sci- 
licet  si  ruinæ.  ætate  ac  tempestatibus  admodum  dirutæ  erunt 

vel  potius  dissolutæ,  nihil  in  deserla  ora  populi  Romani 
labores  et  gloriam  referet.  At  si  in  ipsa  eversa  Annibalis  civi- 
tate  nova  constructa  erit  civitas,  lum  Punicæ  cladis  æternimi 
hoc  stabit  monumentum;  tum  quasi  impressum  Africæ  inhæ- 
rebit  nomen  Romanum.  Itaque,  P.  G.,  sententiæ  meæ  annuité, 
rem  gratam  Carthaginiensibus,  vobis  dignam,  honestissimam 
populo  Romano  decreturi. 


XXYI 

SUJET  DE  DIALOGUE  DONNÉ  A LA  FACULTÉ  DE  PARIS. 

(10  novembre  1858.) 

AD  VERSUS  PYRP.  BONIS  DOCTRINAM. 

Inducetur  Pvrrhonis  discipulus  cum  eo  colloquens,  pluribusque  compro- 
bans  exemplis  quantum  erret  ipse  magister  dicendo  nihil  esse  quod  expeteii- 
duni  aut  fugiendum  sit,  imo  nihil  esse  de  quo  non  sit  dubitandum. 

DÉVELOPPEMENT. 

Discipulus.  Hoc  mihi  præsertim  in  tua  schola  placet,  doc- 
tissime  magister,  quod  nobis  tecum  disputare  licet,  nec  quid- 
quam,  nisi  persuasissimum  nobis  fuerit,  pro  certo  habere. 

Pyrrho.  Quid  ergo  hoc  rei  est  ? Jam  equidem  sentio,  ni 
fallor,  te  nobis  non  assentiri,  et  accurata  sumere  exordia,  ne 
ægre  feramus.  Sed  omnem  excute  metum,  atque  hoc  exprome 
quod  tibi  in  mentem  venit. 

Discipulus.  Scilicet,  magister,  dum  viderem  omnia  circum 
incerta  fluxaque  volvi,  per  deos  jurabam  nihil  reipsa,  at  tan- 
tum imagine,  exsistere,  totamque  humanam  vitam  somniis 
umbræque  esse  similem.  Nunc  vero  nescio  quid  mihi  subiit, 
unde  paulalim  quasi  e somno  excitatus  visus  sum  et  in  veram 
quamdam  lucem  evocatus  ; et  ita  quidem,  ut  ea,  quæ  antea 
aut  incerta  aut  nulla  esse  arbitrabar,  certissima  credam  et 
quodammodo  viventia. 

Pyrrho.  Miror  videlicet,  ac  libenlissime  audiam,  qua  ra- 
tione  ad  id  perveneris.  Nempe  hoc  primum  velim  me  doceas, 
quam  ob  causam  homines,  quibus,  ut  opinor,  sapientissimam 
mentem  tu  inesse  pulas,  ita  de  iisdem  rebus  dissentianl,  ul  hi 
optimas  eas,  illi  pessimas  existiment,  ac  dici  possit,  tôt  sensus 
esse  quoi  capita. 

Discipülus.  Falebor  enim  sæpe  dissimiles,  imo  adversas 
fieri  hominum  sententias,  non  modo  eorum  qui  in  variis  æta- 
tibus  gentibusque  vitam  agunt,  at  eorum  quoque  qui  eodem 
tempore  vivunt  et  in  eadem  civilate.  Attamen  quid  'postea? 
Num  semper  inter  se  non  congruunt?  Num  ob  id  nihil  certi 
noverunt,  quod  plura  eos  fefellere  ? 

Pyrrho.  Tuis  ipsis  verbis  victus  es,  optime. 

Discipulus.  Qaibus  autem  verbis,  obsecro  ? 

Pyrrho.  Nonne  dixisti  homines  de  bis  rebus  certes  fieri,  de 
quibus  inter  se  congruunt? 

Discipulus.  Iterum  alque  iterum  repeto. 

Pyrrho.  Periisti  igitur  : nam  quis  negare  audeat  ramum  in 
aqua  mersum  curvum  esse  ; sin  in  aéra  sustuleris,  rectum 
extemplo  fieri,  quamquam  nulla  cum  mutatione  ? 

Discipulus.  Lætor  equidem  exemple.  Errât  enim  quisquis 
cxislimat  curvum  esse  in  aqua  ramum  eumdem,  qui  in  aere 
rectus  est.  Melius  sapientiusque  dicat  curvum  eum  non  esse, 
sed  videri,  nec  se  aliter  quam  nimia  incuria  erravisse.  Itaque 
non  nos  nihil  admodum  novisse  propterea  constat,  quod  mulla 
ignoramus,  neque  ob  id  nullam  certam  inveniri  scientiam, 
quod  aut  rerum  naturam,  aut  summum  Numen,  aut  mentem 
humanam  difficillime  scrutamur.  Quis  vero,  nisi  se  prorsus 
insanum  profiteatur,  semetipsum  existere  negare  sustineat, 
edere  dum  edit,  ambulare  dum  ambulat,  loqui  dum  loquitur  ? 

Pyrrho.  Quippe  eum  sapientissimum  existimo  qui  se,  quid- 
quid  enarravisti,  agere  neget;  insanum  eum  dicam  qui  neget 
se  sibi  viventem,  manducantem,  ambulantem,  loquentem  vi- 
deri, fallaci  scilicet  imagine. 

Discipulus.  Quid  ergo  ? Si  quis  le  repetitis  virgis  lacessat, 
nihil  timeas? 

Pyrrho.  Nihil  sane,  licet  corpus,  falsa  opinione,  læsum 
videatur. 

Discipulus.  Jam  vero  ad  flumen  accessimus  ; cur  retroce- 
dis?  Nullæ  sunt  undæ,  quamvis  amplissimæ  et  altissimæ  vi- 
deaniur.  Eiaage,  ambula,  nihil  reformidare  velis. 

Pyrrho.  Hei  mihi  ! facetum  habeo  discipulum. 

Discipulus.  Tuis  autem  præceptis  utor,  nihil  essequod  expe- 
tendum  sit  autfugiendum.  Nunccavesis  ne fluvium  effugias.... 

Pyrrho.  Vel  potius  effugere  videar. 

DisGiPULus.  Heu  ! quanta  species  est  argutiarum  ! Te  tamen 
vincam  extremo  hoc  argumento  : die  mihi,  precor,  cur,  quum 
nihil  certi  exsistat,  tanta  constantia  contendas  te  certum  esse 
nihil  esse  certi?  Quin  aliquando  etiam  dubitas  te  dubitare? 

Pyrrho.  Minime  queror,  amice,  quod  a doctrina  nostra 
abhorreas  ; imo  vero  tibi  prope  assentiar,  ni  jampridem  com- 
pertum  habeam,  eam  quoque  pessimam  esse  rationem,  quæ 
optima  videatur. 


XXYII 

SUJET  DE  LETTRE  DONNÉ  A LA  FACULTÉ  DE  PARIS. 

(9  novembre  1858.) 

ATTICUS  CICERONI  SALUTEM. 

Nuntiat  Ciceroni  Atticus  Pharsalicam  cladem,  Pompeii  fugam,  ejiisque 
partium  excidium  ; rogatque  amicum  ut,  omni  omissa  contentione,  secum  ir 
Epiro  ad  fmem  usque  civilis  belli  commoretur. 

DÉVELOPPEMENT. 

^ Victi  estis,  mi  Tulli,  etita  victi,  ut  una  pugna  vitam  ac  spem 
omnino  amiseritis.  Vix  tibi  audeo  scribere  quanta  clades  fuerit; 
nempe,  etsi  quondam  satis  animadvertebas,  qui  futurus  esset 
Pompeianorumexitus,  quum  trepidos  milites  sociosque,  aedu- 
cem  ipsum  nunc  nimis  fretum  fortuna,  nunc  viribiis  diffisum 

videres  ; spes  tamen  aliqua  tibi  durabat,  fore  secundos  meliori 
causæ  et  libertati  deos  immortales.  Nunc  vero  bine  fusos  Pom- 
peianos,  Pompeium  fugientem  cum  paucis  satellitibus,  illiiic 
contra  Cæsarem  ovantem  in  Pharsalicis  campis,  quos  Victoria 
illustravit,  imo  jam  persequentem,  ut  opinor,  fugilivos  in 
conspectu  liabemus.  Quid  tibi  tristius,  quid  omnibus  bonis 
miserius  accidere  potuit?  Jam  vestræ  partes  gravius  cecidere, 
ni  fallor,  quam  ut  unquam  resurgant.  Nisi  periit  Pompeius, 
Pompeiana  certe  fortuna  obruta  est  ; quippe  audivimus  esse 
jam  quosdam,  qui  in  gratiam  Cæsaris  reverti  per  litteras  ten- 
taverint,  nec  usquam  tutum  victo  subsidium.  Utinam  Victor 
ille  tanta  utatur  clementia,  quantam  adhuc  in  eo  novimus  î 
Non  plura  tibi  de  Pharsalica  ilia  clade  et  de  Pompeii  fuga 
mandare  possum  : illud  tantum  ex  recentissima  fama  accepi- 
mus.  Diis  equidem  immortalibus  maximas  ago  gratias,  quod 
mihi  jampridem  a publicis  negotiis  atque  imprimis  a dissen- 
sionibus  civilibus  abstinere  dederint.  Sentie  enim  quantum  ex 
hoc  nuntio  dolorem  tu  percepturus  sis,  quum  labantem  du- 
dum  rempublicam  eversam  tandem,  et  conculcatam  libertatem 
intelliges.  Sentie  quo  jam  futurus  sis  anime.  Ipse  scilicet,  qui 
me  omnibus  partium  odiis  ac  simultatibus  immunem  va- 
cuumque  jactare  videor,  non  possum  tamen  non  lugere  tanti 
viri  casum,  et  tôt  eximiorum  civium  ruinam,  quorum  salis 
compertam  innocentiam  habemus.  Quanto  autem  magis  tu 
dolebis,  qui  equestrem  ordinem  adeo  fovebas,  vivoque  reipu- 
blicæ  amore  flagrabas,  quem  studiorum  societate  et  commu- 
nione  fortunæ  cum  Pompeio  conjunctum  nihil  deterruit,  nec 
civilium  dissensionum  fastidia,  nec  tuorum  metus,  nec  militiæ 
labores,  nec  divitiarum,  utfieri  poterat,jactura!  Resliominum 
incertas  et  iniquas  ! Quidquid  probissimo  cuique  placuerat 
vincitur  et  concidit.  Quid  quod  nondum  de  cæsis  in  ea  pugna 
amicis  nuntium  accepimus?  Ne  te  tamen,  miTulli,  pœniteat. 
Sit  pro  mercede  virtutis,  sit  pro  cladis  solatio  mens  ipsa  testis 
et  conscia  officiorum,  et  amor  ille  reipublicæ,  quamvis  pes- 
sime  cessent,  et,  si  cujus  est  pretii,  amicorum  approbatio. 
Quinetiam,  non  hæc  omnino  desideranda;  quumqueitavisum 

superis,  Pompeii  majestatem  ac  potentiam  ruere,  cerne  quod 
reinedium  afflictis  tuis  rebus  dolorique  afferri  queat. 

At  ego  uno  hoc  consilio  te  nunc  juvare  possum  : veni  ad 
nos,  si  quiete  et  consolatione  eges.  Consolatione  enim  melius 
coram  levabere  quam  per  epistolas,  quum  vix  sciam  quid  tibi 
scribam,  nec  bene  noverim  quo  potissimum  animo  rem  feras. 
Hic  finem  malorum  vexalionumque  tandem  inventes,  et, 
omissis  belli  curis  omnique  contentione,  ad  assueta  sludia 
redibis,  ad  philosophiæ  etlitterarum  disciplinas.  Imo,  non  me 
tantum  in  Epiro  habebis,  at  quoque  Tulliolam  illam,  de  tua 
quam  de  sua  fortuna  magis  sollicitam,  ex  cujus  pietate  et 
gratia  maximum  solatium,  maximum  etiam  voluptatem  perci- 
pies.  Quid  plura?  Mi  ïulli,  nobiscum  ad  finem  usque  civilis 
belli  commorabere.  Ecquis  autem  reprehendat  quod  victo 
Pompeio  non  diutius  succurras  ? Nempe  nihil  jam  agitur  nisi 
desperatione,  neque  aIIo  modo  oppressas  Pompeii  partes  re- 
stituere  licet  ; vêtant  numina,  virtusque  et  fortitudo  irriîæ  ca- 
dent.  Adde  quod  omnia  apud  Pompeium  munera  detrectavisti, 
nec  fugientem  sequi  potes,  cui  præsenti  approbatione  tantum 
et  consiliis  subveniebas.  Itaque  veni  ad  nos  ; si  quid  times  a 
Cæsarianis,  iter  noctu  per  oppida  faciès,,  comitantibus  istis 
lictoribus,  etipse,  quum  jam  propius  aderis,  obvius  ibo  viam- 
que  dabo  tutiorem  et  expeditiorem.  Nec  dubito  quin  plures 
amici,  e tanta  clade  sospites  emersi,  hoc  consilium  secuturi 
sint;  ita  quidem  ut  hic  quasi  alteram  Romam  haberemus, 
paucis  at  veris  Romanis  refertam.  Hæc  cuncta,  quæ  ad  te  per- 
linere  arbitratus  sum,  paulo  fusius  scripsi  quam  soleo,  prop- 
terea  quod  res  mihi  ampliori  deliberatione  egere  videbatur. 
De  Quinto  fratre  nihil  habeo  quod  certius  nuntiem.  Tu  vero 
quara  primum  rescribe,  quid  de  consilio  nostro  existimes  ; quid 
acturus  sis.  Tullia  tua  ait  se,  nisi  hue  cesseris,  ad  te  migrare 
velle;  quod  et  propter  viarum  incommoda  et  propter  itineris 
laborem  ægre  ferremus.  Te  Atticus  et  Tullia  valere  jubent. 

XXVIII 

SUJET  DE  DISCOURS  DONNÉ  A LA  FACULTÉ  DE  PARIS. 

(1 1 novembre  1858.) 

ORATIO  CNÆl  OCTAVII  IN  SENATU. 

Missus  ad  senalum  Cnæus  Octavius,  unus  ex  iis  qui  legationem  Alexan- 
drinam  obierant,  ostendet  Patribus  Caium  Popilium  régi  Antiocho,  virga 
circumscripto  et,  antequam  circule  excederet,  respondere  jusso,  senatus  con- 
sultum  de  Ægypto  Ptolemæi  slirpi  reddenda  porrigentem  ; poscetque  ad- 
mitti  legatos  regis,  qui  verba  ipsius  referrent  : « Faciam  quod  censet  se- 
natus. ï> 

DÉVELOPPEMENT. 

Me  nuntium,  Patres  Conscripli,  legatio  Alexandrina  ad  vos 
præmisiL  a quo  audiretis  quomodo  mandata  vestra  legati 
regibus  indicant,  reges  vero  accipiant  et  exsequantur.  Quæ 
quum  mecum  ipse  reputo  et  vos  intueor,  mihi  videor  non 
modo  sanctissimum  gravissimumque  orbis  terrarum  conci- 
lium,  sed  etiam,  ut  Cineas  Pyrrho  dixisse  fertur,  regum  con- 
ventum  intueri.  Quanquam  igitur,  priusquam  legationem 
illam  obiissem,  nihil  verebar  supra  dignitatem  majestatem- 
que  vestram,  nunc  tamen,  si  qua  ratione  fieri  possit,  magis 
teneor  religione  potentissimi  senatus  qui,  dum  reipublicæ 
consulit,  superbos  debellare  inopesque  adjuvare  simul  studet, 
sociosque  quum  armis,  tum  solo  armorum  metu  e maximis 
periculis  eximit. 

Quum  enim  Antiochum  adiimus,  Caioque  Popilio  senatus- 
consultum  vestrum  de  Ægypto  Ptolemæi  stirpi  reddenda  por- 
rigenti,  rex  ille,  numéro  parentium  et  magnitudine  ac  divitiis 
imperii  regum  in  Asia  maxime  pollens,  respondit  se  poscere 
diem  ad  considerandum  ; tum  Popilius  cum  ira  animi  atque 
oris  tranquillitate,  et  ea  vultus  et  vocis  auctoritate  quæ  senatus 
et  populi  Romani  personam  gerentem  decet^  rege  virga  cir- 

cumscripto  : « Illo  circulo,  inquit,  cave  ne  excédas  priusquam 
responsum  dederis  : omnis  mora  pro  culpa  erit.  Vide  igitur 
mrum  bellum  an  pacem  præoptes.  Te  vero  moneo  memineris 
ut  amicitiam  populi  Romani  sociis  et  amicis  semper  lætam 
et  utilem,  ita  inimicitiam  hostibus  semper  tristem  et  infestam 
repertam  esse.  » Quibus  auditis  Antiochus  extemplo  indigna- 
tione  pallescere;  at  simul  metu  prohiberi  ne  quid  rege  et  viro 
indignum  responderet.  Tandem  non  sine  magno  dolore  iram 
premens  quod  intra  victorias  interciperetur,  nos  illo  responso 
dimisit  : « Faciam  quod  censet  senatus.  » 

Ergo  vidimus,  Patres  Gonscripti,  mandata  vestra  eadem 
reverentia,  eodem  obsequio  ab  Antiocho  et  a populo  Romano 
excepta,  eadem  celeritate  peracta  in  Italia  et  in  ultimis  regio- 
nibus.  Quod  satis  mehercule  demonstrat  rem  Romanam,  in- 
faustis  cladibus  nuper  labefactatam,  nunc  vestra  sapientia  con- 
firmatam,  felicitatem  armorum  fugatam  ab  Annibale  vestra 
constantia  reductam,  denique  nomen  nostrum  apud  præva- 
lidas  gentes  regesque  superbissimos  majore  in  honore  in  dies 
habitum.  Scilicet  Antiochus  crediderat  reipublicæ  vires  vic- 
toriis  Annibalis  adeo  fractas  et  imminutas  esse  ut  neque  vel- 
lemus,  neque  possemus  obsistere  injuriis  hostium,  et  sociis 
periclitantibus  opem  ferre.  Goactus  est  autem  ab  incepto  sese 
avertere,  detrectationemque  belli  confessionem  infirmitatis 
habuimus.  Quid,  si  conspexisset  ante  oculos  non  paucos  viros 
sine  armis,  sed  Romanum  exercitum?  Itaque,  Africa  devicta, 
quid  obstat  quin  Asia  nostris  armis  peragrari  possit,  et  veniant 
in  ditionem  nostram  tôt  populi,  mollissimi  et  ignavissimi 
hominum,  qui,  propterea  quod  libertatem  ignorant,  virtutem 
non  noverunt?  Reges,  qui  nos  absentes  reformidant,  quomodo 
præsentes  ferent? 

Antiochus  quidem,  ne  videretur  alicui  quidquam  reverentiæ 
et  obedientiæ  erga  senatum  populumque  Romanum  omisisse, 
legatos  quam  promptissime  misit,  qui  vobis  verba  ejus  victo- 
riamque  vestram  renuntiarent.  Investibulo  curiæ  stant  exspec- 
tantes  dum  senatum  detis.  Peto  igitur.  Patres  conscripti,  ut 
jubeatis  eos  admilti  qui  testimonio  suo  probent  me  nihil  falsi 

locuium  esse,  quando  dixi  gloriam  et  potentiam  reipublicæ 
per  vestrum  consilium,  per  virtutem,  per  constanti-am  ad  fines 
orbis  terrarum  pervenisse. 


XXIX 

SUJET  DE  DIALOGUE  DONNÉ  A LA  FACULTÉ  DE  PARIS. 

(12  novembre  1858.) 

DIALOGÜS  INTER  CAMILLUM  ET  FABIUM  MAXIMUM. 

Camillus  et  Fabius  Maximus  post  mortem  inter  se  contendunt,  utrum 
præstent  in  summa  rerum  administranda  magnitude  animi  et  fides,  an  so- 
lertia  et  simulatio. 

DÉVELOPPEMENT. 

Camillus.  Hoc  nobis  in  primis  lætandum  est,  Fabi  Maxime, 
quod  omnes  insanos  animi  impelus  cum  corpore  amiserimus, 
et  veritatem  possimus  inqiiirere,  nulla  præsumpta  opinione 
impediti,  aut  studio  partium  et  iniquis  libidinum  motibus. 
Itaque  juvat  tecum  plura  placida  disputatione  agere,  unde 
certiorem  meliusque  fundatam  sententiam  habeamus  atqiie 
æterna  teramus  otia.  Nunc  autem  mihi  in  mentem  venit,  du- 
bium  boc  esse  et  controversia  dignum,  utrum  præstent  in 
summa  rerum  administranda  magnitude  animi  et  fides,  an 
solerlia  et  simulatio. 

Fabius.  Non,  utrum  honestiores  sint,  dicis;  sed,  utrum 
præstent?  Quanquam  de  honestate  quoque  agi  queat,  quum 
simulatio,  quæ  apud  privatum  quemque  civem  vitium  existi- 
matur,  virtus  etiam  mihi  videatur  apud  reges  et  quoslibet  ma- 
gistratus,  quoties  ita  consulunt  reipublicæ,  utilemque  frau- 
dem  ad  commune  bonum  vertunt. 

Camillus.  Hoc  primum  dijudicemus,  utrum  præstent.  Tum 
fortasse  ad  id  adducemur  ipsa  vi  rerum,  ut  consideremus 

utrum  sint  honestiores.  Jam  quæ  lua  sit  opinio  fac  ut  sciam, 
argumentisque  confirma. 

Fabius.  Vix  inlelligo,  mi  Camille,  cur  a me  id  petas,  quum 
tibi  satis  notum  essedebeat,me,  quamdiu  viverem,nihil  animi 
magnitudini,  in  rebus  administrandis  vel  gerendo  bello,  iri- 
buisse,  at  contra  semper  simulatione  et  fraudibus  et  insidiis 
successisse  etvicisse.  Testis  est  Annibal,  quem  ovantem  exsul- 
tantemque  solus  ego  continui,  imo  repuli  ; testis  Roma,  quam 
labantem  cunctando  et  fallendo  restituimus.  Scilicet,  si  tibi  res 
est  cum  privato  quodam  de  domesticis  negotiis,  semper  fide, 
nunquam  simulatione  utendum;  ac,  prout  conducit,  nunc  ma- 
gnitudine  animi,  nunc  solertia;  sed  quum  in  foro  autin  curia 
decernendum  est,  non  ita:  quid  enim  prosit  magnanimitati 
fidere  in  tôt  diversis  omnium  sensibus,  qui  nisi  solertia  non 
facile  reguntur  componunturque  ? Quid  prosit  cæca  tide  cuncta 
administrare  et  gerere,  ita  ut  improbis  promptiora  arma  sup- 
peditarentur?  Crede  milii,  quisquis  es  qui  purpuram  aîfectas 
aut  quemvis  honorem  exerces,  atque  unum  hoc  serva  præcep- 
tum  : Falle,  ne  fallaris. 

Camillus.  Quid  ergo  ? Num  putas  fieri  posse  ut  perfidissimus 
et  pessimus  quisque  semper  apud  multitudinem  polleat,  ejus- 
que  fraudes  lateant? 

Fabius.  Deprehenditur  quidem  aliquando  fallacia,  impro- 
vidorum  scilicet  et  imprudentium,  quibus  interdum,  in  sum- 
mis  rerum  discriminibus,  solertia  defuit.  At  si  quis  omnia, 
quamdiu  imperium  tenuit,  ad  universam  utilitatem  convertere 
visus  est,  maximum  inde  percipit  fructum  solusque  veram 
artem  regendi  novit.  Rem  exemplis  probari  petis?  Quicunque 
plurima  apud  cives  auctoritate  viguerunt,  eosque  quasi  in  sua 
verba  jurare  coegerunt,  vide  utrum  animi  magnitudinem  et 
fidem  usurpaverint,  an  solertiam  et  simulationem  : Pisistratus 
tanta  industria  sapientiaque  Athenas  administravit,  ul  una 
Atheniensium  commoda  suaque  ipsa  ad  optimum  finem  per- 
duxerit;  quid  Themistocles,  quid  Pericles,  qui  nihil  unquam 
nisi  mendacio  aliquo  et  fallaci  ratione  impetraverunt,  nihil 
egerunt  quod  nobilissima  mente  indignum  videretur,  quod 

contra,  si  penitus  scrutari  velles,  fidei  jurique  congruens  ani- 
madverteres?  Quid  apud  Spartanos  ille  Lysander?  Imo  vero, 
quomodo  apud  nosmet  ipsos,  non  unum  aul  alterum  dico,  sed 
fere  omnes  magistralus  Romanam  rempublicam  maximam  et 
opulentissimam  effecerunt,  nisi  solertia  et  simulatione  ? 

Camillus.  Si  te  bene  intelligo,  nullius  pretii  æstimandæ  sunt 
animi  magnitudo  et  tides  in  summa  rerum  administranda. 

Fabius.  Nullius  prorsus.  Fit  enim  aliquando  ut  gentes  ma- 
gnanimitate  moveantur,  nunquam  autem  ut  persuadeantur; 
fidem  semper  sibi  vindicant  coluntque  nomine  et  specie,  re 
autem  ipsa  nunquam  meritis  præmiis  nec  mutuis  officiis  pen- 
dant. Nec  multa  exempta repetam us:  Aristides  tantum  Athe- 
niensis  et  noster  Regulus  documente  sint  quam  virtus  fîdesque 
male  évadant;  quippe  qui  optimi  virifuerint,  duces  vero  admo- 
dumimperiti.  Nunctu,  Camille,  die  quid  vere  sentias;nam, 
quamvis  mihi  adhuc  adversatus  sis,  nondum  tamen  propriam 
opinionem  liquide  exprompsisti. 

Camillus.  Sunt  quidam,  mi  Fabi,  qui  aiunt  nullum  existere 
inter  honestas  et  utiles  res  discrimen,  at  ipsam  virtutem  maxi- 
mam æstimandam  esse  solertiam,  maximum  auxilium.Sed  ea, 
quæ  magis  subtiliter  quam  dilucide  dicuntur,  ad  philosophes 
mittamus;  fateor  nimirum,  non  eadem  præcepta  ad  regem 
âtque  ad  privatum  civem  spectare,  nec  semper  illud  in  rege 
exprobrandum  quod  vituperemus  in  cive,  ac  déni  que  tibi,  ut 
diversissima  commoda  variosque  sensus  concilies,  interdum 
solertia  opus  esse  et  simulatione.  Quid  autem?  Nulla  pars  ma- 
gnanimitatis,  nulla  fidei  continget?  Hæ  virtutes,  quæ  cuique 
nostrum  hærent  penitus  infixæ  a natura,  nihil  ad  componenda 
communia  omnium  negotiavalebunt,  nihil  referont,  nihil  om- 
nino  proficient?  Cave,  mi  Fabi,  ne  cumnimia  solertia  etaliqua 
simulatione  exempla  tua  producas.  Nec  magnitudine  animi 
mehercule  nec  fide  Themistocles  eguit,  non  Pericles  (pace  tua 
dixerim);  sed  contrariæ  virtutes  itaconspirabant  apud  eos,  ut 
mullitudinem  gentesque  exteras  solertia  persuaderont,  quas 
animi  magnitudine  moverant  et  fide  etiam  retinebant.  Non 
aliter  deRomanorum  senatorum  disciplina,  de  consuUim  cote- 

rorumque  magistratuum  ratione,  qui  neque  ad  id  simuiationis 
venerunt  utullo  modo  rempublicam  contumelia  et  turpitudine 
afficerent,  neque  ad  id  magnanimilatis  ut  integrum  laborum 
et  prudentiæ  fructum  amitterent  et  disperderent. 


XXX 

SUJET  DE  NARRATION  MÊLÉE  DE  DISCOURS  DONNE 
A LA  FACULTÉ  DE  PARIS. 

(16  novembre  1858.) 

kîÆXAiSDKl  TERRA  DE  ARISTOBVLO  HISTORICO. 

Narrabis,  quum  Aristobulus,  gestorum  Alexandri  scriptor,  in  Hydaspe 
fluvio  cum  rege  narigans,  ei  legeret  fictum  ejus  et  Pori  singulare  certamen 
aliasque  fabulas,  iralum  regem  in  fluvii  aquas  librum  præcipitem  abjecisse  ; 
addesque  ipsius  Alexandri  verba  : « Te  quoque  sic  oportebat  dejici,  qui  mihi 
volueris  mendaciis  adulari.  » 

DÉVELOPPEMENT. 

Jam  lotum  Persarum  imperium  Victor  Alexander  emensus, 
ad  populos  Indi  fluminis  accolas  pervenerat,  eosque  etiam  vi 
armorum  redegerat  in  suam  potestatem;  quanquam  rem  gra- 
viorem  fuisse  constat,  propterea  quod  novi  hostes,  et  natura 
ferociores,  et  famatot  cladiumad  resistendumincitati,  Græcos 
longo  itinere  et  diuturnis  laboribusdebilitatos  atque  enervatos 
exceperunt.  Adde  Porum  ducem,  invictum  adhuc  regem  et 
bellicosissimum.  Quos  tamen  Alexander  una  aut  saltem  altéra 
acie  profligavit.  Tum  forte,  integra  Asia  ad  Hydaspem  subacta, 
priusquam  ultra  progrederetur,  cymba  vectus  in  fluvio  navi- 
gabat,  sive  otio  indulgeret,  sive  exploraret  ignotam  regio- 
nem.  Juxta  sedet  Aristobulus  historicus,  quem  Macedonum  rex, 
quum  suum  Homerum  desideraret,  sibi  adjunxit,  ut  quæque 
scriberet  dum  gererentur. 

Nunc  legit  Aristobulus  novissima  Græcorum  acta,  ex  quo, 

exsiincto  Dario,  feros  Bactriæ  populos  ac  nuperrime  Taxilis  et 
Pori  régna  debellaverunt.  kt  fere  nihil  de  mira  exercitus  for- 
tiludine  ac  constantia narrai;  cuncta  ex  unius Alexandri  vir- 
lute  et  sapientia  pendere  credas.  Quippe  instar  millium  lauda- 
tur,  tanquam  plus  ipse,  non  modo  ingenio,  verum  etiam  armis 
quam  ceteri  omnes  valuerit,  simulque  fuerit  et  dux  peritissi- 
mus  et  maxime  strenuus  miles  : regem  fingit  arces  prope  solum 
expugnantem,  commilitones  media  in  acie  præeuntem  quum 
manus  consererenlur , aliasque  mentitur  fabulas,  ut  tantæ 
gloriæ  novum  decus  addat.  Nempe  quum  de  Pori  cladé  agitur, 
pro  nihilo  habet  vicias  esse  ejus  copias  ab  Alexandro,  nisi  ipse 
Alexandri  manu  superatus  fuerit.  Itaquefictum  singulare  am- 
borum  regum  certamen  amplissimo  et  exquisitissimo  sermone 
explicat  : quanta  esset  Pori  vis  et  fortitudo,  imo  quanta  rabies; 
ut  ambo  exercitus  luctantes  reges  suspensi  intuerentur,  adeo 
sentirent  inde  totam  pendere  victoriam  ; quomodo  tandem  se- 
met  ipsePorusuna  victum  confessus  sit  etimperio  destitutum. 
Q ddquid  potuit  Aristobulus  ex  innumeris  poetarumque  et 
historicorum  opibus  sumere,  in  hoc  contulil  ; quin  etiam,  ne 
se  quidem  rei  testcm  asserere  dubitat. 

. Quid  tune  fecisse  putas  Alexandrum?  Non  ista  æquo  animo 
patitur;  atimpudenti  laude  contra  morem  iratus  librum,  non- 
dum  perlectis  admodum  facinoribus,  ex  Aristobuli  manibus 
ereptum  in  fluvii  aquas  abjicit,  et  simul  : « Te  quoque,  ait, 
sic  oportebat  dejici,  quimihi  volueris  mendaciis  adulari. 

« Quum  te,  Aristobule,  fortunæmeæ  adjunxi,  hoc  in  animo 
erat,  hoc  tibi  proposai,  ut,  præterquam  mea,  etiam  meorum 
facinora  labulis  mandares,  non  ut  ea  fingendo  corrumperes  et 
adaugeres;  ita  quidem  ut  laborum  nostrorummemoria  nequa- 
quam  aboleretur,  nec  magis  Græcis  Persarum  imperium  in- 
vadentibus  quam  irrumpentes  Persas  a patria  propellentibus 
laus  sua  deficeret  ; non  ita  ut  nobis  ascriberentur  falsæ  lau- 
des, quæ  vulgo  plus  nocent  quam  juvant.  Per  deos  immorta- 
lesl  non  nos  eos  esse  adhuc  credideram,  quibus  parta  fama 
minime  suffleeret;  eos,  qui  aliquidcelerorum  virtuti  invidere- 
mus  ; eos  qui  non  satis  multa,  salis  gloriosa  prælia  commisis- 

semus.  Quid  igitur  profuit  totius  Græciæ  laudes  tôt  laboribus 
affectavisse  ac  meruisse,  scilicet  ut,  comparala  gloria  baud 
contenti,  mendaciis  virtutem  nostram  inquinaremus?  Si  nos 
ostendisses,  Aristobule,  irruentes  in  Asiam,  ac  primum  apud 
Granicum  amnem  victores,  etsubactis  Ægæi  Internique  maris 
littoribus,  pergentes  in  Ægyptum,  ac  vel  deserta  lustrantes, 
reversos  deinde  in  Darium  belli  intermissione  recreatum, 
iterumque  victores  apud  Arbela  ; si  nos  memoravisses  totam 
Asiæ  longitudinem  tanta  celeritate  transcurrisse,  ut  magis 
triumpliantes  quam  decertantes  ad  Indum.flumen  pervenissc 
videremur:  tune  quis  non  miratus  esset?  quis  inanes  victo- 
rias,  inane  iter  arguisset? 

« Sed  tu  parum  curavisti  quid  veritas,  imo  quid  nostrorum 
nomen  postularet,  hoc  tantum  sollicitus,  ut  mihi  stultissimis 
fabulisplaceres.  At  te  animus  fefellit  ; neque  istis  artibus  ca- 
pior.  Multo  melius  res  se  habeat,  Aristobule,  si  adulari  non 
impune  liceat,  et  adulatores  eadem  semper  præmia,  quæ  tu  a 
me,  assequantur.  Malui  equidem  nullam  esse  rerum  a me 
gestarum  mentionem,  quam  tuos  annales  diutius  pati.Auferat 
igitur  fluvius  tua  mendacia  : melius  in  memoria  gentium  vi- 
vemus.  » 

Felicem  Alexandrum,  si  semper  ita  egisset,  si  ita  castiga- 
visset  exitiosas  adulatorum  laudes  ! Quis  vero  oblivisci  possit, 
ipsum  se  quasi  deum  venerantibus  obtulisse,  eosque  sævissi- 
mis  suppliciis  oppressisse,  qui  parentem  Philippum  revocare 
sustinerent?  Tum  vere  plus  quam  humanam  virtutem  habe- 
bat,  quum  Græciæ  Asiæque  domitor  nihil  supra  meritum  dé- 
çus appeteret,  quum  libens  aboleret  diuturnæ  dimicationis 
monumenta,  quamvis  jam  in  Indo  flumine  navigaret. 

XXXI 

SUJET  DE  DISCOURS  DONNÉ  A LA  FACULTÉ  DE  PARIS. 

(17  noTembre  1858.) 

PHOCÆORUM  DÜX  AD  GALLOS. 

Edocebit  quibus  acti  calamitatibus,  qua  spe  fati  melioris  et  amicitiæ  cum 
generosis  hospitibus  contrahendæ,  Asia  extorres,  in  Gallicum  littus  ad  con- 
dendam  Massiliam  appellerent. 

DÉVELOPPEMENT. 

Phocæorum  gens  sumus,  Galli  : nuper  opulentissima  ac 
florentissimanobis  erat  in  Asiatica  ora  civitas  ; jam  vero  nulla 
est.  Nempe  quum  Persæ,  rebus  nostris  allecti,  nos  minis  primo 
terreront,  ingenti  deinde  armorum  vi  ad  ultimum  discrimen 
adducerent,  plerique  maluimus  libertatem  quam  urbem  ser- 
vare,  et  mari  (qua  sequi  non  poterant)  tum  publicas  tum 
privatas  fortunas  commisimus.  Non  hostes  igitur  ad  vos  veni- 
mus,  sed  hospites  ; non  latrones  prædam,  at  exsuies  patriam 
quærimus.  Neque  intenti  sunt  nobis  ad  bellum  animi  ; quippe 
qui,  omnem  aversati  cum  Persis  dimicationem,  pacem  nostris 
vindicemus  tutumque  ab  insidiis  locum.  Naves  illas  aspicite, 
non  ferro  nec  telis,  sed  opibus  atque,  ut  ita  dicam,  artibus 
oneratas  : num  hos  esse  hostium  mores  putatis  ? Num  pugnæ 
apparatum?  Comité  banc  multitudinem  senum  feminarumque 
et  puerorum  : utrum  vobis  videntur  bellum  indicere,  an  rogare 
ut  eorum  misereamini,  et  migrantibus  condendæ  urbis  sedem 
et  incolendum  agrum  concedatis? 

Nomen  quinetiam  nonne  verbis  fidem  facit  ? Quis  enim  ves- 
trum  ignorât  Pliocæos  omni  tempore  commerciis  induisisse  ; 
cum  nullo  alio  populo  armis  contendissenisiutsuatutarentur; 
sedTyriorumCarthaginiensiumque  æmulos  ferecunctoshujus 
maris  aditus,  cunctos  sinus  classibus  lustravisse  ; imo,  multa 


POUR  LE  BACCALAURÉAT  ÈS  LETTRES.  77 

jamloca,  quotiescivibus  urbs  redandaret,  celebravisse  coloniis 
et  ubique  non  acceptos  tantum  hospitalem  in  modum,  verum 
etiam  benigne  esse  arcessitos  ? Testis  est  finitima  loniæ  seu 
terrena  seu  maritima  regio,  quam  majores  nostri  ditiorem  ac 
pluribus  refertam  civitatibus,  quam  ipsa  est  Graia  tellus, 
voluerunt?  Testis  est  Thracia,  quam  barbaram  trucemque 
nostri  aliqua  ex  parte  mollire  cœperunt.  Testes  præterea 
ceteræ  maris  Ægæi  oræ,  quas  plerasque  invisimus,  et  qui- 
buscum  etiam  nunc  commercii  societatem  habemus.  Testis 
vero  propius  ac  manifestius  Gorsica  ilia  insula,  tutissimum 
navibus  præsidium,  atque  insuper  gens  Phocæis  amicissima. 
Jam  inde  licet  nostris  et  Italiæ,  et  Galliæ,  et  Hispaniæ,  et  ipsius 
Africæ  littora  facilius  adiré  : quid  vero  si  nos  in  bac  ora,  unde 
latius  quam  usquam  alias  Internum  marepatet,  tandem  patriam 
invenerimus?Quæ  regiopostea  tam  remota  ad  Occidentem  erit, 
quam  non  adeamus  ? Quæ  vero  tam  ferox,  cui  cultum,  modo 
voluerit,  mitioresque  mores  admovere  non  valeamus? 

Quod  si  tamen,  Galli,  adeo  longum  iter  sumus  emensi  ut  ad 
vos  veniremus,  nec  prius  quam  ad  hæc  littora  naves  fessas  ap- 
pulimus  : non  modo  nos  hujus  loci  opportunitas,  at  imprimis 
nominis,  mansuetudinis,  libertatis  vestræ  fama  attrahebat. 
Etenim  profectis  ex  Asia  et  per  mare  terris  veluti  consitum 
navigantibus  plures  obviam  erant  regiones  quæ  securi 
portus  hospitium  in  præsens,  in  futurum  restituendarum  ac 
quoque  augendarum  rerum  facultatem  offerrent  ac  porten- 
derent.  Obviam  erant  Athenæ,  ornatissimaaccognata  civitas, 
sed  quam  libertatis  et  potentiæ  jam  pœnituisse  dicas,  ut  unius 
viri  imperium,  reipublicæ  ac  domesticis  negotiis  infestissimum 
jugum,  æquo  animo  ferat.  Obviam  erant  et  Argi  et  Spartæ, 
totque  aliæ  Græcæ  nationes  ad  navigandum  et  jungendacom- 
mercia,  præterquam  natura,  etiam  exercitatione  idoneæ  ; quas 
tamen  omnes,  utpote  aut  tyrannis  obnoxias  aut  lonico  nomini 
adversatas,  despeximus  et  præteriimus.  Obviam  erat  denique 
Roma  ilia,  ex  recenti  et  ignobili  origine  ad  maximam  totius 
Italiæ  dominationem  veluti  subita  amplificatione  erecta;  quid 
autem?  Regibus,  médius  fidius,  Roma  semet  ipsa  tradidit, 

magisque  etiam  Tarquiniorum  quam  Pisistrati  imperium 
horruimus  : Persas  tyrannos  qui  non  acceperamus,  nullum 
patiebamur.  Quapropter  hortantes  simul  ac  rogantes  parentes 
feminasque  ad  vos  adduximus,  Galli.  Hic  eis  promisimus  ea 
fore  quæ  cupiunt,  immune  hospitium,  summam  liberlatis  re- 
ligionem,  et  præclaram  spem  securæ  magnitudinis.  Nisi  forte 
nos  fama  fefellit,  nec  vobis  placet  gentis  hujus  reliquias  exci- 
pere,  bisque  unius  urbis  sedem  et  necessarios  ad  vitam  agros 
concedere,  at  contra  mavultis  Pbocæos  viam  pergerc,  ac  üni- 
timo  cuilibet  populo  suas  divitias  suaque  officia  ire  oblatum. 

Officia  dico  : neque  enim  vestræ  tantum  mansuetudinis 
erit,  id  quod  petimus  dare,  at  quoque  utilitatis.  Haud  arbi- 
tramini  videllcet  nulla  nos  bospitii  præmia  soluturos,  vosque 
nullum  ex  bac  nostra  arte  navigandi,  si  voluerilis,  documen- 
tum,  nullum  ex  mercatura  fructum  percepturos  esse,  nullam 
ex  opibus  noslris  partem.  Quid  vero  quod  omnigenis  artibus 
favent  commercia?  Quid  quod  litteras  non  minore  cura  quam 
artes  colimus,  et  vobis  cum  Asiaticis  gazis  Graias  disciplinas 
offerimus  ? Quid  quod  urbem  exstruemus,  ornatissimam  mo- 
numentis,  portu  celeberrimam,  deliciis  comparatam,  quan- 
quam  nulli  alii  virtute  et  fortitudine  civium  imparem,  cujus 
denique  gloria  (quam  ex  excellentissima  prioris  nostræ  pa- 
triæ  fama  augurari  licet)  partim  quidem  ad  nos,  partim  vero 
quoque  ad  vos  aliquando  referetur?  Deos  igitur  rogamus  ut 
vobis  dent  mentem  in  re  ista  Pbocæis  opportunam  et  man- 
suetam,  Gallis  etiam  utilem  ; ut,  uno  verbo,  erroribus  nostris 
finem  imponatis,  nec  diutius  patiamini  banc  vastissimam  In- 
terni  maris  oram  inani  cœli  bénéficie  esse  donatam,  et  nullo 
portu,  nullo  præsidio  tutam  esse  a prædonibus. 

SUJET  DE  DISCOURS  DONNÉ  A LA  FACULTÉ  DE  PARIS. 

(19  novembre  1858,) 

POLTBIUS  PHILOPŒMENIS  MEMORIÂM  DEFENDIT. 

PolybiuB,  memorato  die  quo,  Lycortam  patrem  suum  comitatus,  funebrem 
urnara  Philopœmeais  gesserit,  ilium  quasi  alterum  Epaminondam  ab  ini- 
micorum  calumniis  vindicabit  : Romanosque  ipsos  obtestabitur  ut  sepulcrum 
statuasque  venerentur  et  protegant  magni  viri,  cui  nihil  exprobrandum  ha- 
beant  nisi  amorem  patriæ, 

DÉVELOPPEMENT. 

Quum  te  intueor,  Mummi,  mihi  videor  senatum  ipsum  in- 
tueri,  sanctissimum  gravissimumque  orbis  terrarum  conci- 
lium.  Cujus  quum  sis  auctor  apud  nos,  te  cum  maxima  fidu- 
cia  suppliciter  precamur  ut  velis  calamitati  nostræ  ac  virtuti 
succurrere.  Magno  quidem  et  inexspectato  dolore  in  tristis- 
simis  rebus  afficimur.  Vidimus  enim  Philopœmenem,  multos 
jam  annos  sepultum,  falsis  criminibus  arcessitum  : audivi- 
mus  civem  Roman ufn  statuis  et  sepulcro  tanti  viri  bellum,  ut 
ita  dicam,  indicentem.  Sententiam  igitur  nec  utilem  populo 
Romano,  nec  bonestam  dissuadere  institui  : qui  Philopœme- 
nis  funebrem  urnam,  Lycortam  patrem  meum  comitatus, 
gessi,  eum,  mecum  amicitia  conjunctissimum  dum  vivebat, 
mortuumnon  deseram,  memoriamque  ejus  a calumniis  vindi- 
cabo. 

Ergo  Philopœmeni  vitio  duci  oportet  quod  optimus  quisque 
eum  exstinctum  defleverit,  dixeritque  cum  gemitu,  dum  exse- 
quias  prosequeretur,  nihil  poslhac  lætum  nobis  fore,  defuncto 
Græcorum  ultimo  ac  libertatis  propugnaculo  ! Imo  vero  cete- 
ras  gentes  in  communicationem  desiderii  nostri  venire  æquum 
erat.  Nam,  quando  taies  viri  intereunt,  non  modo  eorum 

amici  aut  parentes  aut  patria  damnum  faciunt,  sed  etiam 
genus  humanum.  Nunc  autem  quæsitum  est  an  statuæ  et  se- 
pulcrum  ejus,  qualecumque  munus  gratiæ  ac  pietatis  nostræ, 
deleantur  ! 

nie  quidem  voluit  uti  Græcia  ea  libertate  frueretur  quam 
olim  acri  animo  defenderat  : sed  non  fallebat  eum  Græcos,  tôt 
erroribus  ac  tôt  cladibus  debilitatos,  eo  venisse  infirmitatis  et 
discordiæ  ut  populi  Romani  societate  et  præsidio  egerent. 
Romanorum  igitur  esse  arbitrabatur  Græcorum  lites  compo- 
nere,  majorum  autem  nostrorum  legibus  et  instituais  par- 
cere  : ut  nobis  libertatis  speciem  potius  quam  libertatem  ipsam 
pararet. 

Quod  si  quis  mihi  fidem  non  habeat,  ab  eo  quæso  cogitet 
utrum  Philopœmen  haud  dubia  indicia  præbuerit  observan- 
tiæ  suæ  et  obsequii  erga  populum  Romanum,  necne.  Quando 
fœdera  cum  vobis  icta  violavit?  Nonne  proconsulum  jussis 
paruit  quotiescumque  mandata  non  fmgebant,  et  cum  nobis 
jure  et  ex  fœderibus,  non  ex  vi  et  libidine  agebant?  Nonne 
causam  populi  Romani  suscepit,  quum  Antiocho  régi  poten- 
tissimo  ac  Romanis  infestissimo  operam  præstare  recusando, 
tum  Nabim,  communem  hostem  vestrum  ac  nostrum,  debel- 
lando?  Nunquam  populo  Romano  bellum  aut  insidias  medi- 
tatus  est.  Intellexerat  enim  per  summam  illam  prudentiam 
futuri,  quæ  peringeniosis  hominibus  contingit,  Græciam  non 
posse,  quum  concideret,  inter  ceteras  gentes  excellere  : conci- 
dentem  vero  sustinere  tantum  conabatur.  At,  per  deos  im- 
mortales,  tu  qui  pravissimis  calumniis  Philopœmenis  mémo* 
riam  dilacerare  non  dubitas,  num  Epaminondam  quoque 
ilium,  tantum  virum,  humi  projicis?  Quippe  qui  nihil  aliud 
in  mente  habuerit,  quam  quod  molientem  istum  vidimus,  sci- 
licet  ut  tota  Græcia  unius  et  maxime  omnium  contemnendæ 
civitalis  imperio  diutius  obnoxia  non  videretur;  nihil  aliud 
armis  contenderit,  quam  ipse  Philopœmen,  nisi  quod,  pros- 
péra ad  extremum  fortuna,  diisque  bene  juvantibus,  ille  in 
media  Victoria  perierit,  is  contra  adversis  fatis  victus  sit,  et 
captus,  et  postremo  miserabiliter  interceptus.  Si  qua  igitur 

apud  VOS,  Romani,  Epaminondæ  viget  admiratio  ; imo  si  qaa, 
ut  par  est,  reverentia:  parcite  quoque  Philopœmenis  nomini. 
Hujusmodi  viri  ita  apud  cives  coluntur,  ut  eorum  slatiiæ  everli 
possint,  non  autem  imagines,  quæ  omnium  animis  impressæ 
vivunt,  ac  penitus  infixæ.  Quis  unquam  ante  oculos  non  ha- 
beat  hinc  Epaminondam,  Thebis  a Lacedæmone  vindicatis, 
pergentem  cum  invicto  exercitu  in  communes  Græciæ  bos- 
tes  pro  Sparta  stantes,  ac  magis  libertalis  studio  viiicentem 
quam  fortitudine;  illinc  vero  Philopœmenem,  nemine  adju- 
vante , nemina  horlante , labanti  patriæ  totis  viribus  subve- 
nientem? 

Quare,  per  tôt  tua  in  patriam  tuam  mérita,  Mummî,  jam 
revoca  in  memoriam  quis  fuerit  ille  Philopœmen  quem  nunc 
jacentem  in  sepulcro  tanto  persequi  opprobrio  vultis.  Ilium 
animum  gessit,  ilia  pietate,  dum  vita  fuit,  illo  indefesso  amore 
coluit  patriam,  ut  vere  Romanam  virtutem,  vel  Græcus,  æqua- 
verit.  Senatui  quidem  populoque  Romano  semper  mos  in 
primis  laudandus  fuit  victis  parcere  et  consulere  : tibi  vero  dii 
immortales  ullo  sine  dubio  una  cum  præstanti  ingenio  et  feli- 
citate  Justitiam  atque  clementiam  dederunt,  quæ  nos  propius 
ad  numen  evehunt.  Te  igitur  obtestor,  per  Romanam  constan- 
tiam  atque  magnanimitatem , ne  virtutes  illas  contemnere  vi- 
dearis  quibus  Roma  ad  id  fastigium  potestatis  se  extulit. 
Eximium  autem  hune  virum  ut  verearis  te  rogo,  quem  imi- 
tandum  unusquisque  nostrum  haud  immerito  sibi  proposuerit, 
utque  servatum  Philopœmenis  sepulcrum  testetur  in  ælernum 
eos  esse  Romanos  qui  patriæ  amorem  magni  ubique  æstiment, 
ac  justas  tribuant  vel  hosti  laudes. 

XXXIIl 

SUJET  DE  DISCOURS  DONNÉ  A LA  FACULTÉ  DE  PARIS. 

(20  novembre  1858.) 


Oratio  legatorum,  imperatoris  Anastasii  nomine,  régi  Francorum  Clilodo- 
veo,  post  reportatas  de  Syagrio  et  Alarico  victorias,  patricii  consulisqua 
titulos  offerenlium. 


DÉVELOPPEMENT. 

Longuni  iter  emensi,  le,  rex  Ghlodovee,  imperatoris  Anas- 
tasii nomine  salalamus.  Scilicet  Anaslasius  poslquam  fama 
accepit  Francorum  imperium,  potius  creatum  a te  quam  auc- 
tum , et  vi  armorum  et  pacis  ornamentis  florere,  non  poluit 
temperare  laudibus  atque  eliam  agendis  gratiis.  Jam  enim 
ubique  vulgatum  est  te  non  libi  tuisque  tantum,  at  quoque 
ceteris  gentibus,  quas  dudum  barbaræ  nationes  urgent,  vin- 
cere;  te,  clirisliana  fide  subnixum  ac  confirmatum,  gentilium 
populorum  pessimarumque  artium  et  doctrinarum  irruptiones 
cum  felicissima  fortuna  coercere  ; te  paulo  ferociora  tuorum 
ingénia  mollire  et  ad  novam  religionem  novosque  mores  pau- 
lalim  fingere.  Quid  autem  memorare  juvat  quoi  et  quanta  de 
te  audierimus?  Nunc  majora  habemus  ante  oculos;  nunc  licet 
intueri  banc  Galliam  quæ  quasi  divinitus  ad  amplissima  et 
maxime  inclyta  fata  reservata  videtur,  at  diu  concreta  barba- 
rie ac  sepulta  jacuit,  resurgentem,  te  jubente,  prorumpentem 
ad  vitam  gloriamque,  non  degenerem  ab  avita  forlitudine, 
quanquam  ad  mitiores  animos  inclinatam;  Ilalicæ  potentiæ 
liæredem,  ac  prope  totius  Europæ  propugnaculum.  Quamob- 
rem  Anaslasius  voluit  te  non  ignorare  diutius  quam  magni 
tua  facta  æstimet,  tibique  patricii  consulisque  titulos  et  hujus 
digiiitatis  insignia  mittit.  Ilium  igitur  patricii  titulum  accipe, 
quo  primores  apud  nos  gaudent;  ilium  consulis  titulum  ac- 

cipe  : quem  prinmm  habuere  magistratus,  per  quos  Roma  ad 
imperium  totius  orbis  terrarum  evecla  est,  et  postea  impera- 
tores  non  contempsere.  Patricii  et  consulis  nomen  is  meruit, 
qui  nobis  quamdam  imperii  Romani  imaginem  in  Gallia 
reddit. 

Quæ  videlicet  tibi,  rex  Cblodovee,  maximas  gratias  agere,te 
incredibili  reverentia,  te  inaudito  amore  prosequi  debet,  qui, 
dum  regnum  tuum  ad  Italiæ  et  Hispaniæ  fines  porrigere  ges- 
tis,  omnia  turbata  componis,  pacemque  pro  bello,  tranquilli- 
tatem  pro  metu,  divitias  pro  vastationibus,  gentibus  jamdudum 
exagitatis  attulisti.  Quammutala  Galliæ  faciès  ! Eam  refectam 
etrenovatam  sentimus,  si  tempus  illud  recogitamus,  quo  pri- 
mum  bello  imperium  augere  instituisti,  Syagrioque  devicto, 
qui  regis  Romanorum  nomen  usurpaverat,  apparuit  te,  Deo  ju- 
vante  etsuadente,  majora etiam  meditari.  Nunc  vero,  postquam 
perfecisti  quæ  tum  cogitabas,  quis  Syagrii  nobis  Romanum 
nomen  tantum  referentis  sortem  dolet?  Imo  quis  non  lætatur 
quod  prælio  vicerit  is,  qui  Galliamab  aliis  irruptionibus  tutari, 
Romæque  direptæ  pœnas  a Gotbis  repetere  solus  poterat? 

Quæ  cum  consideramus,  non  possumus  quin  miremur  in- 
gentem  terrarum  tractum  sine  magnis  opibus  in  tuam  potes- 
tatem  redactum,  tua  sapientia  pacatum,  tua  modestia  tibi 
conciliatum  ut  populi  veterem  rerum  statum  non  requirant, 
et,  quum  reputant  omnia  quæ  passi  sunt,  libertatem  recupe- 
ravisse  se  existiment;  undique  barbariem  et  turbam  in  tene- 
bras  unde  exierant  rejectas.  Macte  igitur  virtute  esto.  Te  pul- 
cberrimum  opus  exsequentem  non  deseret  divina  ilia  religio, 
ad  quam  animum  tuum  contulisti. 

Nobis  vero  non  parvus  bonos  erit,  quod  te  Francorum  re- 
gem,  Galliæ  victorem  ac  dominum  cernere  contigerit.  Nam, 
quantacumque  de  te  fama  narraverit,  fatemur  superatam  esse 
nostram  exspectationem.  Te  rege,  Gallia,  post  tôt  et  tantas 
calamitates,  quiete  fruitur.  Per  te  patricium  atque  consulem 
jam  renascitur  Roma.  Anliquam  ejus  majestatem  dignitatem- 
que  in  te  reviviscentem  utinam  serves  et  magis  ac  magis  au- 
geasî  Floreat  illud  imperium,  quod,  creatum  bello,  pace 


84 


COMPOSITIONS  LATINES 


fîrmabitur.  Hæc  spes,  hoc  votum  esl  proficiscentium;  hoc  vo- 
tum  est  Cæsaris,  qui  tuam  virtutem  suspicit  et  sæpissime 
Deum  precalur  ut  tihi  præsentem  fortunam  continuel. 


XXXIV 

SUJET  DE  DISCOURS  DONNÉ  A LA  FACULTÉ  DE  PARIS; 

(2  avril  1859.) 


POLYBIl  AD  MUMMIUM  ©RATIO. 

Oicet  se  repentino  itinere  ad  sublevandam  civium  suorum  calamitatem  ex 
Africa  in  Achaiam  advenisse  bello  flagrantem;  atqne  addet,  si  victoreni  con- 
sulem  a diruenda  Gorintho  deterrere  possit,  Romæ,  velut  alteri  patriæ,  alque 
ipsi  Mummio,  haud  inutilem  operam  præstiturum. 

DÉVELOPPEMENT. 

Ego  ad  te,  Mummi,  haud  parvam  rem  petiturus  venio.  Non 
igitur  hostis  hostem,  sed  potiusamicus  amicum,  si  tihiplacet, 
alloquar.  Spero  equidem  te,  postquam  tôt  et  tantis  exercitibus 
profligatis  ingentem  et  tihi  et  patriæ  gloriam  comparasti, 
preces  meas  non  dedignaturum,  et  calamitatem  qua  laborant 
Græci  sublevaturum  esse.  Victorem  enim  decet  clementia,  et 
debellatis  indulgere  vere  Romanum  est. 

Uhi  incendio  belli  Achaiam  undique  flagrare,et  cives  meos, 
quamvis  fortes,  sexcentis  affici  cladibus  audii,  hue  adveni, 
patriæ,  quantum  hoc  fieri  potest,  auxiliaturus.  Littora  ilia  Li- 
byea  reliqui  ut  perniciem  quæ  capiti  nostro  imminebat  aver- 
lere,  et  rem  publicam  labantem  sustinere,  licet  debilis,  omni 
opéra  atque  nisu  tentarem.  Verum  enimvero  sérum  est  ca- 
vendi  tempus  : jam  regiones  nostras,  usque  ad  hune  diem  in- 
tégras intactasque,  immensa  et  decretoria  clade  devicisti,  et 
nomen  illud  Græcum  quod  majores  nostri  haud  semel  ampli- 
ficaverunt  et  illuslraverunt,  in  Romanum  jam  mutaturus  es. 

At  sallem  diis  immorlalibus  fervenli  animo  grates  ago,  quod 
Romani  te,  Mummi,  Imc  Achaiam  subacturum  miserint,  quia 
munus  optatum  a te,  si  famæ  credere  possim,  haud  dubie  im- 
petrabo. 

Quid  majus  laudi  tuæ  addere  velis?  Quo  novo  décoré  Ro- 
mam  nobilitare,  Mummi?  Nonne  quantum  Romani  valeant, 
quanto  ardore  hostes  aggrediantur  et  opprimant,  quam  vehe- 
menti  fortitudine  urbes,  quas  adhuc  insuperabiles  quisque 
arbitrabatur,  expugnent  satis  testatus  es?  Ecce  populus  ille, 
qui  Persarum  superbas  cohortes,  et  mari  et  terra,  numéro 
sane  inferior  at  audacia  superior  factus,  quondam  fugavit,  qui 
solum  patrium  défendisse  parum  habens,  bellum  ex  Græcia 
usque  in  hostium  regionem  transferre  ausus  est,  qui  denique 
toti  terrarum  orbi  terrorem  simul  et  admirationem  injecit, 
nunc  attonitus  jacet,  et  te,  Mummi,  victorem  salutat.  Quid 
ergo  amplius  optare  potes?  Respice,  precor,  respice  gentem 
banc  quæadte  manus  supplex  tendit,  et  Græcis  illis  qui  toties, 
dum  fortuna  favente  uterentur,  aliis  pepercerunt,  parcere  quo- 
que  ne  abneges.  Ne  Corinthum,  bonarum  arlium  arcem,  ever- 
tas  ; ne  gloriam  tuam,  tanta  et  tam  inutili  labe  deturpes.  Mœnia 
ilia  quæ  acriter  oppiignasti,  nunc  occupata  ne  violes,  et  quan- 
tus  sit  qui  Victoria  modestus  fruitur  manifestum  efïicias. 

In  bac  urbe  statuas  tabulasque  vidisti  quas  flnxere  pictores 
etsculptores  quibus  in  æternum  Græcia  superbiet.  Monumenta 
ilia  conservare  cordi  habemus,  Mummi.  Ex  tanta  magnitudine, 
ex  tanta  omnium  rerum  abundantia  nihil,  nisi  ea  signa,  nobis 
superest  : noli  igitur  miseris  reliquas  divitias  eripere.  Quænam 
enim  solatia  nobis  restent?  Quo  modo  ruinam  banc  quæ  nobis 
tam  subito  incumbit,  quæque  Græcis  non  tantummodo  liber- 
tatem,  verum  etiam  nomen  abripit,  ferre  possimus?  Hæc  te- 
cum  reputa,  Mummi  ; et  Corinthus  nostra,  quam  nullus  adhuc 
contemerare  ausus  est,  incolumis,  ut  antea,  maneat!  Tum  Vic- 
toria tua  jure  ac  merito  lætari  et  gloriari  poleris,  et  tibi  gra- 
tias,  pro  tanto  munere,  reddent  nunc  cives,  quas  memoriæ 
tuæ  sine  fine  agent  posteri.  Et  Roma  ilia,  quæ  tolum  orbem 
terrarum  ferme  submisit,  quæ  ad  æternitatem  rerum  — uli- 

nam  non  falsus  sim  vates  ! — perveniet,  eo  maxime  superbire 
valebit  quod  Græciam,  tamdiu  primam  inter  gentes,  devictam 
tandem  et  ad  summas  angustias  adductam,  supremo  ictu  con- 
ficere,  generosa  victrix,  noluerit  ! 


XXXV 

SUJET  DE  DISCOURS  DONNÉ  A LA  FACULTÉ  DE  PARIS. 

(9  avril  1859.) 


ORATIO  DRUSl. 

Drusus,  imperatoris  Tiberii  filius,  duos  équités  Romanos  accusât  in  senatu, 
quod  ûctis  majestatis  criminibus  Gæcilianum  prætorein  petivissent,  flagilatque 
ut  delatores,  quicumque  sint  odiosa  mendacia  in  optiraos  quosque  apud  prin- 
cipera  serere  assueti,  decreto  senatus,  auctore  principe  ipso,  puniantur. 

DÉVELOrPEMET\'T. 

Hoc  primum  vobis.  Patres  Conscripti,  notum  esse  volo,  me, 
quod  nunc  apud  vos  dicturus  sum,  non  meo  tantum  noraine, 
sed  imprimis  ex  summa  patris  mei  voluntate  dicturum,  ne 
forte  arbitremini  me  ad  id  nimio  juventutis  impetu  et  fre- 
quentissima  ætatis  hujus  indignatione  incitari  et  ruere.  Jam 
enim  me  accusatorem  apud  vos  ponam,  non  autem  de  re  quæ 
ad  solum  imperatorem  sed  ad  civitatem  universam  et  populi 
Romani  maximam  utilitatem  spectare  videatur.  Forsan  non 
miraremini  si  Cæcilianum  prætorem,  jam  reum  factum  ac  re- 
bus suis  salutique  prope  timentem,  ipse  novo  et  inaudito  cri- 
mine  obruerem,  diligentissimus  scilicet  patris  mei  defensor 
et  quasi  propugnator.  Tantum  vero  abest,  ut  contra  Cæciliani 
causam  suscipiam,  ut  ejus  accusatores,  duos  illos  équités,  ac- 
cusem,  quod  fictis  majestatis  criminibus  optimum  civem, 
excellentissimum  et  æquissimum  prætorem  petere  non  dubi- 
taverint,  media  in  pace  imperii  et  maxima  reipublicæ  concor- 
dia.  Quæ  tandem  est  causa,  cur  tanli  viri  tranquillitatem  et 

felicitatem  turbent  et  rumpant?  Imo  etiam,  quæ  est  causa  cur 
imperatorem  mendaciis  fallere  conentur  et  deterrimi  facinoris 
participem  habere,  imde  sibi  aliquam  innocentiæ  speciem  in 
posterum  comparent!  Sed  de  illis  equitibiis  et  de  Cæciliano 
noslro,  quid  plura?  Jam  satis  est,  me  vos  certiores  fecisse, 
quam  falsa  et  injusta  fuerit  accusatio  : vestræ  æquitatis,  vestræ 
sapientiæ  prudentiæque  erit  videre,  qiia  potissimum  pœna 
in  reos  sævire  deceat.  Nunc  placet  vobis  explicare  quid  Tibe- 
rius  et  ipse  de  pessima  nimiamque  habente  auctoritatem  de- 
latoiTim  consuetudine  sentiamus,  quum  præsenti  occasione 
ad  id  adducar,  nec  bonum  fiat  unquam  differre  in  posterum 
diem  quod  jam  expediri  possit. 

Optime  enim,  P.  G.,  apud  majores  nostros  institutum  est, 
utcivis  quisque,  si  quem  deprelienderet  delinquentem  aliquid 
aut  in  rempublicam  aut  in  quamlibet  addictarum  reipublicæ 
genlium,  accusaret  atque  in  jus  traheret  acturum  causam,  et 
pœnam,  prout  peccavisset,  soluturum.  Ea  autem  optimis  re- 
bus sors  vulgo  obtingit,  ut  pejoribus  in  tempeslatibus,  ver- 
lant  in  delerius,  et  eadem  ratione  noceant,  qua  prodesse  as- 
suevissent.  Haud  aliter  facultasillaaccusandi  pessimum  quem- 
que  magistratum  mutata  est  paulatim  in  delatorum  pestem, 
quoties  vebementius  excuteretur  publicarum  rerum  status, 
atque  impuoe  liceret  de  bonorum  fortunis  per  scelus  præ- 
dari,  vel  privatis  simultatibus  indulgere,  et,  pro  ambitione 
bonorum,  audacia  mendacioque  exsultare.  Quid  ergo?  Nos 
qui,  refectis  civilium  bellorum  vulneribus  et  revocata  in  ur- 
bem  concordia,  modestissimo  principe  fruimur  nec  quidquam 
magis  reformidante  quam  tumultum  ac  perturbationem,  non 
indignabimur  quod  etiam  nunc,  non  clam  inquam,  sed  aperto 
cœlo,  se  jactent  insolentius  delatores  et  veîuti  triiimplium 
agant  de  probissimis  civibus?  Nos  hoc  æquo  animo  patiemur? 
Nos  non  finem  lantæ  impudentiæ  aliquando  imponemus? 

Nempe  quæ  demum  utilitas  fieri  potest  illorum  virorum  ? 
Nunquam  secretis  machinationibus,  nunquam  fraude,  nun- 
quam  rapina,  nunquam  scelestis  et  perversis  rationibus 
crevere  imperia,  nec  viguere  : simplicitas  est  ac  virtiis,  quæ 

res  amplas  facit , quæ  amplificatas  confirmai.  Delatores 
scilicet , odiosa  mendacia  in  optimos  quosque  apud  prin- 
cipem  serere  assueti,  nihil  principi,  nihil  reipublicæ,  sibi 
tantummodo  consulunt  : quippe  qui  principi  injuriam  inférant 
eumque  contumelia  et  quasi  calumnia  afficiant,  quum  eo  teii- 
dunt  fallendo,  ut  ipse  videatur  conspirare  et  adversari  bonis  ; 
altéra  ex  parle,  rempublicam  male  habeant  quum  firmissima 
tutela  et  dilectissimis  quodammodo  adminiculis  orbam  eam 
ac  viduam  efficiant.  Adde  quod  ita  ipsi  ad  honores  evehuntur, 
inter  se  officia  atque  administrationes  (quanto  omnium  detri- 
mento  ! ) ex  consulte  dividunt,  et  prope  subsidia  reipublicæ 
appellantur.  Quis  præterea  sibi  maxime  légitimas  opes,  in 
tractandis  muneribus  administrandisque  per  benevolentiam 
et  lemperatum  animum  provinciis  comparare  studeat,  hoc 
nimirum  proposito,  ut  serius  ocius  præda  fiat  delatorum  et 
destinata  invidiæ  victima?  Siccine  iterum  proscriptiones, 
exsilia,  supplicia,  mortes  horrebimus,  quorum  memoriam 
traditam  a patribus  deteslabamur,  tanquam  non  similia  per- 
pessuri? 

Vestrum  est,  P.  C.,  et  duos  illos  équités,  ex  quorum  scelere 
in  delatores  invectus  sum,  pro  merito  punire,  et  omnes  accu- 
satores,  qui  falsa  crimina  in  opulentes  ac  probes  cives  inge- 
runt,  perniciosissimum  genus,  auctoritate  vestra  damnare 
et  décrété  penitus  delere.  Ne  patiamini  hebescere  aciem  po- 
tentiæ  vesLræ,  unde  sibi  princeps  constantissimum  vindicat 
auxilium;  jam  senatusconsulto  decernite,  quid  censeatis  de 
more  illo  accusationum,  quæ  non  in  hostespatriæ  instruantur, 
sed  exerceantur  ab  hostibus  patriæ;  jam  velere  hujus  concilii 
dignitate  ac  majestate  nobiliorem  et  sanctiorem  facile  ipsarn 
imperaioris  opinionem,  qucm  non  fautorem  tantum  habebitis, 
sed  auctorem  sentenliee. 


POUR  LE  BACCALAURÉAT  ES  LETTRES. 

XXXVI 

SUJET  DE  DIALOGUE  DONNÉ  A LA  FACULTÉ  DE  PARIS. 

(12  avril  1839.) 

DIALOGUS  INTER  PTRRHC9I  ET  CINEAM. 

Pyrrhus  rex,  a Cinea  interrogatus  quomodo,  postitaliam  subactam,  usurus 
sit  Victoria,  respondebit  se  trajecturum  in  Siciliam,  inde  in  Africain,  deni- 
que,  superata  Carthagine  et  recuperala  Macedonia,  Græciæ  imperaturum. 
Quid  tum?  excipiet  alter.  Tum,  addet  subridens  rex,  quieto  et  liilari  otio 
fruemur,  At  Cineas  jam  nunc  posse  frui  subjiciet. 

DÉVELOPPEMENT. 

Cineas  Pyrrhum  ad  invadendam  Italiam  paralum  esse  ralus 
et  nactus  otiosum,  in  hujus  modi  sermonem  adduxit. 

a Inclaruisse  quidem  præliando  Romani  dicuntur,  cum  acer- 
rimis  omnium  gentibus  bellum  gessisse , nunquamque  ab  ar- 
mis  discessisse,  quin  sub  ditione  sua  hostes  pacatos  tenuerint. 
Quod  si  populum  late  tandiuque  victorem  superare  dii  tibi 
dederint,  quid  agendum  nobis,  Pyrrhe,  postea  decrevisti?  » 
Ad  hæc  Pyrrhus  : 

« De  re  quam  ex  me  percontaris  haud  ambiguum  respon- 
sum  feres.  Neque  enim  barbara , neque  Græca  civitas  ulla 
nobis  resistendo  par  erit,  postquam  Romanos  vicerimus  ; sed 
sine  mora  Italia  tola  in  manus  nostras  veniet,  cujus  et  magni- 
tudinem  et  vires  te  ignorare  minime  arbitrer.» 

Parumper  commoratus  Cineas  : 

« Insigne  quidem , ipsoque  Alexandre  dignum  protulisti 
consilium.  At,  Italia  jam  superala,  quid  faciemus?» 

Pyrrhus,  nondum  intellecta  amici  mente  : 

((  Proxima , inquit,  Sicilia  est,  insula  locupletissima,  om- 
mium  supra  fidem  ferax,  populo  frequens,  sed  in  tam  multas 
civitates  divisa,  et  ideo  discordiis  ila  laborare  solita  ut,  fessis 

rebus,  omnia  prona  imperium  nostrum  quasi  vocare  vi- 
(Icantiir. 

«Recte  dicis,  retulit  Cineas;  mibi  tamen  rogare  liceat  num 
laborum  meta  fmisque  militiæ  sit  cepisse  Siciliam. 

« Dii  modo,  respondit  Pyrrhus,  adsint  et  præstent  vîcto- 
riam  : his  velut  incitamentis  utemur  ad  maximas  res  confi- 
ciendas.  Quis  enim,  in  tanta  locorum  propinquilate  et  quasi 
confmio,  possit  se  abstinere  a Lybia  et  Carthagine?  Quam  nu- 
per  Agathocles,  Syracusis  clam  profectus,  exigua  admodum 
classe  et  ignare  exercitu,  parum  abfuit  quin  occuparet.  His 
aulem  devictis  nullum  tam  formidolosum  esse  hostem  opiner, 
qui  Pyrrho  obsistere  aut  audeat,  aut  valent. 

« Ita  est , inquit  Cineas  ; constat  enim  nos  Macedoniam 
recuperaturos,  et  ceteræ  Græciæ  dominationem  facile  adep- 
turos,  cum,  tantis  opibus  et  præsidiis  adjuti,  ad  novam  vic- 
loriarum  seriem  progrediemur.  Sed,  devictis  omnibus  et 
subactis,  quid  tandem  acluros  nos  esse  sperandum  est?» 

At  Pyrrhus  ridens  : 

(I  Pace  et  otio,  festivitale  quotidiana,  constantique  lætitia, 
mutuisque  sermonibus  fruemur. 

((  Qüid  igitur  vetat,  o rex,  excepit  Cineas,  quominus  iisdem 
bonis  fruamur,  cum  præsto  sint?  Adest  quippe  nobis  sine  la- 
bore  eorum  facultas,  ad  quæ  per  sanguinem  et  moleslias  et 
aliorum  pericula  grassandum  putas. 

«Sapisquidem,  retulit  Pyrrhus;  at  tantorumbonorum  fruc- 
tus  senes  modo  decct.» 


POUH  LE  BACCALAURÉAT  ÈS  LETTRES. 

XXXYII 

SUJET  DE  DISCOURS  DONNÉ  A LA  FACULTÉ  DE  PARIS. 

(8  avril  18o9.) 

ADTERSUS  POSIDONIÜ3I  CONTE'ADiT  CICERO  ELOQÜENTIÆ  USU3I 
LEGiT131lTM  ESSE. 

DÉVELOPPEMENT. 

Admiratus  sum  equidem,  Posidoni,  quanta  arte  eloquentiæ 
usum  aggressus  sis  et  damnaveris,  idem  una  et  accusalor  et  ju- 
dex.  Quidquid  vero  criminum  in  oratorum  artem  contiilisti, 
mihi  (pace  tua  dixerim)  specie  magis  quam  re  vera  videtur. 
Nec  parvi  interesse  existimo,  utrum  inid  de  quo  agitur  acriter 
potius  quam  dilucide  invehamur,  an  rem,  more  philosopho- 
rum,  accuratissima  indagatione  perspiciamus  et  attingamus. 
Mihi  autem  constat  oratores  eo  tenderedebere,  ut  causam  pro- 
bent,  persuadeant  judices,  atque  etiam  interdum  moveant.Si 
quis  igitur  res  falsas  fictasque  probare  verbis  molitur,  si  au- 
dientibus  deterrima  consilia  suadere,  si  pravis  postremo  mo- 
ribus  animos  movere  et  corruptissimis  omnium  sensibus: 
fateamur  necesse  est,  haud  legitimum  ad  finem  facundiam 
illam  usurpari,  et  istiusmodi  fraudem  omnino  avertendam 
esse  et  abolendam.  Quid  tamen  hoc  ad  artem  oratoriam?  Non 
eloquentiam  appello,  sed  eloquentiæ  speciem ; non  usum,  sed 
quasi  furtum  eloquentiæ,  Ita  enim  fieri  solet,  ut  optimæ  artes 
sæpius  vitiosa  consuetudine  in  pessimas  vertantur  : non  secus 
ferturmusica,  quæ  ad  erigendos  animos  instituta  est,  eos  con- 
tra interdum  ad  mollissimas  et  ignavissimas  sententias  flec- 
tere  ; non  secus  ars  medicorum,  cui  propositum  est  morbis 
subvenire,  si  abutitur  nimis  repetito  remediorum  usu,  cor- 
poris  vires  paulatim  enecat;  non  secus  ista  pbilosopbia,  ut  ab 
dignis  et  idoneis  ad  indignos  et  non  idoneos  transfertur  (non 

enim  omnes  tuam  habent  sapientiam,  erroribus  amplius  men- 
tes implicat  quam  facem  rationi  præfert. 

Si  quis  præterea  adolescentulus  tôt  doctrinis  disciplinisque, 
tôt  argumentorum  amplificationibus,  tanta  denique  verborum 
copia  et  abundantia,  in  scbola  imbutus  est  atque  informat-us, 
ut  de  re  qualibet,  quoties  et  quantum  volueris,  possit  dicere  ex 
tempore  : ne  illud  quidem  eloquentiæ,  sed  artificii  inanis  no- 
mine  dignum  putemus,  quod  primo  aspectu  niteat,  intuenti 
autem  diligentius  non  cerlis  viribus  innixum  videatur.  Nunc 
vero,  si  boc  in  animo  babet  orator,  ut  vera  probet,  optima  et 
justissima  persuadeat,  æquis  et  bonestis  moveat  affectibus  : ea 
sola  eloquentia  appelletur.  Quis  enim  ignorât  virum  bonum 
solum  esse  dicendi  peritum  ; improbum,  vel  si  causam  omni 
elaboratam  industria  attulerit,  aliquatamen  ex  parte  deficere? 

flaque  solius  et  veræ  eloquentiæ  usum  ob  id  ipsum  quod 
legitimam  ducimus  eloquentiam,  legitimum  esse  non  ii>ritia- 
bimur.  Nonne  legitimum  existimandum  est  videlicet,  ceteris 
opitulari  ; agendo  causas  explicare;  quidquid  dubium  sit  in 
apertum  proferre,  ut  unde  stet  jus  manifestissime  appareat.: 
et,  quum  leges  surdæ  maneant  et  inexorabiles,  ad  bominum 
misericordiam  aliquando  confugere?  Non  legitimum  est,  per- 
niciosorum  civium  consiliadetegere;  proditorumobruereper- 
fidiam  ; disserere  de  rebus  publicis  in  foro,  in  curia  de  bello 
ac  pace  consulere?  Jamque  (si  diis  placet)  Demostbenis  facun- 
diam  exprobrabimus,  quum  Atbenienses  ab  ignavia  et  socor- 
dia  ad  virtutemac  diligentiam  revocaret,  quum  Æscbinis  con- 
sortiumque  reseraret  insidias  ; et  Platonis  illius  elegantiam 
venustatemque  rebus  arduis  accommodatam,  unde  Aristoteli 
præstarevulgodicitur  ; imotuamipsamdisertissimi  viri  famam, 
quam  in  optimis  edocendis  præceptis  comparasti  (nam  omnes 
arles  cognatione  quadam  inter  se  conjunctæ  sunt),  et  quam 
etiam  nunc  auges,  dum  inveberis  in  eloquentiam. 

At  enim  non  satis  est  oratores  ad  legitimum  finem  tendere, 
nisi  legitimis  utantur  artibus,  viamque  bonestam  sectentur. 
Fateor  equidem,  eoquelibentiusfateor,  quod  indenon  tantum 
excusatur,  verum  etiam  suadetur  eloquentiæ  usus;  quippe 

has  artes  usurpât  orator,  quæ  natura  comparatæ  sunt.  Vicie  ut 
pueri,  qua  ætate  nihil  magis  innocuum  aut  imperitum  fraudis 
invenitur,  si  quid  majus  petendum  est,  quadam  accurata  ora- 
tione  et  veluti  composite  ambitu  id  a parentibus  exposcant. 
Vide  quantum  apud  ferocissimas  gentes  et  maxime  incultas 
eloquentia,  non  arte  perpolita  at  natura  rudis,  pretium  habeai. 
Ne  igitur,  Posidoni,  barbari  homines  plus  quam  nosmet  ipsi 
facundia  delectentur;  neu  magis  ingenui  minusve  corrupti, 
quam  pueri  sunt,  videri  studeamus;  nobis  vindicemus  legiti- 
muni  eloquentiæ  usum;  pravi  oratores,  si  qui  occurrerint,  ve- 
luti perniciosi  cives  pestesques  intestinæ,  procul  arceantur. 


XXXVIII 

SUJET  DE  DIALOGUE  DO^^NÉ  A LA  FACULTÉ  DE  CAEN. 

(0  avril  1859.) 

SOCRATES  ASYTÜM  HORTATUR  UT  MAJORE»!  IN  EDUCANDIS  LIBERIS 
CURAM  ADHIBEAT. 

DÉVELOPPEMENT. 

Olim  Socrates,  quum  animadverteret  Anytum  rhetorem  ma- 
jorem  in  disserendo  ac  disputando  quam  in  educandis  liberis 
curam  adhibere,  eum  adiit,  et  admonere  aggressus  est  arte 
ilia,  quam  ipse  ftateurr/Tjv  appellabat,  quaque  uti  solebat  apud 
plerosque  cives,  in  hoc  tantum  sollicitus,  quantam  opem  fer- 
ret,  minime  quot  sibi  simul taies  pararet  et  inimicitias.  « Anyte, 
inquit,  nonne  compertum  habes  feras  catulos,  quos  novissime 
pepererint,  summa  vigilantia  et  custodia  tueri,  cibo  explere, 
amore  quodam  fovere,  informes  fingere,firmare  etiam  débités? 

Anytus.  Novi  equidem. 

Socrates.  Quam  autem  causam  esse  arbitraris  tantæ  curæ 
tantique  studii  ? 

Anytus.  Scilicct  a naiura  provisum,  ne  aiit  famé  catuli  pér- 
irent, aut  externis  periculis,  a quibus  per  se  ipsi  tuli  nun- 
quam  essent,  admodiim  obruerentur. 

Socrates.  Sapientissime  igilur  id  factum  putas,  feras  suis 
invigilare  et  consulere;  si  contra  neque  invigilarent  neque 
consulerent,  argueres  naturæ  incuriam  ac  stultitiam. 

Anytus.  Ita  sane:  nempe  liaud  operæ  pretium  fuisset  ani- 
malia  creari,  quæ  dcinde  nulla  providentia  defenderentur, 
brevique  omnia  adunum  tollerentur  e rerum  natura. 

Socrates.  Quod  si  vero  ejusmodi  tua  est  de  feris  sent'entia, 
ulrum,  tuo  quoque  judicio,  homines  (quos  feris  præstare  nemo 
dubitat)  æquum  est  in  servandis  liberis  maximam  industriam 
et  solertiam  impendere,  an  eos  negligere  ac  misses  facere? 

Anytus.  Oportet  sine  dubio  liberos  et  educent  et  instituant. 
Quid  tamen,  Socrates,  tuus  iste  sermo  sibi  vult? Quo  tendit? 
Quippe,  si  bene  te  novi,  me  ex  rebus  specie  tenuissimis  ad 
gravissimas  sensim  adducere  in  animo  habes. 

Socrates.  Mox  quo  pergam  tibi  liquidum  fiet  : nunc  autem 
illud  curare  noli,  ne  de  proposito  itinere  declinemus.  Nobis 
constat  homines  eo  accuratius  liberis  consulere  debere  quam 
cetera  animalia  pullis,  quo  amplius  excellunt.  Itaquenon  satis 
esse  existimabimus,  a matre  principio  puerum  ali,  pedesque 
ad  gradus  informari,  a pâtre  deinde  suppeditari  cibum,  dari 
vestes,  corpus  denique  ab  omni  injuria  et  vitæpericulo  quam 
maxime  averti:  verum  etiam  animum,  unde  nostra  ilia  excel- 
lentia  ducitnr,  suis  alimentis  innutriri  debere,  defendique  a 
suis  discriminibus.  Memini  quid  Prodicus  lepide  ac  venuste 
narraverit,  ut  significaret  quot  et  quanta  discrimina  ineunti 
juvenum  ætati  imminerent:  Herculem,  quum  jam  in  eo  esset 
ul  sibimel  ipse  consuleret  et  aliquam  vitæ  viam  seclaretur,  a 
duabus  feminis  interceptum  diu  pendentem  hæsisse,  utrum 
decoræ  sed  severæ  Virtuti  an  lascivæ  impotentique  Voluptati 
obtemperaret,  utrum  probe  degeret  an  suaviter. 

Anytus.  Quanquam,  Socrates,  mihi  videntur  juvenes  posse 
iis  periculis,  quantacumque  sint,  pares  fieri,  si  animi  suis  ali- 
menlis,  ut  modo  aiebas,  innutrili  fuerint,  si  optimis  præceptis 

instructi,  si  fortiludine  et  armis  adversus  voluptatis  petiliones 
induti. 

Socrates.  Bene  habel,  Anyte,  quod  ita  sentias.  Quæ  auîem 
præcepîa  iraprimis  parentes  liberis  infundere  debere'arbi- 
traris  ? 

Anytus.  Plura  quidem  sunt,  Socrates,  quam  quæ  ex  impro- 
vise explicare  valeam. 

Socrates.  Hoc  primum  audi  : nonne  par  est,  quum  liberi  a 
parenlibus,  præterquam  vitam,  etiam  salutem  muUaque  alia 
officia  accipiant,  summam  esse  liberorum  in  parentes  picta- 
tem;  ac,  si  unquam  defecerit,  refici  atque  confirmari? 

Anytus.  Fateor. 

Socrates.  Quomodo  autem  parentes  sibi  liberorum  amorem 
melius  concilient,  quam  si  ipsi  eos  toto  animo  amaverint?Præ- 
terea  quomodo  eos  magis  amare  videantur,  quam  si  maxima 
vigilanlia  educaverint  ? 

Anytus.  Miror  equidem,  Socrates,  qua  vi  disputationis  me 
quodam  modo  cogas  ut  quidquid  tibi  placuerit  concedam, 
quanquam  te  aiunt  sæpissime  in  sophislarum  ac  rlietorum 
scientiam  et  disputationes,  utpote  aut  inanes  aut  perniciosas, 
invehi. 

Socrates.  Non  eas  scilicet  nihil  unquam  prodesse,  sed  ple- 
rumque  ad  informandos  juvenes  irritas  cadere  persuasum  ha- 
beo.  Non  enimmodo  ad  id  tendere  debent liberi  utparentibus 
grati  sint  et  obtempérantes;  at  quoque,  jam  exacta  adolescen- 
tia,  necesse  est  juvenes,  sive  respublicas  attingunt,  sive  agunt 
privatam  vitam,  civium  et  patriæ  utilitati  indulgeant.  Quid 
igitur  rlietorum  præcepta,  qui  quibus  artibus  pessimæ  om- 
nium causæ  optimæ  fieri  queant,  ac  ceteris  nocc-re  liceat,  ne- 
dumopitulari,  sæpius  docent?Quid  sophislarum  disputationes 
qui  de  rebus  divinis  ac  rerum  principiis  disserunt,  nedum  per- 
quirant  quid  sit  rectum  justumque,  qui  non  qualis  virtus, 
qualis  fortitudo,  quanta  debeatur  legibus  reverentia  ; et  disci- 
pulos  otiosis  studiispascunt,  nedum  ad  laborem  et  industriam 
liorlentur?  Nequeputas,ut  opinor,  aplissimasad  confirmandas 
religiones  doctrinas  illas,  in  quibus  nulla  reperitur  palriorum 

deorum  etcœlestis  providenliæ  ttientio,  sed  de  summo  numine 
nova,  incerta,  acprope  impia  documenta.  Miram  et  inauditam, 
proh  Jovem,  eorum  demenliam,  qui,  quum  se  ipsos  nondum 
noverint,  infmilumnumen  primo  aspectu  se  complexuros  spe» 
rant!  Crede  mihi,  Anyte,  non  e rhetorum  sophistarumvedisci- 
plinis,  sed  e parentum  tutela  juvenes  et  suorum  amantes,  et 
civibus  utiles,  et  erga  deos  patries  pii  evadunt.  Tibi  liberi  tuis 
præceptis  ac  præsertim  tuo  exemple  erudiendi  sunt  : si  te  im- 
probum  atque  impium  animadverterint,  lascivæ  Voluptati  se 
dedent;  si  honestate,  officiis  et  pietate  insignem,  severæ  Vir- 
tuti.  » 


XXXIX 

SUJET  DE  DISCOURS  DONNÉ  A LA  FACULTÉ  DE  RENNES. 

(H  avril  1859.) 

TÎTI  AXTONIXI  APÜD  SENATORES  ORATIO. 

Titus  Anloninus  in  curia  deprecatur  nimiara  senatorum  severitalem,  qua 
solitos  honores  divo  Âdriano  vetarent  referri  et  acta  ejus  irrita  fieri  vellent. 

Memorabit  patris  sui  in  rempublicam  per  viginti  annos  bénéficia,  longain 
pacem  illiiis  modcsliæ  debitam,  æquissimas  leges,  optimarum  artium  amorem 
et  continua  itinera  quibus  Adrianus  omnium  felicitati  invigilavit. 

Addet,  si  acta  divi  Adriani  rescinderentur,  ne  se  quidem  imperatorera  esse, 
quoniam  ejus  adoptione  sit  imperator. 

DÉVELOPPEMENT. 

Mirer  equidem.  Patres  Conscripti,  istam  in  patrem  meum 
severitatem  quam,  ni  bene  noverim  sensus  vestros,  prope  im- 
memorem  appellaverim,  quæ  certe  nimia  et  injusta  dicipotest. 
Novum  est  enim  ac  prorsus  inauditum,  principem,  quamdiu 
vivit,  laudari  atque  ab  omnibus  civibus  diligi  ; exstinctumvero 
eumdem  improbari  summisque  affici  contumeliis.  Nempe 
quid  aliud  nunc  quam  declaratis,  Adrianum  ilium,  non  modo 
non  imperium  obtinuisse  sapientem  in  modum  et  cummaxima 

innocentia  ac  vigilantia,  verum  etiam  auctoritatis  dignitatem 
majestatemque  pessimis  sceleribus  polluisse,  ila  ut  solitis  ho- 
noribus  et  funere  publico,  perinde  ac  deterrimus  quisque, 
carere  debeat? 

Memenlote  quo  in  statu  fuerit  respublica,  quumprincipatus 
in  Adriani  manus  venit.  Procul  absit  ut  velim  elevare  res  a 
Trajano  per  arma  præclare  gestas,  unde  Romana  potentia, 
tum  Daciæ,  tum  Arabiæ,  tum  Armeniæ,  turn  Parthorum  ad- 
junctione,  amplificata  visa  est.  Attamen  quis  negare  audeat 
imperium  conlinuis  bellis  exagitatum,  ut  fit,  ac  veluti  distric- 
tum  quiete  et  otio  eguisse  ? Ecquis  illo  tempore  pacem  aut 
tacita  mente  non  optabat,  aut  etiam  apertis  votis  non  preca- 
batur?  Quanquam  hodierno  die  virum  incusamus  et  opprobrio 
palam  afficimus,  qui  optata  quæsitaque  a civibus  in  rempu- 
blicam  per  viginti  annos  bénéficia  contulil,  cujus  modestiæ 
longam  pacem,  cujus  quoque  auctoritati  quidquid  partum  erat 
servatum  debemus.  Quid  ergo?  Num  exciderunt  animo  seu 
latæ  ab  eo  æquissimæ  leges,  seu  veteres  a Salvio  Juliano, 
illo  jubente,  collectæ  et  emendatæ,  unde  Romano  juri  certio- 
res  fines  descripti  sunt;  et  præcipuus  optimarum  arlium  amor, 
litterarumque  studium  ; et  fere  cuncta  mutata  in  melius,  me- 
liusque  administrât^  civitas?  At  saltem  vobis  non  succurrere 
non  possunt  hæc  continua  itinera,  quibus  Adrianus  omnium 
felicitati  invigilavit;  quemadmodum,  ut  ita  dicam,  solem  vi- 
demus  omnes  invicem  terras  lustrantem,  omnibus  lucem  una 
caloremque  profundentem,  ne  ulla  regio  fruges  pariendi  et 
alendi  animalia  facultate  careat.  Si  de  patris  mei  virtute 
industriaque  tacent  Roma,  forum,  curia,  vehementissime  con- 
tra testantur  provinciæ,  quas  non  rapido  cursu  invisit,  sed 
diuturna  præsenlia  recreavit  refecitque,  imo  etiam  adminis- 
travit,  et  innumeris  opibus  coloniisque  auxit;  ratus  scilicet, 
ubi  maxima  fuerit  calamitas,  hic  quoque  remedia  opportu- 
nissime  esse  adhibenda. 

Hac  ignavia,  bis  sceleribus,  Patres  Conscripti,  semet  ipsum 
imperiique  dignitatem  divus  Adrianus  foedavit;  dumque  plu- 
res  sunt  qui  perquirant  quæ  satis  digna  præmia  reperiantur, 

VOS  de  pœnis  et  injuriis  disseritis,  si  quæ  severiores  inveniri 
possent.  Quid  tamen  ista  indignaiio  sibi  vult?  Num  arbitrabi- 
mini  fore  ut,  ob  id  solum  quod  justes  honores  defuncto  impe- 
ratori  negaveritis,  ejus  nomen  in  æternum  dedecorelur,  et 
uno  senatusconsulto  communis  omnium  admiralio  ac  reveren- 
lia  in  odium  vertat?  Imo  vero  optimus  princeps  sibi  vivus  tôt 
beneficiis  in  summa  civium  sociorumque  pietate  sanctum  do- 
micilium  comparavit,  quo,  veluti  magnificentissimo  sepulcro, 
mortuus  uteretur.  Ita  universo  desiderio  non  minus  quam 
publico  funere  decorabitur,  non  minus  cujusque  memoria  lau- 
dabitur  quam  oralorum  voce  pro  rostris,  non  minus  denique 
démentis  ornatissimique  viri  quam  divi  nomine  gaudebit. 

Si,  Patres  Conscripti,  nulla  æqua  causa  est  cur  Adrianum 
funeribus  privetis,  quid  quod  acta  ejus  irrita  fieri  vultis?  Ergo 
abrogabuntur  utilissimæ  simul  et  sapientissimæ  leges;  ergo 
tanta  artium  litlerarumque  gloria  exstinguetur,  delebiturque 
quidquid  Romæ  majus  et  opulentius,  quidquid  in  provinciis 
tutius  et  stabilius  effecit  imperator?  Quod  si  plura  bene  quam 
perperam  acta  sunt  (quis  autem  dubitat?),  cuncta  tamen 
eodem  decreto  rescindentur.  Intueamini,  quæso,  P.  G.,  non 
quod  in  liominis  culpas,  si  quæ  fuere,  animadverti  queat,  sed 
quod  optima  instituta  probari  et  confirmari  debeant.  Hoc 
majoribus  nostris  omni  tempore  destinatum  fuerat,  ut  ulilia 
exempla  documentaque  vel  ab  hostibus  acciperent,  quanto 
magis  a civibus!  Ne  igilur  unius  invidia,  ne  si  mérita  quidem 
sit,  resimperio  opportunissimas  perditum  eatis,  ne  dominatio- 
nem  concordiaet  constantia  auctam  imminuatis  quasi  privatis 
simullatibus.  At,  dum  de  Adriano  apud  vos  verba  facio,  mea 
potissimum  causa  agitur  ; quippe  qui  ejus  adoptione  et  volun- 
tate  imperator  designatus  sim,  vestro  autem  decreto,  non  secus 
ac  leges,  abrogandus  videar.  Facilius  vero  patiar,  per  deos  im- 
mortales!  mihi  sub trahi  principatus  hæreditatem  quam  sua  rei- 
publicæ  commoda.  Itaque,  P.  C.,  nihil  antiquius  habeo  quam 
divo  Adriano  solitos  honores  referri,  ejusque  acta  senatus- 
consulto pleraque  comprobari.  Quod  faxitis,  deos  velim  for- 
tunare. 

' XL 

SUJET  DE  DISCOURS  DONNÉ  A LA  FACULTÉ  DE  RENNES. 

(12  avril  1859.) 


AETIUS  BIILITES  SUOS  IN  CATALAUNICÎS  CAMPIS  CÜM  ATTILiE 
COPIKS  CONGEESSUROS  ALLOQÜITÜR. 

Barbarorum  multitudinem  ostendet  diffusam  in  campis,  numeroque  suo 
impeditam  et  præda,  conserendis  cum  bene  instructa  acie  manibus  imparem. 

Effluxisse  dicet,  torrentis  instar,  istam  colluviem  hominutn,  vastatis  facile 
regionibus  populisque  belli  insciis,  cum  rege  suo,  qui,  effuso  sanguine  tan- 
quam  laude  militari  superbiens,  insolenter  se  Dei  jlagellum  proütetur. 

En  ulciscendi  et  Deum  et  gentes  tempus  adest  tandem.  Sentiant  isti  sibi 
obvios  esse  veros  milites,  ac,  si  facilior  videatur  Victoria,  ne  pigeât  quem- 
quam  populatores  istos,  tôt  innocentium  hominum  sanguine  madentes,  ferro 
cædere. 


DÉVELOPPEMENT. 

Novum  ante  oculos,  milites,  hostem  habetis,  non  tamen  ideo 
pertimescendum.  Nihil  vosterreat  immensa  barbarorum  mul- 
titude, niliil  tôt  armorum  sonitus,  nihil  tanta  prædæ  copia, 
nihil  iste  rumor  de  feroci  Hunnorum  ingenio  et  invicta  forti- 
tudine.  Quæ  omnia  aut  specie  tantum  valent,  aut  fama  supra 
modum  extolluntur.  Utrum  enim  existimatis  hune  exercitum 
promptiorem  esse  in  pugnam  et  ad  vincendum  aptiorem,  qui 
æquo  numéro  justisque  ordinibus  instructus,  ita  ut  milites  ad- 
modum  expeditisint,  nec  quidquamsecum  præterarma,  signa, 
virtutem  ferant,  in  aciem  procédât  ; an  turbam  illam  nullo  ser- 
vato  ordine,  in  campis  diffusam , numeroque  suo  simui  et 
præda  impeditam,  denique  vix  armis  et  bellico  apparatu  orna- 
tam  ac  defensam?  Apud  nos  omnibus  mutua  fiducia  est,  eaque 
(si  nos  cum  illis  contuleritis)  paucitas,  quæ  facile  uno  aspectu 
observari  queat,  uno  et  eodem  jussu  impelli  vel  contincri,  eu- 

jus  impctus  sit  in  ducis  arbitrio,  sive  acriter  irruendum,  sive 
fortiter  resistendum  esse  animadverterit.  Illinc  conlra  aspicile 
muUitudinem  sui  impotentem,  sibimetipsi  ignotam,  quæimpe- 
ratoris  vocem  aut  jussus  neque  audiafc,  neque  intelligat,  neque 
exsequi  possit,  et  conserendis  cum  bene  inslructa  acie  mani- 
bus  omnino  impar  videalur.  Ita,  quum  tanta  moles,  tôt  impe- 
dimentis  relardata,  sese  ægre  motura  sit,  nobis  varias  adver- 
sarum  copiarum  partes  veluti  separatis  præliis  aggredi  licebit, 
et  Omni  aiixilii  spe  deslitutas  partim  fugare,  partim  etiam 
obruere.  Adde  quodprædæ  amore  apud  illos  quisque  accen'sus 
res  suas  potius  tueri  quam  commilitonibus  et  communi  causæ 
consulere  atque  opitulari  studebit. 

Atenim  ilia  ipsa  præda^  quam  elevamus  et  despicimus,  forti- 
tudinem  felicemque  hostium  fortunam  testatur:  atque  ob  id 
valde  metuendi  sunt,  quod  ex  remotissimis  terrarum  finibus 
pertot  gentes  invicti,  imovictoresincessere,  exmaximisitine- 
ribus  hue  ovantes  triumphantesque  pervenerunt.  Quid  postea? 
Utrum  Hunnorum  fortitudo  laudanda  est,  an  exprobranda  de- 
victorum  populorum  ignavia?  Imo  vero,  ne  ulli  quidem  devicti 
sunt  populi,  quippe  quos  inscios  artis  bellicæ  et  solo  barbaro- 
rum  nomine  perterritos  non  cum  armis , sed  cum  precibus 
obviam  adventantibus  ivisse  constet,  et  vastantibus  regionem 
nulla  vi  obstitisse,  sed  facilem  quodammodo  præstitisse  rapi- 
nam.  Quid  est  igitur  quod  latrones  isti,  vix  imbellibus  feminis 
puerisque  ob  numerum  ingentem  trucemque  habitum  perti- 
mescendi,  viris  strenuisque  militibus  terrorem incutiant?  Quid 
est  quod  iste  Attila  effuso  sanguine  tanquam  laude  militari  su- 
perbiat,  seque,  quia  impune  adhuc  omnia  divina  humanaque 
juraviolavit,  insolenter  Deiflagellum  profiteatur?  Vestrumest, 
Bomani,  Romanum  imperium  tandem  a peste  ilia  vindicare; 
Vfestrum  quoque,  Franci,  qui  nobis  vos,  cum  summa  vestra 
laude,  conjunxistis,  perpeluo,  ut  prædicant,  triumpho,  at  po- 
tius perpetuæ  population!  finem  statuere.  Nec  res  ardua  erit. 
Nempe  novistis  qua  celeritate,  quo  impetu  torrentes  in  objec- 
lam  regionem  irruere  soleant;  ut  obstacula,  quotquot  occur- 
rant,  seu  saxa,  seuarbores,  seu  etiam  tecta,  si  modo  exigui  sint 

ponderis,  rapiant  abducantque;  quantum  vero  ex  vi  et  ampli- 
ludine  eundo  paulatim  iis  detrahatur,  donec  in  obvium  mon- 
tem  offendant,  tandemque  omnis  aquarum  impetus  in  sta- 
gnantemlacum  se  resolvat.Haud  aliter  istahominum  colluvies, 
de  extrema  Europa  in  Germaniam  et  Italiam  decurrit , et 
segnem  quamque  gentem  obruit  ,ipsa  rapide  et  diuturno  cursu 
debilitataque  et  enervata. 

Jam  vero,  nisi  me  animus  fallit,  copiarum  et  forlitudinis 
insuperabile  quoddam  vallum  invenerunt,  atque  hodierno 
primum  die  solitum  impetum  retardari  mirantur.  Scilicet 
tempus  adest  tandem  gentes  ulciscendi,  quas  nullis  injuriis 
lacessiti,  summis  tamen  calamitatibus  afflixere  ; imo  Deum 
ipsum,  cujus  nomine  omnia  infanda  facere  non  dubitaverunt. 
Qui  ut  unquam  sponte  sua  a furore  et  crudelitate  désistant,  fore 
non  sperandum  est;  at  diutius  ferro,  igni  et  rapinis  uni  ver- 
sos populos  ab  eis  conturbari  non  ferendum.  Itaque  sentiant 
sibi  tandem  aliquando  obvios  esse  veros  milites,  nec  nisi  per 
nos  Galliam  peti  posse.  Sentiant  nobis  viriles  inesse  animos, 
nec  veterem  illam  Romanam  virtutem  unquam  periisse,  sed 
hic,  quasi  in  sanctissima  et  opportunissima  sede,  etiamnunc 
vigere  ac  pollere.  Jam,  mihi  crédité,  intellexere  non  minorem 
vestram  quam  suam  ferociam,  primoque  tantæ  concordiæ  com- 
positique  ordinis  aspectu  territi,  jamdiu  in  eodem  hærent 
vesligio,  si  certamen  dectrectare  queant:  hoc  igitur  unum  ti- 
meo,  ne  labore,  itineribus  et  metu  priusquam  armis  nostris 
victi  videantur.  Ne  tamen  quemquam  vestrum  facilioris  victo- 
riæ  pigeât,  quam  nobis  Deus  prope  paravit.  Non  viris  indi- 
gnum  habeatis,  ceterorum  salutem  et  communem  vitam  tueri; 
non  indignum,  populatores  istos,  tôt  innocentium  senum 
feminarumque  et  puerorum  sanguine  madentes,  ferro  ca^dere, 
et  barbares  e media  humanitatis  luce  tollere.  Proinde,  ituri 
in  incompositammultitudinem,  mementote  summam  vim  ves- 
tram esse  in  concordia,  nec  quidquam  bello  bene  succedere, 
nisi  duces  inter  se  conveniant,  militesque  obtempèrent  duci- 
bus.  Eia,  quidquid  virtute  fieri  potest,  agite  : cetera  Deus 
expediet. 

XLI 

SUJET  DE  DISCOURS  DONNÉ  A LA  FACULTÉ  DE  PARIS. 

(l«f  août  1859.) 

ORATIO  OUINTILIANI. 

Vespasiano  gratias  agit  Quintilianus  ob  conflrmatam  publiée  scholam  elo- 
quentiæ  Latinæ,  quæ  veterem  dicendi  gloriam  juventuti  proponil  imilatiüaiii, 
cujusque  jam  insignes  eminent  discii)uli  Tacitus  Pliniusque,  nova  spes  Ro- 
manarum  litterarum. 


DÉVELOPPEMENT. 

Per  te,  summe  imperator,  tum  reipublicæ  pax,  vita,  laus 
reddita  est,  tum  eloquentiæ  Latinæ  pristinum  prope  deciis  ac 
lumen.  Itaque,  dumtibi  cives  pro  pacatis  Judæis,  promoribus 
versis  in  melius  rebusque  optime  gestis  gratias  agunt,  nos 
quoque  rhetores  et  litterarum  amantissimi  tibi  magnopere 
gratulamur,  quod  nostram  Romanæ  eloquentiæ  scholam  pu- 
bliceconfirmaveris.  Nunquam  quidemnobis  defuit  animus,  ex 
quo,  hoc  ludo  aperto,  juventutem  ad  laudem  oratoriam  judi- 
ciorumque  aut  curiæ  consuetudinem  instituere  suscepimus; 
major  tamen  nobis  deinceps  erit  fiducia,  majorem  de  tanto 
tamque  gravi  inceplo  spem  habebimus,  te  favente,  le  jubente, 
ut  benigne  audiamur.  Humiles  tenuesque  magistri  eramus, 
quippe  qui  non  adeo  per  nosmet  ipsos  polleamus  ut  propria 
virtute  effulgeamus  et  tollamur  ad  cœlum;  nuncvero,  tua  fir- 
missima  et  illustrissima  approbatione  freti,  securius  audacius- 
que  propositum  iter  emetiemur;  nihil  nos  illius  inslilutionis 
oraloriæ  difficultas,  nihil  pericula,  nihil  ipsa  præceptorum  je- 
junitas,  nihil  disputation  s infecundior  materia  deterrebit  aut 
franget  animum  : tu  voci  nosiræ  pondus  invictum  dedisti.  Si 
laudes  satis  æquo  animo  ferres,  non  me  fugit  qua  potissimum 

ratione  tibi  gralias  agerem  ; discipulos  scilicet  hortarer  ut  de 
te  declamarent,  principatumque  tam  felicibus  exordiis  initum 
certarent  invicem  dignum  in  modum  laudare;  quinetiam  ipse 
non  dubitarem  inter  medios  luctantes  procedere,  et  fortitudi- 
nem  tuam  omnibus  prædicare  ac  sapientiam.  Sed  tuæ  mo- 
destiæ  pareanius  necesse  est,  et,  quum  nullam  laudationem 
patiaris,  nos  recipiamus  ad  Homerum,  et  Demosthenem,  et 
Tullium  ilium,  verum  Romanæ  linguæ  parentem. 

Quum  nos  ad  relegendos  diligentius  et  accuratius  versandos 
tantos  scribendi  et  bene  dicendi  magistros  cogis,  maximum 
toti  civitati  officium  præstas.  Scio  equidem  multa  jam  atque 
etiam  pleraque  ab  excellentissimis  viris  et  eruditissimis  præ- 
cepta  de  ea,  quam  appetirnus,  arte  esse  aut  dicta  aut  scripta  ; 
neque  milii  in  animum  venit,  nos  posse  utilius  elegantiusve 
eadem  retrahere  et  retractare.  Quis  enim  cum  Cicerone  de 
quaqua  re  in  certamen  congrediatur,  sive  causa  agenda  sit, 
sive  exstet  de  philosophorum  doctrinis  disputatio,  sive  orator 
informandus  sit,  aut  judicium  de  illustribus  oratoribus  feren- 
dum?  Quanquam  sperare  licet,  non  inanem  omnino  atque 
inutilem  eam  scholam  fore,  si  quod  concepimus  et  destinavi- 
mus  animo  reipsa  efficere  potuerimus.  Nempe  nunquam  quod 
legitur  eamdem  vim  habet  quam  quod  auditur,  quoniam  in 
audiendo,  minor  est  mentis  contentio,  deleclatio  autem  major, 
et  quoniam  dicenti  quam  scribenti  fusius  copiosiusque  disse- 
rere  licet,  ac  minus  exemplis  e veteribus  scriploribus  sumptis 
parcere.  Quid  quod  Tullius  noster  ceterique,  qui  de  arte  ora- 
toria  aliquidreliquerunt,  paucissimaLatinæ  eloquentiæmonu- 
menta  in  manu  habebant,  unde  locos  imitandos  juvenibusque 
commendandos  excerperent;  nos  contra  ipsoTullio,  inexhausto 
quasi  fonte,  et  quibusdam  aliis,  inter  quos  Livium  libenlius 
nominem,  vix  magis  liistoricumquam  oratorem  appellandum, 
uti  atque,  ut  ita  dicam,  abuti  possum-us,  atque  ex  iis  veluti 
vivam  facundiæ  imaginemexprimere?  Ita  non  judicium  modo 
discipulorum  firmius  faciemus,  verum  etiam  aliquam  vim  di- 
cendi, aliquam  scientiam  vel  minime  eloquentibusnatura  in- 
culcabimus. 

Quod  si  paucos  reperire  est,  quos  dii  fecundiori  et  ampliori 
ingenio  decoraverint,  tum  fortasse  ex  disciplina  nostra  non 
ipsam  eloquentiam,  sed  quasi  eloquentiæ  occasionem  sument, 
oratoresque  scriptoresque  excellentissimi  hinc  evadent,  qui 
nihil  prope  valuissent,  nisi  incitati  fuissent  et  prudentioribus 
consiliis  in  rectam  viam  inducti.  Jam  nisi  me  animus  pæne 
paternus  fallit,  duos  e multis  intueor,  quibus  mens  ad  excelsa 
et  perfecta  tendit,  quique,  postquam  se  ad  veterum  exemplar 
cum  vividiori  quadam  nostræ  ælatis  novitate  composuerint, 
insignes  eminebunt  in  privatis  sermonibiis  et  in  lionoribus 
publiais,  digna  spes  Romanarum  litterarum.  Hos  tibi,  optimum 
scilicet  munus,  discipulos  meos  offero,  Tacitum  Pliniumque; 
quorum  aller  severiori  indole  atque  ad  res  acriter  depin- 
gendas  apta  se  commendet,  aller  autem  jucundiore  vena  et 
venustiore;  ita  ut  diversissimas  inter  se  laudes  conjungant, 
leporem  scilicet  ac  vehementiam.  Jam  id  volo  ul  tibi  pro  me 
gratias  agant  teque  sua  gloria  probent  non  frustra  banc  scho- 
lam  confirmare  dignalum,  summaqiie  auctorilate  vere  insü- 
tuere. 


XLII 

SUJET  DE  DISCOURS  DONNÉ  A LA  FACULTÉ  DE  PARIS. 

(4  août  1859.) 

THALES  AULESIUS  TRIPODEM  ÂUREUM  RECUSAT. 

Tripodem  aureum,  a piscatoribus  in  mari  captum,  sapientissimo  morta 
liumadjudicandum  Delphi  pronunciaverunt;  frustra  unanimi  consensu  oblalus 
philosophe  Milesio,  et  deinceps  a sex  aliis  Græciæ  sapientibus  repudiatus, 
iteriim  ad  eumdem  iisdem  sutfragiis  redierat  : Thaïes  denique  suadet  ut  ma- 
lus natura  humana  donum  offeratur  ipsi  Delphico  deo,  quoniam  vera  sapien- 
lia  his  in  terris  haud  obvia  esse  possit. 

DÉVELOPPEMENT. 

Iterum  vobis  gratias  ago  iterum  hune  tripodem  offerentibus; 
nempe  intus  gaudeo  quod  non  admodum  irrita  mea  cura  fue- 

rit,  Ut  mentem  meam  regerem  et  componerem,  quodque,  si 
non  sim  sapiens,  at  certe  aliquo  modo  videar.  Sed  qiiod  scmcl 
prudentissimo  consilio  statuere  debui,  cur  nunc  invertam,  at- 
que  omninomutem?  Scilicet  nulla  me  libido,  nulla  im.becilla 
voluntas  impulit  ut,  quum  primum  prædam  banc  sacram  pis- 
eatorum  ad  me  attulistis,  me  tanto  muneri  imparem,  tanlo 
honore  indignum  faterer;  imo  vero  valde  sentiebam,  me  non 
tantum  non  humanis  vitiis  esse  immunem,  sed  nunquam  pe- 
nitus  fore;  atque,  etiamsi  omnium  mortalium,  ut  unanimo 
consensu  prædicabatis,  sapientissimusessem,  haud  ideo  muUo 
sapientiorem  evadere  quam  ceteros  homines.  Itaque  non 
miror  quod  sex  illi  optimi  viri,  quibus  vicissim  idem  ante 
oculos  proponere  non  dubitavislis,  ipsi  repudiare  non  dubita- 
verint.  Quippe  qui  si  aliter  fecerint,  non  prudentem  Solonem, 
non  temperantem  Biantem,  non  integrum  Pittacum,  non  in- 
corruptos  Cleobulum,  Chilonemque  et  Periandrum  existima- 
rem.  At  fortasse  aliquem  reperire  est,  qui  has  regiones  non 
colat,  quem  novisse  non  possitis,  positum  extra  hominum 
commercium  ac  societatem,  secum  cumque  diis  viventem,  se- 
cretum  in  solitudine  et  sapientia,  quique  dignior  Solone,  Pit- 
taco,  Biante  et  aliis  qui  se  recusando  honestaverunt,  dignior 
me  ipso  esse  videatur.  Nisi  omnem  terram  scrutati  eritis,  nisi 
omnes  terræ  incolas  penitus  noveritis,  non  merito  eligetis 
quem  tanto  donetis  pretio;  nam  minime  famæ  confidendum 
est,  quæ  sæpe  quosdam  jactat  vituperandos,  laudandos  quos- 
dam  omittit. 

Itaque  mihi  constat,  neque  vos  satis  aperte  decernere  posse 
quis  vere  sit  mortalium  sapientissimus,  neque  quemquam 
mortalium  vere  esse  sapientem.  Jam  enim  audite  quid  am- 
plectatur  ista,  de  qua  nimis  multi  verba  faciunt,  hominum  sa- 
pientia. Quid  de  rerum  natura  putandum,  quid  de  Deo,  quid 
de  homine,  ut  requiramus  vitam  consumimus  : rem  nimirum 
gravissimam,  nec  præstantissimis  ingeniis  indignam,  si  ve- 
ritalem  integram  attingere  liceret.  At  quanta  animi  nostri 
inconstantia  et  infirmitas  est!  Quanti  harum  disciplinarum 
errores  ! Quot  et  quanta  supra  humanas  vires  posita  suni!  Vix 

licet  quod  in  ipsa,  ut  ita  dicam,  naturæ  facie  nitet  investigare, 
vix  quod  oculis  subjectum  novisse  ; quid  autem  de  principiis 
rerum,  quid  de  causis?  Stupel  animus  et  hæret,  nihil  nisi  in- 
condita  atque  insana  balbutit,  quum  hujusmodi  arcana  rele- 
gere  conatur.  Quid  quod  summum  numen  procul  ab  oculis  et 
mente  recedit  ; quod  exsistere  negare  non  possumus,  quoniam 
ejus  vim,  auctoritatem,  providentiam  quotidiano  spectaculo  et 
quotidiano  usu  animadvertimus;  quod  autem  intueri  et  quo- 
dammodo  suspicari  nisi  per  de\'ium  ac  contortum  iter  non 
datur?  Nosmet  ipsos,  quos  certe  nobis  proximos  habemus  et 
conlinuæ  inquisition!  obnoxios,  non  multo  melius,  imo  etiam, 
pejus  sæpissime  quam  rerum  naturam  novimus  : versatile 
scilicet  et  fluxum  animal,  totque  incongruentibus  parlibus 
mixtum,  ut  nullo  modo  usquam  apprehendi  queat.  Quod  qui- 
dem,  etiamsi  totum  mente  suscepissemus,  reliquum  esset  ut 
ad  bene  agend’um  dirigeremus  et  averteremus  a vitiis.  Quis 
enim  vel  inter  illos,  quos  sapientes  summa  cum  benevolentia 
appellatis,  semper  sui  compotem  fuisse,  semper  fore  conten- 
dat?  Semper  libidinibus  suis  haud  infeliciter  obstitisse,  sem- 
per deterrimos  suæ  indolis  impetus  victurum? 

Quæ  quum  ita  sint,  excellentisimi  viri,  mihi  Delpbicus 
deus  non  sapientissimo  mortalium  hune  tripodem  obtulisse 
videtur,  adeo  compertum  habet  quantuli  reipsa  nostra  doc- 
trina  nostraque  virtus  valeat;  sed  voluisse  experiri,  an  forte 
sese  aliquis  ita  æstimaret,  ut  sapientiæ  pretium  acciperetpbis 
quam  humanæ.  Neque  nostræ  modestiæ,  neque  imbccillitatis 
est,  divinum  præmium  affeclare  ; tum  aliqua  ex  parte  sapien- 
tes videbimur,  quum  ad  Delphicum  numen  Delphicum  donum 
retulerimus.  Illud  enim  tota  prudentia,  tota  ratione  fruitur; 
illi  sana  mens  est,  et  acuta,  et  pernix;  illi  notæ  sunt  omnium 
rerum  causæ,  patefacta  naturæ  principia,  détecta  quæ  nos,  ve- 
luti  cæci,  arcana  vocamus;  illud  cum  diis  immortalibus  vilam 
agitpropiusque  eos  intuetur,  nec  quales  quoique  sint  ignorât: 
illud  non  laborat  ut  hominum  ingénia,  sensus,  fortunam  rc- 
cognoscat;  at  contra  tanto  cum  animi  acumine  quæ  futura 
sint  perspicit,  ut  nulli  nostrum  plurima  experto  parilcr  tidem 

adhibeamus  alque  Delphonim  oraculis;  denique  apud  illiid 
sese  recepit  coelestis  sapientia,  quæ  nullam  salis  dignam  se- 
dem  bis  in  terris  obviam  invenit.  Proinde  ite  ; sacrale  Apollini 
bunc  tripodem  : in  temple  maneat,  quandiu  vatem  sciscilatum 
aliquis  veniet,  testeturque,  nostræ  ceterorumque  recusalionis 
memoria,  nullum  præ  deo  bominein  sapientem  existimari 
debere;  soli  numini  scientiam  inesse  integram  et  inconcus- 
sam  ; ipsum  Apollinem  aurea  munera  decere,  non  bomun- 
culos. 


XLIII 

SUJET  DE  LEÇON  DE  RHÉTORIQUE  DONNÉ  A LA 
FACULTÉ  DE  PARIS. 

(6  août  1859.) 


ORÂTIO  RHETOSllS. 

Rhelor  Romanus,  in  explicando  Georgicon  loco  de  sene  hortuli  cultore  apud 
Tarenlum,  discipulos  docet  quid  sit  lemperatum  dicendi  genus. 

DÉVELOPPEMENT. 

Dum  vobiscum,  discipuli,  egregium  bunc  Virgiliani  poema- 
tis  locum  relego,  non  lemperat  animus  quin  paulisper  a le- 
gendo  et  admirando  declinemus,  et  aliqua  de  temperalo  illo 
dicendi  genere  præcepla  quasi  raplim  et  cursim  exculiamus. 
Excellenlissimum  enim  babemus  ante  oculos  temperati  illius 
generis  exemplum  ; quod,  si  semel  spretum  fuerit,  non  repe- 
rietur.  Jam  unum  aut  alterum,  in  perlegendis  bis  Georgicon 
libris,  elali  dicendi  generis  documentum  invenimus,  quum 
subito  poeta,  inter  bumillimam  agrorum  culturæ  conditionem 
et  consilia  prope  submissa  voce  data,  rem  aliquam  majorem 
et  sublimiori  quodam  carminé  dignam  attingit,  nec  dubilat 
omnes  impetus  fundere  : 

Solem  quis  dicere  falsum 

Audeat? 

— Di  patrii  Indigetes,  et  Romule,  Vestaque  mater. 


Pæne  Carmen  integriim  recitarem,  nisi  tempus  vetaret,  adeo 
sententiarum,  et  verborum,  et  numeri  majestate  jucundum 
simul  et  gravem  sensum  ac  veluti  religionem  menti  infundit! 
Jam  quoque  sæpius  animadvertimus  simplex  et  tenue,  ut  ita 
loquar,  dicendi  genus  : quippe  quod  plurimum  huic  operi  ac- 
commodatum  sit,  quum  res  rusticæ,  simplicissimæ  omnium, 
tractentur  describanturque  : cuncta  scilicet,  quæ  docentur,  te- 
nui  ac  modesta  voce  proferenda  sunt. 

Nuncautem  ad  tertium  dicendi  genus pervenimus,  quod  ne- 
que  elati  vim,  neque  simplicioris  nudum  aspectum  liabet,  sed 
sedemaliquamtenetmediam,  ita  quidem  ut  quamdam  utrius- 
que  partem  sibi  vindicet  : non  secus  ac  noster  Virgilius  Mer- 
curium  medium  inter  terrain  et  cœlum  volantem  fingit,  neque 
hominibus  mixtum,  neque  immortalibus  diis.  Tem*peratum 
igitur  eum  sermonem  dicimus,  qui  facilemet  æquum  cursum 
habeat,  qui  plurima  requirat  ornamenta  et  omnes  orationis 
delicias.  Non  prætextam  togam  induit;  at  popelli  tunicam 
debet  respuere  : nil  nisi  vestem  lucidam  et  gratam  aspectu  cu- 
piat.  Nisi  liquidas  potissimum  fuerit  et  paulum  sublilis,  nisi 
rem  explicuerit  dilucide  et  cum  parca  copia,  non  temperatus 
meritoappellabitur.  Qui  distincte,  qui explicate,  qui abundan- 
ter,  qui  illuminate  et  rebus  et  verbis  scribunt  aut  loquuntur, 
hi  vere  temperatum  dicendi  genus  novere.  Haud  quidem  sem- 
per  tranquille  gradu  trahenda  est  temperata  oratio  : suam 
quoque  vim  habet,  sues  interdum  impetus,  sapienti  modera- 
mine  repressos  : nam  fleri  potest  ut  animas  extemplo  ardeat 
sensu  aliquo,  qui  non  usque  ad  elatum  et  sublime  genus  eve- 
hatur  ; tune  decet  plus  quam  ornamenta  requirere  quemdam 
scilicet  rerum  verborumque  fulgorem,  qui,  si  non  moveat> 
certe  juvet  et  recreet. 

Quid  autem  mirum  quod  genus  illud,  ornamentis  et  venus- 
tati  maxime  aptum,  in  carminibus  optimum  in  modum  usur- 

peliir?  Qiiid  mirum  quod  de  eo  loquamur,  dum  volvimus  in- 
termanus  Virgilium?  Humilem,  fateor,  vitam  agit  senex  ille 
Œbaliœsub  turribus  altis  ; sed  humilem  hanc  vitam  omnibus 
culturæ  et  bortorum  ornamenlis  refîcit,  ita  ut  liceat  vati 
omnem  carminum  gratiam  auxilio  vocare  et  voce  temperata 
totam  senis  felicitatem  explicare.  Nonne  nobis  videmur  errare 
per  hortulum  cura  potius  quam  natura  fecundum,  quum  per 
Virgilianos  versus  erramus? 

Tortusque  per  herbara 

Cresceret  in  ventrem  cucumis 

— Lilia  verbenasque  premens,  vescumque  papaver, 

Regiim  æquabat  opes  animis 

— Ille  etiam  seras  in  versum  distulit  ulmos, 

Eduramque  pirum,  et  spinos  jam  pruna  ferentes, 

Jamque  ininistrantem  platanum  potantibus  timbras. 

QuumÆneidos  libros  pervolvemus,  plurima  temperatigeneris 
exempla  inveniemus , quod  raro  in  hoc  opéré  animadverti- 
mus.  Inveniemus  præsertim,  quum  orationes  aut  conciones 
agenlur , nisi  acriores  impetus  dicentem  præcipitem  dant  et 
quasi  torrentem.  Temperatum  enim  dicendi  genus  non  magis 
in  carminibus  quam  in  forensi  consuetudine  convenit  : tune 
modestiori  quodam  babituutitur,  et  ornamenta  partim  rese- 
cat  : non  tamen  omnem  decorem  amitlit  ; liquidas  primum 
fiat  necesse  est. 


XLIV 

SUJET  DE  DISCOURS  DONNÉ  A LA  FACULTÉ  DE  PARIS. 

(10  août  1859.) 

ORGETORIX  ÂD  GALEOS. 


Orgetorix,  Helvetiorum  dux,  legatus  ad  Sequanos  et  Æduos  miss’is,  üs  ' 
suadel  ut  civitates  suas,  cum  Helvetiis  facto  fœdere,  adversus  Romanorum 

jugum  concitent  ; addit  se  suosque  omnia  jam  comparasse  ad  transeundum 
montem  Juram  et  vicinos  fines  invadendos  ; nec  dubitat  quin,  fide  inter  se 
data,  per  très  fortissimos  populos  brevi  tempore  tota  Gallia,  cum  deorum 
auxilio,  sui  juris  futura  sit. 


DÉVELOPPEMENT. 

Populus  Helvetius  me  legatum  ad  vos,  Ædui  et  Sequani, 
misit,  amicitiam  in  perpetuum,  auxilium  in  præsens  a vobis  pe- 
liturum.Gui,  diembellocum-Romanis  etsociosquos  in  partem 
laborum  ac  gloriæ  vocaret  circumspicienti,  quum  potissimum 
occursaretis,  eum  tamen  nulla  amicitia  ad  liunc  diem  inter 
nos  contracta  et  metus  populi  Romani , quem  aggredientem 
exspectare  potins  quam  aggredi  consuevimus,  a vobis  dehor- 
labantur.  Pendentibus|antem  in  incerto  et  animo  fluctuantibus 
siiadcbam  ne  alio  converterent  oculos.  «Ergo  non  salis  est, 
aiebam,  odisse  Romanos?  Quid  plura  petimus  ! Confiteor  equi- 
dem,  si,  fide  jam  semel  aut  pluries  data  et  experta,  ad  fcedus 
faciendum  veniebamus,  amicitia,  sicut  cœpta  celerius,  ita  fir- 
miore  vinculo  conjuncta  esset.  Atpro  mutuis  beneficiis  com.- 
mune  odium  erit.  Tant!  refert  servitutis  jugum  a capite  nostro 
arcere!  » 

Quem  enim  dolosa  Romanorum  calliditas  et  fucata  amicitiæ 
species  fefellere?  Quis  nescit  ill os  rap tores  orbis,  insana  do- 
minandi  cupiditate  flagrantes,  discordiam  ubique  maxima  cura 
serere  et  alere,quo  facilius  hostes  superare  queant?HocItaliæ 
populorum  exitium  fuisse  constat,  qui  si,  collatis  viribus,  Ro- 
mam  lum  mœnibus  urbis  circumscriptam  oppugnavissent, 
nec  ipsi  hodie  servilute  oppressi  gemerent,  nec  pro  libertate 
nostra  timeremus.  Quid  autem  hæc  nimis  antiqua  repeto? 
Licet  ad  recentiora  transeamus.  QuosMassiliensesnupersocios 
arcessebant,  dominos  habent;  uberrimam  Galliæ  partem  colo- 
niis,  municipiis,  castellis  vinctam  deseruimus  ac  prodidimus. 
Nihil  est  quod  miremur  : Romani  sibi  constant.  Potentissimos 
enim  populos,  nomine  fratrum,  callidis  blandiiiis,  omnibus 
denique  arctissimæ  societatis  vinculis  impedire  student  ne 
consiliis  Romæ  obsistant.  Deindeficlæ  amicitiæ  confidentes  et 

quasi  adminiculis  suis  orbatos  uno  ictu  conficiunt.  Si  quæstui 
res  habebilur,  operam  dabunt.  Sin  minus,  nequidquam  fidem 
el  justitiam  lestabere.  Quid  vobis  præsidium  implorantibus 
nuper  responderunt,  quum  Ariovistus,  transmissis  in  Galliam 
copiis,  omnia  ferro  et  igni  vastaret  ? Evanuerat  subito  rara 
ilia  çt  insignis  amicitia.  Scilicet  Æduorum  et  Sequanorum 
clades  Romanos  modice  tangebat  ; aut  ego  fallor,  aut  immo- 
dice  gaudebant,  quod  pertimescendæ  gentes  infandis  calami- 
tatibus  prope  inermes  et  domitæ  sibi  traderentur. 

Quæ  quum  ita  sint,  et  Roma  dissensione  nostra  vigeat  et 
augeatur,  omnibus  Galliæpopulis  in  societatem  adductis,  tan- 
dem exconstituto  arma  corripiamus.  Quæ  omnibus  suis  copiis 
cum  singulis  ad  hune  diem  dimicavit , eam  omnibus  noslris 
copiis  repellamus,  imo  aggrediamur.  Non  Romani  vestram 
ignaviam  contempsere;  quippe  toties  fusi  fugatique  et  se  et 
vos  novere.  Galli , fugato  ad  AlliamRomanoexercitu,  evertere 
potuerunt  Romam.  Cavendum  ne  majoribus  nostris  indigni 
videamur.  Bellum  quod  féliciter  gesserunt,  cur  iisdem  hosti- 
busmoramur  inferre?  Num  minus  magna  aut  minus  firma 
corpora  nobis  natiira  dédit?  Num  minus  terroris  aut  minus 
viriumin  certamen  gerimus?  Nihil  mutatum  : audacia tantum 
opus.  Ad  hoc  Roma,  nefariis  Catilinæ  consiliistremefacta,  odiis 
et  simultatibus  quæ  fovet , ipsa  laborat,  et  belli  civilis  in- 
cendie pæne  exarsit.  Haud  scio  an  socios  in  ipsa  Romana  in- 
veniamus. 

Oblatam  igitur  occasionem,  Ædui  et  Sequani,  arripite.  En 
ilia,  ilia,  quam  sæpe  optavi,  ultio  in  manibus  nostris  sita  est. 
Nunquam  forsan  tanta  orbem  terrarum  in  libertatem  vindi- 
candi  se  dabit  opportunitas.  Quod  gloriosum  munus  nolite 
omittere.  Ecquando  Galliam  liberam  habere  licebit?  Quid- 
quid  virium,  quidquid  ingenii  habetis,  in  id  unum  conferte. 
Qui  Romanos  fortitudine  exæquatis,  consilio,  prudentia  et  dolo 
exæquate.  Societatem  nostram  accipite.Hic  finis  discordiarum 
et  inilium  libertatis  erit.  Ad  transeundum  montem  Juram,  et 
invadendum  reipublicæ  Romanæ  imperium  omnia  jam  com- 
paravimus.  Responsum  vestrum  armati  exspectamus.  Respon- 

dete  igiliir,  et  decreto  Galliæ  libertalem  et  gloriam  vestram 
confirmale. 


XLV 

SUJET  DE  LETTRE  DONNÉ  A LA  FACULTÉ  DE  PARIS. 

(Il  août  18S9.) 

EPISTOLÂ  P031P0N1I  ATTICI. 

Atticus  Marco  Ttillio  gratias  agit  ob  sibi  dedicatum  de  Senectute  dialogum, 
quein  deinceps,  quoniam  ipse  major  natu  sit  adversus  œtatis  molesüas  veluti 
consolationera  liabere  debeat  et  vitæ  regendæ  ducem  ; optatque  ut,  post  cala- 
mitates  quibus  nunc  uterque  commovelur,  diu  liceat  illustri  aniico,  inter 
œqualiiim  atqiie  etiam  juniorum  societatem,  non  sine  lilterarura  deliciis, 
otio  ciim  dignitate  frui. 

DÉVELOPPEMENT. 

Atticus  Tuilio  suo  salutem. 

Nescio  an  unquam  antea  opportunius  litteræ  tuæ  ad  nos 
allatæ  sint,  an  melius  cum  proprio  rerum  mentisque  habitu 
congruere  potuerint.  Versanti  in  tantis  discriminibus,  aut  po- 
tius  in  tanta  de  republica  desperatione  aliquid  deerat,  absente 
amico,  unde  opem  et  auxilium  acciperem.  Tu  autem,  quum 
mœslitiam  banc  sollicitudinemque  novisses  ac  doleres,  que- 
rentem  gementemque  a cura  distrahere  suscepisti  et  ad  tran- 
quilliorein  animi  consuetudinemreducere;  teque,  dum  cogeris 
abesse,  præsentem  quodammodo  efficis,  et  vivam  tui  ipsius 
imaginem  ad  Alticum  tuum  deferri  jubés.  Nempe,  dum  ilium 
de  Senectute  dialogum  attenta  cura  perlegerem  et  quadam  cum 
cupidine  baurirem,  mibi  prope  fingebam  animo,  nos,  ut  sæpe 
alias,  in  Tusculana  villa  disserere,  atque  sermone  inuiuo  con- 
solationem  aliquam  alterum  ex  altero  pelere;  teque,  disputa- 
tione  interrupta  et  veluti  extemporali  facta  oralione,  utrique, 


POUR  LE  BACCALAURÉAT  ES  LETTRES.  H3 

et  loquenti  et  audienti,  sincera  et  suasoria  facundia  aliquod 
dolorum  intervallum  ac  levamen  afferre,  nunquam  amissa  Ga- 
tonis  majoris  dignitate  et  majestate.  Gratias  igitur  tibi  ite- 
rum  atque  iterum  agimus , primum  quod  nobis  solatia  tanta 
et  tam  opportuna  præbuerîs;  deinde,  quod  amicus  amico,  et 
prope  jam  senex  seni  libellum  tuum  quasi  proprium  dica- 
veris. 

Haud  quidemme  fugitte,  in  ilia,  ut  ita  eam  appellem,  con- 
solatione,  vitæ  nostræ  ægritudinem  ætatisque  molestias  seni- 
per  ante  oculos  habuisse;  et,  quamvis  cum  Scipionis  ac  Lælii 
juventute  et  gratia  cumque  summa  Catonis  auctoritate  loque- 
reris,  sæpius  tamen  ad  nos  nostraque  tempora  respexisse. 
Quare  quum  ipse  te  pluribus  annis  antecedam,  faciamut  quam 
plurimum  fructum  suscipiam  ex  dialogo  luo,  eumque  non 
secus  ac  reliquæ  vitæ  regendæ  ducem  habeam.  Quidenim  seni 
jucundius  conlingat  quam  ista  seneclæ  laudatio  ac  restitutio? 
Quid  utilius  quam  ex  ipsa  infirmitate  et  imbecillitate  novum 
robur  novumque  decus  sumere,  suumque  habere  florem  jam 
æstate  confecta?  Erantqui  jactarent  miseram  esse  senectutem, 
quod  minuantur  vires  corporis  et  nervi  fatiscant;  delestan- 
dam,  quod  voluptatibus  frui  senibus  non  liceat  ; reformidan- 
dam , quod  haud  procul  absit  a morte  : vilem  denique  et  pror- 
sus  respuendam , quod  a rebus  gerendis  abstinere  debeat, 
quippe  quæ  jampridem  arma  et  militiam  projecerit.  Ipse,  fa- 
teor,  omnia  ilia  crimina  ægre  ferebam,  neque  latrantibus  in 
canos  me  comitem  dabam;  quanquam  vox  tua  tantique  amici 
assensus  firmiorem  fecit,  novasque  vires  in  hostem  suppedi- 
tavit.  Nunc  cur  id  me  vehemenler  angat,  quod  corpus  fiat  in 
diem  debilius,  intacto  manente  animo , vere  ingenua  scilicet 
et  nobili  hominis parte?  Neque  amplius  querar  (licet  plerique 
Epicureos  molliores  ac  deliciis  addictos  exisliment)  quod  e de- 
terrima  et  arclissima  voluptatum  libidinumque  servitute  tan- 
dem sim  vindicatus,  atque  in  libéras  purasque  immissus  co- 
gitationes.  Quid  quod  me  ad  metuendam  mortem  incitant, 
tanquam  eam  non  semper  promptamproximamque  ante  oculos 
habuerim,  nec  tantum  delicatissimis  pu3ris  et  viris  in  omni 

periculo  versantibus  reformidanda  sit  quantum  senibus?  Quæ 
denique  vituperatio  senectutis  maximum  pondus  habere  videa- 
tur,  scilicet  senem  ab  adminislranda  republica  et  tractandis 
negotiis  forensibusabstinere  debere,  ea  et  cunctis  æqualibus 
nostris  contemnenda  est,  utpote  qui  hæredes  virtutis  et  pru- 
dentiæ  formaverint , haud  imparem  in  posterum  civium  tute- 
lam  futures;  et  mihi  præsertim  rejicienda,  quum  pessime 
omnia  succédant,  nec  quidquam  in  tôt  ac  tantis  discrimini- 
bus  vel  excellentissimorum  virorum  manus  et  cura  valeant. 

Infirmis  et  otiosis  dii  immortales  maximum  lætitiæ  causam 
pulcherrimumque  vitæ  ornamentum  concesserunt , amici- 
tiarum  litterarumque  studium.  Quo  duplici  solatio  freti  non 
tantum  tolerare  extremam  ætatem , sed  etiam  ea  gaudere  et 
gloriari  possumus.  Tu  optime  philosophorum  commercium 
amicorumque  societatem  senum  arma  et  instrumenta  appel- 
las;  quibus  nimirum  otii  fastidia  et  externas  molestias  arcea- 
mus  propellamusque.  Mihi  videre  videor  Tullium  meum  se- 
cessu  sacro  suo  stantem  inter  amicos,  de  ingenuis  artibus,  de 
optimo  dicendi  genere,  de  humanæ  vitæ  miseriis,  imo,  quod 
tota  mente  appetimus,  de  nostra  post  mortem  conditione  et 
superstite  animo  disputantem,  non  degenerem  ab  illo  oratore 
qui  judicia,  senatum  et  rostra  vere  primus  et  princeps  eloquen- 
tia  illustravit,  non  illi  consuli  imparem,  quem  populus  una- 
nima  voce  cum  patribus  Patrem  patriæ  declaravit.  Quis  præ- 
terea  non  venerandam  esse  senectutem  dicat,  non  suo  pretio 
æslimandam?  Quis  tecum,  Tulli,  annos  recedentes  decurrere 
recuset?  — Vale. 

XLVI 

SUJET  DE  DIALOGUE  DONNÉ  A LA  FACULTÉ  DE  PARIS. 

(12  août  1859.) 

DIALOGUS  INTER  POLLIONEM,  QUI  POETAS  VETCSTIORES  LAUDAT, 
ET  HORATIUM,  OUI  RECENTIORES. 

DÉVELOPPEMENT, 

PoLLio.  Diis  gralias  ago,  Flacce,  quod  mihi  tecum  hodie  dis- 
serendi  occasionem  præbuerint.  Nam  quum  heri  ad  salutan- 
dum  Augustum  devenissem,  novissimamque  illam  tuam  epi- 
stolam,  pluribusaliis  adstantibus,  legisset,  qua  haud  injucunde 
illos  irrides,  qui  poetas  non  nisi  dudum  mortuos  laudant,  pe- 
tite per  jocum  (unum  excerpo  de  multis)  num  putent  annos,  ut 
vinis,  poematibus  pretium  addere,  magna  cupido  me  invasit 
tibi  dicendi  quid  de  veteribus  poetis  sentiam,  quibuscum,  pace 
tua  dixerim,  parum  reverenter  egisse  mihi  videris. 

Horatius.  Vehementerequidemdoleo,  Pollio,  quod  viro  tuæ 
sagacitatis,  tuæ  scientiæ,  et  tuæ  humanitatis  versus  mei  displi- 
cuerint.  Libet  igitur  rem  tecum  accuratius  etdiligentius  per- 
pendere.  Spero  autem  te  nihil  non  probatum  esse  relicturum. 

Pollio.  Ad  tuam  conditionem  venio,  et  incipio.  Nempe  hi 
versus  de  epistola  tua  ad  Augustum  in  memoria  mea  penitus 
insident: 

Ambigitur  quoties  uter  utro  sit  prior,  aufert 
Pacuvius  docti  famam  senis,  Accius  alti; 

Dicitur  Afrani  toga  convenisse  Menandro, 

Plautus  ad  exemplar  Siculi  properare  Epicharmi, 

Vincere  Cæcilius  gravitate,  Terentius  arte. 

Neenon  illi  de  epistola  ad  Pisones  : 

At  vestri  proavi  Plautinos  et  numéros  et 
Laudavere  sales,  nimium  patienter  utrumque, 

Ne  dicam  stulte,  mirati;  si  modo  ego  et  vos 

Scimus  înurbanum  lepido  seponere  dicto, 

Legitimumque  sonum  digitis  callemus  et  aure. 

Patet  igitur  ita  te  veteres  poetas  et  recentiores  eadem  trutina 
non  pensare  : hos  plurinii  facere,  illos  ad  unum  fastidire.  Tibi 
quidem  sordent:  me  vero,  quotiescumque  mihi  in  manus  ve- 
niunt,  oblectant  et  reficiunt.  Te  novi  immodicum  Græcorum 
æstimatorem  ; sed  confiteor  me,  positis  Menandri  aut  Epi- 
charmi  fabulis,  sæpissime  in  veteribus  scriptis  studiose  volu- 
tatum,  et  eorum  lectione  mirifice  delectatum.  Poetis  hujus 
ætatis  primas  concedo  in  plerisque;  sed  veteres  in  quibusdam 
aliis  non  secundas  tenere  mihi  videntur,  nec  recentiores  habe- 
miis  quos  cum  Plauto  ac  ïerentio  comparemus. 

Horatius.  Si  Plautum  et  Terentium  ita  laudas,  multum  abest 
ut  consentiamus.  Comœdias  equidem  lectilo  nostrorum  poe- 
tarum  sumptas  ac  versas  de  Græcis  : alqui  cum  lego  eas,  nihil 
sane  displicent.  Quin  lepidæ  quoque  et  venuste  scriplæ  viden- 
tur,  prorsus  ut  melius  posse  fieri  nihil  censeas.  At  enim  si 
conféras  et  componas  Græcas  ipsas,  unde  illæ  venerunt,  ac  sin- 
gulas  considerate  atque  apte  junctis  alternis  lectionibus  com- 
mittas,  quam  jacere  atque sordere  incipiunt,  quæ  Latinæ  sunt, 
ita  Græcarum,  quas  æmulari  nequiverunt,  facetiis  atque  lu- 
minibus  obsolescunt!  Quantum  stupere  atque  frigere,  quan- 
tumquemutari  a Græcis  videntur!  Præter  venustatem  rerum 
atque  verborum  in  eis  nequaquam  parem,  hoc  equidem  irasci 
soleo  quod,  quæ  Græci  præclare  et  facete  scripsere,  ea  nostrates 
nequaquam  potuerunt,  ne  quidem  conati  sunt  enarrare;  sed 
quasi  minime  probanda  prætermisere,  et  alia  nescio  quæ.mi- 
mica  inculcavere,  et  illud  Græcorum  de  vita  hominum  media 
sumptum,  simplex  et  verum  et  deleclabile,  nescio  quo  pacto 
omisere.  Denique,  ut  supra  dixi,  quum  Latinas  comœdias  seor- 
sumlegimus,  neutiquam  videntur  ingratæ  ignavæque;  cum 
autem  Græcas  compare  et  contendo,  non  puto  Latines  sequi 
debuisse  quos  assequi  nequirent. 

PoLLio.  Aliquid  veri  in  tua  sententia  reperiri  posse  non  est 
infitiandum.  Nostrates  enim  fabulas,  potius  exGræco  sermone 

in  Latinum  versas  quam  ex  Latino  fonte  ortas,  in  scenam  in- 
duxere.  Græcos  omnino  assequi  nonpotuerunt,  féliciter  tamen 
non  semel  æmulati  sunt.  Plautoet  Terentio  in  primismaximæ 
laudi  semper  erit,  quod  gravissimos  auctores  linguæ  Latinæ 
sese  præstiterunt.  Memini  equidem  Varronem,  eruditissimum 
virum  etapprime  linguæ  Latinæ  scientem,quodamloco  dixisse 
Musas,  si  Latine  loqui  vellent,  Plautinum  sermonem  usurpa- 
turas  esse.  Terentius  quoque,  simplex  tamen  et  inornatus, 
pereleganset  candidus,  utnemini  de  hoc  concedere  videatur. 
Mea  quidem  sententia  nullus  est  ex  nostratibus  qui  propiusad 
atticismum  accesserit,  id  est  illam  simplicitatem,  illam  venus- 
tatem,  quibus  nihil  anteponendum  existimo.  Præterea  quanto 
ingenio  mores  et  naturam  expressit!  Non  fieri  potest  quin  Cæ- 
sari,  viro  ingenii  præcellentis  et  sermonis  præter  alios  suæ 
ætatis  castissimi,  taie  judicium  de  Terentio  facienti  assentia- 
mus: 

Tu  quoque,  tu  in  summis,  o dimidiate  Menander, 

Poneris  et  merito,  puri  sermonis  amator; 

Lenibus  atque  utinam  scriptis  adjuncta  foret  vis 
Comica,  ut  æquato  virtus  polleret  honore 
Cum  Græcis,  neque  in  hac  despectus  parte  jaceres  I 
Unum  hoc  maceror  et  doleo  tibi  deesse,  Terenti. 

Plauto  autem  vis  comica  superest:  féliciter  audet,  risummire 
elicit  : œconomia  fabularum  ejus  laudabilis  et  varia.  Scilicet 
eum  reprehendis  quod  inurbanis  verbis  satis  sedulo  non  abs- 
tinuerit,  et  legitimam  prosodiam  aliquando  non  observave- 
rit.  Hoc  rudi  et  incultæ  ætati  imputandum  fore  censeo,  quæ 
majoremlicentiam  Plauto,  quam  Virgilio  et  tibi  nostra,  dédit. 
Denique  nihiline  facis  Ennium  quem  Africanus,  Annibalis 
Victor,  vir  præstantissimi  ingenii,  collocatum  esse  in  tumulo 
Scipiadum  voluit?  Nihiline  Lucilium  qui  eumdem  Africanum, 
cui  familiarissimus  vixit,  militia  fessum  jocis  recreare  et  refi- 
cere  solebat?  In  bis  quidem,  ut  in  Pacuvio  et  Accio,  duriora 
paulo  quædam  et  acerbiora,  sed  alia  sonora  et  grandia  aut 
Virgilio,  aut  Vario,  aut  te  non  indigna  reperimus. 

Horatius.  Talia  quidem  reperio,  sed  rara  reperio.  Nempe 

Virgilius,  quanquam  gloriatus  est  aurum  e stercore  Ennii  ex- 
traxisse,  aurum  ex  scriptis  Ennii  sumptum  in  suis  collocavitc 
Ego  vero  (dummodo  loqui  de  me  liceal),  Lucilium  sæpe  æmu- 
latus  sum  multumque  sudavi  et  laboravi.  Judicandum  est  aliis 
num  féliciter  aut  nequidquam  expertus  sim.  Permaneo  igitur 
in  hac  sententia  recenliores  poetas,  nisi  ingenio,  arte  veteres 
aaîecellere.  Nostra  ætate  natum  est  aliquid  lliadi  conferen- 
dim.  Varias  Sophoclem  æmulatus  est,  imo  asséquitur.  Tibul- 
l'cim,  Catullum,  Propertium,  Lucretium  prætermitto.  Veteres 
delectu  verborum  et  sentenliarum,  concinnitatesermonis,  nu- 
méro æquales  nostri  superant.  Sed  veteres  partem  aliquam 
hujus  gloriæ  vindicant,  ut  qui  linguam  Latinam  suis  labori- 
bus  expoliverint,  et  posteris  nihil  intentatum  reliquerint  : sic 
arbitror  me  cuique  suum  tribuere. 

PoLLio.  Quæ  quum  sentias,  satis  disputavimus,  judicioque 
tuo  assentior,  omnino  contentus,  excepto  quod,  de  Virgilio  et 
Vario  loquens  et  ceteris  hujus  ælatis  luminibus,  de  te  silueris. 


XLVII 

SUJET  DE  DISCOURS  DONNÉ  A LA  FACULTÉ  DE  PARIS. 

(13  août  1859.) 

TllESPIS  A PISISTRATO  DEFENDITUR. 

Thespis  a Solone  accusatus  quod  Athenienses  ad  novum  mendacii  genus 
informaret  fictis  deorum  magnorumque  virorum  imaginibus  in  scenam  tra- 
gicam  inductis,  a Pisistrato  defenditur,  ut  publicæ  religionis  inlerpres, 
aucta  sacrorum  ludorum  celebritate  ; ut  Homeri  ipsius  imitator,  jam  hu 
mana  omnia,  divinaque  etiam,  quasi  spectanda  præbentis;  ut  præclaræ  artis 
inventer,  quæ  vivis  exemplis  fortitudinem  et  patriæ  atnoreni  prædicet  et  do- 
ceat. 

DÉVELOPPEMENT. 

Audivistis,  Athenienses,  quæ  civis  amplissimus  hujus  urbis, 
vir  maximæ  eloquenliæ  et  maximæ  auctoritatis,  de  Tliespidis 

arte  sentiat.  Quern  timeo  ne  magni  facinoris  convictum  exis- 
timetis,  lanlum  accusaloris  verba  gratiæ  et  gravitalis  apud 
vos  habere  soient  ! Attamen  quidquid  est  in  me  ingenii  et 
judiciorum  consuetudinis,  quod  sentio  quam  sit  exiguum,  ad 
illustrandam  veritatem  conferam.  Causæ  enim,  non  mihi,  jus- 
titiæ  vestræ,  non  eloquentiæ  meæ  confido.  Arguitur  Thespis 
homines  ad  novum  mendacii  genus,  fictis  deorum  magno- 
rumque  virorum  imaginibus  in  scenam  tragicam  inductis, 
informare.  ïnvocantur  mores,  religio.  Fit  Thespis  homo  per- 
ditus,  corruptela  morum,  contemptor  deorum  . Fit  Iragœdia 
contumeliosa  in  deos,  perniciosa  reipublicæ,  magni  incom- 
modi,  utilitatis  nullius.  Vos  autem  judicabitis  quid  sit  veri  in 
tam  inaudita  et  tam  inexspectata  accusatione. 

Nihil  habeo  antiquius,  Athenienses,  quam  utThespidem  im- 
pietatis  crimine  liberem.  Quod  sine  dubio  gravissimum  est, 
quum  sua  natura,  tum  Solonis  oratione,  quem  multum  in  eo 
fuisse  meministis.  Profiteor  me  nunquam  a débita  diis  im- 
mortalibus  reverentia  discessisse,  et  semper  religionis  injuriis 
multum  doluisse  : jurato  mihi  crédité.  Accusationi  tamen  a 
Solone  in  Thespidem  illatæ  nihil  assentior.  Vobis  finxit  homi- 
nem  deorum  hostem,  publicæ  religionis  perditorem.  Thespi- 
dis  autem  fabulas  sacrorum  ludorum  ornamentumThespidem- 
que  ipsum  publicæ  religionis  interpretem  existimo.  Vos  enim 
interroge  numquid  aliud  reperiri  possitdignius  hominum  stu- 
dio etnuminis  majestate,utiliusque  etiam  religioni,quam  res 
gestas  deorum,  grandi  sermone  narratas,  per  memoriam  ho- 
minum propagareetperpetuare.  Quod  si  victoriæ  et  benefacta 
Bacchi,  quem  subegisse  Indos  et  genus  humanum  vite  dona- 
visse  accepimus,  carminé  tragico  laudantur;  quod  si  Hercules, 
terra  monstris  purgata,  inducitur  : num  creditis  illos  aliquid 
suæ  majestatis  amissuros?  Num  creditis  religionem,  aucla  sa- 
crorum ludorum  celebritate  et  renovata  gloriæ  deorum  memo- 
ria,  nihil  potentiæ  et  honoris  consecuturam?  Sanctum  igitur 
habeamus  mendacium  per  quod  religionem  omnium  pectori- 
bus  altius  impressam  videbimus.  Arti  faveamus  quæ,  nisi  in- 
venta, invenienda  fuit.  Inventum  servemus  tam  plénum  in- 

genii  ut  non  humana,  sed  divina  aliqua  mente  excogilatum 
videatur. 

Miror  equidem,  Solo,  quod,  Thespide  in  crimen  mendacii 
vocato,  de  ceteris  poelis,  gente  mendaciis  assueta,  silueris. 
Quid  eiiim  Thespidem  esse  credis , nisi  Homeri  ipsius  imita- 
torem  jam  humana  omnia  divinaque  etiam  quasi  spectanda 
præbentis?Quisvero  te,  quum  nuper  Homeri  carmina  collige- 
rem,  ut  immortale  ac  propedivinum  opus,  ad  huncdiemimbe* 
cillæ  et  incerlæ  hominum  mémorisé  mandatum , integrum 
posteris  servarem,  religionis  et  deorum  nomine  poscentem  ut 
Homerus  in  exsilium  ageretur  audivit?  Scilicetidem  qui  non 
modo  non  questus  es  quod  in  Homeri  carminibus  dii  sæpius 
interponerentur,  et  insignia  heroum  facta  additis  ornamentis 
illuminarentur,  sed  etiam  egregium  ilium  poetam  civitale,  ut 
ita  dicam,  impertivisti,  Thespidis  artem  e patria  sua  ejicere 
instituisli  ! 

Tragœdiam  ergo  beata  ilia  tellure  natam,  quæ  omnium  ar- 
tium  mater  et  nutrix  fore  videtur,  expulsam  alia  tellus  exci- 
piet  ac  sinu  fovebit,  donec  adulta  sit  gloria  iis  qui  eam  educa- 
verint.  Aut  ego  fallor,  Athenienses,  aut  Lacedæmonii,  quos 
Lycurgus  severis  institutis  ad  fortitudinem  et  amorem  patriæ 
in  primis  informare  studuit,  artem,  quæ  vivis  exemplis  bas 
virtutes  prædicat  et  docet,  deorum  immortalium  munus,  reli- 
gionis  firmamentum,  morum  tutelam,  virtutis  adminiculum 
haberent. 


XLVni 

SUJET  DE  LETTRE  DONNÉ  A LA  FACULTÉ  DE  PARIS. 

(16  août  1859.) 

EPISTOLA  DE  liELLO  NÜMIDICO. 


Juvenis  centurio,  litteris  ad  patrein  inissis,  narrai  Nutnidas,  quanquam 
Bæpius,  inaprimis  a Blæso,  fusos  fugatosque,  pervicaciter  rebelles,  oppidum 

Tubuscutn  circumsedisse  ; postquam  vero,  advenlu  Romanorum  territi,  obsi- 
dium  solvissent,  quatuor  ad  consectandum  hostem  vagum  paratis  agminibus, 
apud  castellum  semirutum,  vastis  saltibus  cinctum,  circumventos;  denique 
ducem  ipsum  Tacfarinatem,  caplo  jam  filio,  captis  quoque  aut  cæsis  barbaris, 
Mendo  in  tela  finem  bello  fecisse. 


DÉVELOPPEMENT. 

Diis  immortalibus  graliæ  tibi  agendæ  sunt,  pater  carissime, 
quod  amorem  tuum  pro  me  et  amorem  pro  patria  simul  ex- 
pleverint,  ac  filium  tuum  incolumem  hostemque  populi  Ro- 
mani domitum  iisdem  litteris  audire  possis;  mihi  vero  quod, 
confecto  féliciter  bello  , cujus  pars  aliqua  fui,  te  revisere  liceat. 
Victa  est  enim  Numidarum  pervicacia  et  locorum  asperitas, 
nec,  quos  natura  studuit  defendere,  virtus  conservare  potuit. 
Nempe  victoriamfortunæ  populi  Romani,  nonignaviæhostium 
adjudicare  decet.  Quamobrem  magnam  diis  immortalibus  ha- 
bendam  esse  gratiam,  quorum  beneficio  provincia  rebellis  in 
officium  rediit,  intelliges,  omni  re,  ut  factum  sit,  exposita. 

Numidæ  enim  quum  belli  avidi  et  periti,  tum  supra  quam 
cuiquam  credibile  est,  laboris,  caloris  et  inediæ  patientes, 
quanquam  sæpius,  imprimis  a Rlæso,  fusi  fugatique  fuerant, 
quotiescumque  novam  cladem  acceperant,  ad  hune  diem  ita 
sustulerant  animos,  ut  bello  non  fracti,  ne  imminuti  quidem 
viderentur.  Eorum  autem  constantiam  et  virtutem  natura  re- 
gionis  adjuvabat,  insidiis  potius  quam  composite  prælio  op- 
portuna,  modo  arida,  æstuosa,  saltuosa,  modo  montibus,  tor- 
rentibus,  lacunis  intercepta.  Novum  igitur  belli  genus  discere 
nobis  necesse  fuit,  ut  paribus  armis  cum  hoste  dimicaremus. 
Nam  si  hostem  in  montes  persequeremur,  telis,  lapidibus, 
saxis  nos  e superioribus  locis  certo  opprimebat.  Dum  in  piano 
et  aperto  campo  agmen  iret,  tardigrados  milites  Numida  per- 
fidus  virgultis  latens  trucidabat.  Sæpe  etiam  velocibus  equis 
vecti  esaltuin  agmen  irrumpebant,  multisque  de  nobis  primo 
impetu  interfectis  et  magnotumultu  concitato,  extra  teli  jac- 
tum  Parthorum  more  fugiebant,  nec , ab  utroque  exercitus 
latere  circumvolitantes,  nos  lacessere  desinebant,  donec  alia 


l22  COMPOSITIONS  LATINES 

aggrediendi  se  præstaret  occasio.  At  si  qui  imprudentes  fu- 
gientibus  instarent,  a repente  vertentibus  telis  obruebantur. 

Quæ  quum  ita  essent,  et  ad  pugiiam  plerumque  tantum 
proluderemus,  aut,  manibus  consertis  fugatoque  hoste,  res 
nihil  procedere  videretur,  vehementer  a diis  optabamus  ut 
Tacfarinas  omnibus  copiis  in  aciem  descenderet  et  prælium 
de  incerto  belli  exitu  judicaret.  Nuper  autem  nuntiatum  est 
Numidas,  duce  Tacfarinate,  oppidum  Tubuscum,  postquam  de 
improvise  invadere  nequidquam  tentavissent,  circumsedisse. 
Statim  velluntur  signa,  silentio  e castris  educimur,  Iter  vero 
tanta  prudentia  conceptum  et  tanta  celeritate  confectum  fuit, 
ut  parum  abfuerit  quin  hostem  incautum  aggrederemur  et 
quasi  irretitum  mactaremus.  Numidæ  igitur,  repentino  ad- 
ventu  nostro  territi,  et  fugientibus  potius  quam  discedentibus 
similes,  obsidium  solvere  properant. 

Quatuor  autem  agminibus  ad  consectandum  hostem  vagum 
paratis,  fugam  ei  tollimus,  trepidusque  apud  castellum  semi- 
rutum,  vastis  saltibus  cinctum  circumvenitur.  Ibi  magnum 
coortum  est  prælium.  Hincspesvictoriæ  et  opportunitas  tamdiu 
exspectata  incendebant  animes.  Illinc,  desperatisprope  rebus, 
stricto  gladio  sibi  viam  facere  aut  honestam  mortem  oppetere 
necesse  erat.  Ita  igitur  pugnatum  est  ut  acrius  non  posset. 
Numidæ  autem  quum  a fronte  et  tergo,  et  ab  utroque  latere 
premerentur,  impetum  nostrum  diu  sustinere  non  potuerunt. 
Tune  ad  satietatem  trucidati  sunt.  Nam  pauci  veniebant  in 
deditionem  : at  incredibili  furore  usque  adextremum  spiritum 
sese  defendebant.  Tacfarinas  ante  omnes  conspicuus  suos  ver- 
bis  et  exemple  incitabat.  Ad  quem  capiendum,  ne  triumpho 
deesset,  omnibus  viribus  connitebamur.  Ipse  autem,  capto 
jam  filio,  captis  quoque  aut  cæsis  barbaris,  quum  nullam 
rationem  fugæ  superesse  vidit,  ut  saltem  Iriumphi  infamiam 
effugeret,  ruendo  in  tela  mortem  sibi  peperit,  et  finem  belle 
fecit. 

Id  fuit  prælium  quo  rebellionem  semper  recidivam  tandem 
exstinximus,  pacemque  imperio  reddidimus.  Arbitrer  pacata 
omnino  provincia,  nihil  obstare  quominus  Romam  redeam. 

Nihil  est  quod  vehementius  optem.  Tune  belli  quod  tibi  sum- 
matim  et  particulatim  narravi,  minutissimaconsectabor.  Inter 
exspectandum  cura  ut  valeas.  Si  vales,  bene  est  : ego  valeo. 


XLIX 

SUJET  DE  DISSERTATION  MORALE,  PRÉSENTÉ  SOUS  FORME 
DE  DISCOURS  A LA  FACULTÉ  DE  PARIS. 

(19  août  1859.) 

FRAGMEPiTÜM  ORATORIO!,  QÜO  PER  DEFINITIONEM  ET  EXEMPLA 
DE.MONSTRABITUR  QUID  IXTERSIT  INTER  FORTITÜDlNEai  ET  AUDA- 
CIAM. 

DÉVELOPPEMENT. 

Fingimus  Ciceronem,  cum  Attico  et  Bruto  et  quibusdam 
allis  amicis  disserentem  de  fortitudine  atque  audacia,  sermo- 
nem  demum  prope  bis  verbis  usurpavisse  : 

« Si  per  vos  licet,  amici,  jam  finem  huic  nostræ  disputationi 
imponam,  ne  in  externa  parumque  ad  rem  spectantiaincurra- 
mus,  et  paucioribus  verbis  commemorabo  ac  repetam  quidquid 
dilucide,  quidquid  utiliter  diximus.  Optima  enim  disciplina 
est,  resumerebrevi  quadam  acbene  digesta  peroratione,  quod 
fusius  et  pæne  incomposite  alternis  sermonibus  tractatum  est, 
ita  quidem  ut  omnibus  liquidum  fiat,  quæ  tandem  ex  tôt  sen- 
tentiis  recipienda  sit,  quæ  rejicienda,  et  quem  ad  finem  disse- 
rendo processerint.  Nunc igitur  sinite  vobis  in  animumprimum 
revocem  qualis  fortitudo,  deinde  qualis  audacia  esse  videatur, 
ac  postremo  quid  intersit  inter  fortitudinem  et  audaciam. 

<t  Convenit  inter  nos,  ni  fallor,  fortitudinem  esse  quamdam 
animi  virtutem,  natura  excellentissimam  et  vere  ingenuam, 
qua  labores  considerate  suscipiantur,  et  dolores  constanter 
perferantur.  Quare  si  militem  videmus  agminum,  castrorum, 
totius  denique  belli  molestias  ac  miserias  æquo  animo  feren- 
tem,  frigoris,  caloris,  vulnerum.  et,  quod  minime  tolerandum 

est,  famis  patientem,  impavidum  præterea  media  in  acie,  pec- 
tusque  adversum  hostibus  offerentera  : eum  fortem  in  bellicis 
laboribus,  fortem  in  periculis  dicemus,  quippe  cujus  mentem 
neque  providendi  discriminis  facultas,  neque  suscipiendi  vo- 
luntas,  neque  perferendi  constanlia  defecerit.  Quid  autem?  si 
non  jam  militem,  sed  “civem  intuemur  in  curia,  in  concioni- 
bus,  in  tota  urbe  molientem,  vel  ipso  propriæ  vitæ  damno, 
salutem  et  gloriam  reipublicæ,  nonne  eum  fortem  quoque  ap- 
pellabimus?  Imo  vero  domesticas  et  privatas  esse  fortitudi- 
nes  memorabimus,  nediim  infitiemur  esse  publicas  et,  ut  ila 
dicam,  forenses.  Quod  si  res  melius  per  exempla  quam  per 
definitionem  explicatur  et  comprobatur,  magna  nobis  et  quo- 
dam  modo  nimis  ampla  copia  sit  laudandi  tôt  cives,  tôt  duces, 
quos  poeta  uno  et  illustrissimo  nomine  //.sya^^To/saç  vocat.  Ha- 
bemus  ante  oculos  Socratem,  qui  omnes  vitæ  miserias  nescio 
utrum  majori  cum  gralia  an  constantia  tulerit,  quique  mortem 
adiit,  quam  vitare  poterat,  nulla  quidem  cum  impudentia  et 
provocatione,  sed  cum  summa  animi  tranquillitate  ac  sapien- 
tia;  babemus  Regulum  ilium,  ne  externa  exempla  requiram, 
se,  invitis  amicis,  invitis  civibus,  tormenlis  et  maxime  borren- 
dis  suppliciis  pro  patria  objicientem;  babemus  senatum  popu- 
lumque  Romanum,  quum  in  omnibus  bujus  civitatis  discri- 
minibus  fortissimos,  tum  imprimis  constantes  invictosque 
bello  Punico  secundo,  devictis  cæsisque  legionibus,  ipso  Anni- 
bale  impendente  capitibus  majorum. 

((  Nunc  vero  mibiLeonidam  cernenti  cum  trecentis  suis  op- 
positum  apud  Tbermopylas  innumeræ  Persarum  multitudini, 
suis  inbærentem  tenaciter  vestigiis,  nescio  quid  majus  solita 
fortitudine  admirationem  sollicitât;  et,  quamvis  non  eum 
fugiat  quanto  periculo  sit  obnoxius,  ipsa  tamen  rei  novitate 
et  quadam  reliqua  spe  obruendi  in  angustissimo  montium 
saltu  istam  barbarorum  diluviem,  audaciæ  potius  quam  forti- 
tudinis  ille  laudem  mereri  videtur.  Aspicite  quin  etiam  Ho- 
ratium  Coclitem  nostrum,  unum  universo  exercitui  in  ponte 
féliciter  resistentem  ; aspicite  Decios  illos,  subita  devotione 
Romanum  consulem  cum  legionibus  servantes,  magis  (verbo 

absit  invidia)  virtute  sua  quam  diis  frètes.  Quid  igitur?  Nonne 
ex  iis  exemplis  constat,  audaciam  aliquid  improvisi  atque 
immoderati  habere,  plus  iræ  parère  quam  rationi,  plus  im- 
petuiquamconstantiæ?  Plerumque  ruunt  incauti  in  pericula, 
quotquot  obvia  occurrunt,  qui  audaces  vocantur;  atque  ea  cu- 
pida  discriminum  appetitio,  dum  magnitudine  tantum  peri- 
culi  accenditur  et  furit,  prorumpit  in  incertum  finem,  nec 
prius  considérât  utrum  utile  aliquid  inde  oriatur,  an  susci- 
piatur  quod  supra  humanas  vires  positum  sit. 

«Quæquum  ita  sint,  amici,  specie  magis  admirandam  au- 
daciam videri  dixerim,  utpote  quæ  plus  fulgoris  habeat  plus- 
que  celeritatis;  re  aulem  ipsa,  majori  laude  dignam  fortitu- 
dinem,  quæ  nihil  inconsiderate  agat,  nec  magis  ad  propriam 
gloriam  quam  ad  publicum  bonum  et  ceterorum  salutem 
respiciat.  Plures  sua  cupiditas  suaque  ulilitas  audaces  effecit  ; 
fortes  vero  viros,  scilicet  quos  tanto  nomine  dignes  existima- 
mus,  nihil  nisi  patriæ  amor  et  publicorum  commodorum  stu- 
dium  excitavitet  confirmavit.  Utrum  pluris  eum  æstimabimus, 
qui  se  in  incerta  præcipitem  dat,  an  qui  cuncta  considerate 
suscipit,  atque  ita  suscepta  ad  communem  omnium  utilitatem 
perficit,  vel  si  maximietdiulurni  laboresperferendi  sint?  For- 
tuna  audaces  juvat  ; fortes  autem  ipsa  virlus  ac  vivida  voluntas. 
Quid  quod  interdum  verbum  illud  in  malam  partem  accipi 
potest?Benehabet  quod  consulum  forütudini  credatur  respu- 
blicarnam  sæpius  per  quorumdam  neqiiissimorum  audaciam 
in  summum  discrimen  projecta  est  : quod  aliud  nefariæ  auda- 
ciæ  exemplum  memorem,  quam  quod  vos  eliam  nuncin  anime 
versatis,  pestem  omnium  maxime  pertimescendam,  Calili- 
nam?  » 

SUJET  DE  DISCOURS  DONNÉ  A LA  FACULTÉ  DE  PARIS. 

(21  août  18  59.) 

ORATIO  CATOXIS  IN  SENATÜ. 

Cato  censorius  Carneadis  philosophi,  Atheniensium  legati,  de  juste  et  in- 
juste ambages  et  argutias  refellit,  logique  justitiæ  immutabili  dat  funda- 
menta  clarissimerum  populerum  annales,  vere  sapientium  præcepta,  ipsam- 
que  censcientiam  generis  humani. 

DÉVELOPPEMENT. 

Jampridem,  P.  G.,  vobis  populoque  Romano  soleo  dictitare, 
non  tantum  ex  hostibus  quantum  ex  rebus  novis  periculum  rei- 
publicæ  impendere.  Hodierno  potissimum  die  plus  quam  un- 
quam  alias,  si  hujus  Carneadis  ambagibus  et  argutiis  vos  irre- 
tiri  siveritis,  nulla  jam  est  calamitas  quamtimere  non  debea- 
mus,  nulla  pestis  quam  arcere  possimus.  Videte  quam  subtile 
sit  et  tenue  Græcorum  ingenium,  quum  Atheniensium  legatus 
nosfacetiis  et,  si  vera  dicere  audemus,  ineptiis  illudere  conetur, 
nedum  creditæ  sibi  provinciæ  dignitatem  gravitatemque  sen- 
tiat.  Videte  quanta  sit  istorum,  ut  sese  ridiculum  in  modum 
appellant,  philosopliorum  dementia,  utpote  qui  fas  ac  nefas, 
justum  et  injustum  miscere  velint,  et  sermonis  illecebris 
prope  sibi  omnium  opinionem  concilient. 

Ergo  tibi  excidit  e memoria,  nullum  esse  populum,  nullam 
gentem,  nullam urbem  quæ  legibus  et  judiciis  carere  potuerit, 
undejustitiam  tuerentur  etpœnas  ab  improbis  repeterent.  Ergo 
non  memineras  Lycurgum  Solonemque  omnemvitam  impen- 
disse  ut  Lacedæmoniisatque  Atheniensibus  justi  rectiquenor- 
mam constituèrent.  Ergo  ausus  es  jactare,  nihilesse  debono  et 
malo,dê  juste  etinjustocertum,  in  bac  urbe,  quam  noverasfir- 
missimo  Tabularum  nostrarum  monumento  stabilitam  et  quasi 

contra  stultitiam  defensam.  Qui  fieret,  nisi  lex  quædam  immuta- 
bilis  juslitiæ  exstaret,  ut  omnes  gentes  legibus  egerent  et  judi- 
ciis,  quibus  civitas  regeretur,  et  pacemintestinam,  quæ  maxime 
iiecessaria  videtur,  ageret?  Qui  fieret  ut  populi,  non  secus  ac 
cives,  quodam  sociali  jure  inter  se  jungerentur,  dicerenturque 
injusti  ac  perfidi  ii  qui  fœdera  rumpere  non  dubitarent? 

At  eliamsi  parum  confideres  clarissimorum  populorum  an- 
nalibus,  num  te  unum  contra  tôt  excellentissimorum  et  pru- 
dentissimorum  virorum  sententiam  oppones?  Fuerunt  enim, 
fueruntquondam  in  Græcia,  ne  te  externis  exemplis  terream, 
quidam  vere  sapientes,  qui  utilia  ac  sana  homines  docerent, 
nedum  eos  ad  corruptelam  pravasque  doctrinas  provocarent  : 
ii  tantum  merito  filôdo’^ot  appellabantur.  Quid  referam  septem 
illos  viros,  quorum  nomina  virtute  et  justitiæ  amore  conjuncta 
sunt?  Quid  referam  Aristidem,  qui  justi  cognomine  decoratus 
est  ? Quid  denique  referam  principem  omnium,  et  quanquam  in 
humana  figura  prope  deum,  Socratem?Ille  scilicet  sæpius  dis- 
cipulis  suis  ac  civibus  repetebat,  eam  esse  justitiam,  quæ  non 
tantum  ex  humanis  legibus  et  pœnis  aut  suppliciis  constaret, 
sed  in  ipso  numine  viva  vigeret,  æternam  purioremque  ima- 
ginem  induta. 

Quinimo,  nonne  unquam  vocem  illam  interiorem  audivisti 
quam  conscientiam  generis  humani  vocamus,  quam  quisque 
secum  fert  velut  aliquod  lumen  nulla  calamitate  neque  ullo 
vitio  exstinctum  ? Vel  si  nullæ  essent  leges  quæ  bonos  proté- 
gèrent, coercerent  improbos,  vel  si  cunctis  philosophis  animi 
acies  tam  obtusa  fieret  ut  certum  pro  incerto  existimarent, 
vox  ilia  nostræ  mentis  vehementius  resonare  non  desinerel 
quam  prava  ista  mendacia  talesque  argutiæ.  Manet  intus  te- 
nacissimum  rationis  judicium,  et  certa  cuique  opinio,  quid  sit 
justum,  quid  injustum,  quis  recte  egerit,  quis  perperam, 
quando  pœna  exposcenda,  quando  autem  præmium  tribuen- 
dum  sit.  Jam  tu  mihi  dicas  velim,  an  fallax  esse  videatur 
ea  conscientia,  qua  nos  donavit  ipsa  summi  numinis  voluntas. 
Sed  jam  plura  quam  decet  cum  islodisseruimus  tanquamcum 
digno  disputatore;  neque  vos,  P.  G.,  istiusmodi  argutiis  ne 

fidem  adhibeatis  timendum  est.  Censeo  tamen  cavendum  ne 
pessimi  ingenii  facundia  plebi  noceat,  legalumque  ad  suos  re- 
mittendum  sine  mora,  priusquam  forum  pariter  ac  curiam 
pessimo  sermone  fœdaverit. 


LI 

SUJET  DE  DISCOURS  DONNÉ  A LA  FACULTÉ  DE  PARIS. 

(23  août  1859.) 

MILTIÂDIS  ORÂTIO. 

Miltiades,  suasurus  novem  aliis  Atheniensium  ducibus,  ut  Persis  obviam 
irent,  nequc  tantum  mœnibus  sc  defenderent,  dicet  Eretriam  quidem  esse 
captam,  sed  proditione  suorum,  non  virlute  hostium;  Atheniensibus  aiitem 
subsidio  venisse  Platæenses,  Lacedæinoniis  quoque  jam  iter  ingressis  ; addet 
hand  incertarn  esse  fortunam  pugnæ  adversus  barbarorum  inordinatam  atque 
imbellem  turbam;  oslendetque  Marathona  campum,  diis  juvantibus,  ido- 
neuni  victoriæ. 


DÉVELOPPEMENT. 

Hoc  gloriosum  munus,  commilitones,  a civibus  nostrisacce- 
pimus,  ut  libertatem,  a domesticis  tyrannis  nuper  vindicatam, 
ab  exlernis  tyrannis  tutaremur,  et  in  posterum  firmaremus. 
Itaque,  manibus  cum  boste  nondum  conserlis,  de  sainte  rei- 
publicæ  turpiterdesperaretur.  Haudscioanvobis  Eretria  capta 
bujus  urbis  expugnationein  portendere  videatur  ; ego  vero 
Eretriæ  sorte  non  moveor,  quod  compertum  babeo  insanam 
bostium  temeritatem  nimiamque  sui  fiduciam  in  diescrescere, 
vires  autem  victoriis  ipsis  debilitari.  Nempe  multitudine  sua 
confidunt,  quæ  omnia  confuse  et  promiscue  agentibus  ad  cla- 
dem  potins  quam  advictoriam  adjumento  est.  Dummodo  igi- 
tur  prudentiam  temeritati,  multitudini  disciplinam,  virtutem 
consideratam  ardori  inconsiderato  opponamus,  et  boc  bene 
fixum  omnibus  destinatumque  in  animo  sit,  in  prælio  potius 
quam  in  fuga  mortem  oppetere,  vicimus. 

Cerlo  enim  scio  Erelriam  prodilione  suorum  traditam;  non  ' 
vi  expugnatam  : qnod  nobis  documenlo  sit  melius  tutiusque 
fore  Persis  obviam  ire  quam  nos  mœnibus  defendere,  in  hos- 
tem  impeliim  facere  quam  hostis  impetum  cxspectare.  Nam  si 
obsidionem  sustinere  statutum  est  atque  nobis  decretum,  non 
tantum  vilæ  et  libertatis  in  discrimen  adducimur,  sed  in 
certum  exilium  irruimus.  Nequidquam,  duces,  novis  operibus 
urbem  clauditis,  civesque  ad  defendendnm  domos  suas  deo- 
rumque  templa  cum  uxoribus  et  liberis  suis  hortamini.  Non 
loquor  de  proditione,  a qua  multis  gravibusque  de  causis 
caveamus.  Quid  enim  mirum  si  Persæ  donis  et  Hippias  pro- 
missis  aliquem,  ob  veterem  amicitiam  aut  naturalem  quam- 
dam  inconstantiam  jam  bonos  in  Pisistratidas  animos  geren- 
tem,  in  bis  ipsis  mœnibus  consiliorum  suorum  conscium  et 
adjutorem  habeant?  Sed,  remoto  omni  proditionis  periculo, 
nonne  timendum  erit  ne  undique  ab  liostibus  circumsessi 
famé  potius  quam  armorum  vi  in  dedilionem  trahamur  ? Et 
Platæensium  Lacedæmoniorumque  auxilium,  quos  iter  jam 
ingressos  accepimus,  nobis  quid  proderit  ? Quos  si  in  mœ- 
nia  receperimus,  fînem  belli  et  ruinam  hujus  urbismaturabi- 
mus. 

Inferendum  igitur  nobis  ultro  bellum,  non  exspectandum  : 
major  enim  spes  majorque  est  animus  inferentis  vim  quam 
arcentis.  Nec  quam  magni  nominis  est  bellum,  tam  difficilem 
existimarilis  victoriam  fore.  Non  virtus  illis  barbarisest  quam 
timeamus,  sed  temeritas  quæ  ad  primum  impetum  viget, 
deinde,  velut  emisso  aculeo,  torpet.  Pugnabimus  cum  incondito 
et  inordinato  exercitu,  de  quo  allatum  est  mibi  alium  nihil 
præter  jaculum  habere,  alium  funda  saxa  librare,paucis  justa 
arma  esse.  Quomodo  igitur  liæc  tôt  gentium  e latebris  suis 
extrusa  moles,  quæ  effuso  agmine  adventat,  Græcis  potest  esse 
terribilis?  Nostrum  mobile  et  expeditum  agmen  erit,  illud  ob 
multitudinem  tardum  et  impeditum.  Apud  nos  vir  viro,  armis 
arma  conserta  erunt;  ad  nutum  monentis  intenti,  quod  impe- 
rabuntur  omnes  exaudient.  Sequi  enim  signa,  ordines  servare 
omnemque  militiæ  disciplinam  non  duces  magis  quam  milites 

didicimus  et  callemus.  Huicautem  exercitui  tironi,  ignoto  du- 
cibus,  ignorantique  duces,  nulla  disciplina  exercitato,  omnia 
nova  et  incerta  in  bello  erunl.  Prælerea  non  eadem  nobis  et 
illis  necessitudo  impendet  : nos  pro  patria,  pro  libertate,  pro 
aris  etfocis  certamus;  nemini  igitur  timidoetignavo  licet  esse, 
sed  vincere  nécessitas  cogit;  illis  autem  supervacaneum  est 
pro  libidine  regis  pugnare.  Denique  Dario  major  turba  homi- 
num,  virorum  nobis  : illinc  plures  stabunt,  liinc  plures  dimi- 
caturi  sunt. 

Quamobrem,  commilitones,  quum  dies  adsit  quæ  judicet 
ulrum  Athenæ  primum  locum  in  Græciaobtineant,  an  Hippiæ 
immani  furore  iterum  exagitentur,  quæso  nostram  salutem  in 
vestra  potestate  sitam,  et  fortissima  quæque  consilia  tutissima 
esse  memineritis.  Si  malumus  obsideri,  Persarum  jugum  ac- 
cepimus.  Sin  autem  copias  in  aciem  educimus,  deos  secundos 
victoriamque  certain  habebimus.  Quid  ergo  moramur?  Quin 
Marathona  advolamus,  hostemque  vixdum  in  littore  expositum 
in  mare  pellimus?  Hæc  salutisuna  viapatet.  Hic  conficiendum 
bellum  in  nos  susceptum,  decernendumque  utrum  Athenæ 
liberæ  sint  an  servituræ. 


LU 

SUJET  DE  DISCOURS  DONNÉ  A LA  FACULTÉ  DE  PARIS. 

(24  août  1859.) 

CSKEAS  m SENATÏJ  ROMANO. 

Postquam  se  non  sine  magna  reverentia  in  curiani  adinilti,  tanquam  in 
regiini  concilinm,  dixcrit,  Pyrrhi  nomine,  cujus  modeste  victoriam  memo- 
rabit,  exponet  regem  captos  in  prælio  sine  pretio  reddilurum  ; optandum 
autem  esse,  ut  inter  forlissimum  populum  et  clarissimum  hæredem  Alexandn 
jungeretur  fœdus,  quo  gcnlis  utriusque  potentiam  confirmarent  ; quoniam 
vero,  diis  volentibus,  res  Pyrrho  bene  cesserit,  œqiuim  esse  ab  ipso  pacem 
et  amicitiam  conciliari. 

DÉVELOPPEMENT. 

Milli  Romanam  urbem  ingredienti  summa  admiratio  men- 

tem  subiit,  quum  totam  civium  multitudinem  ferocem  aspectu 
nec  rebus  parum  secunclis  desperanlem  viderem,  atqiie  ad- 
ventu  meo  excilatam  polius  quam  perterritam;  nunc  vero, 
Paires  Conscripti,  quum  in  hune  ordinem,  in  banc  curiam 
incedo,  non  jam  tantum  admirationemoveor,  sed  magna  qua- 
dam  reverenlia,  quippequi  vere  mihi  videre  videar  sedentem 
circa  mie  innumeram  regum  turbam,  atque  unius  urbis  pu- 
blicas  res  agitantem.  Fuerunt  e nostris  qui  dicerent,  mihi  haud 
gravem  neque  onerosam  a Pyrrho  rege  constilui  provinciam, 
ut  populum  Romanum,  nec  quidquam  aliud  quam  cives, 
adirem  nobisque  conciliarem.  At  contra  quis  sit  ille  populus, 
jam  satis  novi  ; nunc  experior  qui  sint  illi  cives,  quam  regi- 
bus nostris  similes,  et  majestate  et  vultus,  ut  ita  dicam,  au- 
dacia.  Nec  tamen  doleo  quod  mihi  cum  fortissimis  una  ac 
prudentissimis  viris  de  bello  et  pace  agendum  sit;  nam  cum 
fortibus  ingeniis  libéré  loqui  licet  et  omnes  ambages  missas 
facere,  ut  vera  et  vivida  rerum  faciès  exponatur;  cumpruden- 
tibus  autem,  nihil  incautum,  nihil  audacius  aut  temerarium 
timendum  est. 

Non  me  hue  legatum  Pyrrhus  misit,  P.  G.,  ut  magnisverbis 
victoriam  jactarem,  vosque  terrerem  relata  superbius  pugnæ 
ad  Heraclæam  commemoratione.  Quod  si  ideo  venissem,  jam 
desisterem  a consilio,  neque  mihi  verba  facienda  arbitrarer, 
postquam  et  populi  et  senatus  fortitudinem  dignitatemque 
intuitus  sum.  Hoc  igitur  audite,  Pyrrhum  diis  immortalibus 
imprimis  gratias  agere,  quod  victoriam  reportaverit  vix  in- 
gressus  extremam  îtnliæ  partem,  neque  ita  rebus  suis  confia 
dere,  ut  solitam.  victoris  arrogantiam  imitari  velit.  Scilicet, 
quum  inter  vestros  nostrosque  dimicaretur,  res  ita  æquo 
marte  paribusque  hinc  atque  illinc  viribus  sese  agebat,  ut 
fortasse  multo  diutius  pependisset,  nisi  nos  melius  ad  prælium 
instructos,  melius  etiam  (absitverbo  invidia)  exercilatos  vêtus 
majorum  nostrorum  consuetudo  atque  industria  præstitisset. 
Quare  Pyrrhus,  miratus  militum  vestrorum  virtutem  et  totius 
reipublicæ  constantiam  ac  robur,  vobiscum  non  pro  belli  jure 
agere  in  animo  habet,  tanquam  polius  amicos  quam  hostes 

existimet  : si  vos  hostes  semper  mansuros  putaret,  captos  in 
prælio  non  nisi  pactamercede  redderet,  nec  reddere  deberet; 
mine  autem  sine  pretio,  nulla  sponsione  exacta,  se  eos  vobis 
redditiiriim  promiltit;  nec  pauci,  quamvis  se  omnes  fortiter 
gesserint,  in  maims  nostras  deciderunt  : quid  jactare  susci- 
piam,  quani  gratum  vobis  futurum  sit  liberos  et  amicos  sine 
iilla  ærarii  jactura  recuperare,  quam  utile  restituere  justas 
legiones  et  truncatam  reipublicæ  tutelam? 

Non  argentum  poscit  Pyrrhus,  nec  quidquam  quod  sibi 
inagis  conveniat  quam  vobis;  hoc  autem,  quod  utrique  genti 
eadem  commoda  conferre  polest,  ut  fœdus  cum  ipso  jungere 
non  dedignemini,  exposcit  atque  obtestatur.  Jam  enim,  si 
libet,  considerate  quantæ  gentes  in  ilia  ad  Heraclæam  pugna 
inanus  conseruerint  : hinc  fortissimus  Italiæ  populus  cum  in- 
victo  adhuc  Romanorum  armorum  lerrore,  illinc  acerrimi  to- 
tius  Asiæ  Græciæquedomitores  cum  clarissimo  hærede  Alexan- 
dri.  Quid  ergo?  dum  se  invicem  dilacerant  et  destruunt,  nonne 
existimalis  valde  gaudere  ceteras  gentes  et  sperare  si'mul  fore 
utaliquando  e nostraditione  évadant?  A t sipacemet  amicitiam 
vobis  cum  Pyrrho  esse  volueritis,  quanlo  in  melius  res  mu- 
lata  erit  ! nisi  forte  non  persuasum  habelis,  plus  valere  con- 
junctam  duorum  populorum  quam  divisam  utriusque  poten- 
tiam,  et  vim  magis  in  concordia  se  manifestam  efïicere  quam 
in  certaminibus. 

Reliquum  est,  P.  G.,  ut  de  pacis  conditionibus  agamus.  Hoc 
tamen  antea  a vobis  petam,  an  æquum  censeatis  ab  illo,  qui 
rem,  diis  bene  juvantibus,  prospéré  gesserit,  quem  victorem 
non  modo  cunctæ  magnæ  Græciæ  urbes  quasi  triumphantem 
arcessantetaccipiant,  sedipsi  Gampani,  ipsi  Samnitesundique 
adeant  et  socium  appellent,  pacem  conciliari  et  constitui?  Si 
vos  rogat,  ut  libéras  omnes  majoris  Græciæ  gentes,  quas 
præsertim  sui  nominis  suæque  societalis  habet,  constiluatis  in 
posterum;  ac  præterea  Samnitibus  res  reddatis,  quascumque 
vobis  bello  usurpare  licuit  : si  denique  captos  in  prælio,  ut  jam 
dixi,  sine  pretio  ad  vos  reduci  jubet  : qu  d est  postea,  quod 
vobis  aut  indignum,  aut  lurpe,  aui  in  quum,  eut  incomicodum 

videatur?  Veslræ  est  prudentiæ,  P,  C.,  vestræque  humani- 
lalis,  non  velle  arma  iterum  experiri,  at  potins  Pyrrlii  amici- 
liam..  Quod  faxitis,  nostros  vestrosque  deos  velim  fortunare. 


LUI 

SUJET  DE  DISCOURS  DONNÉ  A LA  FACULTÉ  DE  PARIS. 

(26  août  1859.) 

TÂXILBS  AD  PORUItl  DE  ALEXANDRO. 

Fatebitur  eum  esse  Porum  a quo  India,  si  defendi  posset,  defenderetur; 
at,  quoniam  rege  ante  omnia  dignum  est  gloriæ  suæ  populorum  salutera 
anteferre,  oslendet  Alexandrum,  Dario  viclo,  montes  fluviosque  Asiæ  cursu, 
non  belle,  perlustrasse,  et  nunc  per  bénéficia  potentiam  suani  declarare  mor- 
talibus  ; finietque  suadendo  ut  talem  virum  amicum  potius  quam  hoslem  ha- 
bere  malit. 

DÉVELOPPEMENT. 

Scio  equidem,  Pore,  in  tali  rerum  concursu,  cum  undique 
Alexander  immineat  exercitumque  suum,  magna  ac  recenti 
gloria  præfulgentem,  secum  trahat,  novos  ardenti  animo 
præsumens  triumphos,  dulce  tibi  ac  décorum  videri  milites 
Inos  opponere  et  ad  bellum  adversus  novum  hostem  prodire. 
Neque  me  fallit  insuper  te  arma  paravisse,  te  elepliantorum 
greges  coegisse,  tantum  denique  belli  apparatum  instruxisse 
ut  quibusdam  non  impar  videaris  qui  cum  ipso  Alexandro 
collucteris.  Quod  quidem  tanti  belli  onus  suscipere  solus  susti- 
neas,  quod  Indiam  ostendere  velis  non  femineo  cultu  corrup- 
tam  neque  irnbelli  otio  enervatam  esse,  et  gaudeo  et  tibi  gra- 
tulor.  Cum  vero  veteri  jam  amicitia  conjuncti  simus,  te  con- 
siliis  meis  augere  statue,  ne  conatus  tui  in  vanum  effluant 
eaque  ipsa  tibi  damno  vertantur,  quæ,  ut  ipsum  Alexandrum 
perderes,  paravisti. 

Quis  est  enim  ille  Alexander  qui  suis  cum militibusÆgyplo, 
Assyria,  Persarum  gente  perlustratis  et  vastatis,  mundi  lotius 

dominationem  affectât,  neque  jam  angustis  paterni  regni  limi- 
tibus  contentus,  ex  sterilibus  Macedoniæ  campis  ad  dites  Asiæ 
terras,  ad  beata  rura,  pæne  fabuloso  cursu  evolavil?  Num  eum 
esse  putas  quem  belluarum  ignotariim  species  conterreat,  qui 
neque  torrentes,  neque  amnes,  neque  hoslium  arma,  neque 
(quod  periculosum  magis  est)  urbium  illecebras  expalluit? 
Nunc  enim  ætate  adhuc  juvenis  et  in  dies  audacior  nova  con- 
silia  suscipit  et  absolvit.  Parte  alia  in  promptu  validum  exer- 
citum  liabet,  assiduæ  fortunæ  fidentem,  quem  non  tantum 
patriæ  amor  impellit  et  alit,  quem  vero  tantus  erga  ducem 
cultus  ac  fere  religio  instigat  ut  omnes,  vel  ad  remotissimas 
gentes,  Alexandre  auspice,  prodeant. 

Quos  vero  milites  tanto  exercitui  opponas  ? Quid  nisi  im- 
belles copias  quæ  nondum  adversus  bostilia  agmina  congressæ 
sunt  ? Num  male  instructum  hoc  et  sine  virtute  pecus  illossub 
ditionem  tuam  redacturum  putes,  quos  neque  Ciliciæ  fauces, 
neque  Mesopotamiæ  campi,  neque  Tigris  et  Euphrates  conter- 
ruere?  Aut  num  te  credas,  virtute  tua  propria  et  peculiari  in- 
volutum,nonimparem  esse  qui  eosfundereetfugare  valeasqui- 
bus  apud  Granicum,  apud  Issum,apudArbellascessit  Victoria? 
Neque  virtutem  tuam  neque  ingenium  extenuare  et  elevare  in 
anime  est;  te  vero,  si  vel  paululum  et  vires  tuas  et  tuæ  gentis 
opes  perscruteris,  jam  ante  ipsam  pugnam  ab  omnibus  dere- 
lictum  senties,  neque  viam  unam  tibi  salutis  esse  mansu- 
ram,  sed  cum  fortitudine  aut  potius  cum  temeritate  mo- 
riendum. 

Sed  portenta  mea  amoveo  : utinam  enim  falsus  vates  sim  f 
Si  prospéré  (quod  vero  cum  eventu  repugnaturum  sentio) 
aut  una  aut  pluribus  cladibus  attritæ  sint  Alexandri  copiæ, 
quid  nisi  vanam  gloriam  et  stérile  decus  ex  tanto  triumpho 
paries  ? Imo  Alexander  ex  tali  strage  ad  victoriam  resurget 
et  acceptum  dedecus  novis  tropæis  exsolvet.  Præterea  nec 
præda  nec  opes  suppeditarentur.Quippe  Macedones  sineimpe- 
dimentis,  sine  magnifico  apparatu  ad  bellum  prodeunt,  arma 
tantum  in  manu  habentes,  rem  timendam  sane  potius  quam 
cupieiidam.  Quod  si  autem  non  te  indignum  tibi  videatur  vie- 

loris  loges  ferre  et  ilia  quæcumque  pati  qiiæ  Alexaiidro  libebit, 
majorem  ex  ipsa  tua  submissione  fructum  quam  ex  ipsa  Vic- 
toria parabis.  Te  enim  auxilio  suo  et  opibus  acljuvabit  Alexan- 
der ille,  cujus  non  sine  qiiodam  terrore  nomen  vel  forlissimi 
exaudiunt. 

Nostrum  igitur  exemplum,  rex,  exsequere.  Me  qiiidem  pu- 
deret  regalia  officia  repudiare  et  ex  ipsa  vilæ  Donna  quæ  re- 
gem  decet  detorqueri.  Cum  vero  non  tantum  commoda  noslra 
in  dubio  versentur,  sed  ipsa  subjectorum  nostrorum  salus  in 
aléa  sit,  diutius  dubitare  et  incerto  animo  pendere  nefas  esset. 
Alexandre  igitur  confidamus  virique  magnanimitatem  implo- 
remus.  Qui  quidem  non  nos  ut  vicies  et  subjectos,  sed  ut  reges 
habebit. 


LIV 

SUJET  DE  DISCOURS  DONNÉ  A LA  FACULTÉ  DE  PARIS. 

(27  août  1859.) 

ORATIO  CIVIS  ATHEKIENSIS  AB  TÜEMISTOCLE3I. 

Themisloclem,  propter  inimicorum  invidiam  in  exsilium  pulsum,  deterret 
unus  e commilitonibus  a consilio  Persas  adeundi,  quibus  victis  patriam 
olim  servitute  libérasse!. 

DÉVELOPPEMENT. 

Si  hoc  ila  fato  datum  erat,  ut,  qui  Græciam  ad  Salamina 
servitute  liberaret,  is  a civibus  suis  pulsus  abiret,  et  soins  bac 
patria  quam  omnibus  servaverat  frui  non  posset,  lætari  tamen 
debes  te  a diis  immortalibus  missum  esse  qui  servares,  memo- 
riaque  rerum  gestarum  tuarumanimum  afflictum  et  jacentem 
erigere  et  recreare.  Ærumnæ  enim  tuæ  nonnullam  babent 
in  se  consolationem.  Non  peccata  luendatibi,  sed  tua  virtiUis, 
ingenii  et  fortunæ  præstantia  ; adeo  maximæ  vel  forliiuæ  mi- 
nime credendum  est.  Nempc,  sicul  montes  fulmen  plerumque 

ferit,  ita  invidia  homines  in  excelsissima  sede  dignitatis  alquo 
honoris  sedentes  præcipitat,  et  cxsilium  sæpissime  trimnpiio 
subest.  Nec  immerita  pœna  gloria  tua  obscurabilur,  sed  op- 
timo  cuique,  ingrati  animi  vitium  horrenli,  calamitalibussuis 
illustrata  et  consecrata  videbitur.  Egredere  igitur  æquo  animo 
bis  mûris  quos  suscitavisti,  injuriamque  illam  virtute,  quæ 
nullis  miseriis  labefactari  possit,  sustine. 

Attamen  non  te  celatum  volo  quot  et  quanta  mala  te  ma- 
neant.  Utinam  exsilio  calumniam  effugeris  ! Sed  inimici  tui  le 
profectum  absurdissimis  criminibus  persequentur  et  laces- 
sent.  Quamobrem  tibi  magnopere  cavendum  est  ne  tenuissima 
insinuet  animis  suspicio.  Sedulo  in  primiselige  sedem  exsilio 
tuo.  Vidimus  quidem  Miltiadem,  pecunia)  captæ  arcessitum, 
morientem  in  vinculis  ex  vulneribus  quæ  pro  republica  ex- 
ceperat.  Num  autem  arbitraris  eosdem  homines  invidos  et 
malos,  a quibus  vir  ille  præstantissimus  conscius  et  adjutor 
Persarum  fuisse  arguebatur,  si  profugus  Persas  adieris,  te 
calumniis  non  insectaturos,  quem  bostem  palriæ  tuæ  ob 
injuriæ  dolorem  fingi  nihil  negotii  erit?  Quod  si  Artaxerxes 
sponte  sua  bellum  nobis  indixerit,  spe  inductus  dedecus  ad  Sa- 
lamina  acceptum  delendi,  dicenl  a te  regem  ad  arma  vocatum 
fuisse.  Denique  compertum  habe,  quodcumque  Artaxerxes  ad- 
versus  Græcos  susceperit,  id  tuum  opus  fore.  Tuam  equidem 
magnitudinem  animi,  tuam  üdem,  tuum  amorem  patriæ  novi  : 
sed  apud  vulgus  nimis  credulum  potest  aliquid  falsum,  vel 
absurdum  pro  vero  credi.  Nonne  autem  bis  insectationibus 
affliclus  tuo  vitio  in  extremum  malorum  omnium  descendisse 
tibi  ipsi  videberis  ? 

Præterea  quo  ore,  quo  vultu  te  a Persis  acceptum  iri  arbi- 
traris ? Quam  apud  eos  quos  salvos  conservavisli  non  invenis, 
eamne  apud  eos  quos  vicisti  benevolentiam  et  gratiam  inventes? 
Te  quem  Atbenæ  emisere,  ejecere,  aula  regis  benigne  excipiet! 
Te  miserum  et  supplicem  Artaxerxes  faslidiose  accipiet,  aut 
ego  fallor.  Sin  autem  te  honorifice  acciperet,  valde  timerem 
(quod  omen  dii  avortant  1)  ne  tua  opéra  ad  debellandam  Græ- 
ciam  velletuti,  fidemque  tuam  beneficiis  suis  sollicitarct.  Duo 

sunt  igitur  maxime  fugienda  tibi,  aut  proditorem  autingratum 
liaberi.  Si  perstiteris  in  consilio  Persas  adeundi,  teAthenienses 
profecto  malum  civem,  Persæ  imporLunum  aut  ingralum 
hospitem  existimabunt.  Ita  fîeri  potest  ut  olim  ex  aula  regis 
exigaris,  et  multitude,  varii  semper  ac  versatilis  ingenii,  quæ 
te  ex  bac  urbe  exterminavit,  et  forsan  aliquando,  mutatis 
animis,  revocare  posset,  eumdem  hospitem  Persarum  factum 
nunquam  revocet. 

Alio  igitur  oculos  conjice.  Nonnullæ  sunt  in  Græcia  civitates 
per  tuam  victoriam  integræ  et  incolumes  quæ  te  hospitio  ex- 
ciperent.  Hic  saltem  gratos  homines,  bonos  animes  in  te  ge- 
rentes,  admiratoresque  tuæ  gloriæ;  hic  libertatem  qua  ablata 
omnis  vitæ  jucunditas  tollitur;  hic  alteram  patriam  reperies, 
nec  suspicionibus  et  telis  invidiæ  propositus  eris,  nec  publi- 
cus  hostis  existimabere. 


LY 

SUJET  DE  LETTRE  DONNÉ  A LA  FACULTÉ  DE  CAEN. 

(l«^  août  1859.) 

ÜNVS  INTER  PRIMORES  CARTHAGINIENSIS  EXERCITUS  ANNiR.Vi.EM 
HORTATÜR,  JAMDIU  CAPÜÆ  OTIANTEM,  UT  TANDEM  ROMAM  AGGP.E- 
DIATUR. 

DÉVELOPPEMENT. 

Jamdudum,  Annibal,  cupiens  te  belli,  cujus  memoriam 
amisisse  videris,  admonere,  dubito.  Sed  me  tandem  vera  loqui 
nécessitas  cogit.  Nam  si  fuit  unquam  quod  populus  Romanus 
hostium  suorum  inconstantia  et  imprudentia  lætaretur,  nul- 
lius  inertia  tam  mérité  quam  nostra  lætatus  est.  Quum  enim 
res  nostras  resque  Romanas  considéré,  nos  Capuæ  otiose  se- 
dentes  et  hiberna  protrahentes,  Romanes  vero  novos  exercitus 
colligentes  populosque,  qui  ad  nos  defecerunt,  reducentes  ad 
officium,  ii  ad  Cannas  vicisse  mihi  videntur. 

Gur  igitur  quæ  primum  cogitaveras,  ea  non  perfecisti?  Post- 
quam  enim  inlellexeras  nihil  de  imperioin  Hispania  posse  de- 
cerni,  bellum  in  gremium  potentiæ  Romanæ  transtulisti.  Nunc, 
hoste  tôt  cladibus  profligato,  quid  moraris  ? quin  visceribus 
reipublicæ  ferrum  admovere  festinas?  Roma  oppugnanda  fuit 
quum,  castris  inter  Anienem  atque  urbem  posilis,  licuit  ma- 
tronis  e mœnibus  conspicere  agrum  ferro  ignique  vastatum, 
prædas  hominum  atque  pecudum  actas,  villas  incensas  et  fu- 
mantia  passim  tecta.  Quid  tune  præsidii  erat  quod  Romam 
defenderet?  mulierculce  tantum,  pueri,  senes,  pavidaque  turba 
quæ  fuga  e Gannarum  strage  evolaverat.  Omnis  autem  ilia  au- 
dacia,  quain  primis  hosti  præstiteras,  tibi  admodum  defuit. 

Expergiscere  igitur  aliquando.  Quoniam  opportunitatem 
temporis  neglexisti  et  trepidationem  quæ  cladem  excipit,  ne- 
cesse  est  prælio  diutius  non  supersedeas,  nisi  velis  rem  cunc- 
tando  perdere.  Dum  enim  Romani  tollunt  animos,  milites  tui 
divitiis  et  deliciis  in  regione  amœna  diffluentes  languent  otio; 
mores  labuntur,  militiæ  disciplina  solvitur,  sine  qua  milites 
mercede  paratos  in  officie  continere  nemo  ullo  pacte  potest. 
Quamobrem  eos,  ut  munera  impigre  obeanb  utfamem,  frigus 
et  calorem  eadem  patientia  ferant  qua  tulerunt,  belle  iterum 
assuescere  necesse  est.  Nam  mox  arma  signaque  eadem  nosces 
quæ  ad  Trebiam,  Trasimenumque,  postremo  ad  Gannas  vi- 
disti;  militem  alium  profecto  senties  te  in  hiberna  Gapuam 
duxisse,  alium  inde  eduxisse. 

Italiam  vero  quam  nuper  adveniens  injuriis  Romanorum 
exagilatam  paratamque  anime  ad  dimicandum  cum  gravibus 
superbisque  dominis  invenisti,  quantum  mutatam  ab  ilia  vi- 
debis  î Nam  Marcellus,  dum  tempus  otio  terimus,  Ramnitium 
agrum,  bac  æstate,  te  non  modo  incolumi  et  victore  sed  præ- 
sente,  ita  devastavit,  ut  Samnites  parvi  ad  tuendam  Nolam 
præsidii  sint,  Romani  vero  jactent  Gapuam  Annibali  Gannas 
fuisse,  ibi  virtutem  bellicam,  ibi  militarem  disciplinam,  ibi 
præleriti  temporis  famam,  ibi  spem  futur!  Pœnis  exstinctam. 
Si  igitur  populos,  qui  te  Italiam  invadentem  liberatorem  cum 
summa  exspectatione  et  gestienti  lætitia  salulaverunt,  in  ûdem 

receptos  istis  artibus  tutaris,  cum  Romanis  victis  quam  cum 
Annibale  victore  amicitiam  facere  antiquius  habebunt. 

Quare  si  vis  tôt  laborum  præmia  non  disperdere,  socios  a te 
non  alienare,  denique  milites  servare,  fortes  etiam  reliquias 
illorum  virorum  a quibus  Pyrenæi  Alpiumque  superata  sunt 
juga,  opus  tanta  audacia  conceptum,  tanta  peritia  acfelicitate 
inceptum,  perfice.  Quin  nos  Romam  aggredi  jubés  ? Hic  belli 
finis  erit.  Roma  capta  a radicibus  exturbatum  corruet  illud 
imperium,  quod  tuæ  victoriæ  labefactaverunt.  Memento  te 
illud  olim  promisisse  qaum,  ante  aras  deorum,  juravisti  in 
verba  Amilcaris  patris  tui  fore  ut  non  conquiesceres  prius- 
quam  nomen  Romanum  ex  orbe  terrarum  tolleretur.  Nullane 
tibi  religiojurisjurandi?Num  Amilcarem  e Sicilia  a Romanis 
expulsum  oblivisceris?  Num  odium  tuum  Cannæ  expleverunt? 
Ultio  in  manibus  tuis  est  : vellere  signa  jubé. 


LVI 

SUJET  DE  LETTRE  DONNÉ  A LA  FACULTÉ  DE  PARIS. 

(9  août  1859.) 

MARCUS  TULLIUS  PROFITETÜR  SE  GLOllIÆ  AMANTEM  ESSE. 

DÉVELOPPEMENT. 

Te  meum  de  Officiis  libellum,  Marce  fili,  quem  tibi  scripsi, 
sedulo  evol visse  vehementer  gaudeo.  Nam  vellem  Athenis,  ubi 
litterarum  et  philosophiæ  præceptis  et  institutis  abundas,  ope- 
ram  in  primis  dares  illi,  quæ  est  de  vita  et  de  moribus  homi- 
num,  philosopbiæ.  Nemo  enim  est  cujus  vita  vel  privatis,  vel 
publicis,  vel  bellicis,  vel  forensibus  officiis  vacare  possit.  Tibi 
ita  persuade  ab  adolescentia  nihil,  in  bac  vitaofficiorumplena, 
magno  opéré  expetendum  esse  nisi  laudem  atque  honestatem; 
bac  detracta,  nihil  superesse  cur,  in  hoc  tam  exiguo  vitse 
curriculo  et  tam  brevi,  tantis  nos  laboribus  exerceamus. 

Equidem  memini  gloriam  a multis  philosophis  appellatam 
esse  aliquid  fluxum  et  caducum,  aliquid  inane,  spirantibus 
tantum  utile  et  jucundum,  defunctis  certe  nihil  proficiens  ; 
stultos  vero  eos  haberi  qui  rem  vilissimam  maximo  pretio, 
facta  totius  vitæ  suæ  otii  et  tranquillitatis  jactura,  emerint. 
Illi  autem  humanum  ingenium  admodum  ignoravisse  mihi 
videntur.  Omnes  enim  trahimur  laudis  studio  ; optimus  quis- 
que  maxime  gloria  ducitur,  et  in  ea  persequenda  omnes  cru- 
ciatus  corporis,  omnia  pericula  mortis  atque  exsilii  parvi 
ducit.  Nullam  virtus  aliam  mercedem  laborum  periculorum- 
que  desiderat  præter  laudem  et  gloriam.  Nonne  autem  ipsi  illi 
philosophi  illis  libellis,  quos  de  contemnenda  gloria  scribunt, 
nomen  inscribunt  suum? 

Vera  quidem  et  sapiens  animi  magnitude  honestum  in  factis 
positum,  non  in  gloria  judicat  : non  tantum  décorum  habet 
quod  nobilitatum  est.  Sæpe  enim  accidit  ut  præclarissimi  viri 
gloriam  sibi  debitam  ab  æqualibus  non  obtinuerint;  alii  vero 
gloriam  sibi  ætatesua  tribulam  apud  posteras  integram  et  in- 
columem  non  retinuerint,  qui  divinas  humanasve  leges  quid- 
quam  læserant.  Itaque  homines  gloriam  consectando  memi- 
nisse  debentse  deum  habere  testem,  qui  mente  nostra  insidet, 
et  judicium  de  omnibus  factis  nostris  ferre solet.  Quem  semper 
audire  et  consulere  decet,  ne  quid  facturi  dicturive  simus  quod 
veritati  ac  justitiæ  repugnet. 

Virtutem  igilur  per  se  expetendam  volumus.  Quæ,si  conspi- 
cimus  eam,  priusquam  cupiditates  judicium  veri  sustulerint, 
incredibiles  sui  excitât  amores.  Sed  volumus  etiam  aliquem 
locum  esse  gloriæ.  Nobis  enim  inter  virtutem  et  voluptatem 
animum  ancipitem  aliquando  gerentibus  spes  gloriæ  ad  virlu- 
temopitulatur;  animum  nostrum  interdum  labantem  erigit. 
Quot  præstantissimis  viris  gloriam  quærendo,quam  sibi  æter- 
nam  pepererunt,  rempublicam  continere  et  slabilire  consiliis 
aut  morte  contigit!  Quid  enim  nos  tantislaboribus  frangimus, 
quid  tôt  curis  vigiliisque  angimus?  Certe  si  nibil  animus  præ- 
sentiret  in  posterum,  et  iisdem  finibus  quam  vita  gloria  cir- 
cumseriberetur,  nisi  cerneret  posteritatem  ad  se  pertinere,  an 

censes  Africanum  et  Paullum,  et  tôt  excellentes  viros,  reipu- 
blicæ  quondam  præsidium  et  lumen,  tôt  diurnos  nocturnosque 
labores  domi  militiæque  suscepturos  fuisse?  Nemo  unquam 
hoc  mihi,  Marce  fili,  persuadebit.  Nonne  enim  iis  mullo  me- 
lius  placuisset  otiosam  et  quietam  ætatem  sine  ullo  labore  et 
contentione  Iraducere?  Sed  animus  se  erigit  posteritatemque 
semper  prospicit,  quasi,  quum  excesserit  e vita,  tum  denique 
victurus  sit. 

Me  vero  (ut  de  me  ipso  aliquid  glorier)  cur  credis  tanta  co- 
natumesse,  nisi  quod  ad  memoriam  posteritatis  pertinerent? 
Quam  semper  intuens  in  eaque  defixus,  rerum  gestarum  gloria 
florere  studui,  ut  vel  in  negotio,  vel  in  otio  cum  dignitate  esse 
possem.  Quapropter  ab  ilia  spe  cogitationum  et  consiliorum 
meorum,  ab  iiiünito  forensium  rerum  labore  et  ambitionis 
occupatione,  maximæ  moles  molestiarum  et  turbulentissimæ 
tempestates  me  non  deterruerunt.  Sed  in  ipsa  perturbatione 
disciplinæ  veteris,  in  medio  rerum  omnium  certamine  et  dis- 
crimine, tempus  omneconsulatus  noslri  objecimus  iis  fluctibus 
qui  nobis  in  communem  pestem  ingruebant.  Quare  igitur  in 
hisangusliis  lemporis  obsecutussum  studiis  meis,  et  quantum 
mihi  vel  fraus  inimicorum,  vel  causæ  amicorum,  vel  respu- 
blica  tribuerat  otii,  ad  scribendum  contuli?Scilicetquia  vide- 
bam  ad  famam  nostram  non  nihil  intéressés!  de  omni  ratione 
dicendi,  de  officiis,  de  moribus,  de  legibus,  de  natura  rerum 
aliquid  polilius  psrfecliusque  protulissem,  ac  potuissem  con- 
ferri  iis  qui  vel  in  Græcia,  quæ  semper  eloquentiæ  princeps 
esse  voluit,  vel  in  bac  ipsa  civitate  dicendo  admirabiles  exsti- 
terc;  in  quo  gencre  permultos  excellentesnequidquamrequi- 
rimus. 

Gloriam  igitur,  quam  tanto  studio  amavimus  et  prosecuti 
sumus,amareet  prosequi  te  ne  pudeat.  Nihil  enim  contemnen- 
dum  est  quod  naturæ  nostræ  non  ad  versatur.Nonne  autem  vides 
homines  iminorlalitatem  quamdam  sibi  adipisci  gestientes,  et 
nomen  non  iisdem  finibus,  quibus  vitam,  terminare?  Velim 
hoc  arroganler  dictum  non  existimari;  valde  exoplo  te  in  lit- 
terarum  ac  piiilosophiæ  studia  tolum  incumbere,  ut  laudem 

quam  a pâtre  acceperis,  si  modo  sit,  et  quæcumque  sit,  augeas. 
Vale. 


LVII 

SUJET  DE  DISCOURS  DONNÉ  A LA  FACULTÉ  DE  PARIS. 

(14  août  1859.) 

UA’US  E SENATOUIBUS  AUGUSTO  IMPERATORl  GRATIAS  AGIT  QUOD 
ANTIQUOS  3IORES  LEGIBÜS  RESTITUERE  CONETUR. 

DÉVELOPPEMENT. 

Non  tibi  satis  amplas,  imperator  optime  maxime,  gratias 
egimus,  quum  devicto  publico  hoste,  pacem  reipublicæ,  vere 
missus  a superis,  atlulisti.  Jam.  nova  benevolentiæ  luæ  officia, 
quæ  majora  pluraque  in  diem  sentimus,  novas  gratias  repetunt 
et  exposcunt.  Periclitanti  imperio  Romano  salutem  præstite- 
ras  etvitam,  nunc  etiam  aliud  præbes;  remedium  adhibueras 
vulneribus  Italiæ,  nunc  hoc  insuper  consequeris,  ne  diutius 
meminerit  quo  in  discrimine  fuerit  versata  ; qui  labantemsus- 
tinueras,  idem  restitutam  erigis  et  ad  pristinum  fastigium  curas 
revocare.  Haud  parva  tibi  laus  apud  cives  exstat,  haud  parva 
apud  posteros  exstabit,  quod  vivam  veteris  reipublicæ  imagi- 
nem,  quid  dico  imaginem?  ipsam  rempublicam  reddideris  ac 
retuleris.  Non  secus  atque  Urbem  omni  salubritate  reficis, 
Omni  ornamento  décoras,  civium  corruptelam  detrudere  co- 
naris,  et  antiques  mores  reducere.  Animes  quidem  admodum 
ingrates  haberemus,  nisi  primi  omnium,  cum  summa  hujus 
ordinis  auctoritate,  tibi  gratularemur  ; quippe  qui  in  ipso  tui 
adventus  momento  tuam  sapientiam  experti  simus,  quum  di- 
gnitatem  curiæ,  noiando  et  avertendo  pessimum  quemque, 
restituisti.  Dum  civilibus  dissentionibus  cunctæ  mentes  arde- 
rent,  senatum  invaserant  multi  deterrimi  et  turbulenti  cives  : 
quos  quod  ejeceris,  maximas  tibi  gratias  agimus. 

Nobis  scilicel  videntur  omnes  populi  Romani  majores nunc 
inter  superos  gaudere,  quum  non  tantum  bello  civili  finem. 
allatum  audiunt,  at  quoque  corruptelam  recentiorem  damna- 
tam  vehementerque  expulsam intuentur.  Videntur  veterum  in- 
stitutorum  religionisque  patriæ  pii  servatores  benignis  oculis 
ad  te  respicere,quumpaulatim  renascentem  vere  rempublicam 
animadvertunt,  sibyllinosque  libres  rursus  vocatos  in  hono- 
rem.  Videntur  illi  Curii,  et  Fabii,  et  Cincinnati  inceptis  tuis 
plaudere  ac  favere,ut  pergas  agrorum  culturam  præmiis  exci- 
tare,  munus  olim  non  indignum  civibus  illustrissimis  rerum- 
que  summam  interdum  in  manu  habentibus;  laudant  quod 
Italiam  colonisviduatam  agricolis  iterum  impleveris,  quodque 
terram,  tinciam  adhuc  sanguine  suorum,  messium  ubertate  re- 
creaveris  jucundiorique  aspectu.  Videtur  denique  illeM.  Por- 
cins Cato  secumintus  lætari,  quod  meritum  tandem  suæ  Justi- 
tiæ  atque  austeritatis  hæredem  invenerit,  quem  verum  censo- 
rem  appellare  queat,  verum  morum  magistrum,  verum  col- 
legam.  Quis  autem  unquam  magis  quam  nosmet  ipsi  aut 
lætari,  aut  tibi  plaudere  possit,  quum  in  partem  nova- 
rum  rerumveniamus  etplerumque  senatus  auctoritateconsilia 
tua  debeamus  confirmare.  Gloriosum  est  buic  ordini,  coire 
tecum  ut  reipublicæ  securitati  et  probitati  civium  consulat, 
deliberare  ut  amissam  per  delicias  aut  tumultum  fortitudinem 
restituât,  ac  postremum  edicere  ut  pacem  ipsam  pacare  susci- 
piat,  quæ  nullo  amplius  disturbetur  rumpaturve  certamine, 
quam  si  ad  impietatem  et  scelera  déclinent  animi  aut  cuncta 
prosperæ  fortunæ  emolumenta  missa  fiant. 

Quod  si  mente  revolvimus  quidquid  firmissima  prudentia 
Jam  inceperis  etinceptum  perfeceris,  frustra  aliquid  quærimus 
quod  in  tota  civitate,  imo  in  toto  im.perio  Romano  non  indus- 
tria  tua  elaboratum  atque  in  melius  mutatum  fuerit.  Tu  agro- 
rum culturam,  tu  legitimam  honorum  ambitionem,  tu  litte- 
rarum  artiumque  amorem  quasi  a morte  vindicavisti.  Tu 
nimiam  publicorum  ludorum  licentiam  moderatus,  cavisti  ne 
senatores  (pudet referre),  ne  équités  Romani  se  sibilanli  plebi 
ûbnoxios  durent,  sive  gladiatorum  invaderent,  sive  iiistrioimm 

partes.  Tu,  quiim  auimadverteras  libertorum  turpitudinibiis 
plurimum  ordines  corrunipi,  sapientissime  edixisti  ne  sæpius 
servi  manu  milterentur.  Quid  dicam  de  excellenlissima  ilia 
lege  Papia-Poppæa,  quam  eliamsi  solam  tulisses,  salis  ampla 
uni  imperatori  laus  exstitisset?  Ergo  per  te  feininarum  libi- 
dines repressas  videmus,  aduUeriumque  metu  necis  cobibi- 
tum;  videmus  quineliam  laudatum  decretoque  commendalum 
matrimoniorum  morem,  beatasque  conjuges  utilesque  patriæ 
remuneralas,  elliæreditales  certalege  conslilulas,  ne  quorum- 
dam  cupidilale  liberorum  jura  misceanlur.  Denique,  haud 
aliter  ac  si  decrevissemus  in  æternum,  ut  caveres  ne  quid  de- 
trimenli  respublica  caperet,  omnia  vicissini  hujus  corporis 
menibra  sanare  suscepisti,  et  ita  féliciter  tibi  iste  labor  suc- 
cessit,  ut  niliil  jam  omissum,  nihil  intentatum  intractatumve 
reperiamus.  Sed  tu,  quemadmodum  majorem  habes  ad  repa- 
randum  imperii  Romani  monumentum  diligentiam,  sic  subti- 
liorem  ad  animadvertenda,  quotquot  supersunt,  vitia  sensum 
liabebis.  Itaque  perge  quo  cœpisti;  ne  désistas  mores  legibus 
reficere  : dii  immortales  favent  ; nos,  quoad  licet,  juvamus. 


LVIII 

SUJET  DE  DISCOURS  DONNÉ  A LA  FACULTÉ  DE  CAEN. 

(10  août  18b9.) 

4NNÆITS  SENECA,  NERONIS  JISSU  MORIENS,  AAllCOS  IN  LAGRIMAS 
EFFÜSOS  STOICIS  AD  FIRAIITITUINEM  VERDIS  REVOCAT. 

DÉVELOPPEMENT. 

Has  lacrimas  compescite,  amici,  quæ  neque  viros  decent, 
neque  imprimis  sapientes,  ut  appellari  soletis.  Si  vobis  labat 
animus  in  hoc  discrimine,  me  ipsum  intueamini;  quippe  qui 
cum  nullo  metu,  imo  etiam  cum  aliqua  lælilia  morti  obvius 
eam.  Nempe,  quod  sæpius  vos  monui,  nunc  polissimum  ani- 

madverto  : nihil  admodum  in  morte  esse  reformidandum,  sed 
plerumque  pereuntibus  summam  spem  libertatis  oriri.  De 
dolore  enim,  quid  agilur,  nisi  ut  animus  discedat  a corpore 
citius,  quam  ut  sentiri  tanta  velocitas  possit  ? Spes  vero  quanta 
est!  Nihil  aliud  mors,  quam  nos  aut  finit  aut  transfert;  ita 
quidem  ut  et  a luctu,  et  a contumeliis,  et  ab  exsilio,  et  deni- 
que  ab  omni  servitute  vindicemur,  seu  nulli  deinde  futuri 
simus,  seu  in  æternum  beati.  Quid  quod  Deus  exeuntibus  e 
vita  expeditiorem  viam  dédit  quam  intranlibus  ? Quid  est 
præterea,  amici,  quod  in  terra  desiderem  ? Quoad  longissime 
queo  conspectum  referre,  annos  a pueritia  adhuc  perlegens, 
multas  acerbitates  video,  multa  vel  tristia  vel  turpia,  nihil 
prope  quod  gratum  dici  potuerit,  si  ex  communi  omnium 
opinione  res  nostras  consideramus.  Vos  autem  non  diu  orbi 
eritis,  nec  majoribus,  me  absente,  miseriis  afîiciemini,  quam 
præsente  : nam  retinetis  jucundissimum  et  utilissimum  hoc 
amicitiæ  pignus,  sapientiam  scilicet,  ad  quam  vos  arcessebam 
et  hortabar,  quam  etiamnunc  extremis  verbis,  ut  par  est, 
tueri  ac  confirmare  velim. 

Quum  mecum  reputo,  amici,  quantum  vita  mea  a præceplis 
sæpius  discrepuerit,  summus  me  tenet  pudor.  Pudet  divitiis 
et  aliquando  voluptatibus  fluxisse,  quum,  ut  laborarem  acrius, 
et  sudarem,  et  per  arduum  ascenderem,  stoicorum  præcepta 
docerent.  Pudet  honores  ambiisse,  fovisse  favorem  principum. 
Pudet  Lucilio  mores  non  æquales  sermonibus  ostendisse.  Si 
me  pæne  jam  exstinctum  reficiatis  et  mittatis  iterum  in  vitæ 
lucem,  non  eadem  fiat  imbecillitas.  Quæ  quum  ita  sint,  nec 
mutari  queant  nisi  animi  pœnitentia,  maximas  ago  diis  im- 
mortalibus  grates,  quod  mihitalem  præbeant  supremam  hanc 
experiendi  vim  philosophiæ  occasionem.  Ita  enim  plerique  in 
illo  mortis  discrimine  debilitanlur,  et  vel  a constantissima 
probæ  vitæ  dignitate  déclinant,  ut  qui  letum  imperterritis 
oculis  aspexerint  vel  maximas  totius  vitæ  defectiones  quasi 
redimere  videantur. 

Vos  autem,  amici,  qui  superestis,  quid  senserim  potius 
quam  quid  egerim,  mentibus  penitus  infixum  servate,  aique 

hoc  imprimis  semper  præsens  ante  animum  maneat,  sapicn- 
lissimum  quemque  et  stoicorum  nomine  ac  doctrina  vere  di- 
gnum  datum  esse  ceteris  liominibus  in  exemplar.  Quantam 
publicam  utilitatem  fieri  arbitramini,  si  eum  viderint  veluti 
nostrum  Democritum,  projicientem  divitias,  onusque  illas 
bonæ  mentis  existimantem  ! Quantum  contra  detrimentum,  si 
levissima  comminatione  fortunæ  pulsus  erit  ! Quemadmodum 
enim  gladiatorios  ludos  intueri  soient,  victorique  plaudere  : 
sic  sapientem  circumspiciunt  cum  opibus,  honoribus,  volup- 
tatibus  decertantem  ; quem  cedentem  suisque  præceptis  infe- 
riorem  rident,  superiorem  admirantur  atque  etiam  aliquando 
imitantur.  Ferte  igitur  for ti ter  : id  est,  quo  proxime  Deum  acce- 
datis;  nil  patientia  divinius.Ne  queramini,si  forte  in  vos  cala- 
mitas  incident;  si  bonis  deslituti  fueritis,  si  in  exsilium  missi, 
si  publica  invidia  oppressi,  si  amicis  orbati  et  liberis  : ignis 
aurum  probat,  miseria  fortes  viros.  Ne  adversarum  impetu 
rerum  animi  vertantur;  manete  in  statu,  et  quidquid  accidit, 
in  vestrum  colorem  trahite;  non  quid,  sed  quemadmodum 
feratis,  interest.  Quod  si  ita  feceritis,  non  tantum  mirabiles 
hominum  laudes  vobis  conciliabilis  ; verum  etiam,  quod 
multo  optabilius  est,  summum  deorum  consensum  Yobiscum 
habebitis  : ecce  par  Deo  dignum,  vir  fortis  cum  mala  fortuna 
compositus,  utique  si  et  provocavit.  Quid  dicam  de  excellen- 
tissimo  virtutispræmio,  quum  nos  etmiraquadam  delectatione 
retineat  ac  soletur,  et  perpetuis  exercitationibus  paulatim  fato 
pares  faciat  ? Itaque,  vir  bonus  potest  miser  dici,  non  potest 
esse  ; omnia  adversa  pro  se  esse  putat,  atque,  ubi  assidua  fuit 
cum  incommodis  rixa,  callum  per  injurias  ducit,  nec  ulli  malo 
cedit,  sed,  etiamsi  ceciderit,  de  genu  pugnat.  Tum  denique, 
quum  mors  adventat,  eam  solita  tranquillitate  intuetur,  quam 
omnium  miseriarum  minimam,  omnium  dolorum  levissimum, 
imo  vero  omnium  felicitatum  maximam  existimat. 

Vestra  ilia  est,  amici,  modo  volueritis,  vita.  Si  quam  habeo 
apud  vos  aucloritatem,  si  quam  Senecæ  morientis  sermonibus 
adhibetis  fidem,  precor  obtestorque,  nostramdoctrinam  jactate 
exemplis,  solique  sapientiæ  servite.  Quod  ad  me,  maxima  cum 

lætitia  discedo,  quum  pro  certo  habeam,  nullos  jam  fore  ty- 
rannos,  quorum  minas  aut  sævitiam  patiar,  nulla  incommoda 
quæ  me  vexent  et  distorqueant.  Valete,  quibus  nondum  perac- 
tum  est  exsilium. 


LIX 

SUJET  DE  DISCOURS  DONNÉ  A LA  FACULTÉ  DE  CAEN. 

(20  août  1859.) 

AGAMEMNON  SUAS  EXCUSAT  LACRIMAS  IN  APPARANDO 
IPRIGENIÆ  SACRIFICIO. 

DÉVELOPPEMENT. 

Si  animum  intus  cernere  possetis,  strenuissimi  Acbæorum 
duces,  baud  secus  atque  in  vultu  lacrimas  conspicitis,  persua- 
sum  baberetis  profecto,  me  ne  nunc  quidem  a commun]  tolîms 
Græciæ  causa  abborrere,  quantumcumque  detrimentum,  quan- 
tamcumque  perniciem  bæc  expeditio  mibi  vel  ab  inilio  afferat* 
Quum  mibi  decrelum  est,  ut  deorum  oraculo  obtemperarem, 
baud  equidem  inconsulto  rem  egi,  neque  ad  id  adductussum, 
nisimaxima  quasi  oppressus  necessitate;  tune  enim  omnium 
populorum  commodis  inserviebam,  quum  mea  ita  proderem. 
Non  igitur  vobis  timendum  est,  ne  ad  dégénérés  sententias 
veniam,  neu  me  pœniteat,  in  boc  sacrificii  discrimine,  quod 
vobis  vestrisque  consuluerim,  paruerimque  diis  jubentibus. 
Ipse  et  filiæ  precibus,  et  uxoris  ira,  et  meo  dolore  invictus 
non  adbuc  steti,  ut  deinde  vittarum  ac  sacerdotis  spectaculo 
a proposito  deterrerer. 

Quanquam,  quomodo  a lacrimis  nunc  temperare  possim, 
quum  bis  sacrificii  apparatibus  intersum?  Quomodo  firma 
voce  ipsejubeam  filiam  meam  mactandam  diis  immortalibus 
protrabi?  Quis  vestrum  reprebendat  autetiamindignetur,  quod 
paternus  dolor  in  lacrimas  erumpat,  licet  interea  immutabilis 
maneat  animus?  Ipbigeniam  scilicet  illam,  quam  nunc  sponte 

mea  ad  aram  projicio,  primam  a me  genitam  habui;  prima 
ilia  me  paterno  nomine,  quam  dulci,  appellavit,  quum  prope 
etiam  tum  infans  collo  circumdaret  brachia,  nec  animadver- 
tere  possel  fore  utolim,me  jubente,  anostris  osculis,  asplen- 
didis  ædibus,  a vilæ  dulcedine  avelleretur.  Neque  tune  ego  id 
meluebam;  sperabam  contra  fore  aliquando  diem,  quo  ex 
puero  puella  Iphigenia  fieret,  quo  eaminclytus  aliquis  Achæo- 
rum  dux  benigne  intueretur  ac  duceret  in  matrimonium,  quo 
denique  senescentem  me  vergentiumque  annorum  debilitatem 
filia  curaret  et  mollius  coleret.  Ergo  quum,  confecto  belle,  hue 
domum  reverlar,  si  ita  diis  visum  erit,  et,  emenso  mari,  bis 
appellam  littoribus,  non  me  filia  excipiet,  non  reficiet,  non 
recreabit;  sed  hoc  erit  laborum  præmium,  ut  aram  sanguine 
meo  madentem  primum  aspiciam.  O quantam  Superum  sævi-* 
tiam!  Melius  mihi  hujusmodi  puellam  ad  tempus  non  conce- 
dere,  ne,  quum  vi  abriperetur,  tanto  desiderio  afficerer;  me- 
lius hoc  solatium  non  polliceri,  quod  postea  in  maxime  tem- 
pestiva  occasione  vobis  repeteretis;  melius  infantem  eam  fato 
cædere,  quum  nondum  noveram  quantam  spem  in  ea  habe- 
rem,  quantum  laboris  lenimentum,  quanta  curarum  solatia. 
Nunc  vobis  Iphigeniam  reddo;  vestrum  est  enim,  quod  nos- 
trum  esse  fecistis;  ne  indignemini  tamen,  quod  in  appa- 
rando  sacrificio  lacrimas  effundam. 

Vos  quoque,  illustrissimi  duces,  quid  aliter  agatis,  si  filii 
aut  filiæ  pariter  ad  mortem  ante  oculos  arcesserentur?  Fere 
cuncti,  nisi  qui  admojdum  juvenes  nunc  primum  in  arma  se 
proripiunt,  conjuges  ac  liberos  in  avitis  ædibus  liquistis,  quum 
conscendistis  naves  aut  hue  cum  pedestri  agmine  tetendistis. 
Quid  ergo?  Non  eos  in  æternum  amplexi,  ut  arbitramini;  at 
cuique  penitus  infixa  in  mente  spes  hæret,  non  apud  Ilium  sibi 
mortem  parari,  fore  victoribus  felicem  reditum,  et  reducibus 
occursuros  auctos  ætate  et  viribus  liberos,  quibus  belli  vices, 
principum  laudem  et  propria  facinora  explicent.  Itaque,  si 
nunc  jussi  essetis  eoscædendos  sacerdoti  tradere,  si  in  appa- 
randa  cæde  versaremini,  si  in  eo  essetis,  ut  omnium  rerum 
maxime  horrenda  et  maxime  detestata  parentibus  perficeretur  ; 

non  facilius  quam  ipse  ego,  ut  opinor,  a lacrimis  temperaretis 
et  a gemitibus. 

Quid  quod  non  solus  ego  dulci  filiæ  consortio  et  fidissima 
societate  carebo?  Quid  quod  conjugem  veluti  viduam  linquo, 
cui  non  me  tantum,  sed  et  liberos  subripiam?  Quisæquo  animo 
videat  qaantoluctu  amissam  filiam  desideret,  quantis  imo  que- 
relis  interfectorem  increpet,  adeo  dolore  turbata  mens  est  et 
obcæcata?  Quid  enim  ad  eam  spectat,  utrum  adverses  an  bene 
juvantes  ventes  habeamus;  utrum  hic  maneamus  turpiter,  an 
necessariumbellum  ineamus?  Filiam  vindicat.  Nec  mirum  est; 
quam  enim  sociam  obtinebit,  postquam  suamiphigeniam  ami- 
serit?  Quod  aliud  subibil  solatium.  absente  conjuge?  Imo  etiam, 
quæ  alia  tutela? 

Quare,  si  quis  vestrum,  Achæorum  duces,  me  debiliorem  et 
virili  nomine  indignum  existimavit,  quod  armis  indutus  et 
jamjam  profecturus  ad  bellum  lacrimas  effundam,  hoc  ani- 
madvertat,  me  minime  mutatum  neque  tanto  consilio  impa- 
rem  factum,  sed  victum  paterno  sensu  naturæ  aliquid  conce- 
dere.  Si  quis  contra  me  crudeliorem  pulat  simulare  lacrimas, 
non  crudelitate  et  immanitate,  sed  necessitate  quadam  fatali 
et  communi  causa  ad  id  adducor,  quamvis  animus  excutiatur 
-et  distorqueatur. 


LX 

SUJET  DE  DISCOURS  DONNÉ  A LA  FACULTÉ  DE  RENNES. 

(l®'  août  1859.) 

LEGATVS  ÂTHENIENSIVM  AD  PERSARUM  REGESI. 

Nunciabit  gravissimum  instare  periculum  a Philippo,  totius  Græciæ  domi- 
nationem  auro,  perjuriis,  armis  méditante.  Auxilium  postulabit  a rege,  quod 
ipsi  non  gloriosum  modo,  sed  et  utile  futurum  sit. 

Gloriam  enim  ducet  rex  a reslitutis  Athenis,  musarum  hospitio;  utilita- 
tcm  ab  avertendo,  quod  Persis  imminet,  periculo. 

Denique  regem  hortabilur  ne  sinat  ambitiosum  Macedoniæ  regulum  Grœ- 
ciam  universam  servitio  premere. 

DÉVELOPPEMENT. 

Novisli  sane,  maxime  rex,  totius  Græciæ  salutem  a solis  Athe- 
nis  jamdudum  pendere,  nec  quamvis  aliam  civitatem  animad- 
vertere,  qui  hostes  immineant,  qiiod  periculum  sit  averten- 
diim.  Itaque,  quum  me  Atheniensium  nomine  ad  te  missum 
vides,  finge  tibi  animo  hic  et  Thebas,  et  Corinthum,  et  Argos, 
et  Spartam,  ceterasque  omnes  urbes  adstare,  querentes  et 
precantes  : querentes  dico,  quod  pacem  agere  non  queant  ; te 
autem  precantes,  ut  benevolentia  subvenire  et  armis  auxiliari 
velis.  Finitima  enim  natio,  Macedones,  ita  bis  novissimis  tem- 
poribus  crevere,  ut  non  tantum  suam  potestatem  firmare  et 
adaugere  possent,at  quoque  vicinis  gentibus  bellum  ostentare; 
eorumque  rex,  Philippus,  ita  natura  est  instructus,  ita  nimia 
fortuna  ac  nimia  spe  elatus,  ut  jam  nihil  extra  dominationem 
suam  positum  existimet,  nullam  vincendi  rationepi  regio  no- 
mine indignam  ducat.  Forsan  et  ipsi  accepistis  quemadmodum 
armis,  at  sæpius  auro  perjuriisque  oppida  expugnet,  debellet 
populos,  eosque  sibi  obnoxios  faciat.  Nunc,  subactis  proximis 
regionibus,  quum  supra  deficiat  vicloriarum  materies,  infra 
spectat,  seque  Græciæ  regem  arbitratur.  Nos  vero,  qui  vix 
apertis  viribus  féliciter  obsisteremus,  quid  possumus  perfidiæ 
ac  fraudibus  objicere?  Fuit,  fuit  ea  quondam  inter  nos  con- 
cordia,  ut  ne  maxime  quidem  pertimescendas  gentes  reformi- 
daremus,  et  ultro  externa  inferremus  bella.  At  nunc,  neque 
omnes  Græciæ  nationes  inter  se  conjurant,  neque  earum  una, 
ne  Athenæ  quidem,  ita  valet,  ut  ceteris  quasi  pro  scuto  habea- 
tur  et  propugnet.  Ad  te  igitur  supplices  venimus  : nempe  tu, 
tu  solummodo  et  copiarum  numéro  et  nominis  formidine  tan- 
tum hostem  exterrebis  et  avertes,  imo,  si  volueris,  obrues.  Tu 
belluarn  e latebris  cupiditate  extrusam  repelles  in  latebras, 
repressaque  audacia  non  ultra  sævire  coges. 

Insani  quidem  essemus  admodum,  si  te  ad  agendam  rem,  quæ 
Omni  ex  parte  tuis  noceret,  nihil  vero  proûceret,  arcesseremus. 

At  contra  tuæ  laudis  tuæque  utilitalis  erit,  nostris  niiseriis 
opitulari.  Si,  le  juvante,  Athenæ  ad  priscam  claritudinem  re- 
vocatæfuerint,  et  pacis  beneficio  iterum  artium  musarumque 
hospitium  evaserint;  si  universa  Græcia,  vindicata  ab  infes- 
lissimis  omnium  manibus,  tandem  aliquando  ad  vitam,  utita 
dicam,  resurrexerit:  quanta  Persarumfamaubique  versabitur! 
Quanta  regis  gloria,  quem  alterum  conditorem  restitutæ  civi- 
tates  venerabunlur,  quem  illustrissimum  fautorem  musæ  in- 
vicem  laudabunt,  quem  denique  verum  parentem  tota  Græcia 
jactabit!  Atenim  ilia  ad  laudem  tantum  spectant.  Quid  aiitem 
quod  iste  Philippus  se,  postquam  nos  in  ditionem  suam  rede- 
gerit,  trans  Ægeum  mare  iturum,  et  in  vosmet  ipsos  laturum 
signa  dictitat?  Quid  quod  prope  vociferatur  se  Græciæ  ulto- 
rem  fore,  tanquam  veterum  simultatum,  quarum  tempus  me- 
moriam  abstulit,  etiam  nunc  ratio  liabenda  esset?  Quid  quod 
classem  ornât,  paratcommeatus  ad  propiusbellum  supervaca- 
neos  ? Quid  quod  Asiæ  jam  tentare  aditus  videtur?  Nunc  sentis, 
magne  rex,  quod  sit  rerum  discrimen  : si  passus  eris  longius 
pergere  Philippum,  mox  eum  adventantem  audies,  quem  nos 
hodierno  die  impendentem  liorremus.  Nunc  facilius  vinci  po- 
test,  quam  quum,  oppressa  Græcia,  omnia  sibi  tuta  animad- 
vertet,  et  mentem  ad  unum  hoc  bellum  iiitendere  licebit.  Ita« 
que,  si  vos  nostri  miseret,  irruite  in  Macedones  ; si  vestris 
rebus  consulitis,  in  Macedones  irruite. 

Quid  turpius  et  nobis  et  vobis  fieret,  quam  gentem,  adhuc 
ignotam,  impune  e montibus  ac  silvis  præcipitem  ruere,  etlæ- 
tissimis  uberrimisque  regionibus  potiri?  Quid  hoc  rei  est,  per 
deos  immortales?  Ambitiosus  Macedoniæ  regulus  late  ovans 
armis  exultât,  juris  humani  divinique  contemptor,  insidiis 
ac  perfidia  nobilissimas  civitates  eruit^  universam  Græciam 
premit  servitio,  et  (quod  ultimum  est)  Asiæ.  bellum  minatur  : 
rex  vero,  rex  Persarum  hoc  tranquille  vultu  intueatur,  æquo 
animo  patiatur,  silentio  etiam  comprobet  i Non  ita  erit,  ni  fal- 
limur.  Te  ergo  etiam  atque  etiam  obsecro,  succurre  Athenien- 
sibus.  Dum  apud  te  sic  loquor,  me  anxii  exspectant,  prospi- 
ciuntque  an  navis  referai  legatum  et  spem  auxilii.  Si  nullum 

benevolentiæ  atque  humanitatis  tuæ  nuntium  attulero,  vim 
omnem  et  indus triam  amittent,  neque  Philippum  morabuntur, 
neque  omnino  curabunt,  adeo  persuasum  habent,  quidquid 
Macedonibus  objiciant  in  graviorem  ruinam  potius  quam  in 
salutem  versurum  ; sin  ad  eos  læto  ore  accessero,  et  Persas 
laborum  socios  fore  clamavero,  tum  videas  cunctos  ad  dimi- 
cationem  ruentes,  et,  spe  victoriæ,  feroces  avita  fortitudine. 
Adverte  igitur,  precor,  quid  respondeas,  nos  uno  verbo  aut 
in  ælerniiin  beatos  ac  tui  memores,  aut  nullos  eosdem 
faclurus. 


LXI 

SUJET  DE  DISCOURS  DONNÉ  A LA  FACULTÉ  DE  RENNES. 

(4  août  18b9.) 

NEHE3IIAS  ÂRTAXERXI  SUPPLICAT,  VT  HIEROSOLTMAM  IXSTAVRARI 

SINAT. 

Primo  excusabit  apud  Artaxerxem  tristitiam  quam  præ  se  fert  in  convivio 
regali  ; sed  statim  subjiciet  mœroris  illius  causam  in  miserabili  patriæ  suæ 
ruina  sitam  esse,  quam  paucis  describet. 

Secundo  principem  deprecabitur,  ut  liceat  sibi  reparare  urbem  ubi  natus 
est  et  patrum  cineres  jacent  dispersi. 

Refellet  ea  quæ  objici  possint  a Judæorum  inimicis  de  futura  rebellione, 
et  contendet  miserum  hune  populum,  tôt  calamitatibus  edoctum,  ac  recenti 
Artaxerxis  beneflcio  obligatum,  deinceps  fidelissimum  fore. 

Tum  paucis  orationem  concludet. 

DÉVELOPPEMENT. 

Olim,  summe  rex,  quum  Judæi  recens  in  servitutem  redacti 
in  banc  urbem  ingrederentur,  et  rogarentur  a victoribus  ut  pa- 
trium  aliquod  carmen  canerent  : « Quomodo,  aiebant,  carmen 
patrium  in  aliéna  regione  caneremus?»  Et  ego  bodie,  quum  a 
me  petis  cur  in  communi  convivarum  lætitia  solus  tristem  vul- 
lum  babitumque  induam,  idem  boc  respondebo  ; « Quomodo 

tristitiam  exuere  possim  in  aliéna  regione  ? » Itaque  veniam 
primum  a te  expeto,  quod  risui  et  jocis  non  indulgeara,  atque 
etiam  tibi  nimia  oris  severitate  aliquam  gaudii  intermissionem 
attulerim.  Ipse  læliliam  novi,  quum  in  avilis  sedibus  avitas 
artes  cultusque  exercerem;  sed  ex  quo  victi  exulavimus,  non 
agemitibus,  non  a lacrimis  temperavi;  nihil  tempus  dolorem 
auferre,  nihil  convivia  et  testa  sedare,  nihil  somnus  rumpere 
valet.  Quid  ad  me  Babylonis  magnificæ  ædes  ? Quid  exqui- 
sitissimæ  deliciæ  ? Quid  Assyriæ  opes  ? Quid  procerum  gralia? 
Semper  ante  oculos  obversatur  patriæ  civitatis  memoria  et 
imago.  O Hierosolymal  quum  te  deseruimus,  funditus  eversa 
jacebas  ; jacebant mœnia,  jacebant  publicæ  privalæque  domus, 
ne  templum  quidem  Domini  stabat.  Nunc  nullus  homo  per 
tuas  ruinas  vagatur  ; at  herbæ  ubique  agrestes  horruerunt,  et 
feræ  cum  catulis  passim  cubilia  ac  nidos  posuere;  nunc  ursi 
regum  palatia  obtinent,  et  bubones  ædes  sacras  circumvoli- 
tant  fœdantque. 

Quum,  rex  optime  maxime,  facultatem  dicendi  dederis,  quæ 
iuctus  causa  esset,  sine  me  opportuna  occasione  uli,  qui  ci- 
vium  meorum  preces  cum  meis  ad  te  deferam.  Scilicet  jam- 
pridem  nihil  desiderant  nisi  ut  sibi  liceat  tecum  aperte  loqui, 
ac  miseriarum  finem  exposcere.  Jam  satis  superque  culpam 
luimus;  si  diulius,  gentem  e terrarum  orbe  sustuleris.  Nos 
tandem  dimitte  quo  vocant  et  urbis  ruinæ,  et  dispersi  patrum 
cineres,  et  numinis  nostri  religio.  Quum  Hierosolymam  di- 
ruistis,  magis  id  ira  actum  est  quam  proposito  consilio,  neque, 
ut  opinor,  in  æternum  eam  evertere  statuislis  : liceat  ergo 
convulsa  mœnia  restituere,  quum  tempus  paulatim  molliores 
sententias  supponere  debuerit,  omnemque  bellicam  ferociam 
exstinguere.  Quid  vobis  hic  prosumus  ? mœsti  in  laboribus, 
mœsti  in  conviviis,  nunquam  utiles,  sæpius  graves  et  impor- 
tun! evadimus.  Quod  si  autem  reditus  in  patriam  patuerit,  si 
datum  fuerit  parentum  ossa  recolligere  rursusque  condere  in 
tumulos  : o nos  beatos,  o fortunatam  Judæam  ! Acrius,  si  fieri 
potest,  avorum  sedem  diligemus,  quam  tamdiu  desideravimus 
absenlem.Suntquideminternos  plures  qui,  vergenlibus  annis, 

præcipiti  cursu  ad  mortem  feruntur  : si  se  in  tellure  aliéna 
sepultum  iri  viderint,  quantus  sit  moeror  I quantum  contra 
gaudium  ratis  fore  ut  apud  parentes  supremum  dormiantî 
Sunt  plures  quoque  prorsus  adolescentes,  qui  hic  in  vitæ  lu- 
cem  emissi  nondum  patrium  solum  amplexi  sunt,  atque  ad 
Hierosolymam  tendunt  omnibus  votis.  Pueris  concédé, Ar- 
taxerxes,  ut  eam  primum  intueantur;  senibus,  ut  extremum; 
nobis  autem,  etiam  nunc  ætate  florentibus,  ut  agmen  tueri  et 
ruinas  reparare  queamus. 

Jam  equidem  mihi  audire  videor,  quidquid  a Judæorum 
inimicis,  si  qui  sunt,  objiciatur,  ut  bumanitatem  clementiam- 
que  tuam  fallant  et  avertant  : rebellem  esse  natura  populum, 
qui  reddita  libertate  ad  struendas  insidias,  paranda  bella,  et 
auctoritatem  omnino  evertendam  abutatur.  Quæ  causa  est, 
quæso,  tantorum  criminum  ? Quæ  verisimilis  affertur  aut  ulla 
fide  digna  accusantium  ratio  ? Nos,  gens  omnium  miserrima, 
qui  vix  ad  nosmet  ipsos  reficiendos  vigemus,  nova  certamina 
moliremur?  Nos,  etveteribus  et  recentioribus  calamitatibus 
edocti,  nulle  modo  amplius  freti  armis,  iterum  in  pericula 
rueremus  atque  ad  servitutem  ! Nos,  qui  hoc  tantum  petimus 
ut  nudatam  et  pauperrimam  regionem  liceat  revisere,  cetero- 
rum  opes  et  imperia  appeteremus  ? Nos  denique,  summo  bé- 
néficié tuo  obligati,  nullam  tantæ  benevolentiæ  ac  mansuetu- 
dinis  memoriam  retineremus?  Quales  Judæos  esse  existimatis, 
scilicet  quos  neque  exsilium  a dimicationibus,  neque  calami- 
tates  a periculis,  neque  bénéficia  a rebellione  revocent  ? At 
contra,  magne  rex,  persuasum  habe  nos  eo  fideliores  fore, 
quo  miseriores  fuerimus,  eo  pacis  amantiores,  quo  asperiora 
belle  perpessi.  Crede  mihi,  non  uno  aut  altero  anno  nobis 
restituentur  urbes,  agrorum  cultus  ex  integro  instaurabitur, 
pristina  denique  recuperabitur  fortuna;  imo  vero  etiam,  non 
uno  aut  altero  anno  mentes  ex  enervatis  ferocissimæ  fient,  ex 
amicis  infensissimæ. 

Gravis  ipse  mihi  viderer,  Artaxerxes,  si  diutius  bas  preces 
proferrem;  jam  nimis  istud  convivium  tristitia  primum,  dein 
querelis  turbavi.  Quocirca  nibil  amplius  loquor,  nisi  ut  ad 

misericordiam  tuam  coiifugiam.  Non  dicam,  ut  plerique  so- 
ient, nos  multis  officiis  laboribusque  veniam  meruis§e  ac  præ- 
mia;  dicam  id  solum  quod  ad  te  pertinet  : O summe  rex, 
regia  virtus  misericordia;  quum  dolorem  meum  non  con- 
tempseris,  consule  civium  meorum  luctui  ; quum  patriæ  meæ 
a me  audieris  calamitates,  de  quibus  sane  nunquam  certior 
plane  factus  eras,  adliibe  tandem  tôt  vulneribus  remedium  : 
regia,  imo  divina  virtus  misericordia. 


Lxri 

SUJET  DE  DISCOURS  DONNÉ  A LA  FACULTÉ  DE  RENNES. 

(5  août  1 859.) 

TYRIORUM  LEGATORUM  AD  ALGXANDRUM  ©RATIO. 

Victo  apud  Issum  Dario,  Syriam  Phœniciamque  occupaverat  Alexander, 
excepta  Tyro.  Quum  vero  ad  urbem  propinquaret,  Tyrii  legatos  miserunt, 
qui  ipsi  dona,  cxercitui  autem  commeatus  ferrent.  Sed  ubi  petiit  ut  sibi 
urbem  ingredi  ad  sacra  Herculi  facienda  liceret.  ita  a legatis  responsum  est  : 

Quales  sint  Tyriorum  erga  Alexandrum  sensus,  et  quanti  faciant  ejus  ami- 
citiam,  ipsis  vel  muneribus  patere,  quæ  legati  altulerint  ; instituta  vero  ma- 
jorum  obstare,  ne  aditus  in  urbem  armato  cuiquam  permittatur. 

Si  vero,  quod  libenter  concedere  nequeunt,  per  vim  obtinere  in  animo 
habeat,  reputet  quantus  sit  Tyri  expugnandæ  labor  et  quam  diuturni  tem- 
porisa quum  interea  debellato  régi  Persarum  vires  reücere  bellumque  reno- 
vare  facile  omnino  futurum  sit. 

DÉVELOPPEMENT. 

Tyrum  ingredi,  ut  sacra  Herculi  faceres,  instituisti,  Alexan- 
der? Quanquam  te  civitatis  nostræ  mœnia  intrantem  ingens 
nobis  allaturum  esse  decus  arbitramur,  tamen  ad  id  majorum 
institutis  adducimur  ut  decus  hoc,  quasi  injuriam,  respuamus. 
Ne  propter  ea  existimes  nos  hostili  animo  flagrare  ; non  in 
mente  habemus  pacem  illam,  quam  usque  ad  hune  diem  in- 
lactam  conservavimus,  frangere;  te  contra  non  lantummodo 

magnum  invictumqueadmiramur,  verum  etiam  amicum  amici 
salutamus.  Exercilum  tuum  numéro  inferiorem,  at  virtute  et 
audacia  formidabilem  semper  ex  victoriis  victoriasserere  non 
ignoramus,  nec  tam  insani  sumus  ut  ei  obstare  unquam 
conemur.  En  nunc  fugiunt  Darii  milites  recenter  apud  Issum, 
utantea  apud  Granicum  amnem,  devicti  cæsique.  Quid  ? te  do- 
minum  Syria  Phœniciaque  agnoscunt.  übi  lot  et  tantarum 
rerum  ad  aures  nostras  pervenit  rumor,  ubi  te  appropinquan- 
tem  ad  urbem  noslram  audiimus,  ad  te,  jubente  civium  con- 
cilio,  ea  venimus  mente  ut  dona  offerremus,  et  te  fidei  nostræ, 
quam  adhuc  experiri  non  potuisti,  certiorem  faceremus.  Nunc 
igilur  quam  bono  erga  te  simus  animo,  quam  attentis  oculis 
copias  tuas  immensam  et  sibi  et  patriæ  laudem  comparantes 
sequamur,  quam  libenter  tibi,  si  res  occurrat,  opitulemur  ite- 
rum  profiteri  supervacaneum  est.  At,  quamvis  pacem  reti- 
nere,  imo  fœdus  facere  vehementer  optemus,  tibi  petenti  ab- 
nuimus  inviti,  quum  cuiquam  armato  urbem  nostram  intrare 
non  unquam  licuerit. 

Sic  voluere  patres;  qui  adeo  sanctum  patriæ  solum  existi- 
mabant,  ut  inviolatum  in  æternum  permansurum  esse  decre- 
verint,  et  ne  aditus  urbis,  non  hosti  dico  (quis  enim  hostem 
muros  ingredi  tenlantem  non  omni  ope  atque  nisuimpugnet?) 
at  cuiquam  armalo  permitteretur  prohibuerint.  Quamobrem 
instituta  hæc,  quæ  a majoribus  accepimus  intemerata,  ad  ne- 
potes  intemerata  transferre  nostrum  est.  Te  nos,  magne  prin- 
ceps,  appellamus  : num  Macedoniam  illam  quam  tibi  floren- 
tem  superbamque  Philippus  pater  reliquit,  ab  hostibus  invadi 
etviolari  patiaris?  Ne  igitur  mireris,  si  majorum  hæredium 
scrvare,  avita  haud  indigni  ferocitate,  velimus. 

Si  tamen  forte  (quod  vix  excogitari  queat)  hoc  tibi  propo- 
sueris  ut  vim  adhiberes,  et  quod  libenter  concedere  nequimus 
armis  occupares,  te  vana  consilia  iniisse  persuasum  habemus. 
Res  enim  ardua  est  : non  quin  milites  tui  cives  nostros  ti- 
meant,  aut  de  fortuna,  quæ  ipsis  loties  favit,  desperent  ; sed 
mœnia  ilia,  quæ  machinæ  belli  nunquam  evertere  poterunt, 
exercitum  tuum  diulius  remorabunlur,  et  tibi,  si  denique 

mœnia  cadant,  pro  munimento  fortiludinem  in  summo  discri- 
mine non  degenerem  opponemus.  Tecum  reputa  quantus  sit 
Tyri  expugnandæ  labor,  et  quot  menses,  quoi  annos  copiæ  tuæ 
in  murorum  islorum  conspectu  consumpturæ.  Reputa  quoque 
quantum  valeant  viri  qui,  pro  aris  et  institutis  adversus  hos- 
tes  pugnantes,  aut  vincere  aut  mori  constituerunt.  Darius  in- 
terea,  quem  nunc  debellatumet  in  angustias  adductum  uno  et 
supremo  ictu  obruas,  vires  suas  reficiet,  et  pugnarum  discri- 
men  adibit.Tunc  Persæ,  non  jam  animum  despondentes,  rem 
fortunæ  rursus  committere  audebunt,  et  bellum  hoc,  quod 
hodie  finitum  omnibus  videtur,  non  dubium  quidem,  at  diu- 
turnum  efficient. 

Ergo  te,  invicte  princeps,  precamur  obtestamurque,  ne  arma 
tua  incivitatem  hancvertas,  et  amicitiam  in  inimicitias  mutes. 
Quum  Syria  Phœniciaque  potitus  sis,  Tyrum  oramus  sinas 
peculiari  quadam  gratia  solam  inter  omnes  liberam  stare,  et 
civium  nostrorum  animos,  quos  a te  avertere  foret  impium, 
tibi  clementia  atque  magnanimitate  concilies. 


LXIII 

SUJET  DE  DISCOURS  DONNÉ  A LA  FACULTÉ  DE  RENNES. 

(23  août  1859.) 

MÀRCËLLI  AD  MILITES  ORATIO. 

MarcelluSj  quum  in  eo  esset  ut  obsessas  Syracusas  vi  tandem  expugnaret, 
milites  admonet  ut  omni  opéra  Archimedis  vitæ  parcere  et  eum  ad  se  inco- 
lumem  adducere  enitantur. 

Virum  ilium  esse  dicet,  cujus  ingenium,  licet  ipsis  tôt  damna  intulerit, 
ita  eximium  sit,  ut  incolumem  ilium  servando,  non  de  Syracusanis  modo, 
quorum  utilitati  eum  consuluisse  nemo  civis  Romanus  indignari  potest,  sed 
de  Roma  ipsa,  cujus  honoribus  vir  talis  dignus  est,  imo  de  ipso  genere  hu- 
mano,  cui  est  summo  decori,  bene  merituri  sint. 

Sciant  omnes  gentes  in  hoc  præscrlim  ceteris  populis  præstare  Romanam 
rempublicam,  quod  scilicet  quidquid  supra  communem  hominum  naturam 

assurgere  videatiir,  non  modo  minime  sibi  infensum  habere  velit,  scd  contra 
Omni  ope  sibi,  nempe  ut  dignissimæ,  proprium  facere  studeat. 

DÉVELOPPEMENT. 

Jamdudum,  milites,  bellumin  longum  trahimus;  jamdudum 
urbem  banc  armis  noslris  omni  ope  atque  nisu  resistentem 
obsidione  circumcingimus  : mine  porlum  vehementer  aggredi, 
urbem  vi  expugnare,  et  totius  Siciliæ  superbum  hoc  caput 
excidere  in  manu  nostra  est.  Res,  licet  operôsa,  tai  m brevis 
erit  : quam  enim  acriter  hostes  impugnetis,  quanto  ardore, 
virtutis  avitæ  minime  expertes,  oppidum  quodeumque  occu- 
petis,  haud  semel,  diis  faventibus,  esti  i testati.  Quamobrem 
ego  vos,  tôt  et  tantisexercitibus  profligatishaud  parvam  patriæ 
gloriam  adeptos,  ingenti  et  decretoria  clade  Syracusanorum 
exercitum  mox  affli'cturos  esse  persuasum  habeo.  At,  proh  deos 
immortales!  quum,  urbe  capta,  in  hostes  occidendos  irruetis, 
ne  non  Archimedis  vitæ  parcatis  quanquam  triumpho  ovantes 
et  tumefacti  observate.  Nam  quum  Romæ  laus  militaris  nulla 
parte  claudicet,  cavendum  est  ne  quid  vestræ  erga  ingenium 
reverentiæ  desit;  cavendum  ne  minus  gloriose  Victoria  uti 
quam  vincere  videamur. 

Ne  jussa  mea  obliviscamini,  milites;  etiam  si  sæviat  bellum, 
ingenium  nemo  temerare  debet;  et  si  quis  tantum  virum  in- 
lcrneiat,  eum  crudelissimum  ac  turpissimum  occisorem,  non 
tantummodo  Romano,  verum  etiam  humano  nomine  prorsus 
indignum,  omnes  jureac  merito  arbitrentur.  Vir  enim  ille  qui 
patriam  suam,  flagrante  undique  bello,  labantem  tamdiususti- 
nr.it,  qui,  arcanis  peculiaris  doctrinæ  arübus,  nobis  totattulit 
damna,  non  hostis  sed  amicus  habendus  est.  Ex  ilia  urbe  quam, 
civis  libertatis  amator,  fortissimo  animo  usque  ad  hune  diem 
défendit,  liber  egredietur;  et  eum,  victum  victores  minime 
aversati,  ut  hominum  doctissimum  ac  sapientissimum  haud 
injusta  admiratione  servabimus.  Quis  igitur  vestrum,  milites, 
tamnefarius  sceleratusque  sit  ut,  Romanæ  dignitatis  immemor 
et  majorum  suorum  exempta  dedignatus,  Archimedem  ilium, 
Syracusarum  decus,  imo  totius  generis  humani  ornamentum 

infancla  morle  mactare  audeal?  Nullus  sane  : hostes  enim  de- 
bellare,  ingenium  vero  colere  ac  venerari  vere  Romanum  est. 

Parcite  ergo,  parcite,  milites  : vos  precor  obtestorque  ne 
tanto  scelerecruentetis  manus  vestras,  ne  victoriam  clade  tur- 
piorem,  interempto  Archimede,  faciatis.  Per  deos,  per  quæ- 
cumque  jura  vos  patriæ  jungunt,  ne  Romanam  laudem,  quam 
intactam  vobis  reliquere  patres,  ignominia  dehonestetis,  ne 
nobilitatem  corrumpatis  acceptam,  ne  denique  æternas  hujus 
diei  memoriæ  notas  inuratis.  Quid  autem  timeo?  Nonne  hoc 
virtutis  et  magnitudinis  hæredium  integrum  conservare  vobis 
cordi  est?  Num  vobis  jusso  meo  opus  est?  Sine  ullo  dubio  non 
ignoratis,  quantum  victores,  imo  Romanos,  occupata  urbe,  de- 
bellatis,  præsertimingenio  parcere  deceat,  et  populis  omnibus 
qui  in  vos  oculos  convertunt,  modestia  clementiaque  admira- 
tionem  injicietis.  Tune  aliæ  gentes,  quæ  nobis  invident,  intel- 
ligent quam  magnanimo  sint  pectore  Romani,  quantopere 
excellentes  viros,  etiam  si  abeis  injurias  et  damna  acceperint, 
honorare  soleant;  vivus  itaque,  incolumis,  ornatus  Archime- 
des,  vobis  victoriam  cumulabi  et  finem  faciet  invidiæ. 


LXIV 


SUJET  DE  CRITIQUE  LITTÉRAIRE  SOUS  FORME  DE  LEÇON 
DE  RHÉTORIQUE  DONNÉ  A LA  FACULTÉ  DE  PARIS. 

(3  novembre  1859.) 


ORATIO  GRAMMATICl  LATINI. 

Crammaticus  Latinus,  discipulis  prælecturus  sextum  librum  Æneidos,  com- 
parationem  instituit  inter  HomeruLQ  et  Virgilium. 

DÉVELOPPEMENT. 

Jam  vêtus  locus  est,  discipuli,  comparationem  inter  Home- 

rum  et  Virgilium  instituere,  tanquam  inter  veros  primarum 
partium  æmulos.  Quæ  scilicet  disputatio,  quam  vana  ac  YÜis 
mihi  videtur,  si  vagum  atque  incertum  in  modum  exagitatur, 
tam  ulilis  et  verisimilis  fieri  potest,  si  dilucide  suscipitur  et  ad 
rem  quamdam  refertur  æstimatione  dignam.  Quare  quum 
hodie  vobis  sextum  librum  Æneidos  sim  perlecturus,  nequeo 
mihi  temperare  quin  de  undecimo  Odysseæ  mentionem  fa- 
ciam;  et  paulum  disseram,  quum  ambo  Inferorum  regnum 
depingerent,  uter  vicerit  in  re  adeo  ad  poesim  accommo- 
data. 

Al  hoc  unum  vos  præmonitos  volo,  ne  me  iniquum  credatis, 
vivam  atque  integram  esse  in  Homeri  animo  veterum  reli- 
gionum  fidem,  in  Virgilio  autein  nullam;  nisi  forte  existi- 
matis  Plutonem,  Proserpinam,  omniaque  umbrarum  numina 
quidquam  aliud  fuisse,  imperante  Auguste,  quam  figmenta  et 
vacuas  imagines  ex  ingenio  poelarum  expressas.  Nunc  vero 
iitrum  arbitramini  sacro  timoré  motum  iri  ceterosque  motu- 
rum  euin  qui  se  vera  traclare  persuasum  habet,  et  reipsa  hor- 
rendum  carmen  edere,  an  ilium  qui  ficta  meditatur  et  tanquam 
in  ornando  opéré  ludit? 

Ita  fit,  non  aliter,  ut  Virgilius  in  explicandis  ac  depingendis 
rebus  locisque  præcellere  videatur,  Homerus  autem,  quod  in 
tuli  occasione  multo  præstantius  est,  nos  nescio  quo  terrore 
constringat  et  sensus  ignota  quadam  et  plus  quam  bumana 
formidine  detineat.  Quod  discrimen  jam  a principio  facile 
discernetis.  Quippe  Græcus  vates  Ulyssem  sociosque  in  re- 
gionem  ducitobscuram,  quam  nemoperlustravit,  nemo  novit, 
eosque  fingit  ineluctabili  vento  et  divina  manu  impulses;  Ro- 
manus  vero  poeta  suum  Æneam  ad  loca  trahit  vasta  atque 
borrenda,  nota  lamen  et  rite  descripta,  eique  dat  comitem,  quæ 
omnia  arcana  detegat  cunctaque  propellat  pericula.  Quid  quod 
deinde  in  Virgiliano  umbrarum  imperio  nihil  est  quod  non 
exactissime  aperialur  ac  pntefiat?  Quid  quod  quæque  istius 
regni  potestas  certam  sedem  certumque  vultum  occupât,  et 
fluminum  nomina,  et  regionum  recessus  monstrantur,  non 
secus  ac  si  in  terra  versaremur?  Aspicite  altéra  ex  parte  Ulys- 

sem  solam  in  exigua  fossa  stantem,  lanquam  nefas  sit  allius 
progredi,  atque  inde  prospicientem  procul  regem  et  judices 
Inferorum,  postquam  innumerabilis  umbrarum  turba  ad 
exitum  irruit. 

Nonne  existimatis  maximum  decus  maximamquevimistius- 
modi  carminibus  addi,  qiium  pauca  nota  sunt  atque  ctaro  in 
lumine  collocantur,  pauca  certo  digesta  sunt  ordine,  pleraque 
miscentur  tumultu  ac  perturbatione?  Quam  vehementer  et 
merito  movemur,  quum  nobis  ipsis  mente  repræsenlamus 
multitudinem  incompositam  umbrarum,  quæ  ad  effusum  in 
fossa  sanguinem  erumpunt,  quasi  ad  vitam!  Quod  si  in 
Æneide  vividior  est  et  acrius  fulget  ilia  heroum  sériés,  qui 
Æneæ  hereditatem  suscepturi  sunt,  nusquam  certe  tam  sin- 
cera  horrendaque  mortis  imago  reperitur. 

Ne  solita  quidem  commiseratione  tenerisque  affectibus  in 
hac  operis  parte  Virgilius  vincere  dici  potest.  Vix  enim  Pali- 
nuri  querelæ  fletibus  Elpenoris  non  nocent,  atque  tacita  Didus 
ira  Ajacis  silentio.  Quid  dicam  de  Agamemnonis  miseriis, 
quid  de  Pelide  vitam  amissam  partamque  per  mortem  gloriam 
desiderante?  Sane  dignus  erat  Homerus  qui  tristem  Marcelli 
sortem  defleret.  Atque,  ut  uno  verbo  resumam  quidquid  de 
sexto  Æneidos  libro  et  undecimo  Odysseæ,  quidquid  in  Ho- 
mero  ac  Virgilio  comparandis  dixi,  hune  divitem  potius  quam 
terribilem  mihi  videri  fateor,  nempe  ut  poetam  decuit  istis 
religionibus  diffidentem;  ilium  contra  simplicem  atque  hor- 
rendum,  motumque  vero  mortis  et  Inferorum  terrore. 


COUP.  LAT. 

LXV 

SUJET  DE  DISCOURS  DONNÉ  A LA  FACULTÉ  DE  PARIS 

(4  novembre  1859.) 

ORATIO  POiüPElI. 

Pompeius,  in  tertio  consulatii,  rogat  definiri  oratoriLus  tempus  dicendi, 
ferrique  legem  qua  vetentur,  de  quacuuique  re  coram  judicibus  agant,  ultra 
horam  unam  loqui. 

DÉVELOPPEMENT. 

üLilem  aliqiiam  operam  navare  reipublicæ  si  quando  pos- 
sum,  Qiiiriles,  me  felicem  existimo  et  minus  indignum  ilia 
provincia,  quam  mihi  tanta  cum  benevolentia,  tanto  cum  ho- 
nore triplici  consulatu  coiicessistis.  Quare  hodierno  die  non 
dubito  votis  rem  mutandam  in  civitate  significare,  licet  fier! 
possit  ut  nostra  rogatio  quibusdam  displiceat  : satis  erit, 
si  pluribus  placuerit,  vel,  quod  maxime  optandum  atquc 
expetendum  est,  si  nulli  nocuerit,  si  profuerit,  ut  spero, 
omnibus. 

Mihi  scilicet  judiciorum  consuetudinem  ethabitum  intuenti 
vitium  occurrit,  quod  jampridem  nimis  patienter  tolcramus. 
Non  jam  agitur  ex  quo  ordine  judices  eligantur,  quum  sæpius 
de  ea  re  disputatum  sit,  et  tandem  prudentia  atque  æquitale 
vestra  decreveritis  quod  civitalis  ulilitas  peteret.  Nunc  vero, 
firmiter  constitutis  judicibus,  respicite  ad  oratores;  videte  ut 
'in  dicendis  causis  tempus  consumant,  ac,  dum  miseris  opitu» 
lari  videantur,  sibi  indulgeant  et  redundanti  ingenio.  Quæ  est 
ista  inexhausta  facundia,  cuisemper  dies  déficit,  quæ  ut  unius 
liominis  saluti  consulat  diutius  pérorât,  quam  noslri  mililcs 
pugnant  ut  decem  millia  lioslium  verlant  in  fugam?  Cui  utilem 
esse  illam  verborum  diluvicm  piitatis?  Num  judicibus?  Num 
reo?  Num  ipsorum  oralorum  gioriæ? 

Qüid  autem  aliud  quam  verilatem  requirere  debent  judices? 
Oratoris  est,  tanquam  lucem  eorum  oculis  admovere,  ut 
iioxium  puniant,  absolvant  innocentem.  Fateor  equidem,  Qui- 
ntes, me  nimium  longis  orationibus  valde  diffidere,  utpote 
quæ  potius  ad  involvendas  causas  obsciiritate  quam  ad  expli - 
candas  spectent  : nempe  mendaciorum  est  contortum  ac  lon- 
gum  iter,  veritatis  et  rectum  et  breve;  is  insidias  parat,  qui 
ambages  viæque  flexus  petit. 

Nec  magis  reus  quam  judices  fructum  ex  ilia  deteslanda  copia 
capit.  Plus  enim  orator  propriam  laudem  ita  curare  mihi  vide- 
tur  quam  clientis  salutem.  Quæ  causa  est,  vel  maxime  impe- 
dita,  quæ  tantæ  moræ,  tôt  explicationibus  sufficiat?  Necesse 
est  ut  extra  rem  ipsam  locos  communes  usurpent,  atque  ludant 
sæpius  procul  a proposito  in  inutili  quadam  digressione;  unde 
sceleratorum  facinora  velantur  potius  quam  deteguntur,  in- 
nocentium  virtus  obscuralur,  ita  ut  aut  respublica  sumendam 
pœnam  omittat,  aut  iudices  misero  inepte  defenso  opem  ferre 
non  queant. 

Insanos  autem  oratores  ! dnm  judicum  mentes  conturbant, 
dum  officiant  clientibus,  ne  gloriæ  quidem  suæ  consulunt» 
quam  unam  augere  ac  confirmare  in  animo  habent.  Nam  perP 
vêtus  illaRomana  eloquentia,  quam  noster  Cato  ipsa  brevitate 
tam  vividam  effecit,  ipsa  perspicuitate  tam  potentem.  Quin 
Demosthenis  exemplum  sequuntur,  qui  nihil  otiosum  in  elo- 
quentia, nihil  supervacaneum  unquam  admittebat,  semper 
dilucide  et  presse  perorabîit,  non  secus  ac  si  ad  expugnandam 
aliquam  arcem  rueret,  ubi  plus  celeritas  et  impetus  quam 
elegans  decursus  et  moræ  valent? 

Quamobrem,  Quirites,  hoc  vos  rogare  aiideo,  ut  definiatiir 
oratoribus  tempus  dicendi,  neque  ultra  horam  unam,  de  qua- 
cumqae  re  coram  judicibus  agant,  loqui  eis  liceat.  Quum  se 
certis  limitibus  incluses  sentient,  quærent  tandem,  ut  opinor, 
quid  causæ  intersit,  neque  sine  fine  in  ridiculis  ornamentis 
versabuntur.  Licebit  integram  vcritatem  judicibus  exponere, 
non  mendacia  atque  artificia  conlexere  et  macliinari  ; lice- 
bit docere  prætorem,  et  pcrsuadere,  atque  etiam  interdum 

1110 vere,  si  occasio  occiirrerit;  quidqiiid  rei  nunc  perniciei 
iiuiic  laudi  utile  erit.comparabitur,  nihil  aliud,  déficiente  pas- 
sim  aberrandi  tempore  ; ac  denique  eloquentia,  quod  postre- 
nium  est  nec  lamen  spernendum,  ad  pristinam  concinnitatem 
digiiitalemque  revocabitur.  Jam  videtis,  Quirites,  quot  et 
quanta  incommoda  præsens  hic  judiciorum  status  secum  ferat, 
quantam  contra  utilitatem  ex  circumscriptis  causis  et  tempe- 
rata  oratorum,  ut  magnifiée  appellant,  abundantia,  ut  melius 
dicam,  exundatione  : vestrum  est  nostræ  rogationi  favere,  et 
ferre  legem  necessariam  reipublicæ,  eloquentiæ  utilem. 


LXVI 

SUJET  DE  DISCOURS  DONNÉ  A LA  FACULTÉ  DE  PARIS. 

(1  7 novembre  1859.) 

AMICO  FERE  JA»!  E PORTU  AD  LONGINQUUM  ITER  SOLVENTl 
SCRIBETUR  EPISTOLA. 

DÉVELOPPEMENT. 

Ergo  scmper  tibi  animus  ad  nova  atque  inaudita  ruet?Nun- 
quam  assueta  et  vulgari  conditione  promptisque  in  manu 
rebus  contentus  eris?  Istam  jam  in  puero  inconstantiam 
animadveiTeram,  quum  ægre  ferres  vel  brevi  momento  in 
eodem  vestigio  hærere,  at  sæpius  velles  sive  sedem  sive  ludos 
mulare,  atque  in  insolila  quæque  arderes.  Nunc  vero  juvenem, 
omnibusque  corporis  ac  mentis  viribus  ornatum  atque  auc- 
tum  acrius,  ut  fit,  ilia  cupido  trahit,  miraque  ignotarum 
rerum,  ut  ita  dicam,  sitis.  Domum,  amicos,  palriam  deseris, 
te  in  pericula  das  præcipitem,  fluctus  ac  tempestates  tentare 
non  dubitas,  jam  fere  e portu  solvisti,  vixque  liæ  nostræ  lit- 
tcræ  ad  te  perferentur,  supremam  salutem  daluræ. 

Si  te  qua  utilitas  aut  etiam  nécessitas,  si  quod  officium  in 
tôt  ac  tanta  discrimina  mitteret;  si  te  parentis,  propinqui, 

aiilici  aut  voluntas,  aut  memoria,  aut  commoda  vocarent  ; si 
te  impelleret  paupertas  ut  navigandi  quæstum  fructusque  mer- 
caturæ  exquireres  ; si  denique  simultatibus,  invidia,  odiis  e 
sede  majorum  ejicereris  : tibi  ignosceremus,  te  etiam  prose- 
queremur  misericordia.  Nunc  autem  et  rem  familiarem  plus 
quam  ad  necessarium  vitæ  usum  habes,  nec  te  ulla  nécessitas, 
nullum  officium  in  longinquam  regionem  arcessit;  at  contra 
hic  retinere  debent  consanguineorum  amicorumque  vota  et 
tanta  tamque  spectata  caritas.  Quid  igitur,  quæso,  proficis- 
ceris?  Estne  adeo  prüdentis  animi,  incerta  pro  certis  captare, 
et  prorsus  inutili  audacia  quasi  mortem  lacessere  ac  provocare? 
Estne  res  adeo  suavis  et  benigna,  tuos,  quos  præsentia  delec- 
tare  et  recreare  solebas,  diuturna  absentia  omni  destituere  vo- 
luptate  ac  veluti  orbos  facere?  Quam  enim  nobis  fore  lætitiam, 
arbitraris,  imo  quam  quietem,  quum  incerti  erimus  quo  sis 
in  loco,  in  qua,  vel  prospéra  vel  adversa,  fortana  verseris, 
quum  reputabimus  te  fortasse  ventis  agitari  aut,  quod  prope 
pejus  dixerim,  a barbara  gente  cruciari?  Tu  ipse  quam  timeo 
ne  sæpius  patriæ  atque  amici  desiderio  afficiare,  neu  te  olim 
pœniteal,  quod  securam  domum  et  tranquilliorem  vitæ  cur- 
sum  deserueris  ! 

Non  equidem  ita  querar,  si  m continentibus  terris  iter  fa- 
cere susciperes,  ubi  tutiores  sint  viæ,  et  notæ,  et  certæ,  ubi  et 
auxilium  et  perfugium  reperiatur,  atque  etiam  solatia  non  de- 
ficiant.  Maris  autem  pericula  ne  perfectissima  quidem,  qua 
gloriamur,  ars  navigandi  abstulit,  adeo  naturæ  viribus  hu- 
manæ  vires  impares  se  profîteri  debent!  Scilicet,  ut  ait  poeta, 
illi  æs  triplex  circa  pectus  fuit,  qui  primus  se  fluctibus  cum 
navicula  credidit.  Quid  de  iis  dicam,  qui  eumimitari  ausi  sunt, 
vel  postquam  res  probata  fuit  atque  ipso  usu  quasi  condem- 
nata? 

Quid  autem!  Jam  mihi  videor,  amice,  supra  modum  dolerc, 
nimisque  meo  indulgere  desiderio.  Nempe  æquum  est  me  pau- 
lum  ad  te  respicere,  ac  tibi  per  me  licere  juvenili  alacritate  et 
industria  frui.  Placetres  ignotascognoscere,  remotas  invisere, 
graves  pâli,  periculosas  subire  ; placet  animum  varia  doctrina 

ornare,  informare  experienclo  : perge  igilur  quo  cœpisli  ; est 
enim  aliqua  in  isto  videndi  studio,  in  ista  audacia  virtus.  Tu 
te  immenso  rerum  naturæ  spectaculo  simul  juvari  atque 
erudiri  senties;  tibi  tôt  maris  terræque  miraculis  animus  ad 
majores  sententias  extolletur,  eveheturque  supra  vulgarem 
sensum  ; tu  miras  regiones  perlustrabis,  urbesque  aliter  ac 
nostræ  sunt  exstructas,  civitates  aliter  constitutas;  tumulto- 
rum  hominum  mores,  habitum,  cultum,  religiones,  opiniones 
noveris  ; tu,  si  fata  favent,  aller  Ulysses  eris,  priore  multo  doc- 
tior  usuque  prudentior  factus  et  navigandi  callidior;  tu  pos- 
tremo  utinam  ad  nos  redeas  doctrina,  sapientia,  divitiis  orna- 
tus,  nullo  confectus  morbo,  nullo  nimio  labore  defatigatus  : te 
reducem  dilectissimo  amplexu  excipiemus,  sicut  votis  prose- 
quimur  proficiscentem.  Yale, féliciter  naYiga,etcura  ut  quam- 
primum  redeas. 


LXYII 

SUJET  DE  NARRATION  DONNÉ  A LA  FACULTÉ  DE  PARIS. 

(18  novembre  1859.) 

REX  DEJOTARIJS. 

Narrabis  Dejotarum  Ciceroni,  cui  nuper  Ciliciam  petenti  obviam  venerat, 
adversus  Parthos  cum  Gallis  suis  auxilio  fuisse  ; tum  ostendes  proconsulem 
gratias  agentem  amicissimo  viro,  et  palam  profîtentem  semper  optimi  in  se 
otficii  memorem  fore;  addesque  postea  Dejotarum,  eojuvante,  a senatu  regem 
appellatum,  et  coram  Cæsare  ob  Pompeianam  amiciam  capitis  reum  ab  ora- 
tore  ipso  defensum. 


DÉVELOPPEMENT. 

Tanta  fuit  Romanæ  reipublicæ,  dum  maxime  floreret,  auc- 
toritas  acmajeslas,  ut  nonnulli  etiam  principes  ac  reges  mul- 
tis  beneficiis,  miTitaribusque  auxiliis  et  invicta  constantia  ac 
fide  populi  senatusque  gratiam  et  benevolentiam  sibi  conci- 

liare  tenlarent.  Fuit  illius  societatis,  ne  servitium  dicarn,  mi- 
rum  in  Africa  exemplum,  fuit  in  Sicilia,  fuere  plura  in  ipsa 
Asia,  quæ  tamen  infensissimos  hostes  legionibus,  et  reges 
ad  tuendam  suorum  libertatem,  imo  ad  exstinguendum,  si 
liceret,  Romani  imperii  nomen  acerrimos  suppeditavit;  ita 
quidcni,  ut  prope  in  iisdem  regionibus  inaximam  vim  repu- 
gnantium  summamque  auxiliantium  voluntatem  respublica 
reperiret,  atque  interdum  Asia  ipsis  Asiæ  armis  debellaretur. 
Ita  bene  de  populo  Romano  meritus  est  Dejotarus  : quippe  qui 
petenti  Ciliciam  Ciceroni  obviam  venerit,  seu  tanti  viri  nomen 
et  dignitatem  veneraretur,  seu  potius  magistratus  personam, 
ipsamque  sub  specie  proconsuiis  se  rempublicam  excipere  et 
fovere  existimaret.  Qua  autem  benignitate  appellentem  occu- 
pavit,  qua  liberalilate  hospitiique  gratia  excoluit!  Cavebat  sci- 
licel,  ne  sibi  régi  eadem  ac  civi  Romano  reverentia  tribuere- 
lur,  idem  cultus.  Ne^  verbis  tantum  eum  ornavit,  non  tantum 
Omni  laude  omnique  honore  celebravit  ; sed,  quod  difficilius 
erat  et  præstantius,  gerentem  bellum  auxilio  acijuvit,  seque 
cum  Gallis  suis’præcipitem  in  discrimina  dédit  pro  Gicerone, 
pro  repubtica.  Aspice  ut  in  Parthos  duCat,  nec  magis  cognitione 
locorum  novorumque  armorum  usu  et  peculiari  dimicandi  ra- 
lione  utilem  se  præbeatquam  singulari  fortiludine! 

At  M,  Tullius,  incertus  utrum  pro  tanta  in  se  benevolentia 
an  probatissima  in  populum  senatumque  Romanum  fide  et 
constantia  gratias  potius  régi  ageret,  non  prius  discessit 
quam  et  amicissimo  viro  et  spectalissimo  socio  suam  civita- 
tisque  tutelam  pollicitus  est  : se  proconsulem,  nomine  Roma- 
norum,  gratulari  Dejotaro,  quod  neque  quorumdam  invidia, 
neque  certaminum  periculis  a certissima  et  mansuetissima 
societate  deterritus  fuerit;  acturum  apud  cives,  ut  præclara 
ilia  virtus  et  amicitia  ne  in  oblivione  unquam  jaceat,  at  brevi 
quam  minime  indigno  præmio  persolvatur  : quod  ad  se  spec- 
tet,  semper  se  benignissimi  hospitii  memorem  fore  ac  prope 
familiarissimæ  consuetudinis,  summamque  jam  esse  necessi- 
ludinem  quæ  ad  conferenda  similia  officia  horteturque  et  sti- 
mulet;  orare  Dejotarum,  ut  ad  se  libens  confugiat,  si  qu^ndo 

alicujus  auxilii  eguerit  : promptam  fore  et  paratam  quantu- 
lamcumque  dicendi  facultatem  ad  opem  verbis  ferendam, 
ipsamque  apud  populum  patresque  auctoritatem  ad  amoven- 
dum,  quodcumque  ingrueret,  periculum. 

Quorum  alterum  senatus  confirmavit,  alterum  ipse  Tullius 
summa  eloquenliaeffecit.  Nam  Dejotarus,  qui  anteavix  aliquot 
Gallis  imperabat,  juvante  optimo  et  gratissimo  bospite,  a se- 
natu  rex  Armeniæ  Minoris  appellatus  est,  arctiori  amicitia 
cum  populo  Romano  conjunctus.  Ita  gens,  cuidestiiiatumerat 
totius  terrarum  orbis  imperium,  sæpius  maluit  fidissimis 
sociis  devictas  regiones  credere,  et  quasi  provinciam  principi 
nec  rebelli  neque  indocili  delegare,  ut  quum  ilium  principem 
bénéficié  obligatum  retineret,  tum  victos  minus  terrere  aut 
ipsa  præsentia  vexare  videretur.  At  hoc  quidem  Dejotaro,  si 
non  honestius  et  nobilius,  certe  utilius  fuit,  quod  Gicero  fa- 
cundia  et  movendæ  misericordiæ  facultate  capitis  reum  apud 
Cæsarem  défendit  atque  servavil  Nam  Castor  nepos,  cui  cum 
Dejotaro  graves  inimicitiæ  inlercedebant,  pulsus  una  ambi- 
lione,  et  invidia,  et  indolis  malitia,  avum  Romæ  accusavit, 
quod  Cæsari,  qui,  belle  Alexandrino  composite,  in  Asiam  pro- 
fectus  se  ad  Dejotarum  receperat,  insidias  fecisset.  Ea  autem 
est  vel  apud  fortissimos  et  probissimos  vires  accusantium 
auctoritas,  ut  vicisset  Castoris  legalus,  nisi  Gicero  adfuissel, 
et  copiose,  ornate,  acute  memoravisset  constantissimam  et 
sæpissime  probatam  cum  populo  Romano  societatem,  conces- 
sum  a senatu  regium  nomen,  idque  a Cæsare,  licet  Armeniam 
detraxisset,  relictum.  Laudat  hospitis  benevolentiam,  impe- 
rantis  mansuetudinem  pro  Asiæ  moribus  miram,  dimicantis 
fortitudinem  et  audaciam  ; tum  ad  notam  et  insignem  dicta- 
toris  virtutem  respicit,  nec  potuit  non  vincere  postquam  in 
extremo  orationis  fine  clementiæ  nomen  posuisset. 

SUJET  DE  DISCOURS  DONNÉ  A LA  B’ACULTÉ  DE  PARIS. 

(19  novembre  1859.) 

ORATIO  EPAMINONDÆ. 

Artaxerxis  legato  qui  ad  tenlandam  auro  Epaminondæ  abstinentiam  Thc- 
bas  venerat,  respondebit  se,  si  ea  rex  vellet  quæ  Thebis  essent  utilia,  gratis 
faclurum;  sin  autem  contraria,  nusquam  esse  auri  atque  argenti  satis  præ 
patriæ  caritate,  Addetque,  conversus  ad  juvenem  qui  pretio  ininistrum  regis 
introduxerat,  eum  se,  nisi  confestim  reddat  quidquid  accepisset,  severitati 
legis  traditurum. 

DÉVELOPPEMENT. 

Nisi  semper  sacri  apud  nos  legali  essent  vel  infensissimorum 
hostium,  ne  respondendum  quidem  tibi  aliquid  existimarem, 
imo  ne  te  quidem  audire  sustinuissem,  dum  heri  mandata 
referres;  sed  vix  intrantem  expulissem  foras,  non  equidem 
passus  te  una  tantum  hora  in  nostra  urbe  morari,  uno  tan- 
tum die  in  Helladis  terra.  Sed  quoniam  tu  nihil  sponte  tua 
egisti,  nec  quidquam  aliud  quam  regis  tui  voluntali  summo- 
que  arbitrio  obtempéras,  legato  ignoscimus  parcimusque, 
hæcque  paucis  verbis  respondemus  Artaxerxi  quamprimum 
referenda. 

Non  possum  non  mirari  quanta  sit  ejus  impudentia,  ne 
stultitiam  dicam,  qui  me  auro  corrumpi  posse  arbitratus  sit, 
Thebarum  scilicet  totiusque  Græciæ  (cujus  laudis  maximam 
partem  dii  sane  sibi  vindicant)  defensorem  ac  propugnatorem, 
tanlis  tamque  diulurnis  periculis  laboribusque  exercitum  et 
probatum,  non  curis,  non  vulneribus,  nonipsainvidia  victum 
deterritumque  a proposito.Nempe  degenerasse  etiam  a majori- 
bus  vos  dixerim,  qui  nos  non  armis,  sed  proditione  debellare 
suscipiatis  : olim  Darius  Xerxesque,  licet  incomposito  acprope 
imbelli  cum  exercitu  et  classe  aut  male  instructa  aut  parum 

ad  navales  pugnas  exercitata,  in  aciem  tamen  et  dimicationem 
incedebant,  quod  vere  dignum  viris  neque  admodum  impa- 
ribus  hostibus  semper  erit,  Nunc  vero  recenliores  Persæ,  jam 
perfectis  et  perpolitis  moribus,  bellum  e longinquo  gerunt 
sedentesque  dimicant,  neque  per  milites,  sed  per  legatos,  non 
armis,  sed  lingua,  non  ferro,  sed  auro  argentoque  vincunt. 
Quid  vincunt  ? Victuros  se  sperant,  reipsa  altéra  clade  affi- 
ciuntur,  iterumque  expelluntur  e Græcia. 

Equidem  tiaud  ita  régi  adversatus  sum,  quin  ea  libentissime 
fecissem,  quæ  per  patriæ  utilitatem  dignitatemque  propriam 
facere  licuisset.  Quid  autem  de  pretio  accipiendo  mentio  fit  ? 
Nos  igitur  vénales  existimatis,  quippe  qui  nullum  alii  ex  aliis 
officium  beneficiumve,  nisi  proposita  mercede,  imo  immensis 
plerumque  divitiis,  extorquere  soleatis.  At  ego  si  ea  rex  vellet 
quæ  Thebis  essent  utilia,  non  dubitarem  assentiri  etadjuvare; 
nihil  autem  nisi  gratis  facerem.  Quid  ? nonne  credis  me  pro 
civitatis  sainte,  liber tate  ac  laude  multo  plura  molitum  quam 
Arlaxerxi  aut  promittere  aut  condonare  vellem  ? Attamen,  ut 
opinor,  nulli  civium  in  menlem  venit,  utmihi  aurum  offerat; 
omnes  contra  arbitrantur,  nunquam  argento  donisquelabores 
exbaustos,  profusum  sanguinem  pendi  posse.Qui  externæ  divi- 
tiæ  plus  valeant?  Quid  quod  Artaxerxes  non  modo  non  utilia 
patriæ,  sed  contraria  suadere  in  animo  habet  ? Nempe,  si  totam 
regiæ  gazam,  si  totius  Asiæ  opes  et  divitias  proferret,  imo 
etiam  si  e toto  terrarum  orbe  auri  argentique  pondéra  trans- 
veheret  Thebas  et  pro  mea  domo  accumularet,  staret  contra 
patriæ  caritas,  quæ,  quum  vère  aliquid  divini  sit,  omnia  hu- 
mana  bona  superat;  staret  contra  patriæ  totiusque  Helladis 
imago,  quæ  januæ  aditum  custodiret  ac  defenderet.  Quis  enim 
nostrum  vel  tanto  pretio  proditoris  nomine  civis  nomen  atque 
insuper  laudem  imperatoris  mutare  velit  ? 

Forsan  et  aliquando  tempus  erit  (quod  dii  omen  avortant  1), 
quum  nimium  longa  felicitate  nimiaque  potentia  corrupta 
Græcia  non  ita  dona  respuet;  at  nondum  ad  id  venimus,  vi- 
vuntque  intus  in  nobis  honesli  ac  liberi  sensus,  quos  a majo- 
ribus  cum  æterna  ilia  Maratlionis,  Salaminis,  Platæarumque 

gioria  accepimus.  Nec,  si  intestinis  dimicalionibus  hæc  rcgio 
interdum  ac  nunc  præsertim  in  plures  adversasque  partes  di- 
visa est,ob  id  ita  advenarum  consiliisinterventuqiieel  auxilio 
egemus,  ut  barbarum  aurum  incivitatesnostrasinsiniiare  pa- 
liamur.  Divitiæ  sunt  quas  quærimus  et  expetimus,  prœda  in 
præliis,  victorumque  spolia,  et  quammaximus  captivoruin  nu- 
merus,  amplissimusque  gloriæ  proventus.  Cetera  refer  illuc 
unde  ad  perniciem  nostram  attulisti,  rexque  secum  habeat. 

Me  pudet  quod  aliquem  in  hac  civitate  inveneris,  qui  te  pre- 
tio  ad  me  introduceret.  Te,  perfidissime,  nisi  quid  teneræ  adhuc 
et  imbecillæ  ætaticondonandum  esset,  proditorem  appellarem, 
atque  e civium,  imo  e viventium  numéro  detrahendum  pu- 
tarem.  Sed  quoniam  quidam  nominantur,  qui  post  deterrima 
et  pessima  exordia,  deinde  ad  virtutem  atque  ad  laudabiles 
sententias  rediere,  seque  etiam  egregiis  facinoribus  illustra- 
verunt,  non  impediam  quin  te  pœniteat,  quin  forlitudine  et 
constantia  militari  civilibusque  officiis  hodiernam  turpitudi- 
nem  luas.  Confeslim  igitur  redde  quidquid  accepisti,  ne  te 
severitati  legis  tradam,  neve  iste  quidquam  hic  relinquatpræ- 
ter  detestabilem  Persarum  memoriam. 


LXIX 

LEÇON  DE  CRITIQUE  LITTÉHAIRE,  SUJET  DONNÉ 
A LA  FACULTÉ  DE  PARIS. 

(16  avril  1860.) 

ORATIO  GRAMMATICI  LATIWI. 

Cæcilius  grammaticus  qui  jam  sub  Augusto  primus  Virgilium  discipulis 
prælegere  cœpit,  secundum  Æneidos  librum  enarraturus,  indicat  quid  poeta 
in  hac  operis  parte  ab  Homero  mutuatus  fuerit,  quid  sibi  ipsi  debuerit. 

DÉVELOPPEMENT. 

Sæpe  miratus  sum,  amici,  quod  secundum  hune  Æneidos 

librum,  quoties  eum  relegerem,  nunc  Homero,  nunc  Virgilio 
integrum  addicerem,  et  postquam  hujus  rei  causam  inquisivi, 
illam  reperire  mihi  visus  sum  : pauca  scilicet  a Virgilio  ficta, 
pleraque  desumpta  sunt  ex  Homeri  carminibus,  cuncta  tamen 
ita  ornata  et  amplificata  ut  ab  ipso  Latino  vate  inventum  Trojæ 
exscidium  dixeritis  : et  quæ  Homerico  fonte  defluunt,  Virgi- 
liana  arte  recreantur.  Imo  proprium  est  nostri  poetæ  opus, 
ordinem  rerum  omnino  composuisse  ac  digessisse,  nec  laus 
contemnenda.  Quum  igitur  viscera  hujus  Æiieidos  partis  Græca 
sint,  ars  autem  imitandi  et  ordinandi  soli  Virgilio  assignari 
queat,  quid  mirum  est  quod  primum  vix  dijudicare  valeamus, 
uter  majorem  exquisitissimi  carminis  partem  sibi  vindicare 
debeat?  Quare,  ne  in  eamdem  dubitationein  incurratis,  mihi 
visum  est  priusquam  hune  librum  apud  vos  enarrare  incipiam, 
vel  summatim  indicare,  quidutrique  reipsa  attribuendum  esse 
videatur. 

Primum  ilium  reperiemus  de  immani  equo  locum,  dolum- 
que  consilio  Minervæ  atque  Ulyssis  industria  paratum,  nempe 
veram  futuri  exscidii  causam,  cum  terribili  quadam  religione 
narratam,  at  prope  verbis  ex  Homero  translatis.  Sequuntur 
Sinonis  insidiæ,  totaque  civitas  unius  hominis  linguaet  men~ 
daciis  melius  quam  tôt  bellatorum  armis  ac  fortitiidine  victa; 
quod  quum  perlego,  redit  mihi  in  mentem  miser  iste  Dolon, 
quem  ille  Sinonis  atque  etiam  omnium  insidiatorum  magister, 
Ulysses  speculantem  deprehendit  et  frustra  precantem  obtrun- 
cat.  At  quanta  cum  felicilate  proposito  exemple  noster  utitur  ! 
quanta  cum  vi  perjurantis  impudentiam  illustrât!  ita  ut  vix 
discerni  possil,  utrum  magis  Homerus  propterea  quod  rem 
invenerit,  an  Virgilius  ob  ipsam  amplificationem  atque  novum 
argumente  additum  decus  laudandus  sit.  Est  enim  aliquod 
imitandi  genus,  quo  poeta  id  quod  mutuetur  proprium  et  pe- 
culiare  sibi  faciat.  Simili  modo,  quum  somnum  Æneæ  umbra 
Hectoris  turbatum  fingeret,  respiciebat  haud  procul  dubio  ad 
illam  Palrocii  effigiem  dormienti  Achilli  manifestam  factam, 
utsolatia  afferret  debitasque  reposceret  exsequias;  quanquam 
fatendum  est  in  hoc  quoque  loco  Homerum,  quem  valde  mirari 

laudibusque  extollere  solemus,  superatum  a Virgilio,  adco 
omnia  ad  ornandum  Æneæ  somnium  comparata  sunt,  et  nescio 
quid  horrendum  Hectoris  verbis  inest.  An  referam  Venerem, 
ex  Olympo  delapsam,  monentemque  filium  ut  Helenæ  parcere 
velit,  nil  aliud  agere,  quam  Minervam,  in  prima  lliadis  rhap- 
sodia  suadentem  Achilli  ut  spernat  Agamemnonis  contumelias? 
An  referam  plura  alia,  e diversis  lliadis  Odysseæque  fragmen- 
tis  selecta  atque  callide  in  unum  locum  congregaîa,  tanquam 
non  satis  sit  semel  aut  iterum  signifîcavisse,  Homerum  plu- 
rimum  inveniendis  rebus  valuisse,  Virgilio  tamen  suam  esse 
laudem  quod  quæ  non  invenerit  pro  sua  certe  parte  optime 
illustravisse  et  plerumque  mutavisse  videatur  in  melius. 

Nunc  autemsi  integrumlibrum  uno  et  eodemaspectu  lustra- 
verimus,  nedum  eum  in  tenues  partes  pergamus  secare, 
jam  manifestiuspatebit  genuina  nostri  poetæ  virtus,  quæplu- 
rirna  est  in  digerendis  variis  illius  ultimæ  Trojanorum  cladis 
casibus,  quam  neque  Homerus,  neque  cyclici  scriptores,  neque 
auctores  tragœdiarum  ordine  aut  ab  omni  parte  retulerant. 
Hoc  igitur  vos  imprimis  considerare  et  laudare  velim,  nec  fu- 
sius  disseram  de  quibusdam  ab  ipso  Virgilio  inventis  rebus; 
seu  de  mira  et  vere  Romana  senatoriaque  Anchisæconslantia, 
quum  suadenti  filio  ut  se  ad  fugam  vertat  respondet  se  nun- 
quam  secuturum;  seu  de  prodigiosa  flamma,  quæ  comas  luli 
lambit  et  circum  tempera  pascitur,  quod  quidem  Romane  civi 
Romana  de  Servie  Tullio  fabula  injicere  in  mentem  poterat. 
Addite,  si  juvat,  præclaros  de  Priamo  arma  cingente  versus, 
quorum  nulla  apud  Græcos  vales  vestigia  reperimus,  jamque 
mecum  agnoscite  mirandam  totius  libri  institutionem  atque, 
utila  dicam,  œconomiam;  agnoscite  quanta  cum  arte  et  in- 
dustria  omnia  nemine  docente,  nulla  trita  et  indicata  via,  dispo- 
sita  sint;  ita  ut  prima  insidiis,  infaustis  ominibus,  privatis 
calamilatibus  sedes  concessafuerit;  deinde  ingruentibus  peri- 
culis  crescatcarminis  gravitas,  et  vis,  et  quidam  horror,  propo- 
sitis  ante  oculos  nocturnis  præUis  incendiisque  passim  fla- 
grantibus;  ac  postremo,  cadentibus  præstantissimis  Trojæ 
capitibus  atque  ipso  post  ceteros  principe,  urbs  corriiat  cives- 

que  omnes  obruantur,  sospite  lamen  nostræ  genlis  auctore, 
ac  quasi  medio  ex  incendio  prænunciata  urbis  æternæ  magai- 
ludine.  Est  tamen  quiddam  aliud,  discipuli,  quod,  meo  qui- 
dem  judicio,  majoris  operæ  ac  laboris  esse  debuerit,  eversam 
scilicet  et  dirutam  urbem  ita  depingere,  ut  legentium  bas  inter 
pugnas  detineretur  animus,  atque  affectus  et  lacrimæ  move- 
rentur.  Quanquam  nostro  Virgilio  nunquam  ardua  res  est 
movere  affectus  et  excutere  lacrimas,  et,  si  plures  aliis  virtu- 
tibus,  omnes  certe  poetas  misericordia  vincit.  Ilaud  infilias 
ibo,  commodiorem  occurrisse  occasionem  inducenti  Trojana- 
rum  reliquiarum  ducem,  quam  Homero  Græcos  heroas  potis- 
simum  celebranti,  minus  ingementi  hostium  miseriis.  Gratiæ 
nihilominus  Virgilio  agendæ,  qui  postquam  se  a lacrimis  tem- 
perare  non  posse  prædixit,  non  inania  de  se  jactavisse  visus 
est,  Æneamque  reipsa,  testem  partemque  rerum,  narran- 
tem  simul  et  flentem  suum  in  locum  féliciter  sufïecit.  Quod 
sane,  etiamsi  nulla  alia  re  hic  sese  commendaret,  satis  insi- 
gniret  secundum  hune  Æneidos  librum,  quem  jam  prælegere 
et  enarrare  me  et  tempus  et  vesira  expectatio  monent. 


LXX 

SUJET  DE  DISCOURS  DONNÉ  A LA  FACULTÉ  DE  PARIS. 

(19  ayril  1860.) 

©RATIO  SCIPfOXIS  AD  AGRÏGENÏIXOS, 

Qiiiim  Scipio,  Carthagine  capta,  restitueret  Segestanis  Dianam  suam  oliin 
a Cai'tliaginiensibus  sublatam,  atque  aliis  Siciliæ  populis  deorum  aut  cla- 
rorurn  virorum  imagines  qiias  amiscrant,  reddit  quoque  Agrigentinis  taurum 
ilium  æneum  Phalaridis  tyranni;  jubetque  eos  cogitare  utrum  esset  Siculis 
utilius,  suisne  servire,  qui  talia  crudelitalis  instrumenta  commenti  essent, 
an  populo  Romano,  qui  securitatem  ipsis  et  de  commun!  hoste  victoriam 
daret. 

DÉVELOPPEMENT. 

Jam  vobis,  Agrigentini,  licet  respirare;  jam  devictis  Gartha- 

giniensibus  eorumque  urbe  capta,  nullum  hostem,  nullum 
dominum  reformidatis.  At  multa  erant  ex  tôt  ac  tantis  opu- 
lentissimæ  civitatis  divitiis,  quæuna  cum  libertate,  aut  saltem 
cum  quiete  amiseratis,  quæque  isti  contra  jus  gentium  diri- 
puerant.  Quare  hodierno  die  nostrum  est,  hue  simul  et  pacem 
et  lætitiam,  et  erepta  vestræ  reipublicæ  ornamenta  referre, 
îidem,  qui  Segestanis  Dianam  suam  sublatam  a Carthaginien- 
sibus  nuper  restituimus,  qui  heri  multis  aliis  Siciliæ  populis 
amissas  pari  furto  aut  deorum  aut  clarorum  virorum  imagines 
reddidimus,  nunc  in  urbem  vestram  reponimus  taurum  ilium 
æneum,  non  mole  magis  quam  fama  pretiosum,  Phalaridis 
tyranni  atque  humanæ  crudelitatis  monumentum.  Sunt  qui, 
postquam  urbem  Victoria  expugnaverunt,  putent  sua  esse  om- 
nia  quæ  ibi  reperiantur,  cunctasque  opes  in  patriam  transfé- 
rant; ita  nos,  capta  Carthagine,  potuimus  quidquid  promptum 
in  manu  haberemus  Romain  mittere,  quippe  quod  non  imme- 
ritum  neque  immodicum  tantorum  laborum  tamque  diuturni 
belli  pretium  foret.  Sed  jampridem  decrevimus,  pluris  æsti- 
mandam  esse  ipsam  laudem  quam  amplissima  spolia,  ac  præ- 
terea  nos  iniquos  existimaremus,  nisi  res  redderemus  fldis  so- 
ciis  ac  miseris  gentibus,  quæ  gravius  etiam  quam  nos  hostium 
injurias  expertæ  sint  : pauperes  atque  inopes  esse  malumus 
quam  prædones  jure  appellari. 

Scio  omnibus  populis  carum  esse  quidquid  a majoribus  ac- 
ceperunt,  etiamsi  admodum  vile  sit  : rebus  enim  delectari  so- 
ient, quas  quotidie  aut  in  aliquo  foro  aut  in  templis  stantes 
aspiciunt,  abreptasque  desiderant,  non  ob  id  potissimum  quod 
partem  quamdam  urbis  amisisse  videantur,  sed  quia  illud, 
quod  semper  aderat,  absit.  Ita  vos,  Agrigentini,  sublalum  hune 
immanem  taurum  lugebatis,  licet  nullo  pretioso  ornamento 
civitas  vesira  orbata  fuisset,  at  contra  crudeiissimo  tormento 
et  perpetuo  sævissimæ  tyrannidis  teste  liberata;  atque  hodie 
gaudetis,  quod  hue  redeant  Phalaridis  reliquiæ.  Revolviteta- 
men  animo  tantas  majorum  vestrorum  miserias,  quum  liberos 
in  hanc  æneam  belluam  projectos  et  crematos  vidèrent;  repu- 
tate  quale  jugum  non  Phalaris  tantum,  verum  etiam  omnes 

alii,  quos  tyrannos  vocalis,  hiiic  urbi  imposiierint;  quomodo 
civiiim  fortitudinem  et  iiigeniorum  acumen  liebescere  coege- 
rint,  civilalemque  paulaiim  ad  corruptos  mores  alque  deinde 
ad  imbecillitatem  et,  quod  extremum  ac  maxime  deflendum 
est,  ad  servitutem  prope  dediixerint. 

Nunc  autem,  quantum  res  cum  auxilio  atque  amicitia  Ro- 
manorum  mutatafuerit,  videte.  Non  modo  nullum  supplicium, 
nullum  tormenti  genus,  nisi  quod  quasi  aliquamavorum  me- 
moriam  desiderabatis,  hue  attulerunt;  imo  etiam,omnem  cru- 
delitatis  et  iniqui  imperii  speciem  aversati,  pacem  secum  et 
securitatem  adduxere,  et  jungendum  paribus  utrinque  condi- 
tionibus  æternæ  societatis  fœdus.  Illud  enim  jampridemsena- 
tui  populoque  Romano  decretum  est,  ut  placidas  et  benignas 
gentes  proposita  amicitia  et  invicem  auxiliandi  necessitudine 
sibi  conciliarentsociorumque  appellarent  nomine;  eas  autem, 
quæ  insania  et  superbia,aut  nimio  amplificandi  imperii  studio 
socios  vexarent  atque  aggrederentur  ac  prope  totum  terrarum 
orbem  turbarent,  nobis  propositum  est  ut  impigre  debellare- 
mus,  et,  si  non  alio  possemus  modo,  gentis  internecione  ac 
civitatis  ruina  pacaremus.  Sic  et  in  cunctam  Italiam,  et  in 
Hispaniam,  et  in  Africam,  et  in  hanc  insulamjam  arma  tuli- 
mus,  moxque  in  remotiores  etiam  regiones  feremus,  ut  nobis 
belli  onus  et,  quod  jure  nostro  vindicamus,  maximam  susci- 
piamus  victoriarum  laudem,  vobis  autem  ceterisque  sociis  fere 
totum  fructum  relinquamus,  salutem  scilicet  et  securam  rem- 
publicam.  Quare  velim,  Agrigentini,  vos  in  bac  potissimum 
occasione  præsentem  civitatis  vestræ  statum  cum  prisca  tyran- 
norum,  quam  hic  taurus  testatur,  sævitia  conferatis,  gratias- 
que  agatis  diis  immortalibus,  quod  vos  ex  regum  crudelitate, 
ex  Pœnorum  minis  et  jugo  in  sociorum  mansuetudinem,  in 
populi  Romani  tutelam  traduxerint. 

LXXI 

SUJET  DE  DISCOURS  DONNÉ  A LA  FACULTÉ  DE  PARIS. 

(21  avril  1860.) 

ARMINII  FILIUS  AD  GES133AXOS. 

Dicet  se,  post  captam  malreni  proditione  Segestæ,  in  servitute  natiini  at- 
que  educatum  Ravennæ,  urbes  arlesque  Romanorum  seinper  odio  habuisse; 
inde,  occasione  data  in  patrias  silvas  fugitivum  remeasse,  infestisshninn 
istis  quondain  dominis  hostcm  fnturuin;  et  nunc  id  uniiin  sibi  designatum 
esse  ac  propositum,  æqiiitate  deorum  juvante,  liberarum  gentiuin  virtute  et 
armis  patrein  suuin  et  Germaniam  ulcisci. 


DÉVELOPPEMENT. 

Quem  anle  oculos  conspicitis,  Germani,  vultu  quidem  igiio- 
tum,  nomine  certe  novistis  : venio  enim  ad  vos  ego,  præferens 
illud  nomen  quod  nunquam  Germania  dedisceL,  ülius  veslri 
Arminii! 

Cujus  viri  conjugem  in  servitutem  aciam  esse  meministis, 
Germano  principe  (quod  dictupudet)  Romanos  adjuvante.  Ete- 
nim  per  prodilionem  periit  Arminius,  perprodilionem  tradita 
est  hoslibusniulier  ilia,  quam  tôt  ac  tantorum  militiæ  pcricu- 
lorum  cum  viro  diu  ac  fortiter  parlicipem  videratis!  Ilia  vero, 
quum  spem  præter  me  nullam  liaberet,  ut  primum  animo 
percipere  dicta  potui,  edocuit  me  quis  essem  etqua  de  gente; 
i.stos  quibus  continebar  parietes,  carcerem,  islam  Ravennam 
urbem,  Romanam,  Romanorum  vero  nomen,  infestissimorum 
scilicet  nobis  hostium,  exsecrandum  esse  rescivi  a teneris.  Ut 
adolevi,  illorum  artes  edidici,  quibus  sibi  me  facile  devinciri 
possearbitrabantur,sedcrevit  contra  persilentiummea  in  illos 
inimicitia.  Matri  denique,  quum  ineo  esset  ut  extremum  spiri- 
tum  cxhalaret,  Juravi  me  ultorem  fore  Arminii  ac  Germaniæ. 

Germaniam  quidem  illam,  quam  amplectebar  animo,  vide- 

ram  nunquam  : sed  videre  ut  cupiebam!  Ut  ego  indigetesdeos, 
quorum  vix  nomina  compereram,  orabam  ut  in  patrias  silvas 
olim  erumpere  ccel  unique  paternum  contemplari  liceret!  Op- 
portunitatem  tandem  insperatamdederunt,  hue  me  post  innu- 
mera  pericula  incolumem  perduxerunt  : nunc  demum,  quod 
nunquam  fere  ante,  gratias  illis  agere  possum. 

Et  jam  vos  accipite  me,  Germani,  vestrisque  militibus  annu- 
merate.  Ne  quis  enim  vestrum  me  ob  illud  despiciat  vel  diffidat 
mihi,  quod  externa  terra,  externo  alimonio  creverim.  Germa- 
nusego  sum,  quippe  qui  et  Arminio  natus  sim  et  inexpiabili 
odio  illos  quondam  dominos  prosequar.Id  unum  mihi  a primis 
annis  fuit  propositum,  id  nunc  etiam  designatum  ac  certum 
habeo,  ut,  æquitate  deorum  juvante  ac  vestra  omnium  virtute, 
patriam  hanc.  Romanis  exercitibus  liberatam,  omni  hostilium 
armorum  metu,  per  victorias  haud  ancipites  eximam  in  æter- 
num  î Itaque,  quo  modo  isti  terrarum  tyranni  vinci  debeant, 
ab  ipsis  didici;  illamque,  qua  nos  nonnunquamsuperaverunt, 
militarem,  ut  aiunt,  disciplinam  percallui  : qua  licet  glorien- 
tur,  vidi  tamen  quantum  Germanos  extimescant,  suæ  sibi 
ignaviæ  conscii,  testes  autem  vestræ  fortitudinis. 

Unum  sperant,  unum  volunt,  scilicet  ut  discordiis  priva- 
tisque  simultatibus  distracti  vires  ipsi  nostras  extenuemus. 
Spem  illam  vos,  Germani,  præcidite  : curate,  obliti  cetera,  ut, 
uno  tanquam  infractoque  impetu,  hostem  conteratis.  Memen- 
tote  etiam  Arminii,  qui,  nisi  fraude  impia  ac  dissidiis  occu- 
buisset,  terreret  adhuc  Romain  et  legiones  profligaret! 

Patris  memoria  filium  apud  vos  commendet;  atque  utinam 
hujusviri  umbra  nos  constantiori,  non  virtute  quidem,  sed 
fortuna  subnixos,  vobis  maxime,  dii  patrii,  faventibus,  ad  vie- 
toriam  euntes  antecedat  ! 

SUJET  DE  DISCOURS  DONNÉ  A LA  FACULTÉ  DE  PARIS. 

(23  avril  1860.) 

ORÂTIO  SOCRATIS  PRO  DECEM  DUCIRUS  ATHENIENSEBUS- 

Decem  duces  qui  apud  Arginusas  Lacedæmoniorum  classem  deleverant, 
capilis  reos,  quia  interemptorum  el  naufragorum  corpora  ob  maris  sæviliam 
sepuUuræ  mandare  non  potuissent,  défendit  Socrates,  populum  Athenien- 
sem,  iratum  licet  frementemqiie,  hortando  ne  tristem  sententiam  ferat,  quæ 
nimiuin  a speclata  civitatis  clemenlia  dissentiret,  indignissime  cives  bene 
meritos  non  legum  æquilate,  sed  factionum  invidia  pessurndaret,  prœser- 
timque  vel  fortissimorum  prorogato  bello  animos  frangeret. 

DÉVELOPPEMENT. 

Si  ex  consulto  atque  impia  cum  mente  decem  hi  duces,  post 
reporlatam  apud  Arginusas  insulas  victoriam,  interemptorum 
et  naufragorum  corpora  recipere  ac  sepulturæ  mandare  omi- 
serint  : si  voluntaria  quadam  negligentia  atque  incuria,  non 
necessitate,  peccaverint  : vestram  iram,  Athenienses,  vestram 
sævitiam  non  vituperare,  nec  cohibere,  imo  etiam  laudare 
atque  incitare  debeo.  Quis  enim  sanctissimos  majorum  mores 
et  prope  gravissimam  patriæ  religionis  consuetudinem  impune 
contemnere,  tute  violare  queat?  At  si  propter  maris  inclemen- 
tiam  vix  classem  seque  ipsos  e periculo  eripuerunt  servave- 
runtque,  nedum  sociorum  cadavera,  jactata  per  totum  æquor 
et  passim  dispersa,  colligere,  ac  communis  funeris  exsequias 
prosequi  possent;  si  qua  vi  supera  et  quadam  invidia  naturæ 
probibiti  sunt,  quin  debito  ofTicio  fungerentur;  si  denique 
(quod  quidem  constat)  solliciti  et  anxii  visi  sunt,  quod  sibi  non 
iiceret  commilitonum  reliquias  extremum  salutareetvenerari  : 
quid  est  cur  victoribus  ducibus  piisque  viris  adeo  succensea- 
lis,  qiiid  est  cur  minantes  frementesque  borum  aspectum 
teratis,  meam  voccm  accipiatis? 

Me  certe,  Athenienses,  nulla  ira,  nulla  ne  totius  quidem 
populi  adinurmuratio  unquam  impediet,  quin  immerilam 
pœnam  ab  honestissimis  et  excellentissimis  civibus,  quoadpo- 
tero,  avertam,  vosque  horter  utsolitæ  hujiis  civitatis  démen- 
ti æ memineritis,  neve  a patrum  vestrorum  modestia  ac  man- 
suetudine  dedinare  videamini,  aut  tristem  feratis  sententiam, 
quæ  utrum  vestram  inconsi derantiam  an  crudelitatem  pate- 
fadat  incertum  sit.  Quid  enim  hoc  rei  est?  Quæ  sitis  est  pro- 
fundendi  sanguinis?  Decem  homines  uno  et  eodem  suffragio 
damnabitis!  Decem  innocentes  viros  ad  mortem  mittetis! 
Decem  cives  bene  meritos  de  patria  trucidabitis!  Decem  vic- 
tores  duces,  maximum  civitatis  ornamentum,  firmissimam 
reipublicæ  tutelam,  summum  hostium  terrorem,  tolletis  e 
medio  1 Proh  Jovis  fidem,  quantum  exsultabunt  Lacedæmonii, 
quum  audient  non  jam  reformidandos  esse  classis  Atticæ 
præfectos,  qui  ipsis  recentem  illam  cladem  inflixerunt!  Nec 
minus  secum  lætabuntur  in  bac  nostra  urbe  turpes  quidam 
cives,  quos  nominare  aut  etiam  demonstrare  possim,  nisi 
sit  pudor  detegendi  quot  inter  nos  viri  publicam  utilitatem 
propriis  simultatibus  postbabeant.  Gavete  enim,  Athenienses, 
cavete  ne,  dum  legum  æquitati  obtemperare  et  inservire  vide- 
mini,  factionum  invidiæ  indulgeatis  : neu,  dum  vestræ  deo- 
rumque  dignitati  consulere  in  aiiirno  habetis,  reipsa  pauco- 
rum  adjuvetis  superbiam  atque  odia.  Ita,  postquam  deterriuii 
cujusque  perfidia  decepti  fueritis,  vobis  apud  posteros  nomen 
ingratæ  civitatis  comparabilis,  quæ  egregios  cives  exsilio, 
morte  remunerari  consueverit. 

Nonne  aliquando  videbitis  quid  sit  e republica?  Num  spe* 
ratis  fore  ut,  exstinctis  una  decem  præstantissimis  ducibus, 
totidem  alii  subito  exsistant,  quibus  pariter  suppeditet  forti- 
tudo,  et  belli  scientia,  et  félicitas?  Jam  hi  probe  bellum  con- 
fecerunt;  res  autem  ab  integro  suscipienda  erit,  nisi  ab  iis- 
dem  quam  citissime  fuerit  absoluta.  Tum  non  modo  hostibus 
spem  ac  virtutem  iterum  sufficietis;  verum  etiam  hic  vel  for- 
tissimorum  prorogato  bello  frangelis  animos.  Verum  enimvero 
ecquis  erit  postea,  qui  tam  arduam  operam  suscipere  velit, 

qui  se  in  tôt  ac  tanta  pericula  dare  præcipitem  audeat,  quum 
omnes  intelligent  hoc  mortem  lacessentibus  destinatum  esse 
præmium,  hanc  pugnantibuspro  patriaparatamlaudem,  banc 
prospéré  rem  gerentibus  et  cum  summa  vincentibus  gloria 
atqueutilitate  gratiamreservatam?  Crédité  mihi,  Athenienses, 
ipsi  vos  ad  clementiam,  ad  modestiain,  ad  prudentiam  hortan- 
tur  et  revocant  defuncti  in  prælio  navali  cives,  testanturque 
se  non  ducibus  succensere  quod  justa  persolvere  non  potiie- 
rint;  si  non  terra,  certe  undis  tegi,  quæ  commune  multorum 
sepulcrum  esse  videantur.  Nos  vero  num  existimabimus  deos 
illos  immortales,  quorum  sapientiam  eliam  magis  quam  po- 
tentiam  agnoscere  et  venerari  debemus,  ita  stultos  esse  ut 
indignentur  quod  religio  non  rite  ob  maris  sævitiam  obser- 
vata  sit,  quippe  qui  ipsi  tempestatum  auctores  dicantur  ; aut 
adeo  molestos  et  cujusdam  cærimoniæ  tenaces,  ut  viros  ho- 
nestate  vitæ  commendatos,  mortis  décoré  illustrâtes  excipere 
récusent,  ut  homines  repellant,  non  humano  monumento,  sed 
æterna  gloria  sepultos? 


LXXIII 

SUJET  DE  DISCOURS  DONNÉ  A LA  FACULTÉ  DE  PARIS. 

(29  avril  1860.) 


QU1NT1  ANNII  AD  CATILINAM  ORATIO. 


Quintus  Annius  senator,  Catilinæ  quidem  consilii  parliceps,  rei  vero  atro- 
citate  permotus,  principem  conjuralionis  a perpetrando  facinore  deterret, 
per  consulatus  spem  in  proximum  annum  successu  haud  incerlo  petendi, 
per  ipsam  uxoris,  filiæ,  amicorum  salutem,  per  imminentes  patriæ  belli 
civilis  calamitates,  si  unius  incendium  ruina  omnium  restingueret. 

DÉVELOPPEMENT. 

Et  hesterno  die  promisi,  Catilina,  et  hodierno  iterum  asse- 
vero  tibi  me  socium  fore  consiliique  participem  : non  enim 

æquiore  quam  tu  animo  fero  quod  nuper  commemorasti,  divi- 

lias,,  opes,  auctoritatem,  civiles  militaresque  magistratus, 

Romam,  denique  omnia  penes  paucos  esse  et  eosdem  indignis- 

simos. 

Multa  tamen  animum  meum  pervadunt  ac  sollicitant,  quæ 
velim  audias.  Non  armis,  non  vi,  igné,  seditione  ac  motutu- 
multuario  restitui  rempublicam  æquum  censeo;  quæ  omnia, 
etiam  si  vitari  non  possent,  potius  excusanda  forent  quam 
probanda.  Sed  per  alteram  viam  eadem  majora  etiam  obti- 
nere  te  posse  existimo. 

Candidatus  es,  L.  Sergi  ; nec  cuiquam  magis  quam  tibi  spe» 
randiis  est  consulatus  : præclarissimum  gentis  tuæ  nomen  te 
apud  patres  commendat;  plebis  favorem  muneribus  ad  te 
perduxisti;  denique  non  alter  plures  aut  potentiores  amicos 
habet.Quibus  omnibus  subnixus,  banc  dignitatemi  adipiscaris 
prope  necesse  est. 

Adeptus  autem,  collegam  habebis,  ut  minime  dubium  est, 
C.  Antonium  quem  virum  tibi  dedilum  esse  constat;  quocum 
igitur  rempublicam  ita  gérés  ut  plurima  vitia  exstirpes,  cetera 
corrigas.  Quid  autem?  Nonne  multo  satins  ac  facilius  tune  erit 
ea  omnia  agere  ex  publico,  summa  cum  auctoritate,  quam  si 
nunc  privatus  vim  legibus,  metum  bonis  civibus,  perturba- 
tionem  reipublicæ  afferre  videaris? 

Prætereaquomodosuccederes,  incertum  omnino  : certumid' 
quidem  est,  in  summum  discrimen  adducere  te  vitam  salu- 
temque  tuam,  uxoris,  filiæ,  amicorum.  Iis  enim  omnibus,  si 
qua  fraude,  si  quo  casu  (dii  vero  prohibeant!)  conjuratio  nos- 
tra  detegeretur,  nullum  jam  perfugium,  nulla  via  salutis  su- 
peresset. 

Scio  equidem  te  non  facile  opprimi  posse,  Catilina.  Incen- 
dium  enim  tuum,  ut  aiebas,  ruina  omnium  restingueres  ! 
Istud  vero  dictum  furoris  potius  et  indignationis,  ut  opinor, 
fuit,  quam  consilii  ac  maturæ  cogitationis.  Patriæ  te  amantio- 
rem  esse  arbitrer  quam  ut  libenter  imminentes  huicbelli  ci- 
vilis  calamitates  prospicias,  ut  velis  tua  causa  urbes  diripi 
atque  expilari,  res  sacras  violari,  profana  vexari,  abrumpi 

legcs,  effrenatam  denique  licentiam  univcrso  imperio  incum- 
l)ere! 

Parce  palriæ,  Catilina,  parce  tuis  ac  tibi  : tuæ  enim  laudi 
atqne  utilitaü  privatim  consulere  te  volo.  Quid  igilur  accide- 
ret,  si  conjurationis  non  is  esset,  quem  spero,  eventus?  Tum 
cerle  non  ut  hominem  te,  sed  ut  monslrum  aliquod  oinnes 
incusarent,  te  sceleratum,  te  parricidam  dicerent.  Si  vero 
consulari  jure  tyrannos  nostros  dejeceris,  aliisponte  tibi  atque 
reipublicæ  gratulabuntur,  alii  majestate  legum  oppressi  con- 
ticescent,  nemo  non  parebit,  ne  ii  quidem  obsistentqui  tibi, 
si  minus  probandis  artibus  ad  imperium  iter  molilus  esses, 
nunquam  ignoscerent. 

Itaque,  si  mihi  credas,  id  quod  superest  temporis  ante  co- 
mitia  confer  ad  meditanda  comparandaque  per  silentium  ea 
quæ  agas,  quæ  jubeas,  ut  primum  consul  eris.  Statim  ut  fasces 
obtinueris,  quod  tibi  decretumfuerit  absolves  : teque,  L.  Sergi, 
ut  liberatorem  reipublicæ,  morum  restilutorem  æquævi  lau- 
dibus  extollent,  posteri  in  ælernum  prædicabunt! 


LXXIV 

SUJET  DE  LETTRE  DONNÉ  A LA  FACULTÉ  DE  MONTPELLIER. 

(16  août  1860.) 

SENATOR  THEBANÜS  DE  MORTE  ANTîGOMES  SCRIBIT. 

Senator  quidam  Thebanus  amico  narrat  qualem  mortem  oppetierit  Anti- 
gone, qualesque  Creo  pœnas  solveril. 

DÉVELOPPEMENT. 

Te  beatum  existimo,  amice,  quod  ita  procul  a nobis  abes  ut 
non  aspicias  calamitates  quæ  modo  Thebis  ingruerunt.  Non 
satis  enim  fuit  quod  infelicem  OEdipum  in  tôt  et  tanta  infor- 
tunia  præcipitem  fata  dejecerint:  eanuper  ira  deorum  accide- 
runt,  quæ  jure  dicas  vel  præteritis  tristiora.  Audivisti  certe 

quam  miserabile  exitium  fratres  infestissimi  scelesta  manu 
sibi  invicem  pepererint.  Inde  nobis  orta  est  nova  malorum 
sériés.  Nempe  Creo  supremos  honores  Eteocli  solvi  jubet, 
edicto  autem  vetat,  proposita  morte,  ne  quis  Polynicem  tumulo 
condat,  ut  vel  in  exstinctum  sæviatur  quod  arma  gessit  adver- 
sus  patriam.Regem  nequidquam  deprecati  sumus  ne  tali  cru- 
delitate  in  misenim  sororis  filium  uteretur.  In  eodem  consilio 
immolus  permansit. 

Antigone  autem  immane  edictum  contempsit,  supremaque 
fratri  solvere,  vel  capitis  periculo,decrevit.Nihil  moræ:medio 
die  Thebis  sola  egreditur,  et,  custodibus  somno  indulgeii- 
tibus,  quos  Creo  Polynicis  corpori  servando  apposuerat,  fratris 
reliquias  pulvere  operit,  et  justaslibationes  rite  perfundit.In- 
terea  custodes  e somno  suscitantur,  conclamant,  statimque 
arreptam  trahunt  ad  regem.  Quo  quidem  interrogante  an  vere 
jussa  detrectare  ausa  esset,  se  factum  ex  industria  admisisse 
profitetur,  et  injustas  leges  jure  violavisse  contendit,  ut  pio  mu- 
nere  in  fratrem  fungeretur.  Tune  Creo  furore  incensus  : « Eia 
âge,  inquit,  tuos  parentes,  quos  tantum  diligis,  brevi  apud  in- 
feros  revises.  » Simul  eam  jubet  vivam  sepultum  iri.  Nequid- 
quam infelixHæmonpatrem  a barbare  consilio  tentât  flectere, 
testaturque  suum  in  Antigonen  amorem,  ac  deinde  invehitur 
in  Creontem,  jurejurando  pollicitus  se  nunquam  in  paternam 
domum  rediturum.  Rex,  nihil  mutata  mente,  jussa  expleri 
iterum  jubet.  Vidi  ipse  miserrimam  Antigonen  a sævis  mili- 
tibus  circumdatam  et  in  has  erumpentem  querelas  : « O me 
infelicem  quam  saxea  sedes  manet  in  æternum  ! Siccine  mox 
revisura  dilectos  parentes  quos  defunctos  lugebam,  omnium 
ultima  et  miserrima  morior,  nondum  elapsis  diebus  quos  mihi 
fala  assignaverunt!  Dilecte  Polynices,  nunc  supplicie  infami 
pereo  quod  te  adhuc  insepultum,  vetante  tyranno,  humo  sacra 
obtexi!  Nec  factime  pœnitet.  Nempe  amisso  aut  filio  aut  con- 
juge,  licet  reddatur  alter;  quis  autem,  exstinctis  parentibus, 
fratrem  mihi  reddere  queat?  Inde  te  pia  fideli  prosecuta  sum 
amore,  o frater.  Quamobrem  Creo  me  ad  crudele  funus  non- 
dum dulces  hymenæos  expertam  mittit.  Vos  igitur,  Thebani 

duces,  me,  extremam  regum  hujus  urbis  progeniem,  videte 
injuste  et  fortiter  ad  mânes  descendentem.  » 

Talia  infelix  precatur.  Nos  vero  sævitiam  Creontis  detestati, 
fundimus  lacrymas.  Ast  ubi  Antigone  sepulcro  condita  fuit, 
satis  manifestum  fecere  dii  hoc  facinus  non  impunitum  fore. 
Nam  venit  ad  regem  senexille  Tiresias,  quem  conscium  futuri 
jure  omnes  veneramur,  eique  nunciat  magnam  cladem  urbi 
miris  monstris  portendi  : respui  a diis  preces  et  sacrificia,  fu- 
nestaque  ab  avibus  dari  auspicia,  ex  quo  Polynicis  corpus 
præda  obvia  canibus  jacebat;  unam  rem  esse  qua  deos  placare 
liceret,  si  expositum  corpus sepeliatur.  Jam  labantem  Creontis 
animum  iteratis  precibus  flectimus,  ac  tandem,  stimulis  con- 
scientise exagitatus,  jubet  suprema  Polynici  persolvi,  et  ipse 
egreditur  ut  miseram  Antigonen  propria  manu  luci  reddat. 
Verum  ubi  devenit  ad  speluncam,  horrendum  apparuit  ante 
oculos  spectaculum.  Laqueo  enimcollum  ligaverat  infelix  An- 
tigone, et,  sponsæ  cadaver  brachiis  amplexus,  gemitus  ac 
lacrimas  emittebat  Hæmon.  Quem  ubi  Greo  prospexit  : « Jam 
precor,  nate,  inquit,  plaça  hune  dolorem.  Si  quis  in  patrem 
amor,  mecum  bine  egredere.  » Ille  autem,  nullo  responso 
dato,  patrem  torvis  oculis  intuetur,  et,  stricto  gladio,  mortem 
eiminatur.  Creofugit  præceps.  Tune  natus,  converso  furore, 
sese  demittit  in  gladium  et  extremum  spiritum  juxta  Antige- 
nes corpus  reddit. 

Non  solamhanc  pœnam  crudelitatis  ejus,  quamvis  magnam, 
dii  repetierunt  a rege.  Nam,  quum  Creontis  uxor  natumsuum 
e vita  excessisse  accepit,  ipsa  finivit  vitam.  Sic  noluere  dii  vel 
confitenti  culpam  parcere,  aut  tarda  pœnitentia  inauditum 
ablui  scelus.  Sed  fata  jubent  regem  dare  hominibus  pœnas. 
Nempe  armis  captis  procedit  Theseus,  ulturus  Polynicem  et 
milites  nondum  sepultos,  cumulumque  tôt  calamitatibus  im- 
positurus,  si  quidem  ulla  nova  calamitas  viro  esse  possit  qui 
filium  et  uxorem  ipse,  ut  ita  dicam,  occidit.  Magnopere  tamen 
timeo  ne  nova  obruant  mala  civitatem,  e quibus  Thebæ  vix 
possint  emergere.  Vale. 

LXXV 

SUJET  DE  DISCOURS  DONNÉ  A LA  FACULTÉ  DE  PARIS. 

(2  août  1860.) 

ORàTIO  TELÏÎMACHI. 

Telemachus  Ithacensibus  convocatis  nunciat  se  jam,  comité  Mentore,  Spar- 
tam  proücisci,  deinde  terras  et  maria  de  Ulyssis  fato  interrogaturum,  pos- 
citque  ut,  absente  filio,  matrem  défendant,  donec,  juvantibus  diis,  redux 
pater  ipse  cuique  pro  raerito  rependat. 

DÉVELOPPEMENT. 

Vos,  Ithacences,  hodie  convocavi  ufrspes  meas  (si  qiiid  spei 
niilii  res  tare  etiamnunc  possit),  et  consilia  mea  aperirem.  Nam 
vos  semper  Laertiæ  familiæ  ita  studiosos  novi  ut  nemo  unus 
ullam  ei  præter  suam  præponeret.  Gompertum  equidem  habeo 
vos  omnes  Ulyssei  reditum  votis  exposcere.  Quando  autemdii 
talem  fortunamnobis  non  concesserint,  vosprecormihipatrem 
quæsituro  adsitis,  et  novis  meritis  novam  a me  gratiam  conse- 
quamini. 

Jam  decem  abhinc  annis  concidit  urbs,  funestabelli  causa, 
matribus  et  uxoribus  Græcorum  detestata.  Scilicet,  Troja  fun- 
ditus  eversa,  sperabamus  patriam  victoribus  tandem  redditum 
iri.  Gloria  vero,  quam  sibi  Ulysses  hoc  bello  pepererat,  cujus 
pars  quædam  in  nos  redundabat,  augebat  ejus  desiderium. 
Nempe  acceperamus  fama  ilium  præstantissimumvirum,quum 
fortitudine  Achilli,  tum  facundia  Nestor!  parem,  media  nocte 
perhostesirrepentem  exarce  secumabstulisse  palladium  urbis, 
quo  rapto  Trojam  adliucinvictamGræcis  licuit  evertere.  Cujus 
quidem  pulcherrimi  facinoris  Græci  non  immemores,  Ajace 
et  Ulysse  de  armis  Achille!  certantibus,  hune  præclaro  illo 
munere  donaverunt.  Quod  magis  optandum  virtutis  suæ  testi- 
moniurn,  quam  mercedem  sibi  ac  nobis  insigniorem  reperire 

potuit? Salis  certe  periculosæ  obsidionis  fastidia  exhauserat, 
reditumque  in  patriam  suam  ad  uxorem  et  filium  emeral.  Sed 
deorum  invidia,  qui  Trojanorum  tirmabant  animos  et  ipsi  in 
aciem  procedebant,  eum  adeo  exagitavit  ut,  vivus  sit  mise- 
ramve  mortem  longinquis  in  oris  obierit,  nesciamus. 

Quæ  quum  ita  sint,  et  longæ  exspectationis  tædium  diutius 
perferre  non  possimus,  stalutum  in  animo,  Ithacenses,  ac 
deliberatum  habeo  perquirere  quomodo  actum  sit  cum  Ulysse. 
Hinc,  comité  Mentore,  qui  me  ad  hune  diem  ad  virtutem  in- 
formare  studuit,  semper  proposito  illius  herois  exemple,  Spar- 
tam  jam  proficiscor,  Menelaum  et  comités  ejus  primum  per- 
contaturus  ecquid  audiverint  quo  cura  mea  paululumlevetur. 
Nec  mora  nec  requies  erit,  donec  maria  ac  terras  de  Ulyssei 
fato  interrogaverim.  Id  filii  offlcium  est,  id  munus  quod  ne- 
mini  permittere  velim. 

Vos  autem  precor  obtestorque  mihi  præstetis  opem.  Peri- 
cula  ab  altero  capite,  quod  æqua  veneratione  prosequor,  aver- 
tite;  matrem  meam  ab  insolenti  procorum  superbia  defendite. 
Nam  Ulyssem  vehementer  desiderat,  diemque  ac  noctem  luctum 
continuât,  nec  vult  cuiquam  nubere.  Sed  vani  et  stulti  juve- 
nes  eam  circumveniunt  fatigantque  rogando  ut  conjugem 
alterum  eligat.  Valde  quidem  resistit;  at  vereor  ne  vi  utantur. 
Divus  Ulysses,  quum  redierit,  suas  ulciscetur  injurias  et  eos 
sagittisferiel.Interea  autem  diem  totum  epulis  agentes  pecora 
ejus  dévorant.  Illam  igitur  insanam  temeritatem  refrenate,  ne 
redux  héros  qui,  maximis  rebus  gestis,  se  summo  ingenio, 
prudenliaque  et  virtute  ac  constantia  singulari  præditum 
præbuit,  bona  sua  absumpta  virumque  alienum  in  leclo  suo 
inveniat. 

Ego  vero  quidquid  in  me  consilii,  vel  ingenii,  vel  perseve- 
rantiæ  est,  quidquid  in  posterum  vel  auctoritatis,  vel  potentiæ 
habebo,  id  omne  ad  patrem  meum  reducendum  et  vos  remu- 
nerandos  vobis  polliceor  ac  defero,  testorque  deos  immortales, 
ante  omnes  autem  Minervam,  cujus  auxilio  maximis  e peri- 
culis  semper  evasit  incolumis,  et  in  dubiis  rebus  supra  natu- 
ram  humanam  fortitudine  et  dolo  exs  tare  visus  est,  aut  redux 

pater  ipse  cuique  pro  merito  rependet,  aut  ego  vobis  debitam 
mercedem  grato  solvam  animo. 


LXXVI 

SUJET  DE  DISCOURS  DONNÉ  A LA  FACULTÉ  DE  CAEN. 

(10  août  1860.) 

SOPHOCLES  AD  JUDICES. 

Sophocles  dementiæ  crimen  a filiis  illatutn  apud  judices  refellit. 

DÉVELOPPEMENT. 

Salvete,  Athenæ,  civitas  cœlo  dilectissima,  quam  superi 
omnibus  donis  adornaverunt,  quam  prudentissima  dearum 
quotidiana  cura  fovet  et  imperterrito  subsidio  tuetur  ! Una  in 
tota  Græcia  regio  est,  exigua  spatio,  sed  nomine  latissima, 
quæ  terra  floret  perpétua  divinarum  arborum  viriditate,  mari 
frequentissima  navium  corona.  Argenteos  ei  montes  superi 
dederunt,  dederunt  opportunissimos  fluctus,  et  insulam  as- 
pectu  et  utilitate  gratissimam,  et  portus  quasi  ipsa  natura 
comparâtes.  Imo  sedem  illam  peculiarem  sibi  elegerunt,  sanc- 
tamque  effecere  continua  præsenliaet  secretis  religionum  cæ- 
rimoniis.  Maximam  denique  gloriam,  partam  opulentia,  partam 
commerciis,  partam  artibus,  partam  imprimis  belle,  Atticæ 
telluri  addixerunt,  statueruntque  ut  per  eam  ceteræ  gentes 
servitium  repellerentet  arcerentur  ab  exitio.  Atin  Attica  terra, 
quam  præcipuam  regionem  in  orbe  constituerunt,  constitue- 
runt  quoque  præcipuam  urbem  Athenas.  Non  eam  paulatim 
ac  pedetentim  ad  fastigium  erigi  voluerunt,  sed  subita  ampli- 
ficatione  auxerunt  et  gentium  reginam  appellavere.  Ne  quis- 
quam  dubitare  posset,  quanto  amore  banc  rempublicam  cir- 
cumdarent,  veluti  e terra  excitaverunt  peritissimos  artium 
vires  qui  monumenta  exstruerent  digna  istis  regibus,  excita- 

verunt  poetas  qui  veterem  recentioremque  patriæ  gloriam  vic- 
turis  in  æternum  carminibus  celebrareut. 

Me,  judices  justissimi,  non  propriis  viribus  tumentem, 
sed  cœlesti  quodam  spiritu  afflatuin,  hodierno  die  demen- 
tiæ  crimine  impii  liberi  accusant.  Proh  pudor,  vix  queri 
audeo,  quod  paterna  auctoritas  et  majestas  ita  conspuatur, 
quod  lucri  prædæque  amore  conculcelur  sanctissima  pietas  ; 
vix  indigner  quod  accusatores  eos  liabeam,  quos  oratores 
defensoresque  in  cunctis  discriminibus  futures  sperabam.Hoc 
maxime  mirer,  quod  venire  potuerit  in  eorum  mentcm,  fore 
ut  cives  mei  me  dementem  unquam  existimarent  damnarent- 
que,  quem  loties  unanimis  suffragiis  sapientissimum  decla- 
raverint.  Dementes  multo  magis  eos,  qui  me  ita  senio  debili- 
tatum  arbitrati  sunt,  ut  nihil  ex  ilia  mente,  qua  tragœdias 
omnium  opinione  sacratas  composui,  retinerem,  nec  par  adhuc 
essem  dJgna  voce  fatales  lieroumcasus  recinendo  Athenarum- 
que  laudes  ! Fama  est,  deos  immor  taies  interdum  vatibus,  quos 
egregia  hominum  facinora  canere  ipsosque  Olympi  recessus 
recludere  jusserunt,  sensum  aliquem  eripuisse  (unde  Home- 
rum  cæcum  fuisse  memorant),  quasi  vitio  corporis  mens  pro- 
ficeret,  et  ab  humo  distracta  ad  res  æthereas  superasque  cogi- 
tationes  avolaret  liberius.  Quis  autem  credatpoelarum  animum 
aliquando  cæcari,  tanquam  oculos,  et  inde  deos  recedere  ubi 
diu  sedem  posuerint?  Vanam  igitur  et  inutilem  causam  apud 
vos  agerem,  si  sluderem  fusius  verbis  meis  monstrare,  quam 
sanam  mentem  retinuerim,  licet  annis  vergentibus,  et  omni 
stultilia  vacuam.  Adsuntanteoculosvestrosomniaoperummeo- 
rum  nomina,  quorum  sériés  nondum  rupta  infensissimos  accu- 
satores certissimum,  quanquam  iacitum,  in  modum  refellit. 

Itaque  non  metus  a vobis,  judices,  mihi  venit,  ne  iniqua 
damnatione  reliquos  vitæ  meæ  dies  polluatis  et  inficiatis;  sed 
ingens  dolor  subit,  quod  senex  a juvenibus  in  judicium  raptus 
sim,  imo  pater  a tiliis.  Jam  timeo,  ne  dii  immortales  nimiæ 
felicitati  meæ  inviderint,  et  solam  eam  prolem  integram  per- 
miserint  quam  ipse  assiduis  ingenii  laboribus  peperi,  Iragœ- 
dias  scilicet,  quæ  veræ  vatis  üliæ  dici  possunt.  Quinetiam  (quod 

dii  omen  avortant  !)  timere  mihi  videor,  ne  aliquando  hæc  ci- 
vitas  parem  fortunam  halDeat,  quippe  quæ  non  semper  eadem 
opulentia  florere  queat;  sed,  postquam  ex  hac  prosperarum 
rerum  juventate  ad  senectutem  et  minus  firmam  ætatem  de- 
cesserit,  fieri  potest  ut  hostes  inter  ipsos  filios,  nimirum  cives, 
inveniat,  nec  ullam  reperiat  lutelam  quam  si  diu  virtutibus 
valuerit,  et  majorum  observaverit  præcepta,  quam  si  totam 
Græciam  defendere  a barbarorum  incursionibus  aut  a vexa- 
tionibus  invidarum  gentium  non  cessaverit,  non  secus  ac  nos- 
met  ipsi  Athenas  operum  copia  ac  dignitate  recreavimus  et 
celebravimus. 


LXXVII 

SUJET  DE  DISCOURS  DONNÉ  A LA  FACULTÉ  DE  CAEN. 

(18  août  1860.) 

PYTHAGORAS  AD  DISCEPÜLOS. 

Pythagoras  discipulos  docet  quid  boni  juvenibus  habeat  silere. 

DÉVELOPPEMENT. 

Non  quia  nobis  liberior  ampliorque  datur  loquendi  copia, 
vos,  juvenes,  arctissimo  silentii  vinculo  per  biennium  coerce- 
mus.  Quod  nisi  vobis  utile  esset,  nobis  admodum  indignum 
fieret.  Decet  quidem  juniores  non  inconsiderate  coram  senio- 
ribus  garrire,  quorum  prudentiæ  confidere  debent  et  sapien- 
liam  reverenter  haurire.  Haud  tamen  ob  illud  potissimum  dis- 
cipulos nostros  voce  diu  carere  voluimus;  minusque  magnam 
ætatem  veremur  quam  curamus  quid  veritati  quocumque 
ex  ore  conferri  possit;  ita  ut  quidquid  adolescentuli  ipsi  recte 
senserint  non  disperdatur.  Sed  jampridem  experti  sumus, 
eum  optime  loqui,  qui  tacere  didicerit  : quod  sane  vitio  humanæ 
naturæaccidere  solet.  Nam  neque,  quum  nascimur,  perfeclam 
aliquam  omnium  rerum  scientiam  afferimus,  neque,  quum 

ætate  et  annorum  prudentia  crevimus,  per  nosmet  ipsos  vale- 
nius  cognoscere  quid  ad  bene  regendam  ex  omni  parle  vitam 
pertineat.  Nisi  ceteroruin  prudentia  sapientiaque  freti  simus, 
nil  nobis  vagantibus  ad  hue  atque  in  errore  versantibus  féliciter 
aut  probe  succedit.  Quamobrem  parentum  auctoritati  obnoxios 
liberos  videtis,  donec  excellentissimis  præceptis  imbuti  in 
civium  turbam  paucioribus  cum  periculis  immitlantur  ; ob  id 
quoque  juvenes,  quibuscumque  sana  mens  inest,  senum  con- 
siliis  rite  obtempérant,  nec  sibi  fas  putant  prius  verba  facere, 
quam  illi  locuti  sint,  at  plerumque  se  pedibus  in  prudentiorum 
scnlentiam  ire  gloriantur,  et  parère  etiam  quum  jubent. 

Qaid  ergo?  Gavetur  in  quotidiano  vilæ  usu,  neadolescentuli 
jüdicium  de  rebus,  quas  minime  noverint,  ferant;  nos  vero, 
qui  excelsioribus  quibusdam  cogitationibus  indulgemus  et 
magis  circumspecta  existimatione  egentibus,  nos  abhorreamus 
a silentio,  donec  animus  magistrorum  disciplina  firmior  doc- 
tiorque  evadat?  Tacent  et  consilia  repetunt,  quum  de  vilibus 
negotiis  agitur,  quum  de  commerciis,  quum  de  artibus,  quum 
de  fortuna;  nos  autem  tacere  dubitemus  in  hoc  quasi  sacro 
cliscendi  acmeditandi  concilio,  in  hocdisciplinarum  et  sapien- 
liæ  templo?  Duplici  potissimum  modo  vobis  utile  illud  silen- 
tium  fore  dixerim,  imo  necessarium.  Jam  enim,  quod  antea 
monui,  intelligitis  non  posse  vos  per  vosmet  ipsos,  sine  ullo 
externe  adjumento,  id  tangere  quod  totis  animi  viribus  appe- 
timus,  adeo  supra  solitas  hominum  cogitationes  situm  est; 
sed  oportere  ut  ope  quadam  et  digne  auxilio  firmiores  fiatis  et 
altius  extollamini.  Quæ  sil  mundi  natura,  unde  orta  et  quem 
demum  ad  fmem  pergat,  quæ  numerorum  vis,  quis  ipsius 
liominis  animus,  multaque  alia  non  minus  obscura  primo 
aspectu,  perquirere  et  scrutari  libet.  Fateor  ita  divinitus  esse 
comparatum  et  institutum,  ut  mens  nostra  cognoscendi  maxime 
avara  foret,  ac  sponte  sua  ad  volvenda  arcana  rerum  verte- 
retur;  nunquam  tamen  eam  esse  compertum  habeo,  quæ  sola 
meditandi  potestate  tantum  inceptumpeiTiciat.  Fluctuât  eteir- 
cum  agitur  incerta  viæ,  nisi  monitorem  elegerit,  cujus  cura 
diiigenliaque  primum  dirigatur,  non  secus  atque  infantium 

gressus  principio  nutrices  docent  et  sustentant.  Quid  de  infan- 
tibus  actum  iri  creditis,  si  se  quaniprimum  a nulricum  vigi- 
lantia  vindicare  vellent?  Quid  de  vobis,  si  ab  audiendis  primis 
sapientiæ  præceptis?  Quod  si  contra  horum  verba  tacite  acce- 
peritis,  qui  diutius  de  illis  gravissimi  ponderis  rebus  secum 
reputaverunt,  tum  vere  viribus  vestris  aliæ  vires  adjunctæ 
erunt,  undead  expugnandam  veritatem  meliusinstructi  ruatis  : 
conserlis,  non  sparsis  copiis  in  acie  decertari  solet. 

Quid  quod,  duin  ceterorum  doclrina  uteinini,  vobis  præterea 
major  dabitur  meditandi  licentia?  Non  in  tumullu,  non  inter 
cives,  non  medio  in  foro,  sed  in  quodam  recessu,  procul  a 
negoliis,  in  otio  ; non  inter  oratorum  sermones,  non  in  pu- 
blicis  concionibus  aut  judiciis,  ne  in  amicorum  quidem  colio- 
quio,  sed  procul  ab  omni  Immana  voce,  in  pace  ac  silentio, 
meditari  decet  et  principia  naluræ  exquirere.  Postquam  diu 
secum  ilia  arcana  mens  voh  il,  postquam  tacite  secum  luctata 
est,  nullo  sermonum  commercio  distracta,  miram  subtilita- 
lem  adipiscitur,  mirumque  acumen,  quibus  maxime  tecta  re- 
cludat;  nec  jam  ullo  labore  defatigatur,  quippe  quæ  tantos 
tulerit,  summamqiie  comparaverit  intus  disputandi  consuelu- 
dinem.  Vos  igitur,  discipuli,  exacto  hoc  biennio,  vim  aliquam 
iiigenii  liabebitis,  quam  nemo,  nisi  pariter  silentio  eruditus, 
unquam  habeat,  vim  scilicet  non  magis  vobis  quam  nobis 
utilem.  Gopiam  amplissimam  optimæ  disciplinée,  ut  opinor,  in 
lucem  exprometis,  non  jam  loquendo  indigni  ; nam  silentio 
mox  senes  fietis,  licet  cum  intacto  juventæ  flore,  et  laudem 
ætalis,  non  incommoda,  tribuet  invicta  ista  meditandi  con- 
stantia.  Tum  vobis  pro  vestra  parte  loqui  licebit,  et  cogitata 
explicare,  et,  quantum  poteritis,  docere  ; aut  interrogare  do 
eo  quod  non  satis  dilucide  perspexeritis  ; tum,  silentio  fe- 
cundo  exerciti,  res  diu  sub  pectorc  volutas  et  accuratissimo 
æstimatas,  etfacilius  et  tutius  et  uiiliiis  exponetis  : nil  obscu- 
rum  supererit,  nil  informe  ; at  omnia  liquida,  omnia  elabo- 
rata,  omnia,  pro  cujusque  ingenio,  exacta;  tum  expert!  fatc- 
bimini,  eumoptime  loqui,  qui  tacere  didicerit. 

LXXVIII 

SUJET  DE  DISCOURS  DONNÉ  A LA  FACULTÉ  DE  CAEN. 

(22  août  1860,) 

ANTIGONE  AD  FBÂTRES. 

Eteoclom  Polynicemque  fratres  a nefario  certamine  Antigone  dehortatur. 

DÉVELOPPEMENT. 

Incredibili  quadam  tristitia  et  ægritudine  mens  mea  confi- 
citur,  quum  miserias  Labdacidarum  recordor,  et  provideo  quæ 
iratus  animus  vester  vobis  ac  mihi  in  futurum  portendat.  Diis 
sane  visum  est  Thebanam  civitatem  et  gentem  exsecralam 
exscindere,  et  non  voluntaria  OEdipodis  scelera  luenda  acce- 
pimus.  O vanas  hominum  mentes  î O spes  inanes  et  fallaces  ! 
Quæ  pater  ipse  constituendæ  paci  cogitaverat,  fraterni  belli 
causa  fiunt.  Aller  regnum,  quod  suscepit  pollicitusse  converso 
anno  fratri  traditurum,  cedere  récusât.  Alter  vero,  concitatis 
in  palriam  hostibus,  perjurum  fratrem  vi  et  ferro  e regno  de- 
trudere  conatur.  Omnes  autem  boni  et  honesti  viri  nefarii  belli 
exspectatione  conturbantur.  Si  quis  enim  sermo  in  discordias 
veslras  inciderit,  silent,  gemunt,  sublatisque  ad  cœlum  oculis 
numen  precantur  pestem  illam,  a nobis  aversam,  hostibus 
nostris  immittat  : tantis  tamque  manifestis  indiciis  dii,  qui 
Thebanæ  arcipræsident,  iram  suam  signilicaverunt. 

Quamabrem  vos,  fratres,  suppliciter  obsecro  obtestorque, 
animo  ad  meliorem  sententiam  revocato,  huic  urbi  et  vobis- 
met  ipsis  tandem  consulatis.  Gogitate  patrera  nostrum  (Edi- 
poda,  cogitate  posteros,  cogilate  denique  patriam  quæ  vobis, 
in  silentio  ac  desperatione  omnium,  videtur  dicere  : « Quæ  te, 
Eteocles,  effrenata  dominandi  cupido  impulit  ut  jusjurandum 
violares  fratrisque,  per  summam  injuriam,  in  loco  maneres? 

Scilicet  hæc  patri  vestro  in  exsilium  proficiscenti  promiseras? 
Ubi  illafides,  ubi  ilia  jurisjurandi  religio  cui  nullam  virtutem 
dii  immortales  anteponunt?  Quæ  vero  rabies,  sui  non  compos, 
Polynices,  quis  scelestus  furor  te  armatum  in  me  commovit? 
Bellum  mihi  moliris  quæ  te  nascentem  excepi  et  ad  hune 
diem  omnibus  rebus  instructum  alui!  Cui  vitam  prope  debes, 
mihi  mortem  paras  ! Quem  in  subsidium  atque  defensionem 
educaveram,  contra  salutem  meam  conjuratum  video  ! O fu- 
nestum  scelestumque  Labdacidarum  genus  ! Mala  mea  omnia 
solum  peperisti  ! Nunquamne  igitur  tantas  miserias  expertum 
deos  ad  tuam  perniciem  incensos,  modo  sceleribus  tuis  impo< 
sito,  pietate  et  virtutibus  placaveris?  » 

Hæc  noctes  atque  dies  audire  videor  : hæc  vobis  civium  ta- 
citi  vultus  indicant,  imo  clamant.  At  vos  ultro  obsurdescitis  ; 
ad  certum  exitium  cæco  impetu  proruitis  ; nec  vox  ilia  sanc- 
tissima  patriæ,  nec  sanguis,  nec  multæ  ac  debitæ  familiæ  nos- 
træ  calamitates,  nec  deorum  ira  toties  experta  vos  ab  incepto 
deterrere  valent.  Vobis  igitur  matrem  in  domo  sua  laqueo  sus- 
pensam  proponite  : mortem  enim  sibi  conscivit  quod  ad  infan- 
das  nuptias  inscia  devenisset.  Patrem  vobis  fingite  oculos  ferro 
sibi  effodientem,  quum  se  non  dignum  existimarel  qui  solis 
lumine  diutius  frueretur.  Is  tamen  non  ultro,  sed  nescio  quo 
crudeli  fato  exagitatus,  parricidium  et  inauditum  incestum 
admiserat.  Quæ  vos  igitur  pœna  manet  qui,  non  modo  non 
ignari,  sed  eliam  sedatiore  animo  et  incredibili  audacia,  pro- 
visis  et  paratis  omnibus,  flagitiosissimum  consilium  perficitis, 
qui  patriæ  vim  infertis,  cædemque,  rapinas  et  incendia  ma- 
chinamini  ? Animus  meus  illud  cogitare  horret,  et  imminen- 
tium  calamitatum  timoré  frangitur. 

Quare,  fratres,  sinite  vos  moveri  et  nequissimum  consilium 
deponite.  Hoc  a vobis,  vestris  genibus  advoluta,  per  sanctissi- 
mam  patriam  quæ  vos,  non  cives,  sed  infestissimos  hostes 
habet,  per  patris  et  matris  memoriam,  per  vestram  amicitiam, 
dum  regnaret  OEdipus,  per  lacrymas  meas,  si  quid  apud  vos 
valent,  denique  per  nomen  illud  fralrum  quod  abjicitis,  im- 
ploro.  Num  alteruter  veslrum  eo  dementiæ  et  crudelilatis  venit 


POUR  LE  BACCALAURÉAT  ÈS  LETTRES.  195 

utmortem  fratris  sui  optaverit?  Num  alleruter  vestrum  mu- 
cronem  gladii  in  fraternum  pectus  auderet  dirigere?  Nonne 
hoc  tantum  fremere  et  a bello  arceri  deberetis  quod  unus  ves- 
trum inscius  alterum  in  acie  ferire  potest?  O me  miseram, 
quam,  jam  pâtre  et  maire  orbatam,  solam,  omni  destitutam 
præsidio  et  amicitia  relinquere  vultis!  Ergo,  quæ  parentum 
nostrorum  funeris  exsequias  prosecuta  sum,  fratribus  quoque 
suprema  solvam,  ultimaque  de  gente  mea  et  miserrima  mo- 
riar.  Nam,  quemcumque  exitum  hoc  hélium  habuerit,  mihi 
semper  dolendum  erit.  Respondete  igilur  et  me  amentem  luc- 
tuque  perditam  uno  verbo  reficite. 


LXXIX 


SUJET  DE  DISCOURS  DONNÉ  A LA  FACULTÉ  DE  CAEN. 

(25  août  1860.) 

ÜNÜS  E PERSARVM  OPTIMATIBÜS  AD  XËRXEM. 


Unus  e Persarum  optimatibus  Xerxem  ab  invadenda  Græcia  delerrere 
conatur. 


DÉVELOPPEMENT. 


Si  jam  fixum  et  immotum  est,  rex  maxime,  de  quo  refers 
consilium,  et  inferre  bellum  Græciæ,  qualiscumque  noslra 
futura  est  sententia,  destinasti  : certe  supervacaneum  est  de  re 
transacta  nos  et  dicere  et  consulere  ; verba  melius  neque  irrita 
ego  fecerim,  neque  tu  parum  grata  audieris.  At  si,  qui  mos 
semper  majoribusque  tuis  tibique  fuit,  quid  e regno  sit  a pri- 
moribus  regrii  quæris,  non  ex  destinato  jam  arbitrio,  sed  ex 
sententiis  nostris  acturus,  quæ  regno  utilia  sunt  et  tu  libenter 
audies,  et  ego  libéré  profitebor.  Neque  vereor  ego,  veteranus 
sub  tuo  pâtre  dux,  ne,  si  a suscipiendo  bello  sententia  mea  ab- 
fuerit,  subeundum  mihi  sitmetus  aut  ignaviæ  crimen.  Metum 

el  pigritiam  quæ  suadet  prudentia  hoino  adolescens  incautus 
simul  et  avidus  appellet,  dum  me  consilii  non  pœniteat,  dum 
regem  regnumque  servem,  dum  ego  utilius  quam  speciosius 
consuluerim. 

Magnum  consilium,  rex  oplime,  et  utceterorum  animis  ex- 
celsius,  ita  virtute  tua  dignum  suscipis.  At  expertæ  senectuti 
crede,  quanto  majorem  spes  ilia  subigendæ  Græciæ  polliceri 
laudem  videtur,  eo  magis  timeo  ne,  ceteris  rebus  omissis,  ad 
gloriam  juvenili  studio  exultes,  abscondito  tamen  intra  opta- 
tum  illius  gloriæ  splendorem  periculo.  In  magnis  enim  rebus 
semper  considerandum  est  an  quodinchoaturregno  utile,  no- 
bis,  præterquam  gloriosum,  aut  promptum  effectu,  aut  certe 
non  arduum  sit.  Qui  ante  me  verba  fecerunt,  ita  de  instau- 
rando  bello  disseruerunt,  tanquam  si  Asiæ  totius  utilitas  vo- 
taque  postularent;  ita  de  domita  subactaque  Græcia  trium- 
phum  egerunt,  tanquam  si  nobis  in  manu  esset  Victoria. 

Verumenim  vero,  quid,  rex  maxime,  ingenti  miliium  navi- 
umque  numéro  Græciam  perlerritam  obtritamque  fore  putas? 
Credisne  tôt  milites  tuos  non  moribus,  non  sacris,  non  com- 
mercio  linguæ  inter  se  cohærentes,  eodem  impetu  pugnaturos 
esse,  quo  Graii  cives,  in  quibus  communis  patriæ  amor  virtu- 
tem  firmat,  ardorem  fovet?  Quid  milites  tuos  ad  bellum  ac- 
cendit?  Num  vero  in  patriam  amore  inflammantur?  Num  in 
quibus  versetur  ilia  periculis  commoventur?  Hæc  omnino 
Persis  desunt  virtutis  incitamenta  : Græci  contra  pro  aris  et 
focis,  pro  se  suisque  ad  extrema  rerum  adductis  fortiter  pro- 
pugnabunt.  Exercitus  hic  noster,  totius  Orientis  excita  sedibus 
moles,  auro  purpuraque,  armis  et  opulentia  fulgens,  finitimos 
in  imperio  retinere  potest;  sed  Græcorum  torva  et  inculta 
acies,  in  qua,  paupertate  magistra,  militaris  valet  disciplina, 
conserta  virorum  robora  teget,  Persasque  clypeis  hastisque 
igné  duratis  repellet.  Aliquantisper  enim  animus  tuus,  rex, 
veteres  patrum  calamitates  in  campo  Marathonio  cæsorum, 
quibus  tamen  nihil  ad  virtutem  defuit,  colligat  ; nec  odia  anti- 
qua  renovare,  nec  iterum  quæ  non  magis  forte  quam  majo- 
ribus  secimdam  se  nobis  præbeat,  fortunam  adiré  tentabis. 

Quod  si  injustus  hostis  prævertendus,  imo  si  cum  jure  nobis 
belli  maxima  utilitas  esset,  tum  suscipienda  quidem  pericula 
censerem.  Nunc  vero  quæ  te  impulit  injuria,  ut  quietem  banc 
gentis  metu  certaminum  misceas,  et  pacis  opes  in  exitium 
nostrum  dissipentur?  Quid  commodi  secum  advectura  est  Vic- 
toria, propter  quod  lacessere  cladis  damna  possimus?  Regnum 
satis  amplum  penes  te  est,  cujus  fines  a te  non  dilatandos,  sed 
solum  servandos  libenter  existimaverim. 

Si  bellica  gloria,  mehercule,  præcipitem  te  in  hoc  bellum 
agit,  pretii  tamen  minoris  est,  quam  ut  tanta  sanguinis  vi 
ematur.  Gessi  ego,  nec  sine  laude,  bellum;  crede  mihi,  rex 
maxime,  non  par  est  vincendi  lætitia  periculis  ante  victoriam 
præliandique  curis;  nec  invidiam  occisarum  gentium  superat 
profligati  hostis  gloria,  inficientelauros  ipsas  cruore,  et  erum- 
pentibus  inter  triumphales  pompas  lacrymis. 

At  alia  est  digna  rege  gloria,  non  ex  populorum  cæde,  sed 
ex  pacis  otio  et  deliciis  quærenda;  videlicet  si  jura  describat 
populis,  si  tueatur  artium  disciplinas,  et  latius  extensis  inter 
se  gentium  mercaturis,  opes  publicas  amplificet  : si  vicinorum 
amicitiam  modestia  et  virtute  sibi  comparet;  si  denique  vim 
omnem  ingenii  ad  tutelam  suorum,  non  in  aliorum  perniciem 
intendat  : quæ  omnia,  rex,  in  tua  manu  dii  posuerunt.  Impe- 
rii  tui  mansuetudine  læti,  regere  Asiam  Persæ  sine  aléa  belli, 
sine  cladium  periculo  possunt.  Sin  autem  viam  cupiditati  fece- 
ris,  et  omissa  gentium  salute,  ad  unam  imperii  magnitudinem 
converteris  animum,  vide  ne  hæc  ipsa  magnitude  deficiat,  neve, 
transcendente  ad  posteras  ejusdem  belli  furore,  qui  teperdi- 
derit,  hæreditatem  cladium  populo  reliqueris,  et,  unde  glo- 
riam  et  opes  exspectas,  inde  viventi  exitium,  mortuo  succédât 
invidia. 

LXXX 

SUJET  DE  LETTRE  DONNÉ  A LA  FACULTÉ  DE  CAEN. 

(8  novembre  1860.) 


CICERONIS  AD  FRATRBAI  EPISTOLA. 


Cicero  ad  fralrem  Quintum  scribit  quid  senserit  quum  primum  Athenaa 
ingressus  est. 


DÉVELOPPEMENT. 


Secundo  vento  facilem  tenuimus  cursum,  frater  carissime, 
Athenisque  tandem  constitimus.  Multa  quidem  proficiscentem 
impediunt,  qui,  si  navigationis  tædium  et  pericula  non  refor- 
midat,  non  potest  quin  lacrymis  parentum  amicorumque  et 
patriæ  desiderio  commoveatur.  Mihi  autem  lætitia  Athenas 
adeundi,  ad  quas  ab  adolescentia  omnibus  votis  provolabam, 
longum  compensavit  iter  et  dolorem  digressionis  nostræ.  Ur- 
bem  illam  divinis  nobilitatam  ingeniis  magnificisque  monu- 
mentis  illustratam  non  sine  maxima  veneratione  et  quadam 
religione  ingressus  sum.  Nam  si  quis  immodico  gaudio  exsul- 
Jaret,  majestatem  sanctitatemque  loci  violavisse  mihi  vide- 
retur. 

Mecum  equidem  reputabam,  dum  undique  oculos  in  mira- 
bilia  opéra  conjicerem,  quanta  gioria  parvula  civitas,  si  ad 
magnitudinem  orbis  terrarum  spectas,  eminuerit,  tacitusque 
mirabar  quæ  sit  artium  et  litterarum  potestas.  Cecidere  enim 
maximæ  urbes,  pollentes  opibus  et  commercio  ; cecidere 
maxima  imperia  quæ  terrorem  Asiæ  intulerant,  multosque 
populos  armis  subegerant  : quæ  nunc  nihil  nisi  nomen,  vel 
potius  umbra  nominis  sunt.  Athenæ  vero,  etiamsi  funditus  de- 
lerentur,  inmemoriahominumsemperviverent.  Nempevictæ 
gentes  legem  victoris  accepere  ; Græcia  victorem  suum  vicit, 
in  primis  loquor  de  Athenis  quæ  tantum  inter  ceteras  Græciæ 

civitates,  quantum  Græcia  inter  ceteras  gentcs,  sese  extulerunt. 
Nonne  victores  ipsi  rude  nostrum  ingenium  confitemur,  qui 
Athenas  tanquam  ad  fontem  artium  devenimus?  Tellus  enim 
ilia  est  quæ  fecundo  partu  omnes  artes  produxit,  aut  alla  tel- 
lure natas  educavit,  ita  ut  suæ  viderentur,  quæ  Æschylum, 
Sophoclem,  Euripidem,  Thucydidem,  Platonem,  Demosthe- 
nem,  multosque  alios  præstantissimos  viros  tulit,  generique 
humano  altéra  patria  semper  erit. 

Mihi  igitur  vaganti  per  urbem  multa  occurrebant  quæ  vete- 
rem  illam  dicendi  et  cogitandi  laudem  in  memoriam  reduce- 
bant.  Hinc  Academiæ  hortus  erat,  ubi  Platosolebat  de  nalura 
animi,  de  numine,  de  perpétua  vita,  de  legibus,  de  republica 
disserere.  Discipulos  animumque  et  aures  attendentes,  Plato- 
nemque  in  tantis  quæstionibus  versantem  cum  ilia  eloqiientia, 
ilia  elegantia,  ilia  venustate,  qua  nullam  majorem  novi,  \ i- 
dere  mihi  videbar.  Illinc  theatrum,  ubi  turba  confertissima 
modo  Æschyli,  modo  Sophoclis  aut  Euripidis,  novam  tragœ- 
diam  repetitis  plausibus  excipiebat,  victoremque  donabat  præ- 
mio.  Alia  parte  Demosthenes  Athenienses  sedentes  desides  et 
otiosos  demi  de  inertia  et  imprudentia  objurgabat,  et  vehe- 
menter  monebat  ut  Philippi  dolos  caverent  servitutemque  Græ- 
ciæ  ingruentem  repellerent.  Hæc  mecum  cum  quadam  tristilia 
volvebam,  et  dolebam  quod  tanta  eloquentia  ad  refrenandam 
Philippi  ambitionem  non  salis  valuisset. 

Ex  quo  enim  Atlienæ  libertatemperdiderunt,  artes  et  litteræ 
banc  sedem,  c^uæ  ipsis  longe  gratissima  fuit,  videntur  dese- 
ruisse.  Dicas  effetam  tellurem  exincredibilifecunditate  quies- 
cere.  Nusquam  enim  tam  multa  præclara  ingénia  eodem  tem- 
poris  spatio  exorta  accepimus.  Sed  potius  crederem  libertale 
exstincta  artes  etlitteraslanguescere.  Quantum  enim  existimare 
possum,  libertas  est  artium  et litteratum  mater,  ingenii  optima 
nutrix,  hominumque  educatrix.  Quamobrem,  quum  præteritis 
temporibus  præsens  tempus  conferrem,  et  miracula  bumana 
mente  édita  recordarer  aut  contemplareiv  crescebant  in  me 
cupiditas  gloriæ  et  ardor  vincendi  amorque  libertalis  quibus 
animus  ingenuus  inflammari  solet.  Utinom  mibi  conligerit 

eloqiientiæ  laudem,  et  Atticorum  scriptorum  lepidum,  candi- 
dum,  venustum,  et  simplicem  munditiis  sermonem,  qxiem 
nobis  imitandum  proponimus,  assequi.  Sed  hoc  cupiendum 
magis  quam  sperandum  est.  Vale  et  me  ama. 


LXXXI 

SUJET  DE  DISCOURS  DONNÉ  A LA  FACULTÉ  DE  CAEN. 

(12  novembre  1860.) 

CHLOTARIITS  MORIENS  AD  FILIOS. 

Chlotarius  primus,  Francorum  rex,  morti  proximus^  ülios  hortatur  ut 
concordiam  inter  se  servent. 

DÉVELOPPEMENT. 

Ea  cura  mihi  potissimum  fuit,  filii,  dum  viverem,  ut  aman- 
tissime  et  conjunctissime  viveretis.  Nunc  quoniam  mihi  rex 
ille  cœli,  regibus  terræ  potentior,  finem  vitæ  facit,  vos  neces- 
sitatis  concordiæ  paucis  verbis  admonere  instilui.  Quam,  si 
onus  imperii  sustinendum  jam  habuissetis,  supersedissem 
apud  vos  exponere.  Quando  autem  qui  regnandi  initium  fa- 
ciunt  carent  prudentia  rerum,  audite  quæ  experiendo  cogno- 
verim.  Non  exercitus,  neque  thesauri  firmissima  præsidia  regni 
sunt  : verum  amici  qui  nos  in  re  dubia  consiliis  aut  opibus 
juvent.  Hæ  sunt  divitiæ  quæ  non  armis  neque  auro,  sed  officio 
et  fide  comparantur.  Quamobrem  extra  fortunam  positæ  sunt. 
Quis  autem  amicior  quam  frater  fratri  ? Quem  alienum  fidum 
învenies,  si  tuis  fidus  non  fueris  ? Mavisne  alienos  adjungere, 
quam  sanguine  conjunctos  retinere?  O incredibilem  luctuo- 
samque  amentiam  ! 

Vos  igitur  per  regiam  fidem,  per  mutuam  benevolentiam 
moneo  obtestorque  uti  arctissimo  amici tiæ  et  societatis  vin- 
culo  cohæreatis.  Vobis  equidem  regnum  trado  firmum,  si 

concordes  eritis;  si  discordes,  imbecillum.  Nam  concordia 
parvæ  res  crescere,  discordia  maximæ  dilabi  soient.  Quod  si 
quis  vestrum,  erepta  fratribus  urbe  vel  provincia,  suam  po- 
testatem  aucturum  se  crediderit,  longe  errabitopinione.  Quan- 
tula  enim  fraternæ  amiciliæ  anteposuerit,  qui  pro  naturali 
socio  infestissimum  hostem  ultro  sibi  paraverit  ! Mihi  ciim 
virgarum  fascicule  comparandi  videmini,  quas,  si  singulas 
capies,  facile  perrumpes;  fasciculum  autem  si  perrumpere 
voles,  frustra  expertus  multum  sudabis. 

Scio  equidem  Francorum  ferox  et  inquietum  ingenium  ar- 
mis  magis  quam  agricultione  delectari,  regemque,  quo  impe- 
rante  nullam  in  expeditionem  ducantur,  quæ  simul  gloriæ  et 
quæstui  sit,  in  contemptionem  omnium  brevi  venturum.  Quid 
est  autem  cur  collatis  viribus,  regnum  a me  acceptumab  omni 
parte  ad  fines  Galliæ  non  proferatis,  continensque  imperium 
bine  a Rheno  et  ab  Alpibus  ad  Oceanum,  illinc  a freto  Britan- 
nico  ad  Pyrenæos  montes  et  ad  Mediterraneum  mare  non  ha- 
beatis?  Vasconum  est  regio  jucunda  et  ferax  frugum,  quibus- 
cum  bellum  nunquam  gessimus.  Ultra  patetSeptimaniaarmis 
nostris  peragrata  potius  quam  subacta.  Aremorici  vero  ad  hune 
diem  nobis  nec  socii  nec  hostes  fuere,  immunesque  imperii 
exstant;  quibus,  nisi  imperium,  tributum  saltem  imponere 
gloriosum  et  quæstuosum  esset.  Nil  igitur  obstat  quin,  vi 
vestra  late  longeque  diffusa,  communibus  laboribus  et  victo- 
riis  vacillantem  amicitiam  confirmetis.  Ita  ambitio  quæ,  si 
alius  alium  lacesseret,  infirmitatis  causa  merito  haberetur, 
ad  potentiam  gloriamque  vestram  valebit,  modo  vobis  eos- 
dem  hostes,  eademque  bona  etmala  esse  intellexeritis. 

Concordiam  igitur  inter  vos  servate  : qua  si  mihi  fratribus- 
que  meis  persuasum  fuisset  nihil  potius  exstare^  unumquem- 
que  per  se  inopem  alterius  auxilio  vigere,  iisque  qui  omnes 
unum  student  omnia  ex  sententia  succedere,  nec  vitam  magnis 
curis  agitatam  et  injucundam  persecutus  essem,  nec  ea,  quæ 
vobis  conficienda  modo  ostendebam,  suscipienda  relinquc- 
rem.  Nempe,  cum  rege  Lutetiæ  fœdere  facto,  copias  Pyrenæos 
montes  in  Hispaniam  ambo  transduximus,  Visigothorumque, 

gentis  a vera  fide  dissentientis  necnon  locupletissimæ,  quia 
uberrimam  regionem  colit  et  bello  in  multas  opes  crevit,  su- 
perbia  fracta,  illinc  magnam  gloriam  et  opimam  prædam 
reportavimus.  Sed  brevis  fuit  ilia  amicitia.  Quamobrem  vos 
moneo  uti  prudentiores  nobis  conjunctioresque  sitis,  et  vestra 
concordia  Francorum  imperium  insuperabile  efficiatis. 


LXXXII 

SUJET  DE  DISCOURS  DE  CONSOLATION  DONNÉ 
A LA  FACULTÉ  DE  CAEN. 

(17  novembre  1860.) 


CONSOLATIO  AD  PATREM. 

Consolatio  ad  patrem,  cujus  fîlius  in  pugnando  ceciderat. 

DÉVELOPPEMENT. 

Me  doloris  tui  participem  habes,  amice;  hoc,  quodcumque 
est,  luctus  solatium  accipe,  si  verum  est  minui  hominum  mi- 
serias  inter  plures  divisas,  atque  onus  minus  grave  videri 
duobus  ferendum  quam  uni.  Filium  enim  prope  me  quoque 
amisisse  existimo,  quem  a pueritia  singulari  amore  fovere 
non  desierim,  absentem  non  minori  quam  tu  ipse  pater  desi- 
derio  sim  prosecutus,  defunctum  omnibus  votis  revocem  et  la- 
crimis  lugeam.  Aut  ratione  mentis  aut  sensu  destitutum  ille  se 
fateatur,  qui  querelas  tuas  vel  vituperare  audeat,  vel  rumpere 
velit.  Si  unquam  alias  pater  ullus  fuit,  qui  filium  maximo 
amore  diligeret,  summa  cura  institueret,  excellentissima  vir- 
tute  atque  optimis  imbueret  præceptis  : tu  sane  inter  primos, 
tu  vere  parentum  princeps  ducendus  ac  dicendus  es.  Si  quis 
vero  filius  diligentissima  gratissimaque  pietate  patrem  cir- 
cumdedit,  et  minimo  negotio  ad  probitatem  honestosque  mo- 

res  informatus  est,  ita  ut  natura  potius  impulsas  quam  insti- 
tutione  lacessitus  videretur  : ille  imprimis  præstantissimam 
indolem  habuit  mollissimosque  affectas.  Quis  igitur  te  repre- 
hendat,  lalem  scilicet  patrem,  tali  filio  amisso,  vix  tempe- 
rantem  a lacrimis  ? Quis  paternum  dolorem  unquam  immo- 
dicum  esse  credat,  aut  parvam  islam  jacturam?  Me  quidem, 
quem  socium  luctus  vides,  non  audies  stoicas  quasdam  sen- 
tentias  declamitantem,  quæ,  dum  supra  humanam  naturam 
tendant,  nunc  inanes  atque  irritæ  cadunt,  nunc  severiores, 
si  quis  forte  fidem  adhibet  easque  usu  exercere  non  dubitat, 
nunc  etiam  ridiculæ. 

Quanquam  et  maximo  dolori  modus  est;  sunt,  quæ  renuere 
et  repellere  non  licet,  solatia.  Missa  bæc  facio,  quæ  pbiloso- 
pbum  jaclare  potius  decet  quam  amicum  : filium  nempe 
tuum  bominem  fuisse,  morti,  ut  noveras,  ob  id  ipsum  ob- 
noxium,  quod  natus  esset;  quem  tibi  ad  lempus  summum 
numen  non  dedisset,  sed  quodam  modo  credidisset.  Jam  au- 
tem  boc  respice,  plerosque  morbo  absumptos  malove  quolibet 
prorsus  ignobili,  nulla  memoria,  nulla  recordatione,  nullis 
officiis,  nulla  laude,  non  solum  apud  posteros,  sed  etiam  apud 
æquales  et  pæne  familiares,  vigere;  filium  contra  tuum, 
cæsum  in  pugnando,  adversis  vulneribus  peremptum,  no- 
mine  famaque  et  inter  amicos  et  inter  cives  manere  quasi 
siiperstitem.  Pulcbrum  sane  illi  fuit  arma  pro  patriainbostes 
gessisse,  et  decuit,  dum  fortiter  rem  ageret,  cecidisse  invictum 
liberumque  : at  in  te  quoque  pars  illius  gloriæ  ac  fortitu- 
dinis  redundabit;  quin  etiam  jam  multi  beatum  eum  præ- 
dicant,  qui  strenuum  militem  genuerit,  natumque,  præstan- 
tissimum  per  vitam  juvenem,  non  degenerem,  ut  fit,  in  morte 
babuerit.  Ergo  Deo  plaçait  ilium  eripi  tôt  juveiitulis  periculis, 
quibus  pauciores  resistere  valent  quam  bostibus;  ergo  senec- 
tutis  miserias  atque  incommoda  non  tulit;  quanquam  in  ipso 
vitæ  limine,  multa  præclara  jam  fecit,  quæ  plerique  senes 
per  totam  vitæ  longitudinem  agere  aut  non  potuere  aut  non 
sustinuerunt.  Cave  ne  doleas,  quod  filium  babiicris  Acbilli 
similem,  qui  maluerit  se  etiam  tum  adolescentem  mori  quam 

gloria  carere,  et  annos  prolatamque  ætatem  militaribus  me- 
ntis posthabuerit. 

Haud  amplius  velim  te  invidere,  nostrum,  vindicatum  a 
terrestri  servitio  et  omni  onere  immunem,  nunc  in  æterna 
pace,  imo  in  æternis  deliciis  versari,  in  vera  libertate.  Jam 
in  animum  revoca  quod  illi  ab  unguiculis  repetebas,  non 
mortalem  nobis  esse  mentem,  sed  optimam  nostri  partem, 
corpore  exstincto,  superesse,  quæ  aut  præmia  aut  pœnam 
acceptum  eat,  prout  bona  vel  prava  sectati  simus.  Ouid  igitur 
aliud  quam  totis  viribus  nitebatur,  ut  immortalem  animum 
dignum  mercede  effîceret?  Quid  aliud  nunc  quam  virtutis  for- 
titudinisque  pretio  fruitur  ? Nonne  enim  proba  egisse,  deter- 
rima  vitavisse  ille  dici  potest,  qui  eximia  in  patrem,  non 
minori  in  patriam  pietate  eminuit,  quem  pater  ienem  doci- 
lemque  filium,  æquales  fidum  amicum,  duces  obedientissi- 
mum  militem,  cives  firmissimam  tutelam  experti  sunt  et  sibi 
vindicant?  Itaque,  si  tibi  verba  mea  non  ad  consolationis 
necessitatem  quæsita  sed  vera  sinceraquè  videntur,  respice 
potius  quid  filius  tuus  comparaverit  alque  adeptus  sit  quam 
quid  ipse  amiseris  : erit  aliquando  tempus,  quo,  peracta  exigua 
ista  ætate,  revisere  filium  tibi  licebitnon  rursus  amittendiim. 


LXXXIII 

SUJET  DE  DISCOURS  DONNÉ  A LA  FACULTÉ  DE  PARIS. 

(12  août  1861.) 

ORATIO  ARISTOTELIS  AD  ALEXANDRUM. 

Aristoteles  Alexandrum,  olim  discipulum  suum,  rogat  ut  Stagiram,  Græ- 
cam  urbem,  ipsius  philosophi  patriam,  a Philippo  dirutam  restituât,  quod, 
jam  transacto  bello,  simultatum  vestigia  omnia  tolli  e conspectu  debeant;  et 
quod  Aristoteles,  riisi  patria  resurgeret,  exitii  conscius  et  particeps  apud  pos- 

teros  videretur;  et  quod  urbes  conditæ  vel  refectæ  pulcherrima  potentiæ 
regiæ  monumenta  sint. 

DÉVELOPPEMENT. 

Quolidie,  summe  princeps,  urbes  magnas  in  omnibus  im- 
perii  lui  partibus  condi  jubés  ; quod  ego  nunquam  quidem 
nisi  cum  maxima  admiratione  audio,  sed  tamen,  quoties  au- 
dio, mihi  ante  oculos  obversari  fateor  Græcæ  cujusdam  civi- 
tatis  imaginem,  bénéficia  tua  nondum  expertæ,  in  quam,  si 
bona  venia  me  audieris,  vellem  tantam  istam  benevolentiam 
derivare. 

Stagiram  scilicet,  patriam  meam,  a pâtre  tuo  dirutam  vidi, 
eversos  muros  et  æquatas  solo  præstantissimorum  civium  do- 
mos.  Quod  id  passa  sit,  doleo  magis  quam  miror  indignorve  : 
bellumenim  illud  exarserat  quod  totam  Ghalcidicam,  sanguine 
ac  ruderibus  oppletam,  pæne  exhausit.  Nunc  vero  bellum, 
jampridem  absolutum,  procul  abest;  Macedones  non  inter 
Græcos  modo  admittuntur,  ut  Philippus  petierat,  sed  et  Græ- 
corum  primi  et  omni  in  terris  gente  potiores  armis  et  fama 
sunt.  Cur  igitur  velerum  simultatum  vestigia  manere,  cur  in« 
dicia  belli  pacem  mediam  funestare,  cur  denique  hoc  monu- 
mentum  neque  victori  gloriosum  et  victis  luctuosissimum  su- 
peresse patiaris  ? 

Persarum  enim,  Bactrorum  Chaldæorumque  animos  tibi 
devincire  curas  : num  Græcos,  num  proximas  Macedoniæ  tuæ 
gentes  minori  studio  conciliabis  ? Si  tantam  laudem  adeptus 
es,  quod  victas  gentes  miti  ac  benigno  imperio  regis,  quanto 
majus  erit  decus,  si  prions  etiam  belli  cicatrices  obducere 
memoriamque  oblitterare,  si  susceptum  in  patrem  odium 
ainore  filii  restinguere  curaveris  ! Ex  tôt  ac  tantis  urbibus 
quæ  tuum  surgent  nomen  præferentes,  ecquænam  plus  ad 
laudem  tuam  conférât,  quam  quæ  fuerit  clementia  tua  resti- 
tuta?  Geteræ  enim  testabuntur  te  mansuetum  ac  magnifîcum 
principem  ; ilia  vero  injuriarum  etiam  omnium  immemorem 
fuisse  declarabit. 

At  ego  te,  princeps,  amantiorem  laudis  a primis  annis 


206 


COMPOSITIONS  LATINES 


proniptioremque  ad  bene  faciendum  novi  quam  ut  Aristotelis 
præceptoris  olim  tui  patriam  resurgere  non  sinas.  Quæ  qui- 
dem  si  a ruinis,  te  régnante,  non  emerget,  et  mei  cives  et 
posteri  certe  non  id  tuæ  voluntati,  sed  moæ  ipsius  negligen- 
tiæ  tribuent.  Quin  etiam,  conscius  ac  particeps  hujus  exscidii 
cum  Philippo  fuisse,  patriamque  meam  prodidisse  videar  ! 
Num  quis  enim  crederet  aut  me,  si  amassem  eam,  nullam  un- 
quam  ejus  apud  te  mentionem  fecisse  ; aut  te  denegasse  ado- 
lescentiæ  tuæ  magistro  id  quod  hostibus  ultro  concedis?  Me 
igitur  et,  ut  a pâtre  everteretur  urbs  mea,  et  ne  a filio  refice- 
retur  optavisse  dicerent  ! 

Id  vero  crimen  et  ego  ne  meream  hodie  provideo,  et  tu  ne 
subeam,  ut  spero,  providebis.  Stagiram  meam,  summe  prin- 
ceps,  ex  ruderibus  ad  pristinum  decus  excitari  jubé;  fac,  pre- 
cor,  ut  ego,  quum  hos  locos  natales  aspexerim,  Philippi  seve- 
rilatem  incusare  desinam,  et  Alexandre  gratias  agam,  in  bac 
ut  in  celeris  rebus  semper  exauditus. 


LXXXIY 

SUJET  DE  NARRATION  DONNE  A LA  FACULTÉ  DE  PARIS. 

(10  août  1861.) 

POPILII  AD  ANTIOCHÜM  LEGATIO  NARRATUR. 

Breviter  narrabilur  Popilii  ad  Antiochum  legatio,  regem  virga  circum- 
scribentis,  et  senatusconsultum  de  Ægypto  Ptoleraæi  stirpi  reddenda  porri- 
gentis. 

DÉVELOPPEMENT. 

Quum  Antiochus  Epiphanes,  quod  prope  omnibus  Syriæ  re- 
gibus solitum  erat,  sæpius  Ægyptum  invasisset  vastavisselque, 
quum  imbellem  regem,  sextum  nomine  Ptolemæum,  in  capti- 
vitatem  duxisset,  reversumque  in  patriam  iterum  premeret. 

placuit  senatui  Romano  milti  ad  victorem  legatos,  qui  eum 
retinerent  ac  repellerent  verbis,  auxiliumque,  non  tantum 
opporlunum,  sed  jam  necessarium,  socio  et  amico  reipublicæ 
præstarent.  Dux  legationis  Popilius  Lænas,  Yir  vere  Romanæ 
majestatis  ac  severitatis,  atque  etiam  animi  non  mediocriter 
aàperi.  Intérim  Antiochus,  rebus  prospéré  gestis,  aut  metu 
potius  quam  armis  fretus,  ad  Alexandream  modicis  itineribus 
descendebat,  acceptis  induciis,  ut  de  gravissimis  pacis  condi- 
tionibus  ageret.  Tum  ei  legati  occurrunt.  At  ille  stat,  advenien- 
tesque  eos  salutat,  et  Popilio,  tanquam  régi,  dextram  porri- 
git.  Popilius  autem  tantum  amicitiæ  testimonium  recusare, 
tradere  vero  tabellas  senatusconsultum  habentes  : « Lege,  in- 
quit,  ac  responde  : hocprimum  jubeo.  » 

Tum  Antiochus,  cui  molestum  æque  erat  populum  Roma- 
num  sibi  infensum  facere  et  senatusconsulto  obtemperare,  quo 
decretum  erat  ut  Ægyplo  quamprimum  decederet  resque  red- 
deret  ex  fœdere,  paululum  hæsitat,  seque  ambagibus  tuetur  : 
rem  scilicet  gravem  esse,  ideoque  egere  cogitatione  et  consi- 
lio  ; se  vereri  senatum,  consulere  tamen  debere  suis  suorum- 
que  rebus,  et  considerare,  adhibitis  amicis,  quid  esset  agen- 
dum.  At  Popilius,  moræ  impatiens,  neve,  se  legato,  eludatur 
Romani  imperii  auctoritas  ac  voluntas,  virga,  quam  manu 
habebat,  regem  circumscribit,  et  : « Priusquam,  inquit,  hoc 
circule  excédas,  da  senalus  legato  responsum,  quo  te  demum 
aut  amicum,  aut  hostem  habeamus.  » Nec  plura;  statim  ob- 
stupefactus  Antiochus,  et  vix  sui  compos,  tanquam  non  circule, 
sed  circumstantium  hostium  corona  cinctus  esset,  se  dédit,  et 
quod  senatui  placuerit  facturum  testatur.  Tum  denique  egredi 
eum  e circule  Popilius  jubet,  egressoque,  quod  prius  negarat, 
dextram  porrigit,  societatis  scilicet  et  amicitiæ  populi  Romani 
testem. 

Pro  hominum  fidem,  quanta  fuit  ilia  respublica,  quæ  non 
tantum  armis  prope  universum  terrarum  orbem  devinceret, 
verum  etiam  voce  regum  compesceret  lites  et  per  inermem 
legationem  socios  tueretur  ! Quanta  fuit  auctoritas  civitatis, 
quumunuscivis,solo  senatusconsulto  fretus,  nec  per  se  ipsum 

insignis  aut  metuendus  hoslibus,  Syriæ  regem,  jam  poti- 
tum  Ægypto  domum  remitteret,  tremulum,  obtemperantem, 
nudum  ! 


LXXXV 

SUJET  DE  DISSERTATION  MORALE  DONNÉ 
A LA  FACULTÉ  DE  PARIS. 

(7  novembre  1861.) 


ORATIO  PITTACI. 

Pittacus,  unus  e septem  sapientibus,  amicis  exponit  per  argumenta  et 
exempta  præceplum  suum  ; Ne  quid  nimis. 

DÉVELOPPEMENT. 

((  Ne  quid  nimis,  » aiebat  crebro  Pittacus,  quum,  veterum 
more,  de  philosophia  cum  adstantibus  amicis  colloqueretur 
magis  quam  dissereret;  laliaque  subjungebat: 

((  Haud  me  quidem  fugit  plerisque  ilium  virum  pæne  lau- 
dandum  videri  qui,  non  citra  fines  contineri  se  passus,  ultra 
proveclus  est,  illudque  vitium,  ut  virtutis  simillimum,  aliquam 
habere  admiralionem.  Sed  ne  verbis  decipiamini.  Quem  di- 
cunt  supra  bonum  generoso  impetu  raptum  fuisse,  ille  jam 
bonum  omnino  deseruit.  Quid  enim  refert  utrum  ire  desieris 
ante,  an  pergas  post  etiam  quam  finem  propositum  tetigeris? 
utrumque  dum  facis,  ab  hoc  fine  abes.  Si  quis  vestrum,  amici, 
quum  Mitylenas  peteret,  ad  Methymnam  usque  iter  continua- 
ret,  illumne  diceretis  propiorem  urbi  esse  quam  qui  nobiscum 
hoc  in  horto  suburbano  remansisset?  » 

Solebat  deinde  discipulos  viritim  alloqui  et  unicuique  de  iis 
rebus  quibus  ilium  studere  potissimum  sciret  sententiam  suam 
approbare.  Quem  ad  expetendam  rerum  humanarum  divina* 
rumque  scientiam  operæ  plurimum  consumere  noverat,  ilium 
ita  hortabatur  : k Cave  ne,  c|uid  forte  ex  iis  quæ  vera  sunt 

nimio  studio  complexus,  doctrinam  ad  id  unum  tolam  con- 
féras : quod  si  curassent  viri  quidam  præstanlissimi,  non,  ut 
arbitror,  disputarent  utrum  aqua  sine  igné  an  igné  sine  aqua 
principium  omnium  rerum  contineatur.  » 

Inde  ad  alterum  conversas  : « Tu  vero,  dum  quæ  ad  mores 
attinent  perscrutaris,  hoc  memento  primum  omnium,  nullam 
virtutem  esse  quæ  a ceteris  sejungatur,  quæ  in  vitium  usque 
proferatur.  Ne  prodigo  magis  quam  avaro,  temerario  quam 
ignavo,  impudenti  quam  humiliori,  superstitioso  quam  impio 
viro  parcas.  Virtus  enim,  ut  vulgus  recte  monet,  est  in  medio 
sita  : quam  mediocritatem  non  ut  inopiam  contemnite,  sed  ut 
prudentissimam  virium  moderationem  collaudate. 

« Facile  illud  iis  demonstrabo  qui  ad  rempublicam  gerendam 
accedere  in  animo  habent.  Iis  semper  in  administranda  civi- 
tate  documente  sit,  ut  mihi  erat,  quamdiu  huic  urbi  præfui, 
socer  ille  meus  Draco,  qui  nuper  apud  Athenienses  ita  æquas 
rigidasque  leges  tulit,  ut  nemo  non  de  ilia  plus  quam  humana 
æquitate  quereretur,  atque  aliquis  merito  dictitaret  summum 
jus  summam  esse  injuriam. 

« Sic  et  vos  habetote,  quibus  litteræ  artesque  curæ  sunt  : 
indecorum  est  omne  nimium.  Nonne  vidistis  Alcæum  ipsum, 
nostratem  hominem,  præstantissimum  poetam,  ita  nonnun- 
quam  vehementem  ac  vividum  fuisse  ut  durius  atque  asperius 
carminum  genus  assequi  videretur? 

« Denique,  quodcumque  agatis,  loquamini,  cogitetis,  lau- 
dandi  tum  eritis  quum  curaveritis  ut  mens  neque  segni  pigri- 
tia  boni  incuriosa  sit,  neque  fervore  æstuque  præpostero  illud 
sincerum  incontaminatumque  servare  desinat. 

((  Quid  plura?  Jam  vero  oportet  me  ipsum  cavere  ne  modum 
excessisse  videar;  oportet,  ut  præcepto,  ita  exemple  suadere 
me  vobis  illud  quod  non  Delphorum  temple  inscribi,  sed 
menti  vestræ  inhærere  velim:  Ne  quid  nimis!  » 

LXXXVI 

SUJET  DE  DISCOURS  DONNÉ  A LA  FACULTÉ  DE  CAEN. 

(6  novembre  1861.) 

ROMANÜS  QUIDAM  AD  CATONEM. 

Romanus  quidam  Catonem  a morte  sibi  consciscenda  deterrere  conatur. 

DÉVELOPPEMENT. 

Quid  hoc  rei  est,  Cato?  Te  de  morte  tibi  consciscenda  cogi- 
tare  aiidimus,  nunciata  ilia  apud  Tliapsum  clade.  Timeo  ne 
tua  mens,  tali  civilis  belli  evenlu  tantoque  rerum  nostrarum 
discrimine  irritata  et  acccnsa,  prope  inconsiilto  se  in  pejus 
etiam  malum  projiciat;  quare  sine  me  tibi  in  mentem  paulum 
revocare  quæ  te  inter  nos  manere  atque  etiam  opitulari  rei- 
publicæjubeant.  Non,  utopinor,  te  adventus  Cæsaris  victoris- 
que  ira  terret,  qui  non  mortem  reformides.  Imo  novisti  vulga- 
tam  ubique  hostis  clementiam,  animumque  magis  ignoscendi 
quam  vincendi  avidum.  Ipse  Pompeii  interfeclorem  interfecit, 
et  querebalur  quod  sibi  non  licuisset  tanto  hosti  justas  exse- 
quias  perficere;  cave  igitur  ne  tibi  quoque  aliquando  irascatur, 
quod  eum  ita  contempseris  ut  veniam  ab  eo  dari  nolueris  ; cave 
ne  posteris  olim,  atque  etiamnunc  civibus  videaris  nimia 
superbia  elatus,  ne  dicant  te  potius  Cæsaris  gloriæ  invidisse, 
quam  consuluisse  propriæ.  JamUticam  properantes  veniunt; 
vix  ingressi  te  quærent,  te  non  ut  bostem,  sed  ut  sapientem, 
ut  patrem  circumsistent,  venerabuntur. 

Cur,  dum  loquor,  frontem  contrahis?  Pudet  Cæsari  pro 
condonata  vita  gratias  agere.  Quid,  si  respublica  postularet? 
Etreipsa  postulat;  quid,  postulat?  precatur;  quid,  precatur? 
jubet.  Improvidi  est  animi  omnem  spem  vel  in  tam  despe- 
rato  rerum  statu  amittere:  victa  apud  Pbarsalum,  victa  ite- 

rum  apud  Thapsum  est  respublica,  non  oppressa,  non  occisa; 
forsan  aliquando  renascelur,  si  nos,  qui  ingenuum  liberum- 
que  aliquem  sensum  servamus,  non  defecerimus,  nec  ipsa 
morte  hostium  niimerum  auxerimus.  Num  putas  Cæsarem, 
quum  te  præsentem  in  senatu  videbit,  adstantem  in  concioni- 
bus,  domi  etiam  vigilem,  esse  eadem  ausurum,  quæ  si  abfiieris 
ab  Omni  concilio,  ab  omni  de  publicis  commodis  disputatione? 
Tum  respublica,  lum  reipublicæ  nomen  exstinguetur,  quum 
omnes  probissimi  cives  et  liberlatis  studiosi  aul  ad  socios  con- 
fugerint,  aut  ad  mortem;  tum  perpetuus  dictator,  tum  rex  in 
majorum  nostrorum  civitate  imperabit  ac  dominabitur.  Quid 
quod  ipse  Cæsar  non  æternus  erit?  quid  quod,  a multis  ini- 
micis  circumventus,  inopinatæ  et  immaturæ  neci  forsan  oc- 
cumbet?  Vivo  Cæsare,  labentem  rempublicam  sustinebis; 
mortuo,  redivivam  recreabis  ac  restitues.  Te  enim  media 
ætate  florentem,  præstantem  corporis  viribus  et  temperantia 
corroboratum  vita  longa  manet,  multisque  amicis  supereris, 
nedum  ante  tyrannos  obeas;  quin  imo  te  servabit  salus  im- 
perii  communisque  civium  veneratio. 

Sic  te  publica  utilitas,  non  ægre  provisa,  a morte  tibi  con- 
sciscenda  deterrere  debet;  at,  etiamsi  non  dilucide  perspi- 
ceres  quid  commode  et  opportune  Romæ,  Italiæque  et  orbi 
universo  agere  posses,  nihilominus  te  a nefario  consilio  ab- 
horrere  oporteret.  Nonne  enim  ilia  Socratis  et  islius,  quem  in 
manibus  volvis,  Platonis  sententia  est,  quam  nostri  Stoici  op- 
time  receperunt,  hominem  scilicet  in  bis  terris  a summo  nu- 
mine  tanquam  custodem  esse  positum,  qui  nunquam  injussus 
slationem  destinatam  linquere  queat?  Nam  fîeri  potest  ut,  post 
diu  inutiles  vigilias,  periculum  ingruat  statim  propellendum, 
bostesque  inexpectati  subeant  qui,  si  custodia  abfuerit,  in 
patriam  irruant  civitatisque  moenia  expugnent.  Sic  tu,  vel  si 
nostris  omnibus  diffidis  jamquein  æternum  defunctam  rempu- 
blicam existimas,  fortasse  tamen  ad  magnum  aliquod  officium 
reservatus  es,  quod  tibi  dii  immortales  peculiarem  quasi 
provinciam  decreverunt.  Quocirca,  Cato,  si  ipsis  reipublicæ 
calamitatibus  auxilium,  quoad  licet,  ferre  vis,  si  sapientiæ 

præceplis  jussisque  summi  numinis  obtemperare  non  dedi- 
gnaris,  hune  gladium  remitte,  exspecta  donec  mentis  ira  rési- 
dât. Quid  de  amicis  tuis  dicam,  quos  gratissimo  sodale, 
prudentissimo  consilio,  firmissima  tutela  orbatos  relinques? 
Pudet  de  nobis  tam  paucis,  tam  indignis  loqui,  quum  de 
republica,  de  republica,  inquam,  agitur. 


LXXXVII 

SUJET  DE  DISCOURS  DONNÉ  A LA  FACULTÉ  DE  PARIS. 

(15  avril  1 8 63.) 


EPISTOLÂ  SCIPIONIS  AD  PACI?V1UM. 

Publius  Cornélius  Scipio,  filius  Africani  majoris,  scribit  Pacuvio,  Ennii 
sororis  filio,  se,  ex  ultimo  ipsius  patris  mandato,  jussisse  magnum  poetam 
nuper  defunctum  in  sepulcro  Scipionum  e marmore  constitui,  ut  Romanæ 
laudis  præco  non  sejungeretur  ab  iis  quos  cecinisset. 

DÉVELOPPEMENT. 

Quantum  et  mihi  dolorem  attulerit  illa  qua  conflictatus  es 
calamitas  non  nisi  tuo  ipsius  dolore,  Pacuvi,  poteris  æstimare. 
Crede,  amice,  nihil  aliud  mihi,  ex  quo  Cornelium  patrem 
amisi,  advenisse  crudelius  aut  toleratu  gravius  quam  illam 
præclarissimi  poetæ  ejusdemque  et  mihi  et  patri  meo  amicis- 
simi  quanquam  non  immaturam,  certe  inexspectatam  mortem. 
lile  enim  mihi  semper  quidem  amatus  et  cultus  fuit,  quippe 
quem  summi  virum  esse  ingenii  scirem,  sed  multo  carior 
etiam  post  patris  obitum  erat,quod  et  paternam  in  ilium  amici- 
tiam  æmulari  juvaret,  et  quod  illius  adspectus  quocum  tam  fami- 
liariter  pater  versatus  est  nescio  quid  solatii  inexplebili  desi- 
derio  præbere  videretur.  Tecum  igitur  collacrimo,  Pacuvi, 
nedum  piis  fletibus  velim  aut  queam  modum  imponere;  sed, 
quod  tibi  nondum  dixeram  et  utinamdiutiustacerepotuissem, 

quod  scilicet  mihi  Ennio  defuncto  curandum  dédit  paler,  jam 
nunc  tibi  aperiam  oportet. 

Paler  enim  meus,  quum  jam  intelligeret  ingravescere  ma- 
lum  illud  quo  paulo  post  interemptus  est,  me  ad  cubile  advo- 
cavit,  et  : « Mi  fili,  inquit,  mox  pâtre  orbus  eris  : mihi  vero, 
quo  tranquillior  decedam,  pollicere  te  patris  memorem  fore.» 
Quæ  quum  dolorem  meum  exasperarenl  : « Noli  flere,  ait  : sine 
me  ut  vixi,  ita  forliter  mori.  Sed  si  tibi  cordi  est  patrismemc- 
riam  non  uno  tantum  die  splendidis  exsequiis,  sed  in  multos 
annos  pio  honore  prosequi,  ama  amicos  meos.  » Tum,  nemi- 
nem  omnium  quibuscum  conjunctus  erat  oblitus,  quid  deuno- 
quoque  sentiret,  quid  aliis  dare,  aliis  mandare  me  juberet, 
exprompsit.  Quum  vero  ad  Ennium  venit:  « Ilium,  inqui% 
unice  amavi.  Ilium  orabis  ut  nostræ  amicitiæ  causa  tumulo  meo 
ipse  titulum  ac  versus  imponat  : hoc  mihi  ultimum  præstiterit 
amicus  offlcium.  Sed  tu  majus  id  aliud  addes.  Quum  Ennii 
vitæ,  nec  tamen  laudi  finem  fecerit  luctuosus  dies,  curabis  ne 
morte  in  ipsa  ab  eo  sejungatur  quem  dilexit  cecinitque;  eo- 
dem  ilium  ac  me  ipsum  sepulcro  condes.  » 

Quæ  patri  jamjam  morituro  promiseram  me  exsecuturum, 
non  tam  citoimplenda  esse  sperabam.  Sed  jam  dii  nobis  En- 
nium invident;  et  quem  nuper  intueri,  fovere,  alloqui  gaude- 
bam  ac  gloriabar,  illius  nunc  inanimum  corpus  a te,  Pacuvi, 
peto  marmoreæ  sedi  Iradendum.  Veni  igitur  orbus  ad  orbum, 
ut  in  hanc  villam  mœstam  nunc  et  gemina  veterum  hospitum 
morte  vastam  avunculitui  cineres  déféras.  Ego  nunc  et  tu,  do- 
lore  pares,  una  flebimus  ad  unum  sepulcrum,  in  quod  exsur- 
get  hinc  Ennii,  illinc  Scipionis  statua;  nobis  videbimur,  tu 
avunculum,  ego  patrem,  quasi  iterum  vivantes  et  amice,  ut 
olim,  confabulantes  aspicere:  illorum  vero  mânes  lætabuntur 
quod  inter  filios  vigeat  ac  confirmetur  patrum  amicilia. 

Liternum  igitur  pete,  mi  Pacuvi.  Hic  celebrabimus  Ennii 
funus,  et  in  æternum  cum  summo  Romanorum  duce  summum 
poetam  conjungemus,  atque,  ut  nos  invicem  solemur,  illam 
domum  una  habitabimus  quæ  utriusque  memoriam  omni  ex 
parte  in  animum  revocabit. 


2i4 


COMPOSITIONS  LATINES 


LXXXVIII 

SUJET  DE  SUPPLIQUE  DONNÉ  A LA  FACULTÉ  DE  PARIS. 

(17  avril  1863.) 

ORATIO  VlRGILll  AD  OCTAVIANUM. 

Virgilius  Octavianum  civili  bello  victorem  rogat  ut  parenti  jam  seni, 
quem  triumvirorum  décréta,  quasi  hostem  patriæ,  bonis  spoliari  jusserant, 
Mabtuanus  agellus  reddatur. 

DÉVELOPPEMENT. 

Quem  ad  pedes  tuos,  consul  præstantissime,  timidum  ac  sup- 
plicem  vides,  illehuc  venit,  nonmagisMæcenatis  tulela  ac  pa- 
trocinio  quam  tua  æquitate  ac  liberalitate  confisus,  ut  a te  sin- 
gularem  gratiam  efflagitaret,  ut  a te  ipso  luum  ipsius  jussum 
rescindi  postularet.  Orantem  igilur  benigne  excipias  audiasque 
precor. 

Erat  patri  meo,  Andibus,  in  Mantuano  viculo  cujus  vix 
audiisti  nomen,  inter  Mincii  fluminis  meatus  et  arundines, 
agellus  salicibus  acsepe  cinctus,  pauper  quidem  et  angustus, 
vix  gregem  parvum  et  parvæ  domus  incolas  alens,  sed  et 
noslræ  paupertati  par,  et  avorum  manu  consitus , et  avorum 
reliquiis  sacer  quæ  in  angulo  erant  consepullæ.  Agellus  ille 
parentis  mei  senectutem  juvabat  ac  recreabat;  ilium  colere, 
iû  illo  ad  lenlas  aquas  deambulare,  illuc  armorum  tumultus 
defugere,  illic  placidam  mortem  exspectare  et  juxta  avorum 
tumulos  tumulum  sibi  quoque  sperare  securus  innoxiusque 
senex  hactenus  gaudebat. 

Sed  nuper  (o  spes  elusas!)  noslrum  limen  invadit  miles 
vultu  æque  ac  verbisminax;  qui,  nulla  senectutis  reverentia 
percussus,  nulla  misericordia  motus  : « Gras,  inquit,  istinc 
vobis  demigrandum;  ista  enim  mea  fit  domus,  ex  triumvirorum 
decreto.»  Crastino  igitur  die  oportuit  patrem  meum  sedem 

in  qua  erat  natus  derelinquere  ; et  nunc,  slans  in  via,  pro- 
spectât, alienus  atque  inops,  tectum  suum,  segetes,  arbores 
quas  militi  conseverat!  Quin,  omni  jam  hospitio,  omni  ope 
careret,  nisi  amici,  pauperes  et  ipsi,  sed  quibus,  dum  rem 
haberet,  opitulari  solebat,  ilium  domo  sua  excepissent,  donec 
redeam  tuoque  jussu  ilium  ad  avitam  domum  reducam. 

Nam  sic  jubebis,  summe  Octaviane  ! sic  speramus  ac  confisi 
sumus,  quicumque  audiimus  quæ  de  te  ac  tuo  animo  fama 
prædicet.  Non  enim  credidimus  te  precibus  surdum  : unum 
possimus  timere,  ne  scilicet,  quamvis  benevolus  et  clemens, 
nos  exaudire  nequires.  Quid  autem?  quum  plurimi  sint  in 
Italia  ita  divitesut  per  immenses  tractus  latifundia  sua  conti- 
nuent, num  tibi  difficile  erit  ex  illis  possessionibus  aliquam 
partem  detrahere  quæ  militi  tuo,  vel  nulle  vel  minime  possi- 
dentis  damno,  tribuatur?  Nobis  vero  quid  restabit  hoc  adempto 
prædiolo?  Quodnam  aut  senectæ  solalium  aut  inopiæ  reme- 
dium? Cur  potius  pauper  una  quam  habet  casula,  quam  ille 
qui  innumeras  ædes  auro  argentoque  distinctas  ostentat,  ali- 
qua  villula,  aliquo  hortulo  excedere  cogeretur? 

Itaque,  summe  Octavi,  miserere  patris  mei,  noli  sinere  ilium 
spoliari  senem  qui  juvenis  bonam  operam  reipublicæ  navavit. 
Jubé  me  Andes  redire  voti  compotem  ac  bene  nunciaturum  : 
clementiam  victoriis  æqua,  ac  ne  illas  quidem  laudes  sperne, 
quibus  te  Mantuanus  senex  prosequetur  ! Me  quoque,  me  im- 
primis  in  æternum  memorem  habebis.  Quum  casam  patriam 
habitarem,  solebam  carmina  tentare  ac  dulci  Musarum  operi 
indulgere:  cecini  pascua,  rusticos  mores,  fluvium  ac  casam; 
paterque  ac  populares  mei  me  non  invisum  Apollini  fore 
aiebant.  At  nunc,  si  petitum  oblinuerim,  me  jam  iinius  viri 
laudes  celebraturum,  unius  nomen  posteris  commendalurum 
esse,  Apollinem  ac  Musas  tester;  atque  utinam  carminibus 
dignas  tibi  gratias  agere  possim  et  tantum  exsolvere,  si  fas 
est,  beneficium! 


216 


COMPOSITIONS  LATINES 


LXXXIX 

SUJET  DE  DISCOURS  DONNÉ  A LA  FACULTÉ  DE  PARIS. 

(20  avril  18C3.) 

ORATIO  SACERDOTIS  ATHEXIENSIS. 

Theano,  Menonisfilia,  ex  Eumolpidarum  gente,  quuin  juberetur  a populo 
Alcibiadem,  sacrilegii  damnatum,  diis  infernis  devovere,  plebiscilo  inter- 
cedit,  respondens  se  ut  preces,  non  ut  exsecrationes  faceret,  esse  sacerdoteni. 

DÉVELOPPEMENT. 

Postridie  quam  absens  Alcibiades  sacrilegii  insimulatas 
damnatusque  fuerat,  Athenienses,  ut  in  favore  prias,  nunc  in 
ira  intempérantes,  in  forum  convenerunt,  aliialia  suadentes, 
ut  Alcibiades  hostis  publicus  diceretur,  ut  Alcibiadis  nomen 
non  e monumentis  tantum,  sed  ex  tribuum  ac  gentium  tabel- 
lis  tolleretur,  ut  Alcibiadis  caput  prelio  addiceretur.  Tandem 
aliqiiis  exstitit  qui:  « Alcibiadem,  inquit,  diis  infernis  devo- 
veamus  ! » Plaudunt  omnes  circum,  novo  tanquam  supplicio 
invente.  Itur  ad  suffragia,  fit  sine  mora  plebiscitum,  fit  con- 
cursus  ad  Cereris  templum.  Phylarchi  in  sacrum  locum  eo 
usque  procédant,  quo  fas  est  profanes  ire.  Ingredientibus  in 
limen  obviam  prodeunt  virgines  quæ  Cereris  sacra  colunt,  inter 
quas  prima  dignitate,  vultu  liabituque  præstantissima  Theano, 
Menonis  filia.  Ostendunt  plebiscitum,  jubentque  eam  cumce- 
teris  sacerdotibus  crastino  die  coram  universo  populo  ferale 
sacrificium  parare,  Alcibiademque  diis  infernis  addicere. 

Quæ  quum  audiit  virgo  : « Quod  a me  efflagitalis,  inquit, 
Athenienses,  non  modo  inopinatum  atque  insperatum  rnilii 
supervenire,  sedetiamid  esse  quodpræstarenequeam,  fateor. 
Mihi  enim  populus  videtur,  quum  hoc  plebiscitum  tulit,  om- 
nino  quid  sacerdotes  Cereris  et  quid  Athenienses  deceat  dedi- 

dicisse  ! Nos  eriim  sacerdotes  rem  novam  atque  ad  hune  diem 
inauditam  rogatis,  scilicet  ut  mulato  more  pro  precibus  depre- 
caliones  etïundamus.  At,  perdeosimmorlales,  non  ita  consue- 
vimus,  non  in  laie  munus  a primis  annis  electæ  ac  sacratæ 
fuimus.  Majores  enim  vestri  quum  instituerunt,  ut  ceterorum 
deorum,  ita  Cereris  sacerdotes,  id  in  animo  habebant,  ut  sem- 
per  essent  qui  populo  bona  precarentur,  qui  deorum  benevo- 
lenliam  quotidianis  sacris  etperenni  cultu  civitati  conciliarent. 
Eos  misericordiæ,  noniræ  atque  ultionis  ministres  esse,  iram 
deorum  placare,  non  concitare  voluerunt,  quippe  qui  ab  avi 
nomine,  et  fausto  quodam  omine,  videlicet  tanquam  læta  sem- 
per  canentes  precantesque,  vocati  fuerint  Eumoipidæ.  At  vos 
utrumque  nos  agere  eodemque  ore  preces  ac  diras  proferre 
æquum  censelis.  Postquam  vero  exsecrationibus  ac  nefandis 
verbis  ora  nostra  inquinaverimus,  postquam  tetro  carminé 
atque  horrificis  detestationibus  candorem  hune  animi  atque 
innocentiam  deformaverimus,  quid  jam  gratiæ  apud  deos 
habeb'imus,  vel  quo  pacto  ea  sacra  agere  audebimus  quæ  nemo 
perficerepotest,  nisi  integeromnino  etnonomni  culpatantum, 
sed  Omni  hominum.  commercio  purus? 

« Quod  si  requiritis  quos  iræ  vestræ  socios  ac  ministres 
habealis,  ne  virgines  Cereri  sacras  adite,  sed  dignos  isto  sa- 
cerdotio  sacerdotes  instituite!  Arcessite  eos  eTbracibus  vel  iis 
barbaris  quos  dicunt  humano  sanguine  deos  placare;  ac,  si 
vos  non  pudeat,  templum  atque  aras  diis  infernis  vovete,  non 
inter  lucos  ad  solislucem,  sed  in  antris,  ut  par  est,  atque  inter 
horrida  omnia  ac  squalida.  Hoc  agite,  si  place!  ; prius  autem 
vobis  evertenda  ilia  ara  quam  majores  vestri  Misericordiæ  ac 
Clementiæ  dicaverunt.  Sed  meliora  vos  acturos  spero,  qui 
semper,  ut  fortitudine,  ita  lenitate  atque  humanitate  ceteros 
Græcos  soletis  superare.  Plebiscitum  istud  rescindite.  Ac,  si 
idem  il  le  qui  nuper  nimiam  apud  vos  habuit  gratiam,  nunc 
hostis  patriæ  et  unicuique  veslrum  inimicus  factus  est,  sunt 
arma,  sunt  naves,  milites  quibus  eum  aut  persequamini  aut 
repellatis;  sunt  judices  a quibus  damnetur,  leges  quibus  plcc- 
tatur;  nos  tandem  sacerdotes  adsumus,  quæ  deos  oremus 

urbemque  precibus  defendamus,  si  quid  ille  mali  moliretur. 
Hoc  vobis  agere  et  debcmus  et  volumus  ; aliud  vero  et  vos  ro- 
gare  et  præstare  nos  dii  ipsi  vêtant.  » 


XG 

SUJET  DE  DISCOURS  DONNÉ  A LA  FACULTÉ  DE  PARIS. 

(21  avril  1863.) 


ORATIO  ANNIBALIS  AD  MILITES. 

Ex  uno  Alpium  jugo,  unde  longe  ac  late  prospectus  erat,  Annibal  militibus, 
quorum  in  vultu  eminebat  desperatio,  Italiam  ostentat  subjectosque  circum- 
padanos  campos  ; monetque,  quum  jam  saxa  hæc  veluti  Romæ  ipsius  mœnia 
transcenderint,  cetera  proclivia  fore  et  mox  arcem  caputque  totius  Italiæ 
in  manu  ac  potestate  habituros. 

DÉVELOPPEMENT. 

Ergo  quod  credere  recusabam,  quod  jam  in  futurum  vereri 
desieram,  hoc  vobis  nunc  accidere  vultus  vestri,  milites,  con- 
fitentur  : despondetis  animum,  fortunæ  diffiditis,  desperatis! 
At,  per  deos  immortales,  hoc  unum  erat  certe  quod  non  præ- 
vidissem  futurum,  ut,  qui  summa  constantia  fiduciaque  im- 
minentia  pericula  excepissent,  iidem  fatiscerent  ac  concide- 
rent,  tum  quum  difficillima  quæque  tandem  essent  absoluta. 
Neque  enim  credideram  plus  valere  periculi  memoriam  quam 
ipsum  periculum,  neque  tum  cohortationibus  opus  fore  spe- 
rabam,  quum  optima  ac  fidissima  omnium  cohortatio  ex  ipso 
subjectæ  Italiæ  prospectu  oriri  videretur. 

Quid  enim  sibi  volunt  isti  vultus  defessi,  querulæ  voces, 
languentesqueoculiquibus  omnia  ita  graviter circumspectatis? 
Eia  vero,  quid  prospicitis?  Quodnam  monstri  genus?  Num 
inaccessæ  rupes,  recta  inviaque  saxa  obstant?  Num  silvæ  bel- 
luis,  num  caslella  barbaris  referta?  Num  inlercursantes  aut 

Romanorum  legiones  aut  moniaiiorum  manus?  Nihil  autcm 
horum  omnium;  quæ  quidem  antea  perpessi  sumus.  Sed  nunc 
primum  apparet  ilia  quam  jampridem  intueri  concupimus, 
Ilalia,  qui  scilicet  finis  ac  terminus  nostrorum  laborum  est. 
Et  illud  est  spectaculum  quo  tandem proposito  fiduciam  despe- 
ratione  mutatis  ! O præposteram  desperationem!  Estne  formi- 
dini  questibiisque  locus,  quumjam  securi  per  libéra  vacuaque 
omnia  in  summo,  quem  nemo  ante  attigit,  vertice  vaditis?  At 
video  vos  alterum  hune  montis  clivum,  qua  descendamus 
oportet,  intuentes  non  sine  multæ  difficultatis  suspicione. 
Numvero  speravistis  vos  ad  summam  laudem  nisi  per  sum- 
mas  difficultates  ituros?  Quove  modo  improvisi  in  Romanos 
irrumperemus,  si  Romani  credidissentpossehæcjuga  trajici?' 
At  urget  aliquis  : « Per  lubrica  omnia  erit  eundum.  » Quid 
igitur,  miles?  volutabere,  saxorum  more  ac  modo.  Etiam  aliud 
quereris  : friges,  alges?  Verum,  mehercule,  nunquam  audivi 
virum  quemquam  frigore  periisse  : tu  pergas  iter,  sarcinam 
humeris  imponas,  equum  tuum  adjuves,  obstantem  banc  ru- 
pem  detrudas;  jam  æstuabis.  — Ridetis,  milites,  et  quod  ri- 
deatis  gaudeo.  Nolo  tamen  vos  putare  me  vestros  labores  aut 
nescire  aut  elevare.  Memini  quoi  et  quanta  intra  tam  paucos 
dies  egeritisî  Neque  vos  plura  ac  majora  rogarem,  nisi  ipsa 
nécessitas  cogeret.  Hoc  unum  memorare  me  sinite,  commili- 
tones,  non  superbiæ,  sed  excusationis  gratia  : ea  tantum  a 
vobis,  quæ  a me  potissimum  , posco.  Nam  nemo,  ut  confisum 
habeo,  exstiterit,  qui  contendat  me  mihi  magis  quam  uni- 
cuique  vestrum  parcere,  neque  omnes  vobiscum  labores, 
omnia  pericula  communicare.  Num  vos  igitur,  milites,  quæ 
dux  patitur,  pati  recusabitis?  Non  ita  quidem  de  illis  sperare 
me  decet,  qui  rem  non  hominum,  sed  heroum  viribus  parem 
non  tentaverunt  modo,  sed  perfecerunt;  neque  enim,  per  Jo- 
vem,  quos  non  amnis  rapidissimi  vis,  non  très  exercitus,  non 
oppositæ  rnontium  moles  sistere  potuerunt,  eos,  hostium  om- 
nium victores  et  cacumine  potitos,  ullum  periculi  genus, 
quodeumque  sit,  infringet  ac  de  fortitudine  sua  deturbabit! 

Quin  imo,utanimivestrirecreentur,  nonopus  eriteafiducia 


220 


COMPOSITIONS  LATINES 


audaciaque,  quafreti  omnes  hucper  confragosa  omnia  ac  præ- 
rupta  perreptavislis,  sed  eo  tantum  judicio  quod  non  metu 
intempestivo  offundatur.  Reputatemodo  quæ  supersint  :hinc 
nobis  per  proclivia  iter  erit;  bine,  postquam  paululum  pro- 
cesserimus,  in  agros  non  modo  cultos,  sed  omnium  terrarum 
lætissimos  descendemus.  Vix  enim  quatuor  aut  quinque  die- 
bus  exactis,  ab  bac  tanquam  spécula,  in  ea  rura  quæ  prospicio, 
ex  inopinato  effundemur,  ubi  et  jumentis  pabula  et  nobis 
quies  ac  victus  ; illas  superbissimas  ac  ditissimas  urbes  in- 
gressi,  trajecto  illo  amne  quem  neque  multa  armatorum  mil- 
lia,  neque  aquarum  impetus,  ut  Rhodanum,  défendit,  jam 
mediam  Italiam  occupabimus,  caputque  et  arcem  Italiæ  op- 
pugnabimus  facilius  multo  ac  citius  quam  banc  molem  trans- 
cendimus. 

Nisi  forte  vos  virtulis  vestræ  ac  partæ  laudis  pœniteat,  mi- 
lites; nisi  exhaustis  viribus,  illos  athletas  imitemini  qui, 
præmio  tantum  non  potiti,  supremum  conari  et  prope  con- 
fectam  victoriam  consummare  nequeunt.  Hoc  vero  inter  vos  et 
athletas  interest,  quod  iis  rétro  pedem  ferre  licet,  et,  adempta 
laude,  vitam  tamen  sperare  : vos  autein,  si  vincere  nolitis, 
quid  jam  manet?  Patentne  viæ  quibus  Africam  repetatis? 
Daturne  nobis  tanquam  de  integra  re  electio?  At  ego  diis  im- 
mortalibus  gratias  ago,  quod,  quum  præviderint  vos  animum 
demissuros,  caverint  ne  ullum  tune  vobis,  nisi  ad  victoriam, 
iter  superesset,  neque  siverint  vos  ante  desperare  quam  eo  per- 
venissetis,  unde  recedere  non  nisi  maximo  periculo  fas  esset. 

Agitedum,  milites,  deorum  voluntati  obsequamini,  salu- 
tique  simul  acgloriæ  consulatis;  et,  si  quidpericuli  adeundum 
est,  adeamus  ut  victoriam,  non  ut  fugam  nobis  moliamur.  No- 
lite,  a propria  virtute  dégénérantes,  prædam  illam,  quæ  nunc 
ante  pedes  jacet,  omittere  ac  deserere;  nolite  tôt  labores,  tôt 
pericula  irrita  efficere;  debitum  emolumentum  quærite;  ac 
denique,  quanta  recedentes  ignominia,  quanta pergentes  laus 
sequatur  reputantes,  ad  finem,  ad  victoriam  usque  ingentem 
immortalemque  illam  rem  persequamini,  de  qua  nulla  iin- 
quam  ætas  conticescet! 

XGI 

fUJET  DE  LEÇON  DE  RHÉTORIQUE  DONNÉ  A LA  FACULTÉ 
DE  PARIS. 

(12  avril  18  64.) 

ORATIO  SEXEC.E  RIIETORIS. 

Seneca  rhetor  audilores  docet  quare  figuras  quidem  sententiarum  et  vet- 
borum,  parce  adhibitas  et  opportune,  quasi  lumina  orationis  probent  ma- 
gistri,  sed  neque  oculos  esse  toto  corpore  velint. 

DÉVELOPPEMENT. 

De  tiguris  hodie,  si  placet,  auditores  ornatissimi,  loquemur, 
quæ  in  prosa  versibusque,  nec  apud  scriptores  tantum,  sed 
apud  nos  etiam  et  in  sermone  quotidiano  tanto  usui  esse  re- 
periuntur.  Suni  qui  tropos  a figuris  discernant  : tropum  nam- 
que  esse  volunt  verbi  vel  sermonis  a propria  significatione  in 
aliam  cum  virtute  mutationem,  ornandæ  orationis  gratia,  vel 
dictionem  ab  eo  loco  in  quo  propria  est  iranslatam  in  eum  in 
quo  propria  non  est.  Figura  autem,  sicut  nomine  ipso  patet, 
polissimum  est  conformatio  quædam  orationis  remota  a com- 
muni  usu  et  primum  se  offerente  rationi.  Sed  sæpissime  in 
unum  hæc  duo  vicina  généra  rediguntur  ; et  nos  figuras  utras- 
que  vocabimus.  Sententiarum  tantum  figuras  et  figuras  ver- 
borum  esse  agnoscemus , quas  discernere  unusquisque  sine 
definitione  grammatica  potest. 

Nullus,  inquit  Cicero,  dicendi  est  modus  melior  quam  ut 
latine,  ut  plane,  ut  ornate  dicamus.  Quæ  autem  ad  ornandam 
orationem  res  magis  quam  figuræ  valet?  Itaque  bas  lumina 
orationis  vocant  magistri.  Habent  namque  banc  vim  ut  sit 
quam  maxime  jucunda  oratio,  quam  maxime  in  sensus  eorum 
qui  audiunt  influât,  et  quam  plurimis  sit  rebus  instrucla. 

Instrumentum  autem  quotidianum  et  vulgo  attritimi  exiguum 
nimis  atque  mendicum  est;  apparatu  opus  est  et  rebus  exqiii- 
sitis  iiiidique,  et  collectis,  arcessitis,  comportatis.  Gratiosam^ 
nitidani  et  claram  unicæ  figuræ  orationem  efficiunt , quæ, 
quum  eis  adjuvetiir,  neqiie  vulgaris,  neque  humilis,  neque 
insuavis  esse  potest.  Copiam  quoque  sermonis  augent  per- 
mittendo  mutuari  quæ  non  habet  ille,  quodque  difficillimum 
est,  præslant  ne  ulli  rei  nomen  deesse  videatur.  Oratio  ergo, 
præter  argumentorum  robur  et  numerorum  rationem,  sæpius 
dislinguenda  est  sententiarum  verborumque  figuris  et  fre- 
quenlanda. 

Sed  errât  si  quis  putat  figuras  plenis  ut  ita  dicam  manibus 
respergi  in  oralione  oporlere.  Hortorum  prope  modo,  oratio 
conspersa  esse  debet  quasi  verborum  sententiarumque  flori- 
bus,  non  fusis  quidem  æquabiliter  undique,  sed  ita  distinctis 
ut  sint  quasi  in  ornalu  disposita  quædam  insignia  et  lumina. 
Spectandum  quoque  est  quid  liceat  cuique.  Poetis  enim,  qui 
omnia  ad  voluptatem  referunt,  et  plurima  etiam  vertere  ipsa 
metri  necessitate  coguntur,  permissa  sunt  mulla.  Oratores 
vero  qui  suadere  et  vincere  argumentis  advocatos  judicesque 
sibi  proponunt,  sæpe  necesse  est  figuris  carere  venustis  qui- 
dem, sed  inutilibus.  Libertas  eis  nihilominus  major  conce- 
delur  in  peroratione,  aut  qualibetalia  parte  qua  movere  animos 
volent,  quam  historiarum  scriptoribus,  ut  eorum  exemplo 
iilar,  aut  grammalicis,  ut  meo.  Lumina  denique  oralionis 
debent  esse  figuræ,  non  oculi  toto  corpore  diffusi.  Argo  veteres 
fabulæ  ferunt  cenlum  oculos  fuisse  : quibus  sane  invigilabat 
optime,  sed  admodum  deformis  evadebat.  Ergo  si  omnia  pul* 
clira  dixeris,  non  jamerunt;  pulchra  mens  mea  fastidiet; 
oculos  tumeos  perslringes,  animus  fatigabitur.  Lex  estnostræ 
naturæ,  corporis  nostri,  sermonumque  simul  ut  mutentur  et 
varia  sint.  Malo  igitur,  non  vilia  dicam,  sed  quædam  dum  lo- 
queris,  plana , et  moderata,  et  remissa  esse , quum  res  ipsa 
poscat  ; melius  inde  quidquid  excelsum,  et  veliemens,  et  acre 
dixeris,  admirabor. 

XCII 

SUJET  DE  DISCOURS  DONNÉ  A LA  FACULTE  DE  PARIS. 

(25  août  1864.) 

ORATIO  PAÜSANIÆ  DE  LEGIBUS. 

Spartanis  priscas  leges  mutari  flagitanlibus  respondebit  Pausanias  rex  bis 
institutis  Spartam  domi  et  belle  floruisse,  atque  oportere  leges  hoininibus 
imperare,  non  homines  legibus. 

DÉVELOPPEMENT. 

Tædet  vos,  Spartani,  antiquæ  palriæ;  institula  majorum 
irridetis;  leges  quæ  rempublicam  regebant  mutari  viiltis. 
Non  hoc  pollicita  erat  Lycurgo  civitas  nostra,  quæ  juravit  le- 
ges ejus  duraturas  esse  donec  rediret.  Non  hoc  speraverat 
legum  lator  ille  clarissimus,  quum  exsilium  sibi  ipse  perenne 
imposuit,  domumque  amicosque  suos  sine  spe,  sinemercede 
reliquit.  Ergo  tempus,  quod  omnia  mutât  vertitque,  legibus 
Spartanis  abstinuerat,  et  sacram  quamdam  religionem  addi- 
derat.  Dii  denique  frustra,  sub  quorum  invocatione  promul- 
gatæ  ÎLierunt,  et  eis  et  nobis  ad  hoc  usque  temporis  faverant. 
O cæcos  homines  et  ingrates!  Nonne  vos  ut  ita  dicam  pepe- 
rerunt  et  quotidie  aluerunt  ? Similes  dicam  vos  pueris  istis 
qui  sedulam  nutricem  pugno  ferirent. 

Sed  cur  novis  studetis  rebus?  Cur  antiqua  majorum  insti- 
tuta  nunc  hodie  incusatis?  His  tamen  Sparta  domi  floruit,  his 
belle  victoriam  sibi  conciliavit.  Domi  nempe  Justam  liberta- 
Icm,  æquum  jus  omnibus  civibus  præstiterunt  : nihil  deest 
quod  civem,  hominemque  Græcum  decet.  Atenim  publica  con- 
vivia,  æs  grave,  simplicia  vestimenta  esse  Spartæ  necesse  est. 
Quis  vero  audeat  gulæ  el  avaritiæ  et  luxuriæ  parles  suslinere? 


224 


COMPOSITIONS  LATINES 


Innocentiam  servare  cogimur  : quid?  mali  esse  cupitis?  Nos 
inservire  patriæ  omnes  lex  est  : quid?  eam  prodere  in  animo 
est?  Omnia  vobis  conceduntur  quæ  neque  civibus,  neque  rei- 
publicæ  nocere  possunt:  quod  proprium  bene  institulæ  civi* 
tatis  videtur.  De  bello  vero  quid  dicam?  Non  antiqua  repe- 
tam  excmpla.  Sed  quum  Xerxes,  tota  Asia  secuta,  in  Græciam 
erumperet,  Leonidas  cum  trecentis  hujus  urbis  civibus  pro 
nomine  Græco  vilain  profudit.  Quæ  autem  magni  hominis, 
quum  in  eo  esset  ut  animam  cfflaret,  verba  tradita  nobis 
sunt  ? et  quæ  in  ejus  tumulo  conscripta  leguntur  : « Spartam 
pele,  vialor,  et  nuncia  nos,  ut  legibus  patriæ  pareremus, 
hic  morluos  esse.  » Num  vos,  Spartani  novi,  virtutem  illam 
novis  legibus  exsuperaturos  esse  speratis?  Apud  Platæas  paulo 
post  et  Mycalen  senserunt  barbari  quos  sibi  liberos  Sparta 
parturiret.  Et  quum  cæsi,  fusi  fugatique  terras  et  maria  igno- 
bili  clade  impleverunt,  Sparta  princeps  atque  regina  totius 
G]*æciæ  facta  est.  Non  ea  est  apud  exteras  aut  Græcas  gentes, 
quæ  gloriam  nostram  imperiumque  nostrum  aggredi  audeat 
aut  evertere  possit. 

Fatemini  ergo,  vos  omnes  qui  veteribus  islis  rebus  infensi 
estis,  libidine  tantum  etambitione  laborare.  Agnoscite  quanto 
bominibus  leges  præstent.  Ea  enim  nécessitas  est  naturæ 
noslræ  imposita  ut  quæ  placuerint  heri,  cras  relinquamus  ; 
nihil  in  nobis  non  finitum  etmutabile.  Leges  vero  aliquid  di- 
vinum  habent;  stabiles  sunt  : eadem  semper  eis  vis,  eadem 
dignitas,  æternajuventa.  Non  secus  ac  Dii  ipsi  indigeles,mœ- 
nia  urbium  condunt,  civesque  protegunt.  Sed  pro  tôt  et  tamis 
beneficiis  quibus  nos  per  sæcula  cumulare  possunt,  imperare 
eas  nobis  necesse  est  ; dulce  scilicet  imperium  quod  nec  cupi- 
dine,  nec  ira,  nec  invidia,  nec  temeritale  corrumpatur.  Quod 
si  contra  homines  legibus  imperent,  discordia  inde  in  media 
civitate,  variæ  voluntates,  seditiones  malorum  civium,  inscitia 
simul  bonorum,  quibus  ne  cognoscere  quidem  satis  quotidia- 
nas  leges  liceat. 

Multa  fortasse  utpote  qui  Spartanus  antiquus  maneam, 
locutus  sum  : ite  nunc  in  suffragia,  sed,  si  dii  nobis  favent, 

anliquas  leges  nostras  servabitis,  iisque  per  longum  temporis 
spatium  parebitis. 


XGIII 

SUJET  DE  LEÇON  DE  RHÉTORIQUE  DONNÉ 
A LA  FACULTÉ  DE  PARIS. 

(Il  août  1865.) 

RKETORIS  DE  EXEiMPLlS  FINGENDIS  AUT  SVMENDIS  ORATIO. 

Perpendit  rhetor  aperiendo  ludutn  dicendi,  utrum  præstet,  in  tradenda 
oratoriæ  artis  disciplina,  uniuscujusque  generis  specimina  proprio  ingenio 
fingere,  aji  modeste  ac  diligenter  probata  jampridem  exempla  sumere  a 
clarissimis  oratoribus. 

DÉVELOPPEMENT. 

Quum  benevolentia  fretus  vestra,  ornatissimi  auclitores,  lu- 
dum  liiinc  dicendi  aperiam,  operæ  credo  pretium  esse  si  ex- 
plicem  quomodo  oratoriæ  artis  disciplina  mihi  tradenda 
videatur.  Namque  magna  contentio  est,  neque  inter  magistros 
satis  constat,  utrum  præstet  uniuscujusque  generis  specimina 
proprio  ingenio  fingere,  an  modeste  ac  diligenter  probala  jam- 
pridem exempla  a clarissimis  oratoribus  sumere.  Quæ  agitur, 
maxima  nobis  quæstio  videtiir  esse;  præcepta  enim  artis 
oratoriæ  vel  optima  non  satis  sunt  : exemplis  continuo  opus 
est,  et  Tullius  ipse,  copiosissimus  quanquam  et  acutissimus, 
exemplis  doctrinam  suam  distinguere,  ut  ita  dicam,  et  variare 
voluit.  Quæ,  quum  ad  aurium  delectationem  animique  remis- 
sionem  prosint,  mentem  quoque  adjuvant  ut  comprehendat 
melius  retineatque  quod  tradimus.  Quod  non  intelligebas, 
ergo  exempla  demonstrant;  quod  non  memoria  tenebas,  revo- 
cant  ; quod  respuebas  quasi  defessus  et  rerum  siccitate,  con- 
feclus,  jucundum  elTiciunt. 

Non  mihi  in  animo  est  magistros  ludorum  qui  aliter  et  ego 
sentiunt  irridere  aut  elevare.  Eos  contra  maximis  ingenii 

lo 


COUP.  LAT. 


.226 


COMPOSITIONS  LATINES 


dotibus  ornatos  esse  arbitrer  et  prædico  : sed  liceat  mihi  dubi- 
tare  an  Ciceroni  illustrissimisque  oratoribus  ii  comparari  pos- 
sint  paresque  reperiri.  Sacrata  populi  Romani  admiratione 
temporumque  consensu,  magna  eloquentiæ  exempla  quæ  in 
libris  et  in  memoria  nostra  invenimus,  esse  pluris  debent 
quam  si  quis  noslrum,  quamvis  magister  ludi,  fingat.  Quid  enim 
sublimius,  quid  copiosius,  quid  lenius,  quid  vehemeiilius,  quid 
jucundius,  quid  facetius,  quid  acrius  aut  esse  aut  excogitari 
potest?  Faciamus  tamen  rhetorem  quemdam  ingenio  Cicero- 
nem,  Crassum,  Gæsarem,  Antonium,  Hortensium  multosque 
alios  æquare.  At  illos  præstare  huic  usu  fori,  et  vitæ  genere 
conlitendum  est;  namque  assidue  in  mediis  rebus  versaban- 
tur,  inter  lites,  coram  judicibus,  in  tumultu  publico;  nos  con- 
tra in  umbra  scholarum  permanemus,  verborum  potius  quam 
hominum  rerumque  scientes.  Eo  denique  tempore  vivebant 
quo  nullum,  antea  vel  deinde,  ad  scribendum  peritum  fait 
magis  et  illustre  ; nos  détériorés  venimus,  neque  jam  tam 
pure,  tam  eleganter,  tam  comiter,  tam  latine  dicere  possu- 
mus.  Facilius  est  rapidissimi  fluminis  undas  adverse  cursu 
superare  fontemque  summum  petere,  quam  contra  fluxa  tem- 
pera fatorumque  implacabilem  cursum  remigare. 

Errât  vero  si  quis  putat  non  exempla  omnia  in  libris  anti- 
quis  præteritisque  oratoribus  inveniri  posse.  Namque  non  ex 
præceptis  nostris  ars  eloquentiæ,  sed  ex  eloquentiæ  arte  præ- 
cepta  nostra  manant.  Non  certas  habebat  dicendi  normas  qui 
primus  balbo  fortasse  ore  suasit  homines  ut  tecta  sibi  et  vesti- 
menta  pararent.  Sed  quum  usus  docuit  quid  auribus,  quid 
rationi  placeret,  quis  moveret  magis  aut  delectaret,  quibusque 
viis,  tum  in  corpus  doctrinæ  variæ  notationes  redactæ  paula- 
tim  accreverunt.  Omnia  ergo  quæ  pulchra  sunt,  quæque  bona 
etutilia,  apud  veteres  invenimus.  Satis  erit  nobis,  si  redderc 
rationem  omnium  possimus,  satisque,  si  amare  ea  et  imitari 
velitis.  Non  invenietis  in  hoc  ludo  docendi  dicendiqiie  super- 
biam  etmalesanum  rerum  novarum  studium;  sedveneror  ego 
magnos  homines,  ingenio  meo  diffido,  vobisque  potius  pro- 
desse  quam  futilemipse  mihi  laudem  parare  volo. 

XGIV 

SUJET  DE  DISCOURS  DONNÉ  A LA  FACULTÉ  DE  PARIS. 

(5  mars  1866.) 

AUGUSTÜS  DEDICANS  TEMPLEM  MARTIS  RIS  ÜLTORIS. 

Marti  offert  signa  quæ  Parthi  ultro  remisere  : dii  enim  hominum,  ut 
culpas,  sic  pietateiii  remuneranlur. 

Venisse  tempus  quo  fama  Romanorum  debellandis  hostibus  et  pacando 
terrarum  orbi  sufficit  : sperent  pacem  et  universam  et  perpetuam. 

Hoc  se  peculiariter  lætari,  quod  ea  cura,  quam  rebus  Romanis  adhibet,  et 
diis  cordi,  et  hoslibus  terrori  esse  videatur.  Floreat  Cæsarum  domus,  dunec 
erit  cum  salute  Reipublicæ  conjuncta. 

DÉVELOPPEMENT. 

Qüum  tôt  et  tantas,  Quirites,  per  totum  terrarum  orbem 
victorias  populusRomanusab  urbe  condita  reportaverit,  quiim 
omnibus  gentibus  regibusque  nomen  nostrum  notum  sit  neque 
tantum  extra  mœnia  Romæ,  sed  etiam  domi  tôt  exempla 
virlutis,  constantiæ,  fortitudinis  claruerint,  hæc  tamen  dies, 
arbitror,  inter  ceteras  maxima  erit  et  nobilissima.  Victoriam 
enim  majores  nostri  de  pugnanlibus  et  rebellantibus  hostibus 
quæsiverunt  : victoriam  vero  nobis  hostes  sine  cæde,  sine  pe- 
riculo  ultro  detulerunt.  Debebant  scilicet  homines  illam  lau- 
demarmis  nostris  : debebant  pietati  nostræ dii.  Urbs enim  nos- 
tra  nunquam  oblita  est  Quirini  conditoris  et  Martis  atavi,  cui 
nunc  hodie  offerimus  hæc  signa  a nobis  quondam  amissa,  re- 
missa  nunc  a Parthis.  Religionibus  denique  et  Jure  divino  ma 
gis  quam  humano  stetit.  Et  si  quid  patres  noslri  erga  deos  im- 
mortales  bello  civili  et  discordiapeccaverant,  nunc,  quum  pax 
rediit,  eorum  perjuria  diluimus,  Olympumque  nobis  propi- 
tium  fecimus.  Nam  Deos  veneralur  et  colit  qui  bonus  civis 
exstat  : bene  de  patria  et  religione  meriti  sunt  qui  patriam 
rcligionemque  idem  repererunt  esse. 

Ergo  nobis  ipsi  gratulari  possumus  qiiod  venerit  tempus 
quo  fama  Romanorum  debellandis  hostibus  et  pacando  terra- 
rum  orbi  sufficit  : speremus  in  posterum  pacem  et  univer- 
sam  et  perpetuam.  Namque  non  bellum  per  tôt  annos  majores 
noslri  gesserunt  ut  sanguinem  funderent,  per  gentes  luctum 
ruderaque  per  urbes  spargerent.  Insanos  illos,  si  vitam  suam 
ipsi,  bonaque  et  liberos,  ferina  crudelitate  concitati,  in  dis- 
crimen  adduxissent!  Insanos  quoque,  quos  homines  omnes 
indignatione  conjuncti  obruissent,  verberavissent  etiam  ful- 
mina Jovis,  et  quæ  transibant  maria  mersissent  ! Bellum  vero 
Romanum  secuta  est  pax  Romana  ; nec  nos  arma  vertimus  in 
quemquam,nec  ceteræ  inter  se  gentes  jam  regulorum  suorum 
arbilrio  pugnant.  Græcia,  mater  artium,  otium  et  pacem  tum 
primum  invenit,  quum  Romanas  legiones  vidit:  Athenæergo 
et  Sparta  concordia  fruuntur;  Thebæ  etÆtoliquiescunt.  Non 
videt  Ægyptus  dissolutos  principes  cæde  et  perjurio  regnum 
sibi  consciscere,  et  fœdissimas  quotidie  seditiones  per  vias 
urbium  ruere.  Quin  quos  vicimus  populi  a servitio  vindicati 
sunt  ; Respublica  nostra  libéra,  per  maria  ac  terras  extensa, 
libéras  terras,  maria  libéra  fecit:  civitas  universa  estsub  una 
lege  concors. 

Hoc  ego  peculiariter  lætor  quod  eacura,  quam  jussu  populi 
senatusque  Romani  rebus  Romanis  adhibeo,  et  diis  cordi  et 
hostibus  terrori  esse  videatur.  Imperium  enim  quamvis  grave 
ætas  mea  gravius  efficit,  tune  tamen  quando  vires  corpus 
déficient,  et  desiderium  forte  animum  invadet  privatam  etse- 
curam  vitam  degendi,  procul  a lumultu  et  rerum  publicarum 
administratione,  tum  virtus  mea  crescet,  propterea  quod  sen- 
tiam  me  profuturum  etiam  esse  reipublicæ  civibusque  meis. 
Dulce  omnibus  hominibus  vivere  : at  mihi  dulce  erit  pro 
Roma  vitam  præcidere,  pro  Roma  mori.  Vobis  fortasse.  Qui- 
ntes, memoria  mea  cara  erit;  vos  eliamnum,  quamvis  invidia 
viventes  homines  lacessat  et  supremo  tantum  dometur  fine, 
aliquid  mihi  gratiæ  reddetis;  vos  denique  favebitis  Cæsarum 
domui,  donecerit  cum  sainte  Reipublicæ  conjuncta. 


POUR  LE  BACCALAURÉAT  ÈS  LETTRES. 


229 


XGV 

SUJET  DE  DISCOURS  DONNÉ  A LA  FACULTÉ  DE  PARIS. 

(8  novembre  1866.) 

PARRHÂSIÜS  PICTOR  ACCÜSATÜR. 

Parriiasius,  pictor  Atheniensis,  quum  Philippus  captives  Olyntliîos  ven- 
deret,  émit  unum  senem,  Athenas  perduxil,  deinde  torsit.  Ad  exemplar 
torti,  Prometheum  pinxit.  Olynthius  in  tormenlis  periit  ; ille  in  temple  Mi- 
nervæ  tabulam  pesuit  : accusatur. 

De  atrecitate  rei  inaudita  pauca  præfatus  erator,  senem,  incensa  patria, 
abstractum  a liberis,  satis  tristem  miserabitur. 

Rem  eculis  subjiciet  : ex  altéra  parte  Parrhasium  cum  celeribus,  ex  altéra 
terterem  cum  ignibus.  Sperabit  haud  impune  fere  hemini  impie  qui  læserit 
Jevem,  Minervam,  Rempublicamque  medo  templum  Misericordiæ  dedi- 
cantem. 

DÉVELOPPEMENT. 

Multa,  judices,  quotidie  scelera  castigatis;  adeo  hominum 
mentes,  quod  ad  bonum  attineat  fmilæ,  nullum  in  malo  finem 
habere  videntur.  Latrones  ergo  furanlur,  cives  patriam  hosli 
Iradere  volunt,  amici  fidem  et  donium  absentium  amicorum 
produnt,  filii  cædunt  parentes,  æterna  pecuniæ  cupiditate  im- 
pulsi.  Hæc  omnia  suela  : sed  inaudita  ad  hoc  usque  temporis 
apud  vos  loquar.  Namque,  audeo  simul  et  erubesco  dicere, 
nulla  crudelitas  unquam  sævior,  nulla  audacia  insolentior, 
nullus  divini  juris  humanique  contemplas  mirabilior  in  hac 
civilate  nostra,  sub  lumine  solis  exstitit. 

Olynthum  Philippus,  nescio  an  Deorum  ira,  magis  quam 
hominum  culpa  ceperat.  Immensus  in  Græcia  apud  omnes 
homines  qui  libertatem  amant  luctus,  e quibus  nullus,  arbi- 
tror,  fuit,  qui  caplivos  urbis  infelicissimæ  cives  emeret.  Emit 
Parrhasius  pictor,  senemque  per  omnes  Græciæ  urbes,  per 
omnia  itinera  Iraxit,  annis  confectum  et  canis  capillis  vene- 

rabilem,  si  quid  hero  tali  venerabileesse  polerat.  Ergo  liberæ 
civitates  incensam  patriam  in  memoriam  caplivo  revocabant, 
lempla  turba  felici  redundantia  penales  eversos,  pueri  in 
gymnasiis  et  triviis  errantes  libérés  sues,  carissimos  scilicet, 
quos  paterna  domus  ruderibussuis  suffocaverat,  aut  inforlu- 
niumlongius  captives  quoque,  sub  verbere,in  exsilium  æter- 
num  produxerat.  Nonne,  judices,  patrem  civemque  miserabi- 
lem  Dii  satis  percusseranl?  Homo  vero  fatum  omnipotens  su- 
perare potuit,  novaque,  quæ  non  Tartarus,  supplicia  invenit. 

Fingite,  quæso,  in  animo  vestro,  judices,  et  oculis  submittite, 
si  tamen  indignatio  et  ira  patiuntur,  rem  atrocissimam.  Ecce 
tortor  qui  senem  anhelum  vinculis  compedibusque  præligat, 
corpus  gelidum  atque  tremens  ferro  lorisque  vexât,  ignem 
etiam  flammasque  et  ardentes  tædas  pelli  submovet  : ille  cia- 
moribus  longis  muros  concutit,  misericordiamque  precatur, 
si  qua  in  cœlo,  si  qua  in  terra  perstiterit.  Parrhasius  tamen 
cum  coloribus  adstat,  vultu  tranquille,  penicillo  firme  ; sub- 
ridet  fortasse,  namque  dolorem  verum  contemplatur,  et 
fictum  melius  reddere  poterit.  Quid  præ  arte  natura?  Senex 
ille  moriatur,  dum  Prometheus  nescio  quis  in  tabula  vivere 
videatur.  O insanum  î scelus  suum  in  templo  Minervæ  ponit  ! 
Deascilicet  illi  favebit!  Non  sensit  glaucum  oculum  slaluæflam- 
manti  ira  per  umbram  conflagrare,  dextram  hasta  divina  arma- 
tam  moveri,  penetralia  ipsa  minis  resonare.  Minervam,  sce- 
leste, læsisti  ; læsisti  Jovem,  deorum  patrem,  patrem  hominum, 
læsisti  denique  Rempublicam  quæ  modo  templum  Misericor- 
diæ  dedicavit.  In  manibus  nostris  humana  et  divina  vindicta 
sita  est  : superiores  hominibus  sedetis,  judices,  namque  nunc 
deorum  interprètes  et  ultores  estis.  Neque  plura  loquar;  Dii 
liominesque  adversus  Parrhasium  litem  agunt. 

SUJET  DE  DISCOURS  DONNÉ  A LA  FACULTÉ  DE  PARIS. 

(9  novembre  1866.) 


PIÎOCÆENSIÜM  MAGISTRATITS  AD  CIVES  SUOS. 

Exponet  quæ  mandata  Cyri  regis  Harpagus  attulerit. 

Dupiicem  esse  viam  servitiitis  fugiendæ  : 

Bellum  : sed  Persarum  opibus  unam  urbem  resistere  non  posse. 

2°  Fugam  : relinquant  suas  domos  libertatis  servandæ  causa.  Ibi  fore  pa- 
triam,  ubi  leges  patrias  et  Græcam  libertatem  servare  possint. 

Esse  in  longinquis  regionibus,  quas  Gallias  vocant,  Phocœenses  incolas. 
Hue  iter  faciendum, 

DÉVELOPPEMENT. 

Audistis,  Phocæenses,  quæ  mandata  Gyri  regis  legatus  attu- 
lerit : servitus  liberis  hominibus  est  subeunda,  leges  oblivis- 
cendæ,  dedecus  accipiendum.  En  ergo  patres  nostri  frustra 
banc  urbem  sua  opéra  ædificaverunt,  constantia  defenderunt, 
virtuîe  illuslraverunt.Omnia  deserenda  ac  prodenda,  quiarex 
barbanis  militibus  numerosis  imperitat,  et  inservit  superbiæ. 
Veslra  protinus  indignatio  exarsit,  et,  manibus  ad  cœlum 
porrectis,  Deos  immortales  testât!  estis  mortem  potius  quam 
jugum  accipiendam  esse. 

Nullane  tamen  mortem  inter  et  jugum  via  relicta  est?  Non 
valeant  quidem  preces  adversus  superbiam  et  vim  ; dedecus 
inde  pro  misericordia.  Generosum  sane  et  jucundum  esset 
ire  obviam  hosti  et  repellere  minas  armis,  et  victores  patriam 
ulcisci.  Sed  virtus  imbecillior.  Numerate  quot  gentes  poten- 
tissimæ  et  ditissimæ,  cum  Cyro  stent,  quam  feroces  in  armis, 
quam  bello  assuetæ.  Jam  immensum  imperium  per  majorem 
Asiæ  partem  rexextendit:  Lydiam  una  acies,  Babylona  nox 
una  servam  fecit.  Nos  vero,  quum  ad  certamen  ibimus,  quid 

adjuvabit,  nisi  desperatio  omnium  rerum,  inutilis  patriæ 
nostræ  memoria,  debilia  uxorum  lamenta?  Non  jam  Dii  per 
agmina  hominum,  ut  canebat  Homerus,  descendunt,  neque 
auxilium  ferunt;  et  miserabilis  victori  superbienti  præda 
jacebimus. 

Fuga  restât  : non  ilia  quidem  quæ  turpissima  est,  quum, 
relicta  male  parmula,  tergum  hosti  datur;  non  ilia  denique 
quæ  vitam,  sed  quæ  libertatem  servat,  fuga  permittitur.  Re- 
linquamus  ergo  domos  nostras,  ut  patriam  servemus.  Ne  crc- 
' datis,  quæso,  in  domibus  nostris,  neve  in  solo  quod  ossa 
patrum  nostrorum  continet,  sed  in  pectoribus  intus  nostris 
patriam  esse.  Quid  nobis  Persæ  eripere  possunt?  petras  sci- 
licet  et  tigna,  et  inania  omnia  quibus  urbs  constat.  Sed  super- 
erit  in  æternum  Phocæensibus  nomen  suum,  leges  et  liberlas 
antiqua. 

Est  in  longinquis  oris  regio  læta  quam  Dii  benigne  re- 
spexisse  videntur.  Ibi  dulcis  Asiæ  nostræ  tempestas,  cœlum  cæ- 
ruleum,  fertilissima  seges;  terra  ilia  ossibus  nostris  levis  erit; 
mare  denique  quod  Phocæam,  Galliam  quoque  abluit,  et  fave- 
bit  nobis,  ut  ante,  et  sæpe  memoriam  desertorum  locorum  re- 
feret.  Quid?inveniemusfratres  nostros;  Pbocæenses  incolunt; 
erunt  qui  nobiscum  flebunt,  quique  nobis  tectum,  panemque 
et  solatia  præbebunt.  Illuc  iter  faciendum  est;  ibi  fortasse  Diis 
immortalibus  pacem  nobis  et  libertatem  et  fortunas  amissas 
reddere  placebit. 


XCVII 

SUJET  DE  DISCOURS  DONNÉ  A LA  FACULTÉ  DE  PARIS. 

(21  novembre  1866.) 

PAULINÆ  ORATIO  AD  SENECAM  MARITÜM. 

Paulina,  uxor  Senecæ,  maritum  hortajur  ut  reipublicæ  regiinen  post  Ne- 
ronis  parricidium  relinquat. 

Nunc  ab  aula  fugienduni  esse,  imo  erumpendum,  nisi  fides,  pictas,  deciis 
vana  noinina  sinl. 

Jam  parricidio  majus  aliquid  parari,  scilicet  parricidii  dcfensionem;  jam 
Neroneni  respicere  ad  Senecam,  qui  principis  infantiæ  subvenire  solet. 

Salis  se  scire  Senecam,  si  Neronem  deseruerit,  effugere  non  posse.  Mi- 
granti  ab  hae  vita  marito  Paulinam  viæ  comitem  pollicebitur. 


DÉVELOPPEMENT. 

Omnia  jam  ad  meas  aures  pervenerunt,conjux  dilectissime. 
Novi  facinus  illud  nefarium,  qiiid  dico  nefarium?  sacrilegum 
et  impiuni,  iino  verbo,  Nerone  dignum.  Delonuit  ilia  tempos- 
tas  jamdiii  imminens  et  metuenda;  histrio  carnifex  factus  est 
et  parricida  evasit.  Nec  miror  : in  dies  eum  insanientem,  Caii 
æmulum,  sentiebam.  Sentiebas  pariter,  qui  sæpissime  con- 
fessus  eras  te  veliementer  angi  animo  et  ventura  sperare. 
Spem  videlicet  implevit  princeps  ille  non  sibi  impar,  nec  de- 
gener.  Illi  enim  una  ambitio,  unum  studium,  si  queat  hester- 
num  scelus  Iiodierno  superare,  et  novissimi  facinoris  memo- 
riam  pejoris  facinoris  metu  abolere.  Nobilis  profecto  et  cum 
istius  indole  vere  congruens  æmulatio! 

Quid  tamen?  Nonne  succurrit  eum  in  posterum  eademvia 
esse  progressurum?  Quo  usque  vero  sit  progressurus,  liorreo 
providere.  Ecastorî  non  ante  iræ  suæ  finem  dabit  quam  in 
imperio  solitudinem  fecerit.  Tune  demum,  omnibus  pacatis, 
ut  ait,  révéra  oppressis,  quum  nulli  jam  supererunt  qui  occi- 
dantur,  fortasse  ad  mitiores  sensus  revocabitur,  et,  præda  jam 
déficiente,  cruore  satiata  bellua  conquiescet.  Sed  antea  quot 
scelera  ceteris  addenda!  Quotcadavera  tôt  truncatorum  agge- 
ribus  imponenda!  De  te  anxia  sum,  Seneca,  ingenue  fateor,  et 
ex  bis  rerum  angustiis  quam  citissime  erumpas  velim.  Age 
ergo,  reipublicæregimen  abdica,  et  ab  aula,  scelerum  omnium 
et  flagitiorum  contubernio,  discedamus.  Quæ  via  etiam  nunc 
tibi  patet,  neediu  patebit,  neque  ulla  alia,  judice  me,  ad  ser- 
vandam  vitam  superest. 

Vitam  vero  servare,  parum.  Nec  te  mors  virum  et  sapien- 
tem  adeo  terret,  ut  a statione  discedas.  Scio.  Quid  vero  si 
stationem  illam,  quam  obtines,  diutius  occupare  viro  pariter 
et  sapiente  indignum  sit?  Rogo  liceat  mihi  mulieri  semel 

viriliter  loqui,  et  quoniam  res  postulat,  me  Seneca  marito  di- 
gnam  uxorem  ostendere.  Jam  non  de  vita  agitur,  sed  de  gloria 
et  décoré.  Tpse  quæ  dico  comprobas  ; moraris  tamen,  et  utrum 
ad  rerum  publicarum  gubernacula  sedere  diutius  oporleat, 
an  procul  recedere  te  deceat,  hæres.  Inter  decus  et  dedecus 
non  ambigendum.  Quam  enimspemamplius  de  Nerone  foves? 
A te  cohiberi  posseimpotentem  illuam  belluam  et  compesci  in 
dies  magis  furentem?...  Quæ  si  speras,  erras  magnopere,  nisi 
fortasse  arbitraris  leonemin  circo  jamcruore  efferatum  subito 
placari  posse  et  placide,  agno  similem,  ad  carceres  reduciî 
Præposteram  spem  abjice  et  ab  animo  luo  tandem  extermina. 
Jam  a te  non  consilia  petit  Nero,  sed  scelerum  laudationes  et 
plausus.  Adulatores  quærit,  non  præceptores;  liomunciones, 
non  viros. 

Non  quidem  satis  est  istius  modi  principi  scelera  tolerari  ; vult 
laudari.  Nocentem  impune  vadere,  parum;  innocensaudiatî 
Alii  clam  et  nocte  facinora  sua  patrari  jubebant,  il  le  palam.. 
Olim  quum  Britannici  cædem  meditaretur,  Neronem  præmo- 
nere  tentabas;  Britannico  occiso,  detestandum  illud  et  abomi- 
nandum  facinus  vehementer  illi  exprobrare  ausus  es.  Matre 
vero  interfecta,  quid  dices?  — Atenim  tacebis;  imo,  jam 
tacere,  nefas;  parricidium  non  laudare,  scelus.  Jam  Nero  ad 
Senecam  respicit,  qui  principis  infantiæ  subveniat.  ütere 
igitur  philosophia,  non  quo  homines  meliores  officias,  sed  pe- 
jores  scelerum  documentis  ! Parricidæ  nomen  omnibus  pro- 
pone,  non  detestandum,  sed  omni  laude  consecrandum  ! Hæc 
a te  exspectat,  hæc  Nero  jam  a te  petet. — Esto,  inquis  ; petat: 
non  impetrabit. 

Ergo,  principi  parricidii  defensionem  maiidanti  et  jubenti 
parère  abnues  : non  impune  tamen,  nequenescis.  Quid  igitur, 
si  jam  te  mors  certa  manet,  diutius  in  aula  commoraris? 
Mortem  quam  mox  tibi  minabitur,  ipse  præcipeet  præoccupa. 
Jam  desperatis  rebus  et  conclamatis,  quid  amplius  exspectas? 
Aude  magnum  aliquid,  et  in  hoc  servorum  grege  déclara 
unum  virum  esse.  Desere  aulam,  a latere  parricidæ  discede. 
Sæviat  Nero:  quid  in  cupientes  mori  et  ultro  morituros?  Mo- 

riluros  dico;  neque  enim  solus,  Seneca,  vitam  illam  odiosam 
et  importunam  deseres.  Ego  tecum  : hanc  scilicet  supremam 
mercedem  fidei  meique  in  te  amoris  concédas  velim,  ut  sortis 
tuæ  semper  participem  evadere  .me  liceat,  et,  quod  constan- 
tissimam  uxorem  non  dedeceat,  maritum,  ut  in  vita,  ita  in 
morte  persequi. 


XGYIII 

SUJET  DE  DISCOURS  DONNÉ  A LA  FACULTÉ  DE  PARIS. 

(!«'  août  1867.) 

LAÜDAT  TRAJAKUM  PLINIUS  QüOft  DELATOSIUM  TÜRBAM  EXSlLîO 
MULCTAVERIT. 

Principi  gratulabitur  qui  generi  humano  securitatem  reddiclerit. 

Depinget  delatorum  turbam  justo  supplicio  in  navigia  raptiin  conquisita 
congestam  ac  tempestatibus  deditam,  ad  insulas,  inhospilale  liltus,  proficis- 
centem, 

Expelluntur  penatibus  qui  innocentissimum  quemque  expulerunt  ; liment 
qui  timebantur. 

Jam  redit  fides,  nec  humana  conversatio  mutuo  terrore  carrumpitur. 

DÉVELOPPEMENT. 

Equidem  tibi,  summe  princeps,  non  possum  quiii  gratuler, 
quum  per  te  ad  jucuridiorem  libertatis  pacisque  auram  revi- 
rescentem  rem  publicam  ac  reflorescentem  video,  et  omnia 
décora,  quæ  dudum  prostrata  negiectaque  jacebant,  aliquando 
tandem  manu  tuarestituta,bonasque  omnes  arles,  quæ  ejectæ 
fuerant  atque  exsulare  coactæ.,  jam,  te  auctore,  reduces  in 
civitate  nostra  versantes  intueor. 

Tu  enim,  quasi  signum  aliquod  bonis,  quum  de  republica 
desponderent,  sustulisti  ad  sperandum;  tu,  malorum  intole- 
randam  audaciam  contudisti  ; tu  quamdam,  ut  itadicam,  con- 
jurationem  proborum  adversus  improbos  contlavisti.  Inde 

factum  est,  ut  qui  modo  obnoxii  cujuspiam  injuriæ,  nequitiæ, 
procacitati  degebant,  quia  singulis  facultas  non  erat  propul- 
sandi  ictus  illatos,  deinceps  in  unum  corpus  coaluerint  et 
adversus  impetus  perditorum  hominum,  te  duce  et  auspice, 
legum  morumque  tutela  mutuoque  fœdere  firmissimam  com- 
pagem  arctissimamque  præbuerint.  Ecquis  enim  jam  delator 
erit,  quum  adeo  delatorum  fuerit  pœna  reformidanda  exem- 
plique  tam  salutaris?  Ecquis  lacessere  innocentem  castumque 
virum  audeat,  quum  protervi  tam  acerbo  supplicio,  te  curante, 
affecti  fuerint?  Ecquis  venenata  in  frugi  quemlibet  honoratis- 
simumque  aperte  conjicere  vel  clam  subministrare  tela  susti- 
neat,  quum  tu  erumpenti  nequam  civium  furori  et  occultis 
insidiis  tam  aspera  remedia  adhibueris? 

O dies  memoranda  ! O egregium  visu  spectaculum  ! O fruenda 
res  oculis!  quumclassis,  innumera  delatorum  turba  depressa, 
ventorum  rabiei  ludibrio  datu  fuerit,  et,  fluctu  impellente, 
sensim  ad  altum  recesserit,  insulas  longinquas  et  inhospitale 
littus  quæsitura!  quum  omnis  ista  mendaciorum,  falsorum 
criminum,  flagitiorum,  perjuriorum  pestis  imposita  fuerit 
fragili  navium  ligno,  quatuorque  digitis  a leto  remota,  atque 
humanis  divinisque  legibus,  quas  sæpissime  violaverat,  pœnas 
tandem  dederit!  O tempus  exoptatum  olim,  jamquepræsens, 
imperante  Trajano,  quo,  versa  rerum  vice,  soutes  insontibus, 
piis  sacrilegi,  impuri  castis,  spoliatores  spoliatis,  débita  pia- 
cula  solvunt!  Timent  ii  qui  timebantur;  qui  expilavere  res 
cujusque  familiares,  divitias  scelere  parlas,  mulctati  jiidicio, 
reponunt;  qui  vias,  ædes  publicas,  convivia,  cubicula  intima 
suspicionibus  criminibusque  impleverunt,  infestamque  pri- 
vatam  ipsam  vitam  fecerunt,  et  accusationes  alias  super  alias 
ingesserunt,  ii  quasi  contaminati  e civium  numéro,  ex  urbis 
adspectu,  e viarum  usu,  e conviviorum  societate,  ex  civili  de- 
nique  et  pæne  ex  humana  conversatione  expelluntur  et  able- 
gantur  ! 

Securitas  igitur  colloquiis  redit,  vitaque  vitalis  rursus  fit. 
Jam  non  clientelæ,  vicinilates,  amicitiæ  metui  sunt.  Propin- 
qui  cognatique  mutuæ  fidei  iterum  vinculo  pietatisque  nexu 

conslringuntur.  Civitas  delatoribus  caret;  licet  cuique  bono 
esse.  Rara  nobis  temporum  félicitas  per  te  contingit,  summe 
princeps,  ut  quæ  sentiamus  dicere,  et  quæ  velimus  sentire 
liberum  et  integrum  sit.  Utinam  dii  immortales  te  qaam  plu- 
rimos  annos  in  imperio  relineant,  ut  respublica  a tain  longa 
rnalorum  sérié  diuturna  felicilale  requiescat! 


XGIX 

SUJET  DE  DISCOURS  DONNÉ  A LA  FACULTÉ  DE  PARIS. 

(Il  août  186S.) 

FRANCISCUS  PRIMUS  AD  AÜLICOS. 

Franciscus  primus,  quum  per  Gallias  Carolus  Quintus  iter  faceret,  suaden- 
tibus  aulicis  ut  contra  jus  gentium  captivus  ille  imp?rator  retineretur,  si- 
lentiiim  indicit,  et  vetat  ne  quis  talem  sententiam  se  et  rege  chrislianissimo 
indignam  iterum  proférât. 


DÉVELOPPEMENT. 

Satis  mirari  nequeo  quod  in  bac  florentissima  aula,  in  hoc 
conventu  Gallicæ  nobilitatis  quidam  homines  inveniri  possint 
ita  ab  avita  virtute  dégénérés  ut  dolosas  artes  honestis  præop- 
tent,  ita  meæ  indolis  ignaros,  ut  rem  valde  pudendam  et 
rege  indignissimam  mihi  suadere  audeant.  Quibus  ego  jure 
succenseo;  nam  si  ex  animi  sui  sentenlia  dixerunt,  perfidæ 
mentis  proprio  ipsorum  testimonio  arguuntur  ; sin  vero  am- 
bitione  locuti  sint,  pessime  de  rege  suo  senliunt,  quippe  queni 
indecoris  consiliis  facilem  et  commodam  aurem  præbiturum 
esse  arbitrentur.  Næ,  vehementer  falsi  sunt  qui  existimant 
tam  fœdam  agendi  viam  viro  qui  a Bajardo  équité  pavoris  ac 
vituperationis  experte  in  equestrem  ordinem  cooptatus  est 
ineundam  esse;  quum  præsertim  hic  vir  chrlstianissimi  prin- 

cipis  nomen  usurpât.  Num  igitur  decet  Turcas,  avera  religione 
abhorrentes,  promissa  diligenter  exsequi,  nos  contra,  primum 
îocum  inter  christianas  gentes  sortitos,  irrisioni  etcontemptui 
pactiones  habere? 

Roganti  equidein  Garolo  ut  tutus  sibi  ac  liber  transitas  per 
regnum  meum  daretur,  quo  facilius  motas  res  Belgarum  com- 
poneret,  iter  faciendi  per  Gallias  potestatem  feci  ; refert  enim 
ad  communem  omnium  imperantium  utilitatem  consulere  ne 
qua  populorum  seditio  alicubi  impune  oriatur.  111e,  meis 
verbis  confisus,  in  viam  se  commisit,  neque  ullus  erit  locus 
cureumfiduciæqua  quanti  me  æstimaret  documentum  edidit, 
unquam  pœniteat.  Peregrinantem,  usquedum  intra  nostros 
fines  Ycrsabitur,  benigne  excipi  et  pro  hospite  coli  placet.  Ne 
tamen  credatis  quas  clades  a Germano  imperatore  accepimus, 
eas  milii  memoria  excidisse  : non  injuriarum  adeo  immemo- 
rem  animum  gero,  ut  quam  male  de  me  meruerit  Carolus 
obliviscar.  Subit  quotidie  carceris  recordatio  ; manent  penitus 
inpectore  infixa  vulnera,  ulciscendaolim,modo  fortuna  adsit, 
sed  vi  etarmis,  non  doloetinsidiis  ulciscenda.  Hostem,  contra 
jus  gentium,  fraude  intercipere,  et  christiano,  et  rege,  et 
équité  prorsus  indignum  est. 

Ad  hoc,  num  vos  fugit  Deum  regendas  gentes  principibus 
ideo  permisisse  ut  ii  virtutes  quæ  ad  populorum  felicitatem 
maxime  pertinent,  tum  legibus,  tum  exemple  amplificare  et 
adaugere  conentur?  Firmissimum  humanæ  societatis  vincu- 
lum  fides  : hæc  fœdera,  cujuscumque  generis  sunt,  et  jungit, 
et  juncta  conservât.  Qua  sublata,  de  securitate  actum  est;  metu, 
suspicione  humana  conversatio  corrumpitur;  nihil  usquam 
sinceri,  nihil  candidi;  cives  anxiam  et  miseramvitamhabent; 
undique  circumspiciunt  si  qua  fraudem  et  dolos  deprehen- 
dere  possint,  quum  sacramentis  nullum  jam  pondus,  nullam 
auctoritatem  inesse  sciant.  In  quam  igitur  vituperationem 
merito  incurrit  perjurus  rex  qui,  violata  fide,  pacta  exuendi 
subditis  auctorest,  jusque  jurisjurandi  religione  ipse  exsolvil! 
Non  ita  me  geram;  me  potius  informabo  ad  normam  et  scn- 
tentiam  illius  Joannis  principis  cujus  solium  obtineo  : a Si 

fides  pietasque  reliquo  orbe  terrarum  exterminaretur,  tamen 
in  ore  et  animo  regum  etiamtum  invenienda  esset.  » 


C 

SUJET  DE  DISCOURS  DONNE  A LA  FACULTÉ  DE  PARIS. 

(25  août  1868.) 

EPISTOLA  MEM.MIl  POEMA  LÜCRETII  AD  CICEROXEM  MITTENTIS. 

Philosopho  meo,  quanquam  Epicureo,  indulgeas  velim,  securus  quid  sis 
de  poeta  judicaturus. 

Non  quod  scholæ  nostræ  te  conjungere  cupiam;  sed  poêla,  laudatus  a 
Cicerone,  in  omnem  memoriam  ibit. 

Nec  tibi  quidem  apud  posteros  ingloriiim  erit  famœ  Lucretiuin  ostendisse. 

DÉVELOPPEMENT. 

Tuam,  Marce  Tulli,  sentenliam  de  divinis  humanisque  rebus 
a nostra  longe  abhorrere  jampridem  novi  : mundum  forluita 
atomorum  concursione  fieri  potuisse,  pro  absurdo  ducis  ; Deos 
otiari  incuriosos  quid  in  terris  agitent  mortales,  negas  ; sum- 
mum bonum,  non  in  voluptate,  sed  in  honesto  situm  esse  asse- 
ris.  Ne  singula  attingam,  omnia  fere  quæ  nobis  placent,  tibi 
displicere  videntur,  quantumque  ab  Epicureis  dissentias  multa 
a te  diligenter  et  accurate  disputata  déclarant.  Quæ  quum  ita 
sint,  liaud  sine  quodam  timoris  sensu  poema  Epicureas  disci- 
plinas plane  redolens  ad  te  mitterem,  nisi  mihi  persuasissi- 
mum  esset  te  philosophi,  ut  existimas,  vitia  poetæ  virtutibus 
condonaturum.  Aut  ego  fallor,  aut  quam  veniam  vatis  opinio- 
nibus  neges,  diviti  venæ  et  grandi  eloquio  libenter  dabis  : 
tantum  pollet  verborum  splendor  et  carminum  concinnitas  ! 
tantum  honoris  et  gratiæ  rebus  suapte  natura  abstrusis  ac 
reconditis  Lucretius  adjicit!  Ad  hoc,  quanquam  ille  magistri 
sui  doctrinam  versibus  illustrandam  suscepit,  tamen  interdum 

aproposito  digreditur,  sive  floridam  mundi  novitatem  nascen- 
tesque  artes  describat,  sive  in  inanes  curas  invehatur  quibus 
ægri  mortales  laborant;  vel  etiam  quum  Atheniensium  pesti- 
lenüalaborantiumvividas  imagines  expriniit.  Hic  potissimum 
quærendus  est  poeta:  hic  enim,  ab  omni  pronationum  et 
argumenlationum  apparatu  liber,  omissis  pbilosopbicis  quæs- 
lionibus,  lia  læto  ingenio  indu’gct  ut  ii  ipsi  qui  ab  Epicurea 
inslilulione  alienissimos  animes  gcrunt,  carminum  venustali 
ignoscere  coganlur. 

Qiianquam,  MarceTulli,  te,  talem  vi  um,  in  nostramscholam 
adsciscere  gratum  nobis  simul  aîque  gloriosum  crat,  tamen 
cave  credas  me  stulta  spe  tui  ad  sectam,  cui  semper  exstilisti 
inimicus,  alliciendi  esse  molum.Non  equidem  confido  fore  ut 
plus  apud  te  Lucretius  valent  quam  docla  Platonis  cohors  cete- 
rique  quos  sequeris  philosophi.  Id  igitui’  unum  a te  petimus, 
scilicet  ut  librum  de  Natura  rerum  quasi  opus  omnibus  poeticis 
leporibus  referlum  legas  ac  perpendas.  Quod  ubi  perlegeris, 
mihi  non  dubium  est  quin  debitis  laudibus  sis  affecturus, 
moxque  vates  Cicerone  judice  insignis  per  ora  Romanorum 
feretur,  qui  nunc  in  obscuro  ætatem  agit.  Neque  enim  cuiquam 
tam  clarum  statim  ingenium  est,  ut  possil  emergere  nisi  illi 
faulor  commendatorque  contingat.  Hune  te  esse  velis,  Marce 
Tulli,  oro  atque  obtestor  : Lucretium  iu  lucem  profer,  ostende 
admirationi  hominum,  assigna  famæ. 

Qui  si  a te  provectus  fuerit,  noli  limere  ne  quando  apud  pos- 
teros  id  tibi  invidiosum  sit.  Longe  aliter  se  res  habebit.  Solet 
enim  animus  miro  quodam  delectationis  sensu  recreari^  quum 
præstantes  scriptores,  quos  commuai  admiratione  conjungi- 
mus,  conjunctissime  inter  se  vixisse  memoriæ  proditum  est. 
Auctores  jam  præclari  nominis  compotes  juniorum  studiis  fa- 
visse,haudsine  voluptatein  historiislegimus.Tantam  clarita- 
temadepto, sane  licet  novumaliquoddecus  parum curare:  tibi 
vero  apud  nepotes  Lucretium  produxisse  non  inglorium  eril 

CI 

SUJET  DE  NARRATION  ACCOMPAGNÉE  DE  DISCOURS,  DONNÉ 
A LA  FACULTÉ  DE  PARIS 

(10  mai  1869.) 

BAJARDl  REL1QVIAS  GRATIANOPOLIM  RELATAS  PIA  ORATIONE 
SUMMUS  VRBIS  MAGISTRATVS  EXCIPIT. 

Eques  ille  inclylus,  quem  pavoris  expertera  ac  vituperationis  dixere,  Gra- 
tianopolim,  in  patriam  urbem,  post  mortem  relatus  est.  Obviam  occurrit 
Iota  civitas,  et  summus  magistratus  pia  oratione  excepit  frigidas  illius  reli« 
quias,  qui  fuerat  vir  probus,  optimus  ci  vis  atque  miles  fortissimus. 

DÉVELOPPEMENT. 

Utprimum  funebrem  currum  quo  imposilæ  Bajardi  reliquiæ 
vehebantur,  Gralianopolis  mûris  appropinquare  nuntius  adve- 
nit,  tola  civilas,  quasi  signodato,  ad  excipiendum  præclari 
equitis  corpus  repente  concurrit.  ünumquemque  civem  aut 
propinquum  aut  amicum  propinquo  cariorem  amisisse  crede- 
res  : adeo  luctus  et  mœror  omnium  ore  eminebat.  Alii  ademptam 
equestris  ordinis  lucem  dolere,  alii  patriam  acerrimo  propu- 
gnatore  orbatam  questibus  iterare,  complures  inclytum  ducem 
eumdemqueprobumvirumlacrymisprosequi.  übiferalis  pompa 
ad  urbis  portam  accessit,  silentio  facto,  summus  magistratus 
in  hune  ferme  modum  locutus  est  : 

<c  Quisfuerit  Bajardus,  nemo  vestrum  ignorât;  itaque,  pro 
certo  liabens  quidquid  dicere  possim,  id  longe  citra  famam 
tanti  viri  esse  mansurum,  supersederem  apud  vos  verba  facere, 
nisi  jure  ac  prudenter  institutum  esset  ut,  qui  optime  de  re 
publica  meruerint,  exstincli  publiée  laudarentur  ; sic  enim 
et  mortuis  débita  persolvitur  gratia,  et  superstites  acriore  quo- 
dam  stimule)  ad  bene  faciendum  incitantur.  Mihi  igitur  quibus 
virtutibus  æternam  gloriam  sibi  pepereril  ille  quem  Gemus, 
paucis  repetere  liceat. 

COMP,  LAT. 

«Inter  præcipuas  boni  militis  dotes  sane  ducenda  est  tum  in 
adeundo  periculo  alacritas,  tum  in  sustinendo  constantia  : 
utraque  re  Bajardum  super  ceteros  suæ  ælatis  bellatores 
excelluisse  nemo  infitietur.  Cujus  fortitudo  tam  spectata  fuit 
ut,  quum  in  exercitu  versarentur  complures  équités  qui  et 
genere  et  opibus  municipe  nostro  longe  præstarent,  Francis- 
cus  rex,  alienæ  dignilatis  æquus  æstimator,  equestribus  insi- 
gnibus  ab  eo  potissimum  indui  voluerit.  Tôt  res  gestas  quæ 
Gallicum  heroa  honoratissimis  Græciæ  vel  Romæ  heroibus 
æquant,  enumerantem  me  dies  deficiat;  nefas  vero  tacere  mé- 
morandum illud  prælium,  quum  pro  ponte  stans,  aller  vere 
Codes,  Hispanarum  copiarum  vim  et  impetum  unus  excepit, 
nostrosque  laborantes  ab  hostili  insectatione  tutatus  est.  Quan- 
tum unius  viri  invictum  robur  ad  salutem  totius  exercitus  con- 
férât, nobili  tune  documento  didicimus. 

« Jam  qui  pecuniæ  contemptus!  quæ  rnorum  sanctimonia, 
quæ  humanitas!  Fient  Bajardum  sui  cives,  fient  etiam  hostes 
quos,  confecto  prælio,  comiter  et  benigne  habere  solebat. 
Erant  enim  in  Bajardo  privatæ  ac  civiles  virtutes  adeo  mili- 
taribus  mixlæ,  ut  utræ  utris  antecellerent,  haud  facile  quæri 
possit.  Quorsum  autem  vana  ista  disquisitio?  Quibus  disci- 
plinis  imbutus  impavidam  mentem  militiæ  exhibait,  patriæquo 
strenuam  in  conserenda  manu  operam  n'avavit,  iisdeni  domi 
optimus  civis  visus  est.  Nil  sibi  conscire,  nulla  culpa  pallescere, 
hæc  erant  inclyti  municipis  nostri  instiiuta  : ad  banc  normam 
vitam  moresque  informaverat.  Quocirca  meruit  ut  eques  pavo- 
ris  vituperationisque  expers  et  ab  æqualibus  et  a nepotum 
sérié  vocaretur,  utque  æternum  salve,  et  æternum  vale  ab 
universa  civitate  nostra,  in  communem  luctum  intenta,  acci- 
peret,  in  æternum  laudandus  et  imilandus.  » 

SUJET  DE  LETTRE  DONNÉ  A LA  FACULTÉ  DE  PARIS. 

(17  août  1869.) 

CARTESIl  PHILOSOPHl  AD  AMICÜ»!  EPISTOLA. 

Se  in  ultimas  Batavorutn  regiones  confugisse  nunciat,  quo  liberius  ac  se- 
curius  studiis  queat  indulgere  ; simulque  describit  quæ  sit  ibi  vitæ  suæ  con- 
ditio,  quis  locorum  adspectus,  qui  hominum  mores,  quam  libéra  ingénia. 


DÉVELOPPEMENT. 

In  ultimis  Batavorum  regionibus  degentem  et  nihil  nisi 
philosophîam  curantem  epistola  tua,  amice,  Gartesium  inve- 
nit.  Penales  enim  procul  apatrio  solo  in  bas  Europæremotis- 
simas  terras  detuli,  ut  penitus  ego  mihimet  ipsi  vacarem,  nec 
assiduis  interpellatorum  sermonibus  ab  intimo  colloquio,  quo 
mecum  utor,  districtus  viverem.  Quotidie  magis  acmagis  læ- 
tor  quod  id  consilii  ceperim  : quippe  qui  summa  fruar  studendi 
libertate,  nec  quemquam  pulsantem  januam  audiam,  neque 
vicinorum  familiariumque  conversatione,  dulci  tamen,  fateor, 
verum  parum  philosophicis  cum  studiis  congruente,  sæpius, 
ut  olim,  turber. 

Quid  de  securitate,  quam  hic  inveni  ? Regionemne  alteram 
in  universa.  Europa  reperiam,  in  qua  liberius  quod  velim  sen»* 
tire,  quodque  sentiam  dicere  contingat?  Dum  leges  institu- 
taque  Batavorum  vereor,  non  metus  est  ne  crimen  ullum 
adeam,  licetque  in  summa  animi  pace,  placidissimo  vitæ 
cursu,  abstrusas  animi  cogitationes,  reconditissimos  sensus 
in  lucem,  ut  meum  officium  est,  proferre.  Sin  autem  repu- 
taveris  quoi  et  quantis  obnoxii  periculis  philosophi  in  Gallia 
vivant,  quam  variis  criminibus  lacessiti,  quanto  dignitatis, 
pudoris,  fortunarum  discrimine,  quam  acerbo  doctorum,  ut 

aiunt,  hominum  odio,  facile  intelliges  melius  me  tuliusque, 
sivead  sludendi  libertatem,  sive  ad  vivendi  securitatem  respe- 
xeris,  apud  Batavos  hospitem  quam  apud  Gallos  civem,  versari. 

Durum  est  fateri  : verum  adeo  theologiæ  philosophia  dicto 
audiens  et  obediens  est  apud  homines  nostros,  ut  merito  an- 
cilla  theologiæ  dici  potuerit,  neque  quidquam  hiscere  audeat 
nisi  quod  ista  vel  jusserit,  vel  toleraverit.  Ego  princeps,  nec 
forsan  illud  mihi  apud  posteros  mediocri  laudi  liabebitur, 
arctissimos  religionis  nodos  quibus  adslrictos  philosophes 
videbam,  solvere  molitus  sum.  Quæcumque  vel  de  moribus, 
vel  de  natura  rerum  ,vel  de  disserendi  ratione  præcepta  dic- 
tave  in  meum  adolescenlis  animum  magistri  ingesserant  alia 
super  alia,  expellere  statui,  et  vacuum  omni  notione,  omni 
igitur  errore,  memet  ipsum  præstare.  Nullis  opibus,  nisi  meis, 
fretus,  nullo  adjutus  librorum  auxilio,  nihil  de  memoriæ  the- 
sauris  depromens,  ego  deprehendi  me,  quasi  in  speculo  co- 
gitantem,  id  est  viventem,  primumque  illud  « Cogito,  ergo 
sum  » fundamentum  studiis  meis  elegi.  Quam  distans  tam 
aperta  philosophandi  via  ab  itineribus  dumetisque  scholasli- 
corum  ! Necesse  fuit  audentiorem  me,  quam  ut  apud  theologiæ 
fautores  studerem,  et  jam  ingruentem  in  caput  meum  pro- 
cellam  vitaturum,  ad  Batavos  proficisci. 

Velim,  amice,  videas,  quæ  regioni  isti  insunt,  miracula. 
Neque  tantum  de  molibus  istis  loquor  quæ,  irruenti  fluctuum 
furori  objectæ,  valido  propugnaculo  depressum  Bataviæ  solum, 
quod  undique  circumfremens  mare  lacessit,  intactum  præ- 
beant.  Qui  autem  hominibus  simplex  aditus!  quam  securum 
hospitium!  quam  integer  vivendi  ténor!  Utinam  nostri....! 
Non  enim  possum  non  patriam  absenlem  desiderio  quodam 
prosequi,  licet  parum  commoda  fuerit  Cartesio.  Quæ,  tamen 
quum  ita  sit,  apud  Batavos  vivus  manebo,  patriæ  meæ  decus 
novum,  gratæ  sero,  additurus. 

SUJET  DE  LETTRE  DONNÉ  A LA  FACULTÉ  DE  PARIS. 

(30  avril  1869.) 

EPISTOLA  TlTl  LIVII  AD  FILIIJM. 

Titus  Livius  per  litteras  ûlium  hortatur  ut  Ciceronis  opéra  summo  studio 
k-gere  velit. 

DÉVELOPPEMENT. 

Inter  præstantes  viros  qui  Latinas  litteras  luculentis  operi- 
bus  beaverunt,  nemo,  fili  mi,  inveniri  potest  cui  magis  quam 
Ciceroni  animum  adhibere  debeas.  Ille  enim,  dono  quodam 
divinæ  providentiæ  genitus  in  quo  humanum  ingenium  quid- 
quid  efficere  possit  ostenderet,  omnia  fere  dicendi  scriben- 
dique  généra  tractavit,  omnes,  ut  ita  dicam,  scientiæregiones 
emensus  est.  Sive  in  philosophiam  incumbas,  seu  ofiera  foren- 
sis  te  potins  capiat,  ille  quasi  a fonte  perenni  inexhaustos 
doctrinæ  fluctus  tibi  fundet.  Ne  singulas  ejus  laudes  recen- 
seam,  Ciceronem  summum  oratorem,  eumdemque  earum 
rerum  quæ  ad  regendam  civitatem,  aut  ad  informandos  mores 
pertinent,  prudentissimum  fuisse  constat  : ut,  quamcumque 
itineris  viam  ingrediaris,  is  tibi  dux  ac  magister  eligendus 
sit. 

Quanquam  hodierno  die’orbis  Romanus  in  jus  et  ditionem 
unius  cessit,  minusque  nostra  ætate  ingenuis  adolescentibus 
discere  expedit,  quibusinstitutiset  artibus  gcntes  optime  sese 
habeant,  tamen  ex  libro  Ciceronis  qui  de  Republica  inscribitur 
ingentem  fructum  simul  cum  incredibili  voluptate  capies.  Hic 
enim  clarus  ille  consularis,  quum  excelso  ingenio  gestorum 
honorum  auctoritatem  conjungeret,  diversas  reipublicæ  for- 
mas, notatis  cujusque  tum  vitiis,  tum  virtutibus,  bene  et  com- 
posite descripsit.  Quibus  studere  forsan  tibi  præposterum 
videbitur  : si  vero,  régnante  principe, juveni  magni.ssapientiæ 

incrementis  formato,  accedendi  ad  clavum  rerum  regendæque 
civitatis  spes  intercluditur,at  se  ipsum  regere  et  licel,  et  decet. 
Ergo  apud  eumdem  inventes  quatenus  pateat  o.Ticiorum  ré- 
gula, quibusque  terminis  includatur  justitia,  pudor,  fortitudo. 
Rursus  quum  philosophiæ  reconditiores  partes  attigit,  flo- 
rem,  si  dici  potest,  omnium  scholarum  delibavit,  sed  quæ  de 
bis  ab  eo  disputata  sunt,  quippe  ad  minoremusum  pertinenlia, 
omitto,  etsi  eruditissimorum  Græcorum  sensus  explicando, 
doctrinæ  principibus  parem  quodam  modo  sese  effecit. 

Venio  ad  oratoriam  laudem  qua  ultra  æmulum  Cicero  fuit 
manebitque;  sive  numerum,  seumagnitudinem  et  varietatem 
causarum  respicias,  invenias  nulli  unquam  oratori  tam  amplam 
gloriæ  segetem  contigisse.  Nunc  Roscio  parricidii  reo  patro- 
cinatur,  nunc  Verris  scelera  exagitat,  nunc  etiam  Miloni  peri- 
clitanti  succurrit,  aut  ejus  opéra  Archias  poêla  missus  abit. 
Quam  mire  ad  quamque  causam  genus  dicendi  aplum  et  ac- 
commodatum  est  ! Ut  varies  animi  motus  diserta  lingua  offert  1 
Quis  in  moribus  temperatior?  Quis  in  affectibus  concilatior? 
Quis  in  probando  nervosior?  Quis  in  refellendo  acrior?  Hac- 
tenus  de  judiciis  : quid  memorem  tôt  orationesvel  in  curia 
vel  ad  populum  habitas?  Cicerone  verba  faciente,  tribus 
legem  agrariam  abdicant,  depellitur  a cervicibus  nostris  per- 
nicies  quam  urbi  Catilina  intentabat  ; Antonius,  homo  om- 
nibus flagitiis  coopertus,  a senatu  hostis  declaratur  : adeo 
valet  facundia,  præserlim  quum  publicæ  utilitatiinservitî  Nec 
salis  liabuit  Cicero  posteris  reliquisse  exemplaria  digna  quæ 
assidue  a juvenibus  eloquentiæ  studiosis  versentur  : exstant 
quoque  scripta  in  quibus  artem  bene  dicendi  via  et  ratione 
exposait  : famæ  suæ  in  futurum  ila  securus,  ut  venturæ  ætati 
iter  monstrare  non  dubitaverit. 

Lege  igitur,  mi  fili,  Ciceronis  libros,  neque  operam  tibi  pe- 
riissc  existinies,  quam  in  talem  virum  penilus  excutiendum 
insumpseris, 

SUJET  DE  LETTRE  DONNÉ  A LA  FACULTÉ  DE  PARIS. 

(19  novembre  1869.) 

EPISTOLA  MICHAELIS  HOSPITALIS  AD  THUANUM. 

Scribit  Michael  Hospitalis  ad  Thuanum,  curiæ  Parisiensis  præsidem, 
qui,  jussus  a rege  Carolo,  stragem  eorum  excusaverat,  qui  a catholica*  fide 
dcsciverant. 

DÉVELOPPEMENT. 

Quanquam  hodierno  die  remotus  a publicis  negotiis  priva» 
tam  vitam  ago,  mihique  gratalor  quod  his  turbulenlissimis 
lemporibus  magistratu  me  abdicaverim,  tamen  non  possum 
quin  inlerdum  recorder  me  antebac  partem  fuisse  amplissimi 
illius  ordinis  cui  tuendi  juris  provincia  mandata  est,  ulque 
olim  tam  sancti  consilii  dignitalem  fovere  et  augere  pro  virili 
portione  milii  consuetum  erat,  ita  nunc  vehementer  doleo  si 
quid  detrimenti  majestasejus  capiat.  Quibus  de  causis  incre- 
dibili  mœrore  me  afîecit,,  Thuane,  ista  oratio  qua  stragem 
eorum  qui  a catbolica  fide  desciverunt  excusare  proxime  co- 
natus  es. 

Fuit  quondam:  curiæ  Parisiensis  præcipua  laus  placitis 
Romani  pontificis  acriter  obstare,  quum  ea  a patriis  legibus 
abborrere  viderentur  : tu  contra,  curiæ  Parisiensis  præses, 
immanissima  facinora  quæ  Romana  religio  suasit,  inulta 
sinis,  imo  quasi  præclare  gesta  célébras.  Occisi  suntintempesta 
nocte  multa  millia  civium,  nullius  culpæ  sibi  consciorum, 
inter  hos  inclytus  ille  classis  præfectus  qui  sanguinem  suum 
pro  Gallia  toties  fudit  : tu  cædem  tôt  innocentium  virorum 
velut  relatam  ex  hoste  victoriam  prædicas.  Non  pueris  infan  - 
tibus,  non  sexus  imbecillitati  parcitum  : tu  jure  factum  asseris, 
quumquetuum  munus  sitpœnas  a sicariisrepetere,  interfecto- 

ribus  patrocinaris.  I nunc,  Thuane;  aude,  neglectis  majoribus, 
leviora  delicla  persequi  ; aude,  post  susceptam  insidiatorum  eau- 
sam,  de  uno  aut  altero  latrunculo  graves  quæstiones  habere! 

At  enimrex  sicvolueral,  sic  jusserat  : regio  imperio  parère 
debuisti.  O hominem  honoris  sede  indignum,  dicerem  potius, 
prorsus  dignum  qui  in  Neroniano  senatu  sederes!  Eone  nos- 
tra  ætate  recidit  vêtus  ilia  Gallicorum  magistratuum  libertas, 
ut  qui  vir  summum  locum  inter  judices  obtinet,  is  ad  princi- 
pis  nutum  honesta  turpibus  posthabeat?  Plus  igitur  apud 
te  valet  regum  gratia  quam  jus  et  æquum,  cujus  tutela  tibi 
permissa  est!  Ne  sella  movearis,  infandam  stragem  laudibus 
efferre  sustines,  unice  securus  quodnam  judicium  omnes  boni 
de  te  sint  facturi!  Quanto  rectius  Papinianus  qui,  quum  occiso 
Geta  speciosas  rationes  obtendere  a Garacalla  juberetur,  im- 
potenti  tyranno  respondit  facilius  admilti  scelus  quam  ex- 
cusari!  Ille  quidem  egregiam  animi  constantiam  capite  luit, 
sed  perennem  gloriam  consecutus  est,  nec  ulla  unquam  ælas 
de  virtute  ejus  conticescet. 

Ac,  ne  altius  exempta  repetam,  insignia  quædam  iuvicti 
roboris  documenta  hoc  ævum  edidit.  Tibi  Morus  æmulandus 
erat,  qui  mortem  obire  maluit  quam  principi  prava  jubenti 
morem  gerere. 

Utinam,  Thuane,  tam  bene  famæ  in  futurum  quam  in  præ- 
sens  utilitati  consuluisses  ! Veniet  enim  tempus  quo,  sedalis 
lheologicis  disputationibus,  Deum  colere,  prout  cuique  feret 
voluntas,licebit.Tunc  crimini  catholicisdabitur  aliter  sentien- 
tes  supplicio  coegisse;  neque  carnifices  solum,  verum  etinm 
carnifîcum  laudatores,  venia  apud  posteros  carebunt. 

SUJET  DE  LETTRE  DONNÉ  A LA  FACULTÉ  DE  PARIS. 

(Il  août  1870.) 

EPISTOLA  TACITI  AD  PLINIUM  SVVM. 

Se  putare  præcipuum  esse  munus  Annalium,  ne  virtutes  sileantur,  utque 
pravis  dictis  factisque  ex  posteritate  et  infamia  melus  sit. 


DÉVELOPPEMENT. 

Cornélius  Tacitus  Secundo  suo  salutem. 

Accipe  quos  libi  mitto  rerum  a populo  Romano  gestarum 
Annales,  neque  ante  remitte  quam  diligentissime  ad  eos 
altenderis,  planeque  quid  in  scribendo  opéré  peccaverim 
perspexeris.  Ilium  enim  præcipuum  amicitiæ  nostræ  fructum 
esse  semper  existimavi,  quod  ingenuo  et  candido  animo  alteri 
alterius  scripta  reprehendere  solilum  fuerit,  censorisqiie 
honcsti  offîcium  in  vicem  exsequi.  Ego  quidem  et  tu  verum 
dicere  rursusque  libenter  audire  assuevimus.  Quam  autem 
dulce  est,  amice,  cogitare  fore  ut  posteri  (si  qua  posteris  cura 
nostri),  concordiam  nostram  recordentur,  et  qua  simplicitate, 
qua  fide,  alter  alterius  studia  foverimus,  admirentur!  Quod 
quidem  hue  spectat,  ut  arctiore  etiam  vinculo  constricti  dega- 
mus,  licet  jam  morum,  famæ,  consuetudinis  societate  in  per- 
petuum  jungamur. 

Ut  Annales  meos  attingam,  (etsi  integrum  tibi  judicium 
manere  volo,  nedum  illud  præoccupare  et  quasi  invitare  ten- 
tem),  sine  paucis  te  admoneam  quæ  a me  potissimum  fuerit 
adbibita  in  scribendo  ratio,  quem  ad  finem  opus  tam  varium 
casibus,  tam  grave  personis,  tam  triste  cladibus,  moli- 
tus  sim. 

Mihi  pulchrum  in  primis  visum  fuit  non  eos  pati  occidere 
quibus  æternitas  debeatur,  istosque  ad  posteros  ire,  sine  débita 
Pagitiis  nota,  qui  pessime  de  civibus,  de  humano  genere  mc- 
riti  fuerint.  Magnum  opus,  amice,  dignum  in  quo  consumam 
quidquid  mihi  natura  virium  facultalisque  in  dicendo  conli- 
gerit,  ut,  dum  aliorum  famam  extendere  conor,  laudem  pecii- 
liarem  quamdam  adipiscar. 

Ecquod  autem  amplius  patriæ  munus  conferam,  quam  si 
virorum  clarorum  dicta  factave  in  lumine  reponam,  ut  exem- 
pta imitai!  dæ  virtutis  in  posterum  præbeant?Ecquam  pararc 
possim  scelestis  principibus  pœnam  metuendam  magis,  quam 
si  quæcumque  turpiter,  libidinose,  avare,  crudeliter  admise- 
rint,  Annalibus  meis  defigam,  ut  omnibus  ætatibus  detesta^ 
biles  eant?  Ecquis  rerum,  ante  me,  scriptor  exstiterit,  qui 
adeo  operam  dederit  ne  virtutes  scelerave  silerentur,  neque 
potius  ad  id  studuerit  ut  prælia,  fœdera,  conditas  eversasve 
urbes,  captos  reges,  parta  bello,  distractam  factionibus  rem- 
publicam  memoraret?  Livium  non  est  quod  ut  magistrum 
scribendi  non  verear;  tamen  mihi  persuasum  est  ilium  non 
æquc  ac  me  hominum  mores  introspexisse,  neque  tam  dili- 
genter de  intimis  sensibus  inquisivisse.  Ita  fit  ut  amplissimam 
rerum  imaginem,  fidam  plerumque,  expresserit,  magna  nar- 
randi  dignitate  ornatam,  Romanæ  majestati  haud  imparem, 
neque  profecto  vivendi  intégré  moriendive  fortiter  præcepta, 
nisi  aliud  agens  et  summatim,  tradiderit. 

Quid  deSallustio?  Qui  quidem,  fateor,  mira  brevitate  per- 
spicuus  et  significans,  duas  tabellas  exquisito  artiflcio  conclusit. 
Verum,  etsi  de  moribus  semper  curare  videtur,  flagitia  tan- 
tum ante  oculos  reponit,  et  vix  de  tôt  egregiis  civibus  mentio- 
nem  facit.  Quid  de  Thucydide?  Qui  circa  ea  versatus  quæ 
pertinent  ad  administrandas  civitates,  ad  excitanda  sedandave 
bella,  sæpius  ad  rerum  eventum  quam  ad  virtutem  ac  nequi- 
tiam  hominum  spectat. 

O utinam,  te  judice,  aliquod  humano  generi  beneficium 
tribuisse  videar,  et  factorum  seu  recte,  seu  perperam  dicto- 
rumve  commemoratione,  quum  ad  bonas  artes  liomines  posse 

SUJET  DE  LETTRE  DONNÉ  A LA  FACULTÉ  DE  PARIS, 

(16  août  1870.) 

FENELONIS  AD  AMICUM  EPISTOLA. 

Scribit  sibi  inesse  summam  Græciæ  visendæ  cupiditatera.  Ibi  se  Delphoa- 
et  Tempe  ; ibi  Athenas  artium  ac  philosophiæ  laude  insignes,  a sancto  Paulo, 
Deum  ignotum  nunciante,  illustratas,  magna  cum  voluplate  aditurum.  Eo  se 
et  veterum  adiniratione  et  christiana  âde  invitari. 

DÉVELOPPEMENT. 

Meditantem  me  jamdudum,  amice,  ad  te  epistolam  miltere 
varii  casus  hactenus  impedierunt  quominus  propositi  compos 
fierem.  Verumtamen  quum  interpellatores  parumper  tibi  va* 
care  me  sinant,  nolo  in  posterum  diem  tecum  colloquendi 
voluptatem  differre,  iiicertus  quid  negotii  cras  ferai. 

Ex  quote  vidi,  magna  animummeumincessit  cupiditas  Græ- 
ciæ peragrandæ.  Jam  mihi  appellera  ad  Piræum  videor  olim 
tôt  navium  frequentiaferventem,  ex  diversissimis  oris  delata- 
rum,  mercibusque  vel  Enropæis  vel  Africis  vel  Asiaticis  onusta- 
rum.  Jamque  premo  solum  illud  tantis  tempestatibus  commo- 
tum,  e quo  tôt  egregii  viri  orti  sunt.  Quid  tamen  de  profano 
loquor,  quum  nondum  sacrum  attigi?  Eundum  est  igitur  ad 
Areopagum  ilium,  quo  loco  divus  Paulus  vanæ  sapientiæ  doc- 
loribus  Deum  ignotum  manifestum  fecit,  tenebrasque,  quibus 
involuti  agebant,  veræ  lucis  radio  discussit.  O ulinam  ilia 
Corinthia  ecclesia  aliquando  tandem  revirescat  ! Utinam  sopitus 
christianorum  ardor  rursus  excitetur!  Utinam  Turca  extermi- 
natus  a coetu  concilioque  piorum  longe  fugetur!  Ulinam  Ma- 
rathonii  campi  Turcarum  sanguine  inundentur,  qui  olim 

Persarum  strage  pingiies  facti  fuere!  Eo  demum  paclo  Græ- 
cia  se  ad  litteras,  ad  philosophiam,  ad  religionem  penitus 
conferet,  meri loque  omnium  bonarum  artium  mater,  pieta- 
tisque  fons,  fideique  domicilium  iterum  dici  poterit. 

« Arva,  beata  petamus  arva,  divites  et  insulas.  » Neque 

enim  immemor  te  præteribo,  insula  in  æternum  sacrala  cœles- 
tibus  visis  amati  discipuli!  O felix  nimium  Patmos,  impressa 
littori  tuo  apostoli  vestigia  amplectar,  cœlumque  supra  caput 
reclusum  mihi  ipse  videri  videbor  ! Ibi,  qua  ira  incitabor  in 
pseudoprophetam  istura,  mendaciorum  omnium  principem, 
qui  commentitiis  sermonibus  jactavit  se  a Deo  demissum  apud 
homines  fuisse!  Ibi,  omnipotenli  gratias  agam,  ante  aras  pro- 
stratus, quod  adeo  non  Ecclesiam,  ut  olimimpiam  Babylona, 
præcipitem  in  miserias  omnes  dederit,  ut  contra  florentem 
eam  efTecerit,  draconisque  ex  insidiis  incolumem  evadere 
siverit!  Ecce  autem,  nisi  fallit  me  vana  imago,  et  amabili 
ludor  insania,  ecce,  inqiiam,  jam  nullus  est  schismaticorum 
grex;  ecce  Oriens  cum  Occidente  in  unum  ecclesiæ  corpus 
coalescit,  ecce  Asia,  discussa  caligine  tam  diuturna,  solem 
respicit.  Terra  cui  fecundam  nescio  quam  vim  Christi  gressus 
inussere,  ad  jucundiorem  pacis  auram  efflorescit.  Abrahami 
progenies  per  universum  terrarum  orbem  vaga  dudum  et 
exsulans,  numéro  major  quam  stellæ,  ad  adorandum  Chris- 
tum  quem  vulneravere,  quatuor  a ventis  in  locum  unum 
conduit! 

Quo  me  tamen  rapit  animi  cupido?  Jam  sistendum;  jam 
longioris  viæ  epistolæque  finis  faciendus.  Vale. 

GVII 

SUJET  DE  DISCOURS  DONNÉ  A LA  FACULTÉ  DE  PARIS. 

(24  août  1870.) 

RlCHELll  CARDINALIS  AD  REGF.!»1  LVDOYICUM  ORATIO. 

Richelius  cardinalis,  quum  in  eo  esset  ut  factionis  artibus  ex  honorum  fas- 
tigio  pelleretur,  regem  adit,  et  ita  de  suis  inimicis,  de  regni  statu,  de  suis 
operibus  et  consiliis  loquitur,  ut  non  honores  solum  retineat,  sed  illos  etiam 
qui  perniciem  suam  raoliti  sint,  perdere  possit. 

DÉVELOPPEMENT 

Non  me  fugit,  rex,  quibus  criminationibus  obnoxius  de- 
gam,  quam  acriter  in  me  tela,  clam  a quibusdam  submi- 
nistrata, conjiciantur  ; neque  tamen  miror  quod  tanta  vi  in 
ministrum  adjutoremque  regiorum  consiliorum  coorti  ac 
concitati  sintperditi  Domines,  quos  novi.  Quid  enim?  per  me 
tu,  rex,  peteris.  Verum,  quum  non  ad  id  audaciæ  prolapsi 
adhuc  sint  ut  te  aperte  aggrediantur,  in  eum  quem  tu  di- 
gnum  æstimavisti  qui  in  societatem  voluntatum,  periculo- 
rum,  laudis  lecuni  veniret,  impetum  fecere. 

Hoc  aulem  me  consoler  quod  nunquam  amicitiæ  tuæ  ex- 
pers  futures  sum,  ut  sæpius  usurpavisti,  dum  de  te,  de  Gal- 
lia  bene  meritus  ero.  Licet  igitur,  quantum  iis  libet,  tantum 
criminum  ingérant , et  male  dictorum,  et  calumniarum,  et 
insidiarum  aliarum  super  alias.  Virtute,  æquitate  tua  magis 
confido , quam  ut  ad  istos  respiciam  infra  jacentes  pessi- 
misque  artibus  viam  sibi  ad  summum  dignitatis  gradum  mo- 
lientes  ; quasi  idem  esset  et  gerere  posse  principatum  et  ap- 
petere  ! Quasi  levitas  istorum  tiominum  tantæ  dignitatis 
majestatem  reciperet,  tamque  grave  onus  infirmitas  ferre 
polis  esset! 

Quolics  enim  memoria  reputo  quo  in  statu  regnum  mihi 

Iraditum  sit,  non  possum  justo  gaudio  non  indulgere,  et  ilia 
lempora  et  hæc  conferendo.  Quum  ad  te  me  arcessivisti,  dis- 
sidentiuni  ab  ecclesia  grex  dimidiam  regni  partem  ut  suam 
habebat;  principum  ferocia  pæne  omnem  regis  reverentiam 
exuerat  ; provinciis  præfecti  ita  sese  agebant,  ut  si  non  procu- 
ratores  tui,  verum  socii  essent.  Quid  de  gentibus  exteris? 
Num  ullus  rex  nobiscum  fœdere  junctus?  num  quis  populus 
amicitiæ  nostræ  cupidus  adipiscendæ?  Quid  de  ærarii  penu- 
ria,  de  publica  egestate,  in  primis  si  rursus  ad  quorumdam 
opulentiam  attenderim?  Vide  autem  quam  cito,  te  auspice, 
omnia  per  me  in  meliorem  rerum  statum  conversa  atque  im- 
mutata  fuerint.  Jacent  terrore  perculsi  dissidentes,  et  ita  ja- 
cent  ut  incolumes  adhuc,  non  suis  viribus,  sed  patientia  et 
clementia  tua,  perstent.  Principes  ipsi  jam  non  caput  atlollere 
audentutmajestati  regiæ  sese,  velut  olim,  æquiparent.  Occiso 
superbissimo  quoque,  in  rectum  ordinem  sese  receperunt 
ceteri.  Ecquis  est  in  Gallia,  sive  in  honoribus,  sive  in  condi- 
tione  privata  vitam  agat,  qui  non  tibi  audiens  atque  obe- 
diens  sit?  Ecqua  est  in  Europa  natio  quæ  non  ad  nutum 
tuum  respiciat,  quid  tibi  placuerit,  animi  suspensa , exspec- 
tans? 

Quæ  quum  ita  sint,  non  vereor  ne  e potestate  deturber, 
invito  rege.  Quidquid  enim  volueris  fiet.  Neque  is  es  qui 
muliebria  consîlia  sequaris,  quamvis  a matre  dilecta  veniant. 
Scis  enim  quam  incautum  animal  et  improvidum  femina  sit, 
quam  cupide,  intemperanler,  leviter  sese  efferat.  Quid  optes, 
explora;  nostrumest  tua  jussa  exsequi;  unum  te  oro  ut  ini- 
micis  meis  parcas,  quiqui  sint;  nam  video  te  pessime  iis 
consulturum  esse,  nisi  iracundiam  tuam  iis  deprecer.  Et  te  et 
me  decet  insanis  ignoscere,  quam  infirmi  animi  ultio  sit  me- 
mores. 


POUR  LE  BACCALAURÉAT  ÊS  LETTRES. 

CVIII 

SUJET  DE  MONOLOGUE  DONNÉ  A LA  FACULTÉ  DE  PARIS. 

(1«  août  1871.) 

ULTSSIS  YERBâ. 

Terræ  natalis  fumum  optât  videre  surgentem  errabundus  Ulysses, 
DÉVELOPPEMEîsT. 

Quousque,  o dii,  sinetis  me  ita  per  marium  immensilates 
vagari,  ut  quaque  die  vita  mea  tempestatum  furori  venlo- 
rumque  rabiei  obnoxia  obversetur,  nihilque  ante  ociilos  ap- 
pareatnisi  fluctus  cœlumque.  Verum  tamen,  etsi  triste  admo- 
dum  spectaculum  est,  nescio  annon  potius  sit  quam  littus 
semper  novum  quoddam  procul  exsurgens  prospicere,  quod 
me  falsa  lætitia  ludat  : quippe  qui  Ithacam  absentem  jamjam 
prensurum  me  opiner,  et  ad  inhospitam  terram  sæpius  ap- 
pellam  ! 

Jamdiu,  devicta  Troja,  vindicataque  Helena,  ceteri  duces, 
feliciores  Ulysse,  exoptatum  patriæ  solum  reviserunt.  Et  nunc 
inter  conjugis  natorumque  amplexus  securam  ætatem  de- 
gunt,  quæque  olim  vulnera  vel  intulerint  vel  acceperint  inter 
convivia  narrant,  quotque  hostes  straverint  manu.  Ego  au- 
tem,  errabundus,  exsul,  inops,  conjuge  filioque  carens,  ne- 
minem  habeo  quem  alloquar,  quique  mecum  imminentem 
Neptuni  Junonisque  iram  tentet  depelleref 

IntereaPenelope  conjux,  mutata  veste,  crinibus  effusis,  sæ- 
pissime  deos  penates  oratut  reducem  aliquando  tandem  mari- 
tum'sistant,  ditissimisque  donis  aras  Jovis  onerat.  Interea  Te- 
lemachus,  jam  e pueris  egressus,  absentem  patrem  requirit,  et 
in  littore  Itliacensi  quemlibet  ex  iis  qui  e navibus  descendunt 
anxius  interrogat,  num  quid  de  Ulysse  fortasse  afférant.  Quid 

de  Laerla  pâtre  exislimem?  Quam  vereor  ne  graviore  confec- 
tus  mœrore  naturæ  concesserit,  fruslraque  moribundus  in  li- 
mine  oculos  defixos  tenuerii,  quasi  dileclus  Ulysses  reditu- 
rus  esset  anlequam  animam  ipse  efîlaretl 
O deorum  inclementiam  ! qui  me,  quia  Cyclopem,  Neptuni 
magni  filium,  sociorum  meorum  carnificem  vulneravi,  tantis 
calamitatibus  exerceant,  nec  ullam  sine  angore  horam  mihi 
cffluere  patiantur!  Eripuere  autem  omnia  quæ  bello  mihi 
meisque  bona  pepereram;  eripuere  fortes  illos  pugnarum  so- 
cios  qui  toties  Trojanorum  impetum,  me  duce,  retuderant; 
reliquum  est,  ut  tabulam  istam,  quæ  me  quatuor  digitis  re- 
motum a morte  præstat,  fluctui  ludibrium  tumenti  abrum- 
pant  dissipentque.  Neque  tamen  jam  mori  miserum  est,  quum 
in  tanta  rerum  omnium  egeslate,  in  lam  acerbo  conjugis  filii- 
que  desiderio,  in  hac  deorum  iracundia,  vix  agitem , atque 
Ithacæ  meæ  scopulis  instar  niduli  affixæ,  littus  sole  repercus- 
sum  jam  despondeam  me  olim  esse  revisurum  ! 


CIX 

SUJET  DE  DISCOURS  DONNÉ  A LA  FACULTÉ  DE  PARIS. 

(9  août  1871.) 

SOCRATES  AD  AMICOS  UT  EX  CARCERE  FCGIAT  HORTANTES. 

Sibi  gratulatur  quod  non  desint  amici;  sed  loges  jubent  philosophum  se 
jndicio  non  eripere. 

Salis  esse  Socrali,  si  innocens,  imo  collatis  in  juventutem  totamque  rem- 
publicam  beneficiis,  mortem  obierit. 

DÉVELOPPEMENT. 

Grata  prorsus,  amici,  vestra  erga  me  voluntas,  qui  damna- 
tum  Socratem  adeo  non  facile  toleratis,  ut  vehemenlissima 

indignationeincitati,  summaque  in  moriturum  pietate  affecti, 
judicibus  insontem  clam  eripere  conjuraverilis.  Verum  ca  est 
apud  me  legum  reverentia  ut  mori  insontem  potius  habeam 
quam  judicum  sententiamvanam  illusamque  fugiendo  efficere, 
pessimoque  exemple  rem  publicam  vulnerare.  Duke  quidem 
mihi  vos  tanto  e vita  jam  egressuri  desiderio  confectos  videre, 
ut  vix  mentis  compotes  præceptorumque  meorum  memores 
maneatis  in  hoc  discrimine  meo.  Decet  tamen  a magislro 
vividiore  vos  animi  impetu  elatos  frenari,  et  intra  officii  ter- 
mines vix  legum  patientes  coerceri. 

Recordamini  profecto,  amici,  illud  a me  sæpissime  usurpa- 
tum  esse,  philosophum  scilicet  unum  hominem  agere,  nec 
aliud  dictu,  aliud  factu  pulchrum  judicari  debere.  Hodierno 
die  ad  præcepta  mea  vitam  vel  potius  mortem  regere  æquum 
est.  Quod  si  cum  memetipso  congruens,  ut  ita  dicam,  ac  con- 
sonans  ipse  ego  non  forem,  ecquis  esset  posthac  vestrum  qui 
eumdem  semper  vivendi  tenorem  servaret,  quum  deflectentem 
ab  instituta  viamagistrum  olim  vidisset?  Ecquis,  qui  diligen- 
tissime  retinenda  quæ  docuerim  putaret,  quum  me  conspexisset 
tam  longe  a disciplina  mea  recedentem? 

Licet,  amici,  abnuatis,  non  est  quod  non  ita  futurum  esse 
existimem.  Si  quid  enim  humanæ  naturæ  concesseris,  extem- 
plo  modum  evagatur  ; nec  finis  labendi  fit  nisi  quum  in  præ- 
ceps  ventum  est.  Hic  enim  consistendum  est  mihi;  stet  ante 
me  quasi  murus  aheneus  legum  imago.  Quas  violare,  ut  est 
ceteris  civibus  turpe,  ita  Socrati  etiam  nefas. 

Mihi  autem  videre  Leges  ipsas  videor,  in  carceris  limine 
adversus  fugientem  me  surgentes  : « Quid  hoc  rei  est,  Socra- 
tes? Damnatus  cicutam  fuga  vitas?  Nec  meministi  quod  inter 
nos  teque  pactum  intersit?  Responde  igitur  (quia  tibi  mos 
est  percontari  quemeumque,  ex  quo  quid  novi  semper  eli- 
cias),  interrogantibus  quid  nobis  exprobrans  civitatique,  nos 
simul  ac  civitatem  pervertere  moliaris?  Nonne  te  primum 
luci  dedimus?  Nonne  per  nos  pater  tuus  uxorem  duxit  e qua 
natus  es?  Die  autem,  quæsumus,  ulrum  aliquid  in  iis  quæ 
de  nuptiis  curentur  nos  esse  vituperandas  animadverteris, 

necne?  — Minime.  — Utrum  in  iis  quæ  ad  instituendos  pue- 
ros  spectent,  necne?  et  quibus  coactus  pater  musico  et  gym- 
nasiarcho  educandum  te  corroborandumque  tradiderit?  » — 
Ipse  vero,  amici,  quid  hiscere  possim?  — « Quæ  quum  ita 
sint,  Socrates,  æquum  est  te,  utpote  quem  omni  vitæ  ætate 
nulla  re  carentem  necessaria  effecerimus,  nobis  rursus  dicto 
audientem  obedientemque  semper  degere.  Sin  autem  leges 
transgressas  fueris,  patriam  debito  quasi  ære  fraudabis,  di- 
gnus  qui  omni  civium  exsecratione  oneratus  reliquam  vitam 
exsul  in  luctu  ac  dedecore  trahas  ! » 

Sinite  intégré,  amici,  ut  vixi,  itamoriar,  memoriamque  mei 
omni  tempore  colite.  Lætus  ad  inferos  descendam,  nulloque 
in  patriam  admisse  piaculo  obstrictus.  Etenim,  quæcumque 
ia  cives  conferre  bénéficia  potui,  contuli;  nemini  nocui;  quod 
in  me  fuit,  præstiti  ut  adolescentes,  in  pravum  inciinabilem 
ætatem,  severiore  disciplina  ad  virtutem  erigerem  ; viros  la- 
bantes  confirmarem,  iratos  compescerem,  honorum  divitia- 
rumque  cupidos  sanarem;  senes  nimio  vitæ  hujus  desiderio 
moerentes  alterius  puriorisque  vitæ  spe  solarer  ; ut  denique, 
pro  virili  parle,  omnia  civilia  humanaque  munia  exsequerer. 
Itaque  nil  territo  vultu  poculum  mortiferum  accipiam,  civi- 
busque  ignoscam  quod  insontem  damnaverint,  serius  errorem 
suum  deploraluris. 


GX 

SUJET  DE  DIALOGUE  DONNÉ  A LA  FACULTÉ  DE  PARIS. 

(27  juillet  1872.) 

HOMERUS  ET  ACIllLLES  APÜD  IXFEROS  DE  TRISTISSIMA  SÆPIUS 
VAT13I  ET  HEROUM  VITA  COLLOQUÜATÜR. 

DÉVELOPPEMENT. 

A.  Salve,  princeps  vatuin,  Homere.  Libetne  iterum  colloqui 
cnm  Achille,  quem  ore  sacro  cecinisti  in  Iliaco  carminé? 

H.  Libuit  sane,  libebit  mihi  semper  tecum  inertes  boras 
Iradncere,  quum,  quemadmodum  nomen  tunm  consecraverim 
carminibas,  ita  virtus  tua  meum  ingenium  incitaverii;  nec 
desunt  bis  in  locis  aliæ  voluptates  : sunt  altéra  nobis  sidéra; 
piiriore  lumine  fruimur,  ibi  halant  floribus  perpetuis  horti  ; 
prælerea  habitat  aurea  progenies.  Gonfiteor  ergo  a me  plane 
falsa  excogitata  in  versibus  quibus,  mortuus,  terrestrisservitii 
cupidus  describeris. 

A.  Gratos  sane  dies  hic  agimus,  graliores  etiam,  quum  præ- 
sens  tcmpus  præterito  comparamus.  Etenim  Iristissima  sæpius 
heroum  vita,  quod  meritis  non  respondet  speratus  favor. 
Bacchus,  Gaslor,  Pollux,  Hercules  compererunt  invidiam 
morte  soia  domari,  quia  iiritfulgore  qui  artes  infra  se  positas 
prægravat.  Aspera  ego  mulla,  ut  Hercules  et  tôt  alii  viri  fortes, 
pertuli,  quamvis  divina  stirpe  superbirem,  forsitan  iiivisus 
fatis  ob  præclaram  originem.  Gaptivam  mihi  propriam,  unice 
dilectam,  eripuit  dux  Agamemnon  : inde  lacrymæ,  et  dolor, 
et  ira  malesuada,  amici  causa  necis  : ita  est,  morte  occubuit, 
quod  concitatis  affectibus  indulsi,magnanimus  Patroclus,  quo 
sine  vivere  intolerabile  erat.  Num  felicior  agitavisti? 

H.  Minime,  carissime  Achilles.  Namquevates  pæne  omnes, 
Musarum  nec  Pluti  donis  ornati,  inopes  ætatem  degunt,  quasi 
famuli  regum,  quos  carminibus  delectant,  sive  narrent  Ajacis 
Oïlei  noxam  et  furias,  sive  dicant  Diomedis  reditum.  Necesse 
est  poetæ  semper  placeant,  misceant  séria  jocis,  nunc  incutiant 
metum,  nunc  risum  excutiant.  Si  versus  parum  canori  sunt, 
ædibus  excluditur  carminis  auctor  : qui  si  senescit,  fit  vilis  ut 
emeritus  canis,  nec  perfugium  patet  quo  recedat,  ubi  senec- 
lus,  ut  ita  dicam,  receptui  canit.  Nec  mihi  magissecunda  for- 
tuna  : exuli  similis,  mari  terrisque  jactatus,  multorum  homi- 
num  urbes  ac mores  inspexi  : tamdiu  erravi,  ut  posteri,  si  modo 
Homeri  meminerint,  sint  forte  ignoraturi  quæ  me  urbs  ge- 
nuerit,  nec  id  mirum  fieret,  quum  vix  ego  scio  qualis  patria 
sit:  denique  alter  Demodocus,  captus  oculis,  involutus  fui 
tenebris  noctis  longioris  ea  quæ  regiones  spectantes  ad  sep- 
tenlrionem  cingit. 

A.  At  nunc,  ut  ego,  tu  felix  : malorum  et  juvat  meminisse.  — 
Palrocliim,  sis,  invisamus,  quicum  colloquemur. 


GXI 

SUJET  DE  DISSERTATION  MORALE  DONNE  A LA  FACULTÉ 
DE  PARIS. 

(28  juillet  1873.) 


QÜID  LUCANUS  SIGNIFICAVERIT  IIIS  ¥ERBIS  : « FECÜNDA  VIRORUM 
PAITPERTAS.  » 


DÉVELOPPEMENT. 

Inquirenti  quidLucanussignificaverithis  verbis:  «Fecunda 
virorum  pauperlas»,  legenda  est  Aristophanis  comœdia  quæ 
Plutus  inscribilur  ; legendi  præcipue  versus,  in  quibus  dea 
Ilevia  pro  se  causam  oral  probatque  a se  artes  gigni  et  opes,  a 
Piuloluxum  et  egestalem.  Nam  quis  locuples  premat  uvas  aut 
lerram  moliatur? 

At  præsertim  nos  ad  militiam  aplat  paupertas,  virosque,  ut 
ita  dicam,  in  exercitibus  conscribit  : juvenum  enim  corpora, 
agrestibus  operibus  exercilala,  ila  firmissimis  viribus  præva- 
Icnl,  ut  facile,  quum  res  postulai,  belli  labores  perforant  ; qui 
aulem  liberales  artes  exercendo  vitam  parvo  assuetam  tolé- 
rant, quorumque  ea  est  quasi  ceiTamen,  non  reformidant  lu- 
barum  clangorem,  quod  estsolummodo  novumbellandi  genus. 
Luculli  miles,  ut  ait  Horatius,  ad  assem  perdiderat  : quo  facto, 
veliemens  lupus,  acer  jejunis  dentibus,  ita  virlute  commililo- 
nibus  præslilit,  ut  honestissimis  donis  ornatus  evaserit.  Forte 
sub  hoc  lempus,  quum  castellum  evertendum  esset,  eumdem 

prc3tor  hortari  cœpit  ut  novas  laudes  compararet;  at  ille 
calus: 

Ibit  eo  quo  vis  qui  zonam  perdidit,  inquit. 

Nec minus  domi  quam  mililiæ  paupertas utilis  est,  quia  civis, 
sive  rem  publicam  administretipse,sive  administranlibus  pa- 
reat,  æquamac  miles  virtutem  habere  etpræfcrredebet.  Quum 
enim  prospéra  fortuna  fruitur  civitas,  quumnavi,  quam  gubcr- 
namus,aut  qua vehimur,faYent  venti,  et,  ut  Lucrelii verba  usur- 
pem,  undæ  rident,  late  prospiciendum  num  cœlum  plane  sit 
serenum,,ne  nubecula,  e qua  forte  orialur  lempestas,  non  oculis 
percipiatur;  curandum  etiam  ne,  potentia  ac  felicitate  snper- 
bientes,offendamusvicinasgentes.Civilasautemsiproccllisjac- 
tatafuerit,omni  cura reficiendanavis. Nonne  vero  satis  constat 
locupletes  sæpius  minime  eos  esse  qui  tantis  oiïiciisfunganlur 
quod  deliciis  servientes,  obedientes  ventri,  vitam  et  opes  pa- 
Iria  potiores  habeant?  Quare  Lycurgus  convivari  omnes  publice 
jussit,  juvenibus  non  permisit  amplius  una  veste  uli  totoanno, 
vetuit  puberes  pueros  stramentis  incubare  etvirgines  dotatas 
nubere:  ita  legibus  prudenter  sanxitut  paupertas  ab  omnibus 
reipsa  coleretur. 

At  enim  sunt  qui,  quamvis  bona  habeant,  militlcC  tamen 
fortia  pectora  hostibus  opponunt,  agilesque  domi,  virlulis 
veræ  custodes  rigidique  satellites,  civilibus  undis  mersantur, 
nedum  præceptum, quod  respuendum  est:  AàOe  6iojcrar,  sequan- 
tur.  Ita  sane  est:  ii  nobilissimi  cives  divitiis  imperant,  nec 
serviunt  ; bona  possident,  nec  bonis  possidentur,  et  locupletes 
parce  vivunt,  quasi  pauperes  essent:  at  sunt  paucissimi. 

GXII 

SUJET  DE  DISCOURS  (à  imiter)  DOxNiNÉ  A LA  FACULTÉ  DE  PARIS. 

(31  juiUet  1873.) 

ANTIGONE  OB  SEPÜLTUM  FRATREM  OBJURGANTl  CREONTl  RESPONDET. 


DÉVELOPPEMENT. 

Me  tu,  Greo,  rogas  an  fralri  exstincto  inferias  facere  suscc- 
perim.  Et  feci,  et  fecisse  me  fateor,  nec  est  cur  negem.  Edic- 
tum,  quo  jiista  Polynici  solvi  vetueras,  optime  noveram,  et,  ut 
novi,  statut  non  parère,  quippe  quæ  justitiæ,  Dits  Manibus 
assidentis,  îeges  sequi  consueverim.  Neque  adeo  valere  jussa 
tua  existimavi,  ut  immortales  deorum  leges  convellere  et  delere 
mortali  contingeret.  Si  mihi  pœnas  luendas  esse  arbitraris, 
quod  deorum  quam  tua  servare  mandata  maluerim,  nihil  me 
querentem  audies  : tuamego  interrita  sententiam  exspecto. 

Me  olim  morituram  compertum  jam  pridem  habeo;  acerba 
si  me  mors  manet,  id  esse  in  lucro  puto,  quum,  tôt  miserias 
perpessam,  ad  id  unum  ultra  vivendo  superesse  me  pateret, 
ut  novas  etiamque  asperiores  experirer.  Neque  amplius  in  me 
sævire  tibi  datur,  quam  ut  virginem  captam,  officioque  in  fra- 
trem  perfnnctam  occidas.  Occide,  si  tali  jure  uti  jueundum, 
justum,  et  regium  Greonti  videatur. 

Vitam  vitalem  non  ducerem,  sororis  animum  erga  Polynicem 
non  testata;  mortem  vero  optabilem  et  appetendam  exislimo» 
postquam  infelicis  cadaver  debitis  sum  prosecuta  honoribus. 
Mihi  certe  honeslius  et  dulcius  erit  apud  umbras,  munere  ex- 
pleto  descendcre,  quam,  neglecto  in  fratrem  officio  nocentem 
in  aula  tuavivere.  Neque  reformido  aut  Jocastæ  matris  aspec- 
tum  aulpaternamOEdipodis  frontem, neque  anxia  sumquibus 

me  verbis  excepturi  sinl.  Illis  quidem  exslinctis,  nemo  sanguine 
conjunctior  Polynici  fuit  quam  ego,  et  materno  simul  amore 
bunc  prosequi,  et  fraterna  reverentia  colere  debui.  Ea  suni 
cari  ta  lis  vincula  quæ  solv  ere  aut  frangere  nulli  fas  esse  opor- 
teat. 

Cave  ne  regiam  dignitalem  et  potentiam  in  eo  sitam  esse 
sentias  ut,  quoscumque  hominibus  carissimos  natura  voluerit, 
eosdem,  te  jubente,  inter  inimicos  aut  hostes  sibi  annume- 
randos  esse  quisque  extemplo  profiteatur  et  collocet.  Cave  ne 
iraSuperorum  in  te  citius  conversa  quo  errore  deccptus  fueris 
ostendat,  et  qua  sup^bia  laboraveris  significet  ; cave  ne  citius 
doleas,  ipse  Thebanis  miserandus,  atque  insigne  fias  humanæ 
et  imbecillitatis  et  orbitatis  documentum. 


Gxni 


SUJET  DE  FADLE  {à  imiter)  DONNÉ  A LA  FACULTÉ  DE  PARIS. 

(14  nOYCmbre  1873.) 

ÂN13!AL101  PESTE  LABORANTIITM  E^'ABULA  NARÏIATTTH. 

DÉVELOPPEMENT. 

Tarn  gravi  pestilentia  animalia  laborabant,  ut  nullurn  a labe 
esset  intactum  et  omnia  morienti  vitæ  pabula  quærere  omiite- 
rent,  priscæ  indolis  oblita:  nullajam  lupis,  nulla  vulpibus 
milem  prædam  invadendi,  nullaque  turturibus  se  invicem 
diligendi  cura  erat;  fugiente  amore,  gaudia  simul  effugerant. 

Ut  fessis  rebus  subveniretur,  conciliumLeo  advocavit,  et  in 
hune  ferme  modum  allocutus  est  animantes  : 

« Tantam  equidem,  amici  carissimi,  cladem  cœlitus  in  nos 
immissam  arbitror,  quæ  peccata  nostra  plectat  : ideo  cœlesti 

iræ  se  condonet  pessimus  nostrum  et  nocentissimus  : forsan 
communem  ita  salulem  pariet.  Nos  enim  bisloria  docet  in 
simili  discrimine  multos  vitam  pro  populo  projecisse.  Nemo 
igitur  sibi  adulator  ignoscat;  sed  rigidi  censores  nostram 
scrulemur  conscientiam.  Primus  ego  faleor  sævis  faucibus 
meis  haustam  fuisse  magnam  ovium  copiam,  qiiæ  ccr(e  nihil 
unquam  mibi  nocuerant,  et  aliquando  etiam  absumptum  pas- 
torem  : publica  igitur,  si  sit  opus,  fiam  sponte  victima.  Sed 
ante  censeo  fatendum  cuique  quidquid  culpæ  admiserit  : op- 
tandum  enim  est  ut,  jubente  æquitate,  nocentissimus  pereat.  » 

Dixerat  Léo;  Vulpes,  regem  melioremæquo  laudavit,agnos 
et  oves,  stolidum  gcnus,  vulgusque  ignobilc,  nimio  honore 
atïeclum,  quippe  quod  regio  ventre  sepultum,  existimavit,  et 
pastori  graviiis  imprecala  est,  gente  prava  exorto,  quæ  inane 
in  pecudes  imperium  sibi  vindicat. 

Assensere  omnes,  neque  Tigridi,  neque  Urso,  neque  cæteris 
proceribus  defuere  laudes,  quorum  teterrimis  sceleribus  nemo 
fuit  quin  ignosceret;  quisquis  rixam  appetiverat,  bumillimi 
etiam  Molossi , quasi  sanctissime  degcntes,  ab  omnibus  col- 
laudati  evasere. 

Ad  Asinum  res  devencrat,  qui  voce  admodum  modesta  banc 
edidit  confessionem  : 

((  Memoria  repeto  me  quondam  iter  facientem  per  pratum 
quod  monacborum  erat,  famé,  opportunilate,  berbaque 
molliore  illectum,  et,  ut  opinor,  amalo  genio  impulsum,  tan- 
tum graminis  abstulisse  quantum  lingua  mea  patuerit,  ni- 
hilque  juris  possum  prætendere.  » 

Conclamatur  undique  : Lupus  surrexit,  legum  peritus  lin- 
guaque  metuendus,  et  devovendam  esse  paucis  demonstravit 
banc  scabiosam  bestiam,  unam  peslilentiæ  causam,  qutn 
gramen  alienum  depasci  ausa  esset,  cujusque  facinus  sola 
morte  posset  piari. 

Innoxiiis  ilaque  Asinus  pro  nocentissimis  pœnas  dédit;  sed 
in  inccrto  pendel,  tacente  Fontanio,an  codestis  ira,tali  boslia 
oblata,  in  cætera  animal ia  sævire  desierit. 

GXIV 

SUJET  DE  DISSERTATION  DONNÉ  A LA  FACULTÉ  DE  PARIS. 

(22  novembre  1873.) 

CITO  NATA  CITO  PEREÜNT;  DIU  ELABORATA  FERÜNT  ÆTATEM. 

DÉVELOPPEMENT. 

Jamdudum  in  proverbium  cessit,  tempus  iis  tantum  parcere 
quibus  in  agendis  tempori  non  sit  parcitum  : quod  quidem 
vel  magistra  natura  discere  licel.  Etenim  quibus  arboribus 
diuturnitas  concessa  est,  nisi  iis  quæ  diu  crevere?  Jam  inîer 
animantes,  bis  solis  longum  ævum  contingit,  qui  lentis  auc- 
tibus  paulatim  adoleverunt.  Nibil  cito  maturitatem  adipisci- 
tur,  quod  non  citius  senescat  et  exslingualur. 

Idem  in  operibus  manu  factis  cernitur.  Quid  memorem 
Ægyptiacas  moles?  quid  ilia  monumenta  a majoribus  nostris 
in  æternum,  utitadicam,  condita?  Aspice  ilia lempla quæ  su- 
blimi  vertice  sidéra  feriunt,  multorumque  sæculorum  curas 
et  labores  testanlur  : ad  ea  abolenda  nulla  vetuslas  valere 
videtur,  quum  intérim  recentius  ædificata  ruinam  trahunt. 
Nec  mirum  : quippe  in  bis  operibus  velocitati  tantum  artifex 
consuluit  ; ilia  non  magis  felix  ingenium  quam  studium  assi- 
duum  ostendunl. 

Sententiam  vero  supra  laudatam  quis  neget  ad  litteras  potis- 
simum  pertinere?  Quidquid  scribes,  necesse  est  primum  res 
apte  proposito  conducentes  diligentissime  conquiras;  deinde 
cogitata  bono  in  lumine  colloces  (quæ  partes  sunt  dispositio- 
nis);  postremo  sensus  composites  ac  digestes  verbis  quam 
maxime  propriis  et  significantibus  notes.  Num  igitur  existi- 

mas  tria  ilia  cujuslibet  vel  scriptoris  vel  oratoris  officia  per- 
levi  temporis  momento  tibi  esse  fungenda? 

Non  ignoro  quosdam  esse  qui  sedulitatem  minimi  faciant, 
plusque  venustalis  iis  inesse  arbilrenlur  quæ  illaborata,  ut 
quidque  fors  obtulerit,  fluunt.  Ut  extemporalis  oratio  vehe- 
mentioreimpetu  feratur,  certe  minus  habetvirium,  nisi  credis 
illud  validum  esse,  quod  inordinatum  sit  et  inconditum.  Non 
profecto  tumultuariæ,  sed  meditatæ  et  accuratæ  conciones 
Demosttieni  ac  Ciceroni  perpetuitatem  famæ  asseruerunt. 

Ut  oratorem  qui  immortale  nomen  affectât,  multum  tem- 
poris et  operæ  in  causas  elucubrandas  insumere  decet,  sic 
poelæ  mansuræ  laudis  cupido  magnopere  cavendum  est  ne 
diviti  et  facili  venæ  laxiores  habenas  permittat.  Sunt  qui  glo- 
riantur  quod  in  hora  sæpe  ducenta  aut  amplius  carmina, 
stantes  pede  in  uno,  dictare  soient.  Stultam  venditationem! 
Istorum  enim  versuum  quotusquisque  a nepotibus  legetur? 
quotusquisque  scriptoris  memoriam  ad  posteros  propaga- 
bil?  Cito  scribis  : malim  recte-,  numéros  facile  condis  : quid  ad 
me,  si  et  duri  sunt,  difficiles,  et  qui  legentem  crucient?  Quid 
refert  an  magno  opéré  auctori  versus  constiterint,  dum  ne  eos 
audire  operosiim  sit? 

Ne  igitur  limæ  labore  et  mora  offendatur  qui  voluerit,  ut 
ait  Thucydides,  elç  «et  venturis  ætatibus  relinquere. 


GXV 

SUJET  DE  DISCOURS  DONNÉ  A LA  FACULTÉ  DE  PARIS. 

(16  mars  1874.) 

POLYErCTUS  PAULLÏNÆ  PRECIBÜS  RESISTIT, 


DÉVELOPPEMENT. 

Si,  asserendæ  christianæ  religionis  causa,  nihil  essetquod 
subirem  præter  contuinelias  et  cruciatus,  ainplissimas  Deo 

gratias  habere  deberem,  qui,  quum  fidem  iiieam  experiretur, 
pcriculo  mediocri  nec  certe  meis  viribus  inique  eam  objecisset. 
Nunc  vero  gravius  imminet  discrimen  : ego,  quem  nibilvin- 
cula,  nibil  carceris  squalor,  nibil  admoti  carnifices,  nibi). 
obtruncatus  Nearclius  frangere  valuit,  muliebribus  lacrymis 
moveor,  mibique  Felicis  minis  invicto,  unde  minime  deciiit, 
scilicet  a dilectissima  conjuge  accipiendum  est  vulnus  : quod 
quidem,  etsi  molestum  est,  inconcusso,  si  non  lætanli,  pec- 
lore  me  excepturum,  divina  ope  freins  confido. 

Cave  credas,  Paullina,  me  tuum  amorem  exuisse,  neve  ex 
iis  animis  in  quos  pietas  erga  Ghristiim  sese  conlulerit,  cæte- 
ros  affecius  penitus  esse  sublatos  existimes.  Longe  aliter  sese 
res  habot  ; sed,  ut  verum  dicam,  quo  magis  Deus  noster  om- 
nia  supereminet,  eo  ante  omnia  honore  ac  reverentia  majore 
prosequendus  est.  Accipe  quæ  sit  bæc  religio  cui  addiclus 
sum,  quæque  me  ita  obslrinxit  ut  ei  vitam  libens  impendam, 

Islis  fictilibus  simulacris  quæ  thure  et  victimis  cæsis  apiul 
delubra  vestra  rite  coli  soient,  numinis  quidquam  inesse 
negamus.  NostroDeo  non  taurorum  cruore,  sed  puro  pectore 
et  rectis  cogitationibus  litatur.  Ejus  cultoribus  nulle  non 
ævo  mansura  proposita  est  merces  ; quam  si  quis  assequi  stu- 
det,  conculcatis  omnibus  iis  quæ  bomines  antiquissima  du- 
ciint,  necesse  est  banc  viam  insistai  cujus  ingrediendæ  Gbris- 
tus  ipse  nobis  dux  et  auctor  exstitit,  quum,  assumpto  mortali 
corpore  (tanti  enim  fuit  nostra  salus)  bomo  factus  est.  Quid 
mirum,  si  talibus  præceptis  imbutum  me  juvet  terrestres  do- 
mos  linquere,  unde  profectus  in  optatum  boni  nunquam 
perituri  consortium  veniam? 

Polyeuctum  tuum  vivere  jubés,  Paullina,  quasi  eamerito 
vita  dici  possit,  quam  in  bac  miseriarum  valle,  tôt  et  tantis 
fortunæ  ictibus  quotidie  obnoxii,  degimus.  Si  me  amas,  melius, 
quæso,  felicitati  meæ  consule;  ilia  gaudia  viro  tuo  invidere 
noli,  quibus  jam  fruiturus  est;  patere  ejus  animum,  ab  omni 
corporis  admixtione  liberum,  ad  bealas  illas  sedes  evolare, 
ubi  nullæ  curæ,  nullæ  ærumnæ  supersint.  Ne  moras  amplius 
afferas  quominus  Cbristianus  ad  Gbristum  remeem. 


263 


COMPOSITIONS  LATINES 


Nunc  me,  cœli  delicias  jam  mente  præsumenlem,  illud 
unum  angit  et  remordet  quod  tibi,  uxor  carissima,  pravarum 
opinionum  vinculis  irreiitæ  eadem  sperare  non  licet.  Piget 
quidem  dicere,  te  dignam  prorsus  quæ  meliora  sentias,  nos- 
tiæ  religioni  inimicam  his  in  terris  relinquo.  Mihi  vero  ma- 
gna spes  adest,  fore  ut  preces  pro  le  meæ  apud  Deiini  valeant. 
Pluribus  enim  virtutibus  ornata  es  quam  ut  fœda  supcrsti- 
tione  oppressa  semper  jaceas.  ütinam,  discussa  caligine  quæ 
tuis  oculis  obducitur,  purum  veræ  fidei  lumen  tandem  tibi 
cernere  contingat  ! 


GXVI 

SUJET  DE  DISSERTATION  MORALE  DONNÉ  A LA  FACULTÉ 
DE  PARIS. 

(17  mars  1874.) 

RESPUBLICÆ  NÜLLO  MUNIMENTO  TÜTIORES  SENT  QUAM  TIRTÜTE 
CIVIUM. 

DÉVELOPPEMENT. 

Quid  superba  prosunt  civitatis  propugnacula,  et  reipublicæ 
munimenta?  Quid  minæ  murorum  ingentes,  et  supra  muros 
tormenta  latissime  in  agros  prospeclantia?  Nihil  proficiunt 
fossæ  ingentes  et  corona  vallorum  duplex,  nisi  prius  urbs 
artibus  bonis  fuerit  instructa,  redis  defensa  moribus,  civium 
virtule  munita.  Quamvis  septa  sit  fortissimis  præsidiis  et  exer- 
cituum  numéro  glorietur,  pessumdatur  respublica,  unde  fides 
et  honeslas  excesserunt.  Corruet  primo  hostium  incursu,  ubi 
amor  palriæ,  quod  aptissimum  est  defensioni  telum,  hebes- 
cit,  ubi  torpent  animi  desidia  et  socordia  senescentes. 

Actum  est  de  maximo  imperio,  quum  cives,  propriis  tan- 
tum utililatibus  consulenles,  pessimis  libidinibus  addicti  et 
ad  Yoluplates,  sicut  pecora,  procumbentes,  non  ad  salulera 
communem  respiciunt. 

Virlus  civica  virtutis  bellicæ  est  quasi  soror,  imo  genitrix. 
Optimus  quisque  civis,  magislratus  integer,  evadet,  si  necesse 
erit,  miles,  imo  dux  fortis,  et,  quamvis  minus  peritusmilitiæ, 
virtutem  expromel  vere  bellicam,  et  ultro  ac  libenter  vilæ 
faciens  jacturam,  se  in  media  pro  sainte  communi  pericula 
projiciet.  Qui  privatus  omnibus  civis  muneribus  oplime  fun- 
gitur,  qui  colit  fidem  et  bonestatem,  idemerit  slrenuus  miles; 
commissam  fidei  suæ  stationem  non  deseret,  nec  referet  pe- 
dem,  quamvis  certa  illi  ante  oculosmors  obverselur.  Isle  con- 
tra, qui  se  semper  civilibus  officiis,  tanquam  deserlor,  sub- 
duxit,  cujus  ex  animo  virtus  excidit,  cujus  e mente  amor 
patriæ  elapsus,  vix  arma  sustinens,  pallescet  et  trepidabit  ad 
primum  incursum,  et,  occasione  data,  transfugiet  ad  hosles, 
sicut  in  privata  vita  ab  honestate  et  fortitudine  animi  ad  libi- 
dines et  socordiam  emigravit. 

Gallia,  quum,  superiore  sæculo,  rnaximorum  regum  minis 
lacessita,  duodecim  exercitibus  quasi  obsideretur,  noluit  su- 
perbas liostium  conditiones  pati,  nec  oblatum  certamen  de- 
trectavit.  Conscribitur  juvenum  exercitus;  juvenes  illi  tamen, 
vestibus  non  induti  aut  obducti  pannis,  pedibus  propc  nudis, 
cibo  carentes  et  famé  macerali,  liostium  vim  propulsant, 
velut  leones  irruentes;  illatum  bellum  in  liostium  agros  refe- 
runt,  reipublicæ  fines  victoriis  super  victorias  congeslis  pro- 
movent,  et  quam  latissime  Gallicæ  virtutis  decus  circumfe- 
runt.  Sed  ille  improvisus  et  quasi  tumultuarius  exercitus 
deleclus  erat  civium  amore  libertatis  flagrantium,  qui  sua 
propria  publicis  commoda  posthabebant.  Insidebat  penitus 
in  animo  illorum  infixa  species  quædam  et  imago  patriæ 
quasi  divina,  quam  intuentes,  se  ad  fortia,  ad  præclara  sentie- 
bant  erigi  et  inllammari. 

Oiim  Tullius  ipse,  qui  certe  militiæ  erat  imperitus,  nonne 
virlute  civica  Romam  a ruina  vindicavit?  Togatus  armatos 

conlra  palnam  cives,  molientes  urbis  perniciem,  domesticos 
liostes  foras  projecit,  et  conjuraüs  sicam  excussit  vel  exlorsit; 
sed  recti  mores  adhuc  vigebant,  et  tanquam  lutissimo  præsi- 
dio  consul  et  ipsa  simul  Roma  muniebatur. 

Non  omnino  accedam  impiæ  Philippi  regis  sententiæ,  qui 
urbem  quamlibet  se  expugnaturum  prædicabat,  in  quam  auri 
et  argenti  acervos  posset  furtini  invehere;  significabat  rem- 
publicam  facillime  posse  devinci,  ubi  pretio,  vel  oratores,  vel 
duces,  vel  magistratus  sepatiuntur  corrumpi.  Et  révéra  ma- 
chinator  ille  dolorum  exMacedonia,  tanquam  e spécula,  omnia 
circumspiciens,  captans  occasiones,  gradatim  florentissimas 
urbes  Græciæ  in  jus  suum  convertit,  quamvis  Athenis  ultimus 
ac  novissimus  libertalis  propugnator  Demosthenes  eloquentia 
tonaret.  Nam  virtus  civica  Græcos  vénales  defecerat,  et  popu- 
lus  Atheniensis,  vano  luxu  etnimio  litterarum  studio  a rebus 
communibus  remot  us,  totam  ad  nugas  et  inanes  fabellas  fori, 
imo  ad  voluptates  mentem  converterat.  Inde  Alexander 
Themistoclis  et  Miltiadis  patriam  cursim  et  triumphando 
subegit;  nec  postea  Græci  impositum  socordiæ  jugum  potue- 
riint  excutere. 


GXYII 

SUJET  DE  LEÇON  DE  RHÉTORIQUE  DONNÉ  A LA  FACULTÉ 
DE  PARIS. 

(21  mars  1874.) 

QUiEXAM  SIXT  IN  RHETORÏCA  PRÆCIPÜÆ  ORATIONIS  PARTES, 
ET  QCA  VIRTÜÏE  DEREANT  EMINERE,  EXPONES. 


DÉVELOPPEMENT. 

Exordium  pars  est  quædam  orationis  præcipua,  cui  necessc 
eot  curam  insumcre  diligentem,  quippe  quæsæpius  sola  totam 

prope  Iraliat  orationem  et  ad  successum  causæ  plurimum 
valeat.  Nunc  enim  Victor,  adhuc  ira  certaminis  recentis  fer- 
vens  et  incensus  studio  ultionis,  placandus  est  verbis  suppli- 
citer  blandientibus  ; nunc  adversarii  animum  exasperatum  et 
efferatum  sermone  lenire  decet  humili  ; nunc  j udicem  pravis 
ruraoribus  aut  opinionibus  præoccupatum  necesse  est  ad  sen- 
sus  æquiores  traducere.  Paulisper  humililatem  indue  ; te 
compone  ad  modestiam  ; videaris  ad  judicum  aul  adversarii 
fidem  et  æquitalem  confugere  ; ad  animum  illorum  leniler 
subrepas,  ut  iram  places  adhuc  frementem  aut  præjudicia  ex- 
cutias.  Tum  demum  poteris  ultra  oratione  procedere.  Si 
prius  non  audientes  tibi  conciliaveris,  timeo  ne  quidquid 
postea  justi  et  recti  dixeris  in  vanum  cadat  ; frustra  surdis 
cecineris. 

Narratio,quamvis  sit  minorismomenti,  nonnunquam  tamen 
valet  plurimum.  Necesse  est  sit  luceclarior,  et  quasi  notam  et 
signum  quoddam  veritatis  secumferat.  Narrandoprojicies  am- 
bigua  verba,  ancipites  sententias  quæ  vera  veris  obvoivendo 
suspicionem  in  animos  possunt  incutere.  Candidus  sis  et  sim- 
plex cum  lactea  quadam  uberlate,  ut  fidem  audienti  injicias. 
Porro  narratio  eritmodo  expedita  et  ad  tinem  properans,  nec 
inutili  verborum  profusione  j udicem  jam  convictum  fatigando 
alienabit  ; modo  erit  tenta,  aftluens  verbis,  singula  quæque 
enumerans,  procédons  caute,  quo  clarius  in  lumen  vera  pro- 
férât. Sic  Tullius  Clodii  mortem  enarrat  : gradatim  et  lente 
incedit,  nihil  omittens;  singula  quæque  notât  et  désignât, 
unde  fit  ut,  audita  ilia  cautissima  et  eadem  prælucida  narra- 
tione,  manifeste  appareat  utrum  Clodio  Milo,  an  Miloni  Clo- 
dius  fuerit  insidiatus. 

Ad  duas  nunc  veniendum  est  orationis  parles,  summo 
studio  tractandas , confirmationem  dico  et  refulationem. 
In  illis  partibus  eminet  præserlim  acumen  ingenii,  quod 
perspicit  quæ  possint  causæ  vel  nocere  vel  proficere  ; ibi 
præcavendum  est  ne  nudum  latus  quasi  obdas  adversario;  ne 
aliquid  concédas,  quo  in  perniciem  tuam  abutatur;  ibi  plu- 
rimum valet  arslogicorum.  Vis  argumentandi  omnis  exproma- 

lur  et  inlendatur;  sériés  callida  ralionum  conneclatur,  quæ 
se  invicem  luentes  et  confirmantes  solidam  quasi  conlexturam 
opponant  adversanti  : sicut  in  acie  hosli  irruenti  frons  duplex 
et  triplex  militum  objicitur. 

Sed  nescio  an  ulla  pars  attentius  curanda  sit  quam  pero- 
ralio.  Hic  orator  tolam  intendat  vim  eloquentiæ,  et,  quasi  ad 
ultimum  discrimen  accinctus,  omni  se  muniat  præsidio. 
Sæpe  ex  industria  tenorem  sermonis  tranquillum  et  genus 
dicendi  temperatnm  hactenus  secutus,  subito  ad  grandia,  ad 
subliinia  elïertur.  Ilunc  enim  esse  sentit  tandem  trium- 
pliandi  locum,  et  quasi  acie  extrema  decernendi  et  causam 
expugnandi. 

Perorationi  igitur  maxime  incumbas,  ut  jamcæteris  oratio’- 
nis  partibus  labefactos  animos  vel  judicum  vel  adversarii,  et 
ad  mitiores  sensus  inclinatosomnino  ad  clementiam  et  mise- 
ricordiam  convertas.  Ibi  facillime  locum  inveniunt  rhetorum 
figuræ  audacissimæ  aut  callidissimæ  ; tum  vocis  inflexus  varii, 
tum  preces,  et  questus,  et  lamentationes  ; imo  licet  interdum 
effigies  majorum  mutas  et  fumosas,  quasi  loquentes  et  audien- 
tes  testari  ; licet,  ut  in  ilia  notissima  Tullii  contra  Verrem 
peroratione,  omnes  cursim  Olympi  deos,  tanquam  accusatores 
et  exaclores  pœnarum,  deducere.  Ipsos  mortuos  fas  est  ab 
inferis  excilare. 

Hujus  partis  orationis  tanta  vis,  ut  Athenis  actor  movere 
alîectus  vetaretur,  recisa  perorandi  potestate.  Apud  Romanos, 
in  ilia  parle  aclio  plurimum  pollebat.  Galba  miseratione 
sola,  quum  liberos  parvulos  in  concionem  produxisset,  elap- 
sus  est.  Aquilium  defendens  Antonius,  scissa  clientis  veste, 
cicatrices  quas  propatria  pectore  adverso  susceperat  ostendit, 
et  oculispopuli  vim  attulit. 

CXYITI 

SUJET  DE  DISCOURS  DONNÉ  A LA  FACULTÉ  DE  PARIS. 

(22  mars  1874.) 


TlDERIl  GRACCIII  AD  PLEREM  ORATIO. 


In  agraria  actione,  Tiberius  Gracchus,  quo  plebem  contra  S'^nalum  inagis 
inflammaret,  veste  mutata,  liberos  producens,  quasi  deplorata  sainte  sua, 
eos  matremque  eorum  commendat  populo. 


DÉVELOPPEMENT. 

Miramini,  cives,  quod  alratus,  veste  squalenti  indutus  et 
supplici  aut  reo  similior,  quam  tribuno  fort!  et  sacrosancto, 
cui  sua  commoda  populus  late  rex  commisit,  ad  vos  proces- 
serim.  Reus  enim  sum  et  ideo  supplex.  Reus  sum  apud  opli- 
mates  illos  qui,  propriis  tantum  utilitatibus  consulentes, 
nihil  de  suis  ad  salutem  omnium  detrahi  patiuntur;  reus  sum 
apud  illos  qui  mihi  toties  minas  intentaverunt,  et  quorum  in- 
fregi  superbiam  ; reus  sum  apud  ditissimum  quemque,  quia 
pauperrimi  cujusque  commodis  prospexi,  quia  semper  steti 
plebis  propugnator  adversus  patrum  avaritiam  et  audaciam. 
^ Supplex  igitur  ad  vos  procedo,  vestram  fidem  implorans; 
ad  vos  confugio  in  summo  mearum  simul  et  vestrarum  rerum 
discrimine.  Aliquid  enim  triste  mihi  præsagit  animus;  nec 
somnium  illud  est,  nec  vana  quædam  species,  quam  sana  pos- 
sit  ratio  excutere,  nec  timor  qui  nunquam  Tiberii  Gracchi 
animum  attigit;  sed  certa  quædam  et  penitus  infixa  senten- 
tia,  quæ  sæpe  a me  dimissa  acrior  recurrit,  scilicet  hodier- 
num  diem  mihi  et  reipublicæ  vel  salutem  vel  perniciem  alla- 

luriim.  Hodie  mihi  vel  triumphandum  cum  vobis,  vel  pereun- 
dum  est. 

Videte  enim  quo  audaciæ  pervenerint  isti  qui,  suis  tantum 
rebus  inservientes,  addicti  luxui  et  avaritiæ,  divitiis  affluen- 
tes,  quas  in  libidines  inauditas  profundunt,  fundos  præoccu- 
pantes  quam  latissimos,  quibus  semper  alios  fundos  tentant 
connectere,  queruntur  tamen  et  indignantur  quod  æquiore 
terraruin  descriptione  pauperrimi  cujusque  necessitatibus  et 
indigentiæ  velim  subveniri.  Qui,  quia  jure  æquo  avaritiam 
suam  non  possunt  excusare  et  lueri,  ad  occultas  artes,  et  ubi 
necesse  erit,  ad  vim  apertam  confugere  decreverunt  : utcum- 
que  illis  summovendus  sum.  Itaque  malrem  liberorum  meo- 
rum  mihi  dilectissimam,  quæ  forsilan  hodie  marito  orbata  et 
luctui  devota  æterno,  omni  ope  et  auxilio  destituetur,  tuielæ 
et  fidei  vestræ  commendo.  Ilia  optime  meruit  de  patria;  ilia, 
fidissima  mihi  cornes  assidens,  me  defensorem  vestrum  et 
libertalis  propugnalorem  semper,  ut  olim  mea  mater  Corne- 
lia,  studio  et  consiliis  forlibus  inflammavit,  servavit  impres- 
sum  mihi  in  animo  plebis  amorem  et  infixam  nescio  quam 
effîgiem  patriæ  divinam,  quæ  me,  quasi  latens  quidam  genius, 
ad  recta,  ad  strenua  incenderet.  Rata  conjux  civem  non  sibi, 
nec  suis  tantum  vivere,  sed  patriæ,  me  semper  hortata  est,  ut 
ad  omnia  adeunda  pro  salute  plebis  oppressæ  pericula  essem 
accinctus. 

Liberos  quoque  meos  fidei  vestræ  permitto,  quorum  infir- 
milatem  videlis;  ad  vos  supplices  porrigunt  manus,  tanquam 
numine  quodammoniti,  ut  fit  in  ilia  ætate,  præsentirent  nes- 
cio quid  calamilatis  in  caput  meum  impendentis;  dum  hodie 
pro  vobis  duellum  impar  non  recuso,  si  quid  mihi,  quod  ani- 
mus  horret  prævidere,  accident,  quid  illis  aiixilii,  quid  per- 
fugii  supererit?  Nam  si  quis  me  casus  inter  defensionem  ves- 
tram  forte  interceperit,  illorum  mater,  jam  ætate  provecta  et 
gravata  luctu,  et  omni  spe  dejecta,  moxdefunctum  conjugem 
seqüetur;  evolabit  ad  illam  immortalem  patriam,  ubi  nullum 
est  pauperum  et  divitum  discrimen,  ubi  jus  valet  æquum  et 
ælernum.  Supererunt  in  bac  terra  pueri  illi  omni  ope,  si  vos 

deficitis,  denudati.  Inimici  nostri,  insolenli  Victoria  efferati, 
acrius  me  mortuom  quam  vivum,  insectabunlur,  donec  meos 
et  nomen  raeum  omnino  deleverint.  At  vos,  cives,  in  tutelam 
vestram  pueros  inermes  recipietis,  qui  olim,  si  Diis  placet, 
exsistent  simul  et  patris  vindices  et  causæ  vestræ  strenuissimi 
defensores.  Ostendite  optimatibus  vos  gratum  in  illos  ani- 
mum  gerere  qui,  saluti  infirmorum  prospicientes,  pro  plebe, 
quuni  necesse  est,  morti  se  objiciunt  quasi  voluntariæ  et 
destinatæ. 


CXIX 

SUJET  DE  DISCOURS  DONNÉ  A LA  FACULTÉ  DE  PARIS, 

(26  mars  18  74.) 

PERTl.XACIS  ÂD  SENATUM  ORATIO. 


Pertinax,  postquam  ad  imperium  evectus  est,  profltetur  apud  Senatum  se 
crimina  Majeslatis  aboliturum  esse. 


DÉVELOPPEMENT. 

Legem  Majestatis  abolendam  censeo.  Mecum  enim  reputate, 
Patres,  quæ  sit  conditio  legis,  non  dico  perfectæ,  sed  cujus- 
libet  legis  quæ  ad  leges  naturæ  æternas  et  in  animo  omnium 
infixas,  tanquam  ad  divinum  exemplar,  compositarespondeat. 
In  primis  necesse  est  lex  sit  in  præscriptis  luce  diei  clarior, 
certe  defmita  et  circurnscripta  ; nullum  verbum  subrepat  am- 
biguum  de  quo  judices  possint  disceptare,  quod  diversam  pati 
possit  interpretationem;  ne  reus,  ignorantiam  suam  aut  erro- 
remculpæ  admissæ  obtendens,  facillime  evadat,  nec  rursus 
tribunal  nimis  in  principem  obsequiosum  vocabula  flexi- 

loqua  in  perniciem  rei  detorqueat.  Necesse  est  etiam  lex  non 
sit  vaga,  ne  longius  exspalietur  et  excurrat,  in  vana  qiiædam 
effusa,  sed  nominatim  comprehendat,  designet  et  includal  ea 
solum  delicta  contra  quæ  fas  est  animadvertere. 

Nanc  vero  legem  Majestatis  mecum  considerate:  nihil  ibi 
certum  et  defmitum,  nihil  clara  delictorum  enumeratione  cir- 
curnscriptum ; sed  dolosa  subest  quædam  aut  ambiguitas  aut 
reticentia,  quæ  bonis,  sub  malo  principe,  æque  ac  malis  mi- 
natur  et  insidiatur.  Hoc  fuit  semper  telum  et  quasi  sica,  qua 
optimos  cives  impotentissimi  tyranni  perfide  percusserunt.  Sic 
concidit  Tliraseas,  non  propter  ea  quæ  dixit,  sed  propter  ea 
quæ  dicere  omisit. 

Finge  tibi  principes  suspicacis  indolis  autsubdolæ,  ut  Tibe- 
rium  et  Neronem,  semper  ad  pessimam  interpretationem  in- 
clinantes, minimum  delictum,  cui  facile  ignoveris,  in  deterius 
detorquentes  ; trépidant,  pavescunt  ad  rumores  levissimos; 
circumspiciunt  undique  pericula  ; undique  conjurationes 
offendere  et  quasi  odorari  sibi  videntur.  Inde  civium  non 
modo  acta  et  verba  jubent  notari  et  inscribi  diligenter,  sed 
habitum  corporis  etincessum.  Quid  enim?  minus  læta  vestis, 
promissior  barba,  incessus  per  vias  lentior,  aut  frons  obduc- 
tior,  tôt  esse  possunt  animi  contumacis  indicia,  principis 
mores  vel  administrationem  reprobantis. 

Præsto  sit  lex  Majestatis,  quæ  tacitam  istam  animorum 
rebellionem,  mox  in  conjurationem  et  vim  apertam,  nisi 
caveas,  erupturam,  reprimat  et  exstinguat. 

Præterea  lex  ilia  quorumdam  hominum  libidines  semper 
exacuit,  qui  venenum  sunt  Urbis,  et,  tanquam  pestes,  limina 
principum  obsident,  aulicos  dico  et  delatores.  Illi,  ut  honores, 
quasi  præmia,  adipiscantur,  ut  gratiam  sibi  imperantis  conci- 
lient et  propius  in  familiaritatem  ejus  subrepant  et  accédant, 
fingunt  se  quam  maxime  de  fama  et  sainte  principis  esse  solli- 
cites; verbum  innocens,  jocando  emissum,  in  pejus  interpre- 
tantur  ; ipsum  criminantur  silentium  ; credideris  imperantem 
laqueis  vastæ  conjurationis  irretiri,  equibus  non  se  possit 
expedire,  nisi  rigor  in  insidiatores  intendatur. 

Rarsus  delatores,  minus  honorum  et  gratiæ  spe  inducti 
quam  pecuniaallecti,  ambition!  aulicorum  favent  et  auxilian- 
tur.  Secundas  quasi  partes  agunt  in  ilia,  quæ  sub  nomine  legis 
Majeslatis  agitur,  fabula.  Passim  discurrunt,  reos  conquirunt 
undique;  tanquam  exploratores  et  speculatores,  opimæ  prædæ 
insidiantur  et  in  incautos  incurrunt  ; si  non  vera  deprehen- 
derunt,  falsa  quædam  fingunt  et  excogilant,  ne  mercede  spe- 
rata  fraudentur  ; in  domos  civium,  quas  Dii  Penates  tueri  de- 
berent,  dolose  subrepunt,  ut  arcana  privata  eliciant  et  sécréta 
dicta  éliminent;  ipsam  conscientiam  scrutantur,  et  arcem 
illam,  quod  stat  ultimum  libertatis  humanæ  propugnaculum, 
violant  et  expugnant. 

Quem  sua  virtus  non  proteget  principem,  ilium  non  lex 
Majestatis  defendet.  Nullum  est  tulius  munimentum  quam 
amor  civium  et  studia  populi  in  principem  conversa  ; illo 
septus  præsidio  securior  incedet,  quam  longostipatus  agmine 
satellitum  ; benevolentia  se  tuebitur  potius  , quam  longa 
sérié  legum  super  leges  congestarum  et  formidando  judicio- 
rum  apparatu. 


GXX 

SUJET  DE  DISSERTATION  MORALE  DONNÉ  A LA  FACULTÉ 
DE  PARIS. 

(27  mars  1874.) 

INGENIUSI  HOMINÜM  AD  ALIENA  TITIA  PERSPICAS  EST,  AD  SÜA 
CÆCUM. 

DÉVELOPPEMENT. 

Propositam  mihi  materiam  intuenti  succurrunt  protinus  in 
mentem  quidam  versus  Flacci,  poetæ  illius  maligne  faceti, 
quibus  notai  pravitatem  istam  consuetudinis,  qua  quisque, 

propriis  vitiis  libentissime  sibi  ipsi  cpndonatis,  in  aliéna  vî- 
tia,  tanquam  censor  incorruplus  et  integritate  Catonis  rigida 
munitus,  cum  indignalione  quadam  invehitur.  Maligno  dente 
vitium  rodis , dum  tibi  veniam  ultro  concedis  ; oculis  tua 
mala  vides  inunctis,  tanquam  lippus;  sed  in  malis  amicorum 
tam  acutum  cernis,  quam  aquila  aut  serpens  Epidaurius; 
quamvis  lu  sis  quod  ego,  et  nequior  fortasse,  ultro  me  insec- 
taris,  ut  melior,  verbis  decoris  proprium  tibi  vitium  obvol- 
vens.  Caudam  aliquis  tergo  trahit,  quam  male  salsus  quidam 
affixit,  ut  esset  ambulantibus  ludibrium;  rides,  nec  penden- 
tia  tibi  tergo  respicis,  nec  recedis  in  te  ipsum,  te  ipsum  con- 
cutiens  etinterrogans  num  imprudenti  quædamvitia  subrepse- 
rint.  Si  qua  admissæ  culpæ  conscientia  tibi  remordet  animum, 
te  ipsum  objurgando,  tibi  parcens,  verbis  uteris  delicatissi- 
mis,  quæ  aures  maxime  teretes  et  religiosas  non  possint 
offendere.  Rursus,  si  nescio  quid  peccaverit  amicus,  non  iræ 
temperas,  singula  in  deterius  amplificans  ; clamas  et  latras, 
erumpis  in  convicia.  Hæc  est,  ait  Flaccus,  pravitas  mera. 

Finge  te  in  thealro  sedentem  ubi  ilia  Plauti  agitur  fabula, 
quæ  Aulularia  inscribitur,  quam  Molerius  noster  imitatus  est, 
imo  superavit.  In  scenam  inducitur  senex  avaritiæ  vitiolabo- 
rans,  attentus  quæsitis,  durus  nimium'sibi  et  suis  severus, 
incubans  encervo  auri  defosso,  quem  esuriens  non  audet  con- 
lingere,  ne  minuatur.  Ditissimus  contracta  vivit  in  pauper- 
tate,  veste  indutus  sordida,  cibo  carens,  ne  quid  deperdat  de 
summa  nummorum;  vel  minimi  lucelli  captans  astute  occa- 
sionem,  avidas  undique  porrigit  manus  ad  omnia  quæ  pos- 
sunt  augere  fortunam.  Porro,  quum  hæc  jocosa  editur  fabula, 
cachinni  undique  per  amphitheatra  exoriuntur  ; deridetur  et 
illuditur  ab  omnibus  senex  avarus.  Gredideris  unumquem- 
que  spectatorum  præditum  esse  indole  prodiga,  paratum 
semper  aliquid  de  fortunis  suis  detrahere,  utinopi  subveniat 
et  miseriæ  auxilietur.  Contra  fit  ut  sæpe  qui  diligentius  notât 
illud  avaritiæ  vitium  et  ridet  latiore  riclu  et  cachinno, 
eodem  morbo  tentetur,  quem  eo  minus  sentit  quo  latet  altius, 
et  diutius  insidcns  conversus  est  in  consuetudinem. 

Hæc  sententia  usurpatur,  cui  accesserim  qiiamvis  in  majus 
amplificatæ  : « Miraris  et  stupes,  quum  in  oculo  alterius  pa- 
leam  tenuissimam  vel  granum  pulveris  levissimum  perspexe- 
ris;  sed  ipse  in  tuo  proprio  oculo  saxum  non  sentis  quod  te 
excæcat.  In  capite  amici  maligne  unum  aut  alterum  capillum 
canescentemdistinguis  et  excerpis,  et  illi  spolium  illud  porri- 
gendo,  mones  tempus  jam  adfore  philosophandi  et  sapiendi, 
et,  abjectis  nugis,  tempestivum  ludum  pueris  concedendi, 
Porro  tuum  ipsius  caput  sparsum  est  nive  candida,  quæ  ad 
radios  solis  luce  renidet  splendidissima.  Rugas  alterius  nas- 
centes  et  vix  delineatas  cura  numeras  et  notas  attentissima. 
Tibi  autem  tota  cutis  rugis  et  senecta  contrahitur. 

Ut  ait  Flaccus,  si  mihi  per  compita  ambulanli  toga  déduit 
impar,  si  tonsor  inæqualis  male  curtavit  capillos,  si  calceus 
hæret  in  pede  male  laxus,  mox  me  subversurus,  si  denique 
incessus  obtigit  parum  decorus,  rides,  quamvis  incedas  minus 
quam  ego  eleganter.  Sua  cuique  vox  vel  canenti,  vel  loquenti 
dulcissima  videtur;  musicam  edere  nos  credimus  melle  dul- 
ciorem  et  avium  cantu  graiiorem  et  argutiorem.  Vox  autem 
alterius  libenter  displicet,  aut  si  veritatis  luce  cogimur  nos 
canendo  inferiores  fateri,  concedimus  et  metimur  laudes  me- 
renti,  quasi  répugnantes,  parcissime. 

Velim  equidem  unicuique  mortalium  obversetur  perpetuo 
spéculum  quoddam,  ad  quod  sæpius  recurrat,  tanquam  ad 
judicem  incorruptissimum  aut  integerrimum  lestem,  qui  sin- 
gula  quæque  notaret  et  designaret  quee  vel  corpus  maculant, 
vel  mentem  déformant. 


280 


COMPOSITIONS  LATINES 


GXXI 

SUJET  DE  DISCOURS  DONNÉ  A LA  FACULTÉ  DE  PARIS. 

^20  juillet  1874.) 

VERBA  BOLÆI. 

Verba  Bolæi  ad  regem,  rogantis  ut  annua  sibi  adîmantur,  Cornelio  autcm, 
maximo  poelæ,  seni  atque  inopi,  restituantur. 


DÉVELOPPEMENT. 

Qua  erga  lilteratos  munificentia  semper  usus  sis,  summe 
rex,  quibus  beneficiis  eos  cumulaveris  quorum  opéra  nonni- 
hil  ad  gentilem  gloriam  conferunl,  multa  et  magnifica  docu- 
menta lestantur.  Quum  enim  existimares,  ex  quo  regnum  es 
auspicalus,  haud  minoremprincipi  ex  litterarum  monumentis 
quam  ex  rebus  militaribus  laudem  esse  quærendam,  si  quos 
illustre  ingenium,  si  quos  luculenta  scripta  commendabant, 
non  modo  præcipuo  apud  te  honore  habiti  sunt,  verum  etiam, 
quoad  per  facultates  tuas  licuit,  eos  a domestica  paupertate 
prohibendos  curavisti. 

Inter  quos  unus  imprimis  dignus  erat  qui  donis  ac  largitio- 
nibus  tuis  augeretur  : Cornelium  dico,  tragici  carminis 
principem,  quo  nemo  usque  ad  hune  diem  vel  rerum  gravi- 
tate,  vel  grandiloquo  genere  dicendi,  præstantior  exstitit. 
Dies  me  deficiat  enumerantem  fabulas  quas,  per  annos  prope 
quadraginta,  cum  magna  spectantium  admiratione,  docuit. 
Ceterum,  summe  rex,  nota  tibi  sunt  maximi  illius  poelæ 
opéra  : scis  quam  vivide  in  suis  tragœdiis  veterum  Romano- 
rum  iiidolem  expresserit  ; haud  ignarus  es  eumdem,  inductis 


POUR  LE  BACCALAURÉAT  ES  LETTRES.  '281 

personis  quæ  cupiditates  honesto  postponere  soleant,  vitio- 
rum  quodam  modo  correctorem  fieri,  audientiumque  animos 
ad  virtulem  informare. 

At  Cornelio  utilium  tardo  provisori  ac  plus  famæ  quam  num- 
morum  lucralo  obrepsit  senectus,  quumque  popularis  favor 
ab  emerito  tragœdo  ad  juniores  transiisset,  tu,  summe  rex,  ne 
lot  eximiorum  scriptorum  auctor  familiariinopia  premeretur, 
impensa  liberalitate  cavisti  : quod  quidem  (pace  tua  dixerim) 
tum  vatis  ingenio,  lum  honiinis  necessitalibus  jure  tribu- 
tum  est. 

Nunc  vero  irrita  evasere  bénéficia  tua;  iis  pecuniis  Corné- 
lius orbatus  est  quas  ei  quotannis  solvi  jusseras.  O rem  nos- 
tro  sæculo  indecoram,  omnibus  litterarum  cultoribus  tristem, 
optimo  cuique  lugendam!  Ergo  præstantissimus  poeta,  æter- 
nüm  Gallicæ  scenæ  lumen  ac  decus,  unde  quod  superest  vitæ 
tolerare  possit,  non  habet!  Æschyli  Sophoclisque  æmulus, 
ingravescente  ætate,  eo  miseriæ  venit  ut,  jam  rude  donalus, 
antiquum  ludum  repetere  cogerelur!  Audient  poster!  tôt  et 
tam  pulcbrarum  fabularum  scriplorem,  accisis  opibus,  in 
contemptu  et  oblivione  jacuisse  ! Hæccine  est  \itæ  bonis  arti- 
bus  addictæ  merces  débita?  Hæccine  gratia  vati  rependitur 
qui  immortalem  laudem  Galliæ  impertivit? 

Equidem  quod,  summe  rex,  a ministris  luis,  te  inscio,  in 
Cornelium  consultum  est,  acrioribus  verbis  insectari  nolim. 
Si  vero  minuendi  sunt  public!  sumptus,  si  ærario  parcendum, 
num  idcirco  ingrat!  animi  labem  nostræ  genti  inurere  decet? 
Nonne  via  inveniri  potest,  qua,  salvis  civitatis  utilitatibus, 
infelici  poetæ  subveniatur?  Ego,  princeps,  tuis  muneribus 
ornatus  sum,  quæ  ultro  delala,  etsi  me  res  familiaris  pasce- 
bat,  tamen,  velut  tui  de  meis  scriptis  judicii  honorificentissi- 
mum  pignus,  libens  gratusquo  accepi.  Dona  tua  me  resignare 
patiaris,  ea  lege  ut  Ginnæ  auctori  contingant;  annua,  Bolæo 
adempta,  Cornelio  deinceps  numerari  jubeas.  Quod  si  feceris, 
summe  rex,  et  fidelissimo  fuorum  subditorum  gratificabere, 
et  ab  inclyto  viro,  annis  confccto,  egeslatem  removebis. 

GXXII 

SUJET  DE  MONOLOGUE  DONNÉ  A LA  FACULTÉ  DE  PARIS. 

(6  août  1874.) 

DANTIS  VERBA. 


Dantes,poeta  Florentinus,  civilibus  discordiis  e patria  ejectu3,suis  inimicis 
diras  imprecatur,  et  se  ultore  libre  pœnas  ab  illis  exacturum  denuntial. 


DÉVELOPPEMENT. 

Valele,  patrii  fines;  vale,  Florentina  civilas,  quæ  me  ge- 
nuisti,  genitumque  usque  ad  hune  diem  blando  sinu  fovisti! 
Ista  intramænia  a primis  incunabulis  vivere  consueram;  istic 
adolescenlulo  mihi  ante  oculos  occurrit  formosa  ilia  Beatrix, 
cujus  imaginem  memori  et  pia  recordatione  post  tôt  annos 
prosequor.  Istic  demum,  ubi  publicarum  curarum  patiens 
ætas  mea  esse  cœpit,  civilibus  officiis  qùæ  melius,  beu  ! litte- 
rato  otio  mutavissem,  pro  virili  parte  functus  sum. 

Vale  iierum,  Florenlia!  non  egoposthaeper  tuas  plateas  ac 
vicos  deambulabo;  non  jam  ista  artium  miracula,  quibus  jure 
ac  merito  superbis,  defixus  admiratione  intuebor,  nec  patrii 
sermonis  vocabula,  tam  dulce  sonantia,  ex  ore  filiorum  tuo- 
rum  audiam.  Ecce  mihi  iter  ineundum  est,  periculosa  aléa 
plénum,  quale  ab  exsulibus  iniri  solet.  Ecce,  exarmalæ  navi 
similis,  fortunæ  fluctibus  nunc  hue,  nunc  illuc,  deferar,  nec 
forsan  quisquam  erit  qui  profugum  vel  modico  hospitio  exci- 
piat  ac  recreet.  Quid  enim  is  ab  alienis  sperare  potest,  quem 
sui  exterminaverunt? 

Quid  autem  ego  commerui?  Cur  e natali  solo  ejectus  sum? 
Unde  ilia  tam  atrox  invidiæ  lempeslas  in  me  coorta  est?  Si 

pro  melioribus  partibus  semper  stetisse  videtur  capitale,  si 
leges  juraque  civitatis  adversus  factionem  insolentius  gras- 
sanlem  defendere  nefas,  certe  exsilii  pœnam  merito  mihi  ir- 
rogatam  esse  non  negaverim.  Audax  impiorum  civium  manus 
cum  hoste  alienigena  adversus  municipes  suos'conjurare  sus- 
tinuit,  quumque  isli  facinorosi  homines  externa  ope  adjuti 
Florentiam  armis  occupavissent , non  lutam  ac  securam  do- 
minationem  sese  habituros  arbitrati  sunt,  nisi  ego  et  ceteri 
libertatis  propugnatores  patriæ  luce  careremus.  Ergo  optimus 
quisque  extorris  actus  est,  quo  facilius  scelestæ  factioni  re- 
gnandi  locus  pateâeret. 

Errant  vero,  vehementer  errant,  si  qui  nihil  esse  putant, 
quod  ab  exsuie  et  profugo  reformident.  Brevi  eniin  quid  fu- 
rens  poetapossitexperientur.  Ut  quondamArchilochum  ianibo 
rabies  armavit,  ut  Hipponax  inimicos  suos  famosis  versibus 
coopertos  suspendio  vitam  coegit  fînire,  Juvenalique  vitia 
insectanti  indignatio  musa  adfuit,  sic  ego  ab  impotentibus 
patriæ  meæ  tyrannis  graves  pœnas  ultore  libre  repetam.  Quæ 
supplicia  taies  viros  maneanl  apud  inferos,  in  illis  squalenti- 
bus  locis  ubi  proditores,  sicarii,  parricidæ,  ceteraque  sontium 
cohors  sua  scelera  luit,  fatidico  afflatu  instinctus  jam  nunc 
exponere  volo.  Satis  dolori  meo  fecisse  videbor,  si  nullo  ævo 
peritura  nepotibusque  vel  novissimis  legenda  carmina  condi- 
dero.  Licet  improbi  Florentiæ  dominentur,  licet  Victoria 
ovantes  superbius  sese  efferant  : inustam  suo  nomini  notam 
per  universam  sæculorum  seriem  non  effugient. 

CXXIII 

SUJET  DE  DISCOURS  DONNÉ  A LA  FACULTÉ  DE  PARIS. 

(8  août  1874.) 

ORATIO  ULYXIS  AD  AGAMEMNONEM. 

ülyxes  Agamemnonem  exorat  Ajacem  Telamonium  sepeliri  vetantem. 

DÉVELOPPEMENT. 

Si  vivos  cum  mortuis  simultates  exercere  fas  esset,  ego  po- 
tissimum,  Agamemno,  defuncto  Ajaci  illudere  et  in  ejus  reli- 
quias  sævire  deberem.  Cui  enim  juslior  adversus  Telamonium 
heroa  dolor  esse  possit  quam  mihi,  quem  pessime  ille  oderat, 
adeo  ut  mihi  inprimis  necem  afferre  voluerit?Quum  de  Achil- 
leis  armis  inter  nos  ambigeretur,  utroque  nostrum  ea  quasi 
virtutis  præmium  sibi  vindicanle,  ille,  Græcorum  exercitu 
judice,  victus  discessit:  inde  vehementiores  iræ,  quas  utinam 
penitus  imo  corde  pressisset!  Verumtamen  quem  viventem  et 
florentem  jure  ac  merito  pro  inimico  habui,  eumdem  exstinc- 
tum  tumulo  carere  nolim  ; teque  idem  sensurum  spero,  si  vel 
minimum  atlentam  patientemque  aurem  mihi  commodaveris. 

Cogita  primum,  Atrida,  quam  tristem  in  Ajacis  mânes  pœ- 
nam  constituas.  Soient  enim  inhumata  projici  eorum  corpora 
qui,  quum  nihil  pensi,  nihil  sancti  habuerint,  omnia  divina 
humanaque  jura  contempsere.  Incestis,  veneficis,  proditori- 
bus,  parricidis,  ceterisque  infandorum  scelerum  manifestis 
exsequias  solvere  nefas  est:  istine  vero  turpium  hominum 
catervæ  virum  ilium  qui  haud  ita  pridem  cum  melioribus 
cerlare  consueverat,  annumerandum  censes  ? Repulsam 

quidem,  ut  ipsi  videbalur,  indignam  gravius  æquo  ferens, 
spretæ  fortitudinis  injuriam  armis  ulcisci  conatus  est.  Confer 
autem  cum  brevi  insania  decem  annos  quibus  circa  Trojæ 
mænia  nobiscum  slrenue  rem  gessit.  Priscæ  Ajacis  gloriæ 
recentem  noxam  condona,  ac  vide  ne  ab  eo  qui  quæsita 
morte  se  ipse  punierit,  nova  insuper  supplicia  repetere,  du- 
rum,  et  ferum  sit,  etinhumanum. 

Sane  Telamonis  filium  Graiorum  ductorum  cædem  agila- 
visse  constat  ; nuncvero  quumsuus  eum  furor  perdiderit,  nos 
in  exstinctum  clementer  consulere  decet,  nedam  prosirato  et 
jacente  fruamur.  Subit  animum  miseratio  recordantem  quo 
e gloriæ  fastigio  héros  ille,  lymphata  mente,  præceps  in  per- 
niciem  ruerit.  Nuper  militarium  factorum  laude  florebat;  ab 
Iliacis  campis  reducem,  tum  fama  insignem,  tum  spoliis  hos- 
tilibus  onustum,  jamjam  sui  cives  gratantes  ovantesque  accep- 
turi  erant:  ecce  decem  annorum  labores,  tôt  res  gestas,  tôt 
præmia  sexcentis  periculis  quæsita  una  dies  abstulit  î Tantum 
Superis  adversus  hominem  quemlibet  prospéra  forluna  subni* 
xum  concessum  est  ! Quo  exemplo  edocti,  nos  quoque  cavea- 
mus  ne  Deos,  quibus  fera  et  immitia  ingénia  displicenl,  infen- 
sos  quandoque  experiamur. 

Igitur,  Agamemno,  positis  odiis,  sine  Ajacis  corpus  rite 
humo  mandari,  quum  inhonesta  Victoria  sit  quam  de  mortuo 
hoste  reportaverimus.  Hoc  a te  ego  Ulyxes  pelo,  cui  nulla 
causa  est  cur  Telamonis  filio  faveam  ; verum  impedire  velim 
ne  cæco  iræ  impetu  motus  debitam  manibus  reverentiam 
exuas.  Quietem  viventi  negatam,  defuncto  saltem  contingere 
æquum  est.  Mors  enim  lutum  perfugium  rniseris  præbet,  quo 
nullam  amplius  contumeliam,  nullos  cruciatus  accedere  pietas 
ac  religio  patitur. 

GXXIV 

SUJET  DE  CRITIQUE  LITTÉRAIRE  DONNÉ  A LA  FACULTÉ 
DE  PARIS. 

(12  avril  1875.) 


HORÂTII  ET  BOLÆl  IN  àRTE  POETICA  DE  THEÂTRO  PRÆCTLPTA 
COMPAUENTÜR. 


DÉVELOPPEMENT. 

Si  quis  in  loges  dramalico  poemati  impositas  diligentius 
inquirere  voluerit,  eas  duplicis  generis  esse  profecto  inve- 
niet  : alias  enim,  ad  naturam  rei  spectantes,  seinper  easdem 
manere;  alias  contra  peculiares,  et,  ut  ita  dicam,  vernaculas, 
mutatis  temporum  et  locorum  conditionibus,  obsolescere  ac 
mutari.  Quæ  igitur  præcepta  omnium  ætatum  sunt,  ea  Bolæo 
cum  Horatio  communia,  multaque  eliam  ab  Aristotele  accepta, 
esse  mihi  videntur  : at  in  ceteris  aliqua  inter  eos  diversitas 
est. 

Cuique  operi  proprius  color  servetur;  personæ  de  fabulis 
îiut  de  historiis  assumptæhanc  indolem  référant  qua  eas  fuisse 
præditas  memoria  accepimus;  ficlæ  vero  ab  incepto  usque  ad 
exlremum  sibi  constent  : hæ  sunt  loges  de  quibus  inter  Lati- 
num  Gallicumque  poetam  plane  convenit.  Item  ea  quæ  spec- 
lantium  animos,  utpote  incredibilia  aut  nimis  horrenda, 
offendant,  procul  ab  oculis  removenda  uterque  censet.  Quod 
ad  dicendi  genus  attinet,  non  semper  sesquipedalia  verba 
tragicum  aclorem  decere,  imo  interdum  pedestri  sermone 
lacrymas  facilius  elici  ambo  exislimant. 

Hactenus  de  tragœdia.ComoeLliarum  autem  scriptorem  vitæ 

morumqiie  exemplar  respicere  jubent,  ut  inde  veras  ac  vivas 
imagines  ducat,  neu 

forte  seniles 

Mandentur  juveni  partes,  piieroque  viriles. 

Etenim  mobilibus  annis  suus  décor  tribuendus  est.  Hinc 
apud  utrumque  fere  similis  ætatum  pictura,  nisi  quod  Bolæus, 
quum  Flacci  vestigiis  insistens,  primum  adolescentis,  dein 
viri,  mox  senis  ingenium  exprimeret,  tamen  de  puero  siluit; 
credo,  quia  perraro  ea  tempestate  fiebat  ut  pueri  personas  in 
fabulis  agerent. 

Haud  alia  sane  causa  fuit  cur  et  chorum  et  satyricum  drama 
Gallicus  poeta  silentio  præterierit.  Fuse  ac  luculenter  Hora- 
tius  quod  sit  chori  ofFicium  exsecutus  est;  idem  docuit  quo 
modo  dicaces  satyros  in  scenam  induci  oporteat  : recte 
utrumque,  quum  Romanus  Romanorum  causa  opus  compo- 
neret;  ista  vero  præcepta  nihil  pertinent  ad  scenicos  ludos 
quales  in  nostratibus  lheatris  agitantur. 


GXXV 

SUJET  D’APPRÉCIATION  HISTORIQUE  DONNÉ  A LA  FACULTÉ 
DE  PARIS. 

(23  novembre  187b.) 

QUOMODO  RES  ROMANA  CREVERIT,  BREYITER  EXPONENDÜM. 

DÉVELOPPEMENT. 

Capitol ium  regendis  terris  fatale  conditum  esse,  Martemque 
Urbis  parentem  nepotibus  suis  auxiliari,  antiquitus  apud 
Romanes  pro  vero  habebatur.  Qua  opinione  imbuti,  si  quos 
hostes  vicerant,  totum  id  divini  cujusdam  muneris  esse  arbi- 
Irabanlur,  resque  féliciter  a se  gcstas  Deorum  immortalium 

beneficio  (ulrum  religiosius  an  superbius  incertum)  adstruere 
non  dubitabant. 

Nobis  auteni  potius  vera  qiiam  magnifica  quærentibus  et 
humanos  eventus  ex  humanis  initiis  gigni  ratis,  apparet  præ- 
cipuam  Romanæ  magnitudinis  causam  virtutem  illius  populi 
fuisse,  cui  nullus  unquam  militari  laude  præstiterit.  Sane 
gentem  armis  natam,  prævalido  corpore,  animo  ad  mortem 
parato,  frigoris  et  inediæ  patientem,  ante  omnia,  incredibili 
quodam  claritudinis  studio  incensam,  jura  subacto  orbi  dé- 
disse minime  mirum  est. 

Adde  quod  hos  asperos  mores,  hune  pugnandi  amorem 
convenientia  instituta  sequebanlur,  reipublicæ  forma  inge- 
nitam  Romanorum  animis  ferociam  adjuvante.  Nam  consules 
in  annum  creati,  quo  arctioribus  imperii  finibus  contine- 
bantur,  eo  quietisimpatientiores  eranl,  quumque  magistratum 
ad  tam  breve  tempus  gererent,  nunc  hos,  nunc  illos  hostes, 
unde  et  sibi  gloriæ  seges  et  civitati  ditionis  incremenlum 
suppeteret,  ultro  lacessebant.  Sic  per  longam  seculorum 
seriem  pauci  admodum  anni  effliixere,  quibus  Roma  e con- 
linuis  bellis  respiraverit. 

ürbibus  quæ  ad  nutum  multitudinis  administrantur,  hoc 
incommodi  plerumque  accidere  solet,  ut  vix  quidquam  in  eis 
integrum  ac  stabile  manere  possit.  Nihil  enim  vulgo  incerlius, 
nihil  mobilius.  Cui  liberarum  civitatum  vitio  ne  Roma  suc- 
cumberet,  senatus  consilio  ac  prudentia  cautum  est.  Amplis- 
simus  ille  ordo  leges  quas  majores  tradiderant,  quasque 
multorum  annorum  usus  comprobaverat,  a lurbulentis  nova- 
rum  rerum  fautoribus  tueri:  ille  a populo  mentis  inope  ad 
populum  sui  compotem  provocare  consueverat.  Inciderunt 
lempora  quum  plebs,  gravibus  ac  repentinis  cladibus  per- 
culsa,  inhonestas  pacis  conditiones  acceptura  videretur,  nisi 
Patres  quibus  hoc  persuasissimum  esset  Romanis  nunquam 
nisi  victoribus  arma  esse  ponenda,  acriter  répugnassent. 

His  artibus  et  Latium  in  immensum  crevit,  et,  ut  ait  Pro- 
pertius, 

....  rerum  facta  est  pulcherrima  Roma. 

CXXV] 

SUJET  DE  PARALLÈLE  LITTÉRAIRE  ET  BIOGRAPHIQUE 
DONNÉ  A LA  FACULTÉ  DE  PARIS. 

(30  mars  1876.) 


DEMOSÏHENIS  ET  CICERONIS  VITA,  MORS,  ÎNGESIÜM  ET  SCRIPTA 
COMPARES!  UR. 

DÉVELOPPEMENT. 

Duobus  viris  qui  apud  veteres  præcipuam  in  arte  dicendi 
laudem  assecuti  sunt,  ea  fortuna  evenit  ut  pene  similem  vitæ 
cursum  lenentes  similis  quoque  casus  oppressent.  Scimus 
enim  Demosthenem  et  Ciceronem  turbidissimis  temporibus 
ad  res  publicas  accessisse,  patriamque  suam,  allerum  ab 
exlraneo,  alterum  a doinestico  hoste,  tueri  lotis  viribus  esse 
conatos.  Utrique  autem  irriti  labores  perierunt,  quippe  Atlie- 
nienses,  ab  avita  fortitudine  dégénérés,  ne  eloquentissimi 
quidem  oratoris  voce  ad  mililarem  virlutem  revocari  poterant 
et  Romanes,  corruptis  moribus,  dominationis  pigere  desierat. 
Sic,  invito  Demosthene,  Græciain  Macedonum  ditionem  con- 
cessit;  invito  Cicerone,  Roma  triumvirorum  semel  atque 
iterum  facta  est. 

Quin  etiam  ambo  sui  in  patriam  et  libertatem  amoris 
graves  pœnas  dederunt.  Rie  enim,  quum,  Alexandre  mortuo, 
civibus  suis  rebellandi  auctor  fuisset,  devictisque  Athenien- 
sibus  in  Galauriam  insulam  confugisset,  veneno  sibi  mortem 
conscivit,  ne  vivus  in  manus  Antipatri  traderetur,  sicque 
corpus  a cruciatu,  animum  a contumeliis  quas  férus  para- 
bal  Victor,  liberavit.  Haud  minus  lugendum  finem  habuit 
Cicero,  qui,  post  interfectum  Cæsarem,  quum  Antonium,  qui 
eadem  atque  Cæsar  moliebalur,  acriter  in  rosiris  insectatus 
esset,  ab  Antonianis  sicariis  jugulalus  est. 


COJIP.  LAT. 

Si,  quorum  pariter  facundiam  admiralione,  exitum  misera- 
tione  posteri  prosequunlur,  eorumdem  ingénia  inter  se  com- 
parare  velis,  hoc  inter  Demosthenem  et  Giceronem  in  elo- 
quendo  interest,  quod  ille,  densus  ac  sui  incuriosus,  nihil 
dicit  quod  ad  rem  non  conducat;  hic  copiosior  suæque  di- 
cendi  facultatis  venditator,  rhetoricis  tlosculis  sæpius  utitur. 
Salibus  et  affectu  vincit  Romanus;  rursus  Attici  sana  et 
incorrupta  siccitate  quidquam  perfectius  haud  invenias. 

Ciceronis,  præter  orationes,  exstant  tune  complures  epis- 
tolæ,  lune  multæ  ac  luculentæ  de  arte  dicendi  et  de  rebus 
philosophicis  disputationes;  Demosthenes  vero  nihil  nisi 
orationes  reliquit.  Cujus  in  Midiam,  Leptinem,  Aristocratem 
actionihus,  cæterisque  hujuscemodi  mediocris  fama  accessit, 
at  conciones  in  Philippum  et  in  Æschinem  habitæ  doctorum 
omnium  consensu  comprobantur.  Contra  Ciceronern  in  forensi 
generemeliorem  exsti tisse  vulgo  existimant,  licet  ei  in  senatu 
et  apud  populum  verba  facienti  ingenium  non  defuerit. 


CXXVII 

SUJET  DE  RHÉTORIQUE  DONNÉ  A LA  FACULTÉ  DE  PARIS. 

(22  juillet  1876.) 

ÏIAXC  RHETORUM  SENTENTIAM  EXPLICABIS  : « AD  OBTIIVEND  V.M  ELO- 
QUEXTIAM  OPÜS  EST  NATIJRA,  ARTE,  IMITATIOJVE,  EXERCITATIOXE.  » 

DÉVELOPPEMENT. 

Elsi  illud  «fiunt  oratores»  in  proverbium  cessit,  tamen 
nescio  an  Horatianum  hoc  : 

, . . . ego  nec  studium  sine  divite  xena, 

Nec  rude  quid  possit  video  ingenium. 

de  oratoribus  æque  ac  de  poelis  dici  queat.  Gui  enim  dubium 
est  quin  nalura  ad  eloquentiam  plurimum  conférât?  Milto 
corporis  dotes,  quamvis  hominem  firmis  lateribus  ac  bona 
voce  præditum  magis  in  dicendo  valere  constat  quam  eum 
qui  os  balbum  et  débité  pectus  sit  sortitus.  Mitto  memoriam, 
qua  quidem  omnes  meditatæ  orationis  particulæ  in  mentem 
dicturo  statim  redeunt.  Nemini  autem  non  liquet  illud,  qiiale- 
cumque  est,  qiiod  nec  datur  dono,  nec  accipitur,  scilicet  vim 
ingenii,  natura  totum  provenire. 

Subit  deinde  ars,  id  est,  eorum  præceptorum  scientia  quæ 
in  rhetorum  libellis  continentur.  Ne  cetera  persequar,  eo 
potissimum  pertinent  oratoriæ  institutiones  ut  alumnus 
discal  unde  argumenta  parentur,  quoi  in  partes  oratio  divi- 
datur,  quem  locum  singula  obtineant,  et  quæ  ratio  dicendi 
cujusque  partis  propria  sit.  Cave  credas  irritum  perire  tempiis 
quod  bis  studiis  impenditur.  Frustra  tibi  facundia  abunde 
contigerit  si,  déficiente  arte,  verba  ex  ore  tuo  inordinata 
atque  incomposita  fluunt.  Qui  rite  atque  ordine  concionem 
haberepossit,  huic  tantum  diserti  oratoris  pretium  nomenque 
concedam. 

Nec  satis  fuerit  adolescentem  eloquentiæ  studiosum  rheto- 
rum præceptis  docilem  aurem  commodasse,  nisi  idem  præ- 
stantissimorum  oratorum  opéra  indefessa  manu  evolverit. 
Quod  enim  illi  docere  soient,  hi  exsecuti  sunt,  nec  minor 
fructus  ex  eorum  orationibus  quam  ex  magistrorum  disci- 
plinis  percipiendus  est.  Quid?  Nonne  accepimus  Marcum 
Tullium  Ciceronem,  talem  virum,  quum  de  suo  prædives  esset, 
tamen  sese  ad  Græcorum  imitationem  ita  contulisse  ut  et  vim 
Demosthenis,  et  Platonis  copiam,  et  Isocratis  jucunditatem 
effmgeret?  Quo  exemple  monitus,  futurus  orator  florentia 
eloquentiæ  laude  ingénia  sibi  ante  oculos  proponat,  ut  quod 
præcipuum  sit,  exprimere  conetur. 

Mos  erat  junioribus  Romanis  in  campo  inter  se  ludicris 
armis  decertare,  quo  fortiores  validioresque , adulta  jam 
ætate,  veram  militiam  capesserent.  Gui  campestri  militiæ  haud 
inücete  Latini  rhetores  exercitationem  dicendi  similem  esse 


292 


COMPOSITIONS  LATINES 


dictilant.  Non  igitur  orator  pugnam  inibit,  nisi  prius  in 
palæslra  sæpe  ac  diu  versatus  sit,  scilicet  nisi  multum  tem- 
poris  declamitando  in  circulis  aul  in  auditoriis  consumpserit. 
Sic  enim  et  exuitur  frontis  infirmitas,  et  accedit  facultas 
subita  ac  continua  oratione  dicendi,  quæ  quidem  amplissima 
merces  studiorum  est. 


CXXYIII 

SUJET  DE  LITTÉRATURE  COMPARÉE  DONNÉ  A LA  FACULTÉ 
DE  PARIS. 

(12  août  1876.) 

QUINAM  FÜERINTAPUD  VETERES  ET  RECENTÎORES  IN  EPISTOLIS 
SCRIBËNDIS  xVUCTORES  CLAR1SSI311. 

DÉVELOPPEMENT. 

Inter  veteres  qui  famam  epistolis  adepti  sunt,  Ciceroni 
cujus  ingenium  non  minus  in  hoc  genere  quam  in  oratio- 
nibus  aut  in  philosopliicis  operibus  floruit,  primæ  sine  con- 
troversia  sunt  deferendæ.  Summi  enim  illius  viri  litteræ, 
sive  sua  de  publicis  utilitatibus  consilia  cum  Bruto  commu- 
nicet,  sive  de  domesticis  rebus  cum  Attico  agat,  ingenuam 
simplicitatem  redolent,  hominemque  ipsum,  non  qualem 
foro  acjudiciis  sese  comparabat,  sed  qualis  révéra  exstilit, 
nobis  oslendunt,  et,  ut  ita  dicam,  dénudant.  Exuta  persona, 
manet  vultus,  non  compositus  neque  ullis  pigmentis  fucatus,' 
atsincerus  eoque  dignior  qui  posterorum  mentes  et  oculos  in 
se  convertat.  Adde  quod  scire  cupientibus  quæ  fuerit,  novis- 
simo  ante  Christum  natum  sæculo,  Romanæ  civitatis  faciès, 
multa  inde  percipere  licet. 

Seneca  magis  sapientiæ  doctoribus  quam  epistolarum 

scriploribus  aniiumerandus  est,  quippe  cujus  ad  Lucilium 
littcræ  dispulationes  de  officiis  vere  dici  possinl. 

Longe  distal  a Ciceroniano  candore  Plinius  junior,  cujus 
epistolæ  feruntur,  concinnæ  quidem  illæ  et  elegantes,  sed  in 
quibus  requiritur  simplicitas,  quæ  virtus  hujuscemodi  scripta 
polissimum  commendat.  ütinam  Plinius  magis  naturæ  quam 
arli  indulsissel!  Eum,  ut  rem  libéré  aperiam,  in  componen- 
dis  epislolis  paulo  minus  litteratum  fuisse  velim. 

Quod  si  recenliores  summatim  attingere  cœperimus,  occur- 
rent  septimo  decimo  sæculo  Balzacius  et  Vecturius  qui,  cum 
ingenti  æqualium  suorum  admiralione,  epislolas  scriplita- 
verunt.  Sane  ulriusque  operam  ad  emendandum  Gallicum 
sermonem  multum  profuisse  non  negaverim  : aller  vero 
nimio  verborum  pondéré  ulitur,  quum  rerum  fere  inops  sit  ; 
aller  putidæ  subtilitatis  reprehensionem  non]  effugisse  mihi 
videlur. 

Haud  multos  annos  post,  femina  nobilis,  posterorum 
secura,  familiariter  cum  filia  nugando,  immortalem  gloriam 
mérita  est.  His  autem  nugis  quantus  lepor,  quanta  urbanitas 
inest!  Qui  sales!  Quæ  facetiæ!  Qui  etiam  affeclus!  Testis  ilia 
epistola  de  Turennii  morte  tam  miserabiliter  scripta!  In  tanta 
varielate  excellenlium  operum  quæ  tulit  ætas  a Ludovico 
quarto  decimo  dicta,  possunt  pauca  admodum  inveniri,  quæ 
his  chartis  currente  calamo  exaratis  jure  anteponantur. 

Voltarii  pæne  innumerabiles  litteræ  exstant,  quarum 
pleræque,  omnibus  numeris  absolu tæ,  exactissimam  hujus 
scribendi  generis  normam  exhibent.  Ut  enim  jocose  cum 
amicis  cavillatur,  salva  tamen  dignitate,  nec  ut  in  scurrili- 
tatem  incidat!  Ut  regibus  decenter  utitur,  simul  et  a tristi 
supercilio  et  a fœda  adulatione  remolus!  Ut  omnia  apto 
eodemque  lepido  diclo  præstringit!  Prorsus  dignæ  erant 
illæ  epistolæ  quæ  vel  unæ  longum  ævum  suo  scriptori  proro- 
garent. 

GXXIX 

SUJET  DE  NARRATION  HISTORIQUE  DONNÉ  A LA  FACULTÉ 
DE  PARIS. 

(13  novembre  1876.) 

DÉFENSE  DE  CARTHAGE.  - CARTHÂGINIENSES,  TERTIO  RELLO  PUNICO, 
QUU3Ï  ORSESSIS  AD  INSÏRUEXDAM  CLASSEM  MATERIA  DEESSET, 
TRACIBÜS  TABULISQÜE  PRIVATARUM  ÆDIUAI  USI  SÜNT. 

DÉVELOPPEMENT. 

Carthaginienses,  spe  pacis  oblala,  arma,  naves,  elephan- 
tosque  suos,  additis  obsidibus,  in  manus  hostium.tradiderant, 
dementes  quibus  Romanæ  fidei  minime  confidendum  fuisse 
serins  patuil.  Consul  enim,  quum  acerbissima  quæque  in 
exarmatam  civitatem  impune  decerni  posse  persuasum  liabe- 
rèljPœnorum  legatis  significavit  « Senatui  populoqueRomano 
placere  Carthaginem  solo  æquari;  proinde  codèrent  fortunæ, 
et  damnala  mœnia  desererent;  ceterum,  aliam  urbem  decem 
minimum  millia  passuum  a mari  distantem  nec  ullis  mûris 
circumdatam  ædificandi  facultatem  eis  superesse.  » 

Quæ  ubi  Carthaginem  relata  sunt,  mæror  ingens  animes 
perculit,  nec  in  communi  dolore  feminas  a viris,  pueros  a 
senibus  secernere  potuisses  : adeo  tanti  mali  sensus,  nullo 
sexus  aut  ætatis  discrimine,  omnium  mentes  penetraveratî 
Diversa  tamen  tristitiæ  faciès,  prout  cujusque  fert  ingenium  : 
pars  attoniti  stupent,  pars  in  gemitus  erumpunt.  Alii  casum 
reipublicæ  lacrymis  prosequi;  alii  Romanorum  perfidiam 
incusare,  suamque  ipsorum  stultitiam  detestari,  qui,  nimia 
credulitate  decepti,  quidquid  bellici  apparatus  esset,  obsesso- 
ribus  tradidissent. 

Mox,  verso  in  rabiem  luclu,stat  universis  civibus  pugnando 
supremum  diem  obire,  potius  quam  urbem  suam  liostibus 

diruendam  permiltant.  Morientur  ergo,  sed  non  niorienlur 
inulti,  nec  incruentam  de  Gartliagine  victoriam  Romanus 
reporlabit.  Quid  autem  in  hoc  desperatissimo  rerum  articula 
aganl?  Ecquæ  redinlegrandi  belli  copia  manet,  amissis  et 
navibus  et  celeris  quæ  belli  usus  postulat?  Continue  omnes 
sese  operi  accingunt,  ut  classem  et  tela  militaria  quam  celer- 
rime  reparent.  Non  senes  fessa  ætas,  ne  ægrotos  quidem 
infirma  valetudo  deterret,  quin  impigram  operam  patriæ 
laboranti  præstare  conentur. 

Nunquam  alias  Garthago  taie  spectaculum  ediderat.  Non 
erat  jam  ille  populus  cui  lucri  studioso  divitiæ  tantum  cordi 
essent  ; non  jam  ilia  gens  quæ  tôt  Hannibalis  in  Italia  victo- 
rias  segnitia  et  avaritia  corrupisset.  Matronæ  capillos  sues 
qui  in  funes  tendendis  catapultis  habiles  torquerentur,  haud 
gravate  publicæ  saluti  condonaverunt.  Dein,ære  et  ferro  defi- 
cientibus,  aurea  et  argentea  signa,  quibus  urbs  abundabat, 
conflari  placuit,  unde  gladii,  scuta  et  lanceæ  fièrent.  Ne  do- 
mibus  quidem  parcitum  est;  quippe,  quum  Romanus  exercitus 
prohiberet  ne  obsessi  lignarentur,  trabes  tabulasque  ex  pri- 
vatis  æclibus  detractas  instruendæ  classi  accommodaverunt. 
Felices  prorsus  Pœnos,  si  statim  ab  ineunte  belle  tanto  ani- 
morum  ardore  militaria  munia  essent  exsecuti! 


GXXX 

SUJET  D’HISTOIRE  LITTÉRAIRE  DONNÉ  A LA  FACULTÉ 
DE  PARIS. 

(24  mars  1877.) 

onSA.M  PIIÆCIPÜI  APÜD  VETERES  ET  RECEXTIORES  IN  EPICO 
CAR.'RIA'E  POETÆ  FLORUERliNT. 

DÉVELOPPEMENT. 

Epicum  Carmen  statim  ab  ortu  ad  summam  operis  absolu- 
tionem  perductum  est,  nec  quisquara  usque  ad  hune  diem 
tam  divina  mente  præditus  exstitit  qui,  non  liomero  potier, 

sed  vel  cum  illo  conferendus  dici  possit.  Sive  enim  vêtus  ille 
vates  x\cliilleum  dolorem  versibus  persequitur,  sive  Ulysseos 
casus  erroresque  memorat,  tanlis  ingenii  diviliis  pollet,  tam 
vehementis  tamque  elati  spiritus  impetu  fertur,  ut  et  longe 
citra  æmulum  maneat,  et  proximum  ab  illo  Homerico  fastigio 
locum  obtinere  laus  immensa  videatur. 

Quam  gloriam  profecto  adeptus  est  Virgilius,  poeta  inter 
Latinos  præstantissimus,  et  qui  Mæonio  vati  tantum  concédât. 
Ut  Homerus,  domestica  facta  Musæo  lepore  contingens,  apud 
Graios  blandientium  mendaciorum  illecebris  captos,  incredi- 
bilem  gratiam  sibi  peperit;  haud  alia  ratione  Maro,  quum 
Æneæ  profugi  labores  et  pericula,  id  est,  Romanæ  gentis 
primordia,  carminibus  celebranda  suscepisset,  non  magis 
opéré  ipso  quam  operis  materia  suis  civibus  sese  probavit. 

Desertis  veterum  vestigiis,  Dantes  res  gestas  regumque 
ducumque  et  tristia  bella , solitam  heroicorum  versuum 
farraginem,  abjicit,  nec  tamen  eum  epicorum  vatum  globo 
inserere  dubitaverim,  quippe  qui  divino  quodam  instinctu 
afflatus  supra  humanos  sensus  mente  assurgat,  nec  mortale 
quidquam  sonet.  Cujus  Divinam  Comœdiam  si  leges,  non 
Homerici  illius  litui  fragorem,  sed  potius  horrificam  novis- 
simi  judicii  tubam  exaudire  tibi  videberis. 

Si  verum  est,  quod  aiunt,  rebus  militaribus,  tum  audacter 
inceptis,  tum  féliciter  absolutis  poetarum  animos  potissimum 
inflammari  solere,  quidne  vates  memorabili  illi  bello  con- 
tigisset,  quod,  Godefrido  Bullionensi  duce,  amplissimi  Chris- 
tianæ  nobilitatis  viri;  Hierosolymæ  liberandæ  gratia,  Sara- 
cenis  intulerunt?  Tanto  oneri  haud  imparem  Tassus  se 
gessit,  quamvis  apud  eum,  utpote  qui  ingenio  suo  nimis 
indulgeret/ambitiosa  quædam  ornamenta  reprehendi  pos- 
sint. 

Lusitanis,  qua  tempestate  classibus  valebant,  laus  poetica 
non  defuit,  nec  minimum  decus  Camoens  meruit,  carminé 
persecutus  ilium  heroa  qui,  adversus  maris  ventorumque 
minas  intrepidus,  Africæ  littora  princeps  circumire  sus- 
tinuit. 

Miltonum  Amissus  Paradisus,  Klopstoldum  Messias  apucl 
posteros  commendat.  Galiia  autem  epicis  vatibus  caret;  nisi 
forte  aut  Ronsardum  aut  Capellanum  hujus  tituli  honore 
dignaris.  Nam  Voltarius,  susceptis  llenrici  quarti  laudibus, 
propositum  finem  non  atligit. 


CXXXI 

SUJET  DE  CRITIQUE  LITTÉRAIRE  DONNÉ  A LA  FACULTÉ 
DE  PARIS. 

(3  août  1877.) 

AULÜLARIÆ,  PLAUTINÆ  FABULÆ,  BREYIS  EXPOSITIO. 

DÉVELOPPEMENT. 

Pauper  quidam,  Euclio  nomine,  ollam  auro  plenam  reperit, 
earnque  diligenlissime  asservat,  Phædram  autem,  filiam  ejus, 
scilicet  negligentius  custoditam,  vitiavit  adolcscens  Lyconides. 
Eadem  postea  in  connubium  a Megadoro,  opulenlo  sene  et 
Lyconidis  avunculo,  petilur.  Euclio  primum  mirari  quod 
Megadorus,  talis  vir,  suam  affinilatem  roget;  dein  annuere, 
ea  lege  ut  vicinus  dives  filiam  indotatam  sumat.  Qua  condi- 
tione  accepta,  coqui  a Megadoro  in  domum  Euclionis  mittun- 
tur,  qui  géniales  epulas  instruant. 

Interea  avarus  timens  ne  quis  licentia  concursationum, 
quales  die  festo  fieri  soient,  ollam  investigatam  subripiat, 
aurum  templo  Fidei  committit  ; mox,  Fidei  haud  salis  confi- 
sus,  in  lucum  Sylvani  se  confert,  ibique  pecuniam  defodit, 
non  tamen  ita  clanculum  ut  Strobili  de  summa  arbore  specu- 
lantis  oculos  fallat.  Is,  Megadori  servus,  libertatem  animo 
jam  præsumens,  statim  ut  Euclio  terga  dédit,  ad  thesaürum 
festinal,  inventaque  olla  potitur.  Paulo  post,  avarus  ad  inspi- 

ciendum  aurum  regressus,  ubi  se  expilalum  videt,  dolore 

pæne  insanit. 

Lyconides  autem,  cognito  avunculi  consilio,  Eunomiæ 
malri  fatetur  se  nihil  antiquius  habore  quam  conjugium 
Pbædræ  oui,  Cereris  vigiliis,  se  vim  altulisse  déclarât. Quarum 
rerum  certior  factus,  Megadorus  nullo  modo  prohibet,  quin 
puellam,  sibi  antea  sponsam,  sororis  filius  uxorem  ducat; 
tune  adolescens,  simul  aperiendi  delicti  et  veniæ  impetrandee 
causa,  Euclionem  convenit.  Hic  vero  incidit  scena  admodum 
ridicula,  quum,  quæ  aller  de  Phædra  dicil,  aller  de  olla  dici 
inlelligit.  Quid  ’plura?  Res  tandem  ad  liquidum  perducitur, 
et  Lyconides,  Euclionis  gener  factus,  ollam  quam  a Strobilo, 
libertatem  paclus,  receperat,  socero  suo  reslituit. 

In  Aulularia  Plautus  insignem  avari  effigiem  sub  Euclionis 
persona  adumbravit.  Ita  sane  visum  Molerio  nostro  qui, 
quum  idem  fere  argumentum  sumpsissel,  nonnullas  Piautinæ 
fabulæ  scenas  in  suam  transtulit. 


GXXXII 

SUJET  DE  CRITIQUE  LITTÉRAIRE  DONNÉ  A LA  FACULTÉ 
DE  PARIS. 

(14  août  1877.) 


QIUD  SEKTIAT  lïORATUS  DE  POETIS  ROI^IAXIS  VETERIKUS. 

DÉVELOPPEMENT. 

Dum  Horatius  floreret,  erant  qui  solos  eos  poetas,  quos 
Libilina  sacrasse!,  alicujus  pretii  facere  sese  profiterentur,  et, 
veteres  falsis  laudibus  prosecuti,  recentiores  maligno  dente 
carperent.  Quanquam  fere  omnia  tempora  hoc  vitio  labora- 

verunt,  taiïien  ilia  ætatequæ  vere  LatinarumliUerarum  aurea 
ælas  dicta  est,  criticos  exstitisse  quibus  liorrida  priorum  sæcu- 
lorum  barbaries  Virgilianis  Horatianisque  operibus  -potior 
visa  sit,  satis  mirari  nequimus.  Haud  igitar  immerito  istos 
præsentium  ingeniorum  obtrcctatores  Flaccus  vitupérai,  nisi 
quod,  injuriam  reponens,  nimia  severitate  circa  nonnullos 
veteres  vates  modum  excessit. 

Nam,  ut  Livium  Andronicum,  quem  principem  tragœdias 
Romæ  docuisse  constat;  ut  Pacuvium,  qui  Romanas  per- 
sonas,  rem  nullius  usque  ad  illam  diem  exempli,  in  scenam 
induxit;  ut  Cæcilium  a Cicerone,  callido  ingeniorum  æsti- 
matore,  laudalum;  ut  Nævium  ceterosque  bujuscemodi 
omittam,  sane  Ennius,  tum  varietate,  tum  exceîlentia  operum 
suorum,  dignus  erat  de  quo  Horatius  paulo  reverentius  loque-^ 
retur,  cui  non  illuderet  bis  verbis  : 

■ Ennius,  et  sapiens  et  fortis,  et  aller  Homerus, 

Ut  critici  dicunt,  leviter  curare  videtur 
Quo  promissa  cadant,  et  somnia  Pythagorea. 


Ennius  ipse  pater  nimquam,  nisi  potus,  ad  arma 
Prosiluit  dicenda. 

Profecto  Ennius,  etsi  apud  eum  antiqui  ruris  vestigia 
manent,  epicum,  ut  ita  dicam,  spiral,  judice  vel  Marone  qui 
ejus  versus  nonnunquam  imitatus  est. 

Acriorem  eliam  in  Lucilium  censuram  Horatius  exercet,  in 
quo  et  Græca  Latinis  mixtaetmulta  ignave  dicta  repreliendit. 
Utrum  vates  ille  lululentus  fluat,  necne,  parum  comperio  : 
ulcumque  se  res  habet,  satirarum  scriplori  de  satirici  generis 
repertore  modestius  ac  verecundius  judicium  ferendum  erat. 
Melius  Bolæus  noster  qui  «haud  ita  procul  aRegnerio  sedem 
in  Parnasso  » sibi  vindicavit. 

Tarn  vero  alienam  in  veteres  poetas  voluntalem  Flaccus 
gerit,  ut  inclylissimum  inter  Latinos  comœdiarum  auctores 
avila  aut  patienlia  aul  stultitia  esse  comorobatum  asseveret, 

Plautinasque  fabulas  velut  male  moratas  et  inurbano  sale 
respersas  aspernetur.  Inde  percipi  potest  quantos  in  errores 
vel  sapientissimi  judicis  animus  incidat,  nisi  a præjudicatis 
opinionibus  vacet. 


GXXXIII 

SUJET  DE  RHÉTORIQUE  DONNÉ  A LA  FACULTÉ  DE  PARIS. 

(17  août  1877.) 

ACTIO  m DICENDO  DOMINATCR.  SINE  HAC  SÜMMÜS  ORATOR  ESSE  IN 
NUMERO  NULLO  POTEST;  MEDIOCRIS,  HAC  INSTRUCTUS , SUMMOS 
SÆPE  SUPERARE. 


DÉVELOPPEMENT. 

Demosthenem  bis  terque  interrogatum  quid  in  arte  dicendi 
præcipue  valeret,  « aclionem  » perseveranler  respondisse 
ferunt;  ipsum  vero,  priusquam  foro  operam  daret,  qui  gestus 
oratorem  deceat,  a comœdo  quodam  diligenlissime  didicisse 
comperimus.Hac  de  reexslant  apud  Ciceronem,  Quintilianum 
eeterosque  rhetores  mulla  præcepta,  quæ  recte  æstimanli 
minuliora  non  videbuntur.  Ut  enim  sensus  oratio,  ila  ora- 
lionem  actio  commendat. 

Quemadmodum  hominem  lætitia,  mœrore,  odio,  misera^ 
tione,  vel  quavis  alia  animi  perturbatione  affeclum  ad  conve- 
nicntes  gestus  nalura  ipsa  protrahit  ; sic  eum  qui  loquitur  hos 
gestus  imitari  oportet,  ut,  quæ  dicit,  ea  se  sentire  aiidien- 
libus  fidem  faciat.  Finge  oratorem  cui  quidem  nec  sente n 
tiarum  copia,  nec  fandi  facultas  desit,  eumdem  vero  in  agendo 
minus  valentem  : frustra  ille  composite  disseret;  frustra 

concitalo  etiam  genere  dicendi  utetur;  ejiis  verba  transcur- 
rent,  aut  saltem  mentes  segnius  irrilabunt.  Docereforsan  po- 
terit,  movere  autem  nesciel.  Necesse  est  enim  apud  populum 
frigeat,  qui  lente  ac  frigide  dicit. 

Qiianto  magis  proflciet  concionator,  in  actione  vehemens  ac 
fortis,  qui  vividam  corporis  jactationem  in  auxiiium  eloquen- 
tiæ  adhibebit!  Licet  illi  sit  modicum  ingenium,  quid  ad  rem? 
Parvi  refert  utrum  ad  exactissimam  oratoriæ  arlis  normam 
dicat,  annon;  auditoribus  enim  vix  spatium  ad  respirandum 
datur,  nedum  in  argumenta  et  verba  censuram  exercendi 
libertas  eis  ac  tempus  supersit.  Hujuscemodi  oratoris  ea  vis 
est,  ut  quo  ire  libuerit  audientes,  velint  nolint,  sequantur,  et 
quoscumque  affectuseis  induere  studuerit,  accipiant. 

Ceterum,  quam  virtutem  actio  habeat,  vel  uno  hoc  exemplo 
conjici  potest.  Quum  Manius  Aquilius  repetundarum  insimu- 
laretur,  jam  imminente  tristi  sententia,  Marcus  Antonius  qui 
rei  causam  orandam  susceperat,  abscissa  ejus  tunica,  vulne- 
rum  ab  Aquilio  adverso  corpore  acceptorum  cicatrices  osten- 
dit,  simulque  judices  obtestatus  est,  ut  fortissimo  illi  viro 
parcerent,  qui  pro  patria  pugnando  sibi  ipse  nunquam  peper- 
cisset.  Tarn  vehementi  tamque  inusitato  motu  Antonius  cau- 
sam obtinuit,  et  Aquilius  sententiis  judicum  est  liberatus. 


GXXXîV 

SUJET  DE  NARRATION  DONNÉ  A LA  FACULTÉ  DE  PARIS. 

(16  novembre  1877.) 


POPLLUS,  AUDITIS  IN  THEATRO  VERSIBUS  V1RGIL1I,  SÜRREXIT  UNI- 
VERSES,  ET  FORTE  PRÆSENTEM  SPECTANTEMQUE  VIRGILIUM  VENE- 
[;ATiS  EST  SIC  QUASI  AUGUSTUM. 


DÉVELOPPEMENT. 

Nobiles  poetas,  dum  viverent,  favorem  ingenio  suo  debi- 
tum  non  consecutos,  sæpenumero  baud  sine  aliquo  mæroris 

sensu  in  historiis  legimus  : multi  enim  quorum  nomina  in 
ora  futurorum  sœculorum  ventura  erant,  ætalem  in  obscuro, 
inter  cives  vel  invidosvelfastidiosos,  liabuerunt.  Conlra,  me- 
minisse  juvat  Maroni  hoc  fato  datum  esse,  ut  fama  eum  non 
sepultum  erueret,  sed,  quod  paucis  conceditur,  vivum  floren- 
temque  inveniret.  Quadam  die,  utmemoratTacilus  inDialogo 
de  oratoribus,  quum  Virgiliani  versus  in  theatro  recitaren- 
tur,  audientibus  in  plausus  erumpere  non  satisfait,  sed  omnes 
ad  unum  surrexerunt,  et  vatem  qui  forte  aderat,  sic  quasi 
Augustum  ipsum  venerati  sunt.  Tune  vere  appariiit  suam 
quoque  ingenio  inesse  majestatem  quæ  imperatoriæ  non  ce- 
deret  : banc  enim  fortunæ  esse,  illam  hominis. 

Qua  tam  insigni  in  præstantem  virum  obsequii  et  amoris 
significatione  nescio  an  populus  Romanus  magis  se  ipse  quam 
Virgilium  honestaverit.  Cèrte  Virgilii  carmina  non  eo  lau- 
danda  fuerunt,  quod  populus  laudavit,  sed  populus  dignum 
laude  se  gessit,  quod  Virgilii  carmina  laudibus  prosecutus 
est.  Sane  poetam,  quo  modesto  ac  verecundo  animo  fuisse 
fertur,  his  subitis  clamoribus  et  insperata,  ut  ita  dicam,  ova- 
tione,  gravatum  magis  quam  delectatum  esse  suspicor  : quis 
autem  Quirites  reprehendat  .quod  ejus  modestiam  merito  ad- 
mirationis  testimonio  urserunt?  Imo  quis  eos  non  repreben- 
deret,  si  aures  excellentis  vatis  débita  salutatione  fraudas- 
sent? Illam  gentem  quæ,  si  Flacco  credimus,  nunc  ursum, 
nuncpugiles  versibus  anteponebat,  interdum  tamen  in  litteris 
nonnihil  intellexisse,  ex  tanto  ipsius  in  Maronem  studio  con- 
jici  potest. 

Ad  boc,  qui  Virgilio  ilia  die  gratulabantur,  nihil  aliud  nisi 
justam  mercedem  poetæ  rependebant,  cujus  musa  celebran- 
dæ  gentiligloriæ  addicta  fuerat.  Sive  enimpoeta  in  Georgicis 
Italiam  «magnam  pareiUem  frugum  » laudibus  extollit,  sive 
in  Æneide  futuram  Romæ  magnitudinem  sublimi  carminé 
vaticinatur,  vere  Romanus  est,  ideoque  Romanis  jure  colen- 
dus  ac  venerandus. 


TEXTES 


DE  QUATRE-VINGT-DIX  SUJETS 

DONNÉS  A LA  SORBONNE. 


1.  Dialogus  post  mortem  inter  Draconem  Solonemque  de 
legibus,  quas  severiores  aller,  aller  mitiores  populo  Atheniensi 
scripseral. 

2.  Quintilianus  rhetor  artis  præceptiset  aliquotscriptorum 
auctorilale  discipulos  suos  docebit  quid  sit  et  quanti  æstiman- 
dum  simplex  dicendi  genus. 

3.  Gleobulus,  unus  e septem  Sapientibus,  exponit  atque 
explicat  sententiam  suam:  «Ignoscas  aliis  multa,  nihil  tibi.  » 

4.  Imperatori  Marco  Aurelio,  Marcomanorum  victori,  Cor- 
nélius Fronto  gratulatur,  quod  barbaras  genles  ultra  Danu- 
bium  repulerit. 

5.  Epistola  Trajani  Plutarchum  invitantis  utRomam,  quam 
cilius  olim  reliquisset,  redeat,  novumque  principem  doctrina 
et  consiliis  adjuvet. 

6.  Scipio  et  Lælius,  post  colloquium  cum  Marco  Catone  ha- 
bilum  de  Senectute,  inter  se  juveniliter  disceptant,  quid  de 
præcipuis  carissimi  amici  consiliis  sentiendum  videatur. 

7.  Bocchus,  Mauritaniæ  rex,  Jugurtham,  generum  suum, 
ab  insidiis  Hiempsali  et  Adherbali  struendis  deterret,  ob 
datam  Micipsæ  fidem  atque  imminentem  populi  Romani  vin- 
diclam. 

8 Inlerrogatus  a Blarco  filio  de  conscribendis  epistolis, 
respondet  Tullius  quibus  modis  negotia  traclare,  narrare, 
gratulari,  consolari,  commendare  vel  simpliciler  sermocinari 
per  liüeras  deceat. 

9.  Hyperides  orator  laudat  cives  Athenienses,  acpræserfim 
Leoslhenem  ducem,  bello  interemptos  pro  patria  adversus 
Anlipatrum  suscepto,  quod  Lamiacum  bellum  dictum  fuit. 

10.  Zeno  stoicus  commendabit  auditoribus  suis  æquam 
mentem,  quæ  in  alternis  vicibus  rerum^  secundis  non  conli- 
dere  doceat,  adversis  non  deficere. 

11.  Explicabit  Quintilianus  coram  auditoribus  sententiam 
iilam  suam  : « Cito  scribendo  non  fît  ut  bene  scribatur;  bene 
scribendo  fît  ut  cito.  » 

12.  Cratippus  philosophus,  civium  Alheniensiura  nomine, 
invitât  Ciceronem  exsulem,  ut  quasi  alteram  patriam  Athenas 
eligat. 

13.  Titus  Pomponius  Atticus  gratias  agit  Ciceroni  ob  accep- 
tum  de  Senectule  libellum,  ipsius  Attici  nomine  inscriptum. 

14.  Minerva,  quæ  sub  Mentoris  forma  Telemacho  ducemse 
ac  comitem  addiderat,  tandem  se  aperit  et  deam  profîtetur, 
mirabundum  juvenem  supremis  monitis  prosecuta. 

lo.  Gain,  capta  Roma,  Romanos  senes  in  ædium  suarum 
vestibulis  suæ  dignitatis  insignibus  indutos,  deos  esse  putant. 

16.  Agrippina  in  Neronem  inveliitur,  dissimulationem  in- 
gratumque  animum  cxprobrando. 

17.  Philippus  Arisloleli  suum  fîlium  Alexandrum  liberali- 
ter  educandum,  ut  Græcum,  ut  civem,  ut  regem  decet,  com- 
mendat. 

18.  Trajanus  Plutarchum  hortatur  ut  clarorum  apud  Ro- 
manos virorum,  quemadmodum  apud  Græcos  narret  vitas,  et 
communi  jungat  laudum  consortio. 

19.  Neronem  ut  a Rritannici  morte  abstinent  Rurrhus  allo- 
quitur. 

20.  Homerus  et  Zoilus  apud  inferos  colloquuntur. 

21.  Gorneliæ  oratio  ad  Gaium  Gracchum  fîlium  suum,  ne 
opus  a Tiberio  fratre  inceptum  velit  resumere. 

22.  Octavium  Cæsarem,  qiium  in  eo  essct  ut  Ciceronem 
inter  proscriplos,  rogante  Antonio,  annumeraret,  iinus  ex 
amicis  dehortatur. 

23.  Alexander  Aristoteli  scribit  se  Homeri  Iliada  nunquam 
non  in  manibus  liabere,  non  modo  ut  virluteslegendo  cogno- 
scat,  sed  usu  imitetur. 

24.  Annibal  et  Scipio  Africanus  de  militari  gloria  et  de  in- 
gratis civium  animis  apud  inferos  inter  se  colloquuntur. 

25.  Pythagoras,  discipulosallocutus,  vetatdeserere  vitam,  et 
injussu  imperatoris,  id  est  Dei,  quasi  de  præsidio  et  statione 
discedere. 

26.  Achilles  etThersitesapud  inferos  inter  se  colloquuntur, 
unus  malesanæ  iræ  et  efferæ  virtutis,  alter  procacitatis  et 
ignaviæ  criminadiluentes. 

27.  Quænam  in  fabularum  lectione  percipiendasit  utiiitas. 

28.  Caius  Gracchus  ad  populum  de  viis  muniendis  et  de 
ædificandis  horreis. 

29.  Cæsari  sacrum  Massiliæ  lucum  invadenti  Druidarum 
unus  obstat,  et  futura  mala  prædicens,  illi  diras  imprecatur. 

30.  Philoctetes  Neoptolemo  narrat  quo  modo,  a Græcis  du- 
cibus  relictus,  in  deserta  insula  vixerit. 

31.  Oratio  Lucii  Syllæ  dictaturam  abdicanlis. 

32.  Christicolas,  Hierosolymam  captam  inlrantes,  Godo- 
fredo  duce,  describetis. 

33.  Aranti  Quinto  Cincinnato  nuntiatur  eum  dictatorem 
esse  factum. 

34.  Moses  moriens  populi  salutem  et  in  promissam  terram 
introitus  curam  successori  suo  Josuæ  commendat. 

35.  Non  aliunde  florent  respublicæ,  quam  si  legum  vigeat 
auctoritas. 

36.  Captis  Syracusis,  Archimedes,  dum  animo  et  oculis  in 
terram  defixis  formas  describit,  a milite  Romano  oblrunca- 
tur. 

37.  Epistola  Mecænatis  ad  Auguslum  de  minuendo  specta- 
culorum  numéro  et  de  abolendis  frumentalionibus  publicis. 

38.  Quum  Alexander  jussisset  sibi,  ut  deo,  aras  in  omni 

COMP.  LAT.  20 

Græcia  exstrui,  Demosthenes  ab  illo  indigno  et  servili  cullu 
Atlienienses  deterret. 

39.  Caroli  Magni  ad  Alcuinum  epistola,  ut  principi  novam 
rerum  et  sludiorum  formam  inchoanti  socius  et  adjutor  ve- 
niat. 

40.  Orestis  pædagogus,  nuntii  personam  agens,  Clytemnes- 
træ  ficta  narratione  exponit  quo  modo  Orestes  in  ludis  Pylhi- 
cis  perierit. 

41 . Burrhi  et  Narcissi  personæ  apud  Raciniumopponentiir. 

4i2.  Oratio  Glaudii  imperatoris  in  senatu  de  civitate  Gallis 

largienda. 

43.  Agesilaus  milites  suos  monet  ne  captivos  aliquo  cru- 
ciatu  afficiant;  habeantin  animo  eos  esse  homines. 

44.  Oratio  Glaudii  imperatoris  in  Gallia  sacrificia  humana 
abolentis. 

43.  Demosthenis  et  Ciceronis  vita  et  mors  comparentur. 

46.  Oratio  Marci  Aurelii  imperatoris  novæ  et  inaudilæ  deæ 
Bonitati  templum  dedicantis. 

47.  Prælium  apud  Salamina. 

48.  Horatii  epistola,  narrantis  quid  egerit  quum  Athenis 
commoraretur. 

49.  Romanos,  quid  in  libertate,  quid  in  servitute  ultimum 
esset,  vidisse. 

50.  Æneæ  per  inferos  iter  sequere,  et  varies  occursus  me- 
mora. 

51.  Oratio  Adriani  imperatoris  Ægyptiaco  in  littore  Pom- 
peii  tumulum  instaurantis. 

52.  Polyeucti  et  Severi  personæ  comparentur. 

53.  Hanc  Marci  Tullii  sententiam  explanabis:  « Erit  elo- 
quens  is,  qui  ita  dicet  ut  probet,  utdelectet,  ut  flectat.  » 

54.  Quibus  variis  carminum  generibus  usus  sit  Horatius, 
qua  parte  præcipuam  laudem  meruerit,  exponendum. 

35.  Quænam  præcepta  in  funebri  oratione,  tum  regibus, 
tum  populis  dederit  Bossuetius,  exponatis. 

56.  Magnam  Tliebanorum,  majorem  Lacedæmoniorum, 
maximam  Atheniensium  gloriam. 

57.  Epistola  Taciti  Plinio  Juniori  libres  Annalium  mit- 
'tentis. 

58.  Ludovici  noni  in  sacro  belle  defuncti  et  in  patriamre- 
ducis  reliquias  excipit,  vMamque  et  mertem  funebri  eratiene 
cencelebrat  Gallicus  quidam  episcepus. 

59.  Quid  de  ilia  Horatii  sententia  : 

Græcia  capta  ferum  victorem  cepit,  et  arteâ 
Intulit  agresti  Latio? 

60.  Utrumutilis  annen  sit  Latinæ  linguæ  netitia  Gallicam 
linguam  ediscenti?  Quibus  argumentis  utraque  sit  cenfirmata 
epinie? 

61.  Antigenes  et  Electræ  in  Sephecle  persenæ  cempa- 
rentur. 

62.  Æneides  libri  et  persenæ  breviter  memerentur. 

63.  Jead,  sumnius  pentifex,  Athaliam  inlregressam  lenge 
a temple  retrecedere  jubet,  et  illi  diras  imprecatur. 

64.  Verbamilitis  pest  cladem  Alliensem. 

65.  Mummius  et  Sylla  pest  mertem  altercantur  uter  melius 
egerit,  isne  qui  funditus  Cerinthum  everterit,  an  qui  captis 
Athenis  eb  avitam  gleriam  pepercerit. 

66.  Glarerum  virerum  facta  atque  exempla  emnia  jacerent 
in  lenebris,  nisi  litterarum  lumen  accederet. 

67.  Dum  Augustus  Cæsar  se  a Lucie  Cinna  vindicare  censti- 
luit,  ingressa  Livia  uxer  ; « Severitate,  inquit,  nihil  adhuc 
prefecisti;  nunc  tenta  quemede  tibi  cédât  clementia.  » Rem 
sermone  agitant  Augustus  et  Livia. 

68.  Æneas  etTurnus  apud  Virgilium  cemparentur. 

69.  De  funebri  eratiene  apud  Christianes. 

70.  Quibus  causis  in  pejus  ceciderit  res  Remana  meme- 
randum. 

71  „ Quæ  sint  in  rheterica  præcipua  dicendi  généra  et  cuique 
prepriæ  detes,  expenendum. 

72.  Quæoamsint  apud  Belæum  de  tragœdia  regulæ. 

73.  Quænam  sit  in  elequentia  figurarum  utilitas,  additis 
aliquet  magnorum  virerum  exemplis. 

74.  Quæ  sint  præcipuæ  in  Fontanii  fabulis  personæ  memo- 
rabis. 

75.  Breviter  describantur  veteris  Græciæ  cœlum,  sol,  mon- 
tes, fliimina,  gentes,  urbes  et  ingénia. 

76.  Alexandri  ad  Darium  epistola,  qua  pacem  ab  illo  obla- 
tam  spernit. 

77.  Sénèque  à Lucilius.  — Nuper  leonem  in  amphitheatro 
spectavit,  qui  unum  ex  bestiariis  agnitum,  quum  quondam 
ejus  fuisset  magister,  protexitab  impetu  bestiarum. 

78.  Epistola  Polybii  historiam  Publio  Scipioni  Æmiliano 
mittentis. 

79.  Alexandrum,  jam  domita  Græcia,  Corintham  intran- 
lem,  Diogenemque  humili  cado  obtectum,  regemque  et  philo- 
sophum  colloquentes  ostendetis. 

80.  Nemo  sua  sorte  contentas  est. 

81.  Quænam  sit  in  rhetoricæ  præceptis  utililas. 

82.  Cleopatra  moriens  famulas  circumstantes  alloquitur. 

83.  De  phalange  Macédonien  et  legione  Romana.  Quomodo 
Macedones  a Romanis  in  pugna  apud  Pydnam  victi  sint. 

84.  Epistola  Marci  Catonis  ad  filium  : « Orator  est,  Marce 
fili,  vir  bonus,  dicendi  peritus.  » 

85.  Trojæ  exscidium  narrabis. 

86.  De  variis  orationis  partibus. 

87.  Hector  et  Achilles  comparentur. 

88.  Horatius  et  Curiatius  apud  Gornelium  comparentur. 

89.  Mors  Socratis  narrabitur. 

90.  De  bucolico  carminé. 


TEXTES 


DE  QUATRE-VINGT-DIX  SUJETS  PROPOSÉS. 


1 . Hectoris  ad  prælium  proficiscentis  et  Andromachæ  occur- 
renlis  ad  Scæam  portam  colloquium. 

2.  Priamus  Hectoris  corpus  ab  Achille  reposcit. 

3.  Electræ  gemitus  urnam  tenentis,  in  qua  fratris  Orestis 
cineres  esse  incluses  putat. 

4.  Pugna  Eteoclis  elPolynicis  narrabitur. 

5.  Antigone  jamjam'moritura  querilur  sibi  adimi  vitam, 
ob  injeclum  Polynicis  cadaveri  pulverem. 

6.  Brutus  filios  qui  de  revocando  ïarquinio  conjuraverant 
morte  afficit. 

7.  Fontanianam  de  Cane  etLupo  fabulam  soluta  oratione 
expones. 

8.  Fontanianas  fabulas  de  Asino  leonis  pelle  indulo,  et  de 
Formica  et  Columba  in  breve  coactas  narrabis. 

9.  Euryclea,  Ulyssis  nulrix,  lavando  ipsius  pedes , eum 
reducem  e cicatrice  agnoscit. 

10.  Mardochæi  triumphus  narrabitur. 

11.  Scipio,  devictaAfricajMasinissaminpaternum  regnum 
redeuntem  alloquitur. 

12.  Vivitur  parvo  bene. 

13.  Militum  luctus  occiso  Turennio. 

14.  Annibal  ad  Romæ  portas. 

15.  Attilium  Regulum  uxor  obtestatur  ne  Carthaginem  re- 
petere  velit. 

16.  Regulus  uxorem  precatar  ne  deslinato  consilio  diutiu^ 
obsistat. 

17.  Funus  Philopœmenis. 

18.  Descriptio  urbis  maritimæ. 

19.  Home  ri  et  Virgilii  comparatio. 

20.  Conferanlur  Demosthenes  et  Cicero. 

21.  Conferantur  eloqiientia  et  poesis. 

22.  Lucretii  et  Virgilii  comparatio. 

23.  Laudetur  Henricus  Borbonius,  princeps  Condæiis. 

24.  Bossuetium  et  Fenelonem  conférés. 

25.  Laudabis  Cornelium  et  Racinium. 

26.  Phocion  ad  Athenienses  Philippi  morte  lætanles. 

27.  Conféra tur  Æneis  cum  Odysseaet  Iliade. 

28.  Personas  Racinianas  Burrhum  et  Narcissum,  memo- 
ratis  utriusqiie  verbis,  conférés. 

29.  Quid  inter  se  différant  Agrippina,  Neronis  mater,  et 
Athalia,  breviter  expones. 

30.  Quid  inter  Alcestem  et  Philintum  intersit  ostendes. 

31.  Cornelianam  fabulam,  quæ  Polyeuctus  inscribitur,  bre- 
viter expones  et  æstimabis. 

32.  Quomodo  in  Aristophanica  fabula,  quæ  Plutus  inscri- 
bitur, suam  causam  agat  Paupertas  référés. 

33.  Quæ  vitia  et  incommoda  nimium  pecuniæ  studium  et 
privatis  et  civitatibus  inférât,  expone  ndum  est. 

34.  Quanto  in  periculo  Græcarum  Latinarumque  littera- 
rum  studium  nostra  ælate  versetur,  explicabis. 

35.  Vitæ  rusticæ  laudes. 

36.  Clitus  hortaturregem  Philippum,  ut  filium  Alexandrum 
ex  aula  Athenas  mittat,  et  Aristoteli  mandet  instituendum. 

37.  Quid  sit  fortem  esse  disseres. 

38.  Virlute  decet,  non  sanguine  niti. 

39.  Cicero  philosoplio  Cralippo  pro  filii  institutione  gra- 
lias  agit. 

40.  Belli  causas  justas  et  graves  esse  oportet. 

4!.  Revocatus  ab  exsilio  Tullius  civibus  suis  gralias  agit. 

42.  M.  Porcius  Cato  consul  in  fædum  Baccbanalium  rituin 
invehitur. 

43.  Ovidius  monet  amicum  ut  consuetudinem  fugiat  pro- 
ce  r uni. 

44.  Demosthenes  consolatur  Athenienses  a Philippo  victos 
et  despondentes. 

45.  Incendium  describ  elur. 

46.  Procellæ  descriptio  Iractabitur. 

47.  Commissa  pugna  describetur. 

48.  De  poetica  Bolæi  Acte  disseres. 

49.  Poeticam  Bolæi  Arteni  cuin  epistola  Horatii,  cui  inscri- 
bilur  idem  nomen,  conférés. 

50.  Thucydidis  opus  de  Bello  Peloponnesiaco  æstimabis. 

51.  Sophoclis  Ajacem  et  Philocteten  comparabis. 

52.  Quid  de  Pascali  sentias  expones. 

53.  Funèbres  Bossuetii  orationes  æstimabis. 

54.  Exordium  orationis  de  Regina  Britanniæ  exstincta 
habitæ  imitaberis. 

55.  Perorationem  orationis  de  Gondæo  exstincto  imita- 
beris. 

56.  Præcipuas  epistolæ  partes,  quam  Fenelo  ad  Dacerium 
de  Academiæ  Gallicæ  laboribus  scripsit,  æstimabis. 

57.  Quid  de  choris  a Racinio  adhibitis  in  Estbera  et  Atha- 
lia  judicandum  sit,  expromes. 

58.  Quid  de  lyrieis  versibusquibusRodericasetPolyeuctus 
anxiam  mentem  expromunt  sentiendum  est? 

59.  Colloquium  Roderici  et  comitis  Gormæ  référés. 

60.  Joiadam  divino  spiritu  afflatum  et  calamitates  iiecnon 
redivivam  gloriam  Hierosolymæ  vaticinantem  induces. 

61.  Ostendes  persuadere  ultimum  esse  oratoris  finem. 

62.  Quid  intersit  inter  rhetorem  et  oratorem  expones. 

63.  Quid  sit  deliberativum  genus,  adhibitis  exemplis,  os- 
tendes. 

64.  Galliam  laudabis. 

65.  Alexandrum  cum  Philippe  pâtre  comparabis. 

66.  Andromache  ad  Ulyssem,  cum  hic  Astyanacta  ad  mor- 
tem  repeteret. 

67.  Quid  sit  antithesis,  figura  sententiarum,  per  exempta 
explicabis. 

68.  Quomodo  Cicero  sit  legendus  et  imitandus. 

69.  Ginna , conjurationis  reus , apud  Augustum  pro  se 
dicit. 

70.  Describes  quantum  valeat  bona  conscientia. 

71.  Expers  malorum  vitanulli  contigit. 

72.  Niobe,  jacentibus  liberis,  queritur. 

73.  Andromaches,  occiso  Hectore,  luctus  et  querelæ. 

74.  Divitias  non  esse  summum  bonum  contendes. 

75.  Pugna  apud  Thermopylas  narrabitur. 

76.  An  ex  tempore  orafe  melius  sit  quam  memoriter  di- 
eere. 

77.  Jacobi  luctus,  cruentatam  filii  Josephi  tunicam  aspi- 
cientis. 

78.  Accepta  maritima  clade,  Mardonius  ratus,  si  Athe- 
nienses  sibi  adjunxisset,  reliqua  Græcia  se  facile  potiturum, 
ad  eos  Alexandrum  Macedonem,  Amyntæ  filium  misit,  qui 
blanda  oratione  ad  societatem  regis  Persarum  pellicere,  con- 
traque  a belli  defensione  deterrere  conatus  est. 

79.  Lacedæmonii,  quum  Mardonii  consilium  et  Alexandri 
Macedonis  legationem  cognoscerent,  legatos  Athenas  mise- 
runt,  qui  vehementer  Athenienses  urgerent  ne  venirent  in 
societatem  Persarum,  quique  bortarentur  ne,  quos  in  com- 
muni  libertate  tuenda  se  olim  præstitissent,  eosdem  se  præ- 
stare  desinerent. 

80.  Oppetierat  in  acie  Mardonius  : suadet  Lampon  Ægi- 
neta  Pausaniæ,  ut  ejus  cadaver  ignominia  afficiat. 

81.  Pausanias,  Lamponi  respondens,  negat  sævitiam  in 
mortuum  hostem  cum  moribus  et  dignitate  Lacedæmoniorum 
congruere. 

82.  Molerium  cum  Plauto,  Terentio  et  Aristophane  con- 
férés. 

83.  Qui  sint  inventionis  fontes  explanabis. 

84.  Quomodo  tractandæ  sint  orationes  quibus  alteri  gra- 
tulemur  aut  gralias  habeamus. 

83.  De  genere  demonstralivo  summatim  per  exempla  dis- 
seres. 

86.  Quid  prosit  orationem  latine  scripturis  Græcæ  linguæ 
cognitio. 

87.  Quæ  utilitas  ex  recentiorum  linguarum  studio  perci- 
pienda  est  ? 

88.  Alorcus  Hispanus  Senatui  Romano  exscidium  Sagunli 
nunciat. 

89.  Atticus  Ciceronem  per  epistolam  arguit  temeritatis, 
quod  Pompeio  nimium  fidat. 

90.  Quomodo  historia  nostra  ætate  scribenda  sit. 

